
GNOSEOLOGIJOS LABIRINTUOSE 


Pažinimo problemos tyrinėjimai — labai svarbus Kauno Ir 
Vilniaus universiteto filosofijos profesoriaus Vosyliaus Seze- 
mano (1884—1963) įvairiopos mokslinės veiklos baras. Šių ty- 
rinėjimų reikšmingumą lėmė ne tik paties mokslininko inte- 
resų kryptis, bet ir ypatinga gnoseologijos vieta filosofijoje. 

Plačioje filosofijos disciplinų ir problemų karalystėje gno- 
seologija užima privilegijuotą padėtį. Tokią padėtį jai suteikė 
naujaisiais amžiais susiklosčiusios ypač Vakarų Europoje, 
žmonių materialinės veiklos ir socialinio gyvenimo sąlygos, lė- 
musios tiek bendrą to meto pasaulėžiūros linkmę, tiek atskirų 
dvasinės kultūros sričių būklę bei santykius. Siekimas pajungti 
sau gamtos reiškinius ir juos valdyti rėmėsi neribotų proto ir 
pažinimo galių pajauta, todėl šių galių prigimties ir tikslingo 
panaudojimo tyrinėjimas buvo pats svarbiausias filosofijos in- 
teresas. Nenuostabu, kad gnoseologija tapo ta sritimi, kurioje 
buvo koncentruojamos pagrindinės filosofijos tendencijos ir 
kurioje pirmiausia buvo tikrinamos naujos idėjos. Filosofijos 
principai, kad įrodytų savo gyvybingumą ir įsitvirtintų, turė- 
jo praeiti gnoseologijos skaistyklą. Gnoseologija tarytum buvo 
vieno ar kito mąstytojo filosofinės kompetencijos patikrinimas. 

V. Sezemano filosofinė kompetencija niekam negali kelti 
abejonių. Ir sunku pasakyti, katra šios kompetencijos sąlyga 
buvo svarbesnė: ar tas nuoseklus, sistemiškas ir gilus filosofi- 
nis V. Sezemano išsilavinimas,— atrodo, nebuvo tokios filoso- 
fijai reikšmingos žinojimo srities, kurioje jis būtų buvęs dile- 
tantas—ar tas ypatingas jo sugebėjimas, tikrai filosofinės 
mąstysenos požymis,— sugebėjimas aptikti ir formuluoti pa- 
prastą sudėtingų ir supainiotų problemų esmę, atsisakyti filo- 
sofų profesionalų taip mėgstamų terminologinių įmantrybių, 
Pagaliau nereikia išleisti iš akių dar vieno V. Sezemano kaip 
tyrinėtojo bruožo, kuris ne mažiau svarbus negu jo dalykinė 
kompetencija, — tai ištikimybė mokslo tiesai ir atsidavimas gry- 

nai teoriniam interesui, išreiškiantys daug gilesnį asmenybės 
klodą negu proto įgudimas ir teorinis meistriškumas. 

Patys intensyviausi V. Sezemano pažinimo problemos tyri- 
nėjimo metai, kada išsikristalizavo jo gnoseologijos koncepci- 
ja, —tai trečiasis ir ketvirtasis XX a. dešimtmetis. Gnoseologi- 
jos srityje tai buvo laikas, kai metafizikos kritika galutinai 
išryškino naujiesiems amžiams tradicinių krypčių — empirizmo 
ir racionalizmo — ydas ir suponavo naujų krypčių ieškojimo 
uždavinį. Bet pozityvioji reikalo pusė buvo mažiau efektyvi: 
naujos idėjos ir teorijos darėsi vis siauresnės, stūmė gnoseolo- 
giją į specialias sritis ir todėl daugiau paslėpdavo negu įveik- 
davo tas kliūtis, kurios trukdė gnoseologijai plėtotis. 

Aiškių perspektyvų praradimas lėmė tai, kad pats gnoseolo- 
gijos statusas tiek filosofijos, tiek specialių mokslų atžvilgiu 
tapo problemiškas. Gnoseologijos pretenzijas į filosofijos svar- 
biausios disciplinos rangą, kurios reiškėsi jos pastangomis įšsi- 
laisvinti nuo bet kokių ontologinių prielaidų, logiškai užbaigė 
I. Kanto sekėjų Marburgo mokykla, kur gnoseologija, siekda- 
ma grynumo, pavirto žinojimo struktūros analize, arba mokslo 
metodologija. Todėl grynosios gnoseologijos programa prarado 
savo įtaką, ir ją pakeitė filosofijos srovės, kuriose gnoseologi- 
jos problemos siejamos su vienokiomis ar kitokiomis pažinimo 
subjekto, objekto, jų santykio interpretacijomis, Fenomenolo- 
gija ėmėsi nagrinėti gnoseologijos ryšį su metafizikos ir onto- 
logijos problemomis, neopozityvizmas, pragmatizmas sugrįžo 
prie empirizmo ir psichologizmo, pagaliau įvairios realizmo at- 
mainos susitaikė su išvada, kad gnoseologija negali apsieiti be 
realybės postulato. 

V. Sezemanas buvo ne tik nuodugniai susipažinęs su viso- 
mis šiomis filosofijos srovėmis, bet ir giliai išgyvenęs jas, 
patyręs didesnę ar mažesnę jų įtaką. Rengdamasis profesūrai 
Vokietijoje, jis studijavo filosofiją pas Marburgo mokyklos 


korifėjus H. Koheną, P. Natorpą, E. Kasirerį, vėliau gilinosi . 


į E. Huserlio fenomenologiją ir įdėmiai sekė jos raidos peripe- 
tijas, ypač M. Šėlerio metafizikos idėjas. Kartu V. Sezemanas 
labai domėjosi psichologija, kuri buvo tapusi atkaklios filoso- 
finės kovos arena, nes joje visų pirma siekė įgyti savaran- 
kiškumą ir išsivaduoti iš gamtamokslinio mąstymo įtakos dva- 
sios, socialinių ir kultūros reiškinių pažinimas. Tačiau šitoje 
prieštaringų poveikių aplinkoje V. Sezemanas neieškojo leng- 
viausios išeities — apsvarsčius šių filosofijos srovių privalu- 
mus, prisišlieti prie tos iš jų, kuri atrodo tvirčiausia. Tokia 
išeitis jam buvo nepriimtina pirmiausia dėl jo filosofinio aki- 
račio platumo: kad ir kaip kritiškai V. Sezemanas būtų verti- 

nęs įvairias filosofijos teorijas, jis jose matydavo ir tam tikrą 
pozityvų, pažinimo pažangai reikšmingą turinį, todėl sava 
filosofinė pozicija jam reiškė ne pasirinkimo klausimą, o įsak- 
mų reikalą ieškoti naujų principų, kurie įgalintų kitaip inter- 
pretuoti konfrontuojančius požiūrius. V. Sezemanas netapo nei 
kurios nors mokyklos sekėju, nei grynu filosofijos istorikų,— 
jis buvo iilosofijos kūrėjas, ieškąs savo kelio. Gnoseologija 
(galbūt greta estetikos) buvo ta sritis, kurioje išryškėjo jo 
mokslinės veiklos originalumas ir fundamentalumas. Tokią 
V. Sezemano gnoseologinių tyrinėjimų reikšmę yra patvirtinę 
jo amžininkai žymūs filosofai N. Hartmanas, S. Frankas ir kt. 
Ir jeigu jo gnoseologijos koncepcija iki šiol yra beveik neži- 
noma net specialistams, šitai nulėmė tiek jo gyvenimas toli 
nuo svarbiausių filosofinės kultūros centrų, tiek jo paties .abe- 
jingumas savo kūrinių publikavimui. 


V. Sezemano gnoseologinės koncepcijos originalumas yra 
viena iš priežasčių, dė] kurios ši koncepcija taip skirtingai in- 
terpretuojama ir vertinama mūsų filosofinėje literatūroje. Ka- 
dangi ši interpretacija iki šiol remiasi visų pirma teorinių 
įtakų ieškojimu, o tos įtakos yra gana įvairios, tai svarbiausiu 
dalyku tampa klausimas, kuriai filosofijos srovei — neokantiz- 
mui, fenomenologijai, realizmui — V. Sezemano gnoseologinė 
pozicija yra artimiausia, ir tada jai nejučiomis priskiriami ir 
bendrieji vienos ar kitos srovės principai. Toks nagrinėjimas 
išleidžia iš akių originalias konstruktyvias idėjas, kuriomis re- 
miasi V. Sezemano koncepcija. 

Toks V. Sezemano koncepcijos priskyrimas prie skirtingų 
ir konfrontuojančių gnoseologijos srovių rodo, kad pozityvus 
ir moksliškai reikšmingas jos turinys dar menkai išsiaiškintas 
ir tai dar reikia būtinai padaryti. Šis uždavinys turi, beje, ir 
etinį aspektą: užmirštis, paliečianti kultūros kūrėjus, yra ne- 
bylus priekaištas visų pirma tai aplinkai, su kuria jie tiesio- 
giai susiję. 

Kokia yra bendriausioji V. Sezemano pažinimo problemos 
plėtojimo linkmė? Norint ją apibūdinti, pirmiausia iškyla pa- 
grindinės filosofijos krypties — materializmo ir idealizmo — 
klausimas. Pažinimo teorijos atmainų santykis su šiomis kryp- 
timis turi principinę reikšmę todėl, kad pats tų krypčių prie- 
šingumas ryškiausiai atsiskleidžia būtent gnoseologijoje. Šis 
dviejų pagrindinių gnoseologijos krypčių priešingumas yra vi- 
siškai kitos prigimties negu įvairių filosofijos srovių, atmainų, 
mokyklų tarpusavio santykiai. Išskirtinė šio priešingumo reikš- 
mė remiasi tuo, kad bet kurios gnoseologijos koncepcijos vien- 

tisumo ir nuoseklumo sąlyga yra šio PEBRSE alternatyvinio 
pobūdžio įsisąmoninimas. 

Tą gnoseologinį požiūrį, kuris atveria pažinimo problemos 
pozityvaus sprendimo perspektyvą ir su kuriuo V. Sezemanas 
tapatino savo koncepciją, jis vadino kritiniu realizmu. XIX a. 
pabaigoje ir XX a. pradžioje įvairios realizmo atmainos buvo 
gana paplitusios. Jose reiškėsi ir materialistinės, ir idealistinės 
tendencijos, todėl pats priklausymas šiai pakraipai dar nieko 
nesako apie pagrindinę gnoseologinę vienos ar kitos atmai- 
nos kryptį, kuri kiekvienu atveju yra konkreti ir turi būti kon- 
krečiai nustatoma !. 

V. Sezemanas gerai suvokė alternatyvinį dviejų svarbiausių 
gnoseologijos krypčių pobūdį. Šias kryptis jis vadino idealisti- 
ne ir realistine. Idealizmas ir realizmas skiriasi visų pagrindi- 
nių pažinimo teorijos klausimų aiškinimu ir paprastai prieina 
priešingų išvadų, todėl šių krypčių pagrįstumas — esminė gno- 
seologijos problema, kuri iškyla jau vos pradėjus aiškintis pa- 
žinimo prigimtį ir paskirtį. 

V. Sezemano požiūriu, gnoseologijos problematikos šerdis 
yra subjekto ir objekto koreliacija, kuri glūdi pačioje pažini- 
mo prasmėje. Pažinimo sąvoka suponuoja nuo subjekto nepri- 
klausomo objekto buvimą. Subjekto ir objekto santykis pažini- 
me yra tai, kad pažinimo turinys kyla iš objekto, kita vertus, 
pažinimas vis dėlto yra subjekto aktas. Ir čia užuomazgoje 
jau glūdi tas prieštaravimas, kuris pasirodė esąs toks sunkus 
visai tradicinei gnoseologijai: pažinimas gauna turinį iš objek- 
to, bet pastarasis yra nuo pažinimo nepriklausomas, ir subjek- 
tas, kurio aktas pažinimas yra ir kuris suinteresuotas teisingu 
žinojimu, gali tikėtis jį įgyti tik būdamas visiškai pasyvus, re- 
ceptyvus. 

Kaip pasyvus subjektas pagauna (pažįsta) nuo jo nepriklau- 
somą objektą? Kritiškai žiūrėdama į savo prielaidas, gnoseolo- 





! Realizmo gnoseologijos atmainų analizė tarybinėje filosofinėje 
literatūroje vienu atžvilgiu dažnai būna kiek tendencinga, Tais atvejais, 
kai šiose almainose aptinkamas materialistinis pagrindinio filosofijos 
klausimo sprendimas, jis laikomas netikru ir apgaulingu dėl to, kad 
kai kuriais klausimais nukrypstama į idealizmą. Tačiau spręsti apie 
filosofinę sistemą tik iš atskirų jos dalių — tai tas pats, kaip griauti 
namą norint iš jo nuolaužų nustatyti architektūrinius jo privalumus, 
Toks analizės būdas neaplenkė ir V. Sezemano koncepcijos: joje buvo 
įžiūrėtas mėginimas „pakilti virš materializmo įr idealizmo diskusijos“, 
siekimas „žodžiais atsiriboti nuo idealizmo“, surasti „materialistiškai 
skambantys" ar „materialistiniu požiūriu visiškai priimtini“ „teiginiai“, 
kurie „susipina su idealistinėmis tendencijomis“ (žr. Vaišvila A. Logi- 
kos mokslas Lietuvoje.— V., 1980, p. 83—889). 

gija prieidavo išvadą, kad tarp pažinimo subjekto ir objekto 
esama neįveikiamos prarajos, kad objektas subjektui yra ana- 
pusis, transcendentiškas, o žinojimas visada yra ir tegali 
būti šiapusis, imanentiškas. Kitaip sakant, įvairios gnoseolo- 
gijos atmainos nuolatos susidurdavo su tuo, kad pačios gno- 
seologijos galimybės sąlyga — tikrovės pačios savaime prielai- 
da — analizuojant pažinimą pasirodydavo esanti savavališka, 
niekuo nepagrįsta ir apskritai negalima. Naujųjų amžių filosofi- 
joje, kurioje gnoseologija siekė įsitvirtinti kaip svarbiausioji jos 
disciplina, šis pažinimo problemos prieštaringumas savaip at- 
spindėjo materializmo ir idealizmo santykį. Materializmo išei- 
ties taškas buvo nuo sąmonės, dvasios nepriklausoma materiali 
substancija, kurios adekvatus atkartojimas sąmonėje ir yra pa- 
žinimo tikslas. Idealizmas, priešingai, teigė, kad pažinimas ne- 
gali išeiti už sąmonės ribų į jai transcendentišką sritį ir todėl 
materialios substancijos idėja niekada nėra pažinimo rezulta- 
las. Idealizmas gnoseologinę materializmo poziciją tarė esant 
naiviaą, nes ji esanti paremta ne kritine pažinimo analize, o tik 
tuo tikėjimu, kuris plaukia iš kasdieninio žmogaus patyrimo ir 
vadinamojo sveiko proto. 

Kritiškas idealizmo požiūris „naivių“ gnoseologijos postula- 
tų atžvilgiu yra visiškai teisėtas ir iš tikrųjų atskleidžia silp- 
nąsias XVII ir XVIII a. materializmo puses. Tačiau ar idealiz- 
mas, atmetęs tokius postulatus, kartu nepašalina pačios pažini- 
mo problemos? V. Sezemanas analizavo idealistinei filosofijai 
būdingas pažinimo problemos formuluotes ir iškėlė aikštėn jose 
slypinčius keblumus. Jis nurodė, kad jie yra skirtingi įvairiose 
idealizmo atmainose, bet visada liečia pačią pažinimo proble- 
mos esmę — subjekto ir objekto santykį. Visų pirma tai pa- “ 
sakytina apie dvi stambiausias idealizmo sroves — subjekty- 
vųjį ir objektyvųjį idealizmą. Subjektyvusis idealizmas yra 
empiristinės gnoseologijos principų plėtojimo, jos materialisti- 
nių prielaidų kritiško nagrinėjimo rezultatas. Empiristinė gno- 
seologija, laikydama patyrimą vieninteliu žinojimo šaltiniu ir 
pažinimo subjektą redukuodama į juslinius įspūdžius patiriantį 
individą (psichologinį subjektą), turi prieiti išvadą, kad mate- 
Tialios substancijos idėja yra prieštaringa, kad patyrimas yra 
uždaras ir bet koks žinojimas yra apribotas subjekto sąmone, 
Kai paaiškėjo, kad Dž. Loko siūlytas pirminių, „objektyvių“ 
patyrimo elementų išskyrimas yra neįmanomas, idealistine vir- ; 
tusi empiristinė gnoseologija prarado pažinimo objekto orienty- ; 
rą ir turėjo uždusti imanentizmo ir solipsizmo aklavietėje. Ra- ' 
cionalistinė gnoseologija išeities ieško analizuodama apriorinius 
žinojimo elementus. Kadangi jie nepriklauso nuo individualios 

sąmonės, tai ši gnoseologija nesidomi psichologiniu subjektų 
ir užsiima ne empirine, O tik grynąja sąmone (gnoseologiniu 
subjektu). Tačiau antindividualaus subjekto aižvilgiu pažini- 
mas tampa beprasmis, nes grynas mąstymas yra koreliatyvus 
būčiai. Šis subjektas jau savaime yra žinantis, net visa žinan- 
tis, o įgyti žinojimą gali tik psichologinis subjektas, bet tai jau 
nėra gnoseologijos problema. Ištirpdęs realybę mąstyme, ob- 
jektyvusis idealizmas nusprendžia, kad mąstymas ir yra tikra- 
sis realybės turinys. Taigi subjektyviojo idealizmo požiūriu, 
pažinimo objektas dingsta subjekte, o objektyviojo idealizmo 
požiūriu, atvirkščiai, pažinimo subjektas dingsta objekte; ir 
vienu, ir kitu atveju galutinė išvada — imanentinė sąmonė, ir 
pažinimo problema tampa iliuziška. 

V. Sezemanas apžvelgė tuos rezultatus, kuriuos gnoseolo- 
gijoje pasiekė įvairios idealizmo atmainos — tiek tradicinės, 
tiek moderniosios. Tačiau net fenomenologijai, kurios metodą 
jis laikė gnoseologijai svarbiu ir pats juo iš dalies naudojosi, 
jis nepripažino universalios reikšmės visų pirma dėl jos idea- 
listinių motyvų. Atskiros dalys V. Sezemanui neužgožė visu- 
ILOs — visose idealizmo atmainose jis neišleido iš akių idealiz- 
mo kaip gnoseologijos vientisos krypties. Šios krypties analizę 
jis baigė tokia išvada: „Taigi visų be išimties atmainų (kursy- 
vas mano.— A. L.) idealizmas pakliūva į tokius keblumus, ku- 
rių jis pats įveikti negali. Todėl reikia ieškoti kitos išeities, 
reikia tyrinėti, ar idealizmas nesiremia tokiomis supozicijomis, 
kurios galbūt pačios nepamatuotos, kurios yra, taip sakant, 
pelitio principii, t. y. ar visi idealizmo keblumai ir prieštaravi- 
mai neišplaukia iš paties jo pradedamojo punkto. <...> La- 
bai įdomu, kad idealizmas, kai jis rimtai stengiasi išspręsti pa- 
žinimo problemą, negali apsiriboti grynu, nuosekliu fenome- 
nalizmu, bet turi kad ir nejučiomis pripažinti kokią nors sa- 
varankišką, absoliučią būtį <...>" (žr. šios knygos p. 276). 

V. Sezemanas manė, kad, nagrinėjant pažinimo problemą, 
galima išvengti tų keblumų, su kuriais susiduria idealistinė 
gnoseologija, tik tuo atveju, jeigu pasirenkamas kitas, idealiz- 
mui priešingas, išeities taškas. Tokia gnoseologinė pozicija, la- 
biau atitinkanti pažinimo fenomeno prigimtį ir turinti objekty- 
vų pamatą,— tai realizmas, ne naivusis, o kritinis. Kalbėdamas 
apie idealistinės ir realistinės pasaulėžiūros priešybę, V. Seze- 
manas taip apibūdino realistinę filosofiją: „Terminas „realisti- 
nė" čia suprantamas plačiausia prasme — kaip idealizmo prie- 
šybė. Taigi realistinė yra bet kuri filosofija, neigianti ontinį 
mąstymo arba sąmonės prioritetą prieš būtį“ (žr. šios knygos 
p. 195). 

Kas yra šitas realizmas, kuris traktuojamas kaip idealiz- 
mui opozicinė filosofijos kryptis? V. Leninas, nagrinėdamas 
tuos atvejus, kai realizmo terminas Vartojamas idealizmo prie- 
šybės reikšme, pažymėjo: „Aš, sekdamas Engelsu, vartoju šia 
reikšme liklai žodį materializmas ir manau, kad tik šitaip tinka 
vartoti tuos terminus, ypač dėl to, kad žodis „realizmas“ yra 
nuvalkiotas pozityvisių ir kitų painiotojų, svyruojančių tarp 
materializmo ir idealizmo“ 2. 

V. Sezemanas savo kritinio realizmo koncepcijoje siekė 
nuosekliai atsiriboti nuo idealizmo, laikė ją idealizmo prieš- 
prieša, ir toks realizmas yra tiktai kitas materializmo pavadi- 
nimas. Tačiau aišku, kad ši problema gali būti laikoma grynai 
terminologine tik tuo atveju, kai plėtojama pažinimo koncep- 
cija yra vientisa ir nuosekli savo pasirinktų prielaidų atžvil- 
giu. Nors materialistiniai V. Sezemano koncepcijos postulatai 
yra akivaizdūs, jų plėtojimo nuoseklumo ir ribų tyrinėjimas yra 
būtina šios koncepcijos filosofinės reikšmės ir pagrįstumo nu- 
statymo sąlyga. 

V. Sezemano kritinis realizmas nėra naiviojo realizmo (ar- 
ba stichinio materializmo) priešybė. Naiviojo realizmo pozicija 
nėra klaidinga — ji tiktai nesugeba savęs pagrįsti. Kritinis 
realizmas, V. Sezemano požiūriu, ir turi suprasti ir įsisąmonin- 
ti naiviojo realizmo poziciją, kuri nefilosofuojančiam žmogui 
yra savaime aiški. Tačiau tai įmanoma tiktai tada, kai atsisa- 
koma grynai teorinio požiūrio į pasaulį. Svarbiausi idealizmo 
keblumai plaukia iš to, kad jis pažinimo problemą traktuoja 
kaip savarankišką ir todėl turi pripažinti, kad sąmonei realybė 
visada pasilieka transcendentiška. Bet iš tikrųjų pažinimas nėra 
savarankiškas. Jis — subjekto aktas, ir todėl sąmonės ir rea- 
lybės santykio problemoje turi būti įžvelgiamas žmogaus ir jo 
aplinkos santykis. Pastarojo esmė anaiptol nėra pažinimas. Pa- 
žinimo analizės išeities taškas yra subjekto ir objekto prieš- 


Eš 


prieša, kuri, suponuota gnoseologijos prielaidose, jai pačiai / 


tampa neįveikiama, o žmogaus ir aplinkos santykiui suprasti; 
būtinas priešingas išeities taškas — jų vienumas. Žmogus — tai| 
gyvas organizmas, kuris yra neatskiriamai susijęs su įvairio-! 
pomis savo gyvenimo sąlygomis. Gyvybinėje organizmo veik- 


1 

1 
loje pažinimas turi tiktai antrinę reikšmę, jis tėra viena iš or- | 
|| 


ganizmo funkcijų. Todėl požiūris į subjektą kaip į gyvą orga- 
nizmą ir funkcinis pažinimo traktavimas leidžia atskleisti 
svarbiausią tradicinės gnoseologijos klaidą — pažinimo subjekto 
izoliavimą nuo pasaulio. „Tradicinės gnoseologijos klaida yra 
ta, kad ji iš pat pradžių izoliuoja žmogų nuo aplinkos, nuo 


2 Leninas V. Pilnas raštų rinkinys, t. 18, p. 55—56. 

pasaulio ir žiūri į jį kaip į Robinzoną, kuris visiškai netikėtai 
atsidūrė jam nežinomoje šalyje, visai neįprastose sąlygose ir 
turi prie jų prisitaikyti“ (žr. šios knygos p. 290). Toks izolia- 
vimas pasirodo visiškai nepateisinamas, kai tiktai gnoseologi- 
ja atsisako grynai teorinio požiūrio ir priima žmogaus veiklos, 
praktikos požiūrį. 

Praktikos požiūrį V. Sezemanas pirmiausia grindė biologi- 
ne veikla. Žmogus laikomas organizmu, ir šiuo atžvilgiu tėra 
viena iš gyvūnų rūšių. Būtent biologinėje veikloje ryškiausiai 
atsiskleidžia funkcinis pažinimo pobūdis ir tarnybinis vaidmuo. 
Tačiau visiškas pažinimo subordinavimas biologinei organizmo 
veiklai, kuris yra būdingas pragmatizmo gnoseologijai, nepa- 
lieka pažinimui jokio savarankiškumo ir įstumia gnoseologiją 
į reliatyvizmą. Todėl V. Sezemanas manė, kad ši priklausomy- 
bė nuo biologinės veiklos, kuri yra tokia tvirta gyvulių pa- 
saulyje, svarbi tiktai pažinimo kilmei suprasti, bet yra nepa- 
kankama aiškinti tiems aukštesniesiems žinojimo laipsniams, 
kurie atsiranda tik žmonių gyvenime. Tačiau jau pats pažini- 
mo genezės perkėlimas į gyvūnų pasaulį lėmė tai, kad pastan- 
gos atsiriboti nuo biologizmo, vis stiprėjančios vėlesniuose 
V. Sezemano veikaluose, negalėjo būti visiškai sėkmingos. 

Pažinimas, kuris yra tik organizmo veiksmo momentas, dar 
nesąs pažinimas tikrąja prasme. Pažinimui būdinga tai, kad 
pagava čia kiek nepriklausoma ir atsiranda galimybė nuo 
veiksmo susilaikyti ir jį rinktis. Tik tada prie pagavos galima 
sustoti, ją įsisąmoninti, pažinimas praranda tiesioginį ryšį su 
praktiniais reikalais ir tampa daugiau ar mažiau savarankiškas. 

Toks pažinimo prigimties apibūdinimas suponuoja du 
klausimus, į kuriuos gnoseologija turi vienaip ar kitaip atsa- 
kyti: pirma, kuo toks pažinimas kokybiškai skiriasi nuo bio- 
loginei veiklai subordinuoto psichinio vaizdo ir, antra, ar auto- 
nomišku tapęs pažinimas nepraranda to ryšio su praktika, ku- 
Tis yra esminis argumentas prieš idealistines pažinimo teorijas. 

V. Sezemano nuomone, aktai, kurie išplėšia pažinimą iš ak- 
tualaus gyvenimo reikalų ir padaro jį teorine realybės išraiš- 
ka,— tai abstrakcija ir refleksija. Šitie aktai izoliuoja pažinimo 
Įobjektą nuo laiko ir situacijos, taip pat nuo konkretaus sub- 
|jekto praktinių reikalų ir drauge jį idealizuoja, perkelia į idea- 
lios būties planą. Tai jau yra išskirtinė žmogaus pažinimo ypa- 
tybė, nes instinktyvus gyvūnų žinojimas apsieina be abstrak- 
cijos ir refleksijos. Teorinis pažinimas prasideda ten, kur 
atsiranda sąvokos ir jų loginiai santykiai, idealios schemos ir 
principai, dėl kurių pažinimas tampa savarankiška būties sri- 
timi. Tai esanti tarytum antroji pažinimo pakopa, kuri reiškia, 

kad subjektas įsisąmonina tai, kas jam yra duota intuicijos, 
Apie pažinimą tikrąja žodžio prasme ir galima kalbėti tik ta- 
da, kai intuicija, duodanti sąmonei objektą, išsiplėtoja iki 10- 
giškai formuoto žinojimo. 

Taigi, V. Sezemano požiūriu, pažinimo problema ir pati 
gnoseologija tik tiek yra autonomiška, kiek pažinimas įgyja 
savarankiškumo, pakyla iki idealios būties. Idealios būties ter- 
minas yra labai svarbus V. Sezemano koncepcijoje. Jam čia 
suteikiamos kiek skirtingos reikšmės, kurias išryškina tik pa- 
čios svarstomos problemos. V. Sezemano gnoseologinei pozici- 
jai suprasti yra svarbios visų pirma dvi šio termino reikšmės, 
kurias galima apibūdinti remiantis tuo, kaip aiškinamas idea- 
lios būties santykis su realia būtimi. 

Pirmiausia, ideali būtis taip santykiauja su realia, kaip pa- 
žinimas su tuo, kas pažįstama, Reali būtis šiuo atveju yra 
pažinimo objektas, bet ideali būtis nėra pažinimo subjektas. 
Idealiai būčiai priklauso subjekto ir objekto tarpininko vaid- 
muo. Tokį idealios būties vaidmenį sąlygoja tai, kad tikroji 
pažinimo prigimtis atsiskleidžia tiktai jo antrojoje pakopoje — 
logiškai formuotame žinojime, todėl ideali būtis šiuo atveju 
reiškia loginę būtį. Pažintas objektas įgauna loginę formą — 
jis išreiškiamas sąvokomis, sprendiniais, samprotavimais. To- 
kia išraiška negali būti tapatinama su pačiu objektu, su realia 
būtimi, su tikrove. Pažinti —tai pasisavinti objektą, bet tai 
įmanoma padaryti tik tą objektą logizuojant ir dė) to tolstant 
nuo tikrovės. 

Aišku, kad V. Sezemanas čia turėjo skaitytis su tais prieš- 
taravimais, su kuriais susidūrė I. Kanto daikto paties savaime 
koncepcija, kilusi iš empirizmo ir racionalizmo gnoseologinių 
principų jungimo. Jis atmetė kaip klaidingus ir I. Kanto, ir 
neokantininkų nurodytus šių principų derinimo būdus ir ieš- 
kojo kito šios problemos sprendimo. Loginės būties teorija ir 
yra savotiškas empirizmo ir racionalizmo pozicijų jungimo 
veiksnys. Loginė sritis todėl yra būtis, kad ji nėra subjekty- 
vios kilmės, kad ji nėra pažįstančio individo sukurta. Tačiau 
tai anaiptol nereiškia, kad loginei būčiai gali būti priskirtas 
realybės statusas, kad sąvokos, idėjos egzistuoja taip pat kaip 
daiktai, t. y. kad loginė būtis sutampa su realia. Pirmasis 
loginės būties interpretavimas stumia į subjektyvųjį idealizmą, 
o antrasis — į objektyvųjį. Belieka tikėtis, kad yra įmanomas 
kitas kelias. 

Todėl V. Sezemano loginės būties koncepcijoje matyti 
idealistinį jo gnoseologinės pozicijos nenuoseklumą nėra labai 
įžvalgu, Pirmoji intencija, kuri pasireikšdavo visada, kai V, Se- 

Zzemanas imdavosi apibūdinti loginę būtį — tai atsiribojimas nuo 
idealistinės jos interpretacijos, kuri, atrodo, peršasi pati savai- 
me. Jis pabrėždavo, kad pažinimo šaltinis visada yra vienas — 
tai pati realybė, tikrovė. Proto sukuriama ideali (loginė) būtis 
nėra visiškai savarankiška, ji priklauso tik mąstymui, pasireiš- 
kia tik mąstyme ir nieko nereiškia už pažinimo ribų. Tačiau 
jeigu loginė būtis priklauso nuo realios būties, tai pastarojoje 
turi kažkaip giūdėti pirmosios turinys. V. Sezemanas įžvelgė 
tokį loginės būties atitikmenį realioje būtyje, kuris patvirti- 
na jo pažinimo teorijos materialistinį kryptingumą. Tai — pažįs- 
tamojo objekto struktūra. „Ideali būtis, kurią suvokia protas, 
nėra visiškai savarankiškas pasaulis, bet tik tam tikras pačios 
tikrovės momentas, jos bendra struktūra, kurią mąstymas ana- 
lizės būdu paverčia savarankišku objektu. Vadinasi, abstrak- 
cijos ir žinojimo strukiūra pareina nuo paties pasaulio struk- 
tūros (du pažinimo laipsniai ir formos). Ideali būtis yra aprio- 
zinis žinojimo momentas. Ir šitas apriorinis momentas mums 
parodo, kad kiekvienas objektas arba reiškinys, kurį mes pa- 
žįstame, yra kažkas, kas egzistuoja ne atskirai ir izoliuotai, 
bet kas įeina į pasaulį, kas susiję su kitais šio pasaulio objek- 
tais ir reiškiniais ir kame šiaip ar taip atsispindi bendra pa- 
saulio struktūra" (žr. šios knygos p. 252). Objekto struktūroje 
tam tikru būdu glūdi jo santykiai, jo ryšiai su visa tikrovę, 
visu pasauliu. Loginė būtis ir atitinka šitą realios būties mo- 
mentą. 

Tačiau tokia materialistinė loginės būties interpretacija yra 
„naivi“ ir joje potencialiai slypi idealizmas. Nuo jo V. Seze- 
manas atsiribojo pabrėždamas, kad loginių santykių ontologi- 
Zavimas yra nepagrįsta loginių idealistų išvada, taigi kad 10- 
ginių dėsnių negalima priskirti pačiai realybei. Bet tada pasi- 
rodo, kad anas materialistinis postulatas, realistinis loginės 
būties momentas gnoseologijoje niekuo negali būti pagrįstas ir 
senoji empirizmo ir racionalizmo alternatyva išlieka. Pasak 
V. Sezemano, mąstymas, kuris operuoja sąvokomis ir jų santy- 
kiais, ištraukia iš objekto intuicijos atskirus aspektus, tuo bū- 
du tą intuiciją išskaido ir susieja su kitomis intuicijomis. Pro- 
tas izoliuoja objekto požymį, suteikia jam tam tikrą savaran- 
kiškumą ir paverčia jį bendrybe, klasės sąvoka, taikytina ir 
kitiems objektams. Mąstymas kiekvienu atveju yra siauresnis 
už objekto intuiciją, nes jis apribotas tik atskiru intuicijos 
pateiktu objekto aspektu, tačiau jis apima ne tik realius, bet 
ir galimus atvejus ir taip išplečia pažinimą. Galimybės sfera 
yra platesnė už realybės ir yra pastarosios pažinimo priemonė. 

Tačiau iš kur kyla tos sąvokos, kurios yra minėto diferen- 

cijavimo ir integravimo priemonė, kitaip sakant, kokia yra 
žinojimo apriorinio momento prigimtis? Išskyręs du pažinimo 
laipsnius — (pirminę) intuiciją ir (logiškai) formuotą žinojimą,— 
V. Sezemanas nelaikė jų dviem savarankiškais pažinimo šalti- 
niais. Teigdamas realybės primatą pažinimo atžvilgiu, jis priėjo 
išvadą, kad antrasis pažinimo laipsnis neturi kito pamato, iš- 
skyrus pirmąjį žinojimo laipsnį, t. y. kad logiškai formuotas 
žinojimas galų gale remiasi intuicija. „<...> visos sąvokos, 
kurias mes sudarome nustatydami vieną ar kitą dalykų padėtį, 
t. y. vykdydami objekto determinacijos aktus, šiaip ar taip 
glūdi jau pirminės intuicijos potencialioje formoje, Vadinasi, 
jos sudaro intuicijos elementus ir todėl apsprendžia pačią intui- 
ciją. Sprendimo aktai išaiškina tai, kas intuicijoje glūdi nesu- 
skaidyta forma. Todėl galima sakyti, kad šios sąvokos mūsų 
pažinime (percepcijoje) jau veikia prieš mums jas pažįstant, 
prieš žinojimo diferencijavimą, taigi kad jos apsprendžia per- 
cepciją arba iniuiciją jau tada, kai jos dar netemizuotos mūsų 
sąmonėje ir neegzistuoja pažinime kaip atskiros savarankiš- 
kos sąvokos. Šia prasme galima tvirtinti, kad visos sąvo- 
kos, kurias mes analizės būdų ištraukiame iš objekto intuici- 
jos, yra apriorinės“ (žr. šios knygos p. 237). Apie tokias 
sąvokas negalima sakyti, kad jos yra patyrimo apibendrinimo 
rezultatas, bet ir negalima sakyti, kad jos priklauso pačiai są- 
monei ir Yra ankstesnės už kiekvieną patyrimą. Tuo siekiama 
išvengti tų keblumų gnoseologijoje, kurie plaukia iš kantiško- 
jo patyrimo ir apriorinių mąstymo kategorijų principinio atri- 
bojimo. Šį motyvą V. Sezemanas perėmė iš fenomenologijos, 
tačiau jos siūlomo šios problemos sprendimo jis nelaikė paten- 
kinamu. Fenomenologija tikėjosi išspręsti apriorizmo mįslę sa- 
vo idealiosios intuicijos koncepcija. Ji domėjosi aprioriniais 
žinojimo elementais, 0 kad šie netaptų grynai formalūs, 
mėgino pasiekti tą gelminį grynosios sąmonės sluoksnį, kur 
jau tiesiogiai galima įžiūrėti fenomenų esmę, kur aprioriniai 
elemeniai jau aptinkami pačiame objekte, t. y. kur formalus 
apriorizmas įgyja materialų turinį. Idealioji intuicija turi vado- 
vautis ne loginiu, tarpišku pagrindimu, o tuo tiesioginiu aki- 
vaizdumu, kuris yra paremtas savaiminiu objekto duotumu ir 
kuris yra pagrindimas tik ontologine prasme. Tačiau fenome- 
nologijos metodas remiasi griežtu izoliavimusi nuo psichologi- 
nio subjekto situacijos ir empirinių žinojimo elementų, nes 
priešingu atveju būtų prarastas pats apriorinis žinojimo prad- 
menų išskyrimo ir pagrindimo uždavinys. 

Fenomenologijos radikalizmas tradicinės gnoseologijos at- 
žvilgiu yra greičiau tariamas. Joje slypi kompromisas, atsiran- 

dantis, kai tam tikras teorinis prieštaravimas mėginamas 
išspręsti tuo, jog surandamas jo formulavimas, kuriame jis pasi- 
daro toks mažas, kad tarytum išnyksta. Fenomenologija neiš- 
sprendžia apriorizmo problemos, o tiktai perkelia ją į kitą plot- 
mę, padaro ją sudėtingesnę, kartu ir įmantresnę. Griežtam ir 


sistemiškam V. Sezemano mąstymui toks kompromisas buvo * 
nepriimtinas. Jis pabrėžė, kad idealios ir realios būties skirtu- ' 


mas yra ne kiekybinis, o kokybinis ir kad todėl jam suprasti 


reikia radikalesnių gnoseologijos principų negu tie, kuriais Te- 


miasi fenomenologija. Tokiems principams priklauso visų pir- 
ma dalykinio ir nedalykinio žinojimo skyrimas, kuris yra bene 
svarbiausias V. Sezemano gnoseologinės koncepcijos atramos 
taškas. 

Dalykinės ir nedalykinės sąmonės santykį V. Sezemanas 
gvildeno įvairiais aspektais Mums šiuo atveju svarbi tiktai 
principinė gnoseologinė šios problemos reikšmė bei vertė, t. y. 
klausimas, iš kur kyla minėtų dviejų žinojimų skyrimas ir 
kiek jis iš tikrųjų yra efektyvus gnoseologijos plėtotės teori- 
nis pamatas. 

Dalykinio ir nedalykinio žinojimo skirtumas liečia tą pa- 
čią idealią būtį, tačiau ji šiuo atveju atsiskleidžia kita savo 
reikšme. Kadangi idealią būtį V. Sezemanas apibūdino kaip tar- 
pinę sritį, kuria remdamasis subjektas determinuoja objektą, 
taigi kaip tikrąją pažinimo sritį, tai natūralu, kad ši būtis pati 
gali būti paversta pažinimo objektu. Tada idealios būties 
priešingumas realiai būčiai pasidaro neesminis, bet kartu tai 
reiškia, kad pažinimas atsigręžia į save, pats save daro objek- 
tu, taigi pažinimo (sąmonės) problema tampa savęs pažinimo 
(savimonės) problema. Bet pats save pažįstantis pažinimas galų 
gale yra pats save pažįstantis subjektas. Todėl ideali būtis, 
. tapusi pažinimo objektu, prisišlieja prie pažinimo subjekto, 
išplečia jį. Šis išplėtimas apima ir empiristinę, ir racionalistinę 
subjekto interpretaciją (ir psichologinį, ir gnoseologinį subjek- 
tą) ir iškelia jų suderinimo uždavinį, kuris yra neišsprendžia- 
mas tradicinei gnoseologijai. Šita idealios būties reikšmė atsi- 
skleidžia analizuojant psichinę ir ypač dvasinę būtį. 

Čia V. Sezemanas, tyrinėdamas pažinimo problemą, priėjo 
kulminacinį klausimą: kaip galima psichinio ir dvasinio gyvę- 
nimo (o jis apima ne tik vidinius išgyvenimus, bet ir istorijos 
bei kultūros tikrovę, dorovinės, estetines, religines vertybes) 
pažinimą suderinti su realistine (t. y. antiidealistine) gnoseolo- 
gijos orientacija? Į šitą klausimą jis ir ieškojo atsakymo pa- 
pildydamas savo pažinimo koncepciją medalykinio žinojimo 
samprata. Esminis gnoseciągijos trūkumas, kuris įstumdavo ją 

į idealizmą, buvęs tas, kad ji visą pažinimą traktavo kaip da- 
lykinį pažinimą. Tokio pažinimo objektas laikomas išoriškų 
subjektui ir stovinčiu prieš jį, todėl gnoseologija ir susidur- 
davo su jai neišsprendžiama pažinimo objekto transcendentiš- 
kumo problema. Tačiau toks dalykinis objekto duotumas, 
t. y. jo pradinis atskirtumas nuo subjekto ir nepriklausymas 
nuo jo, pasak V. Sezemano, iš tikrųjų yra būdingas tik daiktų 
pasaulio, fizinių reiškinių pažinimui ir visiškai negalioja psi- 
chinės ir dvasinės būties sferai. Traktuodama visą pažinimą 
kaip dalykinį, gnoseologija ignoruoja šios sferos savitumą ir 
išleidžia iš akių jos fenomenų esmę. Tą esmę sudaro šiems 
fenomenams būdingas veiklumas ir aktyvumas. Pagal analogiją 
su išorine pagava ir moksliniu pažinimu atplėšdama juos nuo 
subjekto ir objektindama, gnoseologija turi prieiti išvadą, kad 
psichinio ir dvasinio gyvenimo aktyvumas yra tiktai subjek- 
tyvi iliuzija. 

V. Sezemanas manė, kad gnoseologija tiktai tada įgys 
tvirtą pagrindą, kai visiškai reabilituos tą aktyvumą, kuris 
slypi psichinių ir dvasinių fenomenų prigimtyje. Svarbiausia 
tokio reabilitavimo sąlyga yra pripažinimas, kad pirminis mi- 
nėtų fenomenų duotumas sąmonei yra nedalykinis, t. y. kad jų 
reali, nuo subjekto nepriklausoma būtis nėra išankstinė jų pa- 
žinimo sąlyga. Tuo keliu eidama gnoseologija išvengia idealiz- 
mo, nes pašalinama galimybė ontologiškai traktuoti idealią 
būtį, t. y. laikyti vaizdinius, sąvokas, mintis, idėjas, principus 
realiai egzistuojančiu dalyku. 

Nedalykinės sąmonės esmę V. Sezemanas visų pirma mė- 
gino išryškinti analizuodamas psichinės būties pažinimą. Jis 
suvokė, kad ši problema priklauso greičiau psichologijos 
mokslo kompetencijai, tačiau išskirtinė šios problemos reikš- 
mė gnoseologijai remiasi tuo, kad, pirma, psichologija daug 
griežčiau negu filosofija iškėlė pažinimui labai svarbų Aš, sub- 
jekto veiklos klausimą ir ėmėsi jį metodiškai nagrinėti ir kad, 
antra, psichologijos šioje srityje pasiekti rezultatai yra svar- 
būs ir visam kultūros ir istorijos pažinimui, nes dvasinė būtis 
yra giminiška psichinei. V. Sezemanas, labai gerai susipažinęs 
su metodologiniais psichologijos ieškojimais, pateikė sistemiš- 
ką jų apžvalgą ir pats priėjo naujų idėjų. Jis pritarė tuo metų 
jau gana plačiai įsigalėjusiam požiūriu, kad natūralistinė 
psichologija, konstruojanti psichinį gyvenimą iš dalykiškai 
duotų elementų, neįžvelgia to gyvenimo esmės. Šioji esmė — 
tai išgyvenimas. Jame nėra subjekto ir objekto priešpriešos, 
nes tas, kas išgyvena, ir tai, kas išgyvenama, sutampa. Tačiau 
ir išgyvenimų psichologija yra linkyg--išgyvenimo turinį lai- 

kyti objektu, dalykiškai duotu sąmonei turiniu. Tuo ji vėl 
susisieja su natūralistine psichologija, nes pripažįsta pradinį 
dalykinį išgyvenimo duotumą, nors ir laiko jį tiesiogiai pati- 
riamu. 

V. Sezemano požiūriu, psichinių fenomenų prigimčiai bū- 
dingas aktyvumas tik tuo atveju atgaus savo teises, jeigu jiems 
priskirsime nedalykinį būties būdą, jeigu jų nelaikysime pa- 
žinimo objektu, analogišku fiziniams reiškiniams. Bet ar neda- 
lykinis psichinės būties duotumas neatima iš psichologijos jos 
objekto ir nepadaro ją negalimą? V. Sezemanas sutiko, kad 
tikrasis pažinimas galų gale yra mokslinis pažinimas, o būtina 
tokio pažinimo sąlyga yra subjekto ir objekto priešprieša. Aiš- 
ku, kad be tokios priešpriešos negali apsieiti ir psichologijos 
mokslas. Tačiau, V. Sezemano požiūriu, psichologija klydo, 
laikydama šią priešpriešą savo pradiniu tašku, nes iš tikrųjų 
ji yra antrinis objektinančios refleksijos aktas. Šiuo aktu ne- 
dalykinis žinojimo turinys (išgyvenimas), kuris jau yra sąmo- 
nėje, iš jos išplėšiamas, išryškinamas, atitolinamas nuo jos, 
taigi sudalykinamas ir tampa objektu, o nedalykinė sąmonė 
virsta objekto pažinimu. Šita refleksija, sukurianti pažinimą iš 
nedalykinės sąmonės, iš išgyvenimų srauto, yra ta pati, kuri 
suformuoja pažinimą iš dalykinės sąmonės — juslinio suvoki- 
mo. Ir vienu, ir kitu atveju rezultatas yra tas pats — įsisąmo- 
nintas, logiškai formuotas, teorinis, mokslinis pažinimas, tačiau 
šio pažinimo pradinės intuityvios būklės, jo šaltiniai yra dve- 
jopi, skirtingi, net priešingi. 

Taigi V. Sezemanas nurodė du idealios būties matmenis, 
du jos apibrėžimo aspektus, kurie yra būtini jos tarpinei pri- 
gimčiai suprasti. Realios būties atžvilgiu ideali būtis turi sub- 
jektyvumo požymių, nes pačiai realybei negalima priskirti va- 
lios, intencijų, aktyvumo, taip pat sąvokos bendrumo, logišku- 
mo apskritai, o realaus (psichologinio) subjekto atžvilgiu šie 
požymiai pasirodo esą taip pat ir išoriški ir šia prasme objek- 
tyvūs, taigi vienas iš galimų ir reikšmingų pažinimo objektų. 
Pirmuoju atveju ideali būtis yra tikrovės pažintinio, mokslinio 
pasisavinimo priemonė, jos determinavimo būdas, o antruoju — ' 
ši būtis yra subjekto intuityvios savivokos ir savimonės turi- 
nio objektinimo produktas. Ir pagaliau radikaliausia šių dviejų 
idealios būties aspektų skyrimo išvada gnoseologijai (suformu- 
luosime ją gal kiek griežčiau, negu tai darė pats autorius): 
pirmuoju atveju objekto buvimas, taigi dalykinis jo duotumas 
subjektui yra pažinimo sąlyga, 0 pažinimo tam tikras adekva- 
tumas tam objektui yra jo vertės kriterijus; antruoju atveju 
objektas yra palies pažinimo sukuriamas, kyla iš paties paži- 

nimo akto, todėl jis sutampa su teoriniu žinojimu, kitaip sa- 
kant, jis pats savaime yra idealus objektas, ir pažinimo adek- 
vatumo klausimas pasidaro nereikalingas. Šitokią minčių eigą 
galima reziumuoti išvada, kad pažinimas yra ir objekto išraiš- 
ka, ir subjekto kūrybos rezultatas. 

V. Sezemano gnoseologinės koncepcijos savitumui suprasti 
svarbiausias yra vadinamasis nedalykinis žinojimas. Jis paša- 
lina objekto transcendentiškumą kaip pažinimo išeities tašką 
ir tuo įgalina išvengti idealistinių išvadų gnoseologijoje. Tačiau 
nedalykinė sąmonė yra tiktai vienas iš pažinimo šaltinių ir to- 
dėl neapibūdina viso pažinimo. Nedalykiniai pažinimo šaltiniai 
laikomi dalykinių šaltinių priešingybe. Ryškiausias nedalykinės 
sąmonės atvejis yra, kaip jau buvo minėta, psichiniai fenome- 
nai, išgyvenimai — Aš potyriai, jausmai, aistros, siekimai, ku- 
rie iš esmės skiriasi nuo fizinių reiškinių suvokimo, nuo išori- 
nių percepcijų. Aš išgyvenimai, kuriais yra duota psichine 
būtis, patys savaime dar nesuponuoja svarbiausios gnoseologijos 
problemos —idealios būties — jie tiktai nurodo kelią į pasta- 
rąją. Toks kelias — tai nedalykinio žinojimo srities plėtimas. 
Kad tai būtų įmanoma, V. Sezemanas ir pabrėžė, kad gnoseo- 
loginė dalykinio ir nedalykinio žinojimo opozicija nesutampa 
su išorinio ir vidinio suvokimo opozicija. Nedalykinis žinojimas 
neapsiriboja psichiniais fenomenais (išgyvenimais), bet apima 
taip pat dvasinės būties, arba kultūros, fenomenus, istorijos pa- 
žinimą, etinę, estetinę, religinę sąmonę, idealiąsias esmes, pras- 
mes, vertybes. Visos šios plačios srities pažinimas remiasi tuo 
išeities tašku, kurį atskleidė V. Diltėjaus struktūrinė psicholo- 
gija — supratimu. Supratimas tiesiogiai kyla iš išgyvenimo ir 
yra ypatingas psichinės ir dvasinės būties pažinimo būdas. Su- 
pratimas neprieina prie objekto iš išorės, o yra jo viduje, tai 
yra ne tiek objekto pažinimas, kiek subjekto dalyvavimas 
objekte. Taigi transcendencijos problema netenka aštrumo ne tik 
psichologijos, bet ir dvasios (kultūros) mokslų srityje. Dvasinės 
būties pažinimas jau įveda į idealios būties sferą, šitą gnoseo- 
logijos problemų Gordijo mazgą. Šiuo atžvilgiu ypač svarbus 
yra vertybių pažinimas; jas mes suvokiame iš vidaus, išgyvė- 
name, o ne tiktai stebime ar regime dvasios akimis. 

V. Sezemano nedalykinio žinojimo teorija pašalino princi- 
pinius keblumus, neįveikiamus tradicinei gnoseologijai. Deja, 
kartu ji sukūrė naujus keblumus. Svarbiausias iš jų — pats da- 
lykinio ir nedalykinio žinojimo skirtumas, kuris, sudvigubin- 
damas pažinimo problemą, kelia gnoseologijai dualizmo grės- 
mę. Šio skirtumo neįmanoma įžvelgti pažinimo objektuose, nes 
nedalykinis pažinimas neturi objekto tikrąja prasme, 0 pats jį 

refleksyviai sukomponuoja iš išgyvenimo ir supratimo. Todėl 
jei ir galima kalbėti apie nedalykinio pažinimo objektą, tai šis 
objektas vis dėlto reiškia kažką visiškai kita negu dalykinio 
pažinimo atveju. Kadangi šis skirtumas iš esmės liečia ne patį 
pažinimą (tikras pažinimas visada yra mokslinis, t. y. dalyki- 
nis), o jo šaltinius, tai V. Sezemanas šį skirtumą siejo su ne- 
vienodais būties duotumo būdais. Pasak V. Sezemano, jie gali 
būti įvairūs, bet svarbiausias šiame įvairume — dalykinio ir ne- 
dalykinio būties duotumo būdo priešingumas. Šitie duotumo 
sąmonei būdai neturi kito pagrindo, kaip pačius būties skirtu- 
mus. Bet tai reiškia, kad būtis suskyla į atskiras dalis, o kartu 
netenka vienumo ir pati pažinimo problema. 

Subjekto atžvilgiu būties duotumo būdus atitinka sąmonės 
nusistatymai. Antai dalykinį būties duotumo būdą atitinka da- 
lykinis sąmonės nusistatymas, nedalykinį — nedalykinis, gali- 
ma kalbėti ir apie specialius nusistatymus — mokslinį, estetinį, 
etinį, religinį ir panašius. Sąmonės nusistatymą V. Sezemanas 
apibūdino kaip sąmonės atvirumą būčiai. Kadangi sąmonė ap- 
ima ne visą būtį ištisai, tai nusistatymas ir nusako jos imlumą 
1am tikriems būties ar jos sferų aspektams ir savybėms. Taigi 
sąmonė čia traktuojama kaip atrenkanti, kaip atvira vieniems 
ir uždara kitiems dalykams, kaip intencionali. Sąmonės nusista- 
tymai būna ne tik skirtingi, bet ir gali keistis, t. y. vienas 
nusistatymas pereiti į kitą. Nors sąmonės nusistatymas ir yra 
susijęs su atitinkamu būties duotumo būdu, jis vis dėlto yra 
ne šio būdo padarinys, o pirminė sąmonės laikysena, nes prie- 
šinguų atveju sąmonės aktyvumas būtų tiktai tariamas. Bet tai 
anaiptol nepašalina šių sąmonės nusistatymų prigimties klausi- 
mo. V. Sezemanas pažymėjo, kad jie kažkaip yra susiję su 
realiu žmonių gyvenimu, kad nusistatymų galimybės keičiasi 
laikų ir kultūrų raidoje. Bet apskritai šio klausimo V. Sezema- 
nas plačiau neaptarė ir apsiribojo fenomenologiniu dalyko ap- 
rašymu. 

„Būties duotumo būdai ir jiems koreliatyvūs sąmonės nusi- 
statymai yra tie kertiniai principai, kuriais V. Sezemanas grin- 
dė savo idealiosios pažinimo sferos konstrukciją, turinčią pa- 
naikinti pažinimo subjekto ir objekto priešingumą. Šie princi- 
pai atvėrė naujas pažinimo problemos svarstymo galimybes ir 
įgalino įžvelgti tas tradicinės gnoseologijos klaidas, kurios ją 
stūmė į idealistines išvadas. Bet perspektyvos, kurias šie prin- 
cipai sudarė gnoseologijos horizonto išplėtimui,— ribotos. Ix 
visų pirma todėl, kad gnoseologija čia susidūrė su tokiomis 
naujomis problemomis, prieš kurias ji pasijuto bejėgė. 

Iš tokių problemų paminėtinos dvi. Pirmoji liečia pažinimo 

objekto interpretavimą. V. Sezemanas tikrovę, realią būtį laikė 
tikruoju pažinimo objektu ir siekė įrodyti, kad jo priešprieša 
subjektui yra nepagrįsta. Įrodymui jis rėmėsi tuo, kad pirminis 
subjekto ir objekto santykis nėra grynai pažintinis, kad sub- 
jektas yra pasinėręs būtyje, dalyvauja joje. Tačiau šis įrody- 
mas tiesiogiai neliečia realios būties Tik Aš išgyvenimų ir 
dvasinės būties pažinimo atžvilgiu galima sakyti, jog jis pra- 
sideda nuo sąmonės buvimo būtyje, nuo akivaizdaus sąmonės 
ir būties tapatumo, jog čia sąmonė tiesiogiai įžvelgia būtį. Kad 
šis įžvelgimas kaip nors apimtų ir realią būtį, reikia tarti, jog 
tarp dvasinės ir realios būties esama ryšio, jog, pažindami vie- 
ną, mes šiek tiek pažįstame ir kitą, bet tai reiškia iš anksto 
pripažinti tai, kas siekiama įrodyti. V. Sezemanas iš tikrųjų 
manė, kad savęs pažinimas yra ontologiškai pranašesnis už 
daiktų pažinimą, kad jis yra būties pažinimo išeities taškas. 
Tačiau psichinių ir dvasinių fenomenų pažinimas tik tada įgyja 
teorinę formą, t. y. virsta žinojimu apie tam tikrus objektus, 
kai nedalykinis sąmonės nusistatymas pasikeičia priešingu — 
dalykiniu. Bet tokio radikalaus sąmonės nusistatymo pasikeiti- 
mo nesama daiktinės būties, kuri yra reali būtis par excellence, 
pažinimo atveju, ir čia subjekto ir objekto priešprieša išlieka. 

Antroji, nors ne visiškai skirtinga, problema plaukia iš pa- 
žinimo subjekto sampratos. Svarus argumentas, kurį V. Seze- 
manas nukreipė prieš idealistinę gnoseologiją, yra tas, kad 
subjektas negali būti tapatinamas su sąmone, protu, kad jis 
visų pirma yra realus, kūniškas individas. Tačiau kai savęs 
pažinimo metodai išplečiami ir pritaikomi visam kultūros pa- 
žinimui, kai dvasinė būtis padaroma psichinės būties tęsiniu, 
tai pasirodo, kad subjektas išsiplėtė tik idealybės sferoje ir to- 
kio subjekto tikrovėje jau niekas neatitinka, vadinasi, jeigu 
kultūrinį žmonių gyvenimą galima laikyti pažinimo subjektu, 
tai jis vis dėlto tėra idealus, dvasinis. Taigi V. Sezemanas už- 
čiuopė subjekto socialinio struktūrinio interpretavimo idėją, 
bet subjekto struktūrą jis suprato ne kaip materialius žmonių 
santykius, jų realų socialinį gyvenimą, o tik kaip žmogaus, in- 
divido dvasios struktūrą. Pažinimo subjektu pasiliko atskiras 
žmogus ir jo sąmonės laukas, kuriame, pasak V. Sezemano, 
yra centrinis, ryškiausiai apšviestas jos branduolys, o periferijos 
link tas apšviestumas mažėja. Būtent sąmonės centre žinojimas 
tiesiogiai susiliečia su būtimi, sąmonė čia tapati būčiai, bet tai 
yra tik išgyvenimo ir iš jo kylančio supratimo atveju, o teori- 
nis pažinimas atsiranda tik tada, kai jie ne tiktai nustumiami 
į periferinius Aš sluoksnius, bet ir abstrakcijos bei refleksijos 


aktais objektinami ir tuo išstumiami iš subjekto, jo sąmonės 


21 





sieros. Todėl V. Sezemanas visiškai logiškai ir turėjo prieiti iš- 
vadą, kad mokslinis pažinimas yra paradoksalus: jis suvokia 
tikrovę nutoldamas nuo jos, įsišaknydamas idealiame Joginės 
būties pasaulyje. 

Taigi galutinis V. Sezemano kritinio realizmo gnoseologi- 
jos rezultatas yra pažinimo sfera, kurioje suobjektinama ir reali 
būtis, ir žmogaus veikla. Šiuo atžvilgiu pažinimo sfera, arba 
ideali būtis, yra tarpinė grandis, turinti pašalinti pažinimo ob- 
jekto ir subjekto priešingumą. Tačiau kad ir kaip realistiškai 
V. Sezemanas stengėsi interpretuoti abu pažinimo santykio na- 
rius, jų ryšys pasiliko netikras, Ir tikrovė, ir žmogus stumiami 
suartėjimo linkme, bet pasirodo, kad abiem kryptimis galima 
judėti tik iki vidurio, iki tarpininko. O tarpininkas yra nepa- 
tikimas, nes jis pats suskyla ir įgyja skirtingas reikšmes: jis 
yra ir logiškai formuotas realios tikrovės žinojimas, ir sudaly- 
kintas kultūros prasmių pasaulis. Nors galima tarti, kad tai yra 
tos pačios idealios būties reikšmės, jų santykio klausimas vis 
dėlto pasilieka neišspręstas. 

Vėlesniuose veikaluose V. Sezemanas mėgino tvirčiau pa- 
grįsti tikrovės ir žmogaus ryšį. Straipsnyje „Mūsų laikų gno- 
seologijai naujai orientuojantis“ jis priėjo išvadą, kad realybės 
supratimui būdinga tai, kaip ji konkrečiai reiškiasi žmoguje, 
ir kad apie realybę galima spręsti tik iš aktualios žmogaus si- 
tuacijos. „Siekdama apibrėžti realios būties esmę, ji (filosofinė 
pasaulėžiūra.— A. L.) turi atsižvelgti ir į tas jos ypatybes, ku- 
rias iškelia žmogaus sąveika su išorine aplinka. Iš to aiškėja, 
kad ir realizmo klausimas (kas yra realioji būtis) dabar iškyla 
naujai ir gali būti patenkinamai išspręstas tik remiantis ta nau- 
ja filosofine antropologija, kuri nagrinėja žmogų kaip konkre- 
čią visybę <...>“ (žr. šios knygos p. 364). V. Sezemanas 
pažymėjo, kad ši konkreti žmogaus esmė neturi jokio nekinta- 
mo branduolio, kad jos tyrimas apima sociologinius, kultūri- 
nius, istorinius, dorovinius ir kitus aspektus. 

Žmogaus socialinės ir istorinės prigimties įžvelgimas kiek 
kitaip iškelia jo veiklos, praktikos problemą. Apie pažinimą 
turi būti sprendžiama remiantis ta funkcija, kuri jam priklauso 
žmogaus gyvenime. Kaip jau buvo sakyta, V. Sezemanas manė, 
kad ryškiausiai šis funkcinis ryšys matyti biologinėje organiz- 
mo veikloje, bet kartu jis pripažino, kad pažinimas tikrąja žo- 
džio prasme, t. y. mokslinis pažinimas, yra autonomiškas or- 
ganizmo poreikių atžvilgiu. Todėl gnoseologijai svarbiausia — 
pažinimo ryšys būtent su žmogaus veiksmu. Toks veiksmas, 
kuris yra įtrauktas į pažinimą, kuris sutampa su juo —tai I0- 
ginis žinojimo formavimas, objektinimas. Jis yra analogiškas 

organiniams procesams, nes ir vienu, ir kitu atveju aktuali- 
zuojasi tam tikra potencija. Antra vertus, „<...> idealią 
būtį iškristalizuoja abstrakcija ir refleksija, t. y. du mąstymo 
veiksmai, su kuriais organiniame pasaulyje niekas negali būti 
sulyginta ir kurie išskiria žmogų iš visos gamtos“ (žr. šios kny- 
gos p. 365). 

Tai yra naujų gnoseologijos principų būtinumo nuojauta 
ir kartu ta riba, toliau kurios V. Sezemano pažinimo koncep- 
cija neina. Įžvalgiai pastebima, kad realistinis pažinimo prob- 
lemų sprendimas neįmanomas be konkretaus istorinio žmogaus 
prigimties nagrinėjimo, bet tas žmogus, apie kurį kalbama, pa- 
silieka arba gamtinis, arba dvasinis. Taikliai nurodoma, kad 
žmogaus veiksmas turi įtakos tikrovei ir ją keičia, bet šis 
veiksmas yra ištisai teorinis ir nepasiekia tikro, materialaus 
pasaulio. Socialiniuose santykiuose istoriškai konkrečiai išky- 
lanti žmogaus esmė, juslinė daiktinė žmonių veikla, gamyba, 
„ištraukianti" iš realių objektų įvairias savybes ir iš jų formuo- 
janti naują žmogiškai racionalią tikrovę —tai tie principai, 
kurie radikaliai pralaužė tradicinės gnoseologijos horizontus ir 
buvo jos idealizmo kritikos pamatas. Tie principai jau buvo 
daug anksčiau K. Markso atskleisti, tačiau jų supratimas ir 
įvaldymas reikalavo gilesnio angažuotumo pasaulio atžvilgiu 
negu tas, kuris paprastai buvo būdingas filosofams profesiona- 
lams. V. Sezemanas tarytum priėjo prie šių principų, tačiau 
naujos filosofinės problemos, kurias šie principai suponavo, 
pačios pasirodė prieštaraujančios tam realistiniam (materialisti- 
niam) požiūriui, kurį jis siekė realizuoti savo pažinimo proble- 
mos tyrinėjimuose. Todėl atradęs, kad teorinis požiūris į pa- 
saulį yra ribotas, jis galų gale turėjo pripažinti, kad toks po- 
žiūris vis dėlto yra svarbiausias, o konstatavęs žmogaus pri- 
gimties skirtingumą nuo gamtinių organizmų, jis tos prigimties 
savitumą įžvelgė tiktai dvasinėse žmogaus galiose. 

Taigi svarbiausi V. Sezemano pažinimo problemos tyrinė- 
jimų rezultatai yra savaip paradoksalūs. Šie tyrinėjimai paro- 
dė, kad pažinimo problema nėra uždara, kad įos svarstymas 
verčia formuluoti tokias naujas problemas, kurios jau išveda 
už tradicinės gnoseologijos klausimų rato. Tačiau sprendžiant 
tas naujas — konkrečios istorinės žmogaus prigimties bei prak- 
tinio jo santykio su tikrove — problemas, iškilo keblumai, ana- 
logiški tiems, kurių buvo siekiama išvengti gnoseologijoje. 
Todėl ta materialistinė gnoseologija, kuri vyravo XVII ir 
XVIII a., yra per siauras mastelis V. Sezemano pažinimo kon- 
cepcijai vertinti. Pastaroji yra pranašesnė už aną gnoseologiją 
savo nauja pažinimo samprata. Pažinimas čia traktuojamas tik 

kaip vienas iš žmogaus ir tikrovės santykio aspektų, todėl gno- 
'seologija praranda savarankiškumą ir susisieja su kitomis filo- 
sofijos problemomis3. Ir nors šių problemų interpretavimas 
V. Sezemano veikaluose dar aiškiai kirtosi su materialistinėmis 
jo gnoseologijos intencijomis, filosofijos plėtojimas tokia link- 
me buvo perspektyvus ir atitiko XX a. filosofavimo būdą. 

V. Sezemanas — filosofas tikrąja žodžio prasme, jis nieka- 
da neišleidžia iš akių ne tik filosofijos problemų sąryšio ir 
visumos, bet ir pačios filosofijos paskirties žmogaus gyvenime. 
Jam visiškai svetimas mąstymo partikuliarizmas, ta skaudžiau- 
sia šiuolaikinės filosofijos rykštė. Todėl ir gnoseologijoje gvil- 
denamus dalykus jis išplėtoja iki universalių filosofijos klausi- 
mų, tuo atskleisdamas gilesnę jų prasmę ir nubrėždamas nau- 
jus tyrinėjimo uždavinius. Puikus filosofijos ir jai artimų 
disciplinų žinojimas, aukšta teorinio mąstymo kultūra, pagaliau 
paprasta ir tauri minčių dėstymo maniera daro V. Sezemano 
gnoseologijos veikalus patikimu žinių šaltiniu tiems, kam už- 
tenka drąsos leistis į šiuolaikinės gnoseologijos labirintus. 


Albinas Lozuraitis 


3 V, Sezemano išvada, kad būtis ne visur lygiavertė, kad ji turi 
daugelį matmenų, sluoksnių, pakopų, yra kaip tik šito naujo pažinimo 
problemos formulavimo padarinys. Iš tikrųjų, jeigu pažinimo aspektas 
suprantama ne kaip esanti pati savaime, o kaip žmogaus tikrovė, su- 
žmoginta tikrovė, tai ji neapribojama vien moksliniu (ar net gamta- 
moksliniu) žinojimu, o aprėpia ir žmogaus praktinį, socialinį, istorinį, 
kultūrinį gyvenimą, vienaip ar kitaip susiliečia su etine, estetine, reli- 
gine sąmone ir dėl to pati tampa daugiaaspektė. Šitam daugiaaspek- 
tiškumui paaiškinti V. Sezemanas nesurado tvirto materialistinio pama- 
to, bet dėl to pats naujas pažinimo problemos formulavimas nepraranda 
savo vertės, ir matyti jame vien idealistinį V. Sezemano koncepcijos 
nenuoseklumą galima tiktai vadovaujantis senuoju, metafizinių, ma- 
terializmu, 

PAŽINIMO 
PROBLEMA 


PIRMAS SKYRIUS 





DALYKINIS IR NEDALYKINIS ŽINOJIMAS ' 


I 


Jeigu pažinimo problemą paprasčiausiai nagrinėsime 
tokią, kokia ji mums duota, kokia ji iškyla fenomenolo- 
ginei analizei, ir ją spręsdami nesaistysime savęs kokiu 
nors konkrečiu požiūriu, tai svarbiausias pažinimo ieno- 
meno požymis visų pirma bus (pažistančio) subjekto ir 
(pažįstamo) objekto koreliacija. Be šios koreliacijos nėra 
pažinimo — su tuo, matyt, sutinka visos filosofinės dokt- 
rinos, kurios tik pripažįsta pažinimo problemos pirmapra- 
diškumą bei savarankiškumą ir nemėgina jos kildinti iš 
kokios nors kitos problemos (pavyzdžiui, iš psichologinės 
pažinimo genezės ar loginės žinojimo struktūros). Subjek- 
to ir objekto koreliacija yra būtina ir neišardoma: nėra 
subjekto, jei nėra pažinimo objekto; bet nėra ir objekto, 
jei nėra jį pažįstančio subjekto. Be to, šios subjekto ir 
objekto koreliacijos negalima nė apversti. Subjekto santy- 
kis su objektu yra kitoks negu objekto santykis su sub- 
jektu: abiejų koreliacijos narių funkcijos yra iš esmės 
skirtingos. Subjektas „pagauna“ prieš jį esantį objektą ir 
tarsi įvaldo jį su visais esminiais bruožais bei požymiais; 
pažinimo aktas prasideda nuo subjekto ir yra nukreiptas 
į objektą. Tuo tarpu objekitas šio akto požiūriu yra pasy- 
vus; jis pasilieka, kas yra, bet vis dėlto kaip tik jis nule- 
mia iš subjekto kylančio pažinimo akto turinį. Šis esminis 
skirtumas tarp subjekto ir objekto jau parodo, kad jų 
negalima tapatinti. Todėl bet koks mėginimas išvesti 
subjektą iš objekto (kaip, pavyzdžiui, daro materializmas) 
arba laikyti objektą subjekto kūriniu (kaip, pavyzdžiui, 
daro absoliutusis J. G. Fichtės idealizmas) iš principo 
neįmanomas ir net apskritai beprasmiškas. Tad subjekto 
ir objekto priešprieša yra būtinai transcendentinė, ir jos 

niekaip negalima sutapatinti su kokiu nors imanentiniu 
santykiu (t.y. tegul ir su dalinio identiškumo ar koinci- 
dencijos santykiu)*. 

Taigi fenomenologiniu požiūriu šios koreliacijos prin- 
cipinė reikšmė pažinimui atrodo akivaizdi ir neduodanti 
jokio pagrindo abejonėms. Tik pripažįstant šią subjekto 
ir objekto koreliaciją, galima kalbėti apie būtį kaip apie 
pažinimo objektą. 

Tačiau viskas nėra taip paprasta. Jei giliau panagri- 
nėsime gnoseologijos subjekto ir objekto koreliaciją ir 
atkreipsime dėmesį į tai, kaip ji realizuojama įvairiuose 
konkrečiuose pažinimo aktuose, tai tuoj paaiškės, kad ji 
sudaro nemaža sunkumų filosofiniam supratimui; be to, 
tie sunkumai susiję ne tik su subjekto bei objekto savi- 
tarpio santykiais, bet ir su pačiu pažinimo santykių pa- 
grindu — subjekto ir objekto priešprieša. O jeigu taip, 
tai ir pati ta subjekto ir objekto priešprieša turi tapti 
pažinimo teorijos problema. 


I 


Istorinį, iš dalies ir dalykinį gnoseologijos išeities taš- 
ką sudaro aplinkinio pasaulio pažinimo problema. Dėl 
to dar ir šiandien pažinimo teorija dažniausiai orientuo- 
jasi į šią problemą. Aplinkinio pasaulio pažinime subjektas 
ir objektas tiesiogine prasme stovi vienas prieš kitą. Apie 
šį išeities tašką liudija beveik visa pažinimo teorijos ter- 
minologija. Juk tokie terminai, kaip „pagauti“ (erfassen), 
„suprasti“ (begreifen), „intenduoti“, „transcendentinis“, 
„imanentinis“ ir t. t.,— visi be išimties yra paimti iš mate- 
rialių erdvinių santykių srities Remiantis aplinkinio 
pasaulio pažinimu, analogiškai traktuojamas bei interpre- 
tuojamas ir visų kitų objektų pažinimas. Mūsų atveju, 
regis, ši analogija nepavojinga teisingai filosofinei pažini- 
mo sampratai. Juk jeigu ir nekreipsime dėmesio į visus 
erdvinius vaizdinius, tai vis tiek bus prasminga kalbėti 
apie abipusę subjekto ir objekto transcendenciją. Ar mes 
pereisime nuo juslinio prie idealios būties pažinimo (prie 

* Plg. N. Hartmann, Grundzige einer Metaphysik der Erkenntnis, 
S-tas Kap., S. 43 ff. (2 Aufl). 

„Eidetinio“ pažinimo E. Huserlio prasme), ar nagrinėsime 
etinių vertybių pagavą, vis tiek, regis, koreliatyvi sub- 
jekto ir objekto priešprieša visur iš esmės liks tokia pati. 
Skaičiai bei sąvokos, etinės, estetinės ar religinės verty- 
bės gali būti pažintos tik tuo atveju, jei jos atsidurs prieš 
mane kaip pagaunami, mano intenduoti objektai; keičiasi 
tik pažįstamo objekto struktūra ir esmė, bet ne paties 
dalykiškumo ar objektinimo esmė. 

Atrodo, kad tik viena žinojimo sritis užima ypatingą 
vietą ir nesiduoda taip paprastai įterpiama į ką tik apra- 
šytą schemą — tai „vidinės“, psichinės būties pažinimas. 
Juk jis nukreiptas ne tik į dalykinį sąmonės turinį (min- 
tis, vaizdinius, pojūčius), bet mėgina pagauti ir paties 
pažistančio subjekto būsenas ir aktus. Kitaip sakant, psi- 
chinio pasaulio pažinimas visuomet bent jau didžiąja 
dalimi yra savivoka, savęs pažinimas. Čia pažįstantis sub- 
jektas sutampa su pažįstamu objektu. Bet jeigu pažinimo 
sąlyga yra transcendentinė subjekto ir objekto priešprie- 
ša, t. y. jų principinis skirtingumas ir atskyrimas, tai savęs 
pažinimo atveju subjekte, matyt, turi įvykti tam tikras 
skilimas: kaip suvokimo arba pažinimo objektas, jis turi 
skirtis pats nuo savęs, kaip stebinčio ir pažįstančio sub- 
jekto. Priešingu atveju savęs pažinimas (savivoka) negali 
būti pažinimas (suvokimas) tikrąja prasme, t.y. negali 
būti dalykinis pažinimas. 

Ką gi reiškia šis subjekto skilimas į pažįstantį ir pažįs- 
tamą elementus savęs pažinimo akte? Ar čia nesusidu- 
riame su prieštaravimu? Kaip subjektas gali būti drauge 
ir objektas, jeigu būtina subjekto ir objekto koreliacijos 
prielaida yra kaip tik jų principinė transcendencija? 
O. Kontas buvo pirmasis, teisingai atkreipęs dėmesį į šitą 
problemą; todėl jis manė turįs neigti tiesioginės savivo- 
kos (ir savistabos) galimybę. Tačiau ir visas būrys šiuo- 
laikinių psichologų, gal net dauguma jų (pavyzdžiui, 
H. Ebinghauzas, H. Majeris, P. Žanė, T. Lipsas), laikosi iš 
esmės to paties požiūrio. Jie teigia: savistaba, t. y. psichi- 
nių išgyvenimo aktų pažinimas, paties išgyvenimo metu 
yra neįmanoma. Tie aktai gali tapti pažinimo objektu tik 
tuomet, kai jau priklauso atsiminimams, t. y. kai atsiduria 
prieš pažįstantį subjektą kaip kažkas, kas skiriasi nuo jo 
paties. Kai aš jaučiu džiaugsmą ar liūdesį, arba kai aš ką 

nors mąstau, tai mano sąmonė yra sukoncentruota į to 
jausmo ar tų minčių dalykinį turinį. Bet jei aš imsiu ste- 
bėti patį jaučiantį ar mąstantį Aš, t. y. jo išgyvenamus 
aktus, tai mano išgyvenimas jau bus visiškai kitoks; tada 
stebimi išgyvenimo aktai nustoja buvę tiesioginiai aktua- 
lūs išgyvenimai, jie nueina į praeitį kaip kažkas, kas jau 
baigta, jau buvo, ir todėl iškyla prieš mane kaip objek- 
tyvūs dalykai, kurie skiriasi nuo manęs, nuo stebėtojo. 
Šitaip tiesioginės savistabos galimybė paneigiama ne tik 
faktiškai, bet ir principiniais sumetimais. Tai itin aiškiai 
matyti iš T. Lipso samprotavimų tuo klausimu: „<...> 
Tiktai praeityje buvę arba ateityje būsiantys sąmonės iš- 
gyvenimai gali būti mąstomi, būti man objektais, taigi 
apskritai gali egzistuoti „man“ <...> 

<...> Taigi aš nieko nežinau nė apie dabartinį savo 
Aš <...> Mano dabartinis Aš nėra dalykas, kurį galėčiau 
pažinti, jeigu pavartosime tarptautinį žodį, jis — ne objek- 
tas. Jis negali būti objektas, nes jis — visų objektų sub- 
jektas. Jis negali būti objektas, nes jis yra tai, kam visi 
objektai sąmoningai priešpriešinami, arba kam jie visi ir 
yra objektai“*, 

Taigi T. Lipso bei daugumos psichologų nuomone, trans- 
cendentinė subjekto ir objekto priešprieša savistabos bei 
savęs pažinimo atvejais yra lygiai tokia pat, kaip ir kiek- 
vieno kito stebėjimo ar pažinimo atveju. Psichologijai 
bei psichologiniam tyrimo metodui šis teiginys turi lemia- 
mą reikšmę. Iš tikrųjų, jeigu jau pripažįstama, kad savis- 
taba yra toks pat išeities taškas psichologijai, kaip išori- 
nis stebėjimas — gamtos mokslams, ir jeigų savistaba 
savo gnoseologine esme (pagal subjekto ir objekto trans- 
cendenciją) yra visiškai homogeniška išoriniam stebėji- 
mui, tai nesunku padaryti išvadą: psichologija savo me- 
todais bei metodine nuostata turi orientuotis į gamtos 
mokslus, toli pralenkusius ją tikslumu ir sisteminiu griež- 
tumu. Ir pirmiausia ji turi nuolat prisiminti: jos objektu 
gali būti laikoma tik tai, kas savistabai yra duota, t. y. tai, 
kas iškyla prieš mane dalykiškai, kai aš imu stebėti savo 
psichinę būtį bei išgyvenimus. . 

* Th. Lipps, Bewusstsein u. Gegenstūnde, Psycholog. Untersuch., 
B. I, S. 42 ff; taip pat K. Osterreich, Die Phanomenologie des Ich, 
1913, Kp. IX, S. 274 ff; P. Nalorp, Alig. Psychologie, S. 29 ff. 

III 


Šis gnoseologinis apribojimas iš anksto nulemia atsa- 
kymą į pagrindinį natūralistinės pakraipos psichologijos 
klausimą: iš kokių elementų susideda psichinio gyvenimo 
visuma? Aišku, kad tai gali būti tik tie elementai, kuriuos 
psichologinis stebėjimas (savistaba) gali nagrinėti kaip 
dalykiškai duotus. Tačiau, kaip žinome, tokie elementai 
yra šie: pojūčiai“, vaizdiniai ir mintys**. 

Taigi — gamtamokslinės psichologijos požiūriu — iš 
šitų dalykinių elementų turi būti išvedamas bei jais aiški- 
namas visas psichinio gyvenimo turinys bei jo struktūra. 
Visa, ko negalima redukuoti į šiuos elementus, arba ap- 
skritai neturi psichinio realumo, arba bent jau negali būti 
tikrai mokslinio dalykinio pažinimo objektas. Žinoma, 
toli gražu ne visi šios krypties atstovai pakankamai aiš- 
kiai įsisąmonina šio teiginio reikšmę ir todėl nesugeba 
aprėpti visų jo metodinių išvadų. Iš dalies tai galima 
paaiškinti nepakankamų dalykinio pažinimo esmės supra- 
timu, o iš dalies ir tais neįveikiamais sunkumais (apie 
kuriuos dar vėliau kalbėsime), kurie iškyla natūralisti- 
nei psichologijai, mėginančiai aprašyti ir paaiškinti psi- 
chinį gyvenimą. Dėl to ji ir priversta daryti daugybę 
nukrypimų nuo gamtamokslinio požiūrio. Bet ten, kur 
šio požiūrio laikomasi visiškai nuosekliai ir tvirtai, aiškiai 
matyti natūralistinės ar bent jau natūralistiškai orientuo- 
tos psichologijos savitumai. 

Svarbiausias motyvas, būdingas visiems šios psicho- 
loginės krypties tyrinėjimams ir studijoms, yra šis: psi- 





* Paprastai prie šių elementarių psichinių duotybių priskiriami dar 
ir jausmai (malonumas ir nemalonumas). Bet toks priskyrimas, anksčiau 
aprašytu požiūriu, yra nenuoseklus. Jausmai kaip tik neturi svarbiau- 
sio savarankiškos duotybės bruožo — dalykiškumo. Tiesa, visi jausmai 
turi savo dalykinį pagrindą, tačiau specifinis kiekvieno jausmo požy- 
mis yra būseniškumas, savotiškas „atspalvis“, kurį jis suteikia daly- 
kiniam pagrindui (pojūčiui, vaizdiniui, minčiai). Todėl gamtamoksliniu 
požiūrių jausmus reikėtų visuomet interpretuoti kaip pojūčius. 

** Nesigilinsime, ar teisingos šito visuotinai pripažinto psichinių 
elementų apibūdinimo detalės. Norint, pavyzdžiui, išsiaiškinti, ar pojū- 
čiai tiesiogine prasme yra dalykinės duotybės ir kiek tai galioja min- 
tims, reikia juos dar specialiai fenomenologiškai ištirti. Mums šiuo 
atveju svarbu vien tai, kad pojūčiuose bei mintyse (ir apskritai bet 
kokiame psichiniame fenomene) glūdi kažkas, kas dalykiškai duota, 

chinis gyvenimas yra neaktyvus. Psichologija čia turi 
sekti tiksliųjų gamtos mokslų pavyzdžiu, Fizika, chemija 
ir kiti mokslai apsiriboja fizinių, cheminių ir t. t. reiškinių 
dėsningų sąryšių tyrinėjimu, tačiau iš principo nemėgina 
išsiaiškinti, kokios jėgos tuos reiškinius sukelia, Net ir 
vartodamos terminą „jėga", jos nepriskiria jam jokios 
realios prasmės ir laiko jį tiktai fikcija, naudinga tyrinė- 
jimui ir aprašymui. Šito apsiribojimo priežastis — meto- 
dinis reikalavimas pripažinti tyrimo objektu tik tai, kas 
yra dalykiškai duota. Tas pat yra ir su psichologija. 

Tai, su kuo ji tiesiogiai susiduria, yra išgyvenimų 
srautas, psichinių reiškinių ir įvairių jų xyšių ir santykių 
visuma. Psichologas nieko nežino ir negali žinoti apie 
Kokias nors psichines jėgas, energiją, veiklą ar aktus; 
juk tame, su kuo jis susiduria kaip su objektu, jis neran- 
da nieko, ką būtų galima laikyti tiesiogine šių jėgų ar 
šios veiklos apraiška ar manifestacija. Psichiniai aktai 
ir funkcijos gali reikštis tiktai dalykiniais poveikiais, ku- 
rie jiems priskiriami, todėl tiktai per tuos poveikius 
(pojūčius, vaizdinius, mintis) jie ir galėtų būti pažįstami. 
Vienu žodžiu, jų egzistavimą galima įrodyti tik netie- 
siogiai. Tačiau tiesioginės psichinės duotybės — jeigu jas 
nagrinėjame dalykiškai, t.y. moksliškai, — neduoda nė 
menkiausio pagrindo daryti prielaidą, kad egzistuoja ko- 
kios nors psichinės jėgos ar kokia nors psichinė veikla, 
kuri slypėtų už reiškinių; taigi tokia prielaida tėra sava- 
vališka metafizinė hipotezė, neturinti jokio faktinio pa- 
grindo. Todėl ir psichologijoje tokius terminus, kaip „jė- 
ga“, „aktas“, „funkcija“ ir t.t., belieka laikyti fikcijomis, 
kurių neatitinka jokia psichinė realybė. 

Maždaug taip skamba tie metodiniai teiginiai, kurie 
nulemia natūralistinės psichologijos bendrąją psichinio 
gyvenimo sampratą. 

Itin ryškiai jie išsiskiria valios, Aš, aiektų ir kituose 
aiškinimuose. Pailiustruosime tai keliais pavyzdžiais. 

IV 


Imkime, pavyzdžiui, kad ir garsiąją Džeimso-Langės 
afektų teoriją. Afektų pagrindu ši teorija laiko jų fizines | 
apraiškas, kurių psichinis rezonansas sudaro tam tikrus 
organinių pojūčių kompleksus, susijusius sų suvokimais 
ir vaizdiniais. To plataus pripažinimo, kurio susilaukė ši 
iš tikrųjų baisinga teorija, turbūt negalima paaiškinti vien 
tuo, kad ji atitiko to meto psichologijos fiziologines mate- 
rialistines tendencijas; turbūt jo negalima paaiškinti ir 
vien tuo, kad ji įtikinamai parodė didžiulę organinių po- 
jūčių reikšmę emociniams išgyvenimams. Esminis šios 
teorijos pranašumas pirmiausia yra tas, kad ji patenkina 
metodinius natūralistinės psichologijos reikalavimus. Juk 
ji iš tiesų atrodo teisinga, jeigu pripažįstame, kad realio- 
mis gali būti laikomos tik dalykinės psichinės duotybės, 
t.y. tik tie psichiniai fenomenai, kurie prieinami dalyki- 
niam stebėjimui ir pažinimui. 

Taip pat yra ir su siekimų bei valios išgyvenimais. 
Jeigu psichologas savo analizėje remiasi tiktai dalykiniu 
(t. y. gamtamoksliškai orientuotu) stebėjimu, tai jis norom 
nenorom padarys išvadą, kad siekimų bei valios apraiškos 
savarankiškai neegzistuoja. Labai akivaizdžiai šis požiū- 
ris išreikštas A. Vedenskio „Psichologijoje be jokios me- 
tafizikos“ (rusų k.). Valios apraiškose, sako jis, nerasime 
jokio specifinio fenomeno, kurį būtų galima laikyti sava- 
rankišku pradiniu psichinio gyvenimo elementu. Juk, kaip 
rodo psichologinė analizė, kiekvieną valios apraišką gali- 
ma visiškai suskaidyti į pojūčius, vaizdinius (mintis) bei 
jausmus. Net dedamų pastangų jausmas, lydintis kiek- 
vieną aiškiai išreikštą valios išgyvenimą, neduoda pakan- 
kamo pagrindo manyti, kad tie išgyvenimai yra savaran- 
kiški, Mat, atidžiau panagrinėjus, tą jausmą galima redu- 
kuoti į raumenų bei judesių pojūčių kompleksą. 

Nuomonei, kad psichinė veikla, psichinės funkcijos ar 
aktai galėtų būti psichologijos objektu, panašiai priešta- 
rauja ir P. Natorpas („Psichologijos įvadas“ ir „Bendroji 
psichologija“, I). Tai, su kuo psichologas tiesiogiai susi- 
duria kaip su sąmonės „fenomenologiniais duomenimis“, 
tėra tik sąmonės turinys ir jo santykis su Aš. O veikla 
ir aktai nėra duotybės. „Mano sąmonė, pavyzdžiui, girdė- 


3 Užsak. Nr. 478 33 


jimas, egzistuoja tik tuomet, kai man egzistuoja koks nors 
turinys, pavyzdžiui, garsas; jo esatis man ir yra mano 
turima jo sąmonė. Jeigu kam nors pavyktų užčiuopti savo 
sąmonę kaip nors kitaip, negu jam esančiu kokiu nors 
turiniu, tai aš ne tik negalėčiau šito pakartoti, bet (ir 
kaip tik dėl to) net negalėčiau suprasti, ką jis tuo metu 
išgyvena. Todėl savo psichologijoje aš turiu atsisakyti 
mėginimo atskirti turinio sąmonę nuo tos sąmonės sąmo- 
nės; taigi, remdamasis savo psichologija, aš esu privers- 
tas manyti, kad tas, kuris daro šį skirtumą, apsirinka ir 
iš tikrųjų turi galvoje ne ką kita, kaip tiktai kiekvieno 
turinio atveju būtinai duotą santykį su Aš, kad jis, be 
to, kartoja jau ne kartą smerktą klaidą — mėgina ir tą 
santykį sudalykinti"*. 

„Vienintelė įmanoma psichinės „veiklos“ prasmė yra 
tokia: tam tikras in abstracto izoliuojamų turinio aspektų 
(„materijos“) įtraukimo į kiekvienu atveju konkrečią turi- 
nio vienybę („formą“) būdas. Aš negirdžiu savo girdėji- 
mo, girdžiu tiktai garsą; bet būtent Aš girdžiu jį, jis egzis- 
tuoja man, jis — mano. (dabartinės, dabar analizuojamos) 
sąmonės dalis ir todėl įsiterpia į konkrečią šio mano išgy- 
venimo vienybę; vien tai ir tėra „subjektyvioji" šio dis- 
kutuojamo fakto pusė"**. 

Iš šitų samprotavimų jau matyti, kad net ir mano Aš 
negali būti pripažįstamas aktyvumas, o juo labiau — koks 
nors dalykinis turinys. Jis — ne kas kita, kaip tiktai for- 
mali sąmonės vienybė, vieningas centras, kurio santykis 
su visais sąmonės turiniais yra vienodas (panašiai kaip 
vienodas bet kurio apskritimo linijos taško santykis su 
apskritimo centru). Visus kokybinius psichinių fenomenų 
skirtumus nulemia tik tų dalykinių turinių skirtumai, o ne 
jų santykis su Aš, nes šis santykis („sąmoningumas“ ap- 
skritai) visada tas pats ir yra grynai formalaus pobūdžio. 
Tiesa, „Aš nesutampa su turinio „jungties vienybe" (kaip 
manė E. Huserlis), nors tik pastaroji atitinka jį kaip „fe- 
nomenologinis duomuo“, taigi psichologinėje analizėje Aš 
visiškai gali ir turi būti pakeičiamas „jungties vienybe", 
nes jo niekaip kitaip <...> konkrečiai neišreikši. Ta- 


* P. Nalorp, Allgemeine Psychologie, I, S. 45. 
** Ten pat, p. 46. 

čiau jį reikia abstrakčiai suponuoti nesiejant su „jungties 
vienybe" <...> ne kaip kiekvienu atveju konkrečią 
jungties vienybę, o kaip pačią vienybę, kaip pirminį su- 
vienijimo būties pagrindą, vadinasi, ir kaip vienybės gali- 
mybę, žodžiu, apskritai kaip vienybės pagrindą. Skirtu- 
mas, kurį čia tariame esant, yra toks pat, kaip skirtumas 
tarp Platono „idėjos“ ir „joje dalyvaujančiųjų“ <...> 

<...> Ir čia mes matome visai suprantamą piktini- 
mosi priežastį; reiškinyje ieškoma kaip fakto to, kas, bū- 
damas visų faktų ir visų reiškinių pagrindas, pats negali 
būti nei faktas, nei reiškinys" *, 

Matome, kad šiuo klausimų P. Natorpas visiškai suta- 
ria Su psichologais, kurie, būdami empirikai, savo filoso- 
finėmis pažiūromis jam visai svetimi (juk P. Natorpas 
kaip tik siekia sukurti loginius sisteminius psichologijos 
pagrindus). Ir šis sutarimas toli gražu nėra atsitiktinis. 
Juk mokslinis arba loginis idealizmas, kuriam atstovauja 
P. Natorpas, orientuojasi į tiksliuosius gamtos mokslus. 
Todėl jis mokslinės psichologijos objektų gali laikyti tik 
tai, kas prieinama dalykiniam stebėjimui. 


Vv 


Natūralistinės psichologijos metodinės prielaidos ryš- 
kiausiai matyti H. Miunsterbergo darbuose. Jeigu psicho- 
logija yra disciplina, analogiška gamtos mokslams, tai ji, 
be abejo, turi ne tik vadovautis gamtamoksliniais meto- 
dais, bet ir siekti to paties idealo kaip gamtos mokslai, — 
t.y. ji. panašiai kaip atomų teorija fizikoje, turi stengtis 
suskaidyti visą psichinę tikrovę ir aiškinti ją per smul- 
kiausius, nedalius pradinius elementus. H. Miunsterbergo 
nuomonę, tokie „psichikos atomai“ yra pojūčiai. Taigi 
gamtamokslinės psichologijos užduotis — kokybinę psi- 
chikos fenomenų įvairovę aiškinti kaip pojūčių kombina- 
cijas ir kompleksus. Kaip matome, H. Miunsterbergas 
nedvejodamas daro iki galo nuoseklias išvadas dėl į gam- 
tos mokslus orientuotos psichologijos; tačiau drauge — 
ir tai labai svarbu — jis gerai suvokia, kad tokia psicho- 





* Ten pat, p. 36. 

logijos samprata teturi tik santykišką ir ribotą reikšmę. 
Realioji tikrovė, anot jo, tiesiogiai mums duota tiktai 
konkrečiuose išgyvenimuose, tačiau kiekviename išgyve- 
+ nime visuomet yra glaudžiai susiję, viena, tam tikras da- 
lykinis turinys, o kita vertus — aktyvi,. vertinanti ir valin- 
ga išgyvenančio subjekto pozicija šio turinio atžvilgiu. 
Tiesioginis išgyvenimo tikrovės mokslinis apdorojimas 
toliau plėtojasi dviem radikaliai priešingomis kryptimis: 
mokslas arba išskiria išgyvenime dalykinį (objektyvųjį) 
turinį ir nagrinėja jį nepriklausomai nuo į šį turinį nu- 
kreiptų valingų ir vertinančių subjekto aktų, arba imasi 
tyrinėti pačius aktus, kuriuos H. Miunsterbergas, atskir- 
damas nuo objektyvių turinių — vaizdinių. — vadina „sa- 
vivaizdžiais" („Selbstellungen“). Pirmąja kryptimi vystosi 
„objektinančių“ mokslų — gamtotyros (kurios objektas — 
vaizdiniai, bendri visiems subjektams) ir psichologijos 
(jos objektas — tik atskiram subjektui duoti vaizdiniai) 
tyrinėjimai. Antrąja kryptimi — „subjektinantys“ mokslai 
(pavyzdžiui, logika, etika, estetika, visi vadinamieji dva- 
sios mokslai). Iš šio metodologinio požiūrio peršasi išva- 
da, kad psichologijos užduotis — tirti ir aprašyti tik tą 
sąmonės turinį, kurį galima objektinti, taigi, kuris yra 
dalykinis. Bet kadangi išgyvenimų tikrovei priklauso ir 
valios aktai, sprendimai, vertinimai, žodžiu, subjekto 
„savivaizdžiai“, tai psichologija gali aprašyti ir paaiškinti 
psichinio gyvenimo visumą tik tuomet, įei tiems subjek- 
tyviems aktams sukurs tam tikrą dirbtinę interpretaciją, 
t.y. jei pakeis tuos aktus tokiu dalykiniu sąmonės turiniu 
(pojūčiais, vaizdiniais), kuris vienaip ar kitaip glaudžiai 
susijęs Su atitinkamais „savivaizdžiais“. „Psichologinis 
subjektas, — sako H. Miunsterbergas,— nieko nenori, nie- 
ko nejaučia, nieko nepažįsta; jis susiduria tik su tam tik- 
Tu sąmonės turiniu"*. 

Šie samprotavimai aiškiai parodo H. Miunsterbergo 
koncepcijos metodinį pranašumą, palyginti su įprastine, 
metodiškai nepagrįsta gamtamoksline psichologijos sam- 
prata. H. Miunsterbergas atvirai pripažįsta, kad ši objek- 
tinanti psichologija yra teorinė konstrukcija, kuri.taip pat 


* H. Mūnslerberg, Grundzūge der Psychologie, I, 1918, 2 Aufl, 
2 Kap., S. 92 ff, 97 u.a. 

menkai tesusijusi su tikruoju psichiniu gyvenimu, kaip ir 
atomistinė sistema su jutimais suvokiamų aplinkiniu pa- 
sauliu. Drauge H. Miunsterbergo koncepcijoje itin aiškiai 
atsiskleidžia ir principiniai natūralistinės psichologijos trū- 
kumai. Sunku ir įsivaizduoti baisesnį metodinį objekto iš- 
prievartavimą. Vientisą psichinį gyvenimą suskaidyti į dvi 
dalis, kiekvieną iš šių dalių paversti dviejų diametraliai 
priešingų disciplinų objektu ir užpildyti dėl to grubaus 
suskaidymo atsirandančias spragas dirbtinėmis konstruk- 
cijomis bei „interpretacijomis“ — visa tai gali padaryti 
tik tas, kas, kaip H. Miunsterbergas, mokslo užduotimi 
laiko ne būties pažinimą, o tikrovės apdorojimą sąvoko- 
mis, kurios yra ne pačiame objekte, bet sukuriamos pažįs- 
tančio subjekto proto. Nėra reikalo gilintis į šį ryšį tarp 
miunsterbergiško mokslų sistemos supratimo ir tam tikrų 
idealistinių prielaidų. Reikia tik pabrėžti, kad H. Miuns- 
terbergo pateikta psichologijos interpretacija labai aiškiai 
parodo, kaip subjektyvusis idealizmas, visų pirma jo logi- 
nės ir scientistinės atmainos, neišvengiamai sukelia meto- 
dinio aspekto hipertrofiją ir drauge užkerta pats sau kelią 
į tikrąjį dalyko pažinimą. Dėl pernelyg didelio susidomė- 
jimo metodu visiškai pamirštama ta paprasta tiesa, kad 
ne objektas pažįstamas dėl metodo, o metodas reikalingas 
objektui pažinti. 

Šis didžiausias idealizmo trūkumas paskutiniaisiais 
metais, regis, jau buvo pakankamai atskleistas; šiaip ar 
taip, visose filosofijos srityse, kur iš tikrųjų dirbama kū- 
rybiškai, jaučiama sveika reakcija prieš idealistinės meto- 
dikos vienpusiškumą. Mūsų apmąstymams svarbu štai kas: 
priėmus H. Miunsterbergo pasiūlyto mokslų skirstymo 
į objektinančias ir subjektinančias disciplinas idealistines 
prielaidas, sugriaunamas tikrasis sisteminis pagrindas. 
Nors ir tiesa, kad „loginės“, etinės, estetinės ir kitos ver- 
tybės bei teleologiniai istorijos santykiai koreliuoja su 
aktualių, vertinančiu subjektu, nors, kaip teigia FH. Miuns- 
terbergas, galutinė šių mokslų užduotis ir yra ne aprašy- 
mas ir aiškinimas, o svėrimas ir vertinimas“, tačiau, nesi- 
laikant išankstinio metodinio nusistatymo, darosi visai 
aišku: tų subjektinančių mokslų objektai (loginiai turiniai, 


* Smulkiau apie tai kalbėsime vėliau. 

etinės, estetinės vertybės, vertybių ryšiai, vertybių reali- 
zacijos ir t.t.), lygiai taip pat kaip ir gamtos mokslų 
objektai, yra pažinimo „dalykai“, todėl taip pat reika- 
lauja „objektinančio“, t.y. dalykinio, tyrinėjimo. Ir čia 
neleistina ir negalima išvengti objekto ir subjekto prieš- 
priešos, jei mes apskritai siekiame mokslinio pažinimo, 
Vienu atveju H. Miunsterbergas, aišku, teisus; tam tikra 
prasme* „savivaizda“ yra būtina vertybinių ir dvasios 
mokslų prielaida. Tačiau jos pačios, kaip tiesioginio išgy- 
venimo, to, kas daro ją išgyvenimu, šie mokslai neaprė- 
pia; šie mokslai visuomet tyrinėja dalykinį „savivaizdos“ 
narį (vertę, prasmę, tikslą) ar bent jau santykį su juo, 
intenciją, nukreiptą į šį narį. Bet jeigų, anot H. Miuns- 
terbergo, „savivaizdos“ netiria ir psichologija, tai kokio 
mokslo dispozicijon ji tuomet priskirtina? O gal jos, kaip 
tiesioginio išgyvenimo, apskritai negalima pažinti? Bet 
kaip ją tuomet galima laikyti vaizdinių priešingybe ir 
kaip ji drauge gali būti būtinu subjektinančių mokslų 
pagrindu ir prielaida? Jei H. Miunsterbergas yra privers- 
tas dirbtinai interpretuoti vieną psichinio gyvenimo pu- 
sę — „savivaizdą“, kad šitaip priderintų ją prie gamta- 
mokslinio požiūrio, tai ar nekyla klausimas: gal šis 
požiūris apskritai neadekvatus psichiniam gyvenimui ir 
svetimas jo esmei? Ar, pereinant nuo aplinkinio pasaulio 
pažinimo prie psichologinio pažinimo, kalbant abstrak- 
čiau, prie savęs pažinimo, objekto priešprieša subjekto ir 
objekto koreliacijoje lieka visiškai tokia pati? O gal šitas 
koreliacijos narių santykis šiuo atveju yra iš esmės ki- 
toks? 


VI 


Pirmąjį konkretų atsakymą į šiuos klausimus duoda 
V. Diltėjaus pradėtoji naujoji psichologijos kryptis, pa- 
prastai vadinama struktūrine psichologija. Struktūrinė 
psichologija atsirado supratus, kad natūralistinė psicholo- 
gija taip ir neperžengia psichinio gyvenimo slenksčio; 
kad ji pajėgia tik analizuoti ir aprašyti elementariausius 
psichinius procesus ir jų santykį su fiziologiniais proce- 
sais; kad ji nė iš tolo negali pagauti ir paaiškinti nei 


* Kokia prasme, bus parodyta vėliau. 


psichinio gyvenimo, kaip konkrečios visumos, nei visų 
jo sudėtingų apraiškų; ir kad kaip tik gamtamokslinio 
požiūrio ydingumas taip atitolino psichologiją nuo savo 
objektu jai giminiškų dvasios mokslų, kad ji visiškai nieko 
tiems mokslams neduoda. Norint pašalinti šiuos trūkumus, 
reikia iš pagrindų pakeisti psichologijos metodą. Psicho- 
logijos pagrindą turi sudaryti ne abstraktūs psichiniai ele- 
mentai, gaunami objektinančios analizės keliu, o konkre- 
tus tiesioginis išgyvenimas kaip kompleksinis vienetas, 
kuris ne tik aprėpia psichinius elementus kaip savo sude- 
damąsias dalis, bet ir per aktualią gyvą sintezę sujungia 
juos į organišką visumą. Nors struktūrinės psichologijos 
dar tebėra tik užuomazgos, nors jos terminologija ir me- 
todai dar menkai išvystyti, tačiau jos pagrindinė tenden- 
cija pasirodė esanti itin vaisinga, ir mokslas apie psichinį 
gyvenimą pažengė gerokai į priekį. Tad kuo ji iš esmės 
pranašesnė už gamtamokslinę psichologiją? Ar skirtumas 
tarp šių dviejų koncepcijų tik tas (kaip galima pamanyti, 
remiantis tuo, kas ką tik pasakyta), kad gamtamokslinės 
psichologijos išeities taškas yra atskiri elementai, o struk- 
tūrinės psichologijos — psichinių išgyvenimų visuma? 
Jeigu būtų taip, tai turėtume reikalą tik su prieštaravimų 
tarp dviejų koreliatyvių požiūrių, kurie galų gale abu 
turėtų duoti tuos pačius rezultatus. Juk pilnas ir tikslus 
psichinių elementų aprašymas yra neimanomas, jei nenu- 
rodoma į jų tarpusavio ryšius visame psichiniame gyve- 
nime; ir lygiai taip pat konkrečios visumos analizė nie- 
kuomet negali apsieiti be tos visumos suskaidymo 
į atskirus elementus, puses ar sudedamąsias dalis. Taigi 
skirtumas tarp natūralistinės ir struktūrinės psichologijos, 
matyt, slypi giliau. Mes priartėjame prie jo, sakydami: 
natūralistinė psichologija ne tik laiko psichinio gyvenimo 
elementus savo išeities tašku, bet ir pripažista jų dalykinį 
prioritetą, o struktūrinei psichologijai psichinę būtį lemia 
ir nusako visuomet ne dalys, bet visuma. Tačiau ir toks 
apibūdinimas dar nepakankamas. Juk čia tuoj pat kyla 
klausimas: jei psichologija siekia ir turi būti faktų moks- 
las, tai jos išeities taškas turi būti tiesioginė duotybė; 
bet ar psichinio gyvenimo visuma yra tokia tiesioginė 
duotybė? Argi ji nėra duota atskiruose psichiniuose feno- 
menuose tik nuotruponis, o ne kaip visuma, argi jos ne- 

reikia rekonstruoti iš tų nuotrupų? Ar pagaliau dėl to 
psichinio gyvenimo visumos reikšmė psichologiniam paži- 
nimui nesusiaurėja iki pagrindinio (anot I. Kanto, „regu- 
liatyvinio") tyrinėjimų principo, tai yra iki apibūdinimo 
sisteminės užduoties, aiškiai nusakančios tyrinėjimų kryp- 
tį? Ir argi kiekvienas nors kiek giliau užgriebiantis gamita- 
mokslinis tyrinėjimas iš principo neturėtų pripažinti šitos 
metodinės „visumos“ reikšmės? Tačiau šie klausimai ir 
abejonės kaip tik ir atskleidžia tai, kas mums itin svarbu 
ir dėl ko iš principo išsiskiria gamtamokslinės ir struktū- 
rinės psichologijos keliai. Pirmajai psichinio gyvenimo 
visuma kaip tik ir gali būti tiktai užduotis ir reguliatyvinė 
idėja, nes jos išeities tašką sudaro psichiniai reiškiniai, 
kurie lygiai taip pat gali būti moksliškai tyrinėjami, kaip 
ir fiziniai reiškiniai, taigi kurie, kaip ir pastarieji, gali būti 
aprašomi ir paaiškinami. Tuo tarpu struktūrinės psicho- 
logijos išeities taškas — išgyvenimas*. Išgyvenimas nie- 
kuomet nėra tiesiogiai duotas, jis niekuomet nėra faktas 
(tai teisingai nurodo ir H. Miunsterbergas); jis visuomet 
gali būti tik išgyvenamas arba pakartotinai išgyvenamas, 
pakartotinai pajuntamas aktais, kurių esmė tapati išgy- 
venimui. Kaip paskui tiesioginį suvokimą eina stebėjimo 
arba nagrinėjimo aktai, taip iš išgyvenimo arba pakar- 
totinio išgyvenimo kyla netarpiško supratimo aktai. Supra- 
timas (das Verstehen) gali būti emocionalesnis ar racio- 
nalesnis, jis gali pasiekti nevienodą išsamumo arba adek- 
vatumo laipsnį; tačiau visuomet — bent jau tais atvejais, 
kai susiduriame su konkrečiais dalykais,— jis galų gale 
prasideda nuo išgyvenimo, pakartotinio išgyvenimo arba 
bendro išgyvenimo. Tik tuomet, kai jis išauga iš konkre- 
taus išgyvenimo ir pakartotinio išgyvenimo, jis gali būti 
visai adekvatus. O psichiniame gyvenime iš tikrųjų tie- 
sioginis ir pirminis dalykas yra išgyvenimas. Tik vėliau 
stebinčiam tyrinėjimui jis tampa psichiniu reiškiniu arba 
faktu. Todėl ir psichologijoje „reiškinius“ tik tuomet gali- 
ma teisingai „aprašyti“ ir „paaiškinti“, kai juos pirmiausia, 

* Pirmiausia čia reikia paminėti V. Diltėjaus, E. Šprangerio („Gy- 
venimo formos"), K. Jasperso („Visuotinė psichologija“) darbus. To- 
liau — seriją fenomenologinių veikalų, ypač M. Šėlerio („Simpatijos 
būdai ir formos“). Plg. ir H. Rikerto „Gamtamokslinių sąvokų sudarymo 
ribos“ 3-čią ir 4-tą leidimą. ' 

kad ir netobulai, neaiškiai „suprantame“ kaip išgyvenimus, 
Tai svarbiausias struktūrinės psichologijos atradimas: psi- 
chologiniuose tyrinėjimuose supratimas, paremtas tiesio- 
giniu arba pakartotiniu išgyvenimų, turi eiti prieš apra- 
šymą bei paaiškinimą ir juos dalykiškai pagrįsti. O kuo 
iš esmės skiriasi tiesioginis supratimas nuo stebėjimo ar 
nagrinėjimo? Pinmiausia bent jau tuo, kad supratimas 
priartėja prie objekto tarsi ne iš išorės, o iš vidaus, iš jo 
gyvojo centro, per kurį pagauna pačiame objekte esančią 
prasmę. Ir tik per šią konkrečią prasmę supratimas pagau- 
na ir visumą, kaip atskiras dalis arba elementus nule- 
miantį ir konstituojantį momentą. Bet ką gi tai reiškia 
gnoseologinių požiūriui Ne ką kita, kaip tik tai, kad 
supratimo ir pakartotinio išgyvenimo akte pažistamas 
objektas nėra priešpriešinamas subjektui kaip kažkas 
svetima ir transcendentalu, o yra jam imanentiškas, tarsi 
paimtas iš nuosavo išgyvenimo; tiksliau sakant, subjektas 
tik tiek pažįsta objektą, kiek pats tiesiogiai dalyvauja 
objekto būtyje. Taigi adekvataus supratimo ir pakartoti- 
nio išgyvenimo aktuose, jų tiesioginėje išgyvenimo tikro- 
vėje abipusė subjekto ir objekto transcendencija nebeturi 
lemiamos, konstituojančios reikšmės. Objektas čia nėra 
iš pat pradžių pažįstančio subjekto antipodas, jo priešin- 
gybė. Tik vėliau, antrame etape, kai šie aktai patys tampa 
į juos nukreiptos refleksijos ar nagrinėjimo objektu, vėl 
atkuriama subjekto ir objekto transcendencija. Kol kas 
apeisime klausimą, kaip pagaliau interpretuotinas supra- 
timas ir pakartotinis išgyvenimas — idealistiškai ar realis- 
tiškai. Mums kol kas svarbu tik apibūdinti vidinę šių 
fenomenų struktūrą — tokią, kokia ji pasirodo fenomeno- 
loginiam tyrinėjimui, o šia prasme nėra jokios abejonės, 
kad jie iš esmės skiriasi nuo visų pažinimo aktų, paremtų 
dalykine objekto priešprieša. 

Naujausiųjų fenomenologijos ir struktūrinės psicholo- 
gijos tyrinėjimų nuopelnas yra tas, kad jie parodė, kokią 
didelę reikšmę visose mūsų dvasinio gyvenimo fazėse 
turi supratimas ir pakartotinis išgyvenimas*. Todėl šie 


* Didžiulę sugebėjimo pakartotinai pajusti ir įsijausti reikšmę pir- 
mMykščių tautų gyvenime įrodė L. Levi-Briulis savo fundamentaliame 
veikale „Pirmykštis mąstymas“. 

aktai ir turi tokią didelę pažintinę vertę. Jie sudaro visos 
konkrečios psichinės ir dvasinės būties pažinimo pagrin- 
dą. Istorinė ir kultūrinė tikrovė, dorovinės, religinės, este- 
tinės būties fenomenai tik per juos yra prieinami moksli- 
niam tyrinėjimui. O tai savo ruožtu įmanoma tik todėl, 
kad supratimas apima ne vien konkrečią realią dvasinę 
būtį. Pagaliau supratime, kylančiame iš išgyvenimo, glūdi 
ir dvasinių dalykų esmės pažinimas. 

Tačiau šio pažinimo būdo, kuris iš esmės skiriasi nuo 
dalykinio pažinimo, veiklos sfera ir tuo dar neapsiriboja. 
Ji pereina net į kūniškos, materialios būties sritį. Toks 
yra estetinis stebėjimas, mat jis reiškiasi tam tikrais įsijau- 
timo aktais. Juk čia įsijautimas didele dalimi susijęs kaip 
tik su kūniškąja būtimi, su jos kūniškumu ir jos kūniška 
dinamika. Bet jei mes ir apeisime estetinį stebėjimą kaip 
pažinimą sui generis, tai vis tiek susidursimę su dar vienu, 
ne mažiau svarbiu fenomenu: su tuo faktu, kad mes dve- 
jopai suvokiame savo kūną —iš išorės ir iš vidaus. Iš 
tiesų aš galiu pagauti savo kūną taip pat, kaip ir kiek- 
vieną kitą kūną išoriniu suvokimu, t.y. tarpininkaujant 
išoriniams jutimams. Taip aš jį suvokiu, kai jį liečiu, 
matau ir t. t. Šiuo atvejų mano kūnas yra priešpriešinamas 
man, mano pažįstančiajam Aš, kaip kažkas skirtinga ir 
svetima, o tai man lygiai taip pat transcendentiška, kaip 
ir kiekvienas kitas kūnas. Išoriniam suvokimui mano kū- 
nas tėra tik vienas iš daugelio kūnų. Tačiau, kita vertus, 
savo kūną aš pagaunų būtent kaip „savo kūną“ (Leib), 
sudarantį esminę mano psichofizinio Aš dalį*. Taip yra 
su visais organiniais pojūčiais bei tų savitų būsenų jaus- 
mais, kuriais aš patiriu savo organiškąjį gyvenimą. Mano 
kūnas visiškai skiriasi nuo visų kitų kūnų. Nors ir sunku 
tiksliai fenomenologiškai charakterizuoti šitą vidinį kūno 
suvokimą, bet jo esminis skirtumas nuo išorinio kūno su- 
vokimo yra akivaizdus. Be abejo, ir vidiniame suvokime 
kūnas ne visiškai sutampa su suvokiančiuoju Aš ir tam 
tikra prasme yra jam duotas kaip objektas (tačiau ne sve- 
timas.). Bet ši objekto duotybė iš esmės skiriasi nuo 

* Fundamentalaus skirtumo tarp „kūno“ (Kėrper) ir „mano kūno“ 
(Leib) įžvelgimas — taip pat fenomenologinio tyrinėjimo rezultatas. Plg. 


M. Scheler, Die Idole d. Selbsterkenntnis (Vom Umsturz d. Werte, II., 
1919) S. 35, be to: Wesen u. Formen d. Sympathie, 2 Aufl., S. 287 ff. 

išorinio kūno suvokimo. Šios duotybės svarbiausia prie- 
laida yra bent toks santykis tarp mano suvokiančiojo Aš 
ir mano kūno, kai mano kūnas nėra transcendentiškai 
priešpriešinamas manajam Aš ir ne vien tik priklauso 
pastarajam, bet įeina į jį kaip esminė dalis. Juk egzistuoja 
kūniškasis Aš, nors jis ir būtų labiausiai išorinis, perife- 
rinis iš visų mManojo Aš būties sluoksnių. Bet jei jis egzis- 
tuoja, jei jis yra man tiesioginis išgyvenimas, tai ir vidinis 
savo kūno suvokimas galų gale yra savivoka, t. y. paži- 
nimas, kuriam svetima subjekto ir objekto transcenden- 
cija. 


VII 


Jei dabar, apibendrindami ligšiolinius samprotavimus, 
paklaustume, kur reikia ieškoti bendriausios ir esminės 
priežasties, kad gamtamokslinė psichologija visiškai apei- 
na ar bent jau nepajėgia įvertinti savitumo tokių reiški- 
nių, kaip supratimas, pakartotinis išgyvenimas ar vidinis 
savo kūno suvokimas, tai į šį klausimą, pirmiausia, matyt, 
galima būtų taip atsakyti: jai trūksta būtino fenomeno- 
loginio pagrindo, leidžiančio iš tikrųjų teisingai įvertinti 
psichikos pasaulį ir visus jo reiškimosi būdus. Ji užsiima 
empiriniu psichikos stebėjimu, nekeldama klausimo, kokia 
iš tikrųjų yra psichikos esmė bei jos esminiai bruožai, 
kurių, kaip ir kiekvienos kitos esmės, negalima empiriš- 
kai, induktyviai išvesti; juos galima tik tiesiogiai eidetiš- 
kai įžvelgti. Mat būtina empirinės psichologijos, kaip ir 
visų empirinių mokslų, prielaida yra jos objekto, t. y. 
psichikos eidetika*. Kitaip ji negali metodiškai ir daly- 
kiškai išsiaiškinti savo objekto, ir gresia pavojus, kad 
ji ims laikytis neteisingų analogijų, t. y. savo stebėjimams 
ir tyrimams ims naudoti tokias metodines priemones, ku- 
rios kaip tik neatitinka psichikos savitumo. Tai ir yra 
didžiausia gamtamokslinės psichologijos klaida: ji mėgina 
pritaikyti psichiniam gyvenimui gamtamokslinio mąstymo 
kategorijas, kurios jam yra svetimos. Tačiau, norint iš- 
vengti tos klaidos, neužtenka vien tik bendrais bruožais 


* Pig. E. Husserl, Ideen zu einer reinen Phanomenologie U. S. w. 
ir P. Linke, Grundfragen d. Wahrnehmungslehre, 1918, ypač įžangą. 

atskleisti ją sukeliančią klaidingą metodinę orientaciją; 
svarbiausia, reikia tiksliai parodyti tą tašką, kuriame .pra- 
sideda metodo ir objekto neatitikimas, ir nustatyti šio 
neatitikimo priežastis. Bet tik čia ir glūdi didžiausi sunku- 
mai. Ir eidetinis tyrinėjimas čia gali nesunkiai praslysti 
ir nekliudyti lemiamo taško, jei, pavyzdžiui, dėmesys pir- 
miausia bus kreipiamas į psichikos turinį. Kad įgytų pa- 
grindą, jis turi remtis tiksliu fenomenaliųjų duomenų 
aprašymu. Juk kaip tik tas deskriptyvinis aspektas turbūt 
ir sudaro fenomenologijos jėgą, suteikia jai tą savitą 
sugebėjimą tarsi pritraukti prie savęs kiekvieną fenomeną, 
nugirsti jo paties kalbą ir kiek galima labiau pritaikyti 
mokslinį tyrinėjimą prie jo esmės. Šis fenomenologinis 
aprašymas yra būtina prielaida griežtos mokslinės psi- 
chologijos, t. y. psichologijos, nesaistančios savęs išanks- 
tiniu nusistatymu. Juk vos tik mes iš tikrųjų rimtai 
imamės tokio aprašymo, paaiškėja*, kad, norėdami cha- 
rakterizuoti tikrųjų, arba centrinių, psichinių fenomenų 
esmę, dar prieš mėgindami apibūdinti turinį, turime atsi- 
žvelgti į kitą dalyką: į „atmosferą“, kurioje tie fenomenai 
gyvuoja, kuria jie alsuoja, t.y. į tą būties būdą, kuriuo 
jie mums pirmiausia pasirodo, Savo būties būdu jie radi- 
kaliai skiriasi nuo fizinių reiškinių, kai pastarieji yra 
gamtos mokslų objektas. Ir šį skirtumą mes turime gal- 
voje, išgyvenimą priešpriešindami reiškimuisi. 

Žinoma, iš pirmo žvilgsnio tai gali atrodyti abejotina. 
Ar šitaip mes netvirtiname, kad egzistuoja dvejopas paty- 
rimas — (išorinis) fizinis ir (vidinis) psichinis? O gal netgi 
du pasauliai greta vienas kito — išorinis ir vidinis? Ar mes 
šitaip negrįžtame prie dualizmo, kuris jau I. Kanto buvo 
iš principo įveiktas? Juk, atrodo, beveik akivaizdus yra 
teiginys, kad egzistuoja tik vienas patyrimas, viena išgy- 
venimo tikrovė, ir kad bet koks vidaus ir išorės, psichinių 
ir fizinių reiškinių atskyrimas tėra tik vėlesnės 
refleksijos ir analizės rezultatas, kuris paskui nejučiomis 
įpinamas į pradinius patyrimo duomenis? Be abejo, tei- 
sybė yra tai, kad egzistuoja tik vienas patyrimas, viena 
viską apimanti patyrimo visuma, aprėpianti ir fizinius, ir 


* Kodėl mes čia kalbame apie tikruosius, arba centrinius, 0 ne 
apskritai psichinius fenomenus, bus paaiškinta vėliau. 


44 


psichinius reiškinius. Tačiau tai dar nereiškia, kad šis pa- 
tyrimas, taip sakant, teturi tik vieną dimensiją, kad šio 
patyrimo ribose nėra skirtingų patyrimo ir duotumo būdų. 
Psichiniai ir fiziniai reiškiniai, be abejo, nėra atskirti vie- 
nas nuo kito siena tarsi vidus ir išorė; jie nesudaro ir 
dviejų vienas šalia kito egzistuojančių skirtingų pasaulių. 
Priešingai, jų savitarpio santykiai labai įvairūs ir glaudūs, 
jie tikrai susipina ir persunkia vienas kitą. Tačiau tai nė 
kiek nemenkina to fakto, kad jų duotumo būdas yra radi- 
kaliai skirtingas. Tiesa, čia pat reikia pasakyti: išgyve- 
nimo ir reiškimosi priešingybė ne visai sutampa su psichi- 
nių ir fizinių, su vidaus ir išorės reiškinių priešingybe. 
Tai jau parodėme, aiškindamiesi vidinį savo kūno suvo- 
kimą. Smulkiau apie tai dar bus kalbama vėliau. Dabar 
svarbu konstatuoti štai ką: pirminis tikrųjų psichinių feno- 
menų duotumo būdas — išgyvenimas — yra kitoks nei 
fizinių reiškinių duotumo būdas (reiškimasis), kai tie fizi- 
niai reiškiniai yra gamtamokslinio tyrinėjimo objektas. 

Mes sakėme: išgyvenimas, kaip apibrėžtas psichinių 
fenomenų būties būdas, yra drauge ir pirminis jų duotu- 
mo bei vaizdavimo būdas. Bet tai reiškia, kad mes čia 
susiduriame ne tik su psichologine (ir tam tikra prasme 
ontologine), bet lygiai taip pat ir su gnoseologine proble- 
ma. Juk psichinių fenomenų pažinimą, o drauge ir psicho- 
logiją, kaip mokslą, pirmiausia nulemia psichinių feno- 
menų duotumo būdas, t. y. išgyvenimo duotumas. O kaip 
galėtume charakierizuoti išgyvenimo duotumą, atskirdami 
jį nuo reiškinio duotumo? 

Pats reiškinys yra svetimas mano Aš; jis gali pasi- 
rodyti tiktai Aš sferos periferijoje, bet niekada negali 
į ją įsiskverbti. Tik tarpininkaujant išgyvenimui, jis gali 
susisiekti su Aš, arba būti įsisąmonintas kaip priklauso- 
mas nuo Aš. Tuo tarpu išgyvenimas yra esmiškai susijęs 
su Aš, jis priklauso Aš sferai ir ta prasme visuomet arti- 
mas Aš, iš jo kylantis, jam (plačiausia prasme) imanen- 
tiškas. Be abejo, tai nereiškia, kad išgyvenimas visuomet 
persunktas šituo Aš, kad tai visuomet yra Aš išgyveni- 
mas, t.y. kad jis visuomet susijęs su Aš branduoliu. Šia 
prasme jis gali būti toliau arba arčiau Aš centro; juk ir 
pačiame Aš galima įžvelgti keletą sluoksnių, esančių ar- 
čiau centro ar nutolusių į periferiją (pavyzdžiui, kad 

ir kūniškasis Aš*); tačiau išgyvenimas visuomet lieka Aš 
sferoje, ir jo esminis ryšys su Aš, nors ir ne visuomet 
aktualiai įsisąmoninamas, bet kada gali būti paverstas 
duotybe. Reiškinys iškyla prieš mane, veržiasi į mane. 
Išgyvenimas yra manyje, o jei tai yra centrinis Aš išgy- 
venimas, tai ir aš esu jame, Išeiti iš manęs jis gali tik 
tuomet, kai yra „atiduodamas“, kai tampa man svetimas, 
t.y. kai jis pasirodo kokiu nors pavidalu, kuris pats jau 
yra reiškinys. 

Šitos fenomenalių būties ar duotumo būdų priešin- 
gybės antroji gnoseologinė pusė yra priešingybė tarp, vie- 
na, savimonės, savivokos (savižinos) ir, antra, kito, man 
svetimo dalyko („objekto“) suvokimo arba žinojimo 
(Kenntnisnahme). Tik kito, kaip reiškinys pasirodančio 
dalyko suvokimas (ir žinojimas) yra nuo pat pradžių ir 
iš esmės dalykinis suvokimas (arba žinojimas), tik šiuo 
atveju egzistuoja abipusė subjekto ir objekto priešpriešos 
transcendencija. O savivoka ir savižina savo esme kaip 
tik paremta žinančio (arba suvokiančio) subjekto ir pa- 
gauto objekto imanencija. Tai aišku jau iš pačios savivo- 
vokos ir savižinos prasmės; jų šaknys glūdi žinančio 
subjekto (Aš) savimonėje. Kaipgi kitaip pažįstantis sub- 
jektas galėtų atpažinti objekte patį save, o ne ką nors 
kitą, jam svetimą, jeigų tiesiogiai nežinotų savo identiš- 
kumo sų objektu? Kaip aš galėčiau kokį nors jausmą 
atpažinti kaip savo jausmą, jeigu nežinočiau, kad tuo 
jausmu išgyvenu pats save, žinantįji? Arba kaip atga- 
mintas vaizdinys galėtų būti mano atsiminimu ir skirtis 





* Plg. P. Natorp, Allgemeine Psychologie, S. 130, 132, 154, 185 u. a. 

Teisingai pabrėžiama (žr. M. Šėlerio „Der Formalismus in der 
Ethik und die materiale Wertethik“, skyrius: „Fūhlen und Gefūhle“, 
„Zur Schichtung des emotionalen Lebens“), kad jausmai, siekiai, norai, 
intelektiniai aktai ir t.t. su Aš yra susiję nevienodai. Tačiau tie skir- 
iumai mums kol kas nesvarbūs. Pirmiausia svarbu konstatuoti, kad tiek, 
kiek jausmai, siekiai ir t.t. yra išgyvenimai, tiek jie yra esmiškai 
susiję su Aš, tiek jie yra imanentiški Aš sferai. 

Tiesa, šiuos išgyvenimus galima labiau arba menkiau dalykinti 
(objektinti), priklausomai nuo to, ar jie artimesni ar tolimesni Aš 
sričiai. Grynieji Aš išgyvenimai mažiausiai prieinami sudalykinimui. 
Tačiau gnoseologiniu požiūriu dėl šių nevienodų objektinimo laipsnių 
neišnyksta fundamentalus skirtumas tarp išgyvenimų ir reiškinių duo- 
tumo. 

nuo paprasto kokio nors reiškinio vaizdinio, jeigu jis 
drauge nebūtų mano atsiminimo išgyvenimas, tai yra, jei 
aš nepažinčiau jo kaip savo paties išgyvenimo? Be abejo, 
jausti yra ne tas pat, kas pažinti (ir vaizdinio išgyvenimas 
ne tas pat, kas atsiminimo išgyvenimas). Bet ir vienas, ir 
antras yra mano išgyvenimai, ir aš abiem atvejais žinau 
save kaip tą patį. Negana to, šitas žinančio ir jaučiančio 
ar apskritai išgyvenančio Aš identiškumas yra tik todėl 
suvokiamas, t. y. Aš, kaip žinantis asmuo, tik todėl galiu 
jausmą atpažinti kaip savo paties išgyvenimą, kad jau 
tiesiogiai išgyvendamas žinau save kaip jaučiantį, išgy- 
venantį, taigi, kad mano išgyvenimo pažinimas ne prisi- 
deda kaip pašalinis ir naujas dalykas prie išgyvenimo 
tarsi iš išorės, o tiesiogiai išauga iš išgyvenimo pirminio 
įsisąmoninimo arba, tiksliau sakant, savimonės. 

Tačiau išgyvenimų savivoką arba, tiksliau sakant, savi- 
monę reikia griežtai skirti nuo savistabos. Pastaroji, kaip 
ir kiekvienas stebėjimas, yra dalykinis pažinimas. Sub- 
jekto ir objekto (pažįstančio ir išgyvenančio Aš) identiš- 
kumas čia jau panaikintas; išgyvenimas pasirodo prieš 
pažįstantį subjektą kaip jam svetimas transcendentiškas 
dalykas, išgyvenimas tampa reiškiniu (kiek tai apskritai 
įmanoma). Taigi, pagal pažinimo būdą, nėra principinio 
skirtumo tarp savistabos ir kito objekto (pavyzdžiui, išori- 
nio įvykio) stebėjimo. Ir pati savistaba iš esmės yra jau 
kito objekto stebėjimas*, skirtumas čia tik tas, kad ji vis 
dėlto pagrįsta tiesiogine savivoka (išgyvenimo savimone); 
kitaip jos apskritai nevertėtų vadinti savistaba. 


VIII 


Palyginimas su giminiškomis ir skirtingomis pažiūro- 
mis galbūt padės dar geriau paaiškinti ir patikslinti šią 
trumpą savivokos (išgyvenimo savimonės) charakteristiką. 

Tarp autorių, teisingai supratusių dalyko esmę, pir- 
miausia reikia paminėti F. Brentaną. Anot jo, kiekvienas 
psichinis fenomenas yra ne tik „ko nors įsisąmoninimas“, 
bet kartu ir sąmonės turinys, kitaip sakant, vidiniai išgy- 





* Tai teisingai pabrėžia M. Šėleris (Das Ewige im Menschen, 
S. 368 ff). 

venimai visuomet yra kartu ir vidiniai suvokimai. O šie — 
ir tai yra svarbiausia — nėra savarankiški aktai, priside- 
dantys prie išgyvenimo, bet yra tiesiogiai jam imanen- 
tiški. O tai reiškia, kad pats išgyvenimas e0 ipso yra 
savivoka. Čia teisingai užčiuopta savimonės fenomeno 
esmė. F. Brentano teorijos trūkumas yra tik tas, kad jis 
per daug intelektuališkai traktuoja šitą savivoką. Jis juk 
linkęs suvokimą apskritai laikyti sprendimu. Todėl jam 
ir išgyvenime dalyvaujanti savimonė visuomet yra aktua- 
lus pažinimas, nors iš tikrųjų ji gali būti ir latentiška bei 
įvairiais laipsniais aktualizuota. 

Iš naujesnių autorių į savimonės problemą ypač gili- 
nosi J. Remkė*, kaip tik pabrėždamas jos reikšmę pažini- 
mo teorijai. J. Remkė pirmiausia pasisako prieš paplitusią 
pažiūrą, kad gnoseologinėje koreliacijoje subjektas (turin- 
ti arba valdanti sąmonė) ir objektas (duotybė arba sąmo- 
nės valda) iš principo skiriasi vienas nuo kito, ir kad 
todėl pats subjektas niekuomet negali būti ir objektas 
(duotybė). Jei būtų taip, sako J. Remkė, tai subjektas 
(sąmonė) negalėtų pažinti pats savęs. O tuomet iš viso 
nebūtų prasmės kalbėti apie pažįstančią sąmonę. Tik duo- 
tybė (tai, ką sąmonė turi) gali būti pažįstama —ir tai tik 
tada, kai ji atskiriama nuo kitų duotybių. Taigi, jei mes 
skiriame turinčiąją sąmonę nuo to, kas turima, tai yra 
įmanoma tik todėl, kad ir pati sąmonė yra duotybė, kitaip 
tariant, tai, kas turima. Bet tai reiškia: sąmonė yra kartu 
ir turintysis (valdantysis) ir tai, kas turima (valda), ji turi 
pati save kaip duotybę, ir, būdama tokia „savivalda“, ski- 
riasi nuo kiekvienos kitos sąmonės valdos. Todėl savimonė 
yra toks pat tikras dalykas, kaip ir bet kokio daikto 
įsisąmoninimas, ir jos niekaip negalima atskirti nuo pasta- 
rojo. „Sąmonė turi ir save, ir kita“ — tai nekelianti abe- 
jonių, o drauge ir vienintelė filosofijos, kaip fundamen- 
talaus mokslo, prielaida. Taigi savimonė, kaip subjekto ir 
objekto absoliutus identiškumas, yra nenuginčijamas fak- 
tas. Tačiau J. Remkė kartu aiškiai pabrėžia ir savimonės 
netarpiškumą. Savimonėje, sako jis, tai, kas turima, dar 
visiškai nepriklauso nuo turėtojo. Juk kiekvienas toks 
santykis galimas tiktai tada, kai santykio nariai (to, kas 


* Philosophie als Grundwissenschaft, 1909, Kp. XXI, S. 582—608. 
p: 

turima, ir turėtojo) yra skirtingi. Bet savimonės esmei 
kaip tik ir būdinga tai, kad to skirtingumo nėra. 

Šiems J. Remkės samprotavimams, matyt, būtų galima 
prikišti tik štai ką: kad duotumo sąvoka lyg ir priimama 
kaip paprasta ir vienaprasmė. Be abejo, teisybė yra tai, 
kad sąmonė (subjektas) yra ir pati sau duota. Tačiau šis 
duotumas yra ne dalykinis reiškinio (daikto) duotumas, 
bet visiškai kitoks nei pastarojo išgyvenimo duotumas. 
O jeigu egzistuoja šis duotumo būdų skirtumas, tai išgy- 
venimo (o išgyvenime ir subjekto) negalima be niekur 
nieko statyti greta reiškinio (dalykinio objekto) ir jų ly- 
ginti. Išgyvenimas pirmiausia turi būti pervedamas į reiš- 
kinio duotumo būdą, t.y. pats paverčiamas reiškiniu. 
O kai duotumo sąvoka detaliau neapibrėžiama, tai gresia 
pavojus, kad kiekvienas duotumas bus sutapatinamas su 
dalykinių duotumu ir nebus pastebėtas ne tik psicholo- 
giniu, bet, svarbiausia, ir gnoseologiniu požiūriu funda- 
mentalus reiškinio duotumo ir išgyvenimo duotumo skiI- 
tumas. 

Kaip tik šį skirtumą mėgina aiškiai „suformuluoti 
M. Geigeris savo didžiai vertingame „Fragmente apie 
nesąmoningumo sąvoką“*. Čia, ko gera, pirmą kartą pasi- 
telkus išsamių fenomenologinių teiginių, nuodugniai ir 
plačiai nagrinėjama sąmonės problema. Todėl turime šiek 
tiek ilgiau stabtelėti ties M, Geigerio tyrinėjimų rezulta- 
tais. 

Ir objektų pagava (regėjimas, suvokimas, mąstymas, 
vertybių įžvalga ir kt.), ir norų, jausmų, nusistatymų ir t. t. 
išgyvenimas yra „ko nors įsisąmoninamo“ (plačiausia 
prasme) rūšys. Tai, sako M. Geigeris, yra bendra abiem. 
Tačiau pats „žinojimo būdas, žinojimo santykis su būtimi, 
kuri žinoma, yra vienoks, pagaunant objektus, ir kitoks — 
išgyvenant Aš įvykius. <...> Spalvos matymas yra eks- 
plicityvi pagava, tuomet aiškiai išsiskiria pagava ir tai, 
kas pagaunama. Sąmonės spindulys nukrypsta nuo Aš 
priešais esančio objekto link. <...> Pagava yra aiškiai 
aisieta nuo to, kas pagaunama, tarp jų yra aiški prieš- 
prieša“, 


4 —— ————— L ———— — 2 ——— T 
* Jahrbuch fūr Philosophie u, phaūnomenolog. Forschung, Bd. IV. 


4 Užsak. Nr. 478 , 49 


Tuo tarpu psichinių fenomenų, pavyzdžiui, džiaugsmo, 
išgyvenimas nėra atsieta pagava, tai — „glaudi išgyveni- 
mo ir džiaugsmo vienovė“, džiaugimasis išgyvenant. Ne 
atskiras sąmonės spindulys eina nuo Aš išgyvenamo 
džiaugsmo link, <...> bet išgyvenimas apšviečia 
džiaugsmą <...>, nuskaidrina jį. Išgyvenimas ne pagau- 
namas, 0 išgyvenamas. Todėl jis taip pat nėra dalykinis, 
ko! jis nestebimas ir neapmąstomas, o paprasčiausiai išgy- 
venamas. Kol jis išgyvenamas, jis lieka Aš sferoje, jis 
yra veiksmas, kylantis iš Aš <...> Todėl to, kas išgy- 
venama, negalima laikyti išgyvenimo objektu, priešprie- 
šinti išgyvenimui. Tai yra išgyvenamas turinys <...>" 

Kaip tik šitas glaudus išgyvenimo ir jo turinio ryšys, 
M. Geigerio nuomone, davė pradžią sampratai, pagal ku- 
rią išgyvenimas yra psichikos savybė arba, kitais žodžiais 
tariant, psichika yra ne kas kita, kaip išgyvenimas. Tačiau 
šitoks psichikos ir išgyvenimo sutapatinimas yra klaida. 
Atidžiau pažiūrėję, tikrai pastebėsime, kad išgyvenimas 
ir išgyvenimo turinys (pavyzdžiui, koks nors noras) yra 
du visiškai skirtingi dalykai. Vienas iš esminių išgyve- 
nimo savitumų yra tas, kad jis reileksyvus. „Ir papras- 
čiausiame išgyvenime Aš dalyvauja dvejopai: viena, jis 
yra išgyvenantysis, jaučiantysis, apšviečiantysis, o kita 
vertus — norintysis, veikiantysis, kuris apšviečiamas ir 
išgyvenamas". Taigi Aš yra savo paties išgyvenimo turi- 
nys, jis išgyvenime nukreiptas pats į save. Tačiau šito 
išgyvenamo refleksyvumo, kuris yra išgyvenimo ir išgy- 
venimo turinio vienovės sąlyga, negalima traktuoti taip, 
lyg išgyvenimas bei reflektuojantis nagrinėjimas (savis- 
taba) sutaptų. Priešingai: reflektuojantis nagrinėjimas 
„visuomet yra dalykinis. Jis panaikina tiesioginio išgy- 
venimo ir išgyvenamo turinio vienovę ir žvelgdamas at- 
gal iškelia išgyvenimą kaip stebimą objektą priešais 
nagrinėjantį ar stebintį Aš. 

Iš šio fenomenologinio išgyvenimo aprašymo galima 
padaryti nemaža labai reikšmingų išvadų. Išgyvenimo 
refleksyvumas yra tas „svarbiausias principas“, kuris „aiš- 
kiai atskiria psichiką nuo visų vien tik vitalinių bei vien 
tik materialių dalykų ir įteisina psichologiją kaip savitą, 
į visus kitus dalykinius mokslus nepanašų mokslą“. Mat 
išgyvenimo refleksyvumas yra esminė psichikos savybė, 

kuri skiria ją nuo kiekvienos kitos būties, — jos dvisluoks- 
niškumas, visiškai apeinamas vadinamosios išgyvenimų 
psichologijos. Psichika susideda tarsi iš dviejų sferų, esan- 
čių viena ant kitos, ir šių sferų santykis yra santykis tarp 
išgyvenimo ir to, kas išgyvenama. To, kas išgyvenama, 
sfera yra psichinės realybės siera, sudaranti pagrindą iš- 
gyvenimo sferai. Taigi išgyvenimo realybės (išgyvenimo 
proceso) prasmė yra ta, kad joje yra duola kita realybė 
(tai, kas išgyvenama), kad ji apšviečia išgyvenamą psichi- 
nę realybę... „Išgyvendami, jausdami norą, mes tuo metu 
žvelgiame į „aklą“ realybę, į realybę, kuri nėra išgyve- 
nimas, žvelgiame į sierą, kuri yra įsisąmoninama, bet pa- 
ti nėra „Sąmonė“. 

Kaip parodo M. Geigeris, tik atsižvelgdami į šitą psi- 
chinio gyvenimo dvisluoksniškumą, į skirtumą tarp 
psichinės realybės (to, kas išgyvenama) ir išgyvenimo 
realybės, mes galime pagrįsti psichikos (ir atskirų atvejų, 
ir jų visumos) realumą ir sugrąžinti psichiniam gyvenimui 
aktyvumą ir dinamiką, kurią neigė išgyvenimų psicholo- 
gija, visiškai neatsižvelgdama į fenomenologinius faktus. 
Kartu čia mums atsiveria visiškai naujos perspektyvos 
nagrinėti ir nesąmoningumo problemą, ir M. Geigeris tai 
įtikinamai pademonstruoja, analizuodamas valios feno- 
meną. 

Didžiulis M. Geigerio tyrinėjimų nuopelnas yra tas, 
kad jis konstatavo ir ryškiai atskleidė esminį dalykinės 
pagavos ir nedalykinio išgyvenimo skirtumą. Tačiau, mū- 
sų nuomone, šį skirtumą jis suformuluoja ne taip tiksliai, 
kaip to reikalauja fenomenologiniai duomenys. Nors 
M. Geigeris ir aiškiai pabrėžia, kad išgyvenime pats išgy- 
venimas ir jo turinys artimai susiję, kad sąmonė čia glau- 
džiai šliejasi prie psichinio įvykio, bet ne pagauna jį 
atskiru sąmonės spinduliu, tačiau, jo nuomone, išgyve- 
nime taip pat išlieka sąmonės ir to, kas įsisąmoninama 
(išgyvenimo ir jo turinio) dualizmas. Kaip objektus pa- 
gauna sąmonės spindulys, taip ir psichinius įvykius (Aš 
veiksmus, Aš būsenas, Aš funkcijas) „nušviečia šviesos 
pluoštas", sklindantis iš Aš. M. Geigeris netgi teigia, kad 
išgyvenimas „transcenduoja į realybę, esančią už jo ribų". 
Bet išgyvenime kaip tik visiškai nėra šio transcendavimo. 
išgyvenimas ir išgyvenimo turinys yra absoliučiai ima- 

nentiški, t. y. išgyvenime jie sutampa — šiuo atveju, ma- 
tyt, teisi išgyvenimų psichologija, o ne M. Geigeris. Jeigu 
ir paprasčiausiame išgyvenimo procese Aš iš tikrųjų yra 
dvilypis, t. y. jei išgyvenantysis Aš skiriasi nuo išgyvena- 
mojo Aš, tai nėra ir esminio skirtumo tarp išgyvenimo 
ir reflektuojančio nagrinėjimo (atgal nukreipto stebėjimo). 
Juk tai, kas specifiška pastarajam, yra kaip tik transcen- 
davimas į kažką kitą, perėjimas į kažką, kas nuo jo ski- 
riasi (net jeigu tas kitas ir būtų pats Aš). Bet šį skirtumą 
pripažįsta ir M. Geigeris. Kaip tik todėl, kad išgyvenime 
nėra šito išgyvenančio ir išgyvenamo Aš dualizmo, jo 
negalima aiškiai apibūdinti kaip refleksyvaus aspekto. 
Išgyvenime Aš negali būti nukreiptas į save, nes jis čia 
yra ne dvigubas, o tik vienas. Išgyvenimas mums tik 
atrodo refleksyvus, nes mes remiamės dalykine pagava 
ir iš analogijos teigiame, kad ir išgyvenimo atveju Aš yra 
į kažką nukreiptas, tiesa, ne į ką nors kita, kaip pagavoje, 
o pats į save. Taigi refleksyvumas yra ne esminis išgyvė- 
nimo požymis, o tik antrinis bruožas, kuris gali būti jam 
priskiriamas tiktai dalykinės pagavos požiūriu. Ir apšvie- 
timo įvaizdis, kurį M. Geigeris vartoja, apibūdindamas 
išgyvenimą, neadekvačiai atspindi tikrąją padėtį. Ne išgy- 
venantis „budrus“ Aš apšviečia jam transcendentišką psi- 
chinę būtį, bet psichinė būtis, kuri yra ne kas kita, kaip 
tas pats Aš su visomis jo konkrečiomis apraiškomis ir 
manifestacijomis, apšviečia pati save, ji šviečia tarsi pati 
savaime. Mums atrodo, kad M. Geigerio samprotavimuose 
nepakankamai aiškiai ir tiksliai išryškintas. tiesioginis 
savimonės identiškumas ir savaiminis apsišvietimas. Taip 
yra todėl, kad jis, charakterizuodamas išgyvenimą kaip 
tiesioginį psichinių fenomenų žinojimą, nuolat vadovau- 
jasi analogija su išorinio pasaulio pažinimu (dalykine pa- 
gava)*. 2 

Bet jeigu pats išgyvenimas nėra refleksyvus, tai jo 
vieno nepakanka, kad būtų pagrįstas psichinio gyvenimo 
dvisluoksniškumas. Žinoma, tai nereiškia, kad šį dvisluoks- 
niškumą iš viso reikia neigti, kaip daro išgyvenimų psi- 
chologija. M. Geigeris, be abejo, teisus, laikydamas šį 


* Ir tai, kaip mes pamėginsime vėliau parodyti, visai ne atsitik- 
tinis dalykas pagal fenomenologinio požiūrio tradiciją. 

dvisluoksniškumą pagrindine visų psichinių fenomenų 
savybe. Tačiau išgyvenime šis dvisluoksniškumas duotas 
tik potencialiai. Jis tampa aktualus tik tuomet, kai prasi- 
deda į praeitį žvelgiantis, reflektuojantis nagrinėjimas, 
O šis -toli gražu ne visuomet reiškiasi kaip aiškiai sufor- 
muluota refleksija ar stebėjimas. Pasitaiko ir labai primi- 
tyvių, embrioninių formų, kai jis tiesiogiai šliejasi prie 
išgyvenimo ir mažnę nepastebimai kyla iš jo. Lygiai taip 


"pat nepastebimai, kaip atsirado, jis paskui vėl gali nu- 


grimzti į tiesioginį išgyvenimą. Bet jis visuomet skiriasi 
nuo išgyvenimo tuo, kad šiuo atveju Aš žvelgia į savo 
išgyvenimus tarsi iš tam tikros distancijos ir stebi juos 
kaip objektus, kaip „gautus“, svetimus dalykus, Šis Aš 
suskilimas refleksijos metu psichinio gyvenimo dvisluoks- 
niškumą padaro iš tikrųjų realų ir aktualų. Refleksijos 
dvisluoksniškumas savo ruožtu veikia tiesioginį išgyve- 
nimą ir suteikia viso psichinio gyvenimo struktūrai tą 
nepaprastą sudėtingumą, įtampą ir daugiamatiškumą, dėl 
kurių taip labai sunku tiksliai aprašyti psichinį gyvenimą. 

Iš to, kas pasakyta, jau matyti, kad savo kritinėmis 
pastabomis dėl M. Geigerio pateiktos išgyvenimo charak- 
teristikos mes jokiu būdu neketiname reabilituoti išgy- 
venimų psichologijos požiūrio. Priešingai, pagrindinės kri- 
tinės M. Geigerio mintys apie tą požiūrį, mūsų nuomone, 
yra nepriekaištingos; jos įtikinamai įrodė metodinį jo 
nepagristumą. Kita vertus, dėl to mums visai nėra reikalo 
besąlygiškai priimti ir M. Geigerio koncepcijos, pagal 
kurią psichinė būtis yra griežtai atskirta nuo išgyvenimo 
ir iš principo nuo jo nepriklausoma. Pats M. Geigeris 
primena, kad greta išgyvenimų psichologijos požiūrio, ku- 
ris iš tikrųjų esąs idealistinis, bei jo paties atstovaujamo 
psichinio realizmo egzistuoja dar trečia galimybė. Suta- 
patindama psichinę būtį su išgyvenamumu, išgyvenimų psi- 
chologija šį identiškumą (esse = percipi) supranta taip: tik 
išgyvenimas pagimdo ir pagrindžia tai, kas išgyvenama, 
taigi, būtis yra tam tikra išgyvenimo projekcija. Tačiau 
šį identiškumą galima interpretuoti ir priešingai. Psichinė 
būtis ir išgyvenimas dėl to yra višna, kad psichinė būtis 
iš savęs pagimdo išgyvenimą, kad po jos visada būna 
išgyvenimas. Taigi psichinė būtis turi faktinį prioritetą. 
Psichinis realizmas išsaugojamas. Tačiau kartu pripažis- 

tama, jog esminis šios būties bruožas yra tai, kad ji išgy- 
venime įsisąmonina pati save, kad išgyvenime ji („iš vi- 
daus") pati save apšviečia. Šis sąmoningumas (apšvietimas) 
gali būti įvairaus laipsnio, bet iš principo jis visuomet 
duotas kartu su psichine būtimi, 

Remdamiesi M. Geigerio pateiktais sąvokų apibrėži- 
mais, šią išgyvenimo charakteristiką galime paaiškinti 
dar ir kitaip. 

M. Geigeris skiria dvi sąmonės sąvokas: verbalinę ir 
adjektyvinę. Pirmoji apibūdina sąmonę kaip pažįstančiojo 
subjekto veikla, kaip „ko nors įsisąmoninimą“ objekty- 
vaus dalyko aprėpimo prasme. Tuo tarpu antroji paverčia 
sąmonę įsisąmoninto objekto ar išgyventos būsenos savy- 
be, M. Geigerio nuomone, tik pirmoji sąvoka yra pagrįsta. 
Ji vienodai tinka ir dalykinei pagavai, ir išgyvenimui. 
Tuo tarpu antrąją, adjektyvinę, sąmonės sąvoką sukūrė 
išgyvenimų psichologija; ji egzistuoja tik tol, kol egzis- 
tuoja pastaroji. Jai susidaryti iš dalies padėjo idealistiniai 
išgyvenimų psichologijos prietarai (viskas yra sąmonė, 
sąmonės turinys arba būsena), o iš dalies ir šios psicho- 
logijos siekimas kuo labiau sulyginti psichinę būtį su 
fizine būtimi, priskirti jai tokią pat vienasluoksnę struk- 
tūrą, kokią turi fizinė būtis. Tuo tarpų mums viskas atro- 
do kitaip. Sąmonės struktūra dalykinėje pagavoje visiškai 
kitokia negu išgyvenime. Tik pirmuoju atveju tai yra 
„ko nors įsisąmoninimas“ tikrąja šio žodžio prasme, tai 
yra nukreiptumas į kažką kita, į kokį nors objektą. O iš- 
gyvenime kaip tik nėra to nukreiptumo į kažką, čia sąmo- 
nė yra to, kas išgyvenama, vidinė būtis (Inne-sein), savęs 
apšvietimas (In-sich-erleuchlet-sein), ji yra tarsi suau- 
gusi sų išgyvenimo turiniu kaip jo Ouale arba priklauso- 
mybė (be abejo, visiškai savita)*. Todėl mums atrodo, kad 
pateisinama yra ir adjektyvinė sąmonės sąvoka, t. y. kad 
ji pagrįsta pačia išgyvenimo esme. Tik ji turi būti apva- 





* Skirtumą tarp reiškinio ir išgyvenimo (arba psichinio fenomeno 
kaip išgyvenimo) galima aprašyti ir taip: reiškinys yra svetimas sąmo- 
nei. Sąmonė eina prie jo, kaip prie kažko svetimo, iš išorės. Išgy- 
venimas (centriniai psichiniai fenomenai) yra su sąmone: sąmonė jame 
jau yra. Jei ne kiekvienas sąmonės turinys yra dalykinis, tai ir ne 
kiekvienas „ko nors įsisąmoninimas“ yra eo ipso „intencionalus“ („nu- 
kreiptas į ką nors“). 

lyta nuo visų subjektyvistinių priemaišų, t.y. sąmonės 
negalima laikyti mediumu, per kurį tai, kas išgyventa, 
apskritai įgyja galimybę egzistuoti; juo labiau jos nega- 
lima laikyti esminiu to, kas išgyventa, pagrindu*. 


IX 


Apibendrinę ligšiolinių samprotavimų rezultatus, pa- 
matysime, kad išgyvenime mes susiduriame su visiškai 
savita sąmonės forma — su tiesiogine gyvojo Aš savimo- 
ne. Pagrindinis šios savimonės bruožas — visiškas subjek- 
to ir objekto (išgyvenančio ir išgyvenamo Aš) nesisky- 
rimas arba jų identiškumas. Kad būtų dar aiškiau, trumpai 
apžvelkimę ir svarbiausius argumentus, kuriuos pateikia 
priešinga pusė, įrodinėdama, jog tiesioginė Aš savivoka 
yra negalima. Iš tiesų mes čia susidursime su dviem svar- 
biausiais argumentais, kurie abu galų gale susiję su tuo 
pačiu požiūriu į psichiką. 

Pirmąjį argumentą galima būtų suformuluoti maždaug 
taip: nėra jokio vidinio psichinių fenomenų suvokimo ar 





* Dėl prielaidos, kad yra esminis sąryšis tarp centrinės psichinės 
būties ir išgyvenimo, negalima pirma laiko nuspręsti, ar egzistuoja 
nesąmoninga psichika (neišgyventos psichikos prasme). Tiesa, mums 
regisi abejotina, ar galima kalbėti apie visai nesąmoningą (neišgyventą) 
psichiką, gal geriau būtų kalbėti ne apie nesąmoningumą, 0 apie 
„pasąmonę“ (kaip daro M. Šėleris „Savęs pažinimo stabuose“, p. 65— 
66), kuriai antsąmonėje (Oberbewusstsein) atstovauja koks nors įtin 
tiesiogiai įrodomas dalykas arba kuri ne visuomet tiksliai nusakomų 
būdu modifikuoja ir veikia bendrąjį antsąmonės turinį. Gali būti net 
taip, kad toji pasąmonė toli gražu ne visuomet turi tiesioginį „kon- 
taktą“ su antsąmone (tatai, regis, liudija kad ir -automatizmai bei kai 
kurie mediuminiai reiškiniai) ir kad tuo atveju jos egzistavimą ir gali- 
mybę ją išgyventi tik tuomet pavyks įrodyti, jei mes pajėgsime antsą- 
monę išjungti arba nustumti į antrąją vietą, Be to, nesąmoningumo 
problemos, paimtos visa jos apimtimi, sprendimas, be abejo, glaudžiai 
siejasi su fundamentaliu melafiziniu klausimu, koks yra psichikos ir 
organinės, vitalinės būties santykis. Šiaip ar taip, mums tuo tarpu 
svarbu tik viena: kad esminis aktualių psichinių fenomenų (mes čia 
nekalbame apie psichines dispozicijas) požymis yra jų išgyvenamumas; 
ir tai ne ta prasme, kad sąmonė prisiartina prie jų tarsi iš išorės ir 
apšviečia juos kaip kažką, kas nuo jos skiriasi, o ta prasme, kad 
vidinis psichikos vystymasis ir plėtotė pajėgia įsisąmoninti save kaip 
išgyventą, pajėgia pali save apšviesti. 

savivokos; psichiniai fenomenai mums tiesiogiai duoti 
išgyvenimų sraute, jie paprasčiausiai yra, ir todėl nėra 
jokios prasmės kalbėti apie kokius nors ypatingus Aš 
suvokimo aktus, kuriais jis pagauna pats save ir savo 
būsenas. Kitaip sakant, savivokos (vidinio suvokimo) 
problema yra tariama problema, iš kurios, atidžiau pa- 
nagrinėjus, lieka tuščia vieta“. Šis argumentas kilęs iš 
vadinamosios išgyvenimų koncepcijos, kurios nėra reikalo 
čia giliau nagrinėti; kaip įtikinamai parodė M. Geigeris, 
ji akivaizdžiai prieštarauja fenomenologiniams faktams. 
Todėl mes apsiribosime tiktai klausimu, kokie iš tikrųjų 
yra tie konkretūs pagrindai, kuriais remiasi išgyvenimų 
koncepcija ir kurie jai ligi šiol garantuoja viešpataujan- 
čią padėtį psichologijoje. Iš dalies tai, kaip anksčiau jau 
buvo kalbėta, tam tikrį idealistiniai prietarai (visa, kas 
išgyvenama, yra sąmonės turinys, sąmonės būsena), o iš 
dalies ir kitas motyvas, kuris dažnai vaidina netgi lemia- 
mą vaidmenį: išgyvenimas, dalykiškai analizuojamas pra- 
eitin nukreiptos refleksijos -ar stebėjimo („savistabos“), 
iškyla prieš psichologą kaip „nepaliaujama kokybių kai- 
ta“, kaip išgyvenimų (teisingiau — reiškinių) srautas, ku- 
riame nematyti nei realaus Aš, nei jo veiklos (suvokimo, 
pažinimo, nusistatymo), kitaip sakant, kuriame Aš ir jo 
veikla irgi yra ne kas kita, kaip tik išgyvenimų ryšiai 
ar net paprasčiausiai sąryšio išgyvenimai. Bet čia mes 
jau paliečiame antrąjį argumentą, nukreipiamą prieš vidi- 
nį suvokimą (savivoką). Šis argumentas pateikiamas ke- 
liais variantais, tačiau visuomet gali būti išreiškiamas 
teiginiu, kad savivoka ir savistaba tikrąja šių žodžių 
prasme yra neįmanomos, nes nei Aš, nei jo veikla nesą 
dalykiškai suvokiami ir pažįstami. Štai ką sako P. Nator- 
pas: „Aš jo pirmapradžių pavidalu negali būti paverstas 
objektu, nes jis, visų objektų priešprieša, yra tai, kam 
kas nors ir tegali būti objektas. Jis pats negali būti 
objektas kam nors kitam (savo pradiniu pavidalu; jis gali 
būti objektas tik išvestine, fiktyvia forma); tik kas nors 
kita gali būti objektas jam. Jis negali būti nė objektas 
pats sau, kaip kad buvo manyta; kai galvojama apie jį, 


* Plg. M. Schlick, Allgemeine Erkenntnislehre, 2 Aufl, 1925, 4 20; 
Die sogenannte innere Wahmehmung, S. 139 ff. 

kaip apie objektą, jau nebegalvojama apie jį, kaip apie 
Aš“*. Tą pačią mintį, šiek tiek kitaip suformuluotą, išreiš- 
kia ir H. Rikertas: „<...> galimybe skaidyti psichiką 
į percipiens ir percepium pagrįsta empirinės psichologijos 
galimybė. Tačiau tai nereiškia, kad percipiens ir percep- 
tum yra tas pat, nes tai būtų loginė beprasmybė. Savivoka 
ir. savistaba tikrąja šių žodžių prasme yra prieštaringos 
sąvokos. Stebintysis visuomet turi būti kažkas kita negu 
tai, kas stebima, percipiens turi būti kažkas kita nei per- 
ceptum. Taigi savivokos ar savistabos metu subjektas 
visuomet yra tik viena psichinio gyvenimo dalis, o ant- 
roji dalis sudaro objektą, kuris yra suvokiamas arba ste- 
bimas. <...> į 

Be šios prielaidos būtų nesuprantama, kaip mes galime 
objektinti patys save ir užsiiminėti psichologija kaip 
mokslu“ **, 

Šis argumentas atrodo iš tikro svarus. Juk jis teigia, 
kad savivoka yra negalima ne tik faktiškai, empiriškai, 
bet ir iš principo, logiškai. Aš kaip subjektas negali sykiu 
būti ir objektas, t. y. ne-Aš. Tačiau prieštaravimas atsi- 
randa tik tuomet, kai savivoka ir savimonė suprantamos 
kaip dalykinė pagava ir dalykinis pažinimas, nes tik šiuo 
atveju egzistuoja subjekto ir objekto dualizmas bei jų 
abipusė transcendencija. Bet tai negalioja tiesioginiam 
išgyvenimui, o pirminė savivoka ar pirminė savimonė 
kaip tik ir yra toks išgyvenimas. Taigi pagrindinė P. Na- 
torpo ir H. Rikerto argumentų klaida yra ta, kad jie ne- 
skiria išgyvenimo nuo dalykinės pagavos arba kad jie 
mano, jog ir pirminė savivoka gali būti ne kas kita, kaip 
tik dalykinė pagava. 

Reikia pabrėžti, kad nė viena filosofijos kryptis, visą 
žinojimą ir pažinimą laikanti dalykiniu pažinimu (o tokių 
krypčių yra dauguma), principingai ir sistemingai nekėlė 
Aš ir Aš veiklos (norų, nusistatymų, tendencijų, siekių 
ir kt.) problemos. Tik psichologijoje, kaip matėme, buvo 
padarytos neišvengiamos išvados iš šios žinojimo ir paži- 
nimo koncepcijos. O juk ši problema yra ne tik psicho- 


* P. Nalorp, Allgemeine Psychologie, S. 31. 
** Hi. Rickerl. Die Grenzen naturwissenschaitl. Begriffsbildung, 
u. 4 Aufl, S. 106. 

loginė, bet ir etinė, netgi filosofinė (ir šia prasme meta- 
fizinė). Juk negalima pasitenkinti tuo, kad, kaip, pavyz- 
džiui, daro loginio idealizmo atstovai, tiktai nurodoma, 
jog pačiame pažinime yra tendencijos aspektas, nes pasau- 
lio pažinimas yra „užduotis be pabaigos", kuri gali būti 
išspręsta tik nuolat siekiant pažinimo idealo. Taip tik 
parodoma, kad pažinimo problema dalykiniu požiūriu 
susijusi su valios problema, tačiau šia nuoroda valios 
problema net nepradedama spręsti. Juk pirmiausia reikia 
išsiaiškinti, kokios duotybės sukuria pagrindą tokioms 
sąvokoms, kaip Aš, veikla, valia ir kt., kokie fenomeno- 
loginiai duomenys jas atitinka ir net ar apskritai esama 
tokių duomenų. Jei iš tikrųjų rimtai pažiūrėsime į šį klau- 
simą, tai aiškų požiūrį apie jį turi išreikšti ne tik psicho- 
logija, bet ir etika (ir apskritai filosofija). Iš tiesų, kokią 
teisę turi etika vartoti tokias sąvokas kaip Aš, veikla, 
noras, siekis ir kt., jei jos, kaip matėme, neturi fenome- 
nalios bazės dalykiniame pažinime? Arba dorovinė sąmo- 
nė nėra vien tik dalykinė sąmonė ir etinis pažinimas nėra 
vien tik dalykinis pažinimas, arba, jei tai netiesa, jei 
etika iš tikrųjų remiasi tiktai dalykiniu pažinimu, lieka 
tik dvi galimybės: arba sąvokos Aš, aktyvumas, noras 
ir t. t. tėra tik seniai įveiktos mitologinės metafizikos lie- 
kanos, kurioms apskritai nėra vietos moksliniame pažini- 
me, arba tai tik dirbtinės, pagalbinės, fiktyvios sąvokos, 
neturinčios atitikmenų realybėje, tarnaujančios vien išori- 
niams aprašymo ir sisteminimo tikslams, tačiau tik tiek 
susijusios su psichologinių ar etinių problemų turiniu, 
kiek jėgos sąvoka susijusi su moderniomis fizikos teori- 
jomis. Tačiau ši prielaida, atidžiau pažvelgus, susiduria 
su neįveikiamais sunkumais. Juk tokios sąvokos, kaip Aš, 
aktyvumas, noras ir t. t., nėra vien tik mokslinio mąstymo 
kūryba. Jos kyla iš ikimokslinės, praktinės gyvenimiš- 
kosios sąmonės. Kaip tad gali būti, kad neatsirastų tokios 
srities, kur jos pritaptų, kur jas atitiktų kokios nors feno- 
menalios duotybės? Juk šios sąvokos taip giliai įaugusios 
į mūsų gyvenimiškąją sąmonę, taip neatskiriamai su ja 
susijusios, kad ši be jų apskritai neįsivaizduojama. Ir 
kokia turėtų būti etika, naudojanti šias sąvokas tik kaip 
metodines fikcijas? Jau šių trumpų pastabų pakanka pa- 
rodyti tokios prielaidos nepagrįstumui —ir ne tik etikoje, 

bet ir psichologijoje. Panagrinėkime, pavyzdžiui, tas įvai- 
riausias sąvokas, kurios psichologijoje turėtų atitikti Aš 
sąvoką. Ką gi iš tikrųjų reiškia, kai tvirtinama, kad Aš 
yra tvarus ar ne taip tvarus išgyvenimų pluoštas arba 
kad jis išreiškia psichinių išgyvenimų komplekso vieno- 
vę, arba kad jis esąs netgi atskiras „komplekso išgyveni- 
mas“? Matyt, nieko kito, kaip tik tai, jog dalykinėje 
psichinio gyvenimo analizėje viena ar kita minėtųjų sąvo- 
kų gali reprezentuoti Aš sąvoką. Juk tas, kas be išanks- 
tinio nusistatymo žvelgia į fenomenalius faktus, negali 
rimtai kalbėti apie tiesioginį šias sąvokas atitinkančio 
turinio tapatumą su Aš, o tas, kas šiuo atveju vis dėlto 
taria egzistuojant visišką identiškumą, apeina pačią Aš 
problemą. Bet toks problemos apėjimas niekuomet nelieka 
nenubaustas. Juk apeitoji problema pasilieka ir verčia 
tyrinėtoją imtis dirbtinių interpretacijų ir konstrukcijų, 
kurios niekuomet negali atitikti faktų. Argi ne dirbtinė 
interpretacija yra tuomet, kai P. Natorpas sako, kad Aš 
yra ne psichologijos objektas, ne jos problema, o jos 
„problemų pagrindas arba vienybės pagrindas Platono 
„idėjos“ prasme", t. y. loginės hipotezės prasme? Psicho- 
logijos problema čia akivaizdžiai paversta logine proble- 
ma ir dėl to neatpažįstamai iškreipta. Ir kas iš to, kad 
P. Natorpas paskui vėl bando charakterizuoti Aš kaip 
tai, kas labiausiai tiesiogiška ir konkretu! Juk Aš konkre- 
tumas jam reiškia tik nuolatinę dėsnio (idėjos) konkreti- 
zaciją, t. y. jis turi tik grynai loginę prasmę ir todėl iš 
tikrųjų neturi mieko bendra su gyvenančiojo Aš 
konkretumu. H. Miunsterbergo psichologinės koncepcijos 
dirbtinumą ir nenatūralumą mes jau anksčiau atskleidė- 
me, Šiaip ar taip, H. Miunsterbergo požiūris pranašesnis 
bent tuo, kad jis atvirai pripažįsta dirbtinį, konstruktyvų 
savo psichologinės koncepcijos pobūdį. Juk ir fenomena- 
lius faktus H. Miunsterbergas čia teisingiau įžvelgė nei 
dauguma kitų. „Aš funkcija, — sako jis— nėra aptinkama 
suvokimo prasme, ji yra išgyvenama, norima, teigiama 
<...>; ir nors jos realumas yra pats tikriausias visoje 
tikrovėje, ji yra kartu ir vienintelis dalykas, kurio niekaip 
negalima <...> objektinti“*. Vien tiktai vienašališka 





* Grundziūge d. Psychologie, 2 Aufl, S. 93. 

orientacija į „objektinančius“ gamtos mokslus sutrukdė 
jam iš šio teiginio padaryti neišvengiamas psichologines 
išvadas, t. y. pripažinti, kad tiesioginis Aš bei jo veiklos 
išgyvenimas, kaip atskira, dalykiniam pažinimui netapati 
žinojimo rūšis, gali egzistuoti ir psichologijoje. Kai tai 
yra įžvelgiama, pradingsta visi tie sunkumai, su kuriais 
turi grumtis vyraujanti psichologinė koncepcija: tai, kad 
ji yra priversta pripažinti Aš reikšmę psichiniam gyve- 
nimui, bet kartu nenori laikyti jo dalykiniu, taigi ir psi- 
chologijos objektu. į 

Tiesa, taip dar neišsklaidomos visos abejonės dėl to, 
ar galima pripažinti egzistuojant nedalykinį pažinimą. Juk 
pati pažinimo sąvoka nėra vienareikšmė. Ne tik fenome- 
nologijos požiūriu buvo teisingai nurodoma, kad tarp 
žinojimo (Kennen) ar žinių turėjimo (Kenntnisnehmen) ir 
pažinimo (Erkennen), egzistuoja esminis skirtumas*. Žino- 
jimo atveju mes susiduriame tiktai su ko nors turėjimu 
ar duotumu, Tuo tarpu pažinimas visuomet yra tam tikros 
dalykų padėties (Sachverhaltes) pažinimas: pažinimas, kad 
kažkas yra būtent toks, o ne kitoks. Taigi pažinimas išeina 
už žinojimo ribų, išskirdamas iš kažko turimo ar duoto 
imanentinę dalykų padėtį ir pateikdamas ją kaip esan- 
čią. Todėl pažinimas savo esme yra dalykinis. Dalykų 
padėtis yra priešais pažįstantį subjektą kaip jam netapa- 
tus, jam transcendentiškas objektas. Bet čia tuoj pat sa- 
vaime aiškėja štai kas: nedalykinis pažinimas, esantis Aš 
bei jo veiklos išgyvenime, nėra pažinimas tikrąja šio 
žodžio prasme. Jis gali būti pripažistamas tik ypatinga 
žinojimo rūšimi. Kitaip tariant, Aš tiesioginiame išgyvėę- 
nime (savimonėje) visuomet yra tik įsisąmoninias (Be- 
wusstes), bet ne pažintas (Gewusstes). Tačiau tai nereiš- 





* Plg. M. Schlick, Allgemeine Erkenntinislehre, S. 77 ff. ir ypač 
D. v. Hildebrand, Die Idee der sitthichen Handlung.— Jahrbuch fir 
Philosophie u. phūnomenol. Forschung, B. III, S. 134 ff. Tačiau jau ir 
G. Teichmiuleris įžvelgia šį skirtumą, kai jis „sąmonę“, kaip nerišlų 
pažinimą (sąryšio taškų žinojimą), skiria nuo „pažinimo“, kaip rišlaus 
mąstymo. (Pig. Die wirkliche und die scheinbare Welt, V Kap., $ 3; 
Bewusstsein u. theoretisches Wissen, S. 99 ff.). 

kia, kad ši „vidinė“ sąmonė neturi pažintinės reikšmės, 
kad ji nesudaro būtino pagrindo tam tikros dalykų padė- 
ties pažinimui. Juk ir būdama vien tik žinojimu, ji vis 
dėlto yra pažinimas. Bet šį klausimą dar reikia atidžiau 
panagrinėti. 

Pažinimas, glūdintis Aš išgyvenime, kaip mums parodė 
fenomenologinė analizė, yra imanentiškas Aš būčiai, psi- 
chinei būčiai. Taigi jis nėra atskirtas ir nepriklausomas 
nuo tos būties, jis yra lyg ir šios būties emanacija arba 
funkcija, jos apsišviestumas. Savarankišku ir atskirai eg- 
zistuojančiu jis gali tapti tik tuomet, kai atsiplėšia nuo 
Aš ir nuo psichinės būties, taigi kai transcenduoja tiesio- 
ginio išgyvenimo sferą ir iškyla prieš šią sferą kaip sava- 
rankiškas aktas. Bet tada iš karto panaikinamas išgyveni- 
mui būdingas būties ir pažinimo imanentiškumas, subjektas 
ir objektas netenka savo tiesioginio identiškumo, žinantis 
subjektas nutolsta nuo objekto (išgyvenamojo Aš) ir trak- 
tuoja jį iš šalies kaip kažką, kas jam transcendentiška, 
taigi kaip kažką, kas yra prieš jį kaip objektas. Kitaip 
sakant, vidinis Aš suvokimas arba savęs išgyvenimas tam- 
pa reilektuojančiu dalykiniu nagrinėjimu; tik dabar jis 
virsta savijuta arba savivoka tikrąja šių žodžių prasme, 
o šį, toliau plėtodamasi, pereina į savistabą ir savęs paži- 
nimą. Tačiau perėjimas nuo savęs išgyvenimo prie reflek- 
tuojančios savianalizės ar, paprasčiau kalbant, prie reflek- 
sijų, toli gražu nereiškia imanentiško, tiesiaeigio Aš išgy- 
venimo („vidinio suvokimo") vystymosi arba jo ekspli- 
kacijos. Čia mes susiduriame su perėjimu į kitą pažinimo 
matmenį, arba, jei vartosime terminą, apibūdinantį daly- 
ko esmę,— su sąmonės nusistatymo pasikeitimu. Tai paro- 
do jau ir tas esminis pakitimas, kuris įvyksta subjekto — 
objekto koreliacijoje: vietoj jų imanentiškumo ir identiš- 
kumo atsiranda transcendencija ir priešprieša. Kad būtų 
dar aiškiau, palyginkime su išoriniu suvokimu bei jo san- 
tykiu su pažinimu. Ir išorinis suvokimas savo pirmykščio 
netarpiškumo forma yra tiktai žinojimas, tam tikrų regi- 
mų turinių turėjimas žinojime. Pažinimu jis tampa tiktai 
tuomet, kai tuose turiniuose slypinti dalykų padėtis išski- 
riama ir sprendimu pateikiama kaip esanti. Taigi pažini- 
mas yra lyg ir antroji žinojimo pakopa ar fazė, susifor- 
muojanti pirmosios fazės — išorinio suvokimo — pagrindu, 

tačiau visiškai atskirta nuo šio pagrindo tam tikru ypatin- 
gu aktu. Šis aktas taip pat refleksyvus, refleksyvus ne 
ta prasme, kad jis būtų nukreiptas į patį pažįstantįjį sub- 
jektą, o ta prasme, kad subjektas šiuo aktu sužino, įsisą- 
monina tai, kas jam kaip esatis yra duota išoriniu suvoki- 
mu. Apskritai pažinimo santykis su jo ką tik paminėtomis 
pradinėmis pakopomis — „išorine“ sąmone (išoriniu suvo- 
kimu) ir „vidine“ sąmone (Aš išgyvenimu) — iš principo 
yra vienodas. Tačiau esminis skirtumas tarp jų yra tas, 
kad pereinant nuo išorinio suvokimo prie jame esančios 
dalykų padėties pažinimo nereikia iš principo keisti sąmo- 
nės nusistatymo. Subjekto ir objekto dualizmas, jų abipu- 
sė transcendencija, būdinga išoriniam suvokimui, išlieka 
ir šiuo atveju, iš tikrųjų ji tik čia ir įgauna savo princi- 
pinę reikšmę — būti kiekvienos dalykinės pagavos pa- 
grindu. Perėjimas nuo žinančio išorinio suvokimo prie 
išorinio pasaulio dalykinio pažinimo yra, taip sakant, visai 
natūralus: būties, kurią mes žinome išoriniu suvokimu ir 
kurią mes vėliau dalykiškai pažįstame sprendimu, duo- 
tumo būdas abiem atvejais yra tas pats. Todėl suvokime 
esanti dalykų padėtis išskiriama be jokių kliūčių, pats 
suvokimas neiškraipomas. Jis išlieka nepakitęs tarsi savo- 
tiškas fonas, kuriame išryškėja sprendimo pagauta dalykų 
padėtis. Visai kas kita, kai susiduriame sų „Aš išgyvenimu 
(vidiniu suvokimu). Čia pirmiausia reikalingas radikalus 
sąmonės persiorientavimas: tai, kas žinoma išgyvenime, 
turi būti pervesta į kitą duotumo būdą; išgyvenimas turi 
tapti reiškiniu; tik tuomet galėsime dalykiškai pažinti Aš 
išgyvenimą*. Tai galima parodyti ir kitu aspektu. 

* Dalykinio ir išgyvenimų paremto (nedalykinio) sąmonės nusista- 
tymo skirtumo reikšmę galima pailiustruoti ir kai kuriais psichopato- 
logijos reiškiniais Juk vadinamoji depersonalizacija, kaip parodė išsa- 
mūs tyrinėjimai (plg. K. Osterreich, Phdnomenologie des Ich, I, Kap. 
XII, XIII, S. 379—509), yra ne savojo Aš praradimas, o viso Aš išgy- 
venimo susvelimėjimas. Bet depersonalizacija dažnai susijusi su savi- 
stabos ir autoanalizės hipertrofija, slopinančia normalų išgyvenimą. Ir 
lai supraniama: juk kaip tik savistaba sukuria distanciją tarp stebinčio 
ir išgyvenančio Aš, drauge pastarąjį sudalykindama ir padarydama jį 
svetimą sau pačiam. Dėl šito sudalykėjimo ir susvetimėjimo Aš gali 
suskilti (atsirasti antrasis Aš). Tačiau Aš skilimas gali būti ir kitos 
kilmės; jis gali įvykti dėl vadinamųjų psichinių įkyrumų (įkyrių jaus- 
mų, afekių, idėjų ir t.t.) O šitų įkyrumų prigimtis jokiu būdu nėra 
dalykinė, jie neveikia išgyvenimo sferos (Aš sferos) iš išorės kaip 

Turimos žinios yra dar tik žinojimas ir nereiškia žino- 
jimo turėjimo tikrąja žodžių prasme, t.y. ta prasme, 
kad žinantysis subjektas yra jį visiškai įvaldęs ir gali 
suvereniai juo naudotis. Tik tuomet, kai žinojimas tampa 
pažinimu, kai išskiriama suvokime ir išgyvenime glūdinti 
dalykų padėtis, kai ji apibrėžiama, subjektas perima ir 
įvaldo žinojimą. Taigi perėjimas nuo žinojimo prie paži- 
nimo reiškia du dalykus: ne tik galutinį žinojimo sudaly- 
kėjimą (suobjektinimą), bet ir tai, kad subjektas tą žino- 
jimą įvaldo, paverčia savo nuosavybe. Todėl natūrali ir 
būtina šio proceso pabaiga yra kalbinis žinojimo apdoro- 
jimas ir formulavimas. Tiktai kalbiškai suformuluotame 
teiginyje, sprendinyje pažinimo turinys (dalykų padėtis) 
galutinai fiksuojamas ir tampa subjekto savastimi. 

Iš šitų samprotavimų plaukia keletas nepaprastai svar- 
bių išvadų, padedančių teisingai suprasti visą pažinimo 
problemą. Mokslinio (taigi kalbiškai apdoroto) pažinimo 
sferoje dalykinis sąmonės nusistatymas yra ne tik domi- 
nuojantis, bet ir viešpataujantis, metodiniu požiūriu vie- 
nintelis galimas. Taigi šiam dalykiniam nusistatymui, jeigu 
jis nori tapti moksliniu pažinimu, turi paklusti ir tas žino- 
jimas, kuris gaunamas iš išgyvenimo. Bet čia iškyla psi- 
chologijai ir dvasios mokslams lemiamas klausimas: ar 
apskritai įmanoma objektinti, dalykiškai pažinti išgyve- 
nimą? Ir ką apskritai reiškia toks išgyvenimo sudalykini- 
mas? Ar jis, kaip mes anksčiau sakėme, dalykiniam nagri- 
nėjimui tampa reiškiniu? Bet, tapęs reiškiniu, jis yra 
kažkas kita, jau nebe išgyvenimas. Tuomet pažinimas 
reiškinio, užėmusio išgyvenimo vietą, jau nebėra paties 
išgyvenimo pažinimas. Ir apskritai, ar galima teigti, kad 





reiškiniai, jie patys priklauso tai sferai ir išgyvenami kaip labiau ar 
mažiau susiję su Aš. Nuo normalių išgyvenimų jie skiriasi tiktai tuo, 
kad yra išgyvenami nepriklausomai nuo centrinio, sąmoningojo ir 
valingojo „Aš, netgi prieš pastarojo valią (tuo ir reiškiasi jų įkyrumas). 
Ši nepriklausomybė nuo centrinio Aš (ir ta prasme nutolimas nuo Aš) 
gali sukurti prielaidas antrojo Aš atsiradimui ir labiau ar silpniau 
išreikštam pastarojo sudalykinimui (jei jis, pavyzdžiui, įsivaizduojamas 
kaip svetimas, į nuosavą psichinį gyvenimą įsiskverbęs asmuo). Taigi 
šiais dviem atvejais susiduriame su priešingais dalykais. Jei pirmuoju 
atveju į sudalykinimą linkęs sąmonės nusistatymas (savistaboje) sukelia 
Aš susidvejinimą, tai antruoju atveju išgyvenimas yra jau susiskaldęs 
pirmiau negu sudalykėjimas išplinta iki antrojo Aš, iki antrojo asmens, 

išgyvenimas tapo reiškiniu? O gal jį reiškinys greičiau 
tik pakeičia? Bet koks gali būti tokios substitucijos pa- 
grindas, jeigu reiškinys iš esmės skiriasi nuo išgyvenimo? 
Argi neteisingai buvo tvirtinama, kad Aš ir jo veiklos 
arba „dvasinio asmens“ iš viso negalima dalykiškai pa- 
žinti? 

Kita vertus, jei atsakymas į šį klausimą neigiamas, 
neišvengiamai kyla kitas klausimas: jeigu Aš ir visų Aš 
išgyvenimų negalima dalykiškai pagauti ir jeigu bet koks 
mokslinis pažinimas yra dalykinis pažinimas, tai kaip 
tuomet iš viso įmanoma pažinti išgyvenimą? Kaip tuomet 
galime laikyti prasmingomis, apibrėžti ir aprašyti tokias 
sąvokas, kaip išgyvenimas, Aš ir t. t., priešpriešindami jas 
sąvokoms reiškinys, ne-Aš ir t.t. Jei tai yra įmanoma, 
tai, matyt, vis dėlto įmanomas ir tam tikras dalykinis šitų 
„Objektų“ pažinimas. O gal tai tik negatyvios ribinės 
sąvokos, nelyginant I. Kanto daiktas savaime? Tačiau to- 
kia prielaida būtų aiškiai nevykusi. Juk kaip tik šitų 
fienomenų pozityvumas, jų duotumas, nors jį ir labai sun- 
ku išreikšti kokia nors sąvoka, yra akivaizdus ir neabe- 
jotinas dalykas. 

Šito prieštaravimo nebūtų galima išspręsti, jei kiek- 
vienas žinojimas būtų tik dalykinis pažinimas, jeigu greta 
pažinimo nebūtų dar ir žinojimo, supraniamo kaip papras- 
tas suvoktumas (BewuBthaben). Maža to: jei egzistuotų 
tik dalykinis žinojimas, tai psichinių (ir apskritai dvasi- 
nių) ienomenų pažinimas būtų iš viso neįmanomas. Tuo- 
met mes susidurtume tik su reiškiniais ir kaip galėtume 
žinoti, kad tai yra būtent psichiniai reiškiniai, jeigu jie 
neturėtų svarbiausios psichinių fenomenų savybės — išgy- 
venimo pobūdžio? Jei egzistuotų vien tik dalykinis paži- 
nimas, tai jis psichikos atžvilgiu būtų, taip sakant, „aklas“, 
neturėtų jokių priemonių bei kriterijų, pagal kuriuos ga- 
lėtų atskirti tai, kas psichiška, nuo visos kitos būties. Jei 
mokslinis mąstymas nori pažinti psichiką, jis neturi apsi- 
riboti dalykiniais reiškiniais, o privalo ieškoti paties išgy- 
venimo, kuriam (dažniausiai labai netobulai ir neadekva- 
čiai) dalykiniame nagrinėjime atstovauja reiškinys. Kitaip 
sakant, dalykinis nagrinėjimas turi parodyti, kad psichinių 
fenomenų atžvilgiu jis nėra natūralus, pirminis nagrinė- 

jimo būdas, kad jo šaknys galų gale yra nedalykiniame 
arba ikidalykiniame psichinio išgyvenimo suvokime (turė- 
jime) ir todėl tik pastarasis gali jam atskleisti tikrąją 
psichinių fenomenų esmę. Taigi dalykinis pažinimas turi 
pats save iranscenduoti, kad apskritai galėtų įsisavinti 
psichinį fenomeną. Kaip ir kokiu būdu įmanomas toks 
dalykinio pažinimo savęs transcendavimas, yra jau kita 
problema, kurią mes dar turėsime nagrinėti atskirai“. Čia 
norime tik pasakyti, jog sritis, į kurią skverbiasi daly- 
kinis pažinimas, nėra jam absoliučiai heterogeninė, jog 
ji —tik kita žinojimo forma. Taigi, kad dalykinis paži- 
nimas kiltų iš ikidalykinio (psichinių fenomenų) suvoki- 
mo, dvi žinojimo formos turi priklausyti viena nuo kitos 
arba būti grindžiamos viena kita. Tik remdamiesi išgy- 
venimu, mes galime vienokius ar kitokius reiškinio požy- 
mius interpretuoti kaip psichikos „apraiškas“, o patį reiš- 
kinį laikyti psichinio gyvenimo sudedamąja dalimi ar 
elementu. Psichinė reiškinio „prasmė“ egzistuoja tik tie- 
sioginiame išgyvenime, ir tik per išgyvenimą ir išgyve- 
nime ją galima parodyti bei pagauti. Nėra principinio 
skirtumo, ar tai yra tikras išgyvenimas, ar tik fantazija, 
ar pagaliau tik pakartotinis išgyvenimas; svarbu yra vie- 
na: tiktai išgyvenimui būdingas nedalykinis sąmonės 
nusistatymas leidžia įžvelgti psichinių fenomenų esmę. 
Kaip matome, nepaisant to, kad moksliniame psichinės 
būties pažinime negalima išvengti dalykinio nagrinėjimo 
būdo, svarbiausią vietą čia vis dėlto užima ne jis (kaip 
esti gamtamokslinio išorinio pasaulio pažinimo atveju), 
o ikidalykinis suvoktumas (žinojimas), glūdintis išgyveni- 
me. Psichiniai fenomenai tiesiogiai įkūnyti tiktai išgy- 
venime. ž 

Išsiaiškinus šituos dalykus, jau sudaromos sąlygos 
anksčiau minėtoms psichologinėms aporijoms išspręsti ir 
paaiškėja kilmė tų sunkumų, su kuriais susiduria gamta- 
mokslinė bei logizuojanti psichikos koncepcija. Psicholo- 
gijoje dalykinis nagrinėjimo būdas negali būti autonomi- 
nis, apsiribojantis vien savimi, Jis turi nuolat orientuotis 
į psichinių reiškinių ikidalykinį suvoktumą (išgyvenimą) ir 
juo vadovautis. Vos tik šis nagrinėjimo būdas atsiejamas 


* Darbe, kurį planuojame paskelbti kaip šio veikalo tęsinį. 

nuo išgyvenimo ir pradeda reikštis izoliuotai, psichiniai 
fenomenai nejučiom ir neišvengiamai iškreipiamį ir išgy- 
venimų vieton iškyla visai kitokie ir nė vienu aspektu 
jiems neadekvatūs reiškiniai, Realus daugiasluoksnis psi- 
chinis gyvenimas virsta vienasluoksniu  monotonišku 
srautu reiškinių, be to, dar ir klaidingai vadinamų išgy- 
venimais, realųjį Aš pakeičia formali psichinių ryšių vie- 
novė. Taip psichologija praranda psichinio gyvenimo 
realybę, kuri — šiuo dalykiniu aspektu — atrodo esanti 
tiktai tam tikrų fizinių ir fiziologinių procesų atspindys 
ar šešėlis. Tiesa, į gamtos mokslus ir logiką besiorientuo- 
janti psichologija savo pačios labui niekuomet nesuge- 
bėjo iki galc nuosekliai laikytis savo metodinių principų. 
Ji nepastebimai griebiasi ikidalykinio išgyvenimo ir bū- 
tent iš čia semiasi vertingiausių psichologinių žinių. Kai 
ii, pavyzdžiui, kalba apie „bendrą išgyvenimą“, tai pati 
nesupranta, kad toks išgyvenimas yra visai nedalykinis, 
nebent rekuruotume į hipotetinį fiziologinį jo koreliatą; 
bet tai būtų ne psichologinės problemos sprendimas, o aiš- 
kus metabasis eis allo genos. Grynai „objektinanti“ (nuo- 
sekliai  gamtamokslinė) psichologija, kokios reikalauja 
H. Miunsterbergas, yra ne kas kita, kaip teorinis dezide- 
ratas, kurio niekuomet neatitiks gyva psichologinė anali- 
zė net ir savo eksperimentine forma, jeigu ji neišleidžia 
iš akių savo tikrojo objekto — psichinio išgyvenimo. 
O jeigu ji taip padarytų, tai paneigtų pati save, kaip 
mokslą apie psichiką (išgyvenimą). 

Iš to savotiško santykio tarp dalykinio (objektinančio) 
psichinių fenomenų nagrinėjimo ir jų ikidalykinio suvo- 
ktumo (išgyvenimo pavidalu) darosi suprantamas ir P. Na- 
torpo mėginimas traktuoti psichologijos metodą kaip tie- 
sioginio išgyvenimo „subjektinimą" arba „rekonstrukciją“ 
pagal įvairias loginio objektyvumo pakopas. Jei išeities 
tašku pasirenkamas dalykinis nagrinėjimas (kaip daro 
P. Natorpas), tuomet iš tikrųjų duota yra tai, kas daly- 
kiška, objektyvu, tai, iš ko pirminį, neobjektintą išgyve- 
nimą galima gauti tik rekonstrukcijos būdu. Taigi, pradė- 
dami nuo objektyvaus reiškinio, mes galėsime tik tada 
pasiekti neobjektyvų išgyvenimą, jei panaikinsime, paša- 
linsime objektinantį nagrinėjimą, kuriam yra duotas reiš- 
kinys, ir grįšime prie išgyvenimo ikidalykinio suvoktumo. 

Šia prasme psichologijos metodas iš tiesų gali būti apibū- 
dinamas kaip „subjektinanti rekonstrukcija“. Tačiau šio- 
je charakteristikoje slypinti teisinga mintis iš karto iškrei- 
piama, nes P. Natorpas subjektinimą supranta kaip 
paprastą objektinimo priešingybę, t.y. kaip krypti, prie- 
šingą objektinančio pažinimo krypčiai ir kartu su ja kore- 
liuojančią (kaip „minusinę kryptį“). Anot P. Natorpo, 
objektinti — reiškia logiškai apibūdinti, sieti, jungti. 

Todėl tai, kas subjektyvu, šiuo atveju yra tik tai, kas 
mažiau apibrėžta, susieta ir sujungta, t. y. tik žemesnioji 
objektinimo pakopa, palyginti su aukštesniąja. Tai, kas 
absoliučiai subjektyvu — tiesioginis išgyvenimas — tėra 
vien nulinis objektyvumo laipsnis. Bet šitaip visa subjek- 
tyvumo ir objektyvumo opozicija perkeliama į loginę 
plotmę, ir galutinai išnyksta lemiamas aspektas — tai, kad 
psichologinio metodo „subjektinimas“ reiškia perėjimą 
prie kito (ikidalykinio) sąmonės nusistatymo. Juk ir sub- 
jektinančio pažinimo atveju mes liekame toje pat plokš- 
tumoje, kaip ir objektinantis pažinimas. Taigi psicholo- 
gija yra ne kas kita, kaip logikos ir objektinančių mokslų 
veidrodinis atspindys. Ji leidžiasi žemyn tuo pačiu keliu, 
kuriuo užkopė objektinantys mokslai. Labai būdingas yra 
tas pavyzdys, kuriuo P. Natorpas mėgina paaiškinti savo 
psichologijos koncepciją: kokios nors spalvos juslinis 
suvokimas yra žemesnioji objektinančio pažinimo pakopa, 
palyginti su fizikiniu tos spalvos supratimu (pavyzdžiui, 
tam tikru šviesos bangų greičiu)“. Taigi, anot P. Natorpo, 
psichologijos užduotis būtų priešinga kryptimi nueiti tą 
kelią, kurį objektinantis pažinimas nuėjo nuo juslinio 
spalvos suvokimo iki jos fizikinio supratimo. Jeigu ban- 
dytume tvirtai laikytis šio apibrėžimo, tai psichologijai 
būtų pakištas jai visai svetimas objektas. Juk juslinis 
suvokimas, suprantamas kaip objektinančio pažinimo pa- 
kopa, t.y. suvokimo turinys (pati spalva), iš viso neturi 
nieko bendra su tuo, kas psichiška, nieko, kas sietųsi su 
tiesioginiu išgyvenimu. Kol mes apsiribojame objekty- 
vaus, dalykinio pažinimo sritimi, mums neprieinama tai, 
kas iš tikrųjų priklauso psichikai, mums neprieinamas 
išgyvenimas. 


LL ——————————-— ri 
* P. Natorp, Allgemeine Psychologie, I, S. 67 ff. 

XI 


Tačiau grįžkime prie gnoseologinio mūsų tyrinėjimų 
išeities taško. Juk tikrasis mūsų nagrinėjimo tikslas buvo 
ne psichinių fenomenų pažinimo problema. Jos analizė 
mums turėjo pasitarnauti tik pavyzdžiu, kuriuo naudoda- 
miesi mes bandėme spręsti grynai gnoseologinę proble- 
mą: ar dalykinis sąmonės nusistatymas, kaip paprastai 
tvirtinama, yra būtina ir visuotinė bet kokio pažinimo 
ir žinojimo prielaida, taigi ar bet kokiame žinojime ir 
pažinime subjektas ir objektas sudaro transcendentinę 
priešpriešą? Kai kalbame apie gamtamokslinį išorinio pa- 
saulio pažinimą, nesunku atsakyti į šitą klausimą. Juk jis 
yra tikras dalykinio pažinimo pavyzdys. Visai kas kita, 
kai susiduriame su psichinių fenomenų pažinimu. Matėme, 
sų kokiais sunkumais čia susiduria dalykinis nagrinėjimo 
būdas. Tiesa, jis būtinas ir psichologijai, jeigu ji siekia 
būti moksliniu, t. y. sąvokomis ir kalba formuotu pažini- 
mu, Tačiau čia dalykinis sąmonės nusistatymas — tik neiš- 
vengiama forma, kuri nėra nei homogeniška, nei adekvati 
tikrajam pažinimo turiniui (psichinei būčiai) ir į kurią šis 
turinys vėliau yra dirbtinai įspraudžiamas. Mat pirminis 
šio turinio duotumo būdas nesuderinamas su dalykiniu 
nagrinėjimu. Tai suponuoja nedalykinio pobūdžio sąmo- 
nės nusistatymas. Ir dalykinis pažinimas, stengdamasis būti 
teisingas ir adekvatus, turi remtis šiuo nusistatymu ir jį 
pabrėžti. O tai, kas skiria nedalykinį sąmonės nusistatymą 
nuo dalykinio, yra tiesioginė abipusė subjekto ir objekto 
imanencija ir jų identiškumas. Taigi mes priėjome gnoseo- 
loginiu požiūriu nepaprastai svarbią išvadą: ne visas žino- 
jimas yra dalykinis pažinimas ir ne visas žinojimas pa- 
xemtas dalykiniu sąmonės nusistatymu. Esama dar ir 
nedalykinio žinojimo, Kurį atitinka nedalykinis sąmonės 
nusistatymas. Taigi čia kalbama ne tik apie skirtumą tarp 
žinojimo ir pažinimo, ne tik apie skirtumą tarp įvairių pa- 
žinimo psichologinio išvystymo pakopų, o apie gnoseolo- 
ginę dalykinio ir nedalykinio sąmonės nusistatymo opozi- 
ciją“. Mums lieka tik tiksliau išreikšti šią opoziciją, kad 
būtų kiek įmanoma išvengta neteisingų interpretacijų. 

* Čia jau matyti, kokia klaida yra visai atskirti žinojimą Nuo 
pažinimo ir laikyti žinojimą tik pažinimo duomenų esatimi arba duo- 

Pirmiausia dar kartą reikia pabrėžti, kad ši opozicija 
nesutampa su opozicija tarp išorinio (į kūnų pasaulį nu- 
kreipto) ir vidinio (į psichinį gyvenimą nukreipto) suvo- 
kimo. Yra ir psichinių reiškinių (pavyzdžiui, atminties 
vaizdiniai, fantastiniai vaizdiniai fiktyvioje erdvėje, erd- 
vės atžvilgiu lokalizuoti kūno pojūčiai ir t.t.), kurie suvo- 
kiami dalykiškai, visai taip, kaip ir bet kokie fiziniai 
fenomenai. Yra ir vaizdinių gyvenimo mechanika, suda- 
ranti vadinamosios asociacijų psichologijos objektą. Kita 
vertus, ir kūniškus daiktus bei reiškinius aš galiu išgyven- 
ti tam tikra prasme nedalykiškai, pavyzdžiui, savo paties 
kūną (savo „kūno sielą“, kaip sako M. Šėleris). Psichinių 
Ienomenų pažinimas mums buvo tik pavyzdys, kuriuo 
buvo galima itin aiškiai parodyti, jog egzistuoja nedaly- 
kinis sąmonės nusistatymas. Todėl visa, ką mes pasakėmę 
apie psichinių fenomenų nedalykiškumą, taikytina ne 
apskritai psichikai, o centriniams arba branduoliniams 
psichiniams fenomenams, kurie turi išgyvenimo ar net Aš 
išgyvenimo pobūdį. Psichiniai reiškiniai visuomet priklau- 
so periferiniam psichinio gyvenimo sluoksniui, ir, be abe- 
jo, reikšminga yra tai, kad tik šis periferinis sluoksnis tėra 
tiesiogiai prieinamas dalykiniam nagrinėjimui, Iš tikrųjų 
tik čia ir tegalima kalbėti apie vidinį suvokimą tikrąja 
šio žodžio prasme, t. y. pagal tikslią analogiją su išorinių 
suvokimu. Patį tiesioginį išgyvenimą galima tik išgyventi, 





tumu, niekuo nesusijusių su pažinimo esme ir struktūra. (Plg. 
M. Schlick, Allgemeine Erkenntnistheorie, 2 Aufl, S. 77 ff.). Tai reiškia, 
kad pažinimo problema dalykiniu požiūriu nepagrįstai supaprastinama, 
todėl teisingai suprasti šią problemą darosi nepaprastai sunku. Gamta- 
mokslinio pažinimo srityję padariniai, tiesa, iš pirmo žvilgsnio nepaste- 
bimi — juk čia sąmonės nusistatymas ir pažinimo, ir žinojimo atveju 
yra tas pats (t.y. dalykinis), Visai kas kita, kai susiduriame sų būtimi, 
kurios pirminis duotumas nėra dalykinis (pavyzdžiui, centrinė psichinė 
būtis). Jeigu čia neatkreipiamas dėmesys į specifinį žinojimo savitumą, 
tai teisingas tokios būties pažinimo supratimas pasidaro neįmanomas. 
Mat pažinimui būdingame dalykiniame nusistatyme nelieka kaip tik 
to ypatingo nedalykinio duotumo, kuris todėl ir negali būti pagauna- 
mas, kol pažinimas izoliuojamas nuo žinojimo. Todėl pažinimo priklau- 
somybė nuo žinojimo, kaip dabar matome, yra daug didesnė ir esmiš- 
kesnė negu vien tik išorinis jo apribojimas jo turimais duomenimis, 
Todėl „duomenų“ sąvoka apskritai netinka objekto ir pažinimo santykio 
esmei apibūdinti. 

o ne suvokti. Kai jis suvokiamas, jis jau nebėra vien iš- 
gyvenimas. 

Analogiškus, nors ir ne visai tuos pačius skirtumus 
tarp dalykinio ir nedalykinio sąmonės nusistatymo gali- 
ma rasti visur, kur tik susiduriame su dvasinės būties, tai 
yra vertybių ir prasmių (bendrų ar konkrečių) pažinimu. 
Sistemiškai visų šių atvejų apžvalgai reikėtų skirti atskirą 
darbą. Čia pateiksime tik keletą akivaizdžių pavyzdžių. 
Mes jau kalbėjome apie nedalykinį pobūdį sąmonės, bū- 
dingos estetiniam įsijautimui (suprantant jį kaip fenome- 
ną, o ne jo teorinį aprašymą). Kaip tik tuo jis aiškiai 
skiriasi nuo labiau dalykinės estetinės kontempliacijos, 
nors ir labai sunku vienareikšmiškai apibūdinti abipusį 
santykį tarp įsijautimo ir kontempliatyvaus suvokimo. 
Daug aiškiau viskas matyti dorovės sferoje. Čia išryškėja, 
kad nedalykinis nusistatymas turi reikšmę ne tiktai sąmo- 
nei, susijusiai su konkrečiais doroviniais veiksmais ir ver- 
tinimais (pavyzdžiui, prielankiu kito žmogaus likimo išgy- 
venimu, doroviniu pasišlykštėjimu padaryta niekšybe ir 
t.t). Dorovinių vertybių pažinime šis nusistatymas taip 
pat vaidina lemiamą vaidmenį. Ir čia pirmiausia reikia 
skirti sąvokinį vertybės pažinimą nuo akivaizdaus arba 
intuityvaus vertybės žinojimo, per kurį mums apskritai 
duodamos dorovinės vertybės, panašiai kaip per regėjimą 
mums duotos spalvos, per klausą — garsai, per išorinį 
suvokimą — daiktai ir t.t. Tačiau, kaip teisingai pažymi 
D. HRildebrandas*, ir pačioje intuityvioje vertybės paga- 
voje (vertybės žinojime) mes turime skirti vertybės jutimą 
arba vertybės įvaldymą nuo vertybės matymo. Iš tikrųjų 
tik pastarasis yra analogiškas spalvų matymui bei daiktų 
suvokimui, nes tik tada, kai įžvelgiame vertybę, ji yra 
mums duota tarytum per dalykinę distanciją. Tuo tarpu 
visai kitoks yra vertybės jutimas. Kaip sako D. Hilde- 
brandas, vertybės duotumą čia galima palyginti ne su 
spalvos duotumu regėjime, o su skausmo duotumu skaus- 
mo pojūtyje. Tik jausdamas vertybę, aš iš tiesų „išgyvenu“ 
vertybę. Tik taip aš igyju „asmeninį kontaktą“ su ja, tik 
taip ji tampa man tiesiogiai „gyva“ kaip vertybė. O tai 


— —— ———— 
* D. v. Hildebrand, Sittlichkeit und ethische Werterkenntnis— 
Jahrbuch fūr Philosophie und phūnomenolog. Forschung, B. V, S. 467 ff. 

juk reiškia ne ką kita, kaip vien tai, jog vertybės jutimą 
suponuoja nedalykinis sąmonės nusistatymas. Priešingu 
atveju šis jutimas negalėtų būti tiesioginiu vertybės išgy- 
venimu. Todėl vertybės jutimas — iš principo, iš esmės, 
o ne empiriškai kiekvienu atskirų atveju — yra tikrasis 
dorovinio pažinimo šaltinis*. Pajustą vertybę mes žinome 
visai kitu mastu negu paprasčiausiai pamatytą. Bet mes 
galime žengti dar toliau: ir tuomet, kai atidžiau nagrinė- 
jame intuityvų vertybės matymą, būtinai iškyla klausi- 
mas, ar čia tikrai susiduriame su intuityvia pagava ta 
prasme, kaip spalvų matymo atveju. Ar terminai „intui- 
cija“ arba „matymas“ nėra šiek tiek dviprasmiai? Tai, 
kas paskatina lyginti vertybės pagavą ir spalvos pagavą, 
tėra tik jų abiejų tiesioginė prezencija pagavos akte. Bet 
pažiūrėję atidžiau, pastebėsime, kad šitos prezencijos for- 
ma ar duotumo būdas abiem atvejais yra radikaliai skir- 
tingas. Kai vertybė pagaunama, ji yra suprantama. Ji nėra 
pirmiau pagaunama kaip esanti ir tik po to suprantama. 
Supratimas čia yra pirminis, ir tik mums suprantant, tik 
per supratimą, vykstant supratimo aktui, mums atsiveria 
vertybės būtis, jos galiojimas. Tačiau pats supratimas iš 
esmės skiriasi nuo dalykinės pagavos — čia tam tikra ver- 
tybė pagaunama ne iš išorės, o apčiuopiama iš vidaus; 
supratimas yra tarsi savotiškas dalyvavimas vertybėje ir 
ta prasme jis yra artimesnis nedalykiniam išgyvenimui 
ar jutimui. Juk kaip tik todėl jis ir gali atstoti bei dau- 
giau ar mažiau adekvačiai reprezentuoti tą jutimą (pavyz- 
džiui, vertybės jutimą) arba bendrą išgyvenimą bei pakar- 
totinį išgyvenimą (kokio nors konkretaus prasmingo 
įvykio). 

Tai, kas ką tik pasakyta, būdinga ne tik dorovinių 
vertybių supratimui, bet ir apskritai supratimo esmei, tai 
tinka bet kokiam supratimui, kad ir kokios būtų tos verty- 
bės ar prasmės, kurias jis apima. Kaip matome, viso dva- 
sinės būties pažinimo ištakos galų gale slypi nedalyki- 
niame sąmonės nusistatyme, Ir tai liečia ne tik konkrečios 





* Beje, tai nereiškia, jog, norint pamatyti kokią nors vertybę, pir- 
ma būtina pajusti (4 pačią vertybę. Tačiau kokių nors dorovinių verty- 
bių jutimas yra kokių nors kitų vertybių matymo prielaida. Todėl, 
kaip rodo D. Hildebrando tyrinėjimai, vertybės pažinimas PAS i8uso 
nuo tam tikro principinio dorovinio nusistatymo. 

dvasinės būties pažinimą, su kuriuo mes susiduriame, pa- 
vyzdžiui, istorijoje (kur paskutiniu metu jau pripažįstama 
pakartotinio išgyvenimo ir įsigyvenimo fundamentali 
reikšmė istorinės tikrovės rekonstrukcijai), bet ir dvasinį 
esmės pažinimą, kurio siekia etika, estetika, religijos filo- 
sofija, o taipogi logika, 

Dar kartą primygtinai pabrėžiame: kai mes teigiame, 
kad supratimui ir prasmės pagavai būdingas nedalykinis 
sąmonės nusistatymas, tai turime galvoje tiesioginį supra- 
timą ir prasmės pagavą, kaip žinojimą, o ne kaip vertybių 
bei prasmių pažinimą. Esmės žiūra, kaip ją traktuoja ir 
supranta fenomenologija, visuomet yra jau tolimesnis 
ir sudėtingesnis dalykas; čia esmių žinojimas jau yra pa- 
verstas dalykiniu, kalbiškai formuotu pažinimu, Mūsų 
nuomone, skirtumas tarp juslinio stebėjimo (suvokimo) ir 
esmės žiūros (kaip žinojimo) neapsiriboja vien tuo, jog 
vienu atveju pagaunamas juslinis, o kitu — nejuslinis tu- 
rinys. Esminis ir lemiamas dalykas yra tai, kad sąmonės 
nusistatymas, drauge ir duotumo būdas yra skirtingi, Bet 
kaip tik šio lemiamo dalyko neleidžia įžvelgti terminas 
„intuicija“. Analogija tarp juslinio stebėjimo ir esmės 
žiūros yra ta, kad 1) abiem atvejais pagava yra tiesioginė 
ir 2) turininga, todėl, kad 3) ir čia, ir ten pagaunamas 
objektas duotas mums kaip pirminis, regimai esantis. Bet 
toliau ši analogija nesiekia, Vertybių ir prasmių duotumo 
būdas iš pat pradžių yra nedalykinis, arba, atsargiau kal- 
bant, jau ne grynai dalykinis. Tai dar, aiškų, nereiškia, 
kad jis yra toks pat, kaip Aš bei jo veiklos išgyvenime. 
Nedalykinio duotumo būdo bei sąmonės nusistatymo sfe- 
roje irgi gali būti įvairiausių skirtumų, 

Taigi mes jau matėme, kad ir psichiniai išgyvenimai 
gali būti tolimesni ar artimesni Aš, dėl to visai neišei- 
dami už išgyvenimų srities (Aš sferos) ribų, ir kad jų 
didesnis ar mažesnis nuotolis nuo Aš, prisodrinimas Aš, 
lemia ir skirtingą jų sudalykinimą (suobjektinimą). Tai 
liečia ir supratimą bei prasmės pagavą: savo prigimtimį 
jie panašūs į išgyvenimus, priklauso išgyvenimų sričiai, 
bet dėl to toli gražu nėra (centriniai) Aš išgyvenimai. To- 
dėl objektinti juos sąvokomis galima kitaip nei Aš išgy- 
venimus. Gnoseologinių požiūriu pirmiausia svarbu tik 
tai, kad ir čia pirminis sąmonės nusistatymas yra nedaly- 

kinis ir kad todėl čia taip pat nėra tikros objekto ir sub- 
jekto transcendencijos*. Tačiau dėl to visai nepanaikina- 
ma gnoseologinė esmių (vertybių, prasmių) būtis pati 
savaime, lygiai kaip dėl Aš imanencijos savimonėje nepa- 
naikinamas savarankiškas Aš realumas arba kaip dėl ne- 
dalykinio sąmonės nusistatymo, pakartotinai išgyvenant 
svetimą psichinį gyvenimą, nėra panaikinama šio 
gyvenimo būtis pati savaime, 

Subjekto ir objekto koreliacijoje imanencija toli gražu 
ne visuomet taria objektą egzistuojant iš akto „malonės“ 
(t. y. subjekto sąmonėje). Ji gali būti grindžiama ir savo- 
tišku subjekto „dalyvavimu“ objekte. 

Bet šią gnoseologinės imanencijos interpretaciją dar 
reikia išplėsti ir tiksliau pagristi; tai mes ir ketiname 
padaryti vėlesniuose tyrinėjimuose. 

Tačiau prieš tai dar reikia atlikti du kitus fundamen- 
talius tyrimus: 1) nuodugniai išnagrinėti nusistatymo esmę 
ir jo gnoseologinę reikšmę. Tik toks nagrinėjimas gali 
paaiškinti skirtumą tarp dalykinio ir nedalykinio sąmonės 
nusistatymo bei jų tarpusavio santykį. Glaudžiai su tuo 
susijęs ir 2) pažinimo apskritai esmės tyrimas. Juk tik 
tuomet galėsime tiksliai atskirti įvairias pažinimo rūšis 
(ir jas atitinkančius nusistatymus), vienareikšmiškai api- 
būdinti jų įvairialypius tarpusavio ryšius ir vienų pagris- 
tumą kitomis, jei visi išskyrimai ir apibrėžimai bus 
grindžiami pažinimo vienove, kuri taps jų svarbiausiu 
principu. 





* Įsidėmėtina, kad ir N. Hartmano, kuris iš principo atstovauja 
radikaliai priešingam požiūriui, veikaluose mes pastebime tam tikrą 
giminiškumą su čia išdėstyta vertybės suvokimo koncepcija. Jis pri- 
mMygtinai nurodo (Grundzige einer Metaphysik der Erkenntnis, 2 Aufl, 
Kap. 72, S. 534 ff.), kad vertybės žiūroje objektui yra būdingas „artu- 
mas“ (Nahesteliung), kad čia „transcendencijos santykio įtampa esanti 
sumažinta iki minimumo“. N. Hartmanas pirminį vertybės jutimą api- 
būdina net kaip „dar nesąmoningą struktūros pagavą, dar nedalykinį 
vertybės įžvelgimą“ (536). Vis dėlto N. Hartmanas teigia, kad šio 
„artumo“ negalima sutapatinti su „imanencija“, nes taip vertybė taptų 
priklausoma nuo sąmonės akto. Kaip jau anksčiau sakėme, mes laikome 
šį argumentą neįtikinamu, Kai N. Hartmanas akcentuoja dalykinį verty- 
bės žiūros pobūdį, mums atrodo, kad čia nepakankamai įvertinamas ver- 
tybės žinojimo savitumas bei jo lemiama reikšmė, palyginti su vertybės 
pažinimu, kuris tuo žinojimu yra paremtas. 

(Papildymas) Aktų pažinimo problemą trumpai 
paliečia M. Šėleris savo reikšmingame straipsnyje „Savęs 
pažinimo stabai“ (Vom Umsturz der Werte, Abhandl. 
u. Aufsštze, 2 Aufl, 1919, S. 1—140). Jam mes esame 
dėkingi už daugelį gerų minčių. Aktai (pavyzdžiui, suvo- 
kimo, atsiminimo, siekimo, jutimo ir kt.), sako M. Šėleris, 
„niekuomet negali tapti nei kokio nors suvokimo objektu, 
nei apskritai „objektu“, nei „esatimi“ (Dasein). Tikro akto 
būtis yra greičiau jo vyksmas, ir tuo jis absoliučiai — ne 
reliatyviai — skiriasi nuo objekto sąvokos“. Kaipgi tuo- 
met galima pažinti tokį nedalykinį aktą? M. Šėleris atsako: 
„Aktas gali vykti paprastai ir su „refleksija“. Tačiau ši 
„refleksija“ nėra sudalykinimas, suvokimas, taigi ji ir ne 
vidinis suvokimas, kuris juk ir pats tėra vien savita aktų 
rūšis. Refleksija yra tik visiškai nekvalifikuoto „Ko nors 
įsisąmoninimo"“ sklendimas kartu su vykstančių aktų — 
ji įmanoma tik tuomet, kai asmuo ne visiškai panyra 
į akto vyksmą. „Refieksijos“ duomenys apskritai skiriasi - 
nuo bet kokios įsivaizdavimo (vorstelligenden) pozicijos“. 
Taigi, anot M. Šėlerio, tiesioginis aktų žinojimas yra iš 
principo nedalykinis; argi drauge nėra pripažįstama ir tai, 
kad šiame žinojime nėra subjekto ir objekto transcenden- 
cijos (tolumo, priešpriešos), o yra visiška jų tarpusavio 
imanencija ir identiškumas? Šios nuoseklios išvados M. Šė- 
leris nedaro; todėl ir lieka neaišku, kaip jis įsivaizduoja 
santykį tarp dalykinio pažinimo ir nedalykinės refleksijos. 
Be to, kaip jau anksčiau sakėme, mūsų nuomone, terminas 
„refleksija“ nelabai tinka šitam nedalykiniam įsisąmo- 
ninimui apibūdinti. Mat sąmonės spindulio „nukreipimas“ 
jau involvuoja dalykinį objekto atitolinimą. Nuo aktų, 
kurių turinio esmė yra intencionalumas, „ko nors įsisą- 
moninimas" ir kurių būties esmė yra „vyksmas“, M. Šė- 
leris skiria funkcijas (pavyzdžiui, regėjimą, girdėjimą, 
o taipogi pastebėjimą, dėmesio atkreipimą, sprendimą 
ir t.t), kurias ne „asmenys“ atlieka, bet kurios vyksta 
savaime (kaip psichinės). Jos yra veikla, kuri gali būti 
nevienodai intensyvi ir turi fenomenalią laiko trukmę. 
Funkcijas visuomet suponuoja akto vyksmas ir duoturmas 
jame, jos neturi konstitucinės reikšmės „ko nors įsisąmo- 
ninimo“ esmei ir jos rūšims — taigi ir psichikos esmei 
(priešingai, negu aktai). Nesigilinsime į konkretų šio at- 

skyrimo turinį. Tačiau jeigu M. Šėleris teigia, kad funk- 
cijos gali tapti dalykinės jau vidiniame suvokime ar bent 
tiesioginiame suvokime, tai mums šis teiginys yra nesu- 
prantamas. Neįmanoma įsivaizduoti, kaip girdėjimas, regė- 
jimas, pastebėjimas ir panašiai gali būti tiesiogiai pagau- 
nami kaip veikla, kaip funkcija, o ne tik išgyvenami. 
M. Šėleris to taip pat niekur neaiškina. Tegul pats skir- 
iumas tarp aktų ir funkcijų iš tiesų yra pagrįstas, vis 
dėlto, kaip teigia pats M. Šėleris, aktai yra funkcijų, taigi 
ir jų būties bei duotumo būdo, pagrindas. Ir šiuo aspektu 
nėra esminio skirtumo, kad funkcijos vyksta laike. Funk- 
cijos dalykiškumo įspūdį, matyt, sukelia tik viena: kiek- 
vienu funkcijos vyksmo momentu galima pastebėti tam 
tikrus reiškinio elementus, kuriais funkcija pasirodo ir 
kurie ją gali reprezentuoti dalykiniame nagrinėjime, 

Todėl M. Šėlerio teiginys, kad psichologija užsiima ne 
aktais, o tiktai egzistuojančiais objektais, mūsų nuomone, 
yra neteisingas ir aptemdo labai turiningus jo samprota- 
vimus apie psichiką. 

Trumpai stabtelėsime dar ties vienu teiginiu, kur mūsų 
„vidinio“ suvokimo samprata nesutampa su M. Šėlerio 
koncepcija. Mūsų nuomone, fenomenologiniai duomenys 
ir esmių ryšiai rodo, kad išgyvenimų sritis ir Aš sfera 
(plačiąja prasme) sutampa ir kad todėl bet koks vidinis 
suvokimas (išgyvenimų suvokimas) jeigu ir nėra savivoka, 
tai bent jau iš esmės yra susijęs su ja. Tuo tarpų M. Šė- 
lerio nuomone, vidinis suvokimas toli gražu ne visuomet 
yra susietas su savivoka. Tam, girdi, prieštaraująs faktas, 
kad yra „psichinių faktų, kurie duoti be jokio tiesioginio 
ir aiškaus ryšio su individualiu suvokiančio asmens Aš. 
Tačiau juk yra ir Aš atžvilgiu indiferentiškų psichinių 
procesų, t.y. tokių, kurie suvokiami be jokio pozityvaus 
ar negatyvaus santykio su konkrečių Aš, ir procesų, sveti- 
mų Aš sferai, t.y. tokių, kurie įsibrauna į išgyvenamą 
individualų Aš įkyriai ir priverstinai, panašiai kaip išori- 
nė realybė, pavyzdžiui, įkyrios idėjos, įkyrūs vaizdiniai 
ir t. t. Mes, pavyzdžiui, gebame mąstyti kokią nors mintį, 
nežinodami, ar tai mūsų pačių, ar perskaityta mintis; jausti 
kokį nors jausmą, nežinodami, ar tai mūsų jausmas, ar 
jausmas, kuris pateko į mus dėl psichinio užsikrėtimo. 
Taigi savivoka gali nedalyvauti ne tik išoriniame (pavyz- 

džiui, kokios nors spalvos) suvokime, kuris visuomet 
vyksta be sąmoningo ryšio su Aš, man neisisąmMoninant 
to fakto, kad tas, kuris suvokia, esu aš; vidinis suvokimas, 
arba psichinių fenomenų suvokimas taip pat ne būtinai 
yra susietas su savivoka“ (Idole... S. 28—29). 

Šie teiginiai mums atrodo teisingi tik iš dalies. Šiaip 
ar taip, čia dar reikia tiksliau apibrėžti skirtumus ir ribas. 
Visų pirma, kaip mums atrodo, M. Šėlerio tezė, kad esama 
Aš atžvilgiu indiferentiškų išgyvenimų, priimtina tik su 
didelėmis išlygomis (plg. ir E. Stein, Zum Problem der 
Einfūhlung, S. 11 ff.). Tarp išgyvenimo ir Aš yra esminis 
ryšys, išgyvenimas organiškai susijęs su Aš struktūra, o ne 
vien išorinis, kaip reiškinio atveju, kuris dėl to iškyla 
prieš Aš, kaip jam iš esmės svetimas, vidujai nuo jo 
nepriklausomas dalykas. Tai, kad pats ryšio su Aš įsisą- 
moninimas ne visuomet aktualizuojamas, nekeičia dalyko 
esmės. Priešingu atveju išgyvenimo apskritai nebūtų gali- 
ma atskirti nuo reiškinio. Tačiau šis vidinis ryšys su Aš 
toli gražu nereiškia, kad kiekvieną išgyvenimą aš įsisą- 
moninu kaip tiesiogiai man priklausantį. Maža to, jis 
gali atrodyti net kaip man (savo kilmę) svetimas, man ne- 
priklausantis. Be abejo, išgyvenimo priklausymas kokiam 
nors Aš galų gale vis tiek kyla iš jo ryšio su Aš; ta pras- 
me kiekvienas išgyvenimas, kurį aš patiriu, yra mano 
išgyvenimas. Bet „mano“ išgyvenimas dar nebūtinai turi 
būti „man priklausantis" išgyvenimas. Kitaip sakant: „ma- 
no“ išgyvenimų sritis yra plaiesnė nei man priklausančių 
(iš mano individualaus Aš kylančių) išgyvenimų sritis, 
Todėl aš galiu išgyventi svetimą jausmą. Savo išgyvenime 
Aš sugeba išeiti už savo paties (t.y. to, kas jam iš pat 
pradžių priklauso) ribų, taigi jis nieku gyvu nėra savyje 
uždara monada G. V. Leibnico nusakyta prasme. Tačiau 
esminis kiekvieno išgyvenimo ryšys su Aš dėl to neiš- 
nyksta. Dažniausiai Aš atžvilgiu indiferentiškas atrodo 
toks išgyvenimas, kuris dar mažai diferencijuotas, arba 
toks, kuriame išgyvenimo aspektą užgožia tam tikri su 
juo susiję ir jį pavaduojantys reiškinio aspektai. 

Savivokos ir refleksijos problemą paliečia ir E. Huser- 
lis savo „Idėjose“ ($$ 44—46, 77—80). Refleksiją jis api- 
būdina kaip imanentišką išgyvenimų suvokimą, priešingą 
transcendentiškam daiktų suvokimui: ji yra „paprastas 


76 





įžvelgimas kažko, kas suvokime duota (arba turi būti 
duota) kaip „absoliutu“, o ne kaip identiška, dėl užgožimo 
atsiradusi reiškimosi būdų atmaina (kaip esti daiktų suvo- 
kime)“ (p. 81). Todėl ir imanentiškas išgyvenimo suvoki- 
mas, priešingai daiktų suvokimui, yra absoliučiai tikras, 
apsaugotas nuo bet kokių dvejonių. Išgyvenimas yra iš 
principo suvokiamas, jis dar prieš refleksiją egzistuoja 
kaip fonas. Ši jo duotumo būdo ypatybė kaip tik ir leidžia 
mums skirti nereflektuotus ir reflektuotus išgyvenimus, 
o kartu ir pagrįsti pačią „refleksijos“ sąvoką. Toks vidinio 
suvokimo ir jo priešingumo išoriniam suvokimui apibū- 
dinimas susilaukė pelnytos kritikos (plg. M. Scheler, idole 
d. Selbsterkenninis, S. 61. Anmerk.), nes grynų išgyve- 
nimų suvokimas ienomenologiniu požiūriu atitinka ne patį 
daiktų suvokimą, o suvokimą fenomenalių duotybių, įei- 
nančių į daiktus (pavyzdžiui, matomo daikto, liečiamo 
daikto ir t.t.). Tačiau šitie fenomenalūs duomenys yra 
taip pat absoliutūs ir neabejotini. Bet mes į tai čia nesi- 
gilinsime. Taigi, jei šis absoliutaus tikrumo skiriamasis 
požymis pasirodo nepatikimas, tai vėl kyla klausimas, kuo 
iš esmės skiriasi išorinis transcendentinis ir vidinis ima- 
nentinis suvokimas, Į tai E. Huserlis neduoda atsakymo. 
Iš jo samprotavimų apskritai lieka neaišku, koks yra išgy- 
venimo ir sąmonės santykis, ar esama principinio skirtu- 
mo tarp įsisąmoninimo (išgyvenimo suvokimo) ir žinojimo 
(reileksyvios pagavos). Tai matyti ir iš E. Huserlio kriti- 
nės polemikos su H. J. Vatu dėl jo metodinių priekaištų 
(Ideen, $ 79, S. 151 ff.), nukreiptų prieš „savistabos“ gali- 
mybę, o kartu ir fenomenologiją (kaip gryną sąmonės 
teoriją). Nors ir kokie taiklūs yra samprotavimai, kuriais 
E. Huserlis mėgina atremti H. J. Vato skepticizmą, nors 
ir kaip įtikinamai jis įrodo refleksijos galimybę, vis dėlto 
jis apeina esminį problemos tašką — principinį skirtumą 
tarp nedalykinės išgyvenimų sąmonės ir dalykinės reflek- 
sijos sąmonės. 


XII 


Pabaigoje dar trumpai paminėsime, kad skirtumas tarp 
dalykinio ir nedalykinio sąmonės nusistatymo — kaip tik 
dėl to, kad jis fundamentalus — turi ne tik gnoseologinę, 

bet ir ontologinę reikšmę. Geriausiai tai galima pailiust- 
ruoti tipišku nedalykinio sąmonės nusistatymo atveju — 
centriniais psichiniais išgyvenimais — Aš išgyvenimais. 

Jeigu esminis konstituojantis nedalykinio sąmonės nu- 
sistatymo požymis yra subjekto ir objekto imanencija, tai 
Aš išgyvenimuose (savimonėje) šis imanencijos santykis 
turi visiško identiškumo pobūdį: išgyvenantysis Aš ir tai, 
kas išgyvenama, yra tas pat, be to, net netarpininkaujant 
refleksiniam aktui, kuriame Aš atsigręžia į save, o visai 
tiesiogiai, pačiame gryname išgyvenime. Sąmonė ir būtis 
čia sutampa. Mano savęs sąmonėje (savimonėje) visai 
tiesiogiai duota ir Aš būtis. Tai yra R. Dekarto cogito 
ergo sum. Taip jis nauju, šiuolaikinį mąstymą atitinkančiu 
būdu suformuluoja ir interpretuoja Parmenido teiginį apie 
mąstymo ir būties identiškumą. Tačiau ši formulė pati 
yra daugiareikšmė ir, amžiams bėgant, buvo įvairiai inter- 
pretuojama. Todėl pirmiausia reikia tiksliai nustatyti jos 
pirminę prasmę — tokią, kokia atitiktų fenomenologinius 
duomenis. 

Iš karto aišku viena: įei šiuo teiginiu išsakomas funda- 
mentalus filosofinis pažinimas, tai jis negali paprasčiausiai 
reikšti, jog sąmonės ir būties sąvokos yra visiškai ekvi- 
valentiškos, taigi kad jos apibūdina tą pačią dalykų padė- 
tį ir todėl visuomet gali būti pakeičiamos viena kita. Šis 
ekvivalentiškumas gali nebent atsirasti dėl to, kad viena 
sąvoka nulemia arba konstituoja kitą. Bet kuri iš jų yra 
sąlygojanti ir kuri kitos sąlygojama? Paprasčiausiai būtų 
galima atsakyti, kad nulemiantysis principas yra sąmonė. 

„Sąmonėje ir per sąmonę mums yra duota -būtis. Taigi 
būtis visų pirma yra visada sąmonės būtis. Tik todėl, kad 
egzistuoja sąmonė, egzistuoja ir būtis. Iš cogitūre kyla 
esse. R. Dekarto formulėje ergo sum, tiesą sakant, apibū- 
dina tik atskirą šio esse atvejį. Tobulai suvisuotinta ji 
turėtų, anot H. Koheno, skambėti šitaip: cogito ergo sunt 
res. Tai idealistinė šio teiginio interpretacija, kurios dau- 
gybė variantų atitinka įvairias idealizmo modifikacijas 
(sąmonės idealizmą, loginį idealizmą ir t. t). Mūsų nuomo- 
ne, šią interpretaciją reikia ryžtingai atmesti. Pirmiausia 
ji neatitinka tikrosios pagrindinės R. Dekarto teiginio 
intencijos; juk jis kaip tik pabrėžia savaiminį „Aš esu" 
tikrumą, atskirdamas ir statydamas jį prieš visą kitą (daik- 

tų, pasaulio ir t.t.) būtį. Tuo tarpu idealistinė interpre- 
tacija panaikina šį skirtumą tarp Aš būties ir daiktų 
būties, ir visa būtis išnyksta sąmonės būtyje (Bewusst- 
sein). Idealistinė interpretacija, be to, yra neteisinga ir 
grynai dalykinių, fenomenologiniu požiūriu. Jeigu visa 
sąmonė dėl pačios savo esmės būtų intencionaliai daly- 
kinė, tai objekto būtis pati savaime visuomet liktų jai 
transcendentiška; tačiau kartu ir imanentiškas objektas 
(objekto „reiškinys“, „vaizdas“) būtų tik būtis sąmonei, 
t. y. sąmonėje esanti, iš sąmonės aktų „malonės“ egzistuo- 
janti būtis. Bet ši prielaida jau ankstesniuose mūsų tyri- 
nėjimuose pasirodė esanti nepagrįsta; mes matėme, kad 
nedalykinė yra kaip tik savimonė (Aš išgyvenimas), Bet 
kol kas nekreipkime į tai dėmesio ir pamėginkime tiesiog 
pažiūrėti, ar tezės, kad sąmonė nulemia būti, nebūtų gali- 
ma panagrinėti kitu aspektu, labiau priartėjančių prie 
tikrosios R. Dekarto cogito ergo sum prasmės. Tokią 
interpretaciją iš tikrųjų mėgina pateikti E. Huserlis*, ' 
imdamas cogito savo fenomenologinio požiūrio išeities 
tašku. 

„Išgyvenimo būties būdas, — sako E. Huserlis (p. 84) — 
yra iš principo būti refleksijos suvokiamam". Šis imanen- 
tinis suvokimas, kuris pagauna išgyvenimą, kartu garan- 
tuoja ir jo esatį, t. y. kartu su šiuo suvokimu yra duotas 
ir supratimas, kad suvokto išgyvenimo negalima paneig- 
ti. Tegul visa, apie ką aš mąstau, ką esu įsisąmoninęs, 
yra abejotina ar tik išgalvota, bet mano mąstymas, mano 
sąmonė, mano išgyvenimas yra „duotas nuo pat pradžių 
ir absoliučiai“. Tik dėl Aš ir į save patį nukreipto išgy- 
venimų srauto egzistuoja ši puiki padėtis, tik čia yra ir 
turi būti kažkas panašaus į imanentinį suvokimą. Todėl 
bet kuriuo atveju yra aišku, kad visa, kas man egzistuoja 
daiktų pasaulyje, iš tikrųjų tėra tik prezumpcinė tikrovė 
ir kad, priešingai, aš pais, kuriam ji egzistuoja (išskyrus 
tai, kas „iš manęs“ priklauso daiktų pasauliui), arba ma- 
no išgyvenimų aktualybė yra absoliuti tikrovė, duota 
būtinos, jokiu būdu nepanaikinamos prielaidos. „Taigi 
pasaulio, kuris yra atsitiktinis, tezė stovi priešpriešiais su 





* Ideen zu einer reinen Phinomenologie und phšnomenologischen 
Philosophie, $ 45, S. 85 If., 64 77—88. 

mano grynojo „Aš“ ir „Aš“ gyvenimo teze, kuri yra „būti- 
na“ ir visiškai neabejotina. Visų akivaizdžiai duolų daiktų 
gali ir nebūti, jokių akivaizdžiai duotų išgyvenimų negali 
nebūti: tai svarbiausias dėsnis, apibūdinantis šį būtinumą 
ir aną atsitiktinumą“ (p. 86). 

Dėl viso šito pagaliau yra galima ir fenomenologinė 
redukcija: nekreipimas dėmesio į kiekvieną realybę, esatį 
ir nagrinėjimo koncentracija į pati išgyvenimą kaip į ab- 
soliučią duotybę. Tačiau ši fenomenologinė interpretacija 
kartu apriboja ir R. Dekarto cogito, o tai yra svetima jo 
pirminei prasmei. Kai E. Huserlis apibūdina Aš ir išgy- 
venimą kaip absoliučią tikrovę, jis visuomet kalba tik 
apie grynąjį Aš, grynąjį išgyvenimą, t. y. apie ir po feno- 
menologinės redukcijos išliekančią Aš bei išgyvenimo 
esmę arba idealią būtį „Aš matau— sako jis, — kad 
<...> joks išgryninimas negali panaikinti cogito formos 
ir išbraukti šio akto „grynojo“ subjekto: „nusikreipimas 
į ką nors“, „užsiėmimas kuo nors“, „atsižvelgimas į ką 
nors“, „ko nors patyrimas, iškentėjimas“ iš esmės būtinai 
slepia tai, kad jis išeina iš Aš arba — priešinga kryptim — 
yra „nukreiptas į Aš; ir šis Aš yra grynas, jokia reduk- 
cija jam nieko negali padaryti“. Fenomenologiniu požiū- 
riu, t. y. kaip ideali būtybė, išgyvenantysis Aš, E. Huser- 
lio nuomone, yra ne kas kita, kaip „visus išgyvenimus 
vienijantis sąlyčio taškas": jei nekreipsime dėmesio į jo 
„Tyšius“ ir „elgsenas“, jis neturi jokių esminių kompo- 
nentų, jis neturi net jokio turinio, kurį būtų galima ekspli- 
kuoti, jis pats yra neaprašomas: „grynasis Aš, ir nieko 
daugiau“. Taip E. Huserlio fenomenologinė koncepcija 
tampa savotiška idealizmo forma, ypač išryškėjančia pas- 
kutiniuose „Idėjų“ skyriuose: visa būtis dėsningai priklau- 
so nuo išgyvenančiojo Aš, nuo intencionalaus sąmonės 
akto, o būties būtinumas visuomet priklauso akto išgyve- 
nimo, ko nors įsisąmoninimo sričiai. Todėl ir fenomenolo- 
gija pirmiausia yra grynoji sąmonės teorija. 

Tačiau taip realistinė ontologinė R. Dekario teiginio 
tendencija, kurią aiškiai matome jo ergo sum arba visiš- 
kai išnyksta, arba bent jau yra interpretuojama idealis- 
tiškai (logiškai). Loginis esmių mokslo (ienomenologijos) 
primatas kartu pripažįstamas ir ontologiniu primatu. Ta 
prasme E. Huserlis linkęs suprasti ir senąjį teiginį, kad 

„galimybių“ pažinimas turįs būti pirmesnis už „tikrovių“ 
pažinimą. Šitaip ideali esmių būtis išaukštinama iki abso- 
liučios būties. Vis dėlto ir E. Huserlis nesitenkina šia 
koncepcija. Jo raštuose mes nuolat susiduriame su aiškio- 
mis užuominomis, kad teiginyje cogito ergo sum slypi 
kažkas daugiau negu tik esminis būtinumas. Juk sąvoko- 
je cogito, kaip jis sako, iš pat pradžių ir absoliučiai yra 
duota mano sąmonė ne tik kaip esencija, bet ir kaip egzis- 
tencija; „<...> tai fakto būtinybė, kuri taip vadinama, 
nes fakte, o šiuo atveju — pačioje jo esatyje, dalyvauja 
esminis dėsnis. Grynojo Aš apskritai ir išgyvenimo apskri- 
lai esme pagrista ideali galimybė refleksijos, kuri turi 
esminį akivaizdžiai nepanaikinamos esalies tezės pobūdį" 
(p. 86, 87). 

Taigi cogito ypatybė yra ta, kad čia esmės pažinimas 
tiesiogiai yra ir esaties pažinimas, kad pirmasis susijęs 
su antruoju ir juo pagrįstas. Tai reiškia: jį ne tik galima, 
kaip ir kiekvieną esmės pažinimą, paremti realiu konkre- 
čiu atveju, nors jis visai nepriklauso nuo paties šio kon- 
kretaus atvejo ir nuo jo realumo; šio esmės pažinimo 
prasmė kaip tik ir yra ta, kad jis kartu yra ir konkretus 
esaties pažinimas ir yra galimas tik kaip toks esaties paži- 
nimas, Taigi cogiio yra ne tik fenomenologinio nusista- 
tymo išeities taškas, kaip teigia E. Huserlis; jis kartu 
reiškia ir tašką, kur fenomenologinė redukcija (nekreipi- 
mas dėmesio į esatį) pati save panaikina, o esmės žiūra 
tiesiogiai pereina į esaties žiūrą ir tik taip suranda savo 
esminį būtiną pagrindą. Žodžiu, čia mes susiduriame su 
unikaliu apriorinio esaties pažinimo atveju. Šia prasme 
ir cogito ergo sum turi eminentinio ontologinio argumen- 
to reikšmę, tiesa, su vienu patikslinimu: svarbų čia ne tai, 
kad iš „Aš mąstau“ esmės būtų galima išvesti jo egzis- 
tenciją, o tai, kad konkreti, reali Aš esatis yra tiesioginė 
jo esmės pažinimo prielaida. Ne Aš savimonė yra jo būtis, 
o savimonėje tiesiogiai pasireiškia Aš būtis, ir tik todėl, 
kad yra Aš, galima ir jo savimonė (ir ja paremtas savęs 
pažinimas). Ir šiuo atveju kalbama apie konkrečią realią 
Aš esatį, o ne apskritai apie jo būtį. Reali būtis apskritai 
gali ir turi būti pripažįstama ir visam daiktų pasauliui, 
nes daiktų pažinimas, kaip ir bet koks pažinimas, yra 
nukreiptas į nuo jo nepriklausomą būtį, ir todėl, kad jis 

nukreiptas į kažką, kas yra savaime, jis yra prasmingas. 
Tačiau kiekvienu atskiru ir konkrečiu atveju, empirinėje 
duotybėje, daiktų pasaulis pasirodo sąmonei tik vienu ar 
kitu aspektu, kuris sąmonės atžvilgiu visuomet yra relia- 
tyvus ir kuris todėl neturi būties pačios savaime. Daiktų 
pasaulis pats savaime visuomet yra transcendentiškas da- 
lykiniam pažinimui; todėl jo būtį pačią savaime galima 
apibūdinti tik kaip realią būti apskritai, o ontologinių 
požiūriu jo būties būdas ir būties absoliutumas lieka ne- 
apibrėžti. Dalykinis pažinimas tarsi paliečia vien daiktų 
pasaulio būties paviršių, neįsiskverbdamas į jo būtį. Visai 
kas kita Aš pažinimas, kylantis iš Aš sąmonės ir Aš išgy- 
venimo; jis pagauna ne tik Aš būtį apskritai, bet įsiskver- 
bia į pačią konkrečią jo esatį, jis turi Aš su jo konkrečiu 
būties būdu, su jo būtimi sau. Todėl pilnavertė, absoliuti 
būtis iš tikrųjų yra jo nuosavybė. Bet tai būtų neįmanoma, 
jeigu Aš sąmonė ir Aš išgyvenimas būtų toks pat inten- 
cionalus dalykinis „ko nors įsisąmoninimas“, kaip ir bet 
kuri daiktų sąmonė — tuomet Aš, lygiai kaip ir daiktų 
pasaulis, iškiltų prieš pažinimą kaip kažkas svetima, trans- 
cendentiška, ir būtų pagaunamas tik apskritai kaip jo 
būtis pati savaime. Tik dėl nedalykinio, neintencionalaus 
Aš sąmonės ir Aš išgyvenimo pobūdžio ir yra įmanoma 
eminentinė ontologinė Aš pažinimo reikšmė. Savimonėje 
esantis Aš žino pats save, apšviečia pats save savo būtyje 
sau“. 

Drauge mes parodėme, kad formulėje, sutapatinančioje 
sąmonę ir būtį, jeigu ji nori perduoti tikrąją R. Dekarto 
cogito ergo sum prasmę, lemiantysis principas yra ne 
sąmonė, o būtis. Tačiau ši būtis yra ne apskritai būtis 
pati savaime, kuri nebūtų pajėgi tokiai užduočiai dėl 
savo abstraktumo ir neapibrėžtumo, o pilnavertė ir kon- 
kreti Aš būtis sau. 

Kad apsisaugotume nuo nesusipratimų, turime vis dėlto 
dar pateikti keletą negatyvių patikslinimų dėl šio skirtu- 
mo tarp Aš pažinimo ir daiktų pažinimo, kurį, mūsų nuo- 





* Jeigu priimame šį teiginį, tai kartu, mūsų nuomone, nebetenka 
reikšmės ir tie priekaištai, kuriuos R. Dekarto teiginiui cogito ergo 
sum kelia M. Frišeizenas-Kėleris (Wissenschaft und Wirklichkeit, 
Ss. 235 ff). Jie būtų teisingi, jei Aš duotumo būdas būtų toks pats, 
kaip ir daiktų pasaulio, t. y. dalykinis. 

mone, reikia daryti, t.y. turime parodyti, kaip jo 
nereikėtų suprasti. Jeigu Aš pažinimas turi tam tikrą onto- 
loginį pranašumą prieš daiktų pažinimą, tai šis pranašumas 
1) neturi nieko bendra su didesniu akivaizdumu. Daiktų 
suvokime daiktų pasaulio būtis pati savaime mums duota 
taip pat akivaizdžiai, kaip Aš būtis pati savaime Aš išgy- 
venime. Tai 2) ir ne didesnio adekvatumo pranašumas, 
jei adekvatumą suprasime kaip pažinimo išsamumą ir tiks- 
lumą. Priešingai, kaip tik šiuo atžvilgiu daiktų pažinimo 
pranašumas prieš Aš pažinimą atrodo visai neabejotinas. 
Juk daiktų pažinimas visų pirma yra apibrėžtos (koky- 
binės ir kiekybinės) būties (Sosein) pažinimas. O apibrėž- 
tos būties pažinimas yra specifinis dalykinis pažinimas ir 
todėl jis labai lengvai racionaliai formuluojamas ir yra 
logiškai tikslus. Tuo tarpu Aš, kaip apibrėžtos būties, paži- 
nimas, yra daug skurdesnis ir mažiau išsamus už daiktų 
pažinimą. Todėl jam 3) negalime pripažinti ir jokio pra- 
našumo jo kokybinio turinio aiškumo ir ryškumo atžvil- 
giu. Tad kai kalbama apie apibrėžtos būties pagavą Aš 
suvokime (vidinėje savivokoje), klaidų, kaip įtikinamai 
parodo M. Šėleris (Idole d. Selbsterkenntnis, S. 75 ff.), gali 
būti ir būna, ko gera, lygiai taip pat dažnai, kaip ir išori- 
nio daiktų suvokimo srityje. Savitas savęs pažinimo pra- 
našumas yra tarsi kitoje plokštumoje, priklauso kitiems 
matmenims. Jis ontologiškai pranašesnis už daiktų paži- 
nimą ne tiek dėl to, kad Aš pažinimas yra apibrėžtos 
būties pažinimas, o dėl to, kad tai yra pačios būties, būlies 
būdo pažinimas. Kaip būties pažinimas, daiktų pažinimas 
tėra tik apskritai tuščios būties pačios savaime pažinimas. 
Tuo tarpų Aš pažinime yra tiesiogiai duotas konkrečios 
(absoliučios) Aš būties sau pažinimas. Tai ir sudaro teigi- 
nio cogito ergo sum eminentinę metafizinę reikšmę. 
Mūsų nuomone, paskutiniu metu daromi mėginimai 
suteikti R. Dekarto teiginiui bendresnę, mažiau apibrėžtą 
formuluotę ir taip padidinti jo metafizinį valentingumą, 
cogito ergo sum pakeičiant tokiais teiginiais kaip S. Fran- 
ko „Kažkas yra“ („Etwas ist“) arba M. Šėlerio „Nieko 
nėra“ („Nicht ist Nichts“), nieko neduoda. Tai nereiškia, 
kad galima abejoti tų teiginių akivaizdumu. Juk mes ma- 
tėme: daiktų būtis pati savaime yra lygiai tokia pat aki- 
vaizdi, kaip ir Aš būtis pati savaime. Tačiau šios formu- 

luotės nublankina, logiškai suniveliuoja kaip tik tą onto- 
loginį skirtumą tarp daiktų pažinimo ir Aš pažinimo — 
skirtumą tarp tuščios (daiktų pasaulio) būties pačios sa- 
vaime apskritai ir konkrečios absoliučios Aš būties sau. 

Iš karto pašalinkime ir paskutinį nesusipratimą, kurį 
gali sukelti mūsų samprotavimai. Iš to, kas pasakyta, jau 
aišku, kad tas Aš, kurio būtis sau iškyla savimonėje ir 
savęs išgyvenime, nėra vien tik „grynasis“ Aš, su kuriuo 
susijęs kiekvienas išgyvenimas ir kuris duotas kiekvie- 
name išgyvenime (E. Huserlis). Juk grynasis Aš, kaip ir 
grynasis išgyvenimas, yra gaunamas fenomenologinės re- 
dukcijos keliu, t.y. pašalinant esaties tezę. Todėl jis — 
„idealus“ Aš. Tuo tarpu čia kalbame apie realų Aš, kurio 
konkreti esatis kaip tik ir atsiskleidžia savimonėje (savęs 
išgyvenime) ir kuris todėl yra duotas eo ipso su kiekvie- 
nu išgyvenimu. Tiesa, pagal interpretaciją, kurią E. Hu- 
serlio mintimis pateikė E. Šiein (Zum Problem der Ein- 
fūhblung, Diss. 1917, S. 32 ff.), šis realusis Aš turėtų būti 
objektas jau ne imanentiškos „refleksijos“ — juk pastaroji 
turėtų pagauti tik „grynąjį“ Aš,— o tik vidinio suvokimo, 
kuris, visai taip pat, kaip ir išorinis suvokimas, nukreiptas 
į jam transcendentišką objektą. Taigi, pasak šios teorijos, 
konkretus realus Aš yra toks pat transcendentiškas sąmo- 
nei, kaip ir daiktų pasaulis. Mūsų nuomone, šią koncepciją 
reikia atmesti dėl jau anksčiau išdėstytų motyvų. Kaip 
tik realusis Aš savo konkrečioje būtyje sau tiesioginei 
savimonei yra ne transcendentiškas, bet imanentiškas. 
Teisinga yra tik tai, kad Aš niekuomet negali visiškai 
atsiskleisti atskirame išgyvenime, jis būtinai transcen- 
duoja kiekvieną išgyvenimą, kad vėlei išgyventų save 
kitu būdu kituose išgyvenimuose*. Bet jo išgyvenimo 
imanencija dėl to neišnyksta. Būtų kaip tik visai netei- 
singa manyti, kad visą išgyvenimo esmę galima pagauti 
tik „stigmatine“ intuicija (pasak vykusio N. Hartmano 
posakio). „Stigmatinę“ intuiciją būtinai turi papildyti 
„konspektyvioji“. Juk kiekvieno išgyvenimo esmėje glūdi 
tai, kad jis atskleidžia daugiau negu patį save, kad jis — 
tik visumos dalis, tik išgyvenimų komplekso elementas. 
Ve Juk panašiai transcenduoja ir daiktas — suvokiamas daiktas 
(Wahrnehmungsding). Tačiau šis transcendavimas (nevisiškas duotumas) 
iš esmės skiriasi nuo jo transcendencijos pažįstančio subjekto atžvilgiu. 

Taigi nors Aš ir transcenduoja kiekvieną atskirą išgyve- 
nimą, jis vis tiek lieka imanentiškas išgyvenimui kaip 
visumai. Tiesa, šios imanencijos nereikia suprasti kaip 
absoliutaus būties ir visos sąmonės identiškumo. Aš są- 
monė yra imanentiška Aš būčiai, bet ji visai nebūtinai turi 
aprėpti ją visą, t. y. jos imanencija yra iš principo nepri- 
klausoma nuo jos empirinės apimties ir visumos. 

Tad visai suprantama, kad filosofinis mąstymas, ieško- 
damas metafizinės spekuliacijos dos moi pū sto, visuomet 
priverstas apsistoti ties Aš savęs liudijimu, kuris yra duo- 
tas tiesioginėje savimonėje ir Aš išgyvenime, Ir ši filoso- 
finio mąstymo tendencija yra ne tik suprantama, bet ir, 
kaip mes mėginome parodyti, tvirtai pagrįsta dalykinių 
požiūriu. Jau platonizmas ir ypač neoplatonizmas ėjo tuo 
keliu, kai idėjų žiūros, tikrai esamų dalykų pažinimo 
prielaida ir pagrindu laikė atsigręžimą į save, sokratiškąjį 
savęs pažinimą. O paskui juos sekė ir Platono įtakoje 
buvę bažnyčios tėvai ir visų pirma — Augustinas, kuris 
jau visu metafiziniu rimtumu anticipavo R. Dekarto cogito 
ergo sum. Naujojoje filosofijoje šios krypties užuomazgas 
rasime ne tik R. Dekarto, bet ir G. V. Leibnico, I. Kanto* 
ir ypač J. G. Fichtės filosofijoje. Konkrečia tiesioginę 
savimone savo metafizines spekuliacijas grindė ir F. Men 
de Biranas (Maine de Biran), A. Šopenhaueris, R. Locė 
ir G. Teichmiuleris**. Iš rusų filosofų reikėtų paminėti 
V. Solovjovą (ankstyvuoju kūrybos laikotarpiu) bei L. Lo- 
patiną***. Šiuo metu fundamentalią metafizinę savimonės 
ir intuityvios savivokos reikšmę pabrėžia A. Bergsonas. 
Tiesa, minėtų mąstytojų kūriniuose savimonės ir Aš paži- 
nimo problema beveik be išimties yra susipynusi su kito- 
mis gnoseologinėmis ir metafizinėmis problemomis, pavyz- 


* Plg. H. Heimsoeth, Persūnlichkeitsbewusstsein und Ding an sich 
in der Kantischen Philosophie (Festschrift zur zweiten Jahrhundertfeier 
seines Geburtstages), 1924. 

** Neabejotinas G. Teichmiulerio nuopelnas yra tas, kad jis aiš- 
kiai suvokė ir sąvokomis išreiškė eminentinį ontologinį savimonėje 
slypinčio Aš pažinimo pobūdį. Jo samprotavimai šiuo klausimu (plg. 
Die wirkliche und die scheinbare Welt, S. 59, 67, ff. S. 73 ff.) tebėra 
vertingi, kad ir kaip mes šiandien vertintumėm jo spiritualistinę įdea- 
listinę metafiziką. 

*** Tuo klausimu plg. V. Šilkarskio <IIpočneMa cymaro», IOpbeaP, 
1917, S. 320—336. 


85 


džiui, su pažinimo savaiminio tikrumo problema, tapsmo 
problema ir panašiai, todėl ne visiškai atsiskleidžia jos 
specifinis gnoseologinis savitumas. Šis gnoseologinis trū- 
kumas labai kenkia ir ontologiniam problemos aspektui. 
Dažniausiai tai yra tik tramplinas į vienokio ar kitokio 
pobūdžio spiritualistinę metafiziką. O kaip tik šiuo atveju 
reikia elgtis itin atsargiai. Juk čia mes susiduriame su 
be galo svarbiu faktu, kad esama ir vidinio kūno suvo- 
kimo (kūniškojo Aš), taigi kad ir kūniškoji būtis gali būti 
pagaunama kaip išgyvenimas (o ne tik kaip reiškinys). 
Lygiai taip pat savimonė nereiškia vienintelio ir todėl 
visiškai absoliutaus dalyko, prieinamo pažinimui, Kaip tik 
platonizmas rodo, kad savęs pažinimas yra tikrojo būties 
pažinimo išeities taškas, bet ne jo pabaiga. Tačiau tai yra 
problemos, kurias reikia nagrinėti atskirai ir kurių nega- 
lima išspręsti, prieš tai neatlikus išsamios fenomenolo- 
ginės analizės. 


ANTRAS SKYRIUS 





RACIONALUMAS IR IRACIONALUMAS 


I 


Iracionalumo problema turbūt tokia pat sena kaip pati 
filosofija. Ir visų laikų filosofijai ji buvo experimentum 
crucis, Ji iškyla jau ankstyvosiose graikų spekuliacijose, 
nors dar ir pridengta pusiau mitiškų šydu. Tiesa, čia ji 
dar neturi pažinimo problemos pobūdžio. Kaip ir dera 
realistiškai nusistačiusiai ankstyvajai gamtos filosofijai, ji 
iš pradžių pasirodo ontologiniu aspektu. Iracionalu čia 
pirmiausia yra tai, kas neturi ribų, formos ir mato, tai — 
kol kas dar neturinti kokybės ir neapibrėžta medžiaga 
arba erdvė, kuri formuojama ir apibrėžiama tik įvedant 
ribą, skaičių, matą. Ir tik šitaip suformuota ir apibrėžta ji 
įgauna būtį, tampa „kosmo“ dalimi. Todėl šis apeironas 
yra grynai negatyvus (mė on), jis reiškiasi tik per prie- 
šinimąsi formai ir apribojimui. Todėl jis, būdamas nega- 
tyvus, yra ir vertinamas tik negatyviai. Jis kartu yra ir 
blogis, bjaurumas, viso netobulumo priežastis. Ši koncep- 
cija būdinga visai antikinei filosofijai ir yra klasikinio 
stiliaus graikų racionalizmo formuojantysis principas. 
Ontologinė etinė jo reikšmė visuomet svarbesnė už gno- 
seologinę. Apeironas (materija) yra nepažinus tik todėl, 
kad jis — „alogas“, t. y. kad jis neturi proto, kad jis prie- 
šingas logui. Esminis stiliaus posūkis prasideda tik Platono 
filosofijoje ir galutinai įsitvirtina neoplatonizme bei pla- 
tonizmo įtakoje buvusių bažnyčios tėvų spekuliacijose. 
Iracionalumas iki šiol buvo laikomas apatine (negatyvia) 
būties ir vertybių pasaulio riba, o dabar jis įgyja naują, 
visai priešingą reikšmę: dabar jis iškyla kaip viršutinė 
pozityvi riba, už kurios slypi kosmo ir jo principų — 
tiesos, grožio ir gėrio — absoliuti pirminė priežastis. Ši 
pirminė priežastis yra ne tik aukščiau būties, aukščiau 

visų vertybių, ji ir aukščiau proto. Šios dvi iracionalumo 
reikšmės, apibūdinančios viršutinę ir apatinę racionalios 
būties ribą, sutinkamos ir visoje vėlesniųjų laikų speku- 
liatyvinėje filosofijoje iki pat I. Kanto, o iš dalies ir po 
I. Kanto — bent jau ten, kur filosofiniame mąstyme gy- 
vuoja platoniškoji tradicija ir iracionalumas laikomas 
savarankiška reflektuojančios sąmonės problema. Tačiau 
empirinio, žmogiškojo adekvačios būties pažinimo srityje 
racionalumas kaip ir anksčiau laikomas visos realybės ir 
visų pozityvių vertybių teigėju. Tiesa, to, kas aukščiau 
proto, sąvoka leidžia susidaryti ir kitai, už antikinio racio- 
nalizmo ribų išeinančiai koncepcijai. Jei absoliuti pirminė 
priežastis yra iracionali, vadinasi, tai, kas aukščiau proto, 
negali reikšti vien begalinio proto, vien intellecius inti- 
nitus,— tai reiškia ir kažką grynai iracionalaus, ko iš viso 
negalima lyginti, matuoti vienu masteliu su protu. Bet jei 
taip yra ir jei iracionalumas drauge laikomas visų racio- 
nalių dalykų šaltiniu, tai šis iracionalumas gali reikštis 
ir baigtinės būties sferoje bei suteikti racionalumui tokių 
savybių, kurios šiam iš esmės yra svetimos. Pirmasis 
motyvas pastebimas gnostikų mokyme apie dievą ir vidur- 
amžių mistikos spekuliatyvinėse srovėse, jis yra toliau 
plėtojamas J. Bėmės raštuose ir tebegyvuoja kaip svar- 
biausia F. Šelingo religijos filosofijos mintis. Antrojo, su 
juo savo turiniu susijusio motyvo išeities tašką sudaro 
pagrindinė krikščioniškosios dogmatikos sąvoka — dieva- 
žmogystės sąvoka. Tiesa, dievas-žmogus yra kūnų tapęs 
logas; bet jis yra daugiau nei tai. Jis — dieviškoji meilė, 
atsiskleidžianti per protu neaprėpiamą malonę. O pačiame 
žmoguje, kadangi ir jis yra susijęs su dievažmogiu ir ap- 
imtas dieviškosios malonės, taip pat yra nesuvokiamas ir 
iracionalus dalykas — laisvė, kuri, pasak krikščioniškojo 
mokymo, reiškia visai ką kita, nei antikos skelbtas proto 
savarankiškumas. Tačiau, kad ir kokie svarbūs būtų šie 
motyvai, įie nepajėgė iš esmės paveikti filosofinio mąsty- 
mo stiliaus. Visuomet dominavo racionalistinis mąstymo 
būdas. 

Tiesa, ir pati racionalumo sąvoka laikui bėgant patyrė 
didelių pakitimų; filosofijos istorijos tyrinėtojų dar laukia 
didžiai dėkinga užduotis detaliau panagrinėti tuos pakiti- 
mus ir ištirti jų priežastis. Juk studijos apie proto sąvokos 

raidos istoriją filosofijoje dar neturime. Taip, pavyzdžiui, 
kinta filosofinio mąstymo požiūris į begalybės sąvoką. 
Nuo Renesanso laikų ji nebelaikoma specifiškai iraciona- 
lia. Gamtos moksluose ji vartojama kaip metodinė racio- 
nalaus mąstymo priemonė. Filosofiniu požiūriu dar reikš- 
mingesnės yra I. Kanto atrastos proto sintetinės funkcijos. 
Dėl šio atradimo pokantiniam idealizmui protas reiškia 
visai ką kita, nei XVII ir XVIII amžiaus racionalizmui. 
Jis įgavo bruožų, kurie anksčiau buvo laikomi daugiau 
ar mažiau svetimi ralio esmei. Dėl tokio turinio praplė- 
timo ir pakeitimo protas savo būtyje už savęs, kaip nesą- 
moningumnas, galėjo tapti kūrybiniu gamtos principu. Tik 
ši savitai iracionalistinė proto koncepcija paaiškina, kaip 
A. Šopenhauerio filosofija galėjo sujungti I. Kanto paži- 
nimo teorijos idealizmą su iracionalia valios metafizika. 
Po A. Šopenhauerio iracionalizmas užsikariauja vis dau- 
giau vietos spekuliatyvinėje filosofijoje. Tiesa, savo šiuo- 
laikiniu pavidalu (E. fon Hartmano, A. Bergsono, iš dalies 
ir M. Šėlerio bei kitų filosofijoje) jis turi dar ir kitą 
šaltinį — pozityviuosius gamtos mokslus ir visų pirma 
biologiją, kuri dėl savo nepaprasto išsivystymo XIX am- 
žiuje įgyja vis didesnę reikšmę filosofiniam mąstymui. 
Tačiau teisingai suprasti didžiulę iracionalizmo proble- 
mos reikšmę padėjo ne šie proto sąvokos pakitimai, 
o svarbiausia tai, kad I. Kantas išlaisvino iracionalumo 
problemą nuo jos ontologinio balasto ir iškėlė ją visų 
pirma kaip gnoseologinę problemą. Taip jis suformulavo 
daikto paties savaime sąvoką, reiškiančią negatyviąją pa- 
žinimo ribą. Tiesa, praktinio proto kritikoje jis suteikia 
jai ir pozityvią reikšmę, susiedamas daiktą patį savaime 
su valios laisve ir inteligibiliu pobūdžiu. Tačiau gnoseolo- 
ginė daikto paties savaime sąvokos reikšmė vis tiek visa- 
da yra svarbiausia, ji sudaro metodines prielaidas šios 
sąvokos ontologiniam (ir etiniam) pritaikymui. Bet kaip 
tik šiuo atžvilgiu vėlesnieji idealistinės filosofijos atsto- 
vai nutolo nuo I. Kanto. Jie atmetė daikto paties savaime 
sąvoką kaip prieštaringą dvilytę konstrukciją. Ta pačia 
linkme pasuko ir reikšmingiausi neokantizmo atstovai, 
bandydami savo interpretacijose pašalinti iš I. Kanto filo- 
sofijos daikto paties savaime sąvoką. Tačiau atmesti daik- 
to paties savaime sąvoką nėra žingsnis į priekį. Naujausi 


89 


fenomenologiniai tyrinėjimai leido pagilinti pažinimo teo- 
rijos problemų analizę, kuri aiškiai parodė, kad ši sąvoka, 
kad ir kokia prieštaringa ji atrodo iš pirmo žvilgsnio, ap- 
rTėpia fundamentalią problemą, pro kurią gnoseologija 
neturi teisės praeiti, jei nenori būti apkaltinta problemų 
nutylėjimu. Ta problema yra iracionalumo problema. Joje 
glūdi fundamentali aporija, į kurią reikia atsižvelgti. Taigi 
neįmanoma atmesti minties, kad gali ir turi egzistuoti nuo 
sąmonės, nuo žmogaus proto nepriklausoma būtis pati 
savaime. Kita vertus, šis daiktas pats savaime savo ruož- 
tu yra duotas tiktai kaip sąvoka, kaip paties pažįstančio 
proto postulatas. Be 40, kaip protas gali nustatyti savo 
paties ribas? Argi kiekvienas ribos nustatymas nėra kartu 
ir išėjimas už tos ribos, žinojimas, kad anapus ribos slypi 
dar kažkoks kitas pasaulis? Ir kaip apskritai reikia supras- 
ti: protinio pažinimo ribas? Ar protas sugeba pažinti tik 
save ir savo paties produktus? Taigi ar bet koks pažini- 
mas galų gale tėra savęs pažinimas, kaip teigia absoliutus 
idealizmas? O gal protas sugeba pagauti ne tik save, bet 
ir kažką kita? Visi šie klausimai, kuriuos būtų galima 
papildyti dar keliais panašiais, rodo, kad iracionalumo 
sąvoka nėra vienareikšmė. J. Kanto požiūriu, pažįstami ir 
patiriami dalykai sutampa. Ir vis dėlto atrodo, kad jie 
aiškiai išsiskiria daikto paties savaime sąvokoje. Arba — 
jeigu pažinimą apriboja patyrimo sfera — turi egzistuoti 
pagava, išeinanti už patyrimo ribų. Tačiau tuo atveju 
nepatiriami (ir nepažįstami) dalykai dar jokiu būdu nebūtų 
nepagaunami. Be to, atrodo, kad ir patiriamų dalykų sri- 
tyje esama įvairių pažįstamumo sluoksnių. Juk kai kurie 
dalykai, duoti patyrime, yra mums ne tik nesuprasti, bet 
ir nesuprantami. Žodžiu, aiškiai matome, kad iracionalumo 
problemos apskritai neįmanoma nagrinėti (o juo labiau — 
priartėti prie jos sprendimo), kol įvairios įracionalumo 
reikšmės nebus kruopščiai atskirtos viena nuo kitos ir 
aiškiai išreikštos sąvokomis. Tačiau sąvoka „iracionalus“ 
yra negatyvi sąvoka, kurios turinį nulemia jai korelia- 
tyvi pozityvi sąvoka „racionalus“. Taigi iracionalumo 
daugiareikšmiškumą nulemia racionalumo daugiareikšmiš- 
kumas. Kad galėtume išgvildenti problemos esmę, reikia 
pirmiausia nustatyti įvairias sąvokos „racionalus“ reikš- 
mes. Būtų galima pamanyti, kad ši užduotis nėra labai 

sunki. Kas jau kas, o racionalumo sąvoka filosofijoje 
turėtų būti aiški. Bet atidžiau pažiūrėję, pamatysime, kad 
taip nėra. Dažniausiai ji iš anksto priimama kaip žinomas 
ir tariamai akivaizdus dalykas. Bet vos tik atidžiau panag- 
rinėji šitos iš anksto priimtos racionalumo sąvokos reikš- 
mę, pasirodo, kad įvairiose filosofinėse sistemose jos 
supratimas gerokai svyruoja ir keičiasi, o tie pasikeitimai 
metodinių požiūrių visai neaptariami. Be abejo, filosofija 
ne visuomet abejingai apeidavo šituos reikšmių skirtumus. 
Kartais ji netgi bandė juos terminologiškai užfiksuoti ir 
įvertinti dalykinių, sisteminiu požiūriu. Pavyzdžiui, jau 
antikos laikais pastebima tendencija išskirti aukštesniąją 
bei žemesniąją proto galią, o naujoji filosofija perėmė ir 
išvystė šį motyvą. Jau Plotinas aiškiai skiria nūs nuo 
dianoia, o naujojoje filosofijoje tam skirtumui analo- 
giškas, bet jokiu būdų ne ekivalentiškas yra skirtumas 
tarp proto ir intelekto. Plotino (o iš dalies jau ir Platono) 
filosofijoje susiduriame su intuityvaus ir diskursyvinio 
pažinimo priešprieša, bet tuo skirtumas +arp nūs ir dianoja 
jokiu būdu nėra galutinai paaiškintas; čia dar prisideda 
ir aksiologiniai bei ontologiniai aspektai. Naujojoje filo- 
sofijoje šio skirtumo klausimu nėra nei dalykinio, nei 
terminologinio sutarimo. Turbūt labiausiai prie antikinės 
koncepcijos priartėja pokantiniai idealistai, kurie, kaip, 
pavyzdžiui, G. Hėgelis, abstraktaus reflektuojančio inte- 
lekto antipodu vadina konkretų stebintį protą. O I. Kantas 
daugiau laikosi scholastinės tradicijos: jis skiria diskur- 
syvinį ir intuityvųjį intelektą, kategoriškai tvirtindamas, 
jog pastarojo žmogus neturi. Tuo tarpu terminui „protas“ 
jis suteikia iš esmės kitokią ir ne visuomet vienaprasmę 
reikšmę. Jau šie pavyzdžiai rodo, kaip smarkiai skiriasi 
panašių pažiūrų mąstytojų nuomonės šiuo klausimu. Šiaip 
ar taip, yra aišku, kad vien tik istoriniai tyrinėjimai ne- 
gali išpainioti to mazgo problemų, susijusių su raciona- 
lumo ir iracionalumo sąvokomis, Iš kurgi jie galėtų gauti 
svarbiausius aspektus, reikalingus šiai užduočiai įveikti? 
Pirmiausia reikia atlikti fenomenologinę analizę ir išsiaiš- 
kinti turinį, sudarantį racionalumo ir iracionalumo sąvokų 
pagrindą. Tik šios fenomenologinės analizės duomenys 
gali sudaryti būtiną metodinę bazę minėtoms sąvokoms 
nušviesti bei jų istoriniam kitimui paaiškinti. Mūsų stu- 

dija ir turėtų prisidėti prie tokios fenomenologinės gno- 
seologinės racionalumo ir iracionalumo analizės. Iš pra- 
džių pateiksime keletą dalykinių ir terminologinių apibū- 
dinimų, turinčių tiksliau apibrėžti mūsų tyrinėjimų temą. 


II 


Pradėsime savo analizę nuo racionalumo, kaip pozity- 
vaus svarbiausio koreliacijos „racionalus-iracionalus“ na- 
rio, ir kol kas nekreipsime dėmesio į visas tokias distink- 
cijas (skirtumus), kaip protas, intelektas ir kt. Jos gali 
būti pagrįstos ir patikslintos tiktai per konkretų tyrimą. 
Toliau, ratio mums rūpi tik kaip sugebėjimas žinoti ir 
pažinti, o ne kaip būties principas. Juk ontologinė ir gno- 
seologinė ralio reikšmės jokiu būdu nesutampa, jos pri- 
klauso skirtingoms problemų sritims arba dimensijoms, 
kurios tik iš dalies susiliečia arba kertasi. Gali būti racio- 
nali (protinga, protu paremta) būtis, kuri dėl kokių nors 
(subjekte esančių) priežasčių yra neprieinama pažinimui, 
kita vertus, gali egzistuoti ir tokie pažinimo objektai, ku- 
rie patys savaime yra visai neracionalūs, t. y. nepavaldūs 
ratio, kaip būties principui. Tuo mes visai nebandome 
neigti, kad egzistuoja ryšys tarp abiejų ratio reikšmių. 
Juk kaip tik tas ryšys buvo svarbiausia antikinės speku- 
liacijos prielaida. Ontologinis racionalumas jai reiškė būti- 
ną gnoseologinio racionalumo pagrindą. Tik tiek, kiek 
būtis racionali, ji yra ir pažini, Mes kol kas visai nekreip- 
sime dėmesio į šitą galimą ryšį, be to, ir ateityje atsižvelg- 
sime į jį tik tuomet, jei jis išplauks iš pačios dalyko 
esmės. | 

Kadangi atliekame esmės analizę, tai mūsų tyrinėjimų 
kelias yra tiksliai apibrėžtas: tik per pačią pažinimo (žino- 
jimo) struktūrą mums gali atsiskleisti gnoseologinio racio- 
nalumo esmė, 

Kiekvienas pažinimas ir kiekvienas žinojimas yra pa- 
grįstas savitu pažistančio subjekto ir pažinimo objekto 
santykiu. Pažinimas priklauso subjektui kaip aktas arba 
būsena (žinojimas). Jis nukreiptas į objektą, kurį stengiasi 
perteikti arba „pavaizduoti“ lygiai tokį, koks jis yra. Taigi 
pažinimo turinį, jo sritį iš principo nulemia objektas. Ob- 

jekto duotumas subjektui yra pirmoji pagrindinė bet kokio | 
pažinimo prielaida. Kyla tiktai klausimas, ar tas duotumas 
subjekto atžvilgiu yra susijęs su kokiomis nors ribojan- 
čiomis sąlygomis. Žiūrint iš objekto pozicijų, tokių sąlygų 
negalima įžvelgti. Visa, kas yra, kas turi būtį (nesvarbu, 
kokią), gali būti ir „duota“, t. y. patekti į pažinimo, žino- 
jimo sferą. Kaip tik šitam atvejui tinka E. Huserlio teigi- 
nys: „Visa, kas yra, yra „savaime“ pažinu, ir jo būtis yra 
turinio atžvilgiu apibrėžta būtis, išreiškiama konkrečiomis 
„tiesomis savaime“. Pati būtis yra abejinga savo suvok- 
tumui (patekimui į sąmonę) — ji nei padeda jam, nei prie- 
šinasi“ *. Bet jei atkreipsime dėmesį į antrąjį pažinimo 
koreliacijos narį, į subjektą, tai vaizdas smarkiai pasikeis, 
Mat subjektas gali būti kaip tik toks, kad nesugebės su- 
vokti tam tikrų objektų, jo akiratį gali riboti tam tikros 
kliūtys. Ir tikrai mes susiduriame su tokiu faktu žmogiš- 
kajame pažinime. Jis yra koks norite, bet tik ne beribis, 
ir Žmogaus protas nėra intellecius infinitus. Tiesa, tuo 
mes tiktai pasakome, kad subjekto prigimtis gali sudaryti 
tam tikrų kliūčių pažinimui. Tačiau mes toli gražu netei- 
giame, kad tos kliūtys yra pažįstančio subjekto esmėje 
ir todėl yra neišvengiamai susijusios su pažinimo struk- 
tūra, Juk tos kliūtys gali būti ir grynai empirinės kilmės, 
t.y. atsirasti dėl realių sąlygų ir neturėti nieko bendra 
su pažinimo esme. Negalima a priori atsakyti į klausimą, 
kokio pobūdžio yra šios kliūtys — ar tik empirinės, ar 
esminės ir būtinos? Žmogiškojo pažinimo atveju (o mes 
nagrinėjame vien tik tokį atvejį) į šį klausimą galima 
atsakyti tiktai išanalizavus kliūtis, su kuriomis tas pažini- 
mas susiduria, Todėl ir mėgindami apibrėžti racionalumo . 
sąvoką, mes negalime apeiti tokios analizės. 

Tad imkimės pačios problemos. Jau matėme, kad ob- 
jekto duotumas subjektui yra pagrindinė kiekvieno paži- 
nimo prielaida. Šio duotumo galimybę, pereidami prie 
subjekto, mes vadinsime žinomumu (BewuBtbarkeit) ir iš 
pradžių atskirsime jį nuo pažinumo (Erkennbarkeit) pilna 
šio žodžio prasme. Juk jeigu objekto duotumas ir yra 
būtina pažinimo sąlyga, tai dar' visai nereiškia, kad ši 


* N. Hartman, Grundziige einer Metaphysik der Erkenntnis, 2 Aufl., 
1925, Kap. 33, S. 238—239. 

„ sąlyga yra ir pakankama, Visa, ką mes pažįstame, yra 
mūsų eo ipso žinoma. Tačiau tai, kas mūsų žinoma, dar 
nebūtinai turi būti pažinu (tikrąja prasme), o juo labiau — 
pažinta, Duotumo subjektui galimybę būtų įmanoma api- 
būdinti ir kaip patiriamumą, bet mes manome, kad termi- 
nas „žinomumas“ yra geresnis, nes jis aiškesnis ir ne toks 
daugiaprasmis kaip mokyklinių filosofijos tradicijų gero- 
kai supainiotas terminas „patyrimas“. Prie patyrimo sąvo- 
kos mes dar turėsime vėliau sugrįžti. O dabar panagrinė- 
kime tokį klausimą: sų kokiomis kliūtimis žmogiškajame 
pažinime susijęs žinomumas? 


III 


Pradėkime nuo to, kas pirmiausia krinta į akis: pažįs- 
tantis subjektas yra mirtinga kūniška būtybė, pavaldi 
būties ir vyksmo erdvėje bei laike dėsniams. Tai, kas nėra 
jis pats (ne-Aš), stovi prieš jį kaip aplinkinis pasaulis. 
Ryšiai su aplinkiniu pasauliu palaikomi per kūną. Tačiau 
kūnas kartų ir izoliuoja subjektą nuo to pasaulio. Tai visų 
pirma taikytina pažintiniam ryšiui. Aplinka pažįstama, kai 
ji veikia kūną. Tačiau į sąmonės sritį pojūčių pavidalu 
patenka tik tie poveikiai, kurie yra prieinami kūno jutimo 
organams. Visi dirgikliai, kuriems tie organai yra nejaut- 
rūs, nepatenka į sąmonės akiratį. Taigi pojūčių duomenys, 
iš kurių sąmonėje susidaro aplinkinio pasaulio vaizdas, 
yra tik reakcija į tam tikrą aplinkiniame pasaulyje esančių 
dirgiklių dalį. Mes negalime pasakyti, kokią dalį tos „rea- 
lių“ kokybių visumos žinome. Mes galime tik konsta- 
tuoti: duomenys, kuriuos mums pateikia jutimo organai, 
nėra išsamūs, juose yra spragų. Juk mes žinome, kad 
egzistuoja tokios kokybės, kurių mūsų jutimai nesugeba 
pagauti; antra vertus, gyvūnai turi tokių organų, kurie 
pritaikyti kitiems, žmogui tiesiogiai neprieinamiems dir- 
gikliams, taigi kurie leidžia patekti į (gyvūno) sąmonę 
mums nežinomoms juslinėms kokybėms. Pažinti aplinkinį 
pasaulį mums trukdo ir dar vienas apribojimas — jutimo 
organai reaguoja tik į tam tikro stiprumo dirgiklius, taigi 
dirgikliams egzistuoja apatinis ir viršutinis (absoliutus) 
kiekvieno specifinio jautrumo slenkstis; be to, ir tarp šių 

slenksčių atitinkamus juslinius pakitimus sąmonėje suke- 
lia tik tokie dirgiklio pakitimai, kurie yra virš santykinio 
dirglumo slenksčio. Taigi žinomumo sritis apima toli gražu 
nę visą būtį, jai — bent jau aplinkinio pasaulio pažini- 
mę.— egzistuoja tam tikros ribos. Tačiau šios ribos glūdi 
ne pačioje sąmonėje ir pažinime, o priklauso nuo žmo- 
gaus kūno sandaros. Tai, kad jos yra ne esminės, bet 
empirinės biologinės kilmės, matome jau iš to fakto, jog 
jos toli gražu nėra vienodos visoms gyvoms būtybėms, 
bet, priklausomai nuo jų savitos organizacijos, yra labai 
įvairios. Kiekvienas gyvūnas turi savo „aplinką“ ir aplin- 
kinio pasaulio dalis, prieinama jo suvokimui arba juti- 
mams, apsiriboja tomis savybėmis, kurios turi lemiamą 
reikšmę jo egzistencijai, Bet net ir vienos rūšies viduje 
šios žinomumo ribos nėra absoliučiai tikslios ir nekinta- 
mos. Ir čia mes susiduriame ne tik su individualiais nukry- 
pimais, kurie visada reiškiasi tik stipresniu ar menkesnių 
jautrumu dirgikliams; čia galimi ir reikšmingi kokybiniai 
skirtumai. Toks, pavyzdžiui, yra akliesiems būdingas erd- 
vės ir orientavimosi pojūtis, kurį, tiesa, kaip rodo nau- 
jausi tyrinėjimai, gali gerokai išsiugdyti ir normalūs asme- 
nys (vadinamasis „paraoptinis regėjimas“) ir kuris atveria 
sąmonei visai naujas išorinio pasaulio puses. 

Mes negalime rasti kitų kliūčių žinomumui, kaip ką 
tik aptartąsias, su jutimo organų prigimtimi susijusias 
kliūtis, bent jau tada, kai kalbame apie žmogiškojo sub- 
jekto baigtinumą ir kūniškumą. Kiti pažinimo savitumai, 
kylantys iš subjekto ryšio su laiku ir erdve, pavyzdžiui, 
tai, kad kiekviename erdvės ir laiko taške pažinimas vi- 
suomet yra netobulas, perspektyvinis, kad jis gali tik artė- 
ti prie visumos, eidamas nuoseklios pažangos keliu nuo 
vieno dalinio pažinimo prie kito, kad regimas ar apčiuo- 
piamas daiktas niekuomet neprilygsta visais jutimais suvo- 
kiamam daiktui ir t. t., liečia ne patį žinomumą, o pažinimo 
struktūrą, susidarančią žinomumo pagrindu ir žinomų- 
mo ribose. Prie šio klausimo dar turėsime sugrįžti vė- 
liau. Bet principinę reikšmę turi štai kas: nors žinomumas 
ir sudaro būtiną pažinumo pagrindą, pažinimas neapsi- 
riboja vien tuo, kas tiesiogiai duota sąmonei; jis gali toli 
išeiti už juslinio duotumo ribų. Gamtos mokslai tiria bei 
nustato dėsningumus ir tokių aplinkinio pasaulio savybių, 

kurioms mes neturimę specifinių jutimo organų (pavyz- 
džiui, elektra, magnetizmas ir kt.). Tiesa, tai įmanoma tik 
tuomet, kai tos savybės kokiu nors pavidalu pasirodo 
reiškiniuose, prieinamuose mūsų jutimams, t.y. kai jos 
susijusios su tais reiškiniais ir juos vienaip ar kitaip vei- 
kia. Dėl šitų būties ryšių, išeinančių už juslinio duotumo 
ribų, pažinimas ir gali peržengti tas ribas, kurias jam 
nubrėžia kūno sandara. Bet tai visai neprieštarauja pa- 
grindinei tezei, kad pažinimo pagrindas yra duotumas. 
Tiesiog duotumas kokybės, esančios už juslinio suvokia- 
mumo ribų, yra ne tiesioginis, o gdunamas per tarpininką. 
Ir tarpininkas visada yra tiesioginis duotumas — tas ryšių 
grandinės narys, kuris yra dar šiapus juslinio suvokia- 
mumo ribos*. Tai, kad juslinis suvokiamumas (tiesioginė 
duotybė) ir pažinumas nesutampa, dar kartą įrodo, jog 
juslinio suvokiamumo ribos nėra susijusios su pažinimo 
esmę. Jei jos būtų susijusios, tai būtų absoliutaus pobū- 
džio, ir tada tai, ko negalima suvokti jutimais, būtų visai 
nepažinu. Tačiau šis žinomų dalykų skirstymas į tiesiogiai 
duotus ir duotus per tarpininką gali būti taikomas ne tik 
išorinei, juslinei kūniškai, bet taip pat ir vidinei psichinei 
būčiai. Ir čia mes iš to, ką tiesiogiai turime, sprendžiame 
apie tai, kas nėra duota, ir mūsų išvada dalykiniu požiūriu 
yra pagrįsta, jei duotybėje atsiskleidžia ryšiai, vedantys 
prie kažko, kas slypi už dabar esančios sąmonės turinio 
ribų (pavyzdžiui, prie nesąmoningų arba pasąmonės da- 
lykų). 


IV 


Tačiau kokios nors būties įsisąmoninimą riboja ne tik 
kūniška subjekto sandara. Jis priklauso dar nuo vienos 
sąlygos, kuri iš dalies taip pat susijusi su subjekto baigti- 
numu ir kelia tam tikrų kliūčių pažinimui dar vienu aspek- 
tu. Turime galvoje tą fundamentalų faktą, kad kiekviena 
sąmonė visuomet priklauso nuo tam tikro nusistatymo. 
Apie nusistatymą bei jo pagrindinę gnoseologinę reikšmę 
mes jau išsamiai kalbėjome kitoje vietoje**; čia paminė- 

* Pig. N. Harimann, Grundzūge einer Metaphysik der Erkenntnis, 


Kap. 56. 
** Žr, „Pažinimo problemos“ pirmą skyrių, p. 61—63, 68—73. 

sime tik svarbiausius dalykus, turinčius reikšmės mūsų 
tyrinėjimams. Žiūrint iš subjekto pusės, nusistatymą api- 
būdina sąmonės atvirumas pagaunamai būčiai; tačiau šis 
atvirumas apima ne visą konkrečios būties visumą ir net 
ne atskirus tos būties elementus ar savybes, bet tam tikrus 
jos aspektus arba puses, kurie būdingi arba visai būčiai, 
arba platesnėms ar siauresnėms būties sferoms. Iš objekto 
pusės kiekvieną nusistatymą atitinka tam tikras būties 
duoiumo būdas, į kurį nusistatymas yra nukreiptas, prie 
kurio jis prisitaiko. Šis duotumo būdas priklauso ne nuo 
subjekto, jo šaknys yra pačioje būtyje. Todėl nusistatymas 
yra subjektyvus vien tik negalyvia, apribojama prasme, 
nes būtį jis visuomet pagauna tik vienpusiškai, tik tam 
tikru aspektu, kadangi jis pritaikytas tiktai šį aspektą 
atitinkančiam duotumo būdui. Nusistatymas yra ne pozi- 
cija ar požiūris, kuris iš anksto suponuoja paprastą objek- 
to duotumą ir kuris tam tikrų būdu tiria šį objektą, kaip 
duotą būtent tik tokį; nusistatymas yra pirminė sąmonės 
laikysena, kurioje objektas ir tampa duotumu. Tad nusi- 
statymas yra pirmesnis už bet kokį požiūrį ir sukuria 
galimybę jam susidaryti. Kiekvienoje atskiroje sąmonės 
būsenoje koks nors nusistatymas visuomet dominuoja; 
jis arba visiškai užkerta kelią kitiems, arba nustumia įuos 
į antrąją vietą, palikdamas egzistuoti tiktai kaip galima 
menką nusistatymo pasikeitimo variantą; tačiau gali būti 
ir taip, kad dominuojantis nusistatymas susiformuoja kaip 
tam tikrų kitų, jam pavaldžių nusistatymų antstatas. Šalia 
vienalaipsnių arba vienasluoksnių nusistatymų, egzistuoja 
ir daugialaipsniai arba daugiasluoksniai nusistaty mai. Itin 
reikšminga yra dviejų pagrindinių laikysenų priešprieša, 
vyraujanti ir vadinamame žmogaus „natūraliame pasau- 
lėvaizdyje“: tai dalykinio ir nedalykinio nusistatymo prieš- 
prieša. Dalykiniame nusistatyme egzistuoja esminis subjek- 
to ir objekto dualizmas; objektas stovi prieš pažįstantį 
subjektą kaip kažkas kita, jam svetima ir transcendentalu. 
Taigi tik dalykiniame nusistatyme objektas egzistuoja 
kaip objektas, kaip kažkas suobjektinta. Tuo tarpu neda- 
lykinis nusistatymas tokios suobjektintos būties neturi; 
jos pagrindą sudaro imanencijos, subjekto ir objekto tapa- 
tumo santykis, Iš šių dviejų pagrindinių nusistatymų prie- 
šingumo vieno kitam jau aišku, kad jie negali lyg niekur 


7 Užsak. Nr. 478 97 

nieko egzistuoti šalia vienas kito, kad vienas iš jų visuo- 
met turi vyrauti. O kadangi natūraliame (bent jau euro- 
piečio) pasaulėvaizdyje dalykinis nusistatymas yra jei ir 
ne vienintelis lemiantis, tai bent jau įprastesnis jo mąsty- 
mui ir tarytum peršasi savaime, kai šis linksta į mokslinį 
mąstymą, tai suprantama, kaip filosofijoje bei moksle 
galėjo atsirasti ir įsitvirtinti prietaras, jog Žmogaus sąmo- 
nei neįmanomas joks kitas nusistatymas, išskyrus grynai 
dalykinį. 

Iš sąmonės priklausomumo nuo tam tikrų nusistatymų 
mes galime padaryti kelias savo problemai reikšmingas 
išvadas. Kadangi egzistuoja nusistatymų įvairovė ir d prio- 
ri neįmanoma įrodyti, kad nusistatymų skaičius yra aiškiai 
ribotas, ir kadangi, kita vertus, kiekvienas nusistatymas 
pagauna būtį tik tam tikru aspektu, tik tam tikru duotumo 
būdu, o šis aspektas arba šis duotumo būdas yra ne tik 
vienpusiškas, bet ir daugeliu atžvilgių neišsamus, neap- 
imantis visos būties — tai negalima teigti, jog negali būti 
nusistatymų, kurių žmogaus sąmonė neturi, t. y. kad egzis- 
tuoja būties aspektų, o gal net būties sričių, kurios priei- 
namos tik tiems mums nežinomiems nusistatymams ir 
todėl yra už žmogaus sąmonės aprėpiamų ir suvokiamų 
ribų. Tai, tiesa, kol kas tėra tuščia galimybė, tačiau su ja 
turi rimtai skaitytis kiekviena pažinimo teorija, nenorinti 
nuklysti į vienpusišką empirinę orientaciją. Be to, ši gali- 
mybė įgyja ir daug konkretesnę realią prasmę, jei atsi- 
žvelgiama į tai, kad žmogaus nusistatymų galimybės laikų 
ir kultūrų raidoje smarkiai keičiasi, kad čia labai ryškūs 
individualūs skirtumai ir todėl kaip tik šioje srityje vidu- 
tinis žmogus, žmonių dauguma negali būti masteliu to, 
kokios nusistatymų galimybės yra apskritai įmanomos 
žmogui. Kritinei sąvokų „racionalus — iracionalus" (paži- 
nus — nepažinus) analizei, be to, dar svarbūs tokie daly- 
kai: kadangi kiekvienas atskiras nusistatymas pajėgia ap- 
rėpti tik tą būties aspektą (arba ir būties sritį), kuriam 
jis pritaikytas, tai visi kiti, jo neatitinkantys būties aspek- 
tai pasilieka už jo regėjimo lauko ribų. Tačiau kadangi 
visi nusistatymai priklauso tai pačiai sąmonei ir todėl 
nėra visiškai vienas nuo kito atskirti, tai ir dominuojan- 
čiame nusistatyme išlieka pėdsakai kitų nusistatymų, kurie 
arba veikė pirmiau už dabartinį, arba neryškaus, nedife- 

rencijuoto duotumo būdu lieka egzistuoti sąmonės gilu- 
moje. Tie pėdsakai nurodo šiuo metu vyraujančiam nusi- 
statymui tuos būties aspektus arba tas jos sritis, kurių jis 
pats negali pagauti kaip tiesiogiai duotų ir kurie dėl to 
jam atrodo iracionalūs, t. y. neprieinami sąmonei. Todėl 
dė] daugybės įvairių nusistatymų sąmonei susidaro kelios 
reliatyvaus iracionalumo arba sąmonės transcendencijos 
sritys. Tačiau šios įracionalumo sritys visada yra relia- 
tyvios ir tiktai tariamos, nes jos iracionalios tik tuo metu 
vyraujančiam sąmonės nusistatymui, o ne visai sąmonei. 
Tai faktas, į kurį turi ypač atsižvelgti mokslinė sąmonė. 
Juk mokslinė sąmonė yra dalykinė sąmonė kat'exochen; 
todėl, neatsižvelgdama į savo pačios priklausomybę nuo 
nusistatymo, ji gali arba apskritai pradėti neigti, arba 
paskelbti sąmonei tiesiogiai neprieinamomis ir todėl ira- 
cionaliomis visas duotybes, kurias gali įžvelgti tiktai 
nedalykiškai orientuota sąmonė. Dėl šio dogmatiško prie- 
taro apie sąmonės dalykinio nusistatymo absoliutumą ir 
universalumą neleistinai susiaurinama tiesiogiai žinomų 
dalykų sfera arba iracionalumo problemos (ką tik minėta 
prasme) įžvelgiamos ten, kur jų iš tikrųjų nėra, arba, 
tiksliau kalbant, kur jos egzistuoja tik dalykinei sąmonei, 
bet ne sąmonei apskritai, Itin pražūtingas šis prietaras 
tapo psichologijai; kadangi ji, sekdama tiksliųjų gamtos 
mokslų pavyzdžiu, iki pat mūsų dienų didžiąja dalimi 
buvo dalykiškai orientuota, tai padarė klaidą, neigdama 
savarankiškumą būtent tų centrinių psichinių fenomenų 
(Aš, norų, siekimų ir t. t.), kurie tiesiogiai suvokiami arba, 
teisingiau sakant, išgyvenami iik esant nedalykiniam są- 
monės nusistatymui, ir veltui stengėsi aiškinti tuos feno- 
menus kaip dalykinius elementus arba elementų santykius. 
Tačiau ir visose kitose mokslo srityse, nagrinėjančiose 
specifiškus nedalykinius būties aspektus arba būties ele- 
mentus, pastebimi žalingi šio prietaro padariniai. Taip yra 
etikoje, estetikoje, religijos filosofijoje, bet nė kiek ne 
mažiau ir pažinimo teorijoje. Kad ne visa sąmonė, taigi 
ir ne visas žinojimas yra dalykinis, kad esama ir nedaly- 
kinės sąmonės bei žinojimo, turi principinę reikšmę ir šiai 
disciplinai. 

Kai jau šitai žinome, galima tiksliau apibūdinti ir dau- 
giareikšmę bei neaiškią patyrimo sąvoką. Kad įprastinis 

patyrimo skirstymas į išorinį ir vidinį yra klaidingas, 
buvo jau ne kartą kalbėta. Be abejo, teisybė, kad yra ne 
du savarankiški šalia vienas kito egzistuojantys patyrimo 
pasauliai, vienas — išorinis, o kitas — vidinis; veikiau 
esama tik vieno viską apimančio patyrimo junginio, aprė- 
piančio ir tai, kas fiziška, ir tai, kas psichiška. Tačiau tai 
dar nereiškia, kad šis patyrimas yra tik vienmatis, tik 
vienasluoksnis. Ir tą patyrimo daugiamatiškumą ar dau- 
giasluoksniškumą lemia kaip tik nusistatymo galimybių 
įvairovė. Todėl ir neįmanoma pasitenkinti I. Kanto duota 
patyrimo sąvoka: juk I. Kantui patyrimas egzistuoja tik 
ten, kur esama išorinių arba vidinių jutimų „afektacijos“, 
t.y. jam bet koks patyrimas yra juslinis, susijęs su erdve 
ir laikų (arba tiktai laiku) kaip juslinio stebėjimo formo- 
mis. Ši I. Kanto suformuluota patyrimo sąvoka, atsiradusi 
empirinės filosofijos įtakoje, teisinga tik ta prasme, kad 
kiekvienas patyrimas yra suaugęs su pažįstančio subjekto 
išgyvenimų visuma ir todėl susijęs su kokiais nors jusli- 
niais (išoriniais ar vidiniais) patyrimo duomenimis. Tačiau 
ji per siaura, kai teigia, kad tiktai juslinė, erdvės ir laiko 
stebėjimo formų sąlygota būtis gali būti sąmonei „duota“. 
Beje, šį patyrimo sąvokos susiaurinimą iš principo jau 
įveikė fenomenologija, kuri, atnaujindama Platono mintis, 
skelbia fundamentalią tezę, kad tiesiogiai „duota“ ir ta 
prasme patirta gali būti ir ideali būtis. Tiesa, šio patyrimo 
sąlyga yra atsiribojimas nuo empirinės tikrovės, ideacijos 
aktas; tačiau tai nereiškia nieko daugiau, kaip tik tai, kad 
šio patyrimo pagrindą sudaro ypatingas mokslinės sąmo- 
nės nusistatymas. Bet jeigu jau įsitikinome, kad sąmonė 
yra priklausoma nuo tam tikrų nusistatymų, tai turime 
pripažinti, kad ir patyrimas I. Kanto prasme negali būti 
apribotas vien specifiniu dalykinių nusistatymu (kurį 
I. Kantas galų gale ir turi galvoje), kad jis yra daugia- 
matis, daugiasluoksnis ir kad kiekvienas iš tų sluoksnių, 
kiekvienas iš tų ypatingų aspektų gali tapti tiesiogine 
duotybe tik per atitinkamą nusistatymą. Kaip esama spe- 
cifinio etinio, estetinio, religinio nusistatymo, taip esama 
ir specifinio etinio, estetinio, religinio patyrimo. Visų šitų 
įvairių daugiasluoksnių nusistatymų savitumas yra tas, 
kad jie iš esmės yra nedalykiniai arba kad bent jau jų 
prielaida yra tam tikri nedalykiniai momentai. Tik dabar, 

kai patyrimo sąvoką pavyko tiksliau apibūdinti turinio ir 
apimties požiūriu ir susieti šią sąvoką su jos koreliatu — 
nusistatymo sąvoka, mes turime teisę pasakyti, kad pali- 
riamumas yra ne kas kita, kaip liesioginis žinomumas, tai, 
kas sąmonei gali būti tiesiogiai duota arba stovėti prieš ją 
(žinoma, esant atitinkamam nusistatymui). Tuo tarpu žino- 
mumo apskritai sąvoka yra platesnė už patiriamumo sąvo- 
ką; juk ji apima ir tai, kas žinoma tik per tarpininkus, 
t.y. tai, kas negali būti duota sąmonei kaip aiškus pavi- 
dalas, kas gali būti atstovaujama, reprezentuojama kieno 
nors kito. Tai, kas žinoma tik per tarpininkus, visai negali 
būti patiriama. 


Vv 


Gnoseologiniam sąmonės, kaip pažinimo ir žinojimo 
pagrindo, apibūdinimui svarbus dar vienas aspektas, kuris, 
tiesa, neapriboja tiesiogiai žinomų dalykų sferos, kaip tai 
daro fizinė subjekto sandara, ir nepriklauso pagrindinėms 
sąmonės realizavimo sąlygoms, kaip nusistatymas, bet vis 
dėlto dalyvauja kiekviename konkrečiame sąmonės akte 
arba sąmonės procese ir turi esminę įtaką jo apimčiai: 
turime galvoje sąmonės intensyvumą, kuris gali būti labai 
įvairaus laipsnio arba lygio. Sąmonė gali būti vangi, ne- 
apibrėžta, tingiai judanti; ji kartais tarsi slysta būties 
paviršiumi ir jos akiratis yra labai apribotas. Tačiau sąmo- 
nės gyvenimas gali būti ir intensyvus, pilnas nuolatinės 
įtampos, jis gali būti visiškai atsidavęs objektui, aprėpti 
visą jo gelmę ir pilnatvę, siekti nepaprastai toli ir plačiai. 
Sąmonės intensyvumas reiškia ne tik išgyvenimo ir paži- 
nimo aiškumo ir ryškumo padidėjimą, bet drauge — ir kaip 
tik dėl to —ir aktualaus žinojimo dilerenciaciją bei išsi- 
plėtimą. Juk aiškumas ir ryškumas skatina diferencija- 
vimą, o bet kokiame diferencijavime jau glūdi tolesnio 
platesnio sąryšio įžvelgimo užuomazgos. Psichologija 5ą- 
monės intensyvumą apibūdina kaip dėmesį. Tačiau feno- 
menas, apie kurį čia kalbame, jokiu būdu nėra vien 
psichologinis; jis turi ir ontologinį, ir gnoseologinį aspek- 
tą; šis mums dabar kaip tik ir rūpi. Taigi tarp dėmesio 
arba sąmonės „atencionalių kitimų“ (kalbant E. Huserlio 
terminologija) ir nusistatymų egzistuoja tam tikri dėsnin- 

gi ryšiai. Tik tuomet, kai atsiranda dėmesys, taigi kai 
sąmonės intensyvumas pasiekia nemažą stiprumo laipsnį, 
paskiri nusistatymai pasidaro griežtai diferencijuoti ir 
apibrėžti. Be abejo, tatai nereiškia, kad tiktai dėmesys 
pagimdo nusistatymą arba kad nusistatymas yra ne kas 
kita, kaip tam tikras „ko nors įsidėmėjimas“. Tuo teiginiu 
mes tik norėjome pasakyti, kad tik per dėmesio aktuali- 
zavimą ir tik kartu su juo nusistatymas pradeda reikštis 
aiškiai ir iki galo. Tačiau dalykinių požiūriu nusistatymas 
visada yra pirmesnis, svarbiausias veiksnys; tik ten, kur 
jau yra arba ima aiškėti tam tikras nusistatymas, gali 
atsirasti ir dėmesio fenomenas. Tačiau kiekvieno nusista- 
tymo ribose dėmesio laipsniai gali būti patys įvairiausi. 
Tiesa, čia esama tam tikrų apribojimų, tačiau jie liečia 
ne tiek kiekybinę, kiek kokybinę dėmesio pusę. Tai reiš- 
kia, kad ne kiekvienas nusistatymas yra suderinamas su 
bet kuriuo dėmesio pavidalu. Ypatingą vietą užima valin- 
gas dėmesys; jis tinka tik tokiai sąmonei, kuri registruoja 
savo turinį, kuri tą turinį reflektuoja ir todėl pati pasi- 
renka kryptį, kuria stebi būtį. Todėl reflektuojanti sąmonė 
savo prigimtimi yra dvisluoksnė: ji išgyvena arba pagau- 
na tam tikrą turinį ir drauge jį reflektuoja. Taigi reflek- 
sija yra paremta nerefleksyviu nedalykiniu išgyvenimų 
arba dalykiniu įžvelgimu, ji iškelia prieš save išgyvenimą, 
kaip suobjektintą fenomeną, arba sulaiko ir užfiksuoja toje 
priešpriešinėje padėtyje tai, kas jau yra prieš ją. Tad 
ji eo ipso įmanoma tik esant dalykiniam nusistatymui. 
Todėl ir valingas dėmesys yra neatskiriamai susijęs Su 
dalykiniu nusistatymu. Tai, ką esame įpratę vadinti „bu- 
dimąja“ sąmone, visai nepasižymi kokiu nors ypatingu 
intensyvumu, o tik tuo, kad ji „įsidėmi“ savo turinį reflek- 
syviai, apsistoja ties juo; beje, ši refleksija savo prigim- 
timi yra visai ne teorinė, ją skatina grynai praktiniai 
biologiniai interesai. „Budimoji“ sąmonė bent jau poten- 
cialiai, pagal savo tendenciją, yra dalykiška refleksyvi 
sąmonė; ji niekad be atodairos neatsiduoda išgyvenimui, 
objekto žiūrai, ji tarsi visada išsaugo tam tikrą atstumą 
ir kiekvieną akimirką yra pasirengusi pakilti iki dalykinės 
refleksijos. Ir tai pasiekti jai padeda kaip tik „valingas“ 
dėmesys, kuris yra „domėjimasis“ tikrąja šio žodžio pras- 
me. Silpnoji nedalykinės sąmonės pusė yra ta, kad ji 

negali naudotis valingu dėmesiu; geriausiu atveju ji gali 
tik „pastebėti“, bet ne „įsidėmėti“. Dėl to kyla ir vienas 
iš pagrindinių sunkumų pažinti psichinius fenomenus savi- 
voka. Tų fenomenų negalima tiesiogiai paversti valingo 
dėmesio objektu. Mat centriniai psichiniai fenomenai, jų 
savaiminė būtis, yra duoti tik kaip išgyvenimai, t. y. neda- 
lykiniame nusistatyme. Vos tik į juos nukreipiamas reflek- 
syvus stebėjimas, jie objektinami; jie praranda savo išgy- 
venamą pobūdį ir tampa dalykiniais reiškiniais; o tai reiš- 
kia, kad šituo sudalykinimu kaip tik ir deformuojamas, 
dirbtinai pakeičiamas visas jų savitumas, Taigi psichologo 
menas, matyt, ir būtų paties išgyvenimo metu (taigi iš 
pradžių su nedalykiniu nusistatymu) pastebėti tirtiną feno- 
meną, tarsi sučiupti jį in Hlagranti, ir tik paskui nukreipti 
į jį refleksyvų stebėjimą. Nors psichinių fenomenų paži- 
nimas, priešingai negu aplinkinio pasaulio pažinimas, nėra 
priklausomas nuo kūno jutimo organų ir nėra jų riboja- 
mas, tačiau M. Šėleris, ko gera, teisus, tvirtindamas, kad 
tarp aplinkinio ir vidinio pasaulio pažinimo vis dėlto 
esama tam tikros analogijos, t.y. kad ir psichinė būtis 
(grynas išgyvenimas) tik tuo atveju pasiekia mūsų sąmo- 
nę, kad mes tik tuomet į ją reaguojame, kai ji atsiskleidžia 
per kokius nors veiksmus ar bent jau tam tikras judėjimo 
bei išraiškos tendencijas arba yra susijusi su dalykine 
aplinka (per kalbą arba tam tikras aplinkai būdingas „rea- 
gavimo kryptis“). Galima būtų pasakyti: grynas nedaly- 
kinis išgyvenimas tik tada pasidaro matomas ir prieinamas 
pažįstančiai sąmonei, kai jis susijungia su kokiais nors 
dalykiniais reiškiniais ir jais objektinasi arba (kaip aplin- 
kos „reagavimo krypčių“ atveju) yra jau iš anksto duotas 
pažįstančiai sąmonei kaip suobjektintas. Tiesa, galutinis 
šio klausimo išsiaiškinimas pareina nuo to, kaip supran- 
tamas savęs ir kito žmogaus suvokimo santykis. Tačiau 
į šią sudėtingą problemą mes čia negalime gilintis*. 
Suprasti ryšį tarp sąmonės atencionalių pakitimų bei 
nusistatymų, mums atrodo, yra svarbu ir norint atskirti 
antsąmonę nuo pasąmonės, Antsąmonei, be kitų dalykų, 
būdinga tai, kad ji yra realybės sąmonė. Tačiau realybės 





* Plg. M. Scheler, Wesen u,. Formen d. Sympathie. 2 Aufl, 1923, 
S. 291 ff. 

sąmonė niekada nėra vien tik stebinti ar grynai išgyve- 
nanti sąmonė, ji niekada visiškai nesusilieja su žiūra ir 
išgyvenimų, bet visada lieka tam tikru laipsniu pasiren- 
gusi dalykinei refleksijai, valingam dėmesio perkėlimui. 
(Tiesa, realybės sąmonei yra pakenkiama, kai ši refleksyvi 
tendencija užgožia tiesioginį išgyvenimą ir varžo jo laisvą 
vyksmą.) Be to, antsąmonė dar pasižymi tuo, kad ji daž- 
nai „persistatydama“, t. y. pereidama nuo vieno nusista- 
tymo prie kito, visada išsaugo savo vientisumą, išgyvėe- 
nimų komplekso vientisumą, ir pati suvokia tuos perėji- 
mus bei persistatymus. Todėl ji ir sugeba susigaudyti savo 
patirties pasaulyje (reiškinių ir išgyvenimų tikrovėje), 
geriau ar blogiau orientuotis įvairiuose to patirties pasau- 
lio matmenyse (realybėje, fantazijos pasaulyje, atsimini- 
muose) ir jų tarpusavio ryšiuose. Tad tiktai antsąmonei 
yra pavaldi ir aktyvioji atmintis, t. y. atmintis, paverčianti 
prisiminimų pasaulį pažistančio subjekto nuosavybe. Visas 
šias savybes ji turi dėl savo dispozicijos aktyviai reflek- 
sijai, valingai atencionaliai laikysenai. O šito kaip tik 
neturi gryna sapno sąmonė, kuri yra beatodairiškas (nai- 
vus) atsidavimas sapno reginiams. Todėl jai stinga realy- 
bės jausmo, sugebėjimo atskirti tikroviškus išgyvenimus 
nuo netikroviškų. Todėl sapno išgyvenimai taip menkai 
ir teįstringa į atmintį ir dažniausiai — nepaisant jų didelio 
gyvumo — lieka neprieinami antsąmonei. Mat čia kaip tik 
trūksta atskirus išgyvenimų kompleksus bei nusistatymus 
aprėpiančio refleksyvios savimonės vientisumo. Ir tai, kas 
pasakyta apie sapno sąmonę, pasakytina ir apie visus 
kitus sąmonės variantus, kuriems būdingas nugrimzdimas 
į tuo metu esamą turinį ir kurių nelydi siekimas tą turinį 
užfiksuoti, sugriebti. Tad šie variantai sudaro natūralų 
perėjimą prie to, kas paprastai vadinama „pasąmone“. 
Trumpai apibendrinkime mūsų ligšiolinių tyrinėjimų 
rezultatus. Mes nustatėme, kad pirmoji ir esminė pažinimo 
prielaida yra pažinimo objekto duotumas — duotumas są- 
monei. Todėl pažinumo sritis yra žinomumo srityje. Ar 
ji visiškai sutampa su pastarąja, — šį klausimą kol kas ap- 
eisime. Žinomumo srityje negalima aptikti jokių kitų kliū- 
čių, išskyrus tas, kurios yra duotos dėl sąmonės priklau- 
somybės nuo tam tikros kūno sandaros (mūsų atveju — 
nuo žmogaus kūno sandaros); taigi tiesioginiam žinomu- 

mui konkrečias ribas nubrėžia specifinis jutimo organų 
pobūdis. Šių kliūčių arba ribų priežastys glūdi ne esmi- 
nėje sąmonės struktūroje, jos sudaromos ir nubrėžiamos 
sąmonei iš išorės tų realių empirinių sąlygų ir aplinkybių, 
nuo kurių ji yra priklausoma tikrovėje. Tai rodo jau tas 
faktas, kad šios kliūtys pažinimui nėra absoliučios, bet 
tam tikrais atvejais gali būti peržengtos. Todėl žinomumo 
apskritai sfera yra platesnė už tiesioginės duotybės sferą; 
ji aprėpia ir tai, kas mums duota tik tarpininkaujant kam 
nors kitam (žinomumą per tarpininkus). Nusistatymai, nu- 
lemiantys sąmonės struktūrą, tiesa, sąlygoja tam tikrą jos 
specializaciją bei diferenciaciją, tačiau juose nėra nieko, 
kas apribotų sąmonės sritį kaip visumą. Lygiai taip pat 
negalima įrodyti, kad su tokiom esminėm ribom sąmonė 
susidurtų dėl savo intensyvumo, jai būdingų atencionalių 
pakitimų. 

Dabar, tiesa, būtų galima paklausti, ar sąmonės ribų 
skirstymas į esmines ir išorines empirines turi ne vien 
grynai abstrakčią formalią reikšmę? Ar jis gali kuo nors 
pozityviai pasitarnauti, sprendžiant pažinimo problemą, 
jei nagrinėsime ją tokią, kokia ji mums konkrečiai duota? 
Juk pažinimo problemoje mes galų gale visada susidu- 
riame tik su Žžmogiškuoju pažinimu, vieninteliu, kuris 
mums žinomas, o jis yra suaugęs „Su realybe“, su visa 
konkrečia žmogaus esatimi. Jei mes išplėšime pažinimą 
iš šitos ontologinės dirvos ir nagrinėsime jį kaip laisvai 
sklandantį, tai, žinoma, bus nesunku išplėsti jo ribas iki 
begalybės. Tačiau juk toks intellectus infinitus tėra tiktai 
konstrukcija, projekcija į absoliutą pagal analogiją su 
žmogiškuoju pažinimu, projekcija, kuriai realybėje nega- 
lima rasti jokio atitinkamo fenomeno“. Argi, apskritai 
imant, ne tas pat, ar žmogiškajam pažinimui neįveikiamos 
kliūtys yra pačios sąmonės, pažinimo esmėje, ar jos kyla 
dėl realių „empirinių“ sąlygų, kuriomis žmogiškasis paži- 
nimas priverstas veikti? Mums atrodo, kad šiose dvejonė- 
se sumaišyti teisingi ir klaidingi dalykai. Nors tikrai tei- 
singas yra reikalavimas, kad pažinimo teorija nagrinėtų 
sąmonę (pažinimą) ne in abstracto, bet jos realioje dirvo- 
je, tačiau dėl to negalima anuliuoti fundamentalaus skir- 


* Plg. N. Hartmann, Grundzige einer Metaphysik der Erkenntnis, 
Kap. 33, S. 239, 240. 

tumo tarp empirinių, išorinių ir esmei imanentinių sąmo- 
nės arba pažinimo ribų. Kai mes kalbame apie regėjimo 
lauko ribas, tai juk irgi ne tas pats, ar tas ribas nulemia 
akies struktūra, ar realios aplinkybės (pavyzdžiui, ta vie- 
ta, kurią akis užima tam tikro organizmo kūne), kuriomis 
akis turi naudotis savo regimąja galia. Ir jeigu mes ban- 
dome nustatyti akies regėjimo lauką, t. y. mėginame išsi- 
aiškinti, kiek jis priklauso nuo akies struktūros, tai šis 
mėginimas yra ne dirbtinė konstrukcija, neturinti atitik- 
mens realybėje, bet pagrindas, iš kurio kyla ir per kurį 
darosi suprantama specifinė realaus regėjimo prigimtis. 
Tas pat pasakytina ir apie pažinimo kliūtis arba ribas. 
Be abejo, nustatant sąmonės (arba pažinimo) sferos ribas, 
neleistina nekreipti dėmesio į realias sąlygas, nuo kurių 
šios Iibos irgi priklauso. Ir jeigu po tokio nagrinėjimo 
prieitume išvadą, kad sąmonės (pažinimo) sritis yra bega- 
linė, tai pažinimas, apie kurį tuo atveju kalbama, kaip 
tik nebus realus žmogiškasis pažinimas. Tačiau lygiai toks 
pat skubotas žingsnis būtų, turint galvoje realias žmogiš- 
kojo pažinimo ribas, daryti išvadą, kad jis savo prigim- 
timi, savo esme yra baigtinis. Baigtinis pažinimas yra iš 
esmės kitoks ir iš esmės kitokios struktūros, nei pažini- 
mas, kurį baigtiniu paverčia ir apriboja tiktai realios em- 
pirinės sąlygos. Šiai tezei įrodyti bus skirti ir mūsų tolesni 
samprotavimai. Tiesa, sąvokų „baigtinis — begalinis" kore- 
liaciją dar reikia apibrėžti tiksliau. 


Vi 


Dabar, kai mes jau apibrėžėme žinomumo sritį, kyla 
kitas klausimas: ar viskas, kas duota sąmonei, yra drauge 
ir pažinimo objektas. Ar sąmonės ir pažinimo sritys visiš- 
kai sutampa? O gal duotumas sąmonei yra tik būtina, bet 
dar nepakankama pažinimo sąlyga. Čia atsiskleidžia funda- 
mentali gnoseologinė nusistatymo reikšmė. Pažinimą sąly- 
goja tam tikras, būtent dalykinis, sąmonės nusistatymas: 
ne viskas, kas duota sąmonei, yra savaime jau ir suobjek- 
tinta, ne viskas yra pažinimo objektas. Tai tampa objektu 
tik tada, kai iškyla prieš sąmonę kaip objektas. Vadina- 
si, tai, kas duota sąmonei nedalykiniame nusistatyme, 

pirma dar turi būti pervesta į dalykinį duotumo būdą; 
tik tada tai pasirodo kaip pažinus, pažinimui tiesiogiai pri- 
einamas dalykas. Šito transponavimo į dalykinį nusista- 
tymą turi imtis visi mokslai, nagrinėjantys tas būties sritis 
ar tuos jos aspektus, kurie tiesiogiai atviri tik nedalyki- 
niam sąmonės nusistatymui. Tačiau ir turiniai, visai tiesio- 
giai duoti sąmonei kaip dalykiniai (pavyzdžiui, išorinio 
suvokimo turiniai), šiuo savo pradiniu duotumu dar nėra 


pažinimo turiniai. Tam reikalingas ypatingas aktas, kuris 


paremtas paprasta duotojo turinio sąmone (jo turėjimu 
sąmonėje), tačiau skiriasi nuo šios sąmonės savo reflek- 
syviu pobūdžiu; refleksyvus jis yra ta prasme, kad priver- 
čia subjektą suprasti, išsiaiškinti tai, kas jam iš tikrųjų 
tuo turiniu yra duota. Tik per šį aktą galutinai ir susifor- 
muoja dalykinis nusistatymas. Vien čia duotybė yra taria- 
ma esant arba — jei vengsime šio žodžio, pernelyg slegia- 
mo idealistinių prietarų naštos,— pripažistama kaip prieš 
subjektą stovintis, jam transcendentiškas dalykas. Taigi 
jei norime atskirti racionalumo sąvoką pažinimo prasme 
nuo platesnės racionalumo, kaip žinomumo, duotumo są- 
monei, sąvokos prasmės, jei norime tiksliau išsiaiškinti šį 
specifinį skirtumą, tai turime smulkiau išanalizuoti šio 
refleksyvaus akto struktūros esmę. 

Ką tik pasakėme: pažinimo aktas yra refleksyvus aktas, 
per kurį subjektas susigaudo, kas jam yra duota, ir ta 
prasme aiškiai priima arba pripažįsta pažinimo turinio 
dalykiškumą. Tačiau šis aiškus, pabrėžtinas sąmonės turi- 
nio dalykiškumo priėmimas įmanomas tik tada, kai paži- 
nimo sąmonėje savimonė pažįstančio subjekto, prieš kurį 
kaip objektas iškeliamas turinys, yra ne visiškai išblėsusi, 
kaip būna paprasto „atsidavimo“ turiniui, „nugrimzdimo" 
į ji atveju, bet smarkiau ar menkiau pasirodo kaip sąmo- 
nės fonas, kuriame išryškėja jos antipodo — objekto — 
dalykiškumas. Objekto dalykiškumas tik tada gali būti 
aiškus ir refleksyvus, kai subjekto ir objekto priešprieša 
pažįstančiai sąmonei pasidaro labiau ar menkiau aktuali- 
zuota, kai tarp abiejų pažinimo santykio narių atsiranda 
tam tikra įtampa. Kadangi pažinimo aktas kyla iš subjek- 
to, kadangi jį atlieka subjektas (apsistodamas ties duotuo- 
ju turiniu, jį „Konstatuodamas“), dar galima pasakyti, kad 
pažinimo sąmonėje reileksyvų arba užfiksuotą objekto 

dalykiškumą lemia pažįstančio subjekto savimonė. I. Kan- 
to teiginys apie transcendentalinę Aš apercepciją (savi- 
monės vienumą), kaip pažinimo objekto objektyvumo 
sąlygą, mūsų nuomone, yra teisingas tik šia prasme. Jį iš 
tikrųjų yra dalykiškumo, objektyvumo sąlyga, tačiau tik 
reileksyvaus, antrinio dalykiškumo arba objektyvumo, 
kuriam pasirengusi specialiai į pažinimą orientuota sąmo- 
nė. Tiesa, ši apercepcija neturi nė menkiausio ryšio su 
pirminiu pažinimo turinio objektyvumu, t.y. su nuo sub- 
jekto nepriklausoma jo būtimi pačia savaime. 

Tačiau šios subjektyvios pažinimo pusės mes čia išsa- 
miau nenagrinėsime. Mums svarbu tik išsiaiškinti struk- 
tūrinę esmę žinojimo, kuris yra ne paprasta sąmonė, bet 
pažinimas; 0 šią pažinimo struktūrinę esmę galima at- 
Skleisti tik per jo turinio duotumo būdą bei struktūrą. Bet 
koks pažinimas paremtas dalykine sąmone ir, be to (kaip 
mes pirma nustatėme), refleksyvia objekto sąmone*. Šią 
sąmonę kitaip dar galima apibūdinti kaip intencionalią 
sąmonę. Tiesa, fenomenologinėje literatūroje yra įprasta 
intencionalia sąmone vadinti kiekvieną „ko nors įsisąmo- 
ninimą“. Bet mums regisi pravartu daryti čia šiokį tokį 
skirtumą ir visų pirma — kaip tik atsižvelgiant į specifinį 
pažinimo sąmonės savitumą. „Ko nors įsisąmoninimas“ yra 
ne kas kita, kaip dalykinė sąmonė. Intencionalioje sąmo- 
nėje prie objekto sąmonės dar prisideda į jį nukreipta 
„intencija“. O pastaroji atsiranda per pačios sąmonės turi- 
nio (kaip „žinojimo“) reileksiją. Taigi intencionalioje są- 
monėje svarbu ne tik tai, kad sąmonė su kažkuo dalykiš- 
kai „susiduria“, ir ne tik tai, kad sąmonė yra atvira, jautri 
kaip tik tam objektui, bet ir tai, kad sąmonė yra į objektą 
nusitaikiusi, į jį nukreipta, ir šituo nusitaikymu, nukreip- 
tumu bando jį pagauti. Pažinimas yra būtent „pagava" 
ryškiausia žodžio prasme: pagava, vedanti prie įvaldymo 
ir išlaikymo. Bet kaip įmanomas šis įvaldymas ir išlaiky- 
mas? Jis įmanomas tik todėl, kad pats žinojimas žinojimo 
turinyje susidalykina ir pasidaro savarankiškas. Bet tas 
darymasis savarankišku reiškia du dalykus arba, tiksliau 
sakant, yra dvejopas: žinojimo turinys kaip kažkas ypa- 


* Plg. šiuo klausimu G, Teichmiulerio daromą skirtumą tarp 5ą- 
monės ir pažinimo (Neue Grundlegung d. Psychologie u. Logik, S. 18 ff). 

tinga išskiriamas iš paprasto būties (objekto) duotumo, 
o kita vertus, būtent todėl pats žinojimas atskiriamas nuo 
išgyvenimų srauto. Taip tarp subjekto ir objekto (būties) 
atsiranda dar ir trečia, tarpinė, sritis, pažinimo sritis, kuri, 
tiesa, būtinai priklauso nuo subjekto ir objekto ir yra jų 
-sąlygojama. Bet draugę ji yra savarankiška, pati sau esan- 
ti: pažinimo arba žinojimo turinys yra ne apskritai objek- 
tas, bet pažintas objekias, o pažinimas, kuris jame suda- 
lykėja, yra jau ne paprasta sąmonė, bet objekto „pagau- 
tumas“, suteikiantis pažinimo turiniui specifinį atspalvį. 
Šitie pakitimai, kuriuos sąmonė patiria ir iš subjekto, ir 
iš objekto, yra refleksyvios intencijos padarinys, jos rezul- 
tatas. Dabar mes ir turime išsiaiškinti, kokie yra tie paki- 
timai, kuo pažinimo turinys skiriasi nuo paprastai žinomo 
objekto. Tr pirmiausia turėsime apibūdinti objektyviąją, 
dalykinę šio skirtumo pusę, nes pažinimo sąmonės, lygi- 
namos su paprasta duotumo sąmone, savitumą galima 
įrodyti tik remiantis pažinimo turiniu (ir lyginant jį su 
duotuoju objektu). Visų svarbiausias dalykas, kuris mums 
čia rūpi, yra klausimas: kaip, kokiomis priemonėmis paži- 
nimo turinys išskiriamas iš būties duotumo? Jei kalbėsime 
trumpai, tai atsakymas bus toks: išskiriama ir užfiksuo- 
jama tuomet, kai objektas (duotybė) apibūdinamas, arba 
determinuojamas, kaip vienokia ar kitokia apibrėžta būtis. 
Šiuo požiūriu kiekvienas pažinimas yra apibrėžtos būties 
apibūdinimas, arba determinavimas. 


Šis atsakymas iš pradžių gali pasirodyti nepatenki- | 


namas. Argi jis galų gale kalba ne apie tą pati, kaip ir 
tradicinis aiškinimas, apibrėžiantis pažinimą kaip nežino- 
mų dalykų susiejimą su jau žinomais? Ir ar jam nebū- 
dinga ta pati principinė klaida, kaip ir anam aiškinimui, 
kuris kaip prielaidą priima tai, kas kaip tik ir turi būti 
paaiškinta? Kad galėtume susieti nežinomą dalyką su 
žinomu, Mums pirma turi būti duoti žinomi dalykai, tai 
vyra, jau turi egzistuoti pažinimas. O juk mes turime nu- 
statyti, kaip iš pat pradžių atsiranda pažinimas. Kad ir 
kokia viliojanti iš pirmo žvilgsnio atrodo analogija su 
matematine lygtimi, ji vis dėlto pasirodo esanti iš prin- 
cipo netinkama. Iš kurgi galima paimti žinomus dydžius, 
padedančius apibrėžti nežinomąjį x (objektą), jei ne iš 
paties x? Kitaip jie juk negalėtų atlikti savo apibrėžia- 

mosios funkcijos, nes būtų paprasčiausiai dalykiškai nepa- 
grįsti. Čia, rodos, patenkame į uždarą ratą. Tačiau atidžiau 
panagrinėję, matome, jog šis pažinimo aiškinimas yra 
klaidingas todėl, kad neteisingai interpretuojami tikrai 
egzistuojantys faktai. Objekto apibrėžtos būties apibūdi- 
nimas visai nėra nežinomų dalykų susiejimas su žinomais. 
Matematinė analogija čia mus tik klaidina; taip pat ir tie 
atvejai, su kuriais mes susiduriame empirinėje savo paži- 
nimo raidoje, nepadeda aiškiai atskleisti tikrosios dalykų 
padėties: jie visada mums tik parodo, kaip kiekvienas nau- 
jas pažinimas yra paremtas jau turimų pažinimu ir iš jo 
išauga. Todėl ir atrodo, kad visa tai, kuo apibrėžiama, 
visada gali būti tik tai, kas jau pažinta. Tačiau pati api- 
brėžtis apskritai neegzistuoja prieš apibrėžimo aktą; tik 
drauge su šiuo aktu ir per jį ji tampa apibrėžiančia, o sy- 
kiu ir (subjektui) jau apibrėžta. Taigi svarbu ne tai, kad 
pažinimo turinys susiejamas su jau pažintais dalykais, bet 
tai, kad jis apskritai susiejamas su kažkuo. Be abejo, šio 
teiginio nedera suprasti subjektyvistiškai. Objektas paži- 
nime gali būti siejamas tik su tuo, su kuo jis susijęs 
dalykiniu požiūriu. Kitaip pažinimas nebūtų esaties paži- 
nimas. Objektas pažįstamas tik tada, kai sąmonė apgal- 
votai pagauna šį ryšį. Pažinimas visada yra dalykų padėčių 
pažinimas. Tai yra ligi šiol nepakankamai įvertintas esmi- 
nis pažinimo — tačiau ne viso žinojimo — savitumas. Mat 
pažinimas tėra tik viena iš įvairių galimų žinojimo rūšių; 
tiesa, jis — kaip tik ta rūšis, kuri dvasiniame žmogaus 
gyvenime užima dominuojančią padėtį. 

Mes čia negalime imtis išsamiau analizuoti klausimo, 
kas yra dalykų padėtis. Trumpai paminėsime tik tuos 
aspektus, kurie itin svarbūs pažinimo problemai. Dalykų 
padėtis yra tikrasis „objektyvumas“, esatis, kuri pagau- 
nama ir turima galvoje kiekviename pažinimo akte. Ta- 
čiau būtis ir dalykų padėtis nėra vienareikšmės sąvokos, 
jos taip paprastai nesutampa. Suvokimo objektas, ideali 
esmė, yra būtis, bet ne dalykų padėtis. Kiekvienoje būty- 
je slypi daugybė visokiausių dalykų padėčių, ir pažinimui 
būtis negali atsiskleisti ir pasidaryti prieinama kaip nors 
kitaip, kaip tik per tas dalykų padėtis. Tačiau tai reiškia, 
kad būtis negali būti pažįstama kitaip, kaip tik išskiriant 
iš jos joje esančią dalykų padėtį ir suvokiant kiekvieną 

jų skyrium. Bet koks būties, objekto „įžvelgimas“, kad 
ir koks jis būtų intuityvus, yra tam tikros dalykų padėties 
įžvelgimas. Kad kiekvienas pažinimas eo ipso yra tam 
tikros dalykų padėties pažinimas, matyti jau ir iš to, jog 
būtina loginė pažinimo forma yra sprendinys. Mūsų nuo- 
mone, suvokimas, kad ryšys tarp pažinimo ir sprendinio 
yra esminis ir būtinas, leidžia teisingai suprasti pažinimo 
specifinį savitumą. Pažinimo esmė lemia loginę sprendinio 
esmę: todėl loginė sprendinio forma gali būti pažinimo 
pamatu pažinimo esmei. Šiuo požiūriu I. Kantas buvo visai 
teisus, mėgindamas iš loginių formų išvesti pagrindines 
pažinimo formas (kategorijas). Ir jeigu tas jo mėginimas 
dedukuoti kategorijas — kritiškai vertinant — pasirodė 
esąs nepatenkinamas, tai visų pirma todėl, kad jis, išsa- 
miau nenagrinėdamas sprendinio esmės, tradicinės logikos 
sukurtas sprendinio formas dogmatiškai laikė pirminėmis 
loginėmis formomis kat'exochen. 


VII 


Kiekvienas sprendinys aprėpia kokią nors dalykų pa- 
dėtį ir suteikia jai loginę išraišką. Tačiau tuo logi- 
nė sprendinio prasmė dar neapsiriboja. Juk sprendinys 
ne tik konstatuoja kokią nors dalykų padėtį, kokį nors 
ryšį tarp objektų arba būties momentų. Jeigu svarbu būtų 
vien tai, tai sprendinyję abu sąryšio nariai turėtų būti 
logiškai lygiareikšmiai ir lygiateisiai. Tačiau taip nėra. 
Dalykų padėties nariai sprendinyje įgyja visai skirtingas 
reikšmes, kiekvienas iš jų atlieka ypatingą loginę funkci- 
ją. Vienas iš jų yra subjektas, o kitas — predikatas. Sub- 
jekto sąvoka pažymi (nusako) objektą, kuris pagaunamas 
pažinimo aktu, o predikatas, kuris per jungtį (jos pirmąja 
pamatine funkcija) yra susiejamas su subjektu, determi- 
nuoja objektą kaip tam tikrą apibrėžtą būtį. Kaip tik taip 
objektas pagaunamas, pažįstamas. Taigi santykis tarp sub- 
jekto ir predikato savo kilme yra ne loginis santykis, 
atsirandantis tiktai sprendinyje, bet loginė išraiška ryšio 
tarp objekto ir objekto apibrėžimo, o šis ryšys yra esmi- 
nė paties pažinimo akto savybė. Žinoma, tai nereiškia, 
kad kiekvieno pažinimo akto forma būtinai turi būti 

sprendimas. Tačiau sprendimas potencialiai yra kiekvie- 
name pažinimo akte, Ir todėl galutinis pažinimo akto 
objektinimas neišvengiamai baigiasi sprendiniu. Šis esmi- 
nis ir būtinas ryšys tarp pažinimo ir sprendinio yra vie- 
nodai svarbus ir pažinimo, ir sprendinio teorijai. Kaip 
sprendinio forma kristalizuojasi, pasiekia logiškai aiškią 
išraišką pažinimo akto esmė, taip, kita vertus, ir loginė 
sprendinio struktūra bei reikšmė pagrindžiama tik vidiniu 
ryšiu su pažinimo aktu. Iš tikrųjų kaip kitaip, jeigu ne 
pažinimo akto esme, gali būti iš principo paaiškinamas 
loginis sprendinio prioritetas prieš sąvoką? Ir kodėl ši 
sprendinio forma yra privaloma ir besąlygiškai galiojanti 
visam objektyviam žinojimui, visiems mokslams? Jeigu 
čia egzistuotų tik išorinis ryšys, tai turėtų būti įmanoma 
įrodyti, jog esama ir kitų pažinimo objektinimo formų. 
Tada empirizmas būtų teisus: loginė forma būtų vien kon- 
vencionali ir galėtų pretenduoti tik į ribotą, empirinį ga- 
liojimą. 

Tiesa, būtų galima dar paprieštarauti: argi tarp paži- 
nimo ir sprendinio nėra esminio skirtumo jau vien todėl, 
kad sprendinys gali būti ir teisingas, ir klaidingas, o paži- 
nimas būtinai yra teisingas? Klaidingas pažinimas juk 
visai nėra pažinimas. Tuo tarpu sprendinys lieka spren- 
diniu, nepaisant to, ar jis bus teisingas, ar klaidingas. Nė 
nemėginsime paneigti, kad čia esama skirtumo. Tačiau jis 
liečia ne loginę sprendinio prasmę. Kiekvienas sprendi- 
nys, kaip sprendinys, pretenduoja į teisingumą, jis yra 
prasmingas, jis atlieka savo paskirtį tik tada, kai laikomas, 
pripažįstamas teisingu. Ar jis iš tikrųjų atitinka tas pre- 
tenzijas, yra jau kitas klausimas, nė truputėlio nekeičian- 
tis sprendinio prasmės. Sprendinys siekia ir privalo 
išreikšti pažinimą, t. y. kokios nors dalykų padėties buvi- 
mą. Tačiau savo realizacijos procese pažinimas gali susi- 
durti su kliūtimis, nukreipiančiomis jį į šalį nuo tikslo ir 
objekto pagavą paverčiančiomis tik tariama pagava. To- 
dėl gali atsitikti, kad sprendinys, kuriuo objektinamas 
pažinimas, vėliau pasirodys esąs klaidingas. Tačiau šį 
klaidingumą lemia tiktai pažįstančio subjekto empirinis 
netobulumas, o loginė sprendinio prasmė nuo jo nepri- 
klauso; ja visada siekiama teigti kokios nors dalykų padė- 
ties tikrumą, t. y. išreikšti pažinimą. 

VIII 


Tačiau vidinis ryšys tarp pažinimo ir sprendinio neap- 
siriboja vien tuo, kad sprendinio loginės sandaros šaknys 
glūdi pažinimo akto (kaip determinacijos akto) struktū- 
roje; kadangi pažinimo aktas baigiasi sprendiniu, kadangi 
jis čia visiškai atsiskleidžia, tai sprendinys drauge parodo, 
kuria kryptimi pažinimo turinys per pažinimo aktą yra 
išskiriamas iš paprasto duotumo srities, kokia prasme rei- 
kia suprasti žinojimo objektinimą, kuris yra specifinis paži- 
nimo požymis. Sprendinys yra loginė struktūra, jis pri- 
klauso logikos sferai. Tad žinojimo objektinimas pažinime 
reiškia ne ką kita, kaip pažinimo turinio perkėlimą į Iogi- 
nę sferą; arba, teisingiau sakant, per žinojimo objektinimą 
ši sfera visų pirma ir konstituojama kaip ypalinga sritis. 
Šis sakinys gali būti neteisingai suprastas; juk kyla pa- 
gunda interpretuoti jį grynai idealistiškai, ta prasme, kad 
tik pažįstančio subjekto veikla ir „pagimdo“ loginę būtį. 
Į šią ir kitas panašias interpretacijas kol kas visai ne- 
kreipsime dėmesio ir aiškinsimės tik tai, su kokiu feno- 
menu mes čia susiduriame. 

Ką tik sakėme, kad pažinimo aktas yra determinacijos 
aktas. Kai objektas (būtis) determinuojamas, iš jo išski- 
riama ir pripažįstama esančia viena ar kita jame glūdinti 
dalykų padėtis. Bet kokio pobūdžio yra šios dalykų padė- 
tys? Kadangi jos slypi pačiame objekte, tai mes čia visada 
susiduriame su santykiu tarp objekto ir jam priklausančio 
apibrėžtumo (nesvarbu, kokio pobūdžio jis būtų). O pats 
apibrėžtumas (ar tai būtų objektų rūšis, ar savybė, ar bū- 
sena, ar veikla, ar santykis) visada yra bendrybė. Tik per 
bendrybę įmanoma determinacija. Tai lemiamas dalykas 
pažinimo sandaroje. Todėl jis nulemia ir loginę sprendinio 
struktūrą. Visų pirma tai atsiskleidžia sprendinio predi- 
kate. Nors subjektas ir turėtų galvoje objektą, kuris kon- 
krečiai ir tiesiogiai yra nenusakomas ir į kurį galima tik 
pirštu bakstelėti, tačiau predikatas visada yra jau api- 
brėžta sąvoka, kad ir koks neryškus ir nepastovus iš pra- 
džių būtų jos prasminis turinys. Kaip toks apibrėžtumas 
jis eo ipso yra ir bendrybė, todėl, determinuodamas spren- 
dimo objektą, suteikia bendrinės sąvokos pobūdį ir spren- 
dinio subjektui. Nors sprendinio minties centras yra sub- 

jektas, tačiau tik per predikatą atsiskleidžia loginė spren- 
dinio prasmė ir tik per jį sprendinys atlieka savo loginę 
paskirtį — užfiksuoja tam tikrą pažinimą. Loginė predi- 
kato funkcija parodo ir ryšį tarp sprendimo (mąstymo) ir 
kalbos. Pirmieji prasmingi žodžiai, kuriuos ištaria vaikas, 
turi predikatyvinę reikšmę, jie apibūdina daiktą, apie 
kurį vaikas kalba. Turint galvoje šią pirminę predikaty- 
vinę žodžio reikšmę, darosi suprantama, kad ryšys tarp 
pažinimo (mąstymo) ir kalbos nėra vien grynai išorinis 
ir kad todėl kalbos negalima kildinti vien tik iš jos komu- 
nikatyvinės reikšmės, Viena iš svarbiausių žodžio funkcijų 
yra žymėti dalykines sąvokas, o dalykinės sąvokos yra 
visų pirma bendriniai predikatyviniai apibrėžimai. Tad 
kalbinė forma ir išraiška yra žinojimo sudalykinimo pro- 
ceso būtina ir natūrali baigtis. Ir ne ta prasme, kad per 
kalbinį užfiksavimą ir kalbiniame užfiksavime sudalyki- 
nimas apskritai įvyksta, bet ta, kad kalboje šis sudalyki- 
nimas įgyja juslinę išraišką. Dalykiškumas pats savaime 
dar nėra jusliškumas; bet jis nėra ir abejingas juslišku- 
mui, nes turi tendenciją ieškoti jusliškume atsparos, įsi- 
tverti į jį, sutankėti, pavirsti daiktišku. Taip yra ir su 
sprendiniu bei sąvoka. Būdami dalykinio pažinimo pada- 
rinys, jie patys yra dalykiniai ir siekia sudaiktinimo, jus- 
linio įsikūnijimo. Ir sudaiktėja jie žodyje, sakinyje. 
Predikatyvinė, determinatyvinė sąvokos funkcija pasi- 
rodo esanti tikruoju varomuoju žinojimo objektinimo 
proceso elementu, ir ne tik todėl, kad ji sukuria ryšį tarp 
pažinimo bei kalbos, bet ir todėl, kad ji perkelia į loginę 
sferą, logizuoja ir patį pažinimo objektą. Sąvoka, kuri kaip 
predikatas apibūdina, determinuoja objektą, perduoda 
sąvokinį apibrėžtumą ir sprendinio subjektui. Šitaip ir 
pats sprendinio subjektas tampa sąvoka, nors ja ir būtų 
žymimas vis dar tas pats konkrečiai, tiesiogiai duotas Ob- 
jektas. Iš sprendinių „Štai čia yra medis, žmogus“ kyla 
tolesni sprendiniai: „Šitam medžiui, šitam žmogui priskir- 
tinas vienoks ar kitoks apibrėžtos būties apibūdinimas“. 
Taip atsiranda skirtumas tarp materialaus ir formalaus 
sąvokos bei sprendimo objekto*. Materialus objektas yra 


* Plg. A. Pfūnder, Logik.— Jahrbuch fūr Philosophie u. phūnome- 
nolog. Forschung, Bd. IV, S. 273, 274. 

objektas pats savaime, tai, į ką yra nukreiptas pažinimas. 
O formalus objektas reiškia tokį objektą, koks jis nusa- 
komas sąvoka, t. y. pagal tas puses arba aspektus, kuriems 
sąvoka suteikia loginį apibrėžtumą. Taigi formalusis ob- 
jektas yra logizuotas objektas, objektas, tapęs dalykinio 
pažinimo nuosavybe. 

Kai jau sykį materialus objektas atsiskiria nuo forma- 
aus, tai žinojimo logizavimo ir sudalykinimo procesas 
gali vykti vis toliau ir toliau. Sąvoka gali emancipuotis 
nuo savo pirminės predikatyvinės funkcijos ir pati tapti 
pažinimo objektu; tada ji kitų sąvokų predikatais vienaip 
arba kitaip determinuojama kaip sąvoka (kaip ideali bū- 
tis). Kad ir čia žinojimas susidalykiną ir pasidaro sava- 
rankiškas, matyti jau iš to, kad visos vadinamos „pagal- 
binės“ ir „santykių“ sąvokos, kurios savo esme yra 
nesavarankiškos, vos tapusios pažinimo objektu ir užėmu- 
sios sprendinyje subjekto vietą, pavirsta savarankiškomis 
„pagrindinėmis“ sąvokomis*. Šis atvejis itin aiškiai paro- 
do, kad būtina bet kokio pažinimo prielaida yra reflekty- 
vus dalykinis nusistatymas. Juk pagalbinių bei funkcinių 
savokų pavirtimas savarankiškomis pagrindinėmis sąvo- 
komis visai nereiškia, kad pažinimo akte (sprendimo akte) 
tai, ką jos intenduoja, pripažįstama kaip savarankiška 
dalykinė būtis; tas pavirtimas tik liudija, kad pažinimo 
objektas, kad ir koks jis būtų, pats negali būti mąstomas 
niekaip kitaip, kaip tik savarankiškos dalykinės būties 
forma. 


IX 


Taip iš dalykinančio pažinimo proceso kaip ypatinga 
ideali būties sfera išauga loginė viešpatija, kuri turinio 
atžvilgiu yra sistema sąvokų bei jų santykių, sudarančių 
sprendinius ir samprotavimus. Tai suobjektinto žinojimo 
sritis, kuri drauge yra ir racionalumo (pažintumo ir iš 
esmės pažinumo) sritis. Ji pasižymi daugeliu specifinių 
savitumų, kurie kaip tik ir būdingi logiškumo arba racio- 
nalumo esmei. Dabar mums reikės išsamiau panagrinėti 
tuos savitumus, kad geriau išsiaiškintume racionalumo (ir 
iracionalumo) sąvoką. Bet pirma dar trumpai aptarkime 


* Ten pat, p. 316—322 (XI sk.). 

keletą svarbiausių abejonių, kurios gali kilti dėl mūsų 
pateiktos logiškumo bei racionalumo sampratos. 

Kai mes bandėme įrodyti, kad logiškumo sfera kyla iš 
objektinančio pažinimo, tai drauge, rodos, ir aiškiai patvir- 
tinome anksčiau minėtą idealistinę logiškumo sampratą. 
Net jeigu nekreipsime dėmesio į psichologinį subjektą ir 
loginio sąvokų pasaulio kūrėju bei turėtojų laikysime 
tiktai „subjektą apskritai“ arba „transcendentalinį subjek- 
tą", tai iš principo pagrindinė idealistinė tezė nė kiek 
nepasikeis; juk tada logiškoji būtis galų gale bus priklau- 
soma nuo transcendentalinio subjekto. Bet iš to plaukia 
dar viena išvada: bendrybė pažinimui prieinama tik logi- 
nėję sferoje ir tik kaip sąvoka. O jei sąvoka yra tik 
subjekto pažintinės veiklos produktas, tai drauge, regis, 
ir bendrybė pripažįstama tik kaip subjektyvus darinys, 
būtyje iš viso neturintis jokio atitinkamo koreliato. Bet 
jei atidžiau viską panagrinėsime, tai pasirodys, kad ši 
idealistinė interpretacija teigia kai ką daugiau už tas išva- 
das, kurias galima padaryti iš priklausomybės santykio, 
viešpataujančio tarp pažinimo ir loginės sferos. Iš tiesų 
sąvokos, su kuria sąmonė susiduria loginėje sferoje, nega- 
lima be niekur nieko identifikuoti sų bendrybe (su esmė- 
mis). Sąvoka išreiškia tik tam tikrą bendrybės duotumo 
būdą, būtent — dalykinį duotumą. Tačiau kyla klausimas: 
ar gali šis esmių duotumo būdas būti laikomas pirminiu, 
tokiu, koks visiškai atitinka jų prigimtį? Fenomenologai 
(o su jais ir visi šiuolaikiniai idealistai-realistai) tariasi 
turį teigiamai atsakyti į šį klausimą. Esmės tiesiogiai įžvel- 
giamos intuicijos keliu. Jeigu, atsiribojus nuo tikrovės, 
pasiekiamas teisingas fenomenologinis nusistatymas, tai 
stebinčiam žvilgsniui esmės atsiveria lygiai taip pat tie- 
siogiai, kaip aplinkinio pasaulio reiškiniai — jusliniam 
suvokimui. O žiūra, lygiai kaip ir suvokimas, yra grynai 
dalykinė pagava. Mums atrodo, kad ši esmės žiūros sam- 
prata neatitinka tikrosios dalykų padėties ir yra paremta 
dogmatiška prielaida, kad bet kokia tiesioginė pagava gali 
būti tiktai dalykinė. Labiausiai čia klaidina analogija su 
suvokimu, iš kurios išplaukia intuicijos arba esmės žiūros 
sąvoka. Trumpai prisiminkime tik tuos samprotavimus, 
kurie, kaip mums atrodo, prieštarauja fenomenologų sfe- 
rose paplitusiai esmės žiūros interpretacijai. 


116 


Jeigu esmės žiūra („kategorinis“ ir „specifinis“ įžvel- 
gimas) sugretinama su jusliniu suvokimu, tai tam, be abe- 
jo, esama rimtų dalykinių priežasčių. Visų pirma ir svarbu 
išsiaiškinti, kad — priešingai tvirtai įsigalėjusiems prie- 
tarams— bendrinės sąvokos, esmės bei kategorijos taip 
pat yra tiesiogiai ir savaime duotos, visai kaip ir jusliniai 
reiškiniai, taigi kad mes čia susiduriame ne vien su mąs- 
tymo intencijomis, kurioms realizavimo modusas yra ne- 
pasiekiamas. Bet toliau ši analogija nesiekia. Šiaip ar taip, 
ji neduoda mums pagrindo daryti išvadą, kad pirminis 
esmių duotumas yra toks pat kaip juslinių reiškinių. Prie- 
šingai, fenomenologinės analizės duomenys aiškiai rodo, 
kad šis duotumo būdas yra iš esmės kitoks. Bet jusliškai 
suvokiamų reiškinių specifinis ir pirminis duotumo būdas 
yra dalykinis. Tad ar nesiperša spėjimas, kad pirminis 
esmių ir kategorijų duotumas yra nedalykinis ar bent 
jau negrynai dalykinis? 

Pirmasis į akis krintantis fundamentalus skirtumas yra 
tas, kad esmės žiūra nėra absoliučiai savarankiškas aktas, 
kad jos pamatas būtinai, dėl pačios jos esmės yra juslinio 
(išorinio ar vidinio) suvokimo aktai. Ir ši priklausomybė 
yra, beje, ypatinga, parodanti esmių duotumo būdo savi- 
tumą. Esmės ne glūdi suvokiniuose kaip kokie nors realūs 
jų elementai, kurie galėtų būti ypatingu, į juos nukreiptu 
aktu išskirti iš visumos ir perkelti į aktualų „eksplikuotą“ 
duotumą. Veikiau jau esmės žiūra reikalauja perėjimo 
į kilą mąsiymo matmenį, kuriam reali juslinė duotybė 
pasidaro neesminė. Juk kaip tik čia ir yra fenomenologi- 
nio nusistatymo prasmė — šis nusistatymas sukuria „atsi- 
ribojimą“ nuo realaus pasaulio ir visos jo egzistencijos. 
Pačios esmės ne slypi jusliniame suvokinyje, jos yra pa- 
starojo vienaip ar kitaip „reprezentuojamos“. O tiksliau 
sakant, tai net ir ne tiesioginė juslinė duotybė reprezen- 
tuoja esmes, bet, kaip įtikinamai įrodė E. Huserlis, kalbė- 
damas konkrečiai apie kategorijų įžvelgimą, jas repre- 
zentuoja šitų suvokimo aktų „prasmė“ *. O tai, kas tinka 
kategorijoms (santykių ir funkcijų sąvokoms), mutatis 
mutandis tinka ir rūšių esmėms, eidė. Reprezentacija 





* Plg. E. Husseri, Logische Untersuchungen, II, 2; VI Untersuchung, 
Kap. VII. Studie ūiber kategoriale Reprasentation. 

nėra ekvivalentiška. Reprezentantas ir reprezentuojamasis 
yra ne tame pačiame būties sluoksnyje, todėl ir jų duotu- 
mo būdas nėra nei toks pat, nei analogiškas. Tad kiek- 
vienas mėginimas esmių duotumo būdą aišiknti juslinių 
suvokinių dalykinio duotumo prasme neišvengiamai atve- 
da į aklavietę. Jis verčia daryti išvadas, kurios arba nesi- 
duoda verifikuojamos atitinkama įrodoma dalykų padė- 
timi, arba tiesiog jai prieštarauja. Filosofinis mąstymas 
arba „platoniškai“ išaukština esmę iki savarankiško daly- 
kinio ens, arba pasuka į priešingą pusę ir pasibaigia nomi- 
nalizmu (ir empirizmu), t. y. pradeda visiškai neigti esmių 
arba bendrųjų idėjų būtį, ir būtent dė! tos priežasties, kad 
niekaip negalima įrodyti jų dalykinio duotumo nei jusli- 
niuose suvokiniuose, nei greta jų. Tuo ir galima pateisinti 
empirizmo neigiamą požiūrį į bet kokį sąvokų realizmą. 
Tačiau jo aklumas idėjoms atsiranda ne vien dėl sensua- 
listinio ribotumo, bet pirmiausia — dėl principinio prie- 
taro, kad visa būtis galinti būti tik dalykinė būtis, o visas 
duotumas —tik dalykinis duotumas. Beje, šiuo klausimu 
ir sąvokų realizmo atstovams dar gerokai trūksta aiškumo. 
Kad ir kaip stengtumeisi pabrėžti, kad idėjos nėra metaii- 
zinės būtybės, egzistuojančios greta daiktų ar juo la- 
biau — anksčiau už juos, kad idėjos yra tiktai daiktuose 
ir per juos reiškiasi, bet visų tų teiginių toli gražu nepa- 
kanka idėjų būčiai ir, svarbiausia, — jų pirminiam duotu- 
mo būdui apibrėžti (juo labiau — vienareikšmiškai nusa- 
kyti). Juk buvimas viduje, imanencija irgi tėra metaforinis 
pasakymas, kurį reikia išreikšti tikslesnėmis sąvokomis. 
Kad mes čia susiduriame su sunkumais, ir būtent — su 
sunkumais, susijusiais su idealios būtięs duotumo būdu, 
matyti jau iš to, kad kaip esminis idealios būties savitu- 
mas iškeliamas jos drtimumas sąmonei, jos didesnis artu- 
mas Aš sričiai, palyginti su realia būtimi*. Tačiau šiuos 
deskriptyvius teiginius galima suprasti tik kaip provizo- 
rišką apibūdinimą, o problema dar lieka neišspręsta. Bet 
ką daugiau galų gale reiškia tasai artumas Aš sričiai, jei- 
gu ne ypatingą idealios būties duotumo būdą, kuris Ski- 
riasi nuo realios būties duotumo ne tik kiekybiškai, kaip 


* Plg. N. Hartmann, Grundzūge einer Metaphysik der Erkenntnis, 
2 Aufi., S. 463 ff. 

teigia tas metaforinis pasakymas, bet ir kokybiškai? To- 
dėl šito artimumo sąmonei prasmę, matyt, būtų galima 
pirmiausia apibūdinti grynai negatyviai, pasakant, kad 
pirminė idealios būties sąmonė nėra grynai dalykinė 
reiškinių sąmonė. Be abejo, tuo dar neteigiama, kad ji 
yra išgyvenimų sąmonė. Tokio griežto „arba — arba“ čia 
nėra. Santykiai čia daug sudėtingesni; galimi ir tokie 
būties duotumo būdai, kurie sudaro visokiausias komp- 
leksines tarpines pakopas tarp dalykinio reiškinio ir neda- 
lykinio išgyvenimo, Čia iškart paminėsime dar vieną daly- 
ką, kuris, kaip mums atrodo, šiek tiek iš kitos pusės 
nušviečia idealios būties artimumą sąmonei. Turime gal- 
voje tai, ką būtų galima pavadinti idėjoms ir sąvokoms 
būdinga „gyvybe“, joms būdingu „spontaniškumu“. Tiesa, 
iš pažiūros atrodo būtų paprasčiausia imti ir paneigti tos 
gyvybės objektyvumą ir paskelbti ją nepagristia mąstymo 
subjektyvaus aktyvumo hipostaze. Tačiau šitaip problema, 
su kuria čia susiduriame, visai bus ne išspręsta, o tik nu- 
stumta į šalį. Juk toks atsakymas iškart kelia naują klau- 
simą: tai gal tada vis dėlto teisinga subjektyvistinė idea- 
lios būties interpretacija, transponuojanti idealią būtį 
psichine būtimi ir laikanti ją tik subjektyvios intelekto 
veiklos produktu? O jeigu ši interpretacija dalykiškai ne- 
pagrįsta, jeigu idealios būties pažinime, kaip ir realios 
būties pažinime, mes pagauname objektyvią esatį, kuri 
kyla ne iš pačios sąmonės, tai būtinai reikia atsakyti 
į klausimą: kodėl protas (arba intelektas), pagaunantis 
idealią būtį, net ir tų filosofinių sistemų, kurios pripažįsta 
savarankišką idealios būties objektyvumą (pavyzdžiui, 
platonizmo), nėra apibūdinamas kaip grynai receptyvinis, 
priimantis organas, toks pat, kaip ir juslumas (juslinė 
pažinimo galia), kodėl jam, priešingai negu juslumui, kaip 
specifinis esminis požymis yra priskiriamas spontanišku- 
mas2 Argi pažinimo organas, — jei jau pripažįstame būties 
prioritetą prieš pažinimą, — neturėtų būti pritaikytas prie 
objekto prigimties? Kaip tada išsiaiškinti proto spontaniš- 
kumą, žiūrint iš jo objekto, iš idealios būties pozicijų? 
Koks koreliatas atitinka šį spontaniškumą objekte? Paga- 
liau būtų galima šį klausimą pakreipti dar kitaip, ir vis 
tiek dėmesio centre liktų ta pati problema: kodėl subjek- 
tyvi idealios būties interpretacija atrodo natūrali ir tiesiog 

pati peršasi tiesioginiam filosofiniam mąstymui ir kodėl 
reali būtis taip mažne neįveikiamai priešinasi analogiškai 
interpretacijai, kad net subjektyvusis idealizmas, nepai- 
sant visos autosugestijos, ne visada pajėgia nekreipti dė- 
mesio į tą priešinimąsi? Tai faktai, kurių negali apeiti 
išankstinio nusistatymo nesilaikanti filosofinė analizė, fak- 
tai, aiškiai rodantys, kad pačioje idealioje būtyje turi būti 
kažkas, kas skatina ją subjektyviai interpretuoti. Ir, ma- 
tyt, tai yra ne kas kita, kaip savotiškas spontaniškumas 
(aktyvumas), būdingas idealios būties sąmonei. Tik tada, 
jei atsižvelgsime į šį dalyką, bus galima suprasti tikruo- 
sius motyvus objektyviojo idealizmo, kurio pamatus padė- 
jo Platonas ir kurį sisteminiu požiūriu senovėje išvystė 
Plotinas, o naujaisiais amžiais — G. Hėgelis. Jeigu idėjų 
ir sąvokų duotumas (būties būdas) būtų grynai dalykinis, 
tai ar nereikėtų idėjų „judėjimo“, dialektinio savarankiš- 
ko logoi gyvenimo ir net viso dialektinio metodo, kuris 
juk pretenduoja ir į objektyvią, ne tik į vidinę sąmonės 
reikšmę, laikyti baisiu suklydimu, atsiradusiu vien dėl 
pačių grubiausių antropomorfinių prietarų? Ir ar tada, 
nuosekliai laikantis objektyviojo idealizmo idėjų, pasaulis 
neturėtų neišvengiamai sustingti, pasidaryti absoliučiai 
nejudrus, tarsi Elėjos mokyklos būtis? Filosofijos istorijos 
tyrinėtojams šiuo aspektų atsiveria platus įdomių nagri- 
nėjimų laukas. Bet mums svarbu buvo tik konstatuoti, 
kad pirminis idealios būties (esmių, sąvokų) duotumas 
nėra grynai dalykinis, kad dalykiškumas, kurį ta būtis 
pasiekia loginėje analizėje, yra antrinis ir priklausomas 
nuo objektinančio pažinimo pirminio akto. Todėl dalinis 
subjektyvus loginės sferos sąlygotumas, kurį mes tarėmės 
privalą pripažinti, jokiu būdu nereiškia, kaip gali pasi- 
rodyti iš pirmo žvilgsnio, kad ideali būtis, pati savaime 
ir sau, yra subjektyvios kilmės. Šito lengvai galinčio kilti 
nesusipratimo mums pirmiausia ir rūpėjo išvengti. 


X 


„O dabar grįžkime prie svarbiausios mūsų tyrinėjimų 
temos — prie loginės arba tikrojo racionalumo sferos apra- 
šymo. Mes matėme: loginės sferos pagrindas arba, tiks- 

liau sakant, jos pradžia yra pirminis objektinančio paži- 
nimo aktas. Tik pažinimo sudalykinimas ir pavertimas 
pažinimo dariniais paverčia jį ypatinga, savarankiškai 
egzistuojančia sfera —ir tai yra loginė sfera. O kai jis 
jau susiformuoja kaip tokia dalykinė siera, tai sykiu įgau- 
na ir savarankišką būti, t. y. pasidaro pavaldus tik savam, 
jo paties esmei imanentiniam dėsningumui. Tiesa, šis dės- 
ningumas nėra pirminis — toks jis nė negali būti, nes 
pati loginė sfera taip pat yra išvestinė. Patyrinėjus jos 
pagrindus, pasirodo, kad juos sąlygoja iš dalies ontolo- 
giniai dėsningumai, o iš dalies — dėsningumai, būdingi 
pažinimo aktams. Apie tai dar kalbėsime vėliau. Tačiau 
loginio nusistatymo ribose šis dėsningumas galioja besą- 
lygiškai. Ir tik išėjus už to nusistatymo ribų atsiskleidžia 
jo priklausomybė nuo kitų, labiau pirminių dėsningumų. 
Tai būtų galima gana vaizdžiai pailiustruoti logikos isto- 
rija. Visur, kur ji duodasi vedama bendrų sisteminių ten- 
dencijų ir ima tyrinėti savo pačios kompetencijos pagrin- 
dus, logika liaujasi buvusi logika tikrąja šio žodžio 
prasme ir neišvengiamai pavirsta bendra ontologija (kaip 
racionalizme) arba sąmonės teorija (kaip I. Kanto filoso- 
fijoje). Bet mes čia nenagrinėsime šitų logikos ryšių su 
ontologija ir transcendentaline logika. Vis dėlto jau iš 
anksto galima numanyti, kad dėl savitos tarpinės padėties, 
kurią loginė siera užima tarp smonės ir būties, jos struk- 
tūra yra daug sudėtingesnė, negu paprastai manoma, ir 
kad ta struktūra sudaro nemenkų sunkumų fenomenolo- 
" giniam aprašymui. 

Tad kokie yra pagrindiniai loginės sferos savitumai, 
tiesiogiai išryškėjantys nagrinėjant jos esmę? Pirmiausia 
iškart į akis krinta jos universalumas. Potencialiai ji aprė- 
pia visą būtį ar bent jau pretenduoja visą ją apimti. Būda- 
ma sudalykintu pažinimu, ji stengiasi atspindėti savyje 
visą pasaulį. Kiekvieną ypatingą būtį iš principo atitinka 
tam tikra sąvoka, kiekvieną dalykų padėtį — sprendinys. 
Visi būties skirtumai turi loginius koreliatus — atitinka- 
mus sąvokų skirtumus. Visa būtis tarsi transponuojama 
arba suprojektuojama į loginę sferą. Ką reiškia tas trans- 
ponavimas ir projektavimas ir kaip jis apskritai įmano- 
mas, yra klausimas, kurio mums čia nėra reikalo nagri- 

nėti. Mūsų tikslams užteks konstatuoti, kad šis procesas 
iš tikrųjų vyksta ir kad jis iš esmės lemia dalykinio paži- 
nimo prasmę. Loginėje sferoje viskas yra sąvokos ir sąvo- 
kų ryšiai. Bet pačios sąvokos, kad ir koks skirtingas būtų 
jų turinys, yra homogeninės, priklauso tam pačiam (logi- 
niam) būties matmeniui. Todėl loginėje sferoje jau nėra 
skirtumo tarp būties sluoksnių ir būties matmenų; jis yra 
išstumtas į sąvokų turinį ir logiškai reiškiasi tik vienokia 
ar kitokia sąvokų diferencija ir sąvokų opozicijomis. Žo- 
džiu, būties projekcija į loginį lygmenį būtinai sukelia 
visų būties santykių ir būties skirtumų niveliaciją ir pa- 
verčia juos vien tik sąvokų santykiais ir skirtumais. Tuo 
"pagrįstas specifinis formalus logikos pobūdis. Ji iš prin- 
cipo abejinga turiniui arba, tiksliau sakant, sąvokos ma- 
terijai. Tiesa, kiekviena sąvoka būtinai turi turinį, yra 
esmiškai susieta su kokia nors būties materija; tačiau, 
loginiu požiūriu, šis turinys susidaro kaip įvairovė požy- 
mių, kurie patys savo ruožtu yra sąvokos, taigi imanen- 
tiški loginei sferai ir pavaldūs jos dėsniams. Tad loginė 
sfera yra uždaras, pats sau egzistuojantis pasaulis, kuris 
pagrįstai gali būti vadinamas iopos noėtos. Juk perkelta 
į loginę sierą, visa būtis tampa perdėm homogeniška, ir 
šį homogeniškumą galima palyginti tik su erdvinės įvai- 
rovės homogeniškumu,. 

Šia logikos savybe pagrįstas ir tas ypatingas patrauk- 
lumas, kurį nuo senų senovės filosofiniam mąstymui 
turėjo loginis racionalizmas. Didieji neįveikiami priešta- 
ravimai, kurių pilna visa būtis ir įvairiausi jos matmenys, 
čia rodosi jei ir ne panaikinti, tai vis dėlto jungiami vieno 
bendro visuotinio vardiklio. Sąvoka yra burtų lazdelė, 
kuri akimoju sukuria išsvajotąją, visą būtį apimančią 
vienovę. Tiesa, ši regimybė iškart išsisklaido, kai tik išei- 
name už loginio nusistatymo ribų ir įsisąmoniname jo 
sąlygotumą: loginė vienovė galioja tik homogeniškame 
sąvokų pasaulyje. Kiekvienas mėginimas priskirti jai ant- 
loginę metafizinę reikšmę demaskuojamas kaip petitio 
principii, kaip nepagrįstas metabasis eis allo genos. Kad 
ir kokia galinga reakcija prieš loginį racionalizmą prasi- 
dėjo XIX šimtmečio filosofijoje, jai vis dėlto ligšiol dar 
nepasisekė demaskuoti racionalistinių prietarų su viso- 

mis jų giliausiomis šaknimis, ir klausimas, kuo raciona- 
lHizmas, kaip sisteminga pasaulėžiūra, yra pagrįstas ir kuo 
nepagrįstas, vis dar laukia galutinio sprendimo. Iraciona- 
lizmas, tiesa, gali būti lozungu kovoje su ratio išsišoki- 
mais, bet pats nėra pozityvus principas, galintis sisteminių 
požiūrių pateikti racionalizmui lygiavertę alternatyvą. To- 
dėl ir dabarties filosofijoje racionalizmo pavojus dar toli 
gražu nėra įveiktas; užmaskuotu arba sublimuotu pavi- 
dalu racionalistiniai prietarai ligi šiol įsiskverbia į filoso- 
finį mąstymą. Taip, mūsų nuomone, visų pirma yra todėl, 
kad esminis ryšys tarp loginio racionalumo ir objektinan- 
čio pažinimo nusistatymo vis dar nėra aiškiai įžvelgtas. 
Kad čia dar reikia gerokai aiškintis net pačius svarbiau- 
sius principinius momentus, rodo, pavyzdžiui, ir santykio 
tarp bendrybės ir atskirybės problema, kuri kaip tik logi- 
nei sferai turi fundamentalią reikšmę. 


XI 


Kiekvienas pažinimas yra bendrybės pažinimas. Taip 
pažinimą apibūdino jau Aristotelis. Mat jis yra pažinimas 
sąvokomis. O kiekviena sąvoka, net jeigu ji žymi atskirą, 
individualų daiktą, yra bendrybė*. Aristotelio apibūdini- 
mą, be abejo, reikia suprasti ne ta prasme, kad pažinimo 
objektas yra tik bendrybė. Jis lygiai taip pat yra ir atski- 
rų, individualių dalykų pažinimas. Tačiau atskirybę jis 
gali pagauti ir apibūdinti tik padedant bendrybei, tik jai 
tarpininkaujant. Vadinasi, atskirybė gali būti pažinta tik 
tada, kai pažįstama ir jai priklausanti bendrybė, Ryškiau- 
Siai tai matyti vadinamuosiuose dėsnių moksluose: jie yra 
dėsnių mokslai ne vien todėl, kad užsiima tik apibendri- 
namąja veikla, kad sutelkia visą dėmesį tik į bendrųjų 
dėsningumų pažinimą. Dėmesys atiskirybei jiems anaiptol 
nesvetimas. Kiekvieną generalizacijos procesą būtinai ati- 
tinka įvairiausi specializacijos ir singuliarizacijos proce- 
sai. Tačiau lemiamą reikšmę visada turi bendrybė. Atski- 
rybė laikoma arba konkrečiu specialiu bendrybės atveju, 
arba — kai reikia ją visapusiškai apibūdinti ir apibrėžti — 





* Šiuo klausimu plg. E. Husse/l, Ideen zu einer reinen Phanome- 
nologie u, phanom, Philos., Abschn. ūber d. Eidos. 

ypatingu įvairiausių bendrų dėsningumų ir dėsnių hierar- 
chijų kompleksu arba raizginiu. Jeigu galutinis pažinimo 
tikslas yra visiškai konkretus „čia“ ir „dabar“, tai tas 
kompleksas yra begalinis ir jo niekada iki galo nepajėg- 
sime apibūdinti sąvokomis. Todėl absoliuti konkretybė 
ir atskirybė visada lieka problema, prie kurios sprendimo 
visada galima tik daugiau ar mažiau priartėti. Šia prasme 
ji yra ribinė racionalaus pažinimo problema. Tačiau ši 
ribinė problema mokslinei metodikai nėra kažkas speci- 
fiškai nauja; ji apdorojama ir iš principo įveikiama tomis 
pačiomis metodinėmis priemonėmis, kaip ir bet kurį kita 
problema, susijusi su specialių ir atskirų dalykų pažinimu. 
Tai aiškiai rodo, kad dalykiškai orientuoto pažinimo, kurio 
įsikūnijimą matome dėsnių moksluose, santykis su bend- 
rybe ir atskirybe yra iš esmės skirtingas, nors šios dvi 
sąvokos būtinai koreliuoja tarpusavyje ir todėl, kaip būtų 
galima tikėtis, turėtų pretenduoti į loginį lygiateisiškumą. 
Atskirybė visada yra apibrėžiamasis, o bendrybė — api- 
brėžiantysis narys. Atskirybė yra problema, kuriai išspręs- 
ti būtinas metodines priemones gali duoti tiktai bendrybė. 
Be abejo, šio teiginio negalima suprasti ta prasme, kad 
racionaliam pažinimui ir bendrybė negali būti problema. 
Tačiau jos problematika yra visiškai kitokia nei atskiry- 
bės. Jos tikslas — arba susieti turimą bendrybę su aukš- 
tesne bendrybe (aukštesne rūšimi, bendresniu, daugiau 
aprėpiančiu dėsningumu), arba — kai kalbama apie aukš- 
čiausias, iš nieko neišvedamas sąvokas (kategorijas) — 
parodyti, kad šios sąvokos sudaro tam tikro būties regio- 
no ar būties sluoksnio pažinimo būtiną pagrindą ir prie- 
laidą. Taigi bendrybės problematika yra imanentinė, ji 
visada lieka bendrybės srityje; niekada jai atskirybė nėra 
metodinė pažinimo, t.y. loginio bendrybės apibrėžimo, 
priemonė. Bet koks mėginimas šitaip apibrėžti bendrybę 
būtų iš esmės neįmanomas, loginiu požiūriu, beprasmiškas. 
Tuo tarpu atskirybės problematika yra transientinė, Čia 
visada reikia suskaidyti atskirybę į sąvokomis išreikštus 
bendrinius apibrėžimus, perkelti ją į racionalumo, t. y. 
bendrinių sąvokų, sritį. Kad šioje skirtingoje dalykinio 
pažinimo laikysenoje glūdi esminis aspektas, būdingas ne 
tik dėsnių mokslams, bet ir apskritai visam pažinimui, 
matyti jau iš to, kad ir vadinamuosiuose ideograiiniuose 

moksluose, kurių objektas yra grynai individualūs ir kon- 
kretūs dalykai, bendrybei tenka tas pats metodinis vaid- 
muo. Ir čia ji galų gale yra apibrėžiantysis narys. Tiesa, 
Čia konkretybė ir atskirybė nelaikoma tik ypatingu bend- 
rųjų dėsningumų atveju, atsiradusiu vien dėl atsitiktinio 
jų susipynimo, Juk čia kaip tik turi būti išsaugomas ir 
deramai gerbiamas individualybės unikalumas ir nepa- 
kartojamas individualumas. Ta prasme šie mokslai vado- 
vaujasi ne loginiu racionaliu, t. y. pačia logine racionalia 
sfera pagrįstu, požiūriu. Tačiau vos tik mes įsigiliname, 
kokiomis priemonėmis siekiama šio pažinimo tikslo, kai 
esame priversti įsitikinti, kad metodai čia iš esmės tie 
patys kaip ir dėsnių moksluose. Nors čia atskirybės ir 
nereikia pajungti bendriniam dėsniui ar priskirti prie ko- 
kios nors rūšies, tačiau svarbu susieti kiekvieną konkretų 
faktą arba fenomeną su konkrečia visuma ir apibūdinti 
jį kaip tos visumos (pavyzdžiui, vystymosi istorijos visu- 
mos, kultūrinės epochos visumos ir t.t.) narį ar dalį. Ir 
jei dabar paklausime, kokias priemones turi ideografiniai 
mokslai šiai konkrečiai visumai bei jos santykiui su jos 
konkrečiomis dalimis ar nariais apibūdinti, tai ir vėl rasi- 
me ne ką kita, kaip bendrines, iškilusiai problemai pritai- 
kytas sąvokų schemas, kurios ir leidžia išspręsti tą užda- 
vinį. Tiesa, čia akcentuojamas konkrečios individualybės 
pažinimas, t.y. pagrindinė pažinimo intencija nukreipta 
į pačią individualybę. Čia iš principo pripažįstamas uni- 
kalumas sintezės, per kurią individualybė sujungia į kon- 
krečią vienovę visus savo apibrėžimus, pati neišnykdama 
toje vienovėje. Ji laikoma būtent individu tikrąja šio Žžo- 
džio prasme. Tačiau dėl to nė kiek nesikeičia fundamen- 
talus faktas, kad ir čia individualybė, kaip tam tikra api- 
brėžta būtis, pasirodo pažinimui tik kaip didesnės ar ma- 
žesnės bendrybės individualizacija ar konkretizacija, 
Todėl esminis dalykinio pažinimo bruožas yra tas, kad 
jis visada aiškina ir pagrindžia atskirybę bendrybe. Dės- 
nių mokslų idealas yra grynai deduktyvus pažinimas. Tai 
liudija istorinė šių mokslų raida. Ir jokia empirinė kritika 
Čia nieko negali pakeisti. Juk ji galų gale visada gali 
priminti tik tai, ką jau I. Kantas pripažino kaip tikrąjį 
empirizmo branduolį, kad kiekvienas pažinimas prasideda 
nuo patyrimo, Pritaikius šį teiginį mūsų problemai, tai 

reikštų: bendrybė pažįstama iš atskirybės, bet ne per at- 
skirybę. Atskirybė yra bendrybės pažinimo išeities taškas, 
bet ne jo pagrindas. Indukcijos metodika tam nepriešta- 
rauja. Juk indukcija pati yra paremta tam tikromis aprio- 
rinėmis prielaidomis, o, antra vertus, apibendrinama tik 
anticipuojant ieškomą rezultatą, kai duotieji atskiri atve- 
jai tėra tik verifikacijos priemonės. Pagrindimo santykis 
tarp atskirybės ir bendrybės dėl to neapsiverčia aukštyn 
kojom, jis ir čia lieka toks pat kaip dedukcijos atveju. 
Savo logine esme indukcija apskritai nėra dedukcijos 
priešingybė. Ji tik netiesioginiu keliu veda prie to paties 
fundamentalaus loginio pagrindimo ryšio. Be abejo, teisy- 
bė, kad grynai deduktyvaus pažinimo idealas nėra visų 
mokslų idealas; vadinamiesiems įdiografiniams mokslams 
jis negalioja: jiems svarbiausia yra kaip tik individua- 
lybė. Tačiau naujausių fenomenologinių tyrinėjimų duo- 
menys, matyt, neleidžia abejoti, kad ir šie mokslai, kaip 
ir apskritai visi empiriniai mokslai, negali išsiversti be 
bendro apriorinio pagrindo. Ir jų šaknys glūdi tam tikrose 
eidetinėse disciplinose, kurios jiems apskritai ir suteikia 
tikrai mokslinio (dalykinio) pažinimo pobūdį. 

Tiesa, dabar būtų galima paprieštarauti: atskirybės ir 
bendrybės santykio problema yra ne tik pažinimo, bet ir 
būties problema. Jeigu jau sykį pripažistame idealios bū- 
ties objektyvumą ir savarankiškumą, tai neišvengiamai 
kyla klausimas: koks idealios būties (kaip bendrybės) 
santykis su realia būtimi (kaip atskirybe)? Kaip reikia 
objektyviai — ne loginiu, bet ontologiniu požiūrių — su- 
prasti ryšį tarp gamtos dėsnių ir gamtos reiškinių, tarp 
rūšies ir individo? Ar negali būti taip, kad, atidžiau įsižiū- 
rėjus, pasirodys, jog loginis pagrindimo santykis yra tran- 
sponuojamas ontologiniu priklausomybės santykiu tarp 
bendrybės ir atskirybės ir jog todėl B. Spinozos teiginys 
„Ordo et connexio rerum idem est aigue ordo et connexio 
idearum“ (tik atvirkščiai suformuluotas) vis dėlto yra tei- 
singas? Tada, vadinasi, loginę atskirybės ir bendrybės 
problemą būtų galima teisingai interpretuoti ir spręsti tik 
remiantis jos ontologine kilme. Tada ir atskirybės pri- 
klausomumas nuo bendrybės nebūtų specifinis loginės 
sferos savitumas, 

Be abejo, su tuo filosofinis mąstymas turi skaitytis. Ta- 
čiau dėl to racionalizmas dar nepajėgia įrodytį savo siste- 
minio pagrįstumo, o atskirybės ir bendrybės ryšių loginės 
problemos savitumas ir savarankiškumas dėl to irgi nepa- 
naikinamas. Juk racionalizmas suka kaip tik priešinga 
linkme: jis nesistengia išvesti iš ontologinio atskirybės ir 
bendrybės ryšio jų loginio santykio, bet tiesiogiai perkelia 
loginius santykius į realios būties sferą. Tai ir yra petitio 
principii, kuriuo jis nusikalsta. O jeigu norime tikrai išaiš- 
kinti, ar loginis pagrindimo santykis tarp atskirybės ir 
bendrybės gali būti paremtas ontologiniu priklausomybės 
santykiu — beje, kur filosofijoje ligšiol bandyta tatai 
tikrai padaryti? — tai visų pirma reikia gerai išnagrinėti, 
su kokia būties sritimi yra susijusios bendrybės ir atski- 
rybės sąvokos, t. y. į kokią sritį yra nukreipta objektinanti 
refleksija, dėl kurios tos sąvokos atsiranda sąmonėje. Ir 
atsakymas čia turbūt gali būti tik vienas: tai yra loginė 
sfera, dalykinio pažinimo sritis. Bendrybės ir atskirybės 
opozicija čia aiškiai matoma kaip bendrinės sąvokos ir 
atskiro vaizdinio opozicija. Taigi tyrinėjimas turi remtis 
šia duotybe ir jau toliau kelti klausimą, ar šita loginė 
opozicija turi savo ontologinį atitikmenį ir — jeigu tai 


. galima įrodyti, — kuo tas atitikmuo savo struktūra skiriasi 


nuo loginio tų pačių sąvokų santykio. Kad čia mes susi- 
duriame tikrai ne su identiškais dalykais, kad tarp loginio 
ir ontologinio šios opozicijos nario esama didelių skirtin- 
gumų, galima suprasti jau ir iš to, jog ontologinėje steroje 
negali būti kalbos apie atskirybę ir bendrybę viena šalia 
kitos, kaip yra loginėje sferoje; čia mes matome, kad 
opozicijos yra viena kiloje, ir mėgindami tiksliau tai už- 
fiksuoti ir aprašyti, susiduriame su nemenkais sunkumais. 
Šiaip ar taip, aišku: visur, kur atskirybės ir bendrybės 
problemą mėginama spręsti ontologiniu požiūriu, pasiro- 
do, kad formalus loginis bendrybės apibrėžimas yra nepa- 
kankamas. Bendrybė čia negali gyvuoti kaip abstrakti 
bendrybė, bet turi būti nagrinėjama kaip konkreti bend- 
rybė, kuri, būdama visuma, aprėpia jai pavaldžią konkre- 
tybę kaip savo specifikaciją ir individualizaciją*. O jei 

* Įsidėmėtina, kad ontologiniu požiūriu nagrinėti atskirybės ir bend- 
rybės koreliacijos problemą ėmėsi ir skatino pokantinio loginio idea- 
lizmo atstovai (ypač G. Hėgelis, o dabar — Marburgo mokykla), t. y. 

tarp loginės ir ontologinės bendrybės esama esminio skir- 
tumo, tai ieškant paralelių ir analogijų tarp šių dviejų 
bendrybės atmainų reikia būti labai atsargiems. Kai, pa- 
vyzdžiui, priešpriešinami loginiai arba pažinimo principai 
ir būties principai, tai kyla klausimas, ar terminas „prin- 
cipas“ abiem atvejais reiškia tą patį, t. y. ar apie ontolo- 
ginius principus galima kalbėti ta pačia prasme kaip apie 
loginius principus. Juk nevalia pamiršti, kad principo 
(bendrybės) ir principiato (atskirybės) egzistavimas šalia 
vienas kito loginėje sferoje yra pagrįstas objektinančiu 
dalykinio pažinimo nusistatymu, suteikiančių bendrybei 
savarankišką dalykinę būtį šalia atskirybės. Kadangi onto- 
loginėje sferoje joms nėra pagrindo taip egzistuoti šalia 
viena kitos, tai neišvengiamai kyla klausimas: koks čia 
yra bendrybės duotumo būdas? Ar galima šioje sferoje, 
kurioje atskirybė ir bendrybė yra viena kitoje, apskritai 
kalbėti apie dalykinį bendrybės duotumą tikrąja šio žo- 
džio prasme? Taip mes vėl grįžtame prie klausimo, kurį 
pirma jau buvome kėlę. Atsakymas į jį išeina už mūsų 
tyrinėjimo ribų. Mums buvo svarbu tik įrodyti dalykinį 
šio klausimo pagrįstumą. Juk tuo patvirtinama tezė, kuri 
mums iš tikrųjų ir rūpi: kad subordinacijos santykis tarp 
atskirybės ir bendrybės, kuris paprastai laikomas svar- 
biausiu šioje opozicijoje, yra specifinis loginis santykis. 


XII 


Bet mes galime eiti dar toliau ir tiksliau apibūdinti 
savo tezę dar kitu aspektu. Bendrybės primatas prieš at- 
skirybę atsieja loginę sferą, kaip suobjektinto pažinimo 








kaip tik ta filosofijos kryptis, kuri jau mąsto ne grynai racionalistiškai, 
kuri jau nemėgina paprasčiausiai ontologiją pakeisti logika, bet sten- 
giasi atsižvelgti ir į pačią ontologiją. Ne vien G. Hėgelio mokyklos, 
bet ir H. Koheno darbuose ne tik logizuojama ontologija, bet ir onto- 
logizuojama logika (beje, tai matyti jau ir I, Kanto transcendentalinėje 
logikoje!). Racionalistinis logikos ir ontologijos sutapatinimas dėl to, 
tiesa, gerokai pakinta, bet iš principo nėra įveikiamas. Šitaip sutapa- 
tini yra pražūtinga todėl, kad savo teisių pilnai neįgyja nei loginis, 
nei ontologinis požiūris, Tiesiog formaliąją logiką nesiseka paprasčiau- 
siai pakeisti transcendentaline. Mūsų nuomone, formalioji logika netei- 
singai suprantama ir E. Kasirerio apskritai reikšmingame veikale „Sub- 
stancijcs sąveika ir funkcijos sąvoka". 

sferą, ne tik nuo ontologinės sferos, bet ir nuo visos neda- 
lykinės sąmonės bei nedalykinio žinojimo; maža to — ir 
nuo viso nerefleksyvaus dalykinio žinojimo. Ar mes, pa- 
vyzdžiui, imsime paprastą suvokimą dar prieš sprendimo 
aktus, ar tiesiog savo paties išgyvenimų sąmonę, ar spon- 
tanišką aplinkinių žmonių psichinio gyvenimo supratimą, 
ar galų gale tai, ką būtų galima pavadinti specifiniu judė- 
jimo suvokimu,— visoms šioms iš esmės tokioms skirtin- 
goms sąmonės formoms, lyginant jas su refleksyvių daly- 
kiniu pažinimu, yra bendra vienas dalykas: visur susidų- 
riame su sąmone ir pažinimu atskirybės, kuri nėra susieta 
su bendrybe ir nėra jos atstovaujama. Be abejo, visuose 
tuose sąmonės turiniuose (jų „prasmėje“) bendrybė poten- 
cialiai yra, tačiau sąmonei ji aktualiai neegzistuoja ir gali 
tapti savarankiškai duota tik per dalykinę refleksiją. Ta- 
čiau tai reiškia, kad šiems sąmonės aktams bendrybės 
aktualumas, jos savarankiškas duotumas neturi tokios 
konstitutyvios reikšmės kaip refleksyviam pažinimui, Tie- 
sa, visos paminėtos sąmonės formos pačios savaime dar 
nėra pažinimas. Juk pažinimas visada reiškia gebėjimą 
duoti sau pačiam ataskaitą apie sąmonės turinį, taigi pas- 
tarojo refleksiją; ir kaip tik šis gebėjimas duoti sau pačiam 
ataskaitą, ši refleksija objektina žinojimą ir bendrybę daro 
aktualią sąmonei. Tačiau padarytume pražūtingą klaidą, 
jei dėl šios priežasties taip atskirtume pažinimą nuo dar 
nerefleksyvios, nesudalykintos. sąmonės, lyg ji dar ap- 
skritai nebūtų žinojimas, t.y. lyg ji reikštų tik aklą ir 
bejėgį, neveiksmingą „turėjimą sąmonėje“, kuriam nega- 
lima pripažinti jokios „prasmės“. Priešingai, juk visos tos 
nerefleksyvios sąmonės formos sudaro būtiną pagrindą, 
ant kurio susiformuoja pažinimas ir iš kurio pastarasis 
semiasi visą savo turinį. Nuolatinė ir glaudi nerefleksy- 
vaus ir reileksyvaus žinojimo savitarpio sąveika nulemia 
žmogaus sąmonės gyvenimą, palaiko jo nuolatinę įtampą. 
Be to, nerefleksyvios sąmonės formos, kaip ir pažinimas, 
sąmonės gyvenime atlieka žinojimo, galinčio turėti įtakos 
ir lemti žmogaus veiklą ir elgesį, funkciją. Ir šiais aktais 
pagaunami toli gražu ne tik patys paprasčiausi turiniai, 
bet ir nepaprastai sudėtingi išgyvenimų bei reiškinių kom- 
pleksai, kurių turinį refleksyvus pažinimas dažniausiai 
pajėgia tik netobulai ir nuotrupomis paversti artikuliuotu 

dalykiniu duotumu. Be to, šių kompleksų pagava būna 
tokia tiksli ir instinktyviai taikli, kad refleksyvus pažini- 
mas gana dažnai nė negali jai prilygti. Šie faktai yra 
didžiai iškalbingi. Jie rodo, kad ne visas žinojimas yra 
eo ipso bendrybės žinojimas ir žinojimas per bendrybę. 
Šis apibūdinimas tinka tik refleksyviam dalykiniam žino- 
jimui, t. y. pažinimui. Taip pat 'ir iš grynos žinojimo esmės 
visai nėra aišku, kodėl kaip tik bendrybei turėtų būti 
teikiama pirmenybė. Ir jeigu mums šis bendrybės priori- 
tetas iš pirmo žvilgsnio atrodo savaime suprantamas, tai 
taip yra todėl, kad patį žinojimą mes įsisąmoniname tik 
refleksyvų ir sudalykintą ir kad dalykinis nusistatymas 
mums yra labiausiai įprastas. Tuo pagrįstas ypatingas ra- 
cionalumas loginės sferos, t.y. pažinimo, kaip refleksy- 
vaus dalykinio žinojimo, palyginti su visomis kitomis žino- 
jimo ir sąmonės formomis*. 

Taigi mes įsitikinome, kad bendrybės pirmumas, jos 
aiškus prioritetas prieš atskirybę yra fundamentali esminė 
racionalumo savybė. Su šiuo tiesiogiai susijęs dar ir kitas 
savitumas, turintis irgi fundamentalią reikšmę. Jis liečia 
pažinimo tikrumą. Jeigu paklausime, kuo paremtas paži- 
nimo tikrumas, tai pirmasis atsakymas galės būti toks: 
kiekvienas pažinimas tik tada gali būti laikomas tikru, 
jei jis yra pagrįstas pažinimas. O pagrįstas pažinimas yra 
tikrasis racionalus pažinimas. Juk ratio reiškia ne tik „,pro- 
tas", bet ir „pagrindas“. Tačiau, kaip suprato jau antikos 
skeptikai, šis atsakymas, nors ir koks jis būtų teisingas, 
galutinai neišsprendžia tikrumo problemos. Juk pagrindas, 





* Šiuo teiginiu visai nebandome neigti, kad nerefleksyvų „intui- 
tyvų" žinojimą nepaprastai praturtina įr pagilina sukaupti reileksyvaus 
žinojimo (pažinimo) duomenys ir kad šiuo požiūriu bendrybė ir čia, 
sakytum, potencialiai dalyvauja. Tačiau tai jau antrinis procesas, nepa- 
naikinantis pirminės refleksyvaus žinojimo priklausomybės nuo nere- 
fleksyvaus žinojimo. Ir dėl jo nė kiek nepasikeičia struktūra intuity- 
vaus žinojimo, kuriame siejimas su bendrybe neaktualizuojamas. Daryti 
prielaidą, kad esama nesąmoningo žinojimo elementų, per kurį tas 
susiejimas realizuojamas, gali paskatinti tik vis dar niekaip neišgujami 
racionalistiniai mąstymo įpročiai. 

kuriuo remiasi pagrindžiamasis dalykas, turi savo ruožtu 
būti pagrindžiamas kitu pagrindu, o šis — trečiu ir t.t. 
iki begalybės. Regressus in infinitum galima išvengti tik 
tuo atveju, kai pažinimas galų gale pasiekia tokį pagrindą, 
kuriam jau nereikalingas joks kitas pagrindimas, taigi 
kuris lyg ir pats save pagrindžia. Tačiau šis savęs pagrin- 
dimas jau nėra pagrindimas tikrąja šio žodžio prasme. 
Juk bet koks pagrindimas yra tarpininkavimas, jo prie- 
laida yra pagrindo ir pagrindžiamojo dalyko skirtingumas, 
jų dualizmas. O savęs pagrindimas yra tiesioginis; vadi- 
nasi, jis nereiškia nieko daugiau, kaip tik akivaizdumą, 
savaiminį liktumą be jokio tarpininkavimo. Tačiau aki- 
vaizdumas tik ten gali realizuotis, kur pažinimo objektas 
yra tiesiogiai savaime duotas*. Taigi viso per tarpininkus 
gauto pažinimo šaknys glūdi tiesioginiame įžvelgime (žiū- 
roje), o viso tikrumo šaknys — pirminiame akivaizdume. 

Bet ką reiškia šis racionalaus pažinimo prilyginimas 
tiesioginei intuicijai? Ar iš akivaizdumo dalykinio prana- 
šumo prieš pagrindimą galima daryti išvadą, kad Ioginis 
pagrindimo santykis apskritai yra antraeilis dalykas, lie- 
čiantis tiktai pažinimo išorinę formą ar tvarką, bet nieku 
gyvu negalintis pretenduoti būti veiksniu, nulemiančių 
ir sankcionuojančiu pažinimo tikrumą? Mokslinės meto- 
dikos tendencijos šio kraštutinio intuityvistinio požiūrio 
toli gražu visapusiškai nepatvirtina. Jei jis vienas būtų 
lemiamas, tai reikėtų tikėtis, kad, pavyzdžiui, geometrija 
ir savo aksiomose, ir įrodymo procese stengsis kiek gali- 
ma labiau naudotis tiesioginiu įžvelgimu (tokį reikalavimą 
jai kėlė, sakysim, kad ir A. Šopenhaueris). Tačiau taip 
nėra. Visuose savo įrodymuose ji būtinai teikia pirme- 
- nybę grynai deduktyviam metodui, net ir tada, kai jis 
yra netiesioginis. O aksiomose irgi matoma ta pati tenden- 
cija — kiek įmanoma labiau apriboti pirmine intuicija 
paremtų aksiomų skaičių, o visas kitas dedukcijos keliu 
išvesti iš jų. Mažne gali susidaryti įspūdis, kad matema- 
tikas nelabai pasikliauja tiesiogine intuicija ir racionalaus 
įrodymo procesui linkęs pripažinti aukštesnį tikrumo laips- 
nį. Iš pirmo žvilgsnio tai atrodo kaip kažkoks nesusipra- 


* Pig. E, Husserl, Ideen zu einer reinen Phūnomenologie u. phano- 
menologischen Philosophie, IV Abschintt, 2 Kap., 5 136, ff. 

timas: juk ir dedukcija galų gale priversta grįžti prie tam 
tikrų akivaizdžių, tik intuityviai pagaunamų pagrindų, 
Tačiau giliau panagrinėjus šį klausimą, paaiškėja, kad tai, 
kas skatina matematiką šitaip elgtis, yra visai ne raciona- 
listinis prietaras, bet teisingas mokslinis instinktas, teisin- 
gai įvertinantis metodinę racionalumo reikšmę. Visų pir- 
ma, čia svarbu sisteminiai interesai. Tiesioginė intuicija 
nepajėgia atitikti sisteminio sąryšio reikalavimų. Ji yra 
„stigmatinė“, ji izoliuoja savo objektą. Todėl ją turi papil- 
dyti „konspektyvi“ intuicija: o jos negalima išvystyti ir 
aktualizuoti niekaip kitaip, kaip tik racionaliu (deduktyviu 
arba dialektiniu) keliu. Čia mes palietėme nepaprastai 
svarbų racionalumo problemos klausimą, į kurį vėliau 
turėsime dar išsamiau įsigilinti. Mat pažinimo sistemiš- 
kumas yra kuo glaudžiausiai susijęs su jo tikrumu. Bet 
kol kas mums svarbu vien tiksliai nustatyti, kuo galų 
gale paremtas šis sisteminis ir mokslinis racionalaus pa- 


grindimo pranašumas, 

Ir čia, matyt, yra didžiai reikšminga, kad kaip tik 
E. Huserlis, vienas iš intuityvizmo kūrėjų ir svarbiausių 
jo atstovų, patį akivaizdumą laiko savotišku pagrindimo 
santykiu. Kiekvienas mėginimas pažinti, paremtas savai- 
miniu objekto duotumu, kaip tik tuo ir yra „motyvuotas“ 
ir net „protingai motyvuotas“*. Tačiau šis motyvavimas 
nėra pagrindimas įprastine prasme, nėra toks, koks jis 
būna pažinimo sferoje tarp dviejų pažintų dalykų (spren- 
dinių); čia jis išeina už pažinimo sferos ribų ir nurodo 
į ontologinę dalykų padėtį, kuri yra to motyvavimo pa- 
grindas. Čia pažinimas pagrindžiamas ne kitu pažinimu, 
bet būtimi. Taigi šis pagrindimas yra ontologinis (ir šia 
prasme taip pat gnoseologinis), bet ne specifiškai logi- 
nis**. Tačiau dabar neišvengiamai kyla klausimas: ar šie 
du pagrindimo būdai nėra tokie radikaliai skirtingi, kad 
jų apskritai nevalia gretinti? O gal jie abu turi kokį nors 
bendrą esminį aspektą, kuris — gnoseologiniu požiūriu — 
sujungia juos ne tik į išorišką, bet ir į principinę vienovę? 

* Plg. ten pat, 5 136. 

** Todėl ir pakankamo pagrindo dėsnis įgyja dvejopą reikšmę — 


ontologinę (gnoseologinę) ir specifiškai loginę (Plg. A. Piūnder, Logik. 
„Die log, Denkgesetze"), 

Todėl truputėlį išsamiau panagrinėkime ontologinį pa- 
grindimo būdą. Ar pats akivaizdumas aktualizuojamas 
jau paprastoję intuicijoje, savaiminiu objekto duotumu? 
Matyt, kad ne. Juk pirminė intuicija tik „turi“ savaime 
duotą objektą įr pati ištirpsta tame turėjime. Akivaizdu- 
mas čia egzistuoja tik in potentia. Tikras akivaizdumas 
išgyvenamas tiktai tada, kai mes susimąstome, susivo- 
kiame, jog objektas stovi prieš mus savo pirminiu pavi- 
dalu, taigi kai mes reflektuojame pačią intuiciją ir siejame 
ją su objekto savaiminiu duotumu. Per tą refleksiją intui- 
cija šiek tiek objektinama; kaip žinojimas, kaip aktas ji 
atskiriama nuo joje duoto objekto ir tik dėl šito atsky- 
rimo aktualizuojama intuicijos sąsaja su jos objektu, /Tai- 
gi šis paprastą intuiciją modifikuojantis objektinimas 
sukuria būtiną pamatą akivaizdumo išgyvenimui. Modifi- 
kuojant intuicijos aktą (noezę) iš esmės pakeičiamas jo 
turinys, jo prasmė (noema). Paprastas ko nors „turėjimas“ 
tampa kokios nors dalykų padėties pagava. Ne paprastas 
tiesiogiai ir savaime duotas kažkas yra akivaizdus, o aki- 
vaizdu tai, kad tas kažkas elgiasi vienaip arba kitaip. Ir 
tik šios dalykų padėties pagava turi atspalvį teiginio tik- 
rąja šio žodžio prasme; ir būtent teiginio, kuris, E. Huser- 
lio žodžiais sakant, yra „protingai motyvuotas“. Tačiau 
kokios nors dalykų padėties pagava, kaip mes jau pirma 
matėme, būtinai reiškia išėjimą už paprasto duotumo są- 
monės ribų ir įvyksta per pirminį objektinančio pažinimo 
aktą, kurio loginė išraiška yra sprendinys. O šis pirminis 
aktas (žr. p. 108—111) yra apibrėžimo aktas. Todėl jis nė- 
ra grynai tiesioginis žinojimas. Jis jau turi pagrindinius 
sprendimo bruožus. Objektas apibūdinamas kaip tam tikra 
apibrėžta būtis. O pats šis predikatyvinis apibrėžimas 
bent jau pagal savo tendenciją (intenciją) visada yra 
bendrybė. Tad.objekto pagavai tarpininkauja bendrybė. 
Iš čia plaukia be galo svarbi išvada, kad intuicija, jau 
turinti akivaizdumo (arba neakivaizdumo) pobūdį, pati yra 
suformuluotas ir per tarpininką pasiektas žinojimas, kurį 
suformuluoja ir kuriam tarpininkauja pirminis objektinan- 
tis determinavimo aktas. Tik šiuo per tarpininką gautu 
pavidalu jis tampa akivaizdžiu, protingai motyvuotu paži- 
nimu, turinčiu galią logiškai pagrįsti visą tolimesnį su 
ta pačia objekto materija susijusį žinojimą. Taip atsiranda 

sąsaja ir tarp ontologinio bei loginio pagrindimo. Tai, kas 
galų gale suteikia pagrindimo galią ir intuicijai, ir deduk- 
cinei išvadai, yra pirminis objektinančio pažinimo aktas 
(logine forma — sprendimo aktas). Bet pažinimas, kuris 
realizuojamas šiuo aktų, savo esme yra pažinimas per 
tarpininką, pažinimas, kurio metu objektas apibrėžiamas 
per bendrybę. Kokios rūšies yra pats objektas, ar jis yra 
atskira būtis, ar bendrinė esmė (eidos, kategorija), čia 
visai nesvarbu; lemiamą reikšmę turi vienas dalykas: pre- 
dikatyvinis apibrėžimas, tarpininkaujantis objekto paži- 
nimui, yra kategorinis (bendrinis) apibrėžimas. Taigi ma- 
tome, kad dalykinis pažinimas, kaip tikrasis racionalus 
pažinimas, be pagrindimo santykio tarp atskirybės ir bend- 
rybės (t.y. be pirmenybės teikimo bendrybei), turi dar 
vieną esminį požymį, būtinai susijusį su pirmuoju: jis 
pasiekiamas per tarpininka. Šį ryšį galime dar ir taip 
suformuluoti: visa, kas racionalu, yra pasiekta per tarpi- 
ninką, ir tas tarpininkas yra bendrybė. 

Taigi pažinimo struktūroje tiesioginei intuicijai pri- 
klauso dalykinis prioritetas. Ji yra bet kokios dalykinės 
pagavos pradžia ir pagrindas. Bet pačiam pažinimui, jo 
raidos laiko požiūriu, pirmas dalykas visada yra tai, kas 
gauta per tarpininką. Vos tik jis pirmą sykį susimąsto 
pats apie save, jis atranda save jau kaip tarpininkaujamą 
ir būtent — tarpininkaujamą sąvokų. Ir tik žvelgdamas 
atgal, reflektuodamas savo realias prielaidas, jis įsisąmo- 
nina savo intuityvią kilmę. Tad visai natūralu, kad reflek- 
tuojanti sąmonė, vos tik pamėginusi išsiaiškinti, kas yra 
racionalumas, protingumas, tariasi įžvelgusi, kad sąvokų 
tarpininkavimas kaip tik ir yra racionalumo esmė. O kai 
jau sykį sąvokų tarpininkavimas pripažįstamas specifine 
racionalumo savybe, tai pradeda rodytis, kad, priešingai, 
intuityvioji pažinimo dalis, kurį yra tiesioginė, sąvokų 
netarpininkaujama, turi būti apibūdinama kaip iraciona- 
lumas, kaip tai, kas neparemta protu. 

Kad ir koks pagrįstas būtų šis iracionalių ir tiesiogiai 
intuityvių dalykų sugretinimas, jo vis dėlto negalima lai- 
kyti absoliučiu dalyko esmės tapatumu; jis teturi tik re- 
liatyvią reikšmę, kurią nulemia tyrinėjimo išeities taškas. 
Kai pasikeičia tyrinėjimo būdas, visai kitoks būna ir 

intuicijos bei racionalumo sąvokų santykis. Tai rodo 
E. Huserlio pavyzdys: savo „Proto fenomenologijoje“ jis 
specifiniu proto tiesos kriterijumi laiko tiesioginį (intui- 
tyvų) objekto savaiminį duotumą. Šis tradicinėms pažiū- 
romMs paradoksaliai atrodantis racionalumo priartinimas 
prie intuicijos darosi pagrįstas, kai tik reileksyvus nagri- 
nėjimas sutelkia dėmesį į tikruosius pažinimo pagrindus. 

Tiesa, čia mes susiduriame ne su radikaliai priešingu 
tyrinėjimo būdu; jei taip būtų, tai visa, kas tarpininkau- 
jama sąvokų, turėtų būti paskelbta iracionaliais dalykais. 
Tačiau pasikeitusi stebėjimo kryptis to nė nereikalauja. 
Ir čia tai, kas tarpininkaujama sąvokų, išsaugo savo racio- 
nalų pobūdį. Tačiau šis racionalumas yra jau ne pirminis, 
bet tik intuityviai tiesioginių dalykų racionalumo deri- 
vatas. 

Pažinimo raidoje atsiskleidžiantis glaudus ryšys tarp 
racionalumo ir sąvokų tarpininkavimo sąvokų yra reikš- 
mingas „natūraliai“ suprantant racionalumą dar ir kitu po- 
žiūriu. Jau matėme, kad dalykiniame pažinime sąvoka 
veikia kaip tarpininkaujantis principas. Šis sąvokos tar- 
piškumas (arba tarpininkavimas) pirmiausia reiškiasi jos 
pagrindine — predikatyvine — funkcija. Kadangi pati są- 
voka iš pradžių pasirodo predikato pavidalu, ji jau iš 
anksto yra susijusi su subjekto nusakomu objektu. Juk 
sprendimo aktas, kaip pažinimas, ir reiškia, kad predikatas 
susiejamas su subjektu, o subjektas kaip tik tuo ir apibū- 
dinamas, tai yra pažįstamas kaip būtent toks. Šiuo požiū- 
Tiu sąvoka neįmanoma be sąsajos su kažkuo esamu, kokių 
nors objektu. Taigi siejimasis ir susietumas yra esminis 
sąvokos bruožas. Todėl ir mąstymas sąvokomis visai teisė- 
tai apibūdinamas kaip siejimas, susiejimas. Bet nors pati 
sąvoka būtinai yra siejanti sąvoka, šito, žinoma, negalima 
suprasti ta prasme, kad kiekviena sąvoka e0 ipso yra 
sąsajos, ryšio sąvoka, t.y. kad objektas, kurį ji nusako 
ar intenduoja, visada gali būti tik kokia nors sąsaja arba 
ryšys. Tai neįmanoma jau todėl, kad kiekvieną sąsają 
suponuoja sąsajos taškai, kuriuos ji susieja arba sujungia, 
o patys jos taškai yra ne sąsajos, bet nuo jų iš esmės 
skirtingi dalykai. Net ir tais atvejais, kai sąsajos taškai 
patys reiškia ryšius, taigi tada, kai susiduriame sų sąsa- 
jomis tarp ryšių, principinis skirtumas tarp sąsajos 

ir sąsajos taško neišnyksta; mat susieti ryšiai čia supran- 
tami ne kaip sąsajos, bet kaip jų pagrindą suda- 
rantys sąsajų taškai arba substratai. Todėl būtų iš principo 
klaidinga manyti, kad visas substancines sąvokas galų 
gale galima suskaidyti į ryšių sąvokas (funkcines sąvo- 
kas). Juk ryšių sąvokos neįmanomos be atitinkamų subs- 
tratinių sąvokų. Ir jeigu tiksliuosiuose moksluose paste- 
bima tendencija kiek tik įmanoma keisti substancines 
sąvokas funkcinėmis, tai ši tendencija yra mokslinio, arba, 
bendriau kalbant, dalykinio, mąstymo savitumas, toli gra- 
žu neįrodantis, kad substancinės arba substratinės sąvokos 
yra nepagrįstos. Apie šį mokslinio mąstymo savitumą mes 
vėliau dar kalbėsime išsamiau. Čia užteks tik paminėti, 
kad kaip tik tas siejamasis (tarpininkaujamasis) sąvokos 
pobūdis dalykiniame pažinime suteikia sąsajų sąvokoms 
privilegijuotą padėtį. Tai, kas susiejama kokia nors są- 
voka, yra kaip tik taip ir pažįstama, per šią sąsają pasi- 
rodo racionalu. O tai, kas objekte yra grynas substratas, 
ko negalime suskaidyti į ryšius ir ryšių kompleksus, yra 
įracionalus likutis, kuris sąvokomis paremtam mąstymui 
neįžvelgiamas ir šiuo požiūriu reiškia transcendentinį x. 

Šis priešpriešos „racionalu — iracionalu“ apibūdinimas 
irgi galioja tik dalykinio pažinimo srityje, t. y. formaliai 
žiūrint, logikos sferoje. Tam visai neprieštarauja aplin- 
kybė, kad, jei aiškinsimės šį klausimą iki pat pagrindų, 
minėtus apibūdinimus iš dalies nulemia dar ir kiti, giliau 
slypintys, neloginiai aspektai. Mat logika — manome turį 
teisę taip tvirtinti — nėra pirminis, pirmakilmis dalykas. 
Ji yra paremta nusistatymu, kuris pats atsiranda dėl tam 
tikrų metaloginių (metafizinių) motyvų. 7 


Priedas 


I 


Kad mūsų pateiktas loginio racionalumo apibūdinimas 
pasirodytų šiek tiek konkretesnis, pailiustruosime jį prob- 
lema, kuri, tiesa, visai nėra specifiškai loginė, tačiau, 
priešingai negu kitos būties formos ir būties aspektai, 

leidžia itin apčiuopiamai atskleisti loginio racionalumo 
savitumus. Turime galvoje priešybės problemą. Tai uni- 
versali problema; ji sutinkama visuose būties sluoksniuo- 
se. Todėl antikinė spekuliacija visada traktavo ir nagri- 
nėjo ją kaip pagrindinę metafizinę problemą. Kitaip elgėsi 
naujoji filosofija; išskyrus negausias išimtis (G. Hėgelis, 
F. Šelingas, sekę antikine tradicija), ji apribojo šią prob- 
lemą specifine logine reikšme, dažniausiai net nemėgin- 
dama išsiaiškinti, kiek toks apribojimas yra pateisinamas 
ir pagristas dalykiniu požiūriu. Tai pražūtingai stabdė vi- 
dinę problemos plėtotę. Neloginiai jos aspektai buvo 
nutylimi dėl loginių, bet ir pastarieji iki galo nebuvo 
išgryninti. Dėl to visur, kur priešybės principas turi le- 
miamą reikšmę, įsiviešpatavo užmaskuotas racionalizmas. 

Iš pradžių tokia priešybės įsigalėjusios sampratos kri- 
tika gali pasirodyti nepagrįsta. Juk kaip tik naujausioji 
filosofija, sąmoningai prieštaraudama G. Hėgeliui, pabrėž- 
davo esminį skirtumą tarp loginių ir realių priešybių. Ta- 
čiau atidžiau pasižiūrėjus matyti, jog to skyrimo toli gra- 
žu nepakanka, kad labai aiškiai ir principingai būtų 
atskleistas loginis ir realusis priešybės aspektas. Labai 
neaiški yra jau prieštaraujančios priešybės sąvoka. Be 
abejo, ji paremta pagrindiniais logikos dėsniais (tapatu- 
mo, prieštaravimo, negalimo trečiojo), ir šiuo požiūriu 
yra specifinė loginė priešybė; tačiau juk kyla klausimas, 
ar ši loginė reikšmė yra iš tikrųjų pirminė prieštaraujan- 
čios priešybės reikšmė, Galų gale susiduriame su klausi- 
mu, kokia yra negatyvių sąvokų (tokių kaip „netikras“, 
„negeras“, „nešviesus“, „neteisingas“ ir t.t) pirminė 
prasmė. 

Jeigu norime tatai išsiaiškinti, matyt, turime pradėti 
nuo pagrindinės predikatyvinės sąvokos funkcijos. Kaip ir 
kiekviena kita sąvoka, negatyvi sąvoka tik tada turi pa- 
žintinę vertę, kai apibrėžia ką nors esama, Negatyvios 
sąvokos savitumas yra tas, kad tą apibrėžimą ji pateikia 
ne tiesiogiai, o tarpininkaujant predikatui, kuris netinka 
apibūdinamam objektui. Ne-P („negeras“, „netikras“) 
yra tai, ką apibrėžimas P „atmeta“ nuo savęs („geras“, 
„tikras“ ir t. t.). Tad visai akivaizdu, jog negatyvi sąvoka 
yra kilusi iš neigiamo sprendimo. Tačiau neigiamas spren- 
dimas, vienaip ar kitaip, kaip pažinimo aktas, visada turi 

pozityvią tendenciją. Jis stengiasi pagauti objekto Kas, 
apibrėždamas tai, kuo objektas nėra. Tad neigime arba 
už neigimo pažinimo aspektu visada rasime teigimą. Kaip 
tik tai rodo neigiamo sprendinio perdirbimas, iš kurio susi- 
daro negatyvi sąvoka. Jei mes vietoj „S nėra P“ pasaky- 
sime „S yra ne-P“, t.y. įjungsime neigimą į predikato 
sąvoką ir drauge sprendimo akto „nėra“ paversime jung- 
timi „yra“, tai šituo pavidalu aiškiai išryškės teigiama 
neigiamo sprendinio tendencija. Objektyvus turinys, kurį 
nusako šis naujasis sprendinys, yra tas pat kaip ir neigia- 
mame sprendinyje, tačiau čia jis išreiškiamas pozityviai. 
Tiesa, negatyvi sąvoka ne-P yra lyg ir neapibrėžta, nes 
nenusako pozityvaus ne-P turinio; ji yra tarsi tuščia 
dar neapibrėžtos pozityvios sąvokos forma. Tačiau šios 
tuščios formos neapibrėžtumas yra ne absoliutus, visapu- 
siškas, o tik reliatyvus. Priešingu atveju ji visai nebūtų 
tuščia forma, anticipuojanti ir iš anksto apribojanti pozi- 
tyvią sąvoką, kuri turi tą formą užpildyti; tuo atveju ji 
neturėtų apskritai jokios pažintinės vertės. Ne-P (ne- 
geras, nespalvotas) savo pirmine prasme nėra apskritai 
bet kas, išskyrus P (geras, spalvotas), pavyzdžiui, trikam- 
pis, kampas; ne-P yra tik tai, kam predikatas P (geras, 
spalvotas) gali būti prasmingai priskiriamas. Taigi nega- 
tyvi sąvoka yra tarpinė pažintinės determinacijos proceso 
pakopa. Todėl jos pirminė reikšmė yra gnoseologinė, ir 
ši gnoseologinė reikšmė yra lemiama ir prieštaraujančios 
priešybės atveju. Tai liudija ir jos pagrindą sudarančios 
negatyvios sąvokos struktūra; ši sąvoka ne tiesiogiai 
intenduoja būtį, bet susiejama su ja tik tarpininkaujant 
neigimui. Tad pažinimui ji visada yra tik pagalbinė są- 
voka, tik tarpinė pakopa, o kai kuriais atvejais — trūks- 
tamos pozityvios sąvokos surogatas. Dėl to daugelių atve- 
jų pastebimas ir laipsniškas perėjimas nuo grynai nega- 
tyvios prie pozityvios reikšmės, drauge pasirodantis ir 
kalbinėje išraiškoje: negerumas atsiskleidžia kaip blogis, 
negražumas — kaip bjaurumas, šlykštumas ir t.t. 

Tačiau ši gnoseologinė prieštaraujančios priešybės 
reikšmė, apibrėžianti tą priešybę kaip tarpinį narį perei- 
nant prie priešingos priešybės, nieku gyvu nesutampa su 
formalia ar specifiškai logine reikšme. Loginiu požiūriu 
negatyvi sąvoka yra paprastas pozityvaus apibrėžimo pa- 

naikinimas ir nereiškia jokios nuorodos į kitą, potencia- 
liai joje slypinčią pozityvią sąvoką; t. y. vietoj panaikin- 
tos pozityvios sąvokos ji. pateikia ne tuščią formą, kurią 
galėtų užpildyti naujas pozityvus turinys, bet lieka — 
žiūrint iš pozityviosios pusės — visiškai neapibrėžta, Ne- 
geras šia formalia prasme gali būti ir blogas, ir stačiakam- 
pis, galų gale apskritai gali nereikšti nieko daugiau, kaip 
tik gerumo neigimą. Tad aiškiu loginiu požiūriu nuo prieš- 
taraujančios priešybės negalima pereiti prie priešingos 
priešybės. Prieštaraujanti priešybė pažinimo atžvilgiu lie- 
ka sterili. 

Tad koks yra šių dviejų prieštaraujančios priešybės 
reikšmių santykis? Pagal tradicinę sampratą, o pastaroji 
yra formali loginė, pirminė yra absoliuti neigimo reikšmė. 
Pats neigimas pirmiausia juk ir yra panaikinimas, nega- 
cija; pozityvumas, kylantis iš šio panaikinimo, jau yra 
antrinis, jis neigimo esmei nėra svarbus. Todėl ir prie- 
šinga priešybė yra prieštaraujančios priešybės derivatas, 
jai pavaldus specialus atvejis. Tuo tarpų mes manome, 
kad aiškų pranašumą reikia teikti gnoseologiniam požiū- 
Tiu. Tikrąją neigimo prasmę galima suprasti tik iš to, 
ką jis atlieka, tik iš jo reikšmės pažinimo visumai. Ir šiuo 
aspektu jo pozityvi atvirkščioji pusė yra ne apskritai 
nereikšmingas šalutinis padarinys, bet tikrasis jo siekia- 
mas tikslas. Todėl gryna prieštaraujanti priešybė yra 
tik perėjimas prie priešingos priešybės ir galutinai įsikū- 
nija joje. Gnoseologiniu požiūriu neigimo reikšmė visada 
susijusi su pozityvia sąvoka ir tik per ją įgyja pažintinę 
vertę. Tuo tarpu loginis požiūris izoliuoja neigimą, išplė- 
šia jį iš gyvo pažinimo sąryšio ir pateikia jį kaip sava- 
rankišką, pačiam sau esantį dalyką; t. y. loginis požiūris 
sudalykina neigimą ir šitaip paverčia jį abstraktybe, gry- 
na negacija, savo reikšme abejingai stovinčia prieš neig- 
tiną turinį. Tačiau čia, mėgindami charakterizuoti loginę 
priešybę, mes susiduriame su keliais reikšmingais apibū- 
dinimais, į kuriuos dažniausiai nekreipiamas dėmesys ir 
kurie todėl be niekur nieko laikomi apskritai priešybės 
apibūdinimais, 


II. 


Kadangi loginei priešybei jos narių turiniai neturi 
reikšmės, tai ji yra grynai formalaus pobūdžio, aprėpia 
vien pačią priešybės formą. Todėl jai nesvarbu, ar abu 
nariai yra teigiami (priešinga priešybė), ar vienas iš jų 
tėra tik paprasta antrojo negacija („geras — negeras" ar- 
ba ir „negeras — ne negeras“). Negatyvusis narys čia ly- 
giai taip pat reiškia pozityviojo nario neigimą, kaip 
ir pozityvusis — negatyviojo neigimą. Todėl ir galioja 
teiginys, kad dvigubas neigimas prilygsta teigimui. Trum- 
pai tariant, loginė priešybė pasižymi tuo, kad yra abipusė 
ir simetriška. Ir vienas, ir antras jos narys stovi prieš 
vienas kitą kaip lygiaverčiai ir vienodai savarankiški. Pir- 
mojo nario santykis su antruoju yra lygiai toks pat, kaip 
ir antrojo su pirmuoju. Tad loginė priešybė yra lengvai 
apverčiama. Ji lieka ta pati, jei mes antrąjį narį pada- 
rome pirmuoju, o pirmąjį — antruoju. Čia aiškiai atsisklei- 
džia loginės erdvės (iopos logikos) homogeniškumas, apie 
kurį mes kalbėjome anksčiau. 

Tačiau ši simetrija ir reciprokiškumas iš karto išnyks- 
ta, kai tik mes apleidžiame loginę sferą ir imame tyrinėti 
priešybės principo atmainas kitose srityse. Panagrinėkime 
visų pirma gnoseologinę priešybę, kuri, regis, itin artima 
loginei. Kaip matyti iš ankstesnės mūsų analizės, čia ne- 
gali būti nė kalbos apie abiejų priešybės narių lygiaver- 
tiškumą ir savarankiškumą. Pozityviajam nariui priklauso 
absoliuti pirmenybė. Jis yra priešybės išeities taškas ir 
nulemia jos reikšmės kryptį. Todėl jis sudaro ir negaty- 
vaus priešingojo nario pagrindą bei sąlygoja jo reikšmę — 
neigiamą tuščią formą, kuri anticipuoja teigiamą, tiesio- 
giai dar nepagautą ir nesamą turinį. Todėl apversti prie- 
šybę neįmanoma. Apversti ją galima tik formaliu loginių 
požiūriu, t. y. nekreipiant dėmesio į gnoseologinę priešy- 
bės reikšmę. O gnoseologiniu požiūriu, toks apvertimas 
reikštų naujo priešybės santykio užuomazgą“. 


* Be to, įsidėmėtina, kad ir konkrečiame gyvame mąstyme su 
įvairiais jo nusistalymais ir tendencijomis (visai nekreipiant dėmesio 
į gnoseologinį aspektą) dvigubas neigimas toli gražu ne tas pat, kas 
paprasias teigimas,— jis išreiškia ypatingą reikšmės aspektą: „ne ne- 
teisingas“ nėra tas pat, kas „teisingas“, „ne negražus“ — ne tas pat, 


140 


III. 


Ne kitaip yra ir ontologinėje srityje: ir čia (realios) 
priešybės struktūra toli gražu neatitinka anksčiau apibū- 
dintos loginės jos schemos. Paimkime pirmiausia tokią 
fundamentalią priešybių porą kaip sąvokos būtis ir nebū- 
tis. Loginiu požiūriu būtis ir nebūtis stovi viena prieš kitą 
kaip lygiateisės. Nebūtis, kaip loginė sąvoka, yra lygiai 
taip pat kaip ir būtis. Ir šioje nebūties būtyje nėra jokio 
prieštaravimo. Todėl šių principų dialektikai kyla didelė 
pagunda jų realią priešybę pakeisti logine. Juk jos simet- 
Tija ir abipusiškumas leidžia laikyti nebūtį tokia pat sava- 
rankiška ir pilnaverte kaip ir būtis. Šiai pagundai neatsi- 
spyrė daugumas mąstytojų, mėginusių išsemti visą būties 
ir nebūties problemos geimę. Bet ką gi reiškia būties ir 
nebūties priešybė ontologine prasme? Čia piršte peršasi 
mintis, kad tokios reikšmės ši -priešybė apskritai neturi 
ir kad pagrindinė visos racionalistinės dialektikos (Ploti- 
no ar G. Hėgelio prasme) klaida yra ne ta, kad ji be 
niekur nieko pakeičia ontologinę reikšmę logine, bet vei- 
kiau ta, kad ji nepagrįstai išaukština iki ontologinės vie- 
nintelę pateisinamą ir prasmingą loginę šios priešybės 
reikšmę, Kad ir kokia įtikinama atrodytų ši mintis, ji vis 
dėlto netenka galios, kai tik pabandome iš pagrindų įsigi- 
linti į antikinę nebūties sąvoką, ypač tada, kai prisime- 
name jos glaudų sąryšį su „materijos“ arba „reiškinio“ 
problema. 

Bet kurios negatyvios sąvokos reikšmę visų pirma są- 
lygoja ta kryptis, kurią nubrėžia neigimas; t.y. viskas 
priklauso nuo to, kokį pozityvų apibrėžimą neigimas palie- 
čia. Todėl negatyvi sąvoka tik nepaprastai retai būna gry- 
nai negatyvi; dažniausiai jos prielaida būna tam tikri 
pozityvūs aspektai, kurie išlieka joje ir dėl kurių jai bū- 
dingas neigimas apskritai ir pasidaro prasmingas. Neigia- 
mų sąvokų „aklas“, „nebylys“, „nelygiasienis“ ir kt. vie- 
nas iš esminių reikšmės elementų yra jų ryšys su objektų 
(substratu), kuriam 1) galėtų tikti ir atitinkami pozityvūs 





kas „gražus“ ir pan. Čia mes susiduriame su tikrais reikšmių skirtu- 
mais, o ne tik su psichologiniais niuansais, kaip dažniausiai sakoma. 
Psichologinis aspektas yra tik šio seks A skirtumo pašalinis reiški- 
nys, o ne jo tikroji esmė. 

apibrėžimai („regintis“, „kalbantis“, „lygiasienis“ ir kt.) 
ir kuris 2) apima dar daugelį kitų pozityvių apibrėžtos 
būties aspektų, vienokiu ar kitokiu būdu sąlygojančių 
negatyvųjį apibrėžimą (pavyzdžiui, sugebėjimą regėti ir 
kalbėti sąlygoja tam tikra psichologinė konstrukcija, ly- 
giasieniškumą — tam tikra erdvinė forma ir t. t.). Todėl 
negatyvi sąvoka dažnai apskritai tiesiogiai nesuvokiama 
kaip negatyvi, o kalboje įgyja net pozityvią išraišką 
(aklas, nebylys ir t. t.). 

Šitais bendrais metodiniais samprotavimais turime va- 
dovautis ir analizuodami nebūties sąvoką*. Tad pirmiau- 
sia turime atsakyti į tokį klausimą: kokia būtis iš tikrųjų 
neigiama nebūties sąvoka antikinėje spekuliacijoje? Ar 
čia kalbama apskritai apie bet kokią būtį? Jei taip, tai 
nebūties sąvoka tada turėtų grynai negatyvią reikšmę. 
Tai būtų kaip tik toji abstrakti nebūties sąvoka, kurią 
Parmenidas iškelia kaip būties sąvokos priešingybę ir ku- 
riai tada būtinai galioja teiginys: „Nebūties nėra“. Tačiau 
absoliuti nebūtis, nors tai ir yra būtina filosofinio paži- 
nimo sąvoka, neturi jokios tikros konstruktyvios reikšmės, 
nes ji teturi tik Joginę būtį, o už loginės sferos jos neati- 
tinka jokia tikrai esanti dalykų padėtis. Jei norime, kad 
ši sąvoka filosofinei spekuliacijai duotų naudos, tai, ma- 
tyt, turime ją kitaip interpretuoti; t.y. ja galime apibū- 
dinti ne absoliučią, bet reliatyvią nebūtį, kuri drauge ir 
„yra“ arba, tiksliau pasakius, kuri reiškiasi tam tikra būti- 
mi, kaip esminis jos aspektas. O tai ir yra ta prasmė, kuria 
nebūties (mė on, kaip ūk on priešingybės) sąvoką naudo- 
jo antikinė spekuliacija. Kodėl Platono ir Pitagoro filo- 
sofijoje materija buvo traktuojama kaip nebūtis? Taip 
atsitiko todėl, kad šiai filosofijai buvo būdinga ypatinga 
metafizinė būties sąvokos samprata. Visa būtis yra vie- 
naip ar kitaip apibūdinta, apibrėžta būtis. Tą apibrėžtiumą 





* Savo tyrinėjimuose mes sąmoningai remiamės predikatyvine (ar- 
ba atributyvine) sąvokos forma (aklas, nebylys, nelygiasienis) ir nefor- 
muluojame jos kaip substantyvinės sąvokos (aklumas, nebylumas ir 
t.t). Darome taip todėl, kad, kaip anksčiau parodėme, predikatyvinė 
sąvokos funkcija yra pirminė, iš tos funkcijos kaip tik ir kyla nega- 
tyvi sąvoka, t.y. ji prasideda nuo neigiamo sprendimo. Tai pasakytina 
ir apie nebūties sąvoką. Jos reikšmės struktūrą galima suprasti tik 
per jos predikatyvinę funkciją. Nebūties esama tik ten, kur „kažko“ 
kokia nors prasme „nėra“, 


142 


ji įgyja būdama idėjų pasaulio dalis. Tik kaip apibrėžta 
būtis ji yra apskritai būtis, o tai reiškia: tik buvimas idė- 
jos dalimi padaro ją tuo, kuo ji yra — būtimi, kuri, kaip 
definuota apibrėžia būtis, skiriasi nuo visos kitos būties. 
Tačiau juk reali būtis iki galo neišsemiama šito idealių 
(t.y. iš idėjų pasaulio kilusių) apibrėžimų komplekso. 
Kiekvieno apibrėžimo prielaida yra kažkas, ką jis apibrė- 
žia, kam suteikia pavidalą. Jei mes atimsime iš realios 
būties visus apibrėžimus, jos gautus kaip formavimo prin- 
cipus iš idėjų, tai liks kaip tik tas kažkas, tas substratas, 
kuris yra visiškai neapibrėžtas ir neturi pavidalo. Kaip 
tik tai ir yra materija platoniškąja prasme. Bet jeigu būtis 
yra būtis tik dėl savo apibrėžtumo arba formos, tai mate- 
rija, kaip visai beformė ir neapibrėžta, aišku, yra nebūtis. 
Taigi ši nebūties sąvoka apima dvi problemas, kurios, 
tiesa, yra glaudžiai susijusios, bet vis dėlto visiškai nesu- 
tampa; tai yra 1) formavimo substraio problema ir 2) ne- 
turinčios apibrėžimo arba neapibrėžtos būties problema. 
Nors pozityvusis mokslas tikru dalyku pripažįsta tik tai, 
kas yra apibrėžiama ar net „išmatuojama“, tačiau filoso- 
fija negali pasitenkinti tokiu požiūriu. Mat šis požiūris, 
kaip mes vėliau dar aiškiau pamatysime, yra saistomas 
jo pagrindą sudarančio objektinančio (dalykinio) nusista- 
tymo, kuris filosofijai, siekiančiai absoliutaus, nuo nusi- 
statymų nepriklausomo žinojimo, negali būti lemiamas, 
Tad ji turi suvokti ir pripažinti, kad tos dvi ką tik pami- 
nėtos problemos egzistuoja nepriklausomai nuo to, ar 
jaučiasi pajėgi jas išspręsti Mūsų tyrinėjimams funda- 
mentalią reikšmę visų pirma turi neapibrėžtos (neturinčios 
apibrėžimo) būties problema. Juk jei tokios būties esama, 
tai drauge jau yra pasakyta, kad loginiai dėsniai galioja 
ne universaliai. Juk juos galima taikyti tik ten, kur būtis 
yra tam tikra apibrėžta būtis. Taigi matome, kad šia pras- 
me platoniškoji nebūties problema lieka aktuali ir šiuo- 
laikinei filosofijai. O su substrato problema mes jau buvo- 
me susidūrę, nagrinėdami sąsajų sąvokas. Visų sąsajų 
sąvokų sąlyga, vienaip ar kitaip, yra substratinės sąvo- 
kos. Todėl negalima apeiti klausimo apie jų ontologinius 
atitikmenis. 

Tačiau platoniškojoje spekuliacijoje nebūties sąvoka 
turi dar vieną reikšmę. Juk idėjos yra ne tik būties prin- 

cipai, ne tik jos apibrėžtumo ir formavimo pagrindas; 
draugę jos sudaro ir „tikrosios“ būties sferą, kuri, tiesa, 
nulemia empiriškai realios (juslinės) būties susiformavimą, 
tačiau drauge yra ir jai transcendentiška. Tikroji būtis 
yra amžinų tobulų pirminių įvaizdžių pasaulis, kuris re- 
miasi ir apsiriboja pats savimi. Jo priešprieša yra pasaulis 
praeinančių reiškinių, netobulų atvaizdų, kurie yra pri- 
klausomi nuo savo pirminio įvaizdžio ir jo siekia, bet 
niekada nepasiekia. Tad jeigu tikroji būtis būtinai ir iš 
esmės yra tobula substanciali (absoliuti) būtis, tai atvaizdų 
arba reiškinių pasaulį galima apibūdinti tik kaip netikrą, 
tariamą būtį, o tai reiškia — kaip (reliatyvią) „nebūtį“. 
Kad reiškinių pasaulis yra mė on arba, tiksliau kalbant, 
kad jis susideda ir iš nebūties, ir iš būties, aišku jau iš 
to, kad jį sąlygoja ne tik idėjų pasaulis, bet ir materija, 
o Materija, kaip jau matėme, reiškia nebūtį (mė on) 
kat'exochen. Mums nėra reikalo čia pareikšti savo prin- 
cipinės nuomonės dėl šios platoniškosios metafizikos; 
mums svarbu tik parodyti, kokį reikšmingą vaidmenį joje 
vaidina būties ir nebūties priešybė. Ji padeda jeigu ir ne 
įveikti, tai bent pagauti ir užfiksuoti tokius fundamenta- 
lius klausimus, kaip būties ir reiškinio, tobulos ir neto- 
bulos būties problemos. Naujoji ir naujausioji filosofija, 
išskyrus negausias išimtis, nepajėgė reikiamai suprasti 
kaip tik šių problemų. Dėl savo vienpusiško idealistinio 
nusistatymo ji aiškindavo tas problemas dažniausiai gry- 
nai subjektyvistiškai: reiškinys jai visada egzistuoja tik 
„sąmonėje“ ir „sąmonei“, tobula būtis jai — tik subjekty- 
vus dorovinės sąmonės idealas. Tačiau šitaip traktuojamos 
minėtos problemos iš anksto netenka savo metafizinio 
opumo. Čia net nekeliamas klausimas, ar faktiniai (feno- 
menologiniai) duomenys pateisina tokią interpretaciją. 
Tik dabar, kai paskutiniu metu idealizmas lyg ir praranda 
savo įtaigumą mąstymui, o filosofija vėlei atkreipė dėme- 
sį į „realumą“, šios problemos savo antikiniu, grynai 
ontologiniu pavidalu vėlei pasidarė aktualios. Mat drau- 
ge prasiskynė sau kelią ir mintis, kad būtis toli gražu 
nėra vienmatė ir visur lygiavertė, kad joje, priešingai, 
reikia skirti įvairiausius matmenis, sluoksnius bei pako- 
pas, kurių „būties vertė“ irgi yra skirtinga. Šia kryptimi 
buvo einama ir antikoje, skiriant būtį ir reiškinį, tobulą 


144 


ir netobulą būtį. Ir kaip tik reikia kritiškai įvertinti, kiek 
šis skyrimas atitinka dabartinę metafizinę problematiką. 
Į tai mes, žinoma, nesigilinsime. Čia vien norisi iš karto 
aptarti vieną priekaištą, kuris lyg ir savaime peršasi: kuo 
gali būti naudinga būties ir nebūties priešprieša, mėginant 
užfiksuoti ir išsiaiškinti įvairius būties matmenis ir būties 
pakopas? Argi ji, priešingai, neduoda pagrindo įvairiau- 
siems nesusipratimams ir dviprasmybėms? Juk čia kalba- 
me apie skirtumus būties viduje, o ne apie būties santykį 
su jai transcendentiškais dajykais. Tad ar nebūtų geriau 
pradėti nuo būties apskritai sąvokos, o jau paskui aiškin- 
tis įvairias specifines jos apraiškas? Šis priekaištas, be 
abejo, būtų teisingas, jeigu ontologinė analizė turėtų vado- 
vautis grynai loginiu požiūriu. Tačiau taip kaip tik nėra; 
priešingai, šis klausimas itin aiškiai parodo, kad ontolo- 
ginių dalykų toli gražu neįmanoma visiškai suderinti su 
formaliu loginiu požiūriu, Loginiu aspektu, bendrinė bū- 
ties sąvoka, kaip giminės sąvoka, yra, žinoma, pirminė, 
o įvairūs būties sluoksniai arba jos pakopos čia pasirodo 
kaip bendrinei būties sąvokai pavaldžios rūšies sąvokos. 
Tačiau ontologinei analizei ši bendrinė būties sąvoka, pasi- 
rodo, nieko neduoda; arba, kitaip sakant, neįmanoma 
surasti jokio objektyvaus dalyko, kuris tą sąvoką atitiktų 
ontologiniu aspektu. Priešingai, ontologiniai tyrinėjimai 
vienaip ar kitaip (tatai rodo jau įvairių metafizinių siste- 
mų analizė) veda prie substancialios, absoliučios ir relia- 
tyvios arba priklausomos būties priešybės, t. y. prie prie- 
šybės, kurios nariai nestovi šalia vienas kito kaip 
lygiateisiai, neturi vienodos būties vertės, — vienas iš jų 
yra lemiantis ir pagrindinis, o kitas — nulemtas ir išves- 
tinis. Kokios rūšies yra ši absoliuti būtis, ar tai aukštesnio, 
ar žemesnio rango būtis — tai esminis klausimas, dėl kurio 
metafizinės sistemos atsiskiria viena nuo kitos. Bet jei- 
gu — kaip daro platonizmas — aukščiausio rango (tai yra, 
didžiausią būties pilnatvę turinti) būtis pripažįstama abso- 
liučia būtimi, tai išvestinė, reliatyvi būtis, kaip žemesnio 
rango būtis, palyginti su ja turi pasirodyti kaip ydinga, 
nepilna būtis, o tai reiškia — kaip reliatyvi nebūtis. Plato- 
nizme šį santykį dar labiau sukomplikuoja tai, kad abso- 
liuti būtis drauge yra ir aukščiausių vertybių turėtoja, 
t.y, kad būties pakopas arba rangus atitinka tokios pat 
10 Užsak. Nr. 478 145 

vertybių pakopos. Todėl nebūties sąvoka vartojama ir 
netobulai, nevertingų dalykų pilnai būčiai apibūdinti. Tad 
piatonizmui būties ir nebūties koreliacija yra būtina, pa- 
čiais įžvelgtaisiais dalykais pagrįsta priemonė, leidžianti 
apibrėžti ir apibūdinti fundamentalias ontologines priešy- 
bes. Manome, kad savo darbe galime ir apsiriboti šiais 
samprotavimais. Šiaip ar taip, dabar jau mūsų mėginimas 
būties ir nebūties koreliacijos pavyzdžiu parodyti loginės 
įr ontologinės priešybės skirtingumą yra pakankamai pa- 
grįstas. 


IV. 


Vis dėlto savo tezei pailiustruoti pasitelkime dar vieną 
pavyzdį, paimtą iš fizikos; turime galvoje šviesos ir iam- 
sos, šilumos ir šalčio priešybes. Abi priešybių poros graikų 
gamtos filosofijoje vaidino reikšmingą vaidmenį; pirmoji 
iš jų net ir vėliau, neoplatonizme, buvo laikoma būties 
ir nebūties priešybės paralele. Mums itin informatyvus 
tų priešybių palyginimas su tais matematiniais koreliatais, 
kurie joms atstovauja šiuolaikiniuose matematiniuose 
gamtos moksluose, Juk matematika yra pati artimiausia 
loginei sferai; todėl bendrosios formalios matematinės 
priešybės, pavyzdžiui, pozityvumo ir negatyvumo priešy- 
bė (pliuso ir minuso kryptis) turi daug bendra ir su logi- 
nėmis. Pliuso ir minuso kryptys yra sukeičiamos vietomis, 
jų santykis yra abipusis; minuso krypties santykis su 
pliuso kryptimi yra visai toks pat, kaip pliuso krypties — 
su minuso kryptimi. Apvertę vieną visada būtinai gau- 
name kitą. Tad ir dvigubas minusas yra ekvivalentiškas 
pliusui. Šiuolaikinė fizika, žvelgdama į šviesos ir tamsos, 
šilumos ir šalčio priešybes matematiniu, t. y. kiekybiniu, 
aspektu, laiko tamsą reliatyviu arba absoliučiu šviesos 
nebuvimu, o šaltį — reliatyviu arba absoliučiu šilumos 
nebuvimu. Šitaip minėtos priešybės pasidaro pavaldžios 
pliuso ir minuso priešybės schemai. Jeigu ši schema ir jai 
pavaldžios priešybės visiškai sutaptų, tai pastarosios turė- 
tų būti apverčiamos kaip ir pati schema, o jų narių, kaip 
lygiaverčių momentų, tarpusavio santykis turėtų būti abi- 
pusis, Tačiau taip nėra. Jeigu nenorime prievartauti faktų, 
tai fizikinių požiūriu neįmanoma traktuoti tamsos ir šalčio 

kaip pozityvių narių ir šviesą apibrėžti kaip tamsos nebu- 
vimą, o šilumą — kaip šalčio nebuvimą (nors, griežtai ma- 
tematiškai žiūrint, tai būtų visai įmanoma). Šiluma ir 
šviesa savo tiesioginėje fenomenalioje duotybėje atrodo 
kaip eminentiškai pozityvūs dalykai, kaip reali gyvenimo 
energija, kurių nieku gyvu neįmanoma interpretuoti kaip 
kokios nors realybės nebuvimo. 

Būtų galima dar pateikti kiek tik nori pavyzdžių, pa- 
tvirtinančių ir paaiškinančių mūsų tezę. Atskiro tyrinėji- 
mo būtų verta, pavyzdžiui, baigtinumo ir nebaiglinumo 
priešybė. Tačiau ir to tyrimo rezultatai iš esmės niekuo 
nepapildytų jau išdėstytų dalykų. Ar mes tikruoju prie- 
šybės pagrindu imsime nebaigtinumą ir apibrėšime baigti- 
numą kaip jo apribojimą, ar, priešingai, suteiksime daly- 
kinį prioritetą baigtinumui, o nebaigtinumą laikysime 
tiktai galimybe išeiti už bet kokio duoto apibrėžtumo 
ribų, — abiem atvejais yra aišku, kad ir baigtinumo — ne- 
baigtinumo koreliacijos negalima aiškinti, naudojantis ]0- 
gine priešybės schema su jai būdingu abipusiškumu ir 
simetrija. 


V. 


Šiek tiek ilgiau apsistosime tik ties aksiologinėmis 
priešybėmis, nes čia orientacija į loginį priešingumą padė- 
jo atsirasti klaidingoms, aksiologinių priešybių savitumo 
nepripažįstančioms interpretacijoms. 

Įmkime, pavyzdžiui, kad ir pagrindinę etinę gėrio ir 
blogio priešybę. Loginiu požiūriu ją reikėtų apibūdinti 
kaip priešingą priešybę; mat, pirmiausia, blogis nėra pa- 
prasta gėrio negacija, reiškia ne tą patį, ką „negeras“, 
bet turi ir tam tikro savarankiško pozityvumo; ir todėl, 
antra, tarp gėrio ir blogio dar galimas trečias dalykas — 
tai, kas yra nei gera, nei bloga. Ar gali toks apibūdinimas 
būti laikomas teisingu ir galiojančiu taip pat ir grynai eti- 
niu požiūriu? Tiesa, stoikai šį apibūdinimą buvo paėmę 
savo gėrybių mokslo pagrindu: greta etinių gėrybių ir 
blogybių, jie pripažįsta ir vadinamųjų adiaphora egzis- 
tavimą. Bet ką iš tikrųjų reiškia tie adiaphora? Jei jie 
nėra nei etinės gėrybės, nei etinės blogybės, vadinasi, 
jie apskritai nepriklauso etikos sričiai, etiškai vertina- 

miems dalykams, vadinasi, yra apskritai nereikšmingi 
sprendžiant, kas yra gera ir kas bloga. Arba, kitaip sa- 
kant, etikos sritis ir etinis vertinimas apima ne viską; 
jie turi tam tikras ribas. Todėl gyvenime būna poelgių ir 
faktų, kurie etiniu požiūriu yra indiferentiški, nesvarbūs. 
O jei mes pasiliksime etikos srityje, t. y. srityje visų ių 
fenomenų, kurie yra etiškai svarbūs ir verčia mus užimti 
etinę poziciją, tai tarp gėrio ir blogio negali būti trečio 
dalyko. Kas nėra gera, tai e0 ipso yra bloga; ir kas nėra 
bloga, kaip tik tuo ir pripažistama kaip gėris. Tad matome: 
priešinga ir prieštaraujanti priešybės, iš esmės skirtingos 
savo logine struktūra, čia visiškai sutampa*. Beje, tai yra 
savitumas, būdingas ne tik gėrio ir blogio priešybei, bet 
ir apskritai visoms kokią nors vertybių sritį apibrėžian- 
čioms vertybinėms priešybėms (pavyzdžiui, gražus ir bjau- 
xus, šventas — nešventas ir t. t.). 

Tačiau tarp loginės ir aksiologinės priešybės yra dar 
didesnis skirtumas. Tai aiškiai rodo istorinė gėrio ir blogio 
sąvokų raida. Vos tik filosofinis ir etinis religinis mąsty- 
mas pamėgina giliau paanalizuoti šitos vertybinės priešy- 
bės esmę, jis būna priverstas savo sąvokomis išeiti už 
loginės priešybės schemos ribų. Tiesa, iš pradžių šis skir- 
tumas dar menkai pastebimas. Mitiniam mąstymui gėris 
ir blogis atrodo kaip viena kitai priešingos dievybės arba 
galybės, kovojančios dėl viešpatavimo pasaulyje. Šią 
pažiūrą, pavyzdžiui, mes aptinkame Pitagoro priešybių 
Jentlelėje, kur gėris ir blogis minimi greta kitų kosmą 
valdančių priešybių; itin ryškiai ji atsiskleidžia mani- 
cheizme ir jam giminiškųose dualistiniuose mokymuose, 
Be abejo, visų pirma mes čia susiduriame su vaizdingų 
gėrio ir blogio principų sudalykinimu, tačiau pro šį vaiz- 
dingą apvalkalą jau aiškiai prasikiša loginės priešybės 
kontūrai, kaip rodo Pitagoro priešybių lentelė. Gėris ir 
blogis čia iškeliami prieš vienas kitą kaip lygiaverčiai, 
vienodai savarankiški ir pirminiai principai. Bet jeigu 
pripažįstamas jų lygiavertiškumas ir savarankiškumas, tai 
neįmanoma išvengti tolesnės išvados, kad gėrio ir blogio 
santykis yra abipusis, vadinasi, ir apverčiamas. Bet šitaip 

* Pig. šiuo klausimu I. Kant, Religion innerhalb d. Grenzen 
d. blossen Vernunit, I Stūck, Anmerk. zur Anmerk., S. 22—23 (Akad. 
Ausg.). 

reliatyvizuojama gėrio ir blogio priešybė, t.y. tada jau 
tik „nuo vertinančio subjekto pozicijos priklauso, kas yra 
laikoma gėriu, o kas — blogiu. Arba, kitaip tariant, doro- 
vinis apsisprendimas tuomet neturi jokio objektyvaus 
pagrindo, ir gėrio, ir blogio pergalė jame yra vienodai 
pateisinama. Jei nuosekliai laikysimės dualizmo pozicijų, 
tai gėris apskritai neturės jokio pranašumo prieš blogį. 

Į šitas visas etines vertybes panaikinančias logiškai 
orientuoto dualizmo išvadas paprastai neatkreipiamas dė- 
mesys, nes tiesioginė dorovinė sąmonė įterpia į loginę 
schemą iš esmės kitokią gėrio ir blogio priešybės sam- 
pratą, kuri vis labiau įsitvirtina ir etiniame mąstyme. Jau 
religiniame mite ši samprata — greta dualistinės — yra 
labiau ar menkiau išreikšta. Tai matyti visuose vaizdi- 
niuose, kur blogio kilme laikomas nuopuolis, atsimetimas 
nuo dievybės. Blogis nestatomas greta gėrio kaip lygia- 
teisis, toks pat pirminis principas, jis pasirodo kaip išveės- 
tinis ir antrinis dalykas. Jis taip pat nėra būtinas kosminės 
tvarkos elementas, be kurio ši negalėtų egzistuoti, — prie- 
šingai, jis reiškia pirminės (tobulos) pasaulio sandaros 
sugriovimą, subjaurojimą. Šėtonas yra ne antrasis dievas, 
bet nupuolęs angelas. Todėl jis neturi ir tikros kuriamo- 
sios galios; jis — „dvasia, kuri nuolat neigia“, kuri neku- 
ria nieko pozityvaus, o tik siekia sugriauti, sugadinti, net 
apskritai sunaikinti dievo kūrinį. Šiuos motyvus perima 
ir toliau plėtoja filosofinis etinis mąstymas. Kad ir kaip 
skirtingai čia būtų suvokiamas gėris, gėrio ir blogio prie- 
šybės interpretacija iš esmės visur lieka ta pati. Visada 
blogio prielaida yra gėris; blogis visada yra negatyvus 
dalykas, kurį galima apibrėžti tik kaip gėrio (pozityviojo 
nario) pašalinimą, sunaikinimą. Net ir tada, kai blogis 
apibūdinamas kaip nepakankamas gėris, ši gėrio stoka 
reiškia ne tik žemesnę dorovinio tobulumo pakopą (tai 
visada yra jau racionalistinė kiekybinė interpretacija, 
nepasiekianti pačios problemos esmės), bet stoką tikrąja 
šio žodžio prasme, stoką kaip privalomos ir galimos pil- 
natvės nebuvimą. Pavyzdžiui, blogis pasirodo kaip neži- 
nojimas, kilęs dėl tikrojo žinojimo užmiršimo, dėl nusigrę- 
žimo nuo jo (intelektualinis nuopuolis); kaip sielos galių 
disharmonija, atsiradusi suirus jų pirmykštei harmonijai 
ir hierarchinei tvarkai; kaip nesaikingumas, kurio prie- 

žastis — nukrypimas nuo teisingo saiko (nuo vidurio)*; 
kaip sąmonėje tiesiogiai (a priori) duotos elgesio stimulų 
dorovinės hierarchijos iškreipimas“*; kaip tingumas arba 
priešinimasis išėjimui už savo paties ribų, savęs įveiki- 
mui, kuriais atsiskleidžia ir reiškiasi kuriamoji gėrio galia. 

Iš to, kas pasakyta, plaukia dar viena esminė išvada, 
apibūdinanti gėrio ir blogio priešybės santykį. „Blogis, 
kaip matėme, visada yra gėrio panaikinimas, paneigimas, 
tad šia prasme gėris yra jo prielaida. Tačiau jo priklau- 
somybė nuo gėrio yra dar didesnė. Blogis nepajėgia įsi- 
tvirtinti kaip grynas gėrio neigimas ar paprastas jo panai- 
kinimas. Jeigu jis būtų tiktai gėrio negacija, tai jis pats 
save panaikintų. Jis gali egzistuoti tik remdamasis į pozi- 
tyvų vertybinį pagrindą. Ir to vertybinio pagrindo jis iš 
niekur kitur negali gauti, kaip tik iš paties gėrio***. Juk 
gėris — tai ne kokia nors atskira vertybė ar paprasta to- 





* Šiai pažiūrai būdinga tai, kad blogiu laikomi ne saiko ir formos 
neturintys dalykai, kuriems saikas pirma dar turi suteikti formą ir pa- 
vidalą, bet nesaikingumas ir beformiškumas, reiškiantys formos suirimą, 
saiko santykių sugriovimą. Šis motyvas išlieka labai svarbus ir intę- 
lektualistinėje etikoje, Tai matyti Platono prisiminimo teorijoje, pasak 
kurios, blogio priežastis yra intelektualinis nuopuolis. Tiesa, Sokrato 
filosofijoje šis teiginys smarkiai susilpnintas, nes neteisingas poelgis, 
kilęs dėl nežinojimo, laikomas netyčiniu. Bet čia prisideda dar viena 
mintis: blogis, kaip blogis, niekada negali būti. žmogaus veiklos moty- 
vu, tad jis visada turi prisidengti gėrio šydu. Be to, nevalia pamiršti, 
kad ir Sokratas nežinojimą laiko ne natūraliu faktu, bet dalyku, kurio 
neturėtų būti, t.y. dalyku, kurio pagrindą galų gale sudaro nenorė- 
jimas žinoti, nenorėjimas išsivaduoti iš nežinojimo. Šiaip ar taip, ir 
Sokrato, ir Platono požiūriu, gėris yra esmiškai susijęs su žmogaus 
prigimtimi, o blogis pasirodo kaip atsitiktinis, akcidencinis dalykas. 
Panašiai mąsto ir I. Kantas, teigdamas, kad žmogus turi įgimtą gėrio 
siekimą (kuris yra pirminis ir būtinas), o blogį išvesdamas tik iš polin- 
kio (atsitiktinio dalyko), (Plg. Religion innerhalb der Grenzen d. men- 
schl. Vernunft. I Stūck, S. 27, 28 ff., Ak. Ausg.) 

** I. Kant, Rel. inn. d, Grenzen, S. 36 ff. 

*** Taigi gėrio regimybė, kurią turi blogis, nereiškia, kad aš, 
darydamas blogį, visada tariuosi doroviniu požiūriu esąs teisus; ji reiš- 
kia tik tai, kad blogis man rodosi pozityvi, labiau priimtina vertybė, 
nors aš drauge ir suprasčiau, kad mano vertinimas nesutampa su objek- 
tyviais vertybių santykiais. Vis dėlto ši subjektyvi regimybė, kaip 
matome iš mūsų tyrinėjimų, turi savo objektyvų pagrindą. Ir tai yra 
pirminis blogio elementas. Visi sąmoningi ar nesąmoningi mėginimai 
pateisinti blogį, t.y. priderinti jį prie gėrio vertybių hierarchijos, visa- 
da jau yra antriniai, vėlesni. 

kių atskirų vertybių aibė. Veikiau jis reiškiasi tam tikra 
vertybių hierarchija, valdančia ir nulemiančia visą verty- 
bių sistemą. Tad blogio realizacijai užtenka ir to, kad jis 
pažeidžia ar pakeičia tą vertybių hierarchiją, neneigda- 
mas pačių jai pavaldžių vertybių; taip atsitinka, pavyz- 
džiui, kai jis suabsoliutina įr paverčia vienvalde vieną 
ar kilą vertybę, gėrio sistemoje turinčią valentingumą tik 
greta kitų vertybių ir sąsajoje su jomis“. Tačiau tai reiš- 
kia, kad ir savo realioje veikloje, o ne tik iš principo 
blogis yra priklausomas nuo gėrio. Jis egzistuoja tik para- 
ziluodamas gėrio sąskaita. Jis tik tada gali stoti prieš 
gėrį kaip jam lygiateisė priešybė žmogaus gyvenime, kai 
pasiglemžia, pasisavina gėriui būdingas galias ir jomis 
naudojasi. Tai vienas iš esminių gėrio ir blogio korelia- 
cijos bruožų. Yra dar ir antras, kuo glaudžiausiai susijęs 
su pirmuoju. Juk valia, kaip mokė jau Sokratas, būtinai 
ir esmiškai yra nukreipta į pozityvių vertybių realizavi- 
mą. To, ką aš laikau visiškai nevertingu dalyku, aš nega- 
liu ir norėti. Todėl blogis tik tada gali pasidaryti veiks- 
mingu elgesio motyvu, kai jis dėl vienų ar kitų priežasčių 
vertinančiam subjektui pasirodo kaip vertybė, t.y. kai 
prisidengia gėriu. O tai yra įmanoma todėl, kad blogis 
pats savaime nereiškia nieko pozityvaus, kad jis gali 
reikštis kaip pozityvi galia tik tada, kai pasisavina iš gėrio 
pozityvų vertybinį pagrindą. Valia, nukreipta į blogį, 
į griovimą, valia, daranti blogį vardan paties blogio, kitaip 
tariant, vadinamoji velniška valia nėra pirminė blogio 
principo manifestacija; ji, kaip grynai griaunanti valia, 
visada vystosi, remdamasi bloga valia, parazituojančia 
gėrio sąskaita. 

Tas faktas pagimdo dar vieną gėrio ir blogio priešybės 
apibrėžimą: ne tik jų vertybinis, bet ir būties santykis yra 
neapverčiamas, neabipusis. Blogiui reikalingas gėris, bet 
ne gėriu — blogis. Blogis nepajėgus egzistuoti be gėrio; 
tuo tarpu gėris nėra esmiškai susijęs su blogio buvimu. 





* Tai dažnai aiškiai išreiškiama ir mitine bei religine blogio kilmės 
interpretacija. Liuciferio atsimetimas nuo dievo kyla iš puikybės, iš 
noro būti lygiu su dievu. Lygiai taip pat, graikų požiūriu, hybris, 
išpuikimas, yra pirmoji nuodėmė; taigi abiem atvejais susiduriame sų 
vienos vertybės (savimeilės, savigarbos) suabsoliutinimų, kuris veda 
prie dorovinių vertybių hierarchijos neigimo. 


151 


Todėl iš principo yra klaidingi teodicėjos arba kosmodi- 
cėjos mėginimai pateisinti blogio egzistenciją tuo, kad 
jis esąs būtinas gėrio koreliatas arba būtina pastarojo 
būties sąlyga. Taip yra, pavyzdžiui, kai stoikai tvirtina, 
kad gėris negalis egzistuoti be blogio, nes vienas loginės 
priešybės narys būtinai reikalauja kaip savo prielaidos 
antrojo jos nario*, arba kai G. V. Leibnicas aiškina blo- 
gio egzistenciją tuo, jog visų tobuliausiame pasaulyje 
turinčios būti realizuotos ir visos įmanomos žemesniosios 
tobulumo pakopos; arba galų gale kai G. Hėgelis laiko 
blogį būtinu gėrio dialektinės raidos elementu (antiteze) 
ar net šios raidos varomąja jėga. Visos šios. pažiūros 
neteisingai aiškina ir iškraipo tikrąją gėrio ir blogio prie- 
šybės prigimtį; jos pateikia tą priešybę arba kaip grynai 
loginę priešingybę (Stoja), arba kaip pastarąja pagrįstą 
realų poliariškumą (G. Hėgelis), arba pagaliau kaip pa- 
prastą kiekybinį skirtingumą, kurio prielaida yra koky- 
binis esmės bendrumas (G. V. Leibnicas). Ir šie iškraipy- 
mai visada kyla dėl mechaniško, tikruosius faktus igno- 
ruojančio loginės-dalykinės schemos taikymo. 

Mums nėra reikalo toliau analizuoti gėrio ir blogio 
priešybę, Juk ta priešybė buvo mums tik pavyzdys, turė- 
jęs parodyti, kaip smarkiai vertybinės priešybės struk- 
tūra skiriasi nuo loginės priešybės struktūros. Analogiškas 
išvadas būtume gavę ir gilindamiesi į bet kurią kitą ver- 
tybinę priešybę. Juk tam tikri pagrindiniai savitumai, 
kuriuos mes atskleidėme gėrio ir blogio priešybėje, būdin- 
gi ir visoms kitoms vertybinėms priešybėms. Palyginimui 
paimkime kad ir estetinę grožio ir bjaurumo priešybę 
(pozityvios ir negatyvios estetinės vertės prasme). Ir čia 
priešinga ir prieštaraujanti priešybė sutampa, t. y. esteti- 
nių vertybių sieroje nėra tarpinės pakopos tarp grožio 
ir bjaurumo. Ir čia grožis, kaip pozityvi vertybė, yra 

* Tuos pačius argumentus randame jau ir Platono filosofijoje. 

Būtų galima manyti, kad ir Augustino felix culpa reiškia panašią 
gėrio ir blogio santykio sampratą. Tačiau taip nėra. Tiesa, atpirkimo 
palaima, kaip aukščiausias gėris, yra susijusi su prieš tai patirta nuo- 
dėmės kalte ir kančia; tačiau susijusi tik ta prasme, kad ši kaltė duoda 
progą nepaprastai kūrybiškai pasireikšti dievo malonei, 0 ne yra ma- 
lonės ir per ją patiriamos palaimos sąlyga, Todėl, nors nuodėmės paty- 
rimas ypač praturtina ir pagilina dorovinę sąmonę, jo niekuomet neva- 
lia naudoti kaip priemonės tam praturtinimuj ir pagilinimui pasiekti, 

priešybės pagrindas; ir čia grožis yra prielaida bjaurumo, 
kuris grožį panaikina ir paneigia. Vis dėlto būtų skubota 
iš tų faktų daryti išvadą, kad visų vertybinių priešybių 
struktūra yra vienoda. Priešingai, ji tam tikrais aspektais 
keičiasi, pereinant iš vienos vertybių srities į kitą. Tad, 
pavyzdžiui, estetinei vertybinei priešybei būdingas relia- 
tyvumas arba, tiksliau, susietumas, kuris visai svetimas 
etinės vertybinės priešybės esmei. Mat estetinės vertybės 
yra santykių vertybės visai kita prasme nei dorovinės 
vertybės. Koks nors dalykas, kuris skyrium paimtas yra 
bjaurus, įterptas į platesnį estetinį kontekstą, gali pasi- 
rodyti gražus. Ir lygiai taip pat tai, kas vienoje ryšių 
sistemoje (pavyzdžiui, stiliuje) estetiniu požiūriu vertina- 
ma kaip pozityvus dalykas, kitoje ryšių sistemoje gali 
pavirsti negatyvia vertybe. Etinėje sferoje toks nuo ryšių 
sistemos priklausomas harmonijos pavirtimas disharmo- 
nija ir disharmonijos — harmonija yra visai neįmanomas. 
Koks nors etiniu požiūriu negatyvus poelgis (kuris, kaip 
pavyzdžiui, nužudymas, reiškia absoliučios vertybės sunai- 
kinimą) nepavirs aiškiai geru poelgiu dėl to, kad juo 
siekiama kokio nors idealaus, vertingo tikslo (pavyzdžiui, 
tėvynės išlaisvinimo). Jame vis tiek lieka dorovinės kaltės 
pobūdis. Jo pozityvi vertybė neištirpdo negatyviosios, 
bet palieka ją neatpirktą egzistuoti šalia savęs. Atsiranda 
etiniu požiūriu neišsprendžiamas vertybių konfliktas ir 
vertybių prieštaringumas, Todėl ir teodicėja, kuri vado- 
vaujasi analogija su estetine vertybine priešybė, yra iš 
esmės nepagrįsta. Nors bjaurumo disonansas ir gali būti 
harmoningai atsvertas kosmo grožio, tačiau blogis, doro- 
viniu požiūriu, niekada negali būti pateisintas, t. y. būti 
vertinamas kaip gėris dėl to, kad jis tamauja kaip doro- 
vinio tobulėjimo ar viso pasaulio dorovinės pažangos 
priemonė*. 


* Beje, tai pagrindinė „Brolių Karamazovų“ mintis, F. Dostojevskio 
išreikšta Ivano Karamazovo lūpomis, 

TREČIAS SKYRIUS 





LOGINIS RACIONALUMAS 


I. SĄVOKA IR SPRENDINYS 


1. Loginio racionalumo kilmė 


Ankstesnių mūsų tyrinėjimų* uždavinys buvo nusta- 
tyti loginio racionalumo kilmę, t.y. tuos pagrindinius 
dalykus, kurie jį konstituoja ir padaro tuo, kas jis yra. 
Kaip matėme, jis kyla iš pirminio objektinančio pažini- 
mo** akto, kuriuo iš tiesioginės intuicijos išskiriama ir 
pateikiama (t. y. kaip esanti) joje glūdinti dalykų padėtis. 
Šis pirminis aktas loginę ir kalbinę išraišką gauna spren- 
dinio pavidalu. Sprendinyje bei sykiu su sprendinių kon- 
stituojasi ir sąvoka. Tačiau drauge sukuriama ir lopos 
noštos, visa loginio racionalumo sritis, loginė erdvė, ku- 
riai, kaip ir geometrinei erdvei, būdingas homogenišku- 
mas. Kaip tik šis loginės sferos homogeniškumas lemia 
jos specifinį formalų pobūdį, t. y. padaro ją indiferentišką 
visiems būties matmenims ir visiems būties sluoksniams 
ir todėl suniveliuoja visus būties skirtumus bei būties 
santykius, paversdamas juos sąvokų bei sprendinių skir- 
tumais ir santykiais. Nustatėme dar ir kitus loginio racio- 
nalumo požymius, paremtus jo esmės struktūra; pirmiau- 
sia — pirmenybės teikimą bendrybei (eide), kuris bet kokį 

* Žr. „Pažinimo problemos" antrą skyrių. 

** Terminą „objektinantis“ mes čia vartojame tik „ko nors (kokios 
nors būties) pavertimo, laikymo objektu“ prasme. Taigi jis neturi nie- 
ko bendra su priešybių „objektyvus-subjektyvus“ pora. Dalykiniame 
nusistatyme, kuris būdingas pažinimui, objektu tampa ir subjektyviai, 
ir objektyviai egzistuojantys dalykai. Tad objektinantis pažinimas yra 
ne kas kita, kaip dalykinis pažinimas. Jo priešingybė yra nedalykinė 
pagava arba suvokimas, kuris, be abejo, nėra be objekto — juk tai ko 
nors pagava,— tačiau kuris nėra ir sąlygojamas dalykinio nusistatymo, 
taigi, yra dar šiapus „objektinimo“. Sunkumai, su kuriais susiduriame, 
mėgindami tiksliai apibūdinti nedalykinę pagavą, atsiranda dėl to, kad 
jos aprašymas ir apibrėžimas, kaip ir bet kuris aprašymas ir apibrėži- 
mas sąvokomis, įmanomas tik remiantis dalykiniu nusistaiymu. 

pažinimą paverčia pažinimu per bendrybę; be to, tarpi- 
ninkaujamą ir santykinį loginės sferos pobūdį, kurio išta- 
kos glūdi pirminiame objektinančiame akte ta prasme, 
kad šis aktas yra tam tikros dalykų padėties konstata- 
vimas; pagaliau — loginių priešybių simetriškumą, kuris 
atsiranda dėl loginės erdvės homogeniškumo ir, priešingai 
negu visos realios priešybės, yra specifinis loginio racio- 
nalumo požymis. 

Jau ir šie mūsų kol kas turimi loginio racionalumo 
apibrėžimai parodė, kad tai nėra paprastas, aiškiomis 
sąvokomis tiesiogiai išreiškiamas dalykas, kad tai yra 
kompleksinė struktūra, turinti daugybę aspektų, kurie 
savo esme, tiesa, susiję tarpusavy, bet nieku gyvu negali 
būti vienas iš kito išvedami. Dėl to atsiranda loginės 
sferos daugiaprasmybė, duodanti akstiną įvairiausioms, 
dažnai labai skirtingoms interpretacijoms. Mums nėra rei- 
kalo skyrium gilintis į tas interpretacijas; mūsų užduotis 
yra tik įrodyti, kad dalykinis nusistatymas yra fundamen- 
tali loginės sferos prielaida ir įvairių jos aspektų vienin- 
gas pagrindas. Tačiau loginių aspektų įvairovė neapsi- 
riboja ką tik apibūdintais dalykais. Tad mes toliau apra- 
šinėjame loginę racionalią sferą. 


2. Predikatyvinė sąvokos funkcija 


Dalykų padėtis išskiriama pirminiame objektinimo 
akte per sąvoką jos predikatyvine funkcija*; tačiau, žino- 





* Iškeldami dalykų padėties išskyrimą, sudarantį sprendinio pagrin- 
dą, kaip antrąją, aukštesnę, pažinimo pakopą virš intuicijos, mes ne- 
tvirtiname, kad tam tikros dalykų padėties išskyrimas vienokia ar kito- 
kia dalimi nėra iš anksto nulemtas ir sąlygotas intuicijos, t.y. kad 
bet kuri intuicijos pagautame objekte esanti dalykų padėtis vienodai 
įmanentiška intuicijai. Pirminė intuicija toli gražu nėra gryna ir visą 
vidinę objekto įvairovę vienodai aprėpianti žiūra. Ji yra, taip sakant, 
ne izotropinė, bet veikiau perspeklyvinė, nulemta tūm tikrų aspektų, 
ir ne vien ta prasme, kad pagauna objektą tik vienpusiškai, 0 ne visa 
jo pilnatvę, bet ir ta prasme, kad tam tikra dalykų padėtis objekto 
pagavoje jai yra lemiama ir svarbiausia. Juk intuicija pirmiausiai tar- 
nauja praktiniam gyvenimui, veiklai aplinkoje, darbui su aplinkos daik- 
tais. Pals daiktas suvokiamas tam tikrame „aplinkybių komplekse“ 
(M. Heidegeris). Šis aplinkybių kompleksas ir lemia daikto suvokimo 
perspektyvą, o kartų ir svarbiausias jo dalykų padėtis, kurios yra išski- 
riamos ir užfiksuojamos sprendinių, 

ma, ne ta prasme, kad sąvoka būtų jau to akto prielaida. 
Priešingai, sąvoka, kaip loginis darinys, tik šiuo aktu ir 
sukuriama. Tad tikrasis visa ko pamatas čia visada yra 
pirminis objektinimo aktas. Bet kai šis aktas jau sykį 
įvyksta, kai jame įgyjamas loginis nusistatymas, tai logi- 
nio nusistatymo ribose sąvoka yra pagrindinis elementas, 
iš kurio susidaro ir susikuria visas loginio racionalumo 
pasaulis. Sąvokoje dalykinę išraišką įgyja visos loginės 
erdvės tarpiškas ir tarpininkaujamasis pobūdis bei forma- 
lus visuotinis racionalumo sferos charakteris. Jau savo 
predikatyvine funkcija (kuri reiškiasi dalykų padėties 
pagavoje dar anksčiau, nei ši pagava pavirsta tikru spren- 
diniu) sąvoka įgyja tam tikrą savarankiškumą, leidžiantį 
padaryti ją pažinimo objektu, jo tema. Tiesa, šis predika- 
tyvinės sąvokos savarankiškumas iš pradžių yra labai 
reliatyvus. Jis apsiriboja tuo, kad išskiriamas pats sąvoka 
mąstomas dalykas, o tas išskyrimas išreiškiamas ir įtvirti- 
namas žodžiu. Daiktas, objektas apibrėžiamas kaip šis ar 
tas, kaip esantis vienoks ar kitoks (pavyzdžiui, kaip 
paukštis, kaip akmuo). Tačiau šis predikatyvinis determi- 
nantas dar nėra savarankiška sąvoka. Aiškiausiai tai ma- 
tyti tais atvejais, kai predikatyvinis apibrėžimas išreikštas 
veiksmažodžiu arba būdvardžiu. „Skrenda, eina, tupi“ ar- 
ba „yra baltas, yra didelis, yra apvalus“, kaip teisingai 
pabrėžė A. Pfenderis, nėra savarankiškos sąvokos. Ir net 
tada, kai predikatas išreiškiamas daiktavardžiu, šis sava- 
rankiškumas, atidžiau įsižiūrėjus, yra tik tariamas, šiaip 
ar taip — ne pirminis. Kai mes sakome „tai yra paukštis, 
akmuo", tai predikatas, predikatyvinis apibrėžimas yra ne 
„paukštis“ arba „akmuo“, bet „buvimas paukščiu“, „buvi- 
mas akmeniu“, 


3. Sąvoka kaip sprendinio subjektas 


Sąvoka įgyja savarankiškumą tiktai tada, kai ji iš 
determinuojančios pavirsta determinuojama, t.y. kai ji 
tampa determinacijos subjektu. Anksčiau ar vėliau tai 
būtinai įvyksta, nes toliau objektas apibrėžiamas, tarpi- 
ninkaujant jau esamai determinacijai. „Tai“ tolesniu paži- 
nimu tiksliau apibrėžiamas kaip „esantis paukščiu“, kaip 
„Skraidantis“. O kai jau determinantas įtraukiamas į de- 

terminacijos procesą, tai, toliau diferencijuojant suvoktą 
turinį, savaime žengiamas naujas determinacijos žings- 
nis — apibrėžiamas pats determinantas, t.y. buvimas 
paukščiu, pats skraidymas. Tik taip atsiranda paukščio 
sąvoka, paties skridimo (skrydžio) sąvoka (kuri skiriasi, 
pavyzdžiui, nuo žuvies, keturkojo arba nuo ėjimo, plau- 
kimo, šliaužimo sąvokos), t. y. objekto sui generis sąvoka. 
Taigi sąvoka tampa tuo, kuo ji iš tikrųjų (loginiu požiū- 
riu) yra, tik kaip savarankiška substancinė sąvoka, tik 
per šį dalykinį savarankiškumą ji atsiskleidžia kaip logi- 
nė būtis, o sykiu ir kaip logikos objektas, 

Taigi matome: sąvoka sudalykinama įr tematizuojama 
tada, kai ji pati tampa kokios nors dalykų padėties kon- 
staitavimo pagrindu, t.y. sprendinio subjektu. Tik tada 
pažinimas pasiekia visišką vystymosi laisvę, iš principo 
jau gali išplėsti savo veiklos sritį į visus įmanomus būties 
sluoksnius ir būties matmenis. Tik sudalykintoje sąvokoje 
dalykinis pažinimas išsikristalizuoja ir įsitvirtina, sąvokoje 
jis pasiekia ir savo kulminaciją. Todėl visų pirma kaip 
tik sąvoka nulemia jau sukurtos, t. y. dalykiškai egzistuo- 
jančios loginės sferos struktūrinius santykius. O tai reiš- 
kia: loginė sfera būtinai atrodo kaip erdvinio daiktų pa- 
saulio analogas. Ši analogija nėra vien paviršutiniška, 
atsitiktinė, ji atsiranda visai ne dėl mąstymo ribotumo, 
verčiančio ieškoti juslinių atramos taškų ir daiktiškai 
suvokti visus nedaiktiškus fenomenus. Priešingai, tai yra 
būtina, iš pačios dalyko esmės kylanti analogija, t. y. ana- 
logija, pagrįsta su pačia pažinimo esme susijusių sąvokos 
dalykiškumu. Taigi ne mąstymas naudojasi daiktų pasau- 
lių kaip pavyzdžiu, pagal kurį pradeda kurti sąvokų pa- 
saulį, bet daiktų dalykiškumas ir sąvokų dalykiškumas 
turi galų gale tą patį pagrindą — dalykinį nusistatymą ir 
jį atitinkantį dalykinį būties būdą. Tad sąvokos dalykiš- 
kumas yra jos sudaiktinimo prielaida, šis sudaiktinimas 
yra paremtas klaidingu dalykiškumo supratimu, t.y. per- 
vertinimu analogijos tarp loginio sąvokų pasaulio ir erd- 
vinio daiktų pasaulio. O šis pervertinimas atsiranda suta- 
patinus dalykiškumą su daiktiškumu. 

II. LOGINĖ ERDVĖ 


1. Sąvokų pasaulio neerdviškumas-nelįsumas 


Iš to, kas pasakyta, jau aišku, kaip reikia suprasti mū- 
sų teiginį, kad sąvokos multalis mutlandis yra lygiai taip 
pat minėtame iopos nočtos kaip daiktai erdvėje. Jei prisi- 
minsime, kad šioje analogijoje svarbu ne daiktiškumas, 
bet dalykiškumas, tai kartu pranyks ir prieštaravimas, iš 
pažiūros esantis tarp mūsų pateikto loginės sferos apibrė- 
žimo ir jos įprastinės charakteristikos. Juk sakoma, kad 
sąvokų pasauliui visų pirma būdinga tai, kad jis nepri- 
klausomas nuo jokių erdvės ir laiko sąlygų, kad jis yra 
anlerdvinis įr antlaikinis. Juk pati sąvokos, sprendinio 
ar sprendinių ryšio reikšmė yra visiškai indiferentiška 
erdvės ir laiko koordinačių sistemai, jos loginei esmei ši 
sistema neturi jokios įtakos. Todėl logikos realizavimasis 
tikrame psichiniame išgyvenime nė truputėlio negali pa- 
keisti jos būties ir galiojimo. Ar dėl šito akivaizdaus, iš 
esmės būtino neerdvinio arba anterdvinio loginės sferos 
pobūdžio analogija su erdviniu daiktų pasauliu nepra- 
randa bet kokios prasmės? 

Į šį klausimą galima tik tada atsakyti, kai tiksliai išsi- 
aiškinama, kas iš tikrųjų turima galvoje, kalbant apie 
neerdvinį sąvokų pasaulio pobūdį. Apibrėžimas „neerd- 
vinis“ yra negatyvus, tad jo reikšmė priklauso nuo to, 
į ką iš tikrųjų nukreiptas neigimas: ar į erdvinės struk- 
tūros visumą, ar tik į kai kuriuos jos elementus, t. y. 
į tam tikrą erdviškumo rūšį Mes apibūdiname sąvokų 
pasaulį kaip neerdvinį, nes jis, kaip idealus pasaulis, yra 
realaus daiktų pasaulio priešingybė. Tai itin aiškiai ma- 
tyti Platono filosofijoje, kurioje pirmąsyk su visu princi- 
piniu griežtumuų buvo suformuluota idealumo sąvoka, Są- 
vokų pasaulio priešingybė yra materialus pasaulis. Jo 
specifinis erdvinis požymis yra tįsumas. O idealumo sfera 
pasižymi kaip tik tuo, kad joje šito požymio nėra. Taigi 
jai priskiriamas neerdvinis pobūdis reiškia jos neiįsumą. 
Todėl pašalinus tįsumą sąvokų pasaulyje išnyksta ir visi 
nuo tįsumo priklausomi erdviškumo bruožai, visų pirma 
bet koks matavimas ir matavimu pagrįstas dydžių nusta- 

tymas. Nei sąvokų turinio, nei jų apimties santykiams nė- 
ra ir negali būti jokių apibrėžtų matavimo vienetų. 

Tačiau tįsumu erdvinė struktūra toli gražu neapsiri- 
boja. Net ir atmetus tįsumą, lieka dar keletas erdviškumo 
požymių, kurie visi Kartų sudaro tam tikrą vieningą įvai- 
rovę. Tai daugybės elementų egzistavimas šalia vienas 
kito; be to — tam tikri hierarchiniai ryšiai šiame egzista- 
vime šalia vienas kito, kurie reiškiasi kaip dimensijos, 
kryptys bei vienas kito padėties apibrėžimas; pagaliau — 
paties erdvinio mediumo homogeniškumas ir tolydumas. 
Jei pažvelgsime šiuo požiūriu į loginę sferą, tai pasirodys, 
kad šių erdvinių bruožų jai visai nestinga, kad kai kurie 
iš jų, priešingai, yra net esminiai tos sferos struktūroje, 
kad jie sudaro tą iš esmės pozityvų branduolį, kuris slypi 
už negatyvaus apibūdinimo „neerdvinis“. 


2. Pozityvūs loginės erdvės požymiai 


Su kai kuriais iš tų požymių mes jau susipažinome 
kaip su esminiais topos nočtos bruožais. Tai yra, pavyz- 
džiui, loginės sferos homogeniškumas, nulemiantis jos 
formalią esmę ir leidžiantis perkelti visas būties rūšis ir 
visus būties matmenis į sąvokų būties plokštumą. Drauge 
jau yra duota ir sąvokų, kaip homogeniškos įvairovės, 
egzistavimo viena šalia kilos bei daugybės jų tarpusavio 
padėties santykių galimybė. Vienas iš tų specifinių logi- 
nių santykių, priešybių simetrija, jau buvo anksčiau ap- 
tartas. Tačiau loginėje sferoje tarp sąvokų galima aptikti 
dar ir kitų tarpusavio padėties santykių, susijusių su di- 
mensijų ir krypčių skirtumais. Jie kyla iš sąvokų apimties 
ir turinio ryšių. Antai kiekvienos tam tikrą būties sritį 
apimančios sąvokų sistemos hierarchinė struktūra yra 
dvimatė: vieną matmenį sudaro sąvokų pavaldumo san- 
tykiai, t. y. subordinacija, o kitą, koreliuojantį su pirmuo- 
ju,— gretutinis sąvokų išsidėstymas, koordinacija. Tačiau 
tuo krypčių skirtumai loginėje sferoje dar nesibaigia. Ta 
pati sąvoka gali priklausyti įvairioms sąvokų sistemoms, 
skirtingoms savo pagrindiniais aspektais, savo skirstymo 
pagrindu. Čia susiduriama su sąvokų skirtingų plokštumų 
ir skirtingų perspeklyvų tarpusavio santykiais, taigi su 
tuo, kas maždaug atitiktų trečiąjį matmenį. Šis matmuo 

reiškiasi irgi santykiu tarp skirtingų sąvokų, priklausan- 
čių skirtingų sričių kategorijoms, nes jį suponuoja santy- 
kis tarp dviejų atskirų sąvokų sistemų, kurių kiekviena 
yra dvimatė. Vis dėlto ir dėl sąvokų skirtingumo loginės 
sferos vienovė neišnyksta. Ir skirtingos sąvokos, būtent 
kaip sąvokos, yra homogeniškos, jos yra tame pačiame 
būties sluoksnyje ir per tarpinius narius visada gali būti 
vienaip ar kitaip sujungtos, ir dėl to sujungimo nereikia 
išeiti už loginės sferos. Taigi šiuo aspektu sąvokų pasau- 
liui būdingas vidinis uždarumas ir susietumas, kuris yra 
analogiškas daiktiškos erdvės iolydumui, 


3, Skirtumas tarp daikiiškos ir loginės erdvės 


Tiesa, dėl šitų daiktiškai erdvei ir topos nočtos bend- 
rų bruožų nevalia pamiršti fundamentalaus jų struktūros 
skirtingumo., Fizinėje erdvėje daiktai, esantys vienas šalia 
kito, negali būti vienas kitame. O skirtingų daiktų tarpu- 
savio susipynimas yra apskritai neįmanomas. Visai kitaip 
yra loginėje sferoje. Implikacija ir kryžiavimasis nepa- 
naikina sąvokų egzistavimo viena šalia kitos. Pavaldžioji 
sąvoka, nepaisant jos pavaldumo, stovi kaip savarankiš- 
kas dalykinis vienetas greta ją valdančios sąvokos. Lygiai 
taip pat kiekviena iš dviejų susikryžiuojančių sąvokų, 
nepaisant susikryžiavimo, išlieka savarankiška. 

Taigi matyti, kad kalba apie /opos noėtos, apie loginę 
erdvę yra pakankamai pagrįsta; ji remiasi ne vien išoriš- 
ka analogija, bet ir struktūrine esme pačios loginės sferos, 
kaip daugiamatės įvairovės, valdomos tam tikrų hierar- 
chinių ryšių. Ir kaip tik ta erdvine loginės sferos struktūra 
yra pagrįstas sąvokų pasaulio dalykiškumas. 


III. LOGIŠKUMO STATIŠKUMAS 


1. Sgvokų pasaulio nejudrumas. 
Analogija su daiktų pasauliu 


Bet jeigu loginės sferos analogija su daiktų pasauliu 
yra pagrįsta, tai negalima apeiti dar vieno klausimo: ar 
ji sietina tik su daiktų pasaulio erdve, ar ir su laiku? Ar 


160 


pakankamai apibūdinsime loginę sferą, jei pasakysime, 
kad joje nėra laiko arba kad ji yra aukščiau laiko? O gal 
ir šiam negatyviam apibrėžimui, lygiai kaip kalbant apie 
loginio pasaulio neerdvinį (anterdvinį) pobūdį, reikalingas 
pozityvus patikslinimas? Jei taip, tai gal ir čia esama 
analogijos su daiktų pasaulio laiku? 

Vėliau pamatysime, kad taip iš tikrųjų ir yra, kad ir 
loginė sfera toli gražu nėra visai nesusijusi su laiku. Tai 
reiškia: būties iškėlimas iš realaus pasaulio į loginę sferą, 
lygiai taip pat, kaip ir būties iškėlimas iš erdvės, nėra 
visiškas ir absoliutus. Ir logikoje elementai yra ne tik 
šalia vienas kito, net ir vienas po kito, yra ir loginis lai- 
kas, kuriame vyksta loginis tapsmas, 

Tačiau, įeigu mes į tai kol kas nekreipsime dėmesio, 
tai kaip tik loginės sieros nelaikiškumas yra tam tikra 
prasme analogiškas daiktų pasaulio struktūrai. Kasdieni- 
niame pasaulio suvokime, kaip teisingai pastebėjo 
A. Bergsonas, slaliniūm aspektui teikiama pirmenybė 
prieš dinaminį. Daiktai iš pradžių atrodo kaip nejudrūs 
dalykiniai vienetai, kaip substancijos, turinčios visada 
pastovias savybes, kurios būtinai susijusios su tų daiktų 
prigimtimi, jų esme, Ir tik tuose savo prigimtimi nejud- 
riuose daiktuose vėliau jau vyksta visi įmanomi kiekybi- 
niai bei kokybiniai pakitimai, kurie galų gale gali tuos 
daiktus visiškai sunaikinti arba paversti kitais daiktais. 
Be abejo, rimtis ir judėjimas, pastovumas ir kitimas savo 
esme yra koreliatyvūs dalykai ir niekada negalimi vieni 
be kitų. Todėl rimtis ir pastovumas yra tokie pat priklau- 
somi nuo laiko, kaip ir judėjimas bei kitimas. Tačiau kas- 
dieninio pasaulio suvokimo savitumas yra kaip tik tas, 
kad jis šį koreliavimą bei tarpusavio priklausomybę 
pagauna ne kaip visiškai griežtą ir gryną, bet teikia sta- 
tiniam aspektui tam tikrą ontinį prioritetą. Drauge ir be- 
laikė erdvė įgyja pirmenybę prieš laiką. O rimtis ir pas- 
tovumas atrodo ne tik kaip judėjimo ir kitimo priešingybė 

„laiko požiūriu, bet įgauna ir visai nuo laiko nepriklau- 
=so0mų dalykų atspalvį. Kaip aiškintinas šis pirmenybės 
mkcikimas statiniam aspektui ir kaip jis galėtų būti patei- 
==inamas (jeigu apskritai gali būti pateisinamas), yra jau 
s=amiskiras klausimas, kurio mums čia dar nėra reikalo nagri- 

nėti, Mums svarbu tik konstatuoti faktą, kad tokia pirme- 
nybė statiniam aspektui teikiama; 0 šis faktas yra visai 
nepriklausomas nuo „A. Bergsono interpretacijos, mėgi- 
nančios ją paaiškinti mūsų suvokimo pasaulio veiklos re- 
liatyvumu. 

Ir Joginei sferai statinis aspektas taip pat yra pamatinis 
ir lemiamas, specialiai pabrėžiame: statinis, o ne tik ant- 
laikinis. Mat antlaikinis (t.y. atsietas nuo realaus laiko) 
gali būti ir dinaminis aspektas, kaip tai, pavyzdžiui, liudi- 
ja sąvokų dialektika. Loginėje sferoje, nagrinėjant ją 
kaip absoliučiai gryną, nėra sąvokų „judėjimo“. Sąvokos 
čia nekintamos ir sustingusios, kaip elėjiečių būtis“. Jos 
yra nejudantys dalykiniai prasmės vienetai, turintys api- 
brėžtą turinį, t. y. aprėpiantys tam tikrą esminiais laikomų 
požymių įvairovę. Tuo jos panašios į daiktus su jų pasto- 
viomis, jų prigimtį lemiančiomis savybėmis. Loginės są- 
vokos statiškumas, nekintamumas turi ir savo kalbinę 
išraišką — fiksuotą žodžio reikšmę. Žodis, kaip abipusio 
informacijos perdavimo ir susikalbėjimo, kaip dvasinio 
bendravimo priemonė, tik tada gali atlikti savo socialinę 
funkciją, kai jo reikšmė yra intersubjektyvi, t. y. galio- 
janti visai socialinei bendrijai. O galioti ji gali tik tuo 
atveju, jeigu ji pateikia pastovų, statišką objekto aspektą. 
Reikšmės statiškumas yra iš esmės būtinas žodžio pras- 
mei**. 


2. Analitinis sąvokų tarpusavio ryšių pobūdis 


Iš sąvokų, kaip uždarų dalykinių prasmės vienetų, jun- 
giant (siunthesis) ir skiriant (diairesis) sudaromi sprendi- 
niai bei sprendinių sąryšiai***. O šito jungimo ir skyrimo 





* Juk elėjiečių būtyje iš esmės buvo atskleista ne kas kita, kaip 
loginės būties sfera. 

** Tam neprieštarauja ir aplinkybė, kad žodžių reikšmės laikų 
tėkmėje dažnai svyruoja arba keičiasi. Iš esmės tai yra netikslus pasa- 
kymas: ne pati reikšmė svyruoja, bet su tuo pačiu žodžiu susiejamos 
įvairios reikšmės; arba viena reikšmė pakeičia kilą. Tačiau kiekviena 
reikšmė yra grynai statiška, nejudri. (Smulkiau apie sąvokų judėjimą 
kalbėsime vėliau.) 

*** Sprendinys ir sprendinių sąryšiai čia nagrinėjami jų specifiniu 
loginiu pavidalu, grynai loginiu aspektu, 0 ne savo pirmine reikšme 
kaip pažinimo aktai, kurie juk konstituoja loginę sferą, tad patys yra 

motyvai gali būti ivairūs: jie arba yra pačiose atskiria- 
mose, arba sujungiamose sąvokose, arba kyla iš kito, su 
tom saąvokom nesusijusio (joms transcendentinio) šaltinio. 
Toks sąvokoms svetimas šaltinis yra visas idealus ir Tea- 
lus patyrimo pasaulis, į kurį sąvokos yra orientuotos, To 
pasaulio duotybėse (dalykų padėtyse) gali glūdėti vie- 
nų ar kitų sąvokų sujungimo arba atskyrimo nuoroda. 
Loginiu aspektu, t. y. žiūrint iš sąvokų ir jų loginės sudė- 
ties pozicijų, šie sąvokų sujungimai bei atskyrimai yra 
išorinis, atsitiktinis dalykas, neturintis jokio racionalaus 
pobūdžio. Jų sukuriami sprendiniai yra motyvuoti tik 
empirinių (bet ne loginiu) požiūriu. 

Kitaip yra tuomet, kai sąvokų sujungimo bei atskyrimo 
motyvai yra pačiose sąvokose, jų loginėje sudėtyje. Su 





nuo jos nepriklausomi. Pirminiame pažinimo akte sąvoka ir sprendinys 
koreliuoja tarpusavy ir sąlygoja vienas kitą. Kaip gatavas loginis dari- 
nys — taigi loginės sieros viduje — sąvoka yra pirmesnė už sprendinį 
ir sudaro jo pagrindą. Jei atsižvelgsime į šį skirtumą tarp sprendi- 
nio, kaip pažinimo akto, ir jo loginio aspekto, kaip sąvokų sujungimo 
arba atskyrimo, tai drauge bus atsakyta dar į vieną klausimą, susijusį 
su sprendinio struktūra: ar sprendinys susideda iš dviejų pagrindinių 
elementų — subjekto ir predikaio? O gal prie jų turi prisidėti dar 
trečias — vadinamoji Jungtis, sukurianti sprendinio santykį tarp subjek- 
to ir predikato? Paprastai logikoje laikomasi antrojo požiūrio, kuris 
grindžiamas tuo, kad nei subjektų, nei predikatu, nei jų paprastu 
buvimu greta neišreiškiamas jų loginis ryšys; vadinasi, jungtį reikia 
laikyti trečiu savarankišku elementu, kuriuo tas ryšys realizuojamas. 
Bet, kita vertus, jungtis, regis, priklauso predikatui, nes predikatas tik 
per jungtį tampa predikatu, t.y. atlieka savo predikatyvinę funkciją 
kaip determinantas. (Vidinis ryšys tarp predikato ir jungties reiškiasi 
ir tuo, kad neigimas iš jungties gali pereiti į predikato sąvoką Ir at- 
virkščiai.) Abu požiūriai yra dalykinių aspektu pateisinami. Bet jie 
pagrįsti skirtingais sprendinio aspektais ir todėl vienas kitam neprieš- 
tarauja. Tačiau antroji pažiūra, kaip gnoseologinė, yra pagrindinė, Pre- 
dikatas iš pat pradžių yra determinantas, o ne savarankiška subslan- 
lyvinė sąvoka; apibrėžiamojoje funkcijoje jau glūdi ir susietumas sų 
subjektu: gnoseologiniu požiūriu, kaip pažinimo aktas, sprendinys savo 
esme būtinai yra dvinaris; jo struktūra yra pakankamai apibrėžiama 
(determinuojamo) subjekto ir (determinuojančio) predikato. Tuo tarpų 
loginiu aspektu abu—ir subjektas, ir predikatas — yra savarankiškos 
dalykinės sąvokos, kurioms sujungti sprendinyje reikalingas dar trečias, 
tarpininkaujantis elementas — jungtis. Tad dėl loginėje sferoje neiš- 
vengiamo predikato sąvokos sudalykinimo tikroji predikatyvinė funk- 
cija Junglies pavidalu atsiskiria nuo savarankišku (substantyviu) tapu- 
sio predikato turinio ir atsiduria greta subjekto ir predikato kaip sava- 
rankiškas trečias sprendinio elementas, 

šiuo atveju susiduriame tada, kai predikato sąvoka išreiš- 
kia kokį nors subjekto sąvokos požymį ar požymių kom- 
pleksą, arba, kitaip tariant, ieina į subjekto sąvokos turi- 
nį kaip jo sudedamoji dalis, t. y. kai sprendinys yra ana- 
litinis. Analitinis sprendinys tiktai eksplikuoja sąvokos 
turinį, jis neišeina už sąvokos ribų, o tik iškelia tuos po- 
žymius, kurie jai būtinai priskirtini kaip esminiai — taip 
pat būtinai, kaip ir pastovios savybės yra susijusios su 
daiktų prigimtimi. Kaip tik tuo, kad analitinis sprendinys 
kyla iš sąvokos, kad jis yra ne kas kita, kaip sąvokos 
eksplikacija arba dekompozicija, ir grindžiamas eminen- 
tinis loginis tokio sprendinio racionalumas. Jeigu sąvoka 
laikoma tikrąja pažinimo substancija (o nuo Sokrato iki 
I. Kanto laikų visa spekuliatyvinė filosofija pripažino tai 
kaip neliečiamą dogmą), t.y. jeigu loginis nusistatymas 
laikomas lemiamu pažinimui, tai pažinimo idealas gali 
būti tik viso žinojimo pavertimas analitiniais sprendiniais. 


3. Ikiloginis sintetiškumo pobūdis 


Sintetinis sprendinys, kuris negali būti gaunamas iš 
sąvokų eksplikacijos, vien dėl to yra eo ipso logiškai 
nepagrįstas, jis yra neloginės, iracionalios kilmės. Tiesa, 
tuo neteigiama, kad jis gali kilti tik iš patyrimo srauto, 
kaip tarėsi priversta manyti visa ikikantinė filosofija; 
priešingai, kaip parodė I. Kantas, jis gali būti ikiloginio 
pobūdžio, t.y. būti ankstesnis už loginės sferos tikrąja 
šio žodžio prasme susiformavimą. Tada jis yra tiesiog sin- 
tetinis sprendinys a priori ir priklauso jau ne formaliajai, 
bet transcendentalinei logikai. Tačiau transcendentalinė 
logika —atidžiau  pasižiūrėjus — apskritai nėra logika 
griežta šio žodžio prasme. Juk ji pagrįsta pašalinimu tų 
prielaidų, su kuriomis būtinai susijusi tikroji formalioji 
logika; t.y. ji išsiveržia iš formaliajai logikai būdingo 
statinio aspekto ir taip panaikina dalykinį sąvokos priori- 
teto pagrindą. 


164 


4. Formalioji ir transcendentalinė logika 


Iš tikrųjų transcendentalinė logika tyrinėja patyrimo 
galimumo sąlygas. Tačiau tas patyrimas visų pirma yra 
mokslinis patyrimas, o dar tiksliau — matematinių gam- 
tos mokslų patyrimas, Šiaip ar taip, I. Kantas visada turi 
omenyje dalykinį patyrimą. Tad patyrimo galimumo są- 
lygos yra ir apskritai dalykiškumo sąlygos. Šia prasme 
I. Kantas suvokia kategorijas. Savo transcendentaline 
reikšme, t.y. funkcionuodamos kaip kategorijos, pačios 
kategorijos nėra objektai, jos ne dalykinės, bet ikidaly- 
kinės. Juk kaip tik tai ir išreiškia sąvoka „transcenden- 
talinis". Kaip konstituojančios dalykiškumo sąlygos jos 
yra anapus arba, tiksliau sakant, šiapus viso dalykinio 
pasaulio. Jeigu tiesa, kad loginio sąvokų pasaulio struk- 
tūra yra griežtai dalykinė, tai aišku, kad kategorijos, kaip 
viso dalykiškumo konstituojančios sąlygos, yra ir ikilo- 
ginės. Tad savo kilme jos nėra sąvokos, jos tik atrodo 
kaip sąvokos, kai pačios tampa (dalykinio) pažinimo ob- 
jektu. Taigi sąvokinė būtis nėra jų tikrasis, pirminis, bū- 
ties būdas, tai tik išvestinis dalykas, turintis tik ralio 
cognoscendi. I. Kantas apibūdina kategorijas kaip apriori- 
nes intelekto funkcijas, taigi priskiria joms spontaniš- 
kumą (dinamiką), visai nebūdingą sąvokai, kaip loginiam, 
vadinasi, statiškam, dariniuj. Ir jis elgėsi visai teisingai, 
atskirdamas formaliąją logiką nuo transcendentalinės 
logikos, iškeldamas aukščiausią visų sintetinių sprendinių 
principą, kuriam pavaldi transcendenialinė logika, kaip 
kažką iš esmės skirtinga nuo aukščiausio visų analitinių. 
sprendinių principo, valdančio formaliąją logiką. Jo kon- 
cepcijos trūkumas (jei nekreipsime dėmesio į subjektyvią 
idealistinę transcendentalumo interpretaciją) yra tik tas, 
kad jis galutinai ir vienareikšmiškai nenusakė formalio- 
sios ir transcendentalinės logikos tarpusavio santykių. 
Transcendentalinė logika jo sistemoje atrodo egzistuojanti 
greta formaliosios logikos, taigi, atrodo, kad abi logikos 
rūšys yra vienodai pirminės. Tuo tarpu paties I. Kanto 
duotas transcendentalumo supratimas reikalauja, kad 
transcendentalinė logika būtų pripažinta kaip formaliosios 
logikos išankstinė sąlyga bei pagrindas. Bet jei neįmano- 
xna įrodyti transcendentalinės ir formaliosios logikos lygia- 

gretumo, tai peršasi išvada, kad transcendentalinė logika 
taip vadinama neteisėtai; ji nėra logika, nes jos objektu 
esanti būtis priklauso kitam, gilesniam, būties sluoksniui, 
kuris iš esmės skiriasi nuo dalykinio loginės sferos racio- 
nalumo. Kokios rūšies yra tas gilesnis būties sluoksnis, 
gali nustatyti tik ontologiniu požiūriu pagrįsta pažinimo 
teorija. Šiaip ar taip, neturėtų būti ginčijamas principinis 
formaliosios logikos atskyrimas nuo to, ką I. Kantas vadi- 
na transcendentaline logika. 

Taigi, kad šiuo metu neokantininkai tariasi privalą 
atsisakyti šio skyrimo, visai nereiškia, jog jie pažengė 
toliau už I. Kantą; greičiau tuo padaroma rimta žala ir 
logikai, ir pažinimo teorijai: pažinimo teorijai todėl, kad 
ji nepajėgia išsivaduoti nuo specifinio loginio sudalyki- 
nimo, o logikai todėl, kad pats sudalykinimas nepabrė- 
žiamas ir jo fundamentali reikšmė žinojimui tinkamai 
neiškeliama*. 


5. Loginis racionalumas įr racionalizmas 


Čia lyg ir peršasi priekaištas: mūsų pateiktoji loginio 
racionalumo samprata jau kitados buvo žinoma. Jos išta- 
kos glūdi antikoje (Sokratas, Platonas, Aristotelis, stoikai), 
o viduramžių Scholastikoje bei ypač XVII ir XVIII am- 
žiaus racionalizme ji viešpatavo beveik neribotai. Tačiau 
ši samprata yra susijusi sų tam tikromis istorinėmis sąly- 
gomis, ji yra pažinimo problemos raidos tam tikros epo- 
chos produktas bei savastis ir kaip grynai istorinis dari- 
nys gali ir pretenduoti tik į istorinę reliatyvią reikšmę, 
Iš principo ją įveikė I. Kantas bei pokantinė filosofija. Ir 
įveikta ji buvo visai natūraliai, atskleidžiant šio specifi- 
nio racionalistinio logiškumo istorinį sąlygotumą bei siste- 
minį nepagrįstumą. Juk tai kaip tik buvo didžiausias 

* Kad pats I. Kantas suprato skirtumą tarp transcendentalinės 
logikos ir formaliosios logikos būties būdo, turbūt aiškiausiai rodo jo 
duotoji subjektyvi idealistinė transcendentalumo interpretacija, Kate- 
gorijos yra pažįstančio intelekto sintelinės funkcijos, kurios yra pirmes- 
nės už bet kokį dalykiškumą ir pastarąjį konstituoja. Mat I, Kantas 
nedalykinę arba ikidalykinę būtį suprato ne kitaip, o tik kaip dvasinę, 
subjektyvią būtį; tai yra prietaras, kurio šaknys galų gale glūdi anti- 
koje. Bet drauge tai yra reikšmingas motyvas dalykišku požiūriu ver- 
tinant I. Kanto idealizmą. 

I. Kanto atliktos logikos reformos laimėjimas: atradus 
sintetinį aprioriškumą, pasidarė akivaizdu, kad pagrindi- 
nių analitinės logikos principų nepakanka moksliniam 
pažinimui pagrįsti. Visi pozityvūs poslinkiai, kurių pasie- 
kė pokantinė pažinimo teorija, galų gale tėra tik šitos 
fundamentalios I. Kanto tezės tolesnis patvirtinimas, jos 
gilesnis sisteminis pagrindimas. Kad ir kurią iš pagrindinių 
formaliosios logikos teorijų mes paimtume — ar sąvokų, 
ar sprendinių, ar samprotavimų teoriją, — visur išankstinio 
nusistatymo nesaistomas mąstymas yra priverstas išeiti 
už formalaus loginio požiūrio ribų ir grįsti logines formas 
bei struktūras argumentais, esančiais anapus bet kokio 
grynai analitinio racionalumo. Bet jeigu formalioji, anali- 
tinė, logika iš esmės yra jau atgyvenęs požiūris, tai atro- 
do, kad ir mūsų mėginimas apibrėžti logikos esmę jos 
analitine racionalia struktūra dalykinių požiūriu yra nepa- 
teisinamas, 

Į tą priekaištą galima štai ką atsakyti. Racionalizme 
reikia skirti du dalykus: pirma, racionalistinę pažinimo 
koncepciją, antra, racionalistinę logiškumo sampratą. Pir- 
moji, t. y. pažinimo tapatinimas su racionaliąja logika, yra 
neteisinga, bet antroji, paremta analitinio statinio logiš- 
kumo pobūdžio supratimu, yra visai pagrįsta. I: Kanto 
transcendentalinės logikos didysis laimėjimas buvo racio- 
nalistinės pažinimo teorijos įveikimas, t. y. tas nepapras- 
tai svarbus požiūris, kad formalus logiškumas nėra nuo 
nieko nepriklausomas ir galutinis dalykas, kad jis, prie- 
šingai, turi pagrindą, kurį sukuria dalykinis nusistatymas 
(pirminis objektinantis pažinimo aktas) ir kad šis pagrin- 
das, priklausydamas nuo tam tikro nusistatymo, gali būti 
reikšmingas tik dalykinio nusistatymo ribose. Bet iš to 
jokiu būdu negalima daryti išvados, kad analitinis racio- 
nalumas tėra tik istoriškai sąlygotas logiškumo aspektas, 
neturintis įokios konstitucinės reikšmės dalykiniam paži- 
nimui. Istoriškai sąlygotas yra tik jo reikšmės perdėjimas, 
nesuvokimas jo priklausomybės nuo tam tikrų dalykinių 
požiūriu pirmesnių, metaloginių pagrindų. Ir net šis per- 
dėjimas turi savo gilesnes dalykines priežastis, t. y. jį gali- 
ma suprasti tik prisiminus pačią logiškumo esmę, tą vaid- 
menį, kurį jis vaidina pažinimo struktūroje. Kaip kitaip 
būtų galima paaiškinti racionalizmo įtaigumą, kelis šimt- 

mečius laidavusį jo viešpatavimą filosofiniame mąstyme, 
jeigu ne tuo, kad jis paremtas prielaidomis, būdingomis 
pagrindiniam dalykiniam nusistatymui. Kuo, pavyzdžiui, 
pagrįstas B. Spinozos teiginys „ordo et connexio rerum 
idem est atgue ordo et connexio idearum“, tapęs formule, 
išreiškiančia racionalizmo kvintesenciją? Jeigu loginiai ry- 
šiai ir daiktų ryšiai yra toto genere skirtingi dalykai, kaip 
paprastai yra teigiama, tai būtų nesuprantama, kas galėjo 
paskatinti racionalizmą nuolatos ir taip akivaizdžiai prie- 
vartauti realybę. Be abejo, racionalizmo pažinimo teori- 
joje viską lėmė jo ypatingas domėjimasis pažinimo aprio- 
riškumo aspektais (jo pagrindų būtinumu, visuotiniu ga- 
liojimu). Ir kaip tik tas domėjimasis privertė jį pripažinti 
protą galutiniu pažinimo šaltiniu. Tačiau tuo klasikinis ra- 
cionalizmas dar nėra iš esmės apibūdintas; ši esmė vei- 
kiau yra ta, kad racionalizme protas sutampa su loginiu 
ratio. Pažinimo tikrumas galų gale yra pagrįstas jo ana- 
litiniu pobūdžiu. Aukščiausi bet kokio žinojimo principai 
yra analitiniai sprendiniai, kurių būtinumas ir visuotinis 
galiojimas paremtas prieštaravimo dėsniu. Taigi tai iš 
tikrųjų yra definiciniai sprendiniai, eksplikuojantys visos 
būties ir pažinimo pagrindinių sąvokų turinį. Visa būtis 
ir tapsmas būtinai plaukia iš šitų sąvokų savybių (požy- 
mių) bei jų kombinacijų. Tad pagrindinis filosofinis moks- 
las — malhesis universalis — turėtų būti suprantamas kaip 
ars combinatoria. 

Šiais teiginiais aiškiai išreiškiamas struktūrinis ryšys 
tarp realaus daiktų pasaulio ir loginio sąvokų pasaulio. 
Abiem bendra, pirma, tai, kad jie prasideda nuo dalykinių 
atskirybių arba diskretybių (sąvokų, daiktų), egzistuojan- 
čių greta viena kitos bendrame mediume, ir, antra, tai, 
kad visi ryšiai tarp tų diskretybių (arba jų pakitimai) ky- 
la iš pastovių jų pačių savybių (iš jų esmės). Kitaip ta- 
riant, ir vienur, ir kitur viešpatauja dalykinis slatinis as- 
pektas, paremtas diskretine, bet drauge ir homogenine, 
įvairove, 


6. Loginis racionalumas ir empirizmas 
Kad mes čia susiduriame su pagrindiniu pažįstančios 


sąmonės nusistatymu, o ne tik su specifiniu racionalistiniu 
prietaru, rodo, beje, ir empirizmo pavyzdys. Nepaisant 

priešingumo racionalizmui, jo požiūris į pažinimo proble- 
mą galų gale vis dėlto paremtas tomis pačiomis prielai- 
domis. 

Tiesa, jis nepripažįsta protui suverenaus pažinimo šal- 
tinio reikšmės ir paskelbia jį priklausomą nuo jutimų. 
Analitinis tikrumo kriterijus, neprieštaringumas, daugių 
daugiausia galioja idealiuose moksluose, pavyzdžiui, ma- - 
tematikoje, nagrinėjančioje grynus minties kūrinius, bet 
ne tikrovę (D. Hiumas). Tuo tarpu realusis pažinimas re- 
miasi vien jusliniu patyrimu; šis formuojasi iš įspūdžių, 
kuriuos sąmonės asociacinis mechanizmas sujungia į silp- 
nesnius ar tvirtesnius ir daugiau ar mažiau aprėpiančius 
kompleksus. Daiktų pasaulio objektyvumas ir jo dėsninga 
tvarka interpretuojama kaip sąmonės įpročiai. Nepaisant 
šio posūkio į subjektyvumą ir psichologizavimą, pagrin- 
dinis D. Hiumo pažinimo teorijos nusistatymas vis tiek 
lieka dalykinis. Sąmonės pasaulio struktūra atrodo kaip 
daiktų pasaulio analogas. Ji yra atomistinė. Jos pagrin- 
diniai elementai, įspūdžiai, yra statiški, reliatyviai pasto- 
vūs dariniai, kurie, susidurdami fenomenalioje erdvėje 
ir fenomenaliame laike, sudaro grynai išoriškus junginius, 
panašius į tuos, kuriuos materijos dalelės sudaro realiame 
išoriniame pasaulyje. 

Taip nepagrįstai perkėlus dalykinį aspektą į sąmonės 
sritį, sudaiktinami ir iškraipomi psichiniai reiškiniai. Šiuo 
požiūriu empirizmas dar labiau nei racionalizmas yra sais- 
tomas pagrindinio ikikantinės filosofijos prietaro: dogma- 
tinės prielaidos, kad bet kokia būtis, o drauge ir bet koks 
pažinimas gali būti tiktai dalykinis. Šį prietarą padėjo 
įveikti tiktai I. Kanto sukurta sintetiškumo sąvoka, nors 
pats I. Kantas ir neįvertino viso šios sąvokos reikšmin- 
gumo. Šiaip ar taip, sintetiškumo principas jam neleidžia 
racionalistiškai tapatinti sąvokų „racionalus“ ir „loginis“. 
Tai reiškia perėjimą nuo formaliosios prie transcendenta- 
linės logikos. Racionalumo sąvoka įgyja naują reikšmę, 
tapusią pokantinio spekuliatyvaus idealizmo varomuoju 
motyvu. 

IV. LOGINIS RACIONALUMAS 
FORMALIOJOJE LOGIKOJE 


1. Įžanga 


Tačiau nepaisant šito racionalumo sąvokos reikšmės 
pasikeitimo transcendentalinė logika niekada visiškai ne- 
užgožė formaliosios, juo labiau nepajėgė užimti jos vie- 
tos. Priešingai, formalioji logika sugebėjo išsaugoti sava- 
rankiškumą ir pokantinėje filosofijoje; ir jos pagrindinė 
formalistinė tendencija darėsi juo grynesnė ir nuosek- 
lesnė, juo griežčiau ji buvo atskiriama nuo transcenden- 
talinės logikos. 

Apie tai iškalbingai liudija vadinamoji logistika, arba 
malematinė logika. Kad ir ką galvotume apie šios discip- 
linos vaisingumą bei pritaikomumą tikrajam pažinimui, 
vieno dalyko negalima nuneigti: logikos paskelbimas 
mokslu apie sąvokų tvarką, logikos matematizavimas yra 
būtent tai, kas atitinka formalią loginio racionalumo esmę 
ir ko racionalizmas, jei tik nuosekliai laikydavosi savo 
analitinio loginio nusistatymo, siekė kaip pažinimo idea- 
lo: tai malhesis universalis, kaip bendroji sąvokų kombi- 
natorika. Panašiai kaip geometrija yra sisteminis mokslas, 
nagrinėjantis erdvinio daiktų pasaulio tvarką, taip logis- 
tika nagrinėja natūralaus sąvokų pasaulio tvarką. Kad 
čia susiduriame ne tik su išorine analogija, bet ir su daly- 
kiškai pagrįstu giminiškumu, galima įrodyti, remiantis ta 
formaliosios logikos struktūra, kurią pagrindė ir išvystė 
Aristotelis. 

Aristotelio logikos viršūnė yra samprotavimų teorija, 
silogistika. Varomasis samprotavimo ratas yra terminus 
medius. Jis perteikia ryšį tarp aukštesniosios ir žemes- 
niosios sąvokos, t. y. padaro įmanomą pastarosios sub- 
sumciją pirmajai. Subsumcija yra paremta rūšinių ir gimi- 
ninių sąvokų santykiu. Šis santykis įmanomas tik tarp 
klasių sąvokų. Tad skiriamieji klasikinės logikos požymiai 
yra šie: 1) jos pagrindą sudaro sąvokos ir sąvokų savi- 
tarpio santykiai; 2) sąvokos suprantamos kaip klasių są- 
vokos; 3) pagrindinis klasių sąvokų santykis yra sub- 
sumcija (implikacija). Kaip galima paaiškinti šiuos savi- 
tumus, remiantis formaliosios logikos esme? 

2. Pažinimas ir mąstymas 


Jei norime iki galo išsiaiškinti šį klausimą, tai turime 
sugrįžti prie visos pažinimo struktūros“. Juk pažinimas 
yra ne tik esaties pagava, bet visada drauge ir mąsty- 
mas, t. y. jis užfiksuoja savo intuicijų duomenis, pavers- 
damas juos tam tikrais idealiais dariniais. Savo ruožtu 
šie idealūs dariniai irgi tarnauja pažinimui, nes sugeba 
reprezentuoti jo rezultatus. O reprezentacija neapsiriboja 
vien tuo, kad tuose dariniuose be naujų intuicijos aktų 
pagalbos išsaugomas jau sukauptas pažinimas; ji visų 
pirma reiškiasi tuo, kad pažinimas, remdamasis šitais 
idealiais dariniais, t. y. atsigręžęs į juos, gali toliau plė- 
totis, taigi žengti į priekį, pagaudamas savo objektą. Kaip 
tik tai ir yra pažintinė mąstymo funkcija. Ir šią funkciją 
mąstymas gali atlikti, matyt, tik tuo atveju, jeigu repre- 
zentuojantieji idealūs dariniai (antro laipsnio objektai) 
yra tokie, kad vienaip ar kitaip pajėgia perteikti esaties, 
kaip pažinimo turinio, struktūrą. 

Bet koks pažinimas yra tam tikros dalykų padėties 
pagava. Kiekviena dalykų padėtis yra daugiau ar mažiau 
suskaidyta; t. y. joje objektas (dalykinis vienetas) pasiro- 
do kaip apibrėžtas tam tikru atžvilgiu. Šis apibrėžtumas 
(apibrėžta būtis) yra paremtas kokiu nors ryšiu su kitais 
dalykiniais ar bent jau gretimais vienetais. Idealūs dari- 
niai, reprezentuojantys mąstyme esamą dalykų padėtį, yra 
sprendiniai ir sprendinių kompleksai, Dalykiniai vienetai, 
kuriuos jie aprėpia, perteikiami sąvokomis. Tad sprendi- 
niuose ir sprendinių kompleksuose dalykinių vienetų 
santykius atitinka sąvokų santykiai. Šie santykiai, kaip 
sąvokų santykiai (t.y. kaip priklausantys idealiai mąsty- 
mo darinių sferai), turi išplaukti iš pačių sąvokų struk- 
tūros. 

3. Sąvokos turinys ir apimtis. 
Determinacinis ir implikacinis sprendinys 

Sąvokų, kaip loginių dalykinių vienetų, struktūros ne- 
galima apibrėžti niekaip kitaip, kaip tik jų turiniu ir 
apimtimi, Ir šis apibrėžimas visai nepriklauso nuo to, ko- 


* Taigi kalbėsime apie pažinimą tikrąja žedžio prasme, apie da- 
lykinę pagavą. 

kia yra tos sąvokos, kaip pažinimo priemonės, reikšmė, 
kokius dalykinius būties vienetus ji reprezentuoja: čia 
nesvarbu, ar tai yra daikto, tipo, pavidalo arba santykio 
bei dėsnio sąvoka. Kiekvienu atveju ji loginiu požiūriu 
yra (idealus) dalykinis vienetas, susidedantis iš daugybės 
požymių ir dėl šito savo turinio įvairiai santykiaujantis 
su kitais homogeniniais (t. y. tokią pat struktūrą turinčiais) 
dalykiniais vienetais. Šie santykiai yra turinio arba apim- 
lies santykiai. Turinys apibūdina pačią sąvoką, apimtis — 
santykį su objektais, kuriuos sąvoka aprėpia, kuriais ji 
konkretizuojasi arba realizuojasi, o drauge —ir santykį 
su kitomis sąvokomis. Todėl sprendiniai, konstatuodami 
kokią nors dalykų padėtį,— priklausomai nuo to, ar jų 
dėmesio centre yra subjekto sąvokos turinys, ar apimtis — 
yra arba turinio, arba apimties sprendiniai; t. y. jie api- 
brėžia arba sąvokos turinį, arba jos apimtį. Pirmuoju 
atveju tai yra deierminaciniai sprendiniai; jie teigia, kad 
subjekto sąvokai priskirtini arba nepriskirtini tokie ir to- 
kie požymiai (determinacijos). Antruoju atveju susiduria- 
me su implikaciniais sprendiniais. Jie apibrėžia subjekto 
sąvokos apimtį, apibūdindami jos santykį su kitomis są- 
vokomis (tarpusavio pavaldumą, nuošalumą, susikryžia- 
vimą, priešingumą). 


4, Turinio ir apimties logika 


Dėl šito loginio sprendinių skirstymo į dvi rūšis sam- 
protavimų teoriją (silogistiką) galima plėtoti dvejopai, 
remiantis tuo, ar jos pagrindu bus imama implikacinio, ar 
determinacinio sprendinio schema. Pirmąjį kelią pasirinko 
klasikinė logika. Savo pagrindine tendencija ji yra apim- 
ties logika. Tarpininkaujant tarpinei sąvokai, įrodoma, 
kad aukštesniosios ir žemesniosios sąvokos apimtys visiš- 
kai arba iš dalies sutampa arba nesutampa. Todėl centrinę 
vietą Aristotelio logikoje ir užima pirmoji figūra. Kitos 
dvi figūros yra orientuojamos į pirmąją ir ja grindžiamos, 
t.y. grindžiamos redukcija į jai būdingus modusus. Čia 
aiškiausiai matyti, kad apimties santykiai yra gryni (pozi- 
tyvūs arba negatyvūs) subsumcijos santykiai. 

Antruoju keliu eina vadinamoji turinio logika. Pasku- 

tiniu metu jos griežčiausiai laikėsi A. Pfenderis ir 
N. Loskis. 

Samprotavimų teorijoje ji remiasi priežasties ir pada- 
rinio santykiu. Šiuo atvejų samprotavimo schema yra to- 
kia: jeigu objektui priskirtinas tam tikras požymis ir jei 
tas požymis būtinai susijęs su kokio nors antro požymio 
buvimu ar nebuvimu, tai antrasis požymis ta pačia pozi- 
tyvia arba negatyvia prasme susijęs ir su pačiu objektu. 
Sprendimas čia gali būti ir progresyvus, ir regresyvus: 
nuo priežasties buvimo link padarinio buvimo arba nuo 
padarinio nebuvimo link priežasties nebuvimo“. 

Samprotavimo formas vienodai galima nagrinėti ir tu- 
rinio, ir apimties aspektu. Abu požiūriai neišstumia vienas 
kito, bet sudaro būtiną koreliaciją, visai taip pat, kaip 
sąvokos turinys ir apimtis. Tiesa, dalykinė pirmenybė 
lyg ir priklauso interpretacijai turinio aspektu. Juk ne kas 
kita, o turinys apibrėžia sąvoką su jos būtimi pačia savai- 
me. Apimtis — santykiai sų žemesniais objektais bei kito- 
mis sąvokomis — yra nulemiama turinio, o ne priešingai. 

Ir vis dėlto klasikinė logika sprendinių teorijos pagrin- 
du paėmė apimties (implikacijos) santykius. Tad kyla 
klausimas: kodėl gi apimties momentui suteikiama ši 
pirmenybė? Ar ji atsirado dėl grynai istorinių, taigi daly- 
kiniu požiūriu neesminių, priežasčių, ar ji susijusi su savi- 
la loginio pasaulio struktūra? 





* Sąvokos turinio (jos požymių visumos) nevalia painioti su jos 
reikšme. Todėl turinys loginiu požiūriu yra toks pat formalus, kaip 
ir sąvokos apimtis. Žinoma, kokios nors sąvokos požymių būtinas susi- 
jungimas yra pagrįstas būtinu tais požymiais nusakomų paties daikto 
savybių sąryšiu, bet dar visai nieko nepasako apie to sąryšio esmę ir 
būdą. Kai mes, pavyzdžiui, sakome „jei yra a, tai yra ir b“, t.y. b yra 
būtinas a padarinys, tai dar toli gražu nereiškia, kad a yra iš tikrųjų 
priežastis, o b-—iš tikrųjų padarinys. Šis santykis realiter gali būti 
net priešingas, t.y, a gali būti b padarinys, jeigu mūsų teiginys „jei 
a, tai b“ kalba ne apie raiio essendi, bet apie ratio cognoscendi. Dabar 
jau matome, kad loginis priežasties ir padarinio santykis yra grynai 
formalus ir visai nepaiso tikrosios būties sąryšio prasmės, kurią rėpre- 
zentuoja. 

5, Klasikinė logika 


a. Kiekybinis aspektas: apimties santykis 
kaip dalies ir visumos santykis 


Išsamiau panagrinėjus šį klausimą, pasirodo, kad apim- 
ties santykiai turi savybę, itin reikšmingą pagrindinei 
formaliai logikos tendencijai. Tai yra tų santykių kieky- 
binis aspektas. Iš tikrųjų: apimties santykiai reiškia, kad 
sąvokų apimtys visiškai arba iš dalies sutampa arba ne- 
sutampa. Jeigu sąvokos priklauso tai pačiai sąvokų siste- 
mai, t. y. jeigu jas galima įterpti į tą sistemą, remiantis 
tais pačiais skirstymo principais, tai jų apimties santy- 
kiams būdingas aiškus apibrėžtumas. Sąvokų apimtys 
arba visiškai nesutampa (kaip paralelinės sąvokos arba 
kaip sąvokos, subordinuotos paralelinėms sąvokoms), arba 
vienos sąvokos apimtis visiškai aprėpia kitą sąvoką. Tai- 
gi šiuo pozityviuoju subordinacijos atveju viena apimtis 
visada yra didesnė už kitą; jų savitarpio santykis yra 
dalies ir visumos santykis. Šitaip tiksliau apibrėžiamas ir 
viena kitą atmetančių paralelinių sąvokų santykis. Jos 
sudaro skirtingas (savo elementais svetimas) tos pačios 
visumos dalis. Ir net tais atvejais, kai apimtys iš abiejų 
pusių sutampa tik iš dalies, kaip susikryžiuojančių sąvokų 
atveju (kai abi sąvokos priklauso skirtingoms klasifikaci- 
joms), šis santykis yra galimas todėl, kad susikryžiuojan- 
čių sąvokų apimtys yra (savo elementais nesvetimos) tos 
pačios visumos dalys, o ta visuma yra joms abiem bend- 
ros gimininės sąvokos apimtis, 

Taigi kiekybinis sąvokų sferos aspektas reiškia ne tai, 
kad čia esama dydžių — juk tįsumas nebūdingas !/opos 
noėtos srityje,— bet tai, kad visos sąvokų apimtys, pri- 
klausančios tai pačiai sistemai, yra perdėm homogeniškos 
ir kad jų savitarpio santykiai yra dalies ir visumos arba 
tos pačios visumos (skirtingų) dalių santykiai. 


b. Sąvoka kaip požymių sujungimas 
jungtuku „ir“ 


Su šituo visiškai formaliu apimties santykių (idealių 
erdvinių santykių anksčiau aptartąja prasme) apibrėžimu 
ranka rankon eina tokia pat grynai formali sąvokos turi- 

nio samprata. Šis turinys yra kaip junginys, kaip viene- 
tas, susidedąs iš daugybės greta vienas kito egzistuojančių 
požymių, susiejamų tarpusavyje tik jungtuku „ir“. Atskiri 
požymiai imami tik kaip požymiai, neatsižvelgiant į jų 
dalykinę reikšmę; šia prasme jie irgi yra homogeniški. 
Tiesa, vidinis požymių tarpusavio ryšys, jų būtis drauge, 
dėl kurio apskritai gali susidaryti dalykinis sąvokos vie- 
netas, čia laikomas supozicija, tačiau ši supozicija yra 
ikiloginė, neturinti specifinės išraiškos tikrojoje loginėje 
sferoje, todėl ji ir nesudaro atskiros temos loginei reflek- 
sijai. Loginėje sferoje vienintelis lemiamas yra adilyvinis 
sujungimas jungtuku „ir“, niveliuojantis visus tuos skir- 
tumus, kuriuos sąlygoja ne paprastas loginis požiūris, bet 
kokie nors kiti aspektai. Todėl tad — formaliu loginiu 
atžvilgiu — kiekvieną sąvoką galima susiaurinti (konkre- 
tizuoti), pridedant papildomų požymių, o pašalinant kelis 
požymius — padaryti bendresnę; todėl tos pačios siste- 
mos gimininių ir rūšinių sąvokų turinio ir apimties san- 
tykis yra atvirkštinis. 


c. Klasių sąvokų reikšmė implikaciniam sprendiniui 


Tačiau reikia turėti galvoje dar vieną aplinkybę, at- 
skleidžiančią loginę apimties aspekto reikšmę. Kaip matė- 
me, pagrindinę apimties santykių schemą, į kurią jie visi 
yra sutalpinami, sudaro dalies ir visumos arba tos pačios 
visumos dalių tarpusavio santykis. Šio santykio prielaida 
yra dalies ir visumos homogeniškumas, t.y. mūsų atve- 
ju — homogeniškumas rūšinių ir gimininių sąvokų, kurių 
apimties santykiai yra apibrėžiami. Tad implikaciniame 
sprendinyje subjekto ir predikato sąvokos turi turėti vie- 
nodą loginį pavidalą. Ir lemiama čia yra subjekto sąvokos 
struktūra. Juk subjektas gali būti tik savarankiška (subs- 
tantyvinė) objekto sąvoka. Tai plaukia iš paties sprendi- 
nio subjekto prigimties, nes jis sprendinyje reprezentuoja 
objektą to pažinimo akto, kuris sudaro sprendinio pagrin- 
dą. Tad jeigu norime, kad predikato sąvoka būtų homo- 
geniška su subjekto sąvoka, tai ji turi būti irgi savaran- 
kiška objekto sąvoka. Tačiau objekto sąvoka e0 ipso yra 
klasės sąvoka. Taigi apimties santykius galima apibrėžti 

tik tuose sprendiniuose, kuriuose ir subjektas, ir predika- 
tas yra klasių sąvokos, 

Šį reikalavimą atitinka tik implikacinis, bet ne deter- 
minacinis sprendinys. Determinaciniu sprendiniu subjek- 
tui priskiriami arba -paneigiami tam tikri požymiai. Tačiau. 
požymių, kaip tam tikro objekto požymių, dalykiškumas 
nėra savarankiškas, jis tik dalinis. Todėl kaip sąvokos 
jie priklauso kitai srities kategorijai nei subjekto sąvoka, 
kitai sąvokų sistemai, Taigi determinaciniame sprendinyje 
subjekto ir predikato sąvokų negalima palyginti tarpu- 
savy, nes jos nehomogeniškos. Jos gali būti paverstos 
palyginamomis ir homogeniškomis tik atitinkamai modi- 
fikavus sprendinį, t.y. suteikus predikato sąvokai daly- 
kinį savarankiškumą. O tai galima padaryti tik tada, kai 
predikato vietą užima substantyvinė objekto sąvoka, ku- 
rios santykis su subjekto sąvoka yra kaip giminės santy- 
kis su rūšimis ir kuris apima ankstesnįjį predikatą kaip 
savo specifinį požymį (žmogus yra mirtingas — žmogus 
yra mirtinga būtybė ir t. t.). Tačiau tai reiškia: jeigu nori- 
me, kad subjekto ir predikato sąvokos būtų sulyginamos 
ir homogeniškos, tai determinacinis sprendinys iuri pa- 
virsti implikaciniu sprendiniu, duotuoju atveju — būtent 
subsumciniu sprendiniu. 

Tokio determinacinių sprendinių modifikavimo į ekvi- 
valentiškus subsumcinius sprendinius galimybė yra nera- 
šyta visos tradicinės logikos samprotavimų teorijos prie- 
laida. A. Pfenderio nuopelnas, kad jis išryškino šią 
prielaidą ir parodė jos lemiamą reikšmę apimties logikai. 
Tačiau šios prielaidos egzistavimas, priešingai A. Pfen- 
derio nuomonei, savaime dar nereiškia, kad apimties 
aspektas yra nepagrįstas. Determinacinis sprendinys ir ji 
atitinkantis implikacinis sprendinys yra, žinoma, neviena- 
reikšmiai, tačiau loginiu požiūriu jie yra ekvivalentiški 
ir todėl gali pavaduoti vienas kitą. Logikos teorijos aspek- 
tu tokia substitucija yra visai pateisinama. Juk jai svarbu 
parodyti, kaip struktūriniai santykiai tarp idealių loginių 
darinių reprezentuoja tam tikrus būties santykius, šitaip 
leisdami pažinimui tobulėti. O tie struktūriniai santykiai 
paprasčiausiai ir aiškiausiai išreiškiami implikaciniu (sub- 
sumciniu) sprendiniu. Juk tik šia sprendinio forma sub- 
jekto ir predikato sąvokos yra homogeniškos, o jų tarpu- 

savio santykis yra dalies ir visumos arba tos pačios 
visumos skirtingų dalių santykis. Tad tradicinės logikos 
trūkumas yra ne tas, kad ji naudojosi determinacinio 
sprendinio pakeitimu į impliacinį sprendinį; jos trūkumas 
yra tas, kad ji nesuvokė šios prielaidos ir priėmė ją be 
pagrindimo. Turinio aspektas gal ir gali prisidėti prie 
apimties aspekto kaip pastarojo koreliatas, bet negali jo 
paprasčiausiai pakeisti. Mąstymas — jo veiklos rezultatų 
požiūriu — yra pažinimo priemonė, ideali pažinimo Iech- 
nika. O bet kuri technika yra juo tobulesnė, juo papras- 
tesnis ir aiškesnis yra jos teorinis pagrindas. 

Taigi matome: Aristotelio logika yra visai teisi, pagrin- 
diniu dalyku laikydama sąvoką, o sprendinį ir samprota- 
vimą traktuodama kaip sąvokų santykius. Lygiai taip pat 
pagrįstai klasių sąvoką ji laiko pagrindine loginės sąvokos 
forma ir todėl sąvokų santykius iš tikrųjų paverčia sub- 
sumcijos (arba, tiksliau, implikacijos) santykiais. Visi šie 
pagrindiniai apimties logikos aspektai kyla dėl formalios 
loginės sferos struktūros, 


6. Formalioji logika ir matematika, 
Santykių logika 


Tačiau iš mūsų analizės aiškėja dar vienas dalykas — 
vidinis esminis ryšys tarp logikos ir matematikos, Čia 
mes turime omenyje vieno mokslo priklausomybę nuo 
kito; kaip kad, pavyzdžiui, kai kurie logistikos atstovai 
mėgina paversti logiką matematikos šaka arba kaip kiti 
autoriai (pavyzdžiui, Marburgo neokantininkai) laiko 
matematiką taikomąja logika (loginiu metodu). Tai vei- 
kiau vidinė abiejų sričių struktūrų giminystė, jų pagrindų 
bendrumas, 

Abi—ir logika, ir matematika — operuoja idealiais 
objektais, kurie pasidaro savarankiškai dalykiniai per 
sudalykinimą, sukuriamą dalykinio nusistatymo. Šis suda- 
lykinimas jiems abiem suteikia ir analogišką struktūrą. 
Loginė sfera, kaip matėme, yra daugiamatė dalykinių vie- 
nelų įvairovė. Šie vienetai (sąvokos) susideda iš tam tikrų 
homogeniškų elementų (požymių) ir dėl šios sudėties yra 
susieti tarpusavyje tam tikrų dėsningų tvarkos ir implika- 
cijos santykių; tie santykiai paremti visumos ir dalies 

koreliacija. Šiais santykiais ir per šiuos santykius mums 
yra duota visa loginio pasaulio struktūra. 

Visai analogiška padėtis yra matematikoje; ir, beje, 
ne tik geometrijoje, kuri yra mokslas apie erdvinio daiktų 
pasaulio tvarką. Tas pat pasakytina ir apie skaičių pasau- 
į, ypač jeigu jį nagrinėsime tuo abstrakčių pavidalu, kurį 
jis įgyja aibių teorijoje. Ir aibės yra dalykiniai vienetai, 
susidedantys iš vienarūšių elementų ir (jeigu tik aibės 
apibrėžtos) sujungiantys tuos elementus tam tikru dėsnin- 
gu būdu arba tvarka (kaip eiles). Ir čia juk aibių savi- 
tarpio ryšiai paremti pagrindiniu dalies ir visumos 
santykiu. Esminė giminystė su formaliąja logika itin išryš- 
kėja, jei prisiminsime, kad bendroji aibių teorija remiasi 
sutvarkytų aibių teorija, nes jos būtina prielaida yra 
E. Cermelo aksioma, t. y. galimybė paversti bet kurią aibę 
sutvarkyta. Tačiau sutvarkytos aibės struktūrą nulemia 
jos elementų diskretiškumas ir jų išsidėstymo vienareikš- 
miškumas*, Vienarūšių diskretiškų elementų, kurie galų 
gale sumatyviai sujungiami vienas su kitu, egzistavimas 
greta vienas kito leidžia mums ir čia kalbėti apie homo- 
genišką mediumą, apie idealią erdvę, aprėpiančią skaičių 
arba aibių įvairovę ir suteikiančią jai formalų pobūdį. 

Turint galvoje tokią esminę logikos ir matematikos 
giminystę, labiausiai pasireiškiančią abiejų disciplinų for- 
malistine tendencija, darosi suprantama, kad logistika 
mėgina kurti logiką pagal matematikos pavyzdį, t. y. su- 
teikti jai lygiai tokią pat universalią ir tikslią ženklų 
kalbą, kokia naudojasi matematika. Pagrindinio principo 
vaidmuo čia tenka santykio sąvokai. Iš pirmo žvilgsnio 
atrodo, kad šis požiūris iš esmės skiriasi nuo tradicinės 
logikos, nes pastaroji išeities tašku laiko sąvoką. Tačiau 
šiuo atžvilgiu skirtumas yra veikiau tariamas. Ir klasiki- 
nėje logikoje, jei tik jos neveikia tam tikros metafizinės 
prielaidos, pavyzdžiui, teorija apie sąvokų formos subs-' 
tancionalumą, sąvokų teorija tarnauja samprotavimų teo- 
rijai; O ši yra visiškai paremta sąvokų turinio arba apim- 
ties santykiais. Taigi čia skirtumas tik tas, kad logistika 
neapsistoja ties specifiniais loginiais sąvokų santykiais, 





* Trečiasis sutvarkytų aibių savitumas — pradinio nario egzista- 
vimas — palyginti su logikos pasauliu nėra itin svarbus, nes sąvokos 
visuomet aprėpia tik baigtinį požymių skaičių. 

bet atsižvelgia ir į visus kitus tranzityvius santykius, t. y. 
į santykius, kurie dėl savo struktūros leidžia daryti išvadą, 
taigi kuria taisykles, aprėpiančias ir formalius, įr male- 
rialius (ne specifinius loginius) samprotavimus. Kita ver- 
tus, logistika, nagrinėdama santykius, galinčius sudaryti 
samprotavimą, negali išsiversti be tam tikrų dalykinių 
vienetų (sąvokų, dydžių, spėjimų, elementų), kurie pri- 
imami kaip pastoviai (statiškai) diskretiški ir homogeniški 
(egzistuojantys greta vienas kito homogeniškoje aplin- 
koje). Nors tie dalykiniai vienetai ir nėra atskirai tema- 
tiškai nagrinėjami, tačiau definicijose ir aksiomose jie 
pabrėžtinai konstatuojami arba patylomis priimami kaip 
prielaida (kaip tiesiogiai duoti drauge su pagrindiniu nu- 
sistatymu). 

Šių trumpų pastabų apie vidinį ryšį tarp klasikinės 
logikos ir logistikos jau pakanka, kad galėtume parodyti, 
jog naujausia logikos raida, jos virtimas logistika ir suar- 
tėjimas su matematika kyla vis iš to paties logikai būdin- 
go formalaus dalykinio nusistatymo. Daugiau į logistikos 
problemą mums čia nebėra reikalo gilintis“. 


7. Santykis su metodiniu ir gnoseologiniu požiūriu 


Jeigu nekreipsime dėmesio į logistiką bei matematinę 
logiką ir nagrinėsime logiką tiktai jos įprastiniu tradiciniu 
pavidalu, tai, aišku, negalėsime nuneigti, kad griežtai 
formali tendencija čia nėra nuosekliai įgyvendinama: tam 
įgyvendinimui trukdo tai, kad yra atsižvelgiama į logikos 
pritaikymo sritį, į mokslinį ir praktinį pažinimą. Grynai 
loginis požiūris turi jeigu ir ne visai paklusti metodiniam 
ir iš tikrųjų dalykiniam požiūriui, tai bent jau derintis 
prie jo. Tačiau metodinei dalykinei pusei pagrįsti ir apra- 
šyti apimties aspekto nepakanka; reikia pasitelkti į pagal- 
bą ir sąvokų turinį; ir būtent atsižvelgti į sąvokų ryšį su 
tomis prielaidomis ir principais, kurie ir konstituoja logi- 
nę sierą. Tik čia iškyla tie fundamentalūs klausimai, ku- 


* Dėl apimties logikos kiekybinės tendencijos atsiranda ir tokių 
mėginimų, kaip, pavyzdžiui, perkelti kvalilikucijų, būdingą subjektui, 
ir į predikato sąvoką, arba interpretuoti neigiamą sprendinį kaip tei- 
giamą sprendinį su neigiama predikato sąvoka (dėl to panaikinami 
kokybiniai skirtumai sprendinyje) ir pan. 

riuos formalioji logika visai teisėtai apeina, pavyzdžiui, 
klausimas apie sąvokų sudarymo pagrindus ir vyraujan- 
čius aspektus, klausimas apie kokybinius sąvokų požymių 
(esminių ir neesminių) skirtumus ir t. t. Bet jeigu šie klau- 
simai iškeliami, tai drauge ir atsisakoma griežtai forma- 
laus požiūrio, logika orientuojasi į tikrovės pažinimo 
užduotis bei tikslus ir jos struktūroje atsiranda „transcen- 
dentalinis“, t. y. gnoseologinis ir ontologinis, pamatas. 


8. Apibendrinimas 


Taigi mūsų analizė parodė: erdvinis pobūdis (anksčiau 
apibrėžta prasme) yra logikos, loginio racionalumo struk- 
tūros esminė sudedamoji dalis. Erdviniu pobūdžiu pagrįs- 
ta ir kiekybinio aspekto reikšmė logikai. Tiesa, tai ne tas 
pat, kas kiekybinis elementas matematikoje, tačiau abiem 
atvejais šaltinis yra tas pats. Todėl tad darosi suprantama, 
kodėl kaip tik matematinis metodas ir kiekybinis aspek- 
tas (galimybė išmatuoti) uždeda tiksliesiems gamtos moks- 
lams ypatingo racionalumo antspaudą. 


V. EKSKURSAS: N. HARTMANO „PAŽINIMO 
METAFIZIKOJE" PATEIKTO LOGINIO RACIONALUMO 
APIBRĖŽIMO KRITINĖ ANALIZĖ 


Dabar galime pasinaudoti gautomis išvadomis ir išsi- 
aiškinti kai kuriuos sunkumus, esančius loginio raciona- 
lumo sąvokoje. Iš pirmo žvilgsnio gali pasirodyti, kad 
mūsų ligšioliniai tyrinėjimai tik patvirtino įprastinę, tradi- 
cinę, su logika tapatinamo racionalumo sampratą. Šia 
prasme mums lyg ir nepasisekė atrasti ką nors iš esmės 
nauja. Tačiau toks tapatinimas, remiantis mūsų analize, 
būtų dar toli gražu nepateisinamas. Mes tik mėginome 
parodyti, kad formalus loginis požiūris yra esminė racio- 
nalumo apraiška arba atmaina. Tačiau tuo dar visai ne- 
teigiama, kad ji yra vienintelė galima. Tikrasis mūsų tyri- 
nėjimų tikslas buvo išsiaiškinti loginio racionalumo sąvo- 
ką ir įsisąmoninti įvairias jos reikšmės modifikacijas. 
Mat ši sąvoka, kad ir kokia įprasta ji visiems atrodo, 

tikrai nėra visiškai aiški, ir mes, taikydami ją atskiriems 
konkretiems atvejams, susiduriame su visai nelauktais 
sunkumais. Paimkime, pavyzdžiui, tą loginio racionalumo 
sąvokos sampratą, kurią pateikia N. Hartmanas savo 
„Pažinimo metafizikoje“ (32 skyrius, a). N. Hartmanas 
kategoriškai atsisako tradicijos tapatinti logiką su racio- 
nalumu. Juk racionalų gnoseologine prasme yra tai, kas 
prieinama protui, t.y. tai, kas pažinuų (inteligibilu). Ta- 
čiau „nei visa tai, kas nepriklauso logikos sferai, yra 
nepažinu, nei yra įrodyta, kad viskas, kas tai sferai pri- 
klauso, yra pažinu“ *. Kad taip nėra, rodo jau matema- 
tinio iracionalumo sąvoka. Kita vertus, nevalia ir iracio- 
nalumo be niekur nieko tapatinti su nepažinumu. Yra ir 
iracionalių pažinių dalykų; tokios, pavyzdžiui, yra spalvos 
ir garsai, kuriuos galima laikyti pažiniais ir kurie vis dėl- 
to turi kažką, ko negalima pavadinti racionaliu. O iš 
to galima padaryti išvadą, kad racionalumas yra tik fam 
tikra pažinimo rūšis; veikiausiai ją būtų galima apibūdinti 
kaip įžvelgiamumą arba suprantamumą. Tačiau suprati- 
mui reikalinga loginiu požiūriu gryna, ideali, tiksli struk- 
tūra. „Taigi racionalumui loginio racionalumo prasme 
priklauso du dalykai: pažinumas ir loginė struktūra. Tik 
tada, kai abi sąlygos yra įgyvendinamos, objektas yra 
suprantamas.“ Pamėginkime išsiaiškinti, ką reiškia šis 
loginio racionalumo apibrėžimas dalykiniu požiūriu. Į pir- 
mąją loginio racionalumo sąlygą — pažinumą — mums čia 
nėra reikalo toliau gilintis, nes pažinumas apibrėžia ap- 
skritai racionalumo, bet ne specifinio loginio racionalumo 
sąvoką. Atskiro patikrinimo, tiesa, būtų reikalinga auto- 
riaus tezė, kad egzistuojąs ir loginis iracionalumas, t. y. 
tokie loginiai dariniai, kurie esą nepažinūs; kaip pavyzdį 
jis pateikia matematinį iracionalumą. Vėliau dar kalbėsi- 
me apie tai, kaip turėtų būti suprantamas šis iracionalu- 
mas, ar jis, kaip, atrodo, mano N. Hartmanas, paprasčiau- 
siai sutampa su nepažinumu. O dabar panagrinėsime tokį 
klausimą: ką reiškia įžvelgiamumas arba suprantamumas, 
kurį N. Harimanas laiko loginio racionalumo specifiniu 
bruožu? Kokia prasme šio suprantamumo neturi, pavyz- 
džiui, spalva arba garsas, bet turi, sakysim, skaičius arba 

pati sąvoka ir t.t? Autorius atsako: šis skirtumas atsi- 
randa dėl loginės struktūros. Bet kas iš tikrųjų turima 
galvoje kalbant apie tą loginę struktūrą? Į šį klausimą 
negalima atsakyti, tiksliau neapibrėžus, kas yra logika. 
Šiaip ar taip, vienas dalykas yra aiškus: čia kalbama ne 
apie pačią sąvokinę formą. Pažindami spalvą ir garsą, mes 
susidarome lygiai tokias pat jų sąvokas, kaip ir skaičiaus 
ar geometrinės figūros, Ir tos sąvokos pasižymi ne men- 
kesniu reikšmiškumu kaip, tarkime, skaičiaus sąvoka; 
vadinasi, jos neatsilieka nuo pastarosios ir aiškumu bei 
ryškumu. Galbūt kaip spalvos arba garso sąvokos men- 
kesnio racionalumo priežasti būtų galima nurodyti jos 
didesnį kompleksiškumą. Tačiau ir tai neužveda mūsų 
ant teisingų pėdsakų. Jei nagrinėsime viena kitai paval- 
džių sąvokų sistemą, tai reikėtų manyti, kad paprasčiausia 
sąvoka yra ir visų racionaliausia ir kad racionalumas vis 
mažėja, didėjant kompleksiškumui. Tačiau taip toli gražu 
nėra. Veikiau net paaiškėja, kad aukščiausioji sąvoka, 
kuri yra pati paprasčiausia ir kurios negalima atskleisti 
analitine definicija per genus proximum et differentiam 
specificam, palyginti su jai pavaldžiomis sąvokomis atro- 
do kaip iracionali. Jeigu leisimės nuo sąvokų piramidės 
viršaus į jos apačią, tai vėlgi negalėsime tvirtinti, kad 
didėjant sąvokų kompleksiškumui atitinkamai mažėja jų 
racionalumas. Net ir itin kompleksinė sąvoka racionalumu 
nenusileidžia palyginti paprastai, jei tik yra įmanoma vie- 
nareikšmiškai ir pakankamai išsamiai apibrėžti jos turinį. 
Iracionalumas pasireiškia tik tada, kai sąvokos turinio 
komponentų (požymių) neišsemia jokia definicija. O taip 
atsitinka, kai į sąvoką įeina jusliniai vaizdiniai elementai, 
Taigi matome: iracionalumas aptinkamas ir pūčiamė są- 
vokų piramidės viršuje, ir pačioje jos apačioje. Be abejo, 
bendriausių sąvokų (kategorijų) ir eschaia eidė iracio- 
nalumas yra skirtingas; tačiau abiem atvejais čia susidu- 
riame su loginiu iracionalumu, su loginio aiškumo stoka. 
Bet ką gi reiškia tas loginis aiškumas? Atsakymą į šį 
klausimą mums duoda ką tik atlikta analizė. Tai yra 
sąvokos sugebėjimas atskleisti savo turinį analitiniu 
sprendiniu. Juk visų pirma pažinimas, kaip mums žino- 
ma, pasiekiamas konstatuojant dalykų padėtį, t. y. spren- 
diniu. Vadinasi, sąvoka gali įrodyti savo racionalumą tik 

atsiskleisdama per sprendinį (t. y. iškeldama joje glūdin- 
čią dalykų padėtį). Antra, tas sprendinys, per kurį atsi- 
skleidžia sąvoka, turi būti analitinis; juk jis turi tik eks- 
plikuoti sąvokos turinį. Bet kadangi sąvoka yra nuo laiko 
nepriklausomas dalykinis darinys su pastoviomis esminė- 
mis savybėmis, tai ši eksplikacija reiškia jos požymių 
išvardijimą. Juk kaip tik todėl ir analitinis sprendinys yra 
specifinis loginis racionalus sprendinys (žr. p. 164). Bet 
analitiniais sprendiniais gali atsiskleisti tik kompleksinės 
sąvokos, t. y. tik sąvokos, pavaldžios aukštesnei sąvokai. 
Tai yra pirmoji sąlyga. Prie jos reikia pridėti ir antrąją — 
tai, kad sąvokos kompleksiškumas turi būti išsemiamas 
baigtiniu požymių skaičiumi. Kitaip jo negalima ekspli- 
kuoti (apibrėžti) analitiniu sprendiniu. Pirmosios sąlygos 
neatitinka aukščiausiosios gimininės sąvokos. Todėl jos 
yra loginiu požiūriu neaiškios, t.y. neprieinamos analiti- 
nei definicijai. Jos gali būti definuojamos tik sintetiniais 
apibrėžimais, išeinančiais už duotosios sąvokos ribų. Ta- 
čiau kiekvienas sintetinis apibrėžimas jau yra anapus 
formalios loginės sferos. Arba, jei nagrinėsime juos pačius 
savaime, jie bus pagaunami tik per tiesioginę intuiciją, 
t. y. ikiloginį pagavos aktą. Bet kuriuo atveju jie neturi 
specifinio loginio racionalumo. 

O antrosios sąlygos savo ruožtu negali atitikti eschata 
eidė, konkrečiosios savokos. Jų pagava išeina už tikro- 
sios loginės sferos ribų. Ir juslinis stebėjimas, kuriuo čia 
naudojamasi, yra aloginis (dalykinių atžvilgiu pirmesnis 
už logiką) ir ta prasme iracionalus. Iš to kyla ir iracio- 
nalumas tokių sąvokų, kaip spalva, garsas, kvapas ir kt. 
Nors jos ir nėra eschaia eidė, o apibūdina tam tikras 
gimines, tačiau savo turinį gauna tiesiogiai iš jutimų duo- 
menų (jos yra „hiletinės“ sąvokos). Tuo tarpų grynai 
formalios sąvokos (matematinių, loginių santykių ir objek- 
tų sąvokos) loginiu požiūriu yra racionalios, nes jos indi- 
ferentiškos bet kokiam turiniui, esančiam už loginės sferos 
ribų, ir pagaliau yra ne kas kita, kaip tik dėsningumų 
sudalykinimas. 

Taigi matome: sąvokų (tiksliau, jas atitinkančių esmių) 
zacionalumą sąlygoja jų loginė imanencija (imanen- 
tiškumas loginei sferai). Todėl didžiausias racionalumas 
būdingas ne bendriausioms sąvokoms, kaip kad galima 

būtų tikėtis, bet vidutinio bendrumo sąvokoms, esančioms 
tarp dviejų iracionalių (ar bent jau ne grynai racionalių) 
ribinių sričių: aukščiausių bendrinių sąvokų ir žemiausių 
eschata eidė. Tuo pirmiausia reiškiasi antrinis, išvestinis, 
loginio racionalumo pobūdis. Iracionalumas (loginiu po- 
žiūriu neaiškios sąvokos) ne tik apibrėžia jo ribas, bet 
ir, kaip pagrindinis struktūrinis elementas, yra jo prie- 
laida. Juk kiekviena loginiu požiūriu racionali sąvoka 
(anksčiau aprašytąja prasme) yra racionali kaip tik todėl, 
kad ją galima suskaidyti į paprastesnes požymių ir gimi- 
nines sąvokas; paskutiniai jos struktūriniai elementai būti- 
nai yra paprastos, o tai reiškia — loginiu požiūriu neaiš- 
kios, vadinasi, iracionalios sąvokos. Ir čia visai nėra jokio 
prieštaravimo“, Juk loginis racionalumas, kaip mes anks- 
čiau** esame konstatavę, visada yra per tarpininką pa- 
siekiamas dalykas, jis konstituojamas ir išreiškiamas tiktai 
sprendimu, predikato atliekamu subjekto apibrėžimo aktu, 
Taigi ir sudėtinių sąvokų racionalumo (aiškumo) tarpinin- 
kas yra galimybė jas eksplikuoti analitiniais definiciniais 
sprendiniais. Tik iš šitų loginės sieros apibūdinimų (jos 
bendrumo, tarpiškumo, analitinio pobūdžio) galima su- 
prasti, kodėl ir kokia prasme loginė struktūra (sąvokinė 
forma) yra esminė racionalumo sąlyga. 

Tiesa, prie loginės racionalios sąvokų sferos apatinės 
ribos mes aptikome visai savitos rūšies iracionalumą, ku- 
ris tiesiogiai nekyla iš mūsų ligšiolinių konstatavimų ir 
todėl turi būti atskirai išnagrinėtas ir paaiškintas: tai ira- 
cionalumas konkretybės (individualybės), kuri, kaip bega- 
linė, neišsemiama, pakankamai neapibrėžiama, sudaro 
priešpriešą visam loginiam apibrėžtumui ir baigtumui. Tai- 
gi čia susiduriame su begalybei būdingu iracionalumu. Jo 
analizė turės būti jau vėlesnio tyrinėjimo tema. 


* Čia verta paminėti tai, į ką atkreipia dėmesį E. Huserlis (Ideen 
7u einer reinen Phanomenologie u. s. w., 5 125, S. 260 fi.): kad atitin- 
kamas aiškumas arba painumas išreikštuose (loginiu požiūriu sufor- 
muotuose) apatiniuose sluoksniuose visai nėra aiškumo arba painumo 
sąlyga loginėje sferoje. Kaip sudėtinių sąvokų loginiam racionalumui 
jokios įtakos neturi jų struktūrinių elementų iracionalumas, taip paties 
loginio aiškumo arba painumo neveikia jų ikiloginių pagrindų aišku- 
mas arba painumas. 

** Žr. „Pažinimo problemos“ antrą skyrių. 

VI. LOGINIS LAIKAS 


1. Logiškumo nepriklausomumas nuo realaus laiko 


Tęsdami ankstesnius tyrinėjimus, dabar turėsime pa- 
nagrinėti loginį racionalumą dar vienu aspektu. Pirma 
mes mėginome tiksliau nustatyti, kokia prasme reikėtų 
suprasti anterdvinį logiškumo pobūdį. Tas anterdvinis 
pobūdis, kaip matėme, galioja tik kalbant apie juslinę 
daiktų erdvę (realų tįsumą), bet toli gražu nereiškia, jog 
iš viso nėra jokių erdvinių bruožų; priešingai, sąvokų 
išsidėstymas greta viena kitos homogeniniame mediume 
yra būtina konstituojanti loginės būties sąlyga. Šis loginės 
steros savitumas jau tada piršte piršo mums klausimą: ar 
ne visai taip yra ir su antlaikiniu logikos pobūdžiu? Gal- 
būt ir tas antlaikiškumas yra tik ypatingos rūšies susie- 
tumas su laiku? Galbūt laiko aspekto panaikinimą, apibū- 
dinantį perėjimą iš realaus pasaulio į loginę būtį, reikia 
suprasti ne kaip apskritai atsiejimą nuo laiko, bet tik kaip 
perėjimą į kitokios rūšies laiką? 

Tiesa, iš pradžių atrodo, kad tarp anterdvinio ir antlai- 
kinio loginės sferos pobūdžio nesama jokios analogijos, 
Juk sąvokų išsidėstymo greta viena kitos loginėje erdvėje 
neatitinka jų išsidėstymas viena po kitos „loginiame“ lai- 
ke. Juk loginėje sferoje viešpatauja statinis aspektas. Są- 
vokos savo logine esme yra nekintamos ir visiškai nejud- 
rios. Jos yra patys savimi pagrįsti dalykiniai prasmės vie- 
netai, kurių tarpusavio santykiai yra visai apibrėžti, jų 
esmės sąlygojami ir todėl irgi nekintami. Dalykų padėtis, 
kurią išreiškia sprendinys sąvokų sujungimų arba atsky- 
rzimu, egzistuoja arba neegzistuoja — visai nepriklausomai 
nuo bet kokio laiko. Argi dėl to jau iš anksto pasidaro 
iš viso neįmanoma prasmingai kalbėti apie loginį laiką? 


2. Dinamizmas loginėje steroje 
a. Analitiniame sprendinyje 


Ir vis dėlto, jeigu į loginę būtį pažvelgsime be jokio 
išankstinio nusistatymo, tai susidursime su daugeliu faktų, 
kurie verčia rimtai suabejoti tos būties atsietumu nuo lai- 

ko. Pagrindo toms abejonėms teikia jau analitinio spren- 
dinio prigimtis— tuo sprendiniu atsiskleidžia sąvokos 
turinys. Ar čia loginiu aspektu svarbus yra tik to atsi- 
skleidimo padarinys, tik atskleistumas, ar pats atsisklei- 
dimas, tie aspektai, kurie turi akto, proceso pobūdį? Šis 
klausimas ne tuščias gudragalviavimas — jis liečia net 
pačią logikos prasmę. Juk iš pat pradžių logika nėra savi- 
tikslė sritis, bet tarnauja dalykiniam pažinimui. O pažini- 
mas yra ne turėjimas arba disponavimas, bet pagava, 
įsigijimas; ne žinojimas, bet perėjimas nuo nežinojimo 
prie žinojimo; vadinasi, ne būvis, bet aktas arba tarpu- 
savyje susijusių aktų grandinė, procesas. Nors pats aktas 
laiko atžvilgiu ir nėra išsitęsęs, nors jis manifestuojasi 
kaip momentinis nežinojimo pavirtimas žinojimu, tačiau 
jis visada reiškia ryšį tarp dviejų viena po kitos einančių 
žinojimo stadijų. Šia prasme pažinimas yra būtinai susijęs 
su laiko tėkme. Žinoma, tatai nereiškia, kad pažinimo 
pažanga glūdi pažinimo stadijų sekoje; tatai tik reiškia, 
kad jis, kaip procesas, būtinai vyksta laiko tėkmėje. Argi 
gali šitas laiko aspektas, priklausantis pačiai pažinimo 
esmei, būti visai svetimas loginei būčiai? Ar gali pasta- 
rosios struktūrą atitikti tik nuo laiko nepriklausomas sta- 
tinis aspektas? Tada būtų nesuprantama, kaip loginis 
sąvokų pasaulis galėtų prisitaikyti prie pažinimo (juk 
pastarasis yra procesas!) reikalavimų. Tad keldami klau- 
simą, ar logikai svarbus tik sprendinio turinys, tik juo 
nusakoma dalykų padėtis, ar sykiu ir pats sprendimo ak- 
tas, mes visai nenusikalstame mėginimų įpinti į savo sam- 
protavimus kažkokių logikai svetimų, psichologistinių ar 
subjektyvistinių motyvų. Mes tik aiškinamės nepaneigia- 
mą vidinį ryšį tarp logikos ir pažinimo. Paprastumo dėlei 
apsistokime ties grynai analitinių eksplikatyviu sprendi- 
niu. Ar jis reiškia tik tai, kad egzistuoja dalykų padėtis, 
jog „S turi savyje P“, ar drauge ir tai, jog P, kaip predi- 
katas, išplaukia iš S turinio, t.y. kad būtinas S pažinimo 
padarinys yra P bei ryšio tarp S ir P pažinimas? Ar logi- 
kai rūpi tik ontinis S ir P sąvokomis nusakomų dalykų 
ryšys, ar taip pat —o galbūt net visų pirmiausia — S 
ir P pagrindimo santykis? Tačiau šis pagrindimo santykis 
niekada nereiškia vien to, kad „S turi savyje P“, jis visa- 
da reiškia P — padarinio — kilimą iš S — iš priežasties, Be 

abejo, sprendimą galima traktuoti ir kaip grynai statinį, 
tačiau toks traktavimas neatitiks sprendimo, kaip pažini- 
mo akto, prasmės. Tada loginis požiūris bus pajungtas 
grynai ontologiniams aspektams (taip atsitinka, kai loginė 
sprendinio prasmė apibrėžiama kaip tam tikros dalykų 
padėties buvimas), arba sprendimas neteks bet kokio sa- 
varankiškumo sąvokos atžvilgiu ir bus degraduotas iki 
paprastos pagalbinės operacijos, išryškinančios (ekspli- 
kuojančios) sąvokos turinį. O esminis logikos ir pažinimo 
ryšys reikalauja, kad ir sprendimas, kaip pažinimo aktas, 
logikos sferoje užimtų prideramą vietą. Ir tai pasidarys 
galima tik tada, jei bus pripažinta, kad loginę sprendinio 
esmę sudaro ne tik jo statinis aspektas (įvykusio spren- 
dimo padarinys) — predikato susietumas sų subjektu, bet 
ir jo dinaminis aspektas — predikato kilimas iš subjekto. 
Taigi loginei sprendinio struktūrai pagrindimo ryšys tarp 
subjekto ir predikato yra esminis. O šis pagrindimo ryšys 
yra suprantamas tik pripažįstant dinaminį sprendimo 
aspektą. 
b. Samprotavime 


Dar aiškiau ir nedviprasmiškiau negu sprendinyje tai 
atsiskleidžia samprotavime. Be abejo, ir samprotavimui 
galime taikyti statinį požiūrį. Jei nagrinėsime jo pagrindą 
sudarančias dalykų padėtis, tai jį galima interpretuoti 
kaip būtiną tų dalykų padėčių sąryšį; arba kaip sprendinių 
sąryšį, jei laikysime samprotavimą užbaigta visuma (sam- 
protavimo eigos išvada) —ir būtent visuma, nulemiančia 
išvadą, glūdinčią premisų komplekse (kaip visumoje). Ta- 
čiau šis statinis požiūris niekada nepajėgs aprėpti grynai 
loginės samprotavimo esmės. Juk samprotavimas visų 
pirma kaip tik ir yra samprotavimo eiga, išvados kilimas 
arba plaukimas- iš premisų. Premisos yra pirmesnės už 
išvadą ir tik todėl, kad jos pirmesnės už išvadą, tarp jų 
ir išvados egzistuoja pagrindimo ryšys. Premisų ir išvados 
seka viena po kitos yra esminis samprotavimo, kaip pa- 
grindimo ryšio, elementas, ir jo niekaip negalima pakeisti 
egzistavimu vienu metu, drauge nesugriaunant samprota- 
vimo kaip samprotavimo, Čia mes susiduriame ne su onti- 
ne premisų pirmenybe prieš išvadą, bet su logine pirme- 
nybe, pirmenybe pažinimo atžvilgiu, nes pažinimas remiasi 

loginiu pagrindimo ryšiu. Ir šis loginis prioritetas negali 
pasireikšti ir įsikūnyti niekaip kitaip, kaip tik premisų 
pirmumu ir išvados paskumu. Šios situacijos negali pa- 
keisti nė tai, kad tikrajame pažinime išvada dažniausiai 
yra anticipuojama ir tik paskui surandamos ją pagrin- 
džiančios premisos, taigi, kad čia premisų ir išvados sekos 
tvarka yra kaip tik priešinga. Loginiu požiūriu šiuo atve- 
ju susiduriame kaip tik su anticipacija, t. y. su paskesnio 
dalyko iškėlimu į pradžią. Kaip išvada, išvada egzistuoja, 
t.y. įgyja loginį pagrindimą tik tada, kai premisos yra 
iki jos. 

[Paskutiniu metu N. Loskis savo logikoje (vokiečių k. 
išleistoje Toibnerio leidyklos 1926 m.) pagrindo ir išvados 
santykį, kaip fundamentalų konstitutyvų loginės sferos 
santykį, paėmė savo sprendimų ir samprotavimų teorijos 
pagrindu. Šiuo fundamentalių santykiu, pasak N. Loskio, 
paremta bet kokio sprendimo ir bet kokio samprotavimo 
galimybė, nors ir kokie jie būtų. Tokia sprendimo bei 
samprotavimo interpretacija yra visai įmanoma ir daly- 
kiniu požiūrių pagrįsta, nes pagrindo ir išvados santykis 
yra specifinis loginis santykis. Tačiau tai dar nereiškia, 
kad bet koks sprendimas ir bei koks samprotavimas savo 
prigimtimi, pačia savo esme kyla iš to fundamentalaus 
santykio. Sprendimo srityje tai pasakytina tik apie ana- 
litinį sprendinį, t. y. apie sprendinį, kuris ir turinio atžvil- 
giu yra logiškai apibrėžtas, kuriame santykis tarp subjek- 
to ir predikato paremtas grynai loginiu (formaliu) 
būtinumu (anksčiau apibūdinta prasme). Tuo tarpu visi 
sintetiniai sprendiniai (o savo kilme visi sprendimai, kaip 
dalykinės pažinimo formos, t. y. kaip apibrėžimo aktai, 
yra sintetiniai), kuriuose ryšys tarp subjekto ir predikato 
yra ne formalus loginis, bet paremtas turiniu (grynai ma- 
terialus), kai jie jau atlikti, nors ir gali būti interpretuo- 
jami kaip pagrindo ir išvados santykis, tačiau savo esme 
(kaip pažinimo arba apibrėžimo aktai) nekyla iš to santy- 
kio. Mat sprendimas savo prigimtimi (kaip pirminis daly- 
kinio pažinimo aktas) yra ne loginis, bet ikiloginis aktas, 
kuriuo loginė sfera ir konstituojama. Todėl jis bei įvai- 
riausios jo atmainos ir gali būti apibūdinamas per santykį, 
kuris pagrįstas tik jo paties atlikimu. 

Mūsų nuomone, N. Loskio koncepcijos trūkumas yra 

tas, kad ji neskiria sprendimo loginio aspekto nuo jo 
ikiloginės esmės. 

Jei kalbėsime apie samprotavimus, tai visi formalūs 
samprotavimai (silogizmai) yra pagrįsti loginiu pagrindo 
ir išvados santykiu. Tačiau visai kitaip yra su maleria- 
liais samprotavimais. Šitų samprotavimų įrodomoji galia 
yra paremta ne sąvokų apimties ar turinio, bet visai kito- 
kiais neloginės kilmės santykiais (pavyzdžiui, matemati- 
niais santykiais).] 


3. Pozityvūs loginio laiko momentai 


Vadinasi, esama ir loginio laiko. Ir šis laikas, lygiai 
kaip ir loginė erdvė, reiškia ne tik paprastą analogiją, bet 
yra loginio pagrindimo ryšio esminis bruožas. Tiesa, tai 
ypatinga laiko rūšis. Ji taip pat skiriasi nuo realaus ar 
fizikinio laiko, kaip ir loginė erdvė nuo geometrijos, fizi- 
kos bei tikrovės erdvės. 

Loginis laikas yra pagrindo ir išvados seka. Jo mo- 
mentų seka yra tai, kuo jis giminiškas su kitomis laiko 
formomis ir kas jį visų pirma ir padaro laiku. Pagrindo 
ir išvados santykis yra tranzityvus, tačiau nesimetriškas, 
Todėl jis ir neapverčiamas. Išvados santykis su pagrin- 
du ne toks pat, kaip pagrindo su išvada. Dėl momentų 
sekimo vienas po kito būtinai atsiranda loginio laiko ne- 
grįžtamumas. Ir tuo aspektu jis nesiskiria nuo kitų laiko 
formų. 


4, Skirtumas tarp loginio ir realaus laiko 


Tačiau drauge jis neturi visų kitų fizikinio ir realaus 
laiko savybių. Visų pirma — trukmės. Pagrindo ir išvados 
seka yra be trukmės, laiko požiūriu neištęsta; lygiai taip 
pat, kaip ir visi loginiai dariniai neturi erdvinio tįsumo. 
Ar kokio nors samprotavimo eiga tikrame mąstyme ilgiau 
ar trumpiau trunka, ar atsitinka akimirksniu,— tai visai 
nesvarbu tos išvados loginei esmei ir visiškai nekeičia 
premisų ir išvados sekos. Todėl loginių „pirmiau“ ir „pas- 
kiau" niekaip negalima pamatuoti arba apibrėžti kaip 
kažko, kas vyksta tiek ir tiek anksčiau ar vėliau. Kaip 
tik šis i/rukmės nebuvimas visų pirma ir turimas galvoje, 
kalbant apie antlaikinį logiškumo pobūdį. 

Tačiau čia prisideda dar vienas dalykas. Skirtumas tarp 
praeities, dabarties ir ateities yra visiškai svetimas logi- 
niam laikui, „Buvo“ ir „bus“ priešybė galima tiktai ten, 
kur egzistuoja koks nors „dabar“, nuo kurio atsiskiria 
praeitis ir ateitis. Bet ką tas „dabar“ galėtų reikšti logi- 
nėje sferoje, kuriai skirtumas tarp aktualių ir neaktualių 
dalykų visai nesvarbus. Aktualumą loginė dalykų padėtis 
įgyja tik atskirai sąmonei jų pagavimo, jų realizavimo 
pažinimo akte momentu; tačiau jų loginės būties pačios 
savaime tatai visai nepaliečia,. Tatai aišku jau ir iš to, 
kad loginė seka neturi trukmės, Praeiti arba ateiti gali tik 
tai, kas arba pats trunka, arba pasirodo kokio nors trun- 
kančio dalyko eigoje (koks nors momentinis įvykis), taigi 
tai, kas yra anksčiau arba vėliau. O loginis „pirmiau“ ir 
„paskiau“ yra visai nepriklausomas nuo realaus „anks- 
čiau" arba „vėliau“. Šia prasme loginių tiesų trukmės 
neturėjimas yra būtinai susijęs su jų „amžinumu“. Tačiau 
šis amžinumas yra ypatingos rūšies ir neturi būti klaidin- 
gai suprantamas (kaip kad dažnai atsitinka) kaip amžina 
dabartis, niekad netampanti praeitimi. Jis neturi paties 
svarbiausio dabarties požymio — neatidėliotino, gyvo ak- 
tualumo, Todėl jis yra kas tik nori, bet ne realaus laiko 
pirmavaizdis; šis amžinumas tėra tik savarankišku tapęs 
(sudalykintas) realaus laiko momentas. Tačiau šis suda- 
lykinimas yra įgytas kaip tik per realybės (tikrovės) 
aktualumo įveiką. Dabarties aktualumas iš tikrųjų galioja 
tik organinio, psichinio ir dvasinio vyksmo sferose, Fizi- 
kiniame laike jis pasitraukia į antrąją vietą, nors bet 
kokio praeities bei ateities nustatymo ir apskaičiavimo 
prielaida visada irgi yra koks nors „dabar“. Todėl fizi- 
kiniame laike ateitis praranda savo specifinį (su praeitimi 
nepalyginamą) pobūdį ir matoma praeities fone (kaip jos 
paprasta tąsa). Ir loginės būties trukmės nebuvimą vei- 
kiau būtų galima apibūdinti kaip jamžintą praeitį (užbaig- 
tumą), negu kaip amžiną dabartį, 

Šiuo požiūriu tarp laiko ir erdvės savybių irgi esama 
esminio bendrumo. Fizinio, organinio ir psichinio vyksmo 
sferose kiekvieną „dabar“ atitinka su juo („pasaulio lini- 
joje") neatsiejamai suaugęs „čia“. Loginėje sferoje nėra 
nei „čia“, nei „dabar“. Ir vis dėlto loginis laikas yra būti- 
nai susijęs su logine erdve. Premisos ir išvados gali eiti 

EPA, 


viena po kitos bei pastarosios kilti iš pirmųjų tik todėl, 
kad sąvokiniai vienetai egzistuoja šalia vienas kito ir vie- 
nas už kito ribų. 


5. Loginio laiko reikšmė Ioginiam racionalumui 


Ką tik apibūdinta loginio laiko esmė mūsų tyrinėji- 
mams įgyja ypatingą reikšmę, nes tik Ioginiame laike ir 
tik dėl jo visiškai atsiskleidžia loginis racionalumas. Tai 
matyti jau iš analitinio sprendinio*. Racionali sąvokos 
struktūra, požymių įvairovės aprėpimas tik čia įgyja adek- 
vačią išraišką; ir kaip tik todėl, kad čia implikacijos san- 
tykis ne tik tiesiogiai įžvelgiamas kaip esantis (statinis), 
bet ir kad požymiai absoliučiai ir akivaizdžiai būtinai ky- 
la iš sąvokos visumos. Tai reiškia: statinis aspektas papil- 
domas dinaminiu ir todėl užfiksuojamas nepaprastai 
tiksliai. Bet dar ryškiau tiesioginį ryšį tarp loginio racio- 
nalumo ir loginio laiko galima parodyti samprotavimo 
atveju. Juk dedukcinis samprotavimas laikomas viso logi- 
nio racionalumo idealiu pavyzdžiu; o samprotavimo būti- 
na prielaida yra, kaip mes ką tik matėme, loginis laikas. 
Juk tikras racionalumas niekada nėra paskiras, izoliuotas, 
nesuskaidytas dalykas; jis visada yra pasiekiamas per tar- 
pininkavimą; tačiau tarpininkavimui reikalinga vienas su 
kitu susijusių elemenių (narių) aibė, todėl jis įmanomas 
tiktai suskaidytoje visumoje. Loginis racionalumas savo 
galutiniu pavidalu manifestuojasi ne atskira, skyrium 
egzistuojančia sąvoka, bet sąvokų sąryšiu. O šis sąvokų 
sąryšis reiškiasi deduktyvia atskirybės (mažesnės bendry- 
bės) priklausomybe nuo bendrybės (didesnės bendrybės). 
Tik čia išryškėja ir loginis bendrybės prioritetas prieš 
atskirybę — tas esminis loginio racionalumo bruožas. At- 
skirybė turi būti išvedama iš bendrybės; tik taip ji logi- 
niam intelektui bus verifikuota ir racionaliai pagrįsta. 





* Pripažindami čia sprendinio (jo analitine lorma) loginį savitumą 
bei ypatingą svarbą, mes visai nebandome paneigti (anksčiau apibū- 
dinto) loginio sąvokos primato. Iš principo jis lieka galioti. Išryškin- 


"dami analitinio sprendinio loginę reikšmę, norime tik pabrėžti, kad 


logika savo prigimtimi tarnauja pažinimui ir todėl loginės sieros viduje 
taip pat turi būti išreikštas būtinas jos ryšys su pažinimu. O tai kaip 
tik ir įvyksta analitiniame sprendinyje. 

Taip pasidaro aišku, kodėl visi tikslieji mokslai (visų pir- 
ma matematika bei matematinė fizika), vadovaudamiesi 
šiuo loginio racionalumo idealu, pirmiausiai siekia įgyti 
deduklyvią analitinę struktūrą. Juk tie mokslai stengiasi 
kiek tik įmanoma sumažinti jų pagrindą sudarančių aksio- 
mų skaičių, o tai darosi įmanoma tik atitinkamai pertvar- 
kant jų sąvokų sistemą. „Sintetinės“ aksiomos, jei tik 
galima, pakeičiamos sąvokų definicijomis (taigi analiti- 
niais sprendiniais). Todėl ir suprantama, kodėl profesio- 
nalūs matematikai menkai suvokia arba net priešiškai 
žiūri į filosofų (arba į filosofiją linkusių matematikų) 
pastangas [atskleisti] sintetinį pagrindinių matematinių 
prielaidų ir pagrindinių darinių (pavyzdžiui, skaičiaus) 
pobūdį. Jų mokslo idealas — loginis racionalumas — veda 
juos tiesiog priešinga kryptimi. Sintetiškumas matemati- 
koje yra ikiloginiai dalykai ir dėl to yra už jų interesų 
rato. Tokia yra ir formalistinė matematinio mąstymo ien- 
dencija, dėl kurios matematikui dažniausiai visai nerūpi 
dalykiškai pagrįsti savo išeities taškus (definicijas, aksio- 
mas) bei prielaidas, kad jis pateikia tatai kaip grynai 
konvencinius spėjimus, iš kurių griežtai dedukciniu keliu 
galima gauti neprieštaringą išvadų sistemą. 

Reikėtų pabrėžti dar vieną deduktyviam sąvokų sąry- 
šiui charakteringą savitumą: loginei sferai, kaip matėme, 
būdingas statinis būties aspektas. Dedukciniame santykyje 
šis statinis aspektas, atrodo, susvyruoja, jo vietą užima 
loginė dinamika. Ar tai neprieštarauja mūsų pateiktam 
logiškumo esmės apibrėžimui? Mūsų nuomone — ne. Juk 
jei atidžiau pasižiūrėsime, tai pamatysime, kad loginės 
dedukcijos dinamika yra išvestinė; ji yra tiesiogiai pri- 
klausoma nuo Sąvokų pasaulio statikos ir įmanoma tik 
tada, kai remiasi ja. Vis dėlto šitas dinaminio aspekto 
įsibrovimas į loginę sferą, ir dar kaip tik ten, kur jos 
racionalumas galutinai atsiskleidžia, yra itin reikšmingas. 
Jis rodo, kad pati loginė sfera nėra savarankiška ir pir- 
minė, kad ji dėl to ten, kur tiesiogiai ima tarnauti gyva- 
jam pažinimui, turi įveikti savo vienpusišką statinį būties 
aspektą ir paklusti pažinimo dinamikai. Tačiau ši loginė 
dinamika nepajėgi aprėpti ir susidoroti su gyva realios 
būties dinamika, ir kaip tik todėl, kad ji tėra paprastas 
loginės statikos derivatas. Pervertinus jos gnostinę ir 

ontinę galią bei reikšmingumą, atsiranda vienas iš pagrin- 
dinių tipiško loginio (pavyzdžiui, B. Spinozos) racionaliz- 
mo prietarų. 


VII. LOGINIS RACIONALUMAS IR PAGRINDINIAI 
LOGINIAI DĖSNIAI 


1. Loginiai dėsniai kaip dalykinio 
apibrėžtumo sąlyga 


Ankstesne analize mes mėginome išsiaiškinti loginės 
erdvės ir loginio laiko reikšmę. Loginė erdvė yra visos 
loginės sferos pagrindinis konstitucinis elementas. Loginis 
laikas irgi įgyja konstitucinę reikšmę, jeigu loginiai sąvo- 
kų santykiai nagrinėjami pažinimo aspektu. Kaip konsti- 
tuciniai loginio racionalumo elementai jie sykiu yra ir 
pagrindinės loginio dalykiškumo sąlygos. Loginis racio- 
nalumas yra perdėm dalykinis. 

Tačiau ar logine erdve bei loginiu laiku išsamiai api- 
brėžiama logiškumo struktūra? O gal jis turi dar ir kitų 
pagrindinių bruožų? Tai dabar ir reikia išsiaiškinti. 

Tai, ką apibrėžia loginė erdvė (o priklausomai nuo jos 
ir loginis laikas), yra sąvokų turinio ir apimties santykiai. 


Taigi tų santykių prielaida yra sąvokos, kaip diskretiški 


dalykiniai vienetai. Sąvokų diskretiškumas yra ne išoriš- 
kas, bet būtinai susijęs su jų esme bei turiniu. Tuo, kuo 
kiekviena sąvoka yra, ji skiriasi nuo visų kitų ir įtvirtina 
savo savitumą. Dėl to ji yra apibrėžtas, dalykinis ir paži- 
nimu apibrėžiamas fenomenas. Sąvokos dalykiškumas 
būtinai ir esmiškai susijęs su jos apibrėžtumu. Neapi- 
brėžta sąvoka dėl to, kad ji neapibrėžta, nėra loginis 
objektas ir negali turėti jokių loginių ryšių su kitomis 
sąvokomis. Tas pat tinka ir sąvokų santykiams. Kiek- 
viena sąvoka egzistuoja tik tam tikruose sąvokų sąry- 
šiuose bei sąvokų sistemose, kuriose jai priklauso visiškai 
apibrėžta vieta, aiškiai besiskirianti nuo visų kitų sąvokų 
vietų. Ne kitaip yra ir su laiko aspektu, kuriam sąvoka 
pavaldi kaip samprotavimo narys. Ir čia jos vieta sampro- 
tavimų grandinėje yra visiškai aiškiai nustatyta. Tai įma- 
noma tik tada, jeigu visi tie santykiai bei jų dėsningumai 

patys yra tiksliai definuoti, t.y. visapusiškai apibrėžti. 
Tad kas garantuoja aiškų sąvokų ir sąvokų ryšių api- 
brėžtumą? 

Šis klausimas turi lemiamą reikšmę mūsų tyrinėji- 
mams. Nuo logikos apibrėžtumo priklauso ne tik jos daly- 
kiškumas, bet ir racionalumas. Jei norime gerai suprasti 
loginį racionalumą, turime išsiaiškinti logikos apibrėž- 
tumo sąlygas. Taip mes susiduriame su pagrindinių loginių 
dėsnių (mąstymo dėsnių) problema. Tad dabar reikia pa- 
svarstyti, kuo ir kiek vadinamieji loginiai dėsniai prisi- 
deda prie loginės sferos apibrėžtumo, o sykiu ir prie jos 
racionalumo. Kad pagrindiniai loginiai dėsniai yra funda- 
mentali visų loginių darinių aiškaus apibrėžtumo ir galio- 
jimo sąlyga, turbūt jau nereikia daugiau įrodinėti. Šis 
klausimas aiškiai ir išsamiau ar paviršutiniškiau buvo 
išnagrinėtas ir anksčiau, ir naujausiais amžiais“. 

Sąvoka yra ir laikoma sąvoka tik tada, kai ji pati 
yra tapati ir neprieštaringa. Lygiai taip pat ir sprendinys 
bei samprotavimas kaip loginiai dariniai egzistuoja tik 
tada, jeigu jie susideda iš tapačių bei neprieštaringų sąvo- 
kų ir kiekvienas savo sintezėje (sprendinio-samprotavimo 
sintezėje) nepažeidžia tapatybės, prieštaravimo bei nega- 
limo trečiojo dėsnių**. 


2. Problema: ar loginiai dėsniai yra tik mąstymo, 
ar ir būties dėsniai? 


Tačiau šie faktai dar neduoda mums pagrindo tvirtinti, 
kad minėti dėsniai yra kaip tik specifiniai loginiai dėsniai, 
t.y. dėsniai, būdingi tiktai loginei sferai, tik jai vienai 
būtini, esminiai ir lemiami. Juk loginė sfera, kaip jau 
matėme, savo pagrindais nėra autonominė, jos prielaida 
yra pirminis objektinančio pažinimo aktas. Tad ji būtinai 
priklausoma ir nuo tokių sąlygų, kurios savo esme yra 
ikiloginės, taigi ne specifinės loginės. Jei norime įžvelgti 
vadinamųjų pagrindinių loginių dėsnių esmę ir reikšmę, 
tai, matyt, pirmiausia turime išsiaiškinti tokį klausimą: ar 

* Iš rusų filosofų jį detaliau nagrinėjo visų pirma N. Loskis savo 
„Logikoje“ ir S. Frankas savo „Pažinimo objekte“. 

** Apie pakankamo pagrindo dėsnį vėliau kalbėsime atskirai, nes 
jis užima ypatingą vietą tarp kitų loginių dėsnių. 

jie priklauso grynai loginei sferai, ar gilesniam ikilogi- 
niam sluoksniui, — šiuo atveju jų galiojimas turėtų siekti 
dar toliau už loginės srities ribų. Juk gali būti, kad šie 
dėsniai valdo ne tik objektyvų dalykinį pažinimą (o drau- 
ge ir loginį sąvokų pasauli), bet turi konstitutyvią reikšmę 
apskritai visai sąmonei ir suvokimui, ar net dar daugiau, — 
jie todėl viešpatauja sąmonės sferoje, kad yra apskritai 
būties dėsniai. Priklausomai nuo to, kaip atsakysime į šį 
klausimą, kitaip atrodys ir loginio racionalumo santykis 
su loginiais dėsniais: arba tai yra kaip tik tie dėsniai, 
kurie sukuria loginį racionalumą bei jo specifinį savitu- 
mą; arba jie tiesiogiai neturi nieko bendra su pačiu racio- 
nalumu; tiesa, čia dar nepaneigiama, kad jiems gali būti 
būdingas kitokios (pavyzdžiui, ontinės) rūšies raciona- 
lumas. 

Filosofijos ir logikos istorijoje abu minėti sprendimai 
turėjo savo atstovų ir šalininkų. Ir ribą tarp jų nubrėžia 
idealistinės ir realistinės* pasaulėžiūros priešybė. Žinoma, 
tatai nereiškia, kad dalykišku požiūrių idealizmo ir realiz- 
mo priešybė paprasčiausiai sutampa su šitų sprendimų 
alternatyva, taigi, kad ši alternatyva kyla iš tos priešy- 
bės. Vėliau dar pamatysime, kad visų pirma realizmas 
(suprantamas plačiausia prasme) gali labai įvairiai spręsti 
šią problemą. Tačiau istoriniu požiūriu tokia priklauso- 
mybė, be abejo, egzistuoja. 


3. Idealistinis sprendimas. Jo trūkumai 


Naujausiais amžiais vyravo idealistinė interpretacija. 
Juk pagrindiniai loginiai dėsniai visada pirmiausia apibū- 
dinami kaip mąstymo dėsniai. Jie valdo mąstymą, o drau- 
ge ir pažinimą (pažinimas čia suprantamas tik kaip daly- 
kinis, mokslinis pažinimas). Bet jeigu jie galioja pažinti- 
niam mąstymui, tai argi neturi galioti ir būčiai? Kaipgi 
kitaip pažinimas būtų būties pažinimas! Idealizmo požiū- 
riu, loginių dėsnių galiojimas būčiai kyla iš jų galiojimo 
mąstymui. Mąstymas primeta būčiai (kai tik ji pažįstama) 
ei li i o i ii I i i 

* Terminas „realistinė“ ėja suprantamas plačiausia prasme — kaip 
idealizmo priešybė. Taigi realistinė yra bet kuri filosofija, neigianti 
ontinį mąstymo arba sąmonės prioritetą prieš būtį. Dėl to dar iš anks- 
to visai neapibrėžiama, kokios rūšies yra būtis. 

savo dėsnius, o tie dėsniai visų pirma yra loginiai dėsniai. 
Kokia prasme tatai reikia suprasti — ar mes kalbėsime 
apie tipišką sąmonės idealizmą, teigiantį, kad visą paži- 
nimą nulemia sąmonės formos, ar apie metodinį idealizmą, 
kurio išeities taškas yra mokslinio pažinimo būtis ir kuris 
subjektyvumo-objektyvumo priešybę pripažįsta tik kaip 
kategorinį šito pažinimo matmenį — mūsų problemos 
sprendimui galų gale tai neturi lemiamos reikšmės. Nė 
vienu atveju loginiai dėsniai savo kilme ir esme nėra 
būties dėsniai, jie priskirtini būčiai tik tada, kai ji pajun- 
giama pažinimo reikalavimams, t.y. apdorojama pagal 
pažinimo tvarką ir dėsnius. 

Čia ne vieta imtis tokios idealistinės koncepcijos daly- 
kinės kritikos. Esminiai tos koncepcijos trūkumai visai 
neseniai buvo mažne galutinai atskleisti. Mūsų tyrinėji- 
mams pirmiausia svarbūs du dalykai, kurių vienų jau 
pakanka, kad atmestume tą teoriją a limine. Visų pirma 
ji priskiria mąstymui ir pažinimui tokį vaidmenį, kuris 
nesuderinamas su jo prasme. Pažinimas savo esme yra ne 
kūrimas ir formavimas, bet pagava to, kas jam yra duota, 
taigi to, kas savo būtimi visiškai nepriklauso nuo paži- 
nimo akto, nors empirinis tos pagavos realizavimas visada 
susijęs su performavimu, apdorojimu, tvarkymu, supa- 
prastinimu ir t.t. Vienaip ar kitaip šią pirminę pažinimo 
prasmę pripažįsta ir priima kaip prielaidą ir idealizmas. 
Be to, idealizmas prieštarauja ir fenomenologiniams duo- 
menims. Ontologiniu požiūriu, idealistinė tezė teigia, kad 
visa be išimties būtis yra sąmonė arba mąstymas. Tai 
reiškia, kad visos būties rūšys, su kuriomis mes susidu- 
riame paprastame patyrime, sutapatinamos su sąmonės 
būtimi, redukuojamos į sąmonės būtį (mąstymą). Tai yra, 
jeigu tik remsimės patyrimu, faktų klastojimas, mažų 
mažiausiai — petitio principii. Turbūt vienas iš svarbiausių 
laimėjimų, kurį pasiekė modernioji filosofija, yra supra- 
timas, kad būtis yra nevienasluoksnė, nevienmatė ir kad 
kiekvienas mėginimas. visas būties rūšis transponuoti 
į vieną vienintelę empiriškai apibrėžtą būtį yra dirbtina 
konstrukcija, kurią galima sukurti tik prievartaujant fak- 
tus. Materiali būtis, lygiai kaip ir organinė būtis (gyvybė), 
savo tiesioginiu pavidalu yra kas tiktai norite, bet ne 
sąmonės būtis arba mąstymas. Tas pat pasakytina ir apie 

psichinę būtį, jeigu tik ji iš anksto nepagrįstai netapati- 
nama su dalykine sąmone. Sąmonės būtis, kaip dalykinė 
sąmonės būtis, lygiai kaip ir ja pagrįsti mąstymo bei paži- 
nimo fenomenai, yra tik viena būties rūšis, egzistuojanti 
šalia kitų. Tad kritiškai spręsti klausimą apie loginių dės- 
nių galiojimo sritį, t. y. spręsti, pirmiausia stengiantis atį- 
tikti faktus, nesilaikant išankstinio teiginio apie būties 
vienovę, yra įmanoma tik tuo atveju, jeigu bus skyrium 
išnagrinėta kiekviena būties sritis Toks nagrinėjimas, 
priešingai idealistinei koncepcijai, būtų formalus ontolo- 
ginis, nes jis neteikia dalykinio prioriteto nė vienai būties 
sričiai. Bet jeigu dar atsižvelgsime į tai, kad pažinimas 
yra būtis, kurią visada suponuoja kita būtis, pati nesanti 
pažinimu, tai ontologinis požiūris įgis realistinių bruožų. 
Juk būtis, esanti pirmesnė už pažinimą ir duodanti pasta- 
rajam akstiną, yra tai, kas paprastai apibūdinama kaip 
reali būtis, t. y. tikrovė jos įvairiausiais pavidalais — kaip 
materiali (daiktinė), psichinė, organinė, socialinė ir t. t. 
būtis. Šiaip ar taip, tai visada yra būtis laike, o sykiu ir 
būtis, kuri arba pati yra erdvinė, arba būtinai susijusi 
su erdviniais“ aspektais. Tad jeigu pažinimas pirmiausia 
yra tikrovės pažinimas ir jeigu jis, kaip būties pažinimas, 
turi orientuotis į būtį, tai ir pažinimo bei pažintinių dari- 
nių dėsningumai turi jeigu ir ne sutapti su pagrindiniais 
realios būties dėsningumais, tai bent jau būti tiesiogiai 
priklausomi nuo jų, jais pagrįsti. Taigi loginiai dėsniai 
būtų galų gale ne kas kita, kaip būties dėsniai arba paži- 
nimo (mąstymo) esmei pritaikytos būties dėsnių modifi- 
kacijos; būties dėsniai — realios būties dėsnių prasme. 
 Sudėtingesnis dalykas yra idealios būties klausimas. 
Be abejo, ta būtis egzistuoja ne tik per pažinimo aktą 
ir ne tik tame akte, bet, kaip objektas sui generis, ji eg- 
zistuoja visiškai autonomiškai ir sudaro atskirą būties 
sritį. Vis dėlto čia negalima išvengti klausimo: ar ji ne- 
įgyja dalykiškumo tik dėl dalykinio nusistatymo, ar ji 
šia prasme nėra nuo to nusistatymo priklausoma? Anks- 
tesniuose tyrinėjimuose mes mėginome įrodyti šią pri- 
klausomybę, kalbėdami apie vieną idealios būties rūšį — 
loginę būtį. Tačiau juk loginė būtis yra ne kas kita, kaip 

* Laikas ir erdvė čia suprantami įprastine prasme: kaip laiko 
trukmė ir erdvės tįsumas. 

dalykinė pažinimo ir mąstymo darinių būtis. Taigi ji jau 
savaime įeina į mūsų problematiką, O kitas idealios būties 
rūšis — matematinę būtį bei visas kitas „apriorines struk- 
tūras" — kol kas galime apeiti, nepadarydami esminės 
žalos savo problemai. Šiaip ar taip, čia mes susiduriame 
sų aukštesnio (antro) laipsnio objektais, kurių egzistavimą 
galima įrodyti tik per pirmojo laipsnio objektus, t. y. per 
realius objektus. Realios būties pažinimas yra idealios 
būties pažinimo prielaida. Tad klausimui apie loginių dės- 
nių galiojimo sritį svarbiausia yra tų dėsnių santykis su 
realia būtimi. 


4. Tradicinis realistinis sprendimas. 
Jo trūkumai 


Realistinė tezė, skelbianti loginius dėsnius būties dės- 
niais, t. y. dėsniais, kurių galiojimas mąstymui plaukia iš 
jų galiojimo būčiai, yra senesnė, pirmesnė. Jos laikėsi jau 
Aristotelis. Tiesa, realistiškai interpretuoti loginius dės- 
nius jam palengvino tai, kad jis teigė ir pačią būtį turint 
loginę (formos, eidos požiūriu), racionalią struktūrą. Bet 
net ir nekreipiant dėmesio į istorinius Aristotelio ontolo- 
gizmo (realizmo) savitumus, realistinė tezė atrodo visai 
priimtina. Kai mes pripažįstame tam tikrą tapatumą kiek- 
vienam realiam daiktui, kai teigiame, kad kokio nors 
objekto spalva tuo pačiu aspektu negali būti sykiu ir rau- 
dona, ir neraudona arba kad vienas iš tų dviejų apibrė- 
žimų — raudonas arba neraudonas — būtinai turi tikti tai 
spalvai, tai darome taip ne todėl, kad čia esama vidinės 
mąstymo būtinybės, atmetančios bet kokią kitokią mąsty- ' 
mo galimybę, bet todėl, kad pačios stebimos arba pagau- 
namos dalykų padėtys savo paprastoje tiesioginėje duo- 
tybėje verčia mus pripažinti tuos dėsningumus. Mat daik- 
tas tik tada yra daiktas, kai jis turi tapatų branduolį, ir 
kokia nors spalva visada egzistuoja tik kaip šita apibrėžta 
spalva, kuri savyje negali būti prieštaringa ir kurioje 
būtinai turi būti įkūnytas vienas iš dviejų prieštaraujan- 
čių predikatų. Taigi loginiai dėsniai pirmiausia yra onti- 
niai dalykų padėties dėsniai. Jų galiojimas sąvokoms, 
sprendiniams ir samprotavimams yra antrinis, pagrįstas 
ontiniu galiojimu. Visi loginiai dariniai pavaldūs tiems 

dėsniams kaip tik todėl, kad jiems paklūsta tų darinių 
nusakoma arba intenduojama dalykų padėtis. Todėl pas- 
kutiniu metu A. Pfenderis savo fenomenologinės orienta- 
cijos „Logikoje“ ir pateikė dvejopas loginių dėsnių for- 
muluotes: ontologinę, liečiančią mąstymo nusakomus 
faktus, ir tikrąja prasme loginę, vartotiną sąvokoms, 
sprendiniams bei samprotavimams. 

Bet ar galime pasitenkinti šituo problemos sprendimu, 
jeigu norime ne tik pagrįsti grynai loginį mąstymo dėsnių 
galiojimą, bet ir iš principo išsiaiškinti jų ontinę reikšmę? 
Ar tai, kas pasakyta, jau duoda mums pakankamą pagrin- 
dą teigti, kad loginiai dėsniai visai tiesiogiai yra univer- 
salūs būties dėsniai, aprėpiantys be išimčių visą būtį? 

Matyt, tai būtų skubota išvada. Dalykų padėtis, kuri 
turi įrodyti loginių dėsnių ontinį galiojimą, paimta tiktai 
iš daiktų būties sferos. Tačiau daiktų būtis yra dalykinė 
ir susijusi su dalykiniu nusistatymu. O kaip bus tada, jei- 
gu, kaip mes mėginome parodyti, esama ir nedalykinės 
būties? Ar galios čia loginiai principai? Į šį klausimą nėra 
išankstinio atsakymo. Be to, reikia prisiminti dar vieną 
dalyką. Kasdieniniame pasaulėvaizdyje vyrauja statinis 
aspektas. Todėl jis visų pirma orientuojasi į daiktų pasau- 
lį. Būties pagrindą sudaro substancialūs daiktai su pasto- 
viomis materialiomis savybėmis. Tačiau mokslinis pažini- 
mas veikia kasdieninį pasaulėvaizdį, jis tobulėja, ir taip 
iš esmės panaikinamas statinio daiktų pasaulio prioritetas. 
Tikruoju pasauliu mokslui yra tapsmo, judėjimo pasaulis; 
tai, kas jame nekintama, pastovu, iš realių reiškinių per- 
keliama į jo bendruosius dėsningumus ir apriorines struk- 
tūzas, t. y. į idealios būties sritį. Tad kyla klausimas: ar 
loginių dėsnių galiojimas yra kaip nors būtinai susijęs 
su statinių būties aspektu? O gal jis yra aukščiau statikos 
ir dinamikos priešybės? Čia mes susiduriame su klausi- 
mu, suvaidinusiu reikšmingą vaidmenį istorinėje mūsų 
problemos raidoje. 

Filosofijos istorijoje daugybę kartų —ir antikoje, ir 
naujaisiais amžiais — buvo iš principo abejojama dėl neri- 
boto visuotinio loginių dėsnių galiojimo. Ir tas abejones 
reiškė ne tik skepticizmo atstovai, bet visų pirma speku- 
liatyvūs mąstytojai, didžiųjų metafizinių sistemų kūrė- 
jai, tokie kaip Plotinas bei jo mokykla, o XIX amžiuje — 

F. Šelingas ir G. Hėgelis. Egzistuoja dvi problemos, nuolat 
skatinančios abejoti loginių dėsnių galiojimo srities ribo- 
mis. Viena, tai absoliuto ir jo įvairiausių pavidalų prob- 
lema (absoliutą suprantant kaip dievą, kaip pasaulio visu- 
mą); antra, tapsmo (ir judėjimo, ir kokybinės kaitos bei 
vystymosi) problema. Kiekvienas mėginimas aprėpti abso- 
liutą, naudojantis baigtinių patyrimo objektų kategorijo- 
mis, pasirodo esąs neįgyvendinamas; mąstymas čia 
įklimpsta į neišsprendžiamus prieštaravimus. O jeigu pa- 
bandome iki galo išsiaiškinti tuos prieštaravimus, tai abso- 
liutas pasirodo kaip fenomenas, esantis aukščiau visų 
priešybių, kaip fenomenas, ne atmetantis, bet suvienijantis 
savyje prieštaringus dalykus (coincidentia oppositorum). 
Lygiai taip pat ir tapsmas kelia nenugalimas kliūtis bet 
kokiam loginiais dėsniais paremtam apibrėžimui sąvoko- 
mis ir, atrodo, suvienija prieštaringus dalykus. Abiem at- 
vejais filosofinė spekuliacija pasijunta priversta griebtis 
dialektinio metodo, kuri jai primeta absoliuto ir tapsmo 
problema. Tačiau dialektika yra pagrįsta prieštaravimų 
realumo pripažinimu, t.y. ji bent jau tam tikru mastu 
apriboja loginių dėsnių galiojimą. 

Kol kas mes nesigilinsime į visas tas istorijos bėgyje 
atsiradusias absoliuto ir tapsmo problemų formuluotes bei 
mėginimus jas išspręsti; beveik visi tie mėginimai yra 
pernelyg perkrauti metafizika ir per daug susipynę su 
kitomis problemomis, kad galėtų tikti kaip išeities taškas 
pagrindinių loginių dėsnių ontinio galiojimo srities tyri- 
nėjimui. Pirmiausia visiškai apeisime absoliuto problemą; 
tik savo samprotavimų pabaigoje dar sugrįšime prie jos. 
Tuo tarpu tapsmo problema turės pasidaryti mūsų anali- 
zės ašimi. Juk reali būtis, kaip būtis laike, yra tapsmas. 


5. Naujas problemos iormulavimas: 
gnoseologinė klausimo pusė 


a. Loginiai dėsniai ir loginė 
pažinimo struktūra 


Bet kurgi mes galėtume rasti tinkamą sisteminio prob- 
lemos nagrinėjimo išeities tašką? Juk tai negali būti kiek- 
vieno loginio dėsnio analizė skyrium. Reikia išsaugoti jų 

vidinį savitarpio ryšį, kuris visada egzistuoja tikrovės 
pažinime ir atitinka tų dėsnių reikšmę, o drauge ir paban- 
dyti apžvelgti jų konkretų taikymą, jų realizavimą. O tai 
mums turbūt geriausiai pavyks tuo atveju, kai išeities taš- 
ku pasirinksime tai, kas, kaip mes matėme, sudaro gno- 
seologinę ir ontologinę loginių dėsnių reikšmę: kad jie 
yra būtina, o sykiu ir pakankama ir būties, ir pažinimo 
vienareikšmio apibrėžtumo pagrindinė sąlyga. Dabar ir 
reikia patikrinti šio teiginio būtinumą ir visuotinumą: ar 
iš tikrųjų yra esmiškai būtina ir kaip tik todėl akivaizdu, 
kad visas pažinimas ir visa būtis visada būtų aiškiai api- 
brėžti ir tuo aspektu vienareikšmiai? Šį klausimą reikės 
nagrinėti atskirai pažinimo ir atskirai būties požiūrių. Juk 
nors iš esmės ir tiesa, kad pažinimas tik tada ir tik tokiu 
mastu yra būties pažinimas, kai jis orientuojasi į būtį ir 
ja vadovaujasi, tačiau, konkrečiai žiūrint, tarp būties ir 
pažinimo nėra visiško tapatumo. Todėl pažinimui gali būti 
būdingi tokie apibrėžimai, kuriems būtyje nėra tikslių ir 
būtinų atitikmenų. Juk pažinimo struktūrai dar svarbus 
ir jo lūžimas pažįstančio ir savo pažinimu riboto subjekto 
mediume, 

Juk ribotumas, apie kurį mes čia kalbame, yra ne tik 
mažesnis pažinimo kiekis, bet kartu ir tam tikra adekva- 
tumo deformacija, būdinga jam, kaip specifiniam žmogiš- 
kam pažinimui, Taigi turime galvoje ne atskirus empiri- 
nius pažinimo trūkumus ir netobulumus, bet tų trūkumų 
ir netobulumų būtinybę, tai, ką būtų galima pavadinti jų 
aprioriniu pagrindu. Koks tas pagrindas yra, mes aiškino- 
mės savo ankstesniuose tyrinėjimuose: tai esminė bet 
kokio žinojimo ir sąmonės priklausomybė nuo nusista- 
* tymų, ypač — pažinimo susietumas su dalykiniu nusista- 
tymu. 

Iš pradžių panagrinėkime gnoseologinį klausimo aspek- 
tą. Čia pirmiausia reikia išsiaiškinti štai ką: ar viena- 
reikšmis apibrėžtumas yra esminis bruožas viso žinojimo, 
ar tik pažinimo griežtąja prasme? Taigi, kaip aišku iš 
ankstesnių samprotavimų, ar jis vienodai priskirtinas ir 
nedalykiniam, ir dalykiniam žinojimui? Atsakyti neturėtų 
būti sunku, jei aiškiai suvoksime šio skyrimo prasmę. Tie- 
sa, nedalykinis žinojimas arba sąmonė yra, kaip mes mė- 
ginome parodyti savo ankstesniais tyrinėjimais, savaran- 

kiškas pažinimo šaltinis, tačiau pats jis dar nėra pažini- 
mas. Kad taptų pažinimu, jis turi pirma būti perkeltas, 
transponuotas į dalykinę sąmonę. Tik tada, kai tampa 
dalykiniu, jis iškyla keip autonominis ir savarankiškai 
egzistuojantis fenomenas ir prieš pažistantį subjektą, ir 
prieš objektą (būti) O kol jis yra nedalykinis, jis yra 
tiesioginėje išgyvenimų būtyje kaip jos inherencinis ele- 
mentas, kaip koks epifenomenas, kuris neturi jokio rea- 
laus savarankiškumo ir gali būti išskirtas iš realaus išgy- 
venimo tik per abstrahuojančią analizę. Tad tyrinėti gryno 
nedalykinio žinojimo (išgyvenimų žinojimo) apibrėžtumą 
ir vienareikšmiškumą yra tas pat, kas ir tikrinti paties 
išgyvenimo apibrėžtumą ir vienareikšmiškumą. Tad jeigu 
mums rūpi žinojimo, kaip ypatingos ir autonominės sfe- 
ros, apibrėžtumas ir vienareikšmiškumas, tai kalbėti mes 
galime tik apie dalykinį žinojimą, taigi — apie pažinimą 
tikrąja žodžio prasme. 

O dalykiniam pažinimui vienareikšmis apibrėžtumas 
yra ne reikalavimas, keliamas jam iš išorės, bet vidinė bū- 
tinybė, tiesiogiai kylanti iš jo prasmės ir paskirties. Pažin- 
ti dalykiškai reiškia pažymėti sąvokomis, užfiksuoti griež- 
tai apibrėžtais, t. y. visai konkrečius požymių kompleksus 
aprėpiančiais prasmių vienetais. Dalykinis pažinimas, kaip 
matėme, visada yra į loginę sierą pakylėta pagava. Logi- 
nės sąvokos yra statiniai vienetai su iš principo pasto- 
viomis, visapusiškai uždaromis ribomis. Tik todėl, kad 
joms būdingas šis apibrėžtumas ir uždarumas, sąvokos ir 
sąvokų sąryšiai apskritai yra įmanomi, tik todėl sąvokos 
pajėgia atlikti joms būdingą pažintinę funkciją. 

Turėkime galvoje: įrodymas yra tik tada išbaigtas, 
pagrindimo ryšys tik tada efektyvus, kai jis yra logiškai 
pakankamas, t.y. kai jam būdinga imanentinė būtinybė, 
atmetanti bet kokią kitą galimybę. Įrodymo ir pagrindimo 
ryšio vienareikšmiškumas priklauso nuo jos pagrindą 
sudarančių sąvokų santykių vienareikšmiškumo, taigi ir 
nuo pačių atskirų sąvokų vienareikšmiškumo. 


b. Loginiai dėsniai ir pažinimo pažanga 


Tegul nebus mums čia prikišta: tai, ką mes apibūdi- 
name kaip loginę sąvoką, tėra idealas, kurį tikrovėje 
atitinka tik nedaugelis sąvokų. Tuo tarpu daugeliu atvejų 
net mokslinėms sąvokoms būdingas tam tikras neapibrėž- 
tumas, todėl jos nėra ir absoliučiai uždaros, neturi aiškiai 
apibrėžtų ir nekintamų ribų. Kitaip sąvokų raida būtų 
neįmanoma. O ši raida juk yra nenuneigiamas faktas, feno- 
menas, organiškai susijęs su mokslo pažanga. Tai, be abe- 
jo, tiesa; tiktai neaišku, kaip reikia suprasti tą sąvokų 
raidą, ar ji iš tikrųjų panaikina vienareikšmį sąvokos 
apibrėžtumą, tikslią jos definiciją ir uždarumą. Tikroji 
žinojimo raida vyksta intuityviame, ikiloginiame pažini- 
mo sluoksnyje naujai atrastų faktų arba naujai atskleistų 
aspektų pavidalu. Loginėje sferoje ši pažanga reiškiasi 
tuo, kad arba sukuriamos naujos sąvokos, arba modifi- 
kuojamas jau esamų sąvokų turinys, t. y. jos pakeičiamos 
kitomis giminiškomis sąvokomis. Ir vienu, ir kitu atveju 
mes susiduriame su griežtai aprėžtais, vienareikšmiškai 
apibrėžtais dariniais Todėl kalbėti apie neapibrėžtas, 
daugiareikšmes sąvokas yra netikslu. Sąvokos, būdamos 
sąvokomis, turėdamos loginį pavidalą, būtinai yra ir gali 
būti tik vienareikšmiškai apibrėžtos. Neapibrėžta, daugia- 
reikšmiška gali būti tik tai, kas objekto pagavoje (žinoji- 
me) dar neišreikšta ir neužfiksuota sąvokomis. Žinoma, 
dauguma sąvokų (net ir tiksliųjų mokslų) toli gražu nėra 
idealios loginės sąvokos; jos tik daugiau ar mažiau pri- 
artėjusios prie sąvokos idealo. Tačiau jų netobulumas 
reiškia ne apskritai apibrėžtumo trūkumą, bet trūkumą 
tik tokio apibrėžtumo, kuris atitiktų nusakomą objektą. 
Taigi neapibrėžtumas egzistuoja ne pačioje sąvokoje, jis 
atsiskleidžia tik per sąvokos ir objekto santykių įtampą. 
Todėl kiekviena dalykinio žinojimo raidos pakopa turi 
savą sąvokų sistemą, kuri, kad ir kokia netobula ir neiš- 
sami būtų, savo pačios ribose yra vienareikšmiškai api- 
brėžta ir tiksliai suformuluota*. Turint galvoje visa tai, 

* Jeigu, pavyzdžiui, teigiama, kad tokios sąvokos kaip „materija“ 
arba „energija“ dar neturi vienareikšmio apibrėžtumo ir gali būti 
įvairiausiai interpretuojamos, tai toks teiginys reiškia tik tai, kad tos 
sąvokos ne visiškai aprėpia ir ta prasme nę visapusiškai apibrėžia 
jomis mąstomą objektą. Ši vienareikšmio apibrėžtumo stoka, žinoma, 

kas pasakyta anksčiau, kitaip nė negali būti. Loginė būtis 
yra statinė būtis, gyvuojanti loginėje erdvėje. Kiekviena 
sąvoka turi savo apibrėžtą loginę vietą. O turėdama tą 
vietą, ji savo sistemos ribose yra visiškai tvirta, pastovi, 
vienareikšmiškai apibrėžta“. 


6. Išvados 


Kalbant apie pažinimą, mūsų analizės išvados yra to- 
kios: loginiai dėsniai galioja pažinimui, jeigu jis pats yra 
dalykinis; ir „dalykinis“ čia suprantamas ne ta prasme, 
kad jis intenduoja dalykinę būtį, bet ta prasme, kad jo 
paties struktūra yra dalykinė. Tačiau dalykinė pažinimo 
struktūra yra loginė struktūra. Taigi pažinimas, kaip idea- 
li loginė būtis, yra pavaldus mąstymo dėsniams. Bet šia 
prasme jis nesutampa su pažinimu kaip konkrečia visuma, 
kaip gyva pagava ir žinojimu. Veikiau jis sudaro tik 
logiškai formuotą viršutinį konkretaus pažinimo sluoksnį, 
kurio prielaida yra ikiloginio intuityvaus pagrindinio 

" sluoksnio egzistavimas. Tikrasis pažinimo procesas ir pa- 
žinimo progresas vyksta tarp tų dviejų sluoksnių, jied- 
viem veikiant ir praturtinant vienas kitą. Intuityvus apa- 
tinis sluoksnis yra dirva, teikianti viršutiniam sluoksniui 
duomenis, reikalingus naujų dalykų padėčių konstatavi- 
mui. O logiškai pagauta dalykų padėtis savo ruožtų vei- 
kia ir padeda diferencijuoti apatinį sluoksnį, drauge atpa- 
laiduodama jame dar snaudžiančią potenciją; t.y. jie 
praplečia ir pagilina pirminę intuiciją. Juk intuicijoje 








turi įtakos fizikos teorijoms, kurių pagrindą sudaro šios sąvokos (arba, 
tiksliau sakant, konceptai). Taigi šios teorijos nebūtinai yra klaidin- 
gos, tačiau, šiaip ar taip, loginiu požiūriu jos nepakankamai pagrįstos 
ir dar netobulos. Šiaip ar taip, pozityvus šių sąvokų indėlis į fizikos, 
loginiu požiūriu gerai motyvuotos fizikinės teorijos, sąvokų sistemą 
yra pagiįstas tais jų aspektais, kurie turi loginę struktūrą, kitaip sa- 
kant, yia vienareikšmiškai apibrėžti. 

* Itin aiškiai tatai rodo matematikoje įprastas dedukcinis įrodymo 
metodas. Juk pedantiškas matematinio metodo tikslumas labiausiai 
reiškiasi siekimu suteikti visiems pagrindiniams orincipams bei pagrin- 
dinėms prielaidoms griežtą loginę struktūrą, taigi priimlį tik tokias 
sąvokas ir aksiomas, kurių reikšmė yra aiškiai aprėžta ir vienareikš- 
miškai apibrėžta, net jei dėl šito vienareikšmio apibrėžtumo tenka 
sutikti, kad sąvokos yra sudaromos šiek tiek dirbiinai ir joms trūksta 
dalykinio intuityvaus įžvalgumo. 

glūdi pats objektas (esatis), ji yra ne kas kita, kaip ap- 
raiška, objekto aspektas. Ir šito aspekto, šitos apraiškos 
neadekvatumas ir netobulumas skatina pažinimą vis nau- 
jiems intuicijos aktams, vis toliau ir giliau siekiančiai 
diferenciacijai ir integracijai. Taigi ryšys su intuityviu 
pagrindiniu sluoksniu, su pačiu objektu sukelia pakitimus 
viršutiniame loginiame sluoksnyje ir duoda akstiną kurti 
ir pergrupuoti sąvokas. Tačiau taip veikia ne pats viršu- 
tinis sluoksnis, atsirandantis kiekvienoje sąvokomis konst- 
ruotoje teorijoje, kiekviename įrodymo ir pagrindimo 
procese. Taigi mes turime skirti sąvokos loginę būtį pačią 
savaime nuo sąvokos santykio su intuicija, nuo jos atvi- 
zumo intuityviai pagavai. Pati savaime ji yra statinis, už- 
daras, vienareikšmiškai apibrėžtas darinys. O santykyje 
su intuityviu pagrindu ir pačiu objektu — neuždara, dina- 
minė, problemiška. Jei norime šį skirtumą užfiksuoti ir 
terminologiškai, tai sąvoką šia antrąja reikšme galime 
apibūdinti ne kaip sąvoką, bet kaip konceptą, o terminą 
„sąvoka“ naudoti tik loginei sąvokos būčiai pačiai savai- . 
me. Tad galima pasakyti: sąvokos yra idealūs dariniai, 
nekintami ir negalintys vystytis; jie yra vienareikšmiškai 
apibrėžti ir visuose savo ryšiuose pavaldūs pagrindiniams 
loginiams dėsniams. Tuo tarpu konceptai kinta ir gali 
tobulėti. Jie priklauso realiai tapsmo, tampančio (gyvo) 
pažinimo sričiai. Todėl tai, ar joms apskritai galioja ir 
kokiu mastu galioja loginiai dėsniai, galima bus nusta- 
tyti tik tada, kai išsiaiškinsime paties tapsmo santykį su 
loginiais principais. 


GNOSEOLOGIJA 


I. ĮVADAS 


Pradėdami gnoseologijos kursą, visų pirma turime api- 
brėžti bendrą šito kurso planą ir pobūdį ir nurodyti pa- 
grindinį jo uždavinį. Jei apžvelgsime naujausiųjų amžių 
filosofiją, ypač kris į akis išimtinė reikšmė, kurią gnoseo- 
logija įgijo tarp filosofijos mokslų. Iš pirmo žvilgsnio tai 
nesuprantama. Atrodytų, kad pažinimas yra: 1) specialus 
klausimas, kuris mažiau svarbus negu daugelis kitų klau- 
simų (etikos, estetikos, religijos), 2) grynai teorinis klau- 
simas, kuris tiesiogiai neturi didelės reikšmės gyvenimui. 
Šiaip ar taip, atsakymas į klausimą: kas yra pažinimas, 
kaip galį būti apibrėžiama jo esmė? — neatsilieps prak- 
tiniam pažinimui ir jo pažangai. Mokslo likimas nuo jo 
nepareina, nes mokslo vertė sąlygojama pirmiausia prak- 
tinio jo vaisingumo ir įtakos kultūrai. Tuo tarpų mes ma- 
tome, kad gnoseologija užima filosofijoje privilegijuotą 
vietą. 

Jau senovėje pažinimo problema vaidino labai svarbų 
vaidmenį. Tiesa, iš pradžių gnoseologija dar nebuvo atski- 
ras mokslas. Savarankiška ji pasidarė sofistų, vėliau Pia- 
tono ir Aristotelio filosofijoje. Šių filosofų pasaulėžiūroje 
pažinimo problema ne tik susieta su būties problema, bet 
ir susipina su ja ir iš dalies sutampa. Pavyzdžiui, plato- 
nizme idėjų pažinimo problema sutampa su ontologijos 
problema, nes idėjos, anot Platono, yra tikroji būtis. Kar- 
tu tai yra etikos problema, nes dorovė — tai ne kas kita, 
kaip pažinimas, savęs paties pažinimas. Pagaliau sielos 
giminystė su idėjomis yra ir pagrindinė religijos proble- 
ma, nes nuo idėjų pažinimo pareina išganymas ir išsiva- 
davimas nuo nuodėmių. Racionalizmas (R. Dekartas, 
B. Spinoza) pripažįsta, kad sielos esmė yra mąstymas, 
Anot G. Hėgelio, pasaulio gyvenimas, istorijos procesas, 
žmonijos evoliucija yra ne kas kita, kaip absoliutinės idė- 

jos išsiskleidimas, dėl kurio absoliutinė dvasia arba idė- 
ja pasiekia savimonę (savęs pažinimą). Ir visada, kai gims- 
ta nauja originali filosofinė sistema, ji savaip nušviečia 
pažinimo problemą, ir jos originalumas visų pirma pareina 
nuo naujo gnoseologijos supratimo ir interpretavimo (pa- 
vyzdžiui, empirizmas ir intuityvizmas). 

Naujaisiais amžiais toje filosofijos srovėje, kuri vadi- 
nama kriticizmu ir kurios pradininkas buvo I. Kantas, 
gnoseologija tapo visos filosofijos pagrindu. Gnoseologija 
nuo I. Kanto laikų yra ta filosofijos dalis, kuri daugiausia 
išgvildenta ir išnagrinėta. Kriticizmo nuomone, visas kitas 
filosofijos problemas galima spręsti tiktai remiantis gno- 
seologija. Nuo gnoseologijos ir jos pamatavimo priklau- 
santi bendra filosofinio mąstymo kryptis ir vertė. Kriti- 
cizmas viešpatavo filosofijoje XIX a. pabaigoje ir XX a. 
pradžioje, ir tik po to pasireiškė reakcija prieš tokį filo- 
sofinio mąstymo vienašališkumą. 

Žinoma, tokia išimtinė gnoseologijos padėtis nėra atsi- 
tiktinė. Iš tikrųjų, jei pati filosofija yra mokslas ir preten- 
duoja būti tikru pažinimu, ir, be to, pažinimu, kuris tam 
tikru būdu viską apima ir pamatuoja būties (pasaulio) 
vienybę, tai visų pirma ji turi paaiškinti, kas yra ji pati. 
O kadangi ji yra žinojimas (mokslas), tai ji turi kreipti 
ypatingą dėmesį į problemą, kas yra pažinimas, kokios 
tikro pažinimo sąlygos ir ribos, kokį vaidmenį pažinimas 
vaidina žmonių gyvenime (kultūroje). Nereikia manyti, 
kad gnoseologija turi filosofijai tik pagalbinę reikšmę, 
atlieka tiktai metodiškos propedeutikos funkciją. G. Hė- 
gelis teisingai apibūdino filosofiją kaip žmonijos kultūros 
objektyviosios dvasios savęs pažinimą (Selbsterkenntnis). 
Filosofija yra ne atsitiktinis istorinis reiškinys, kurio ga- 
lėtų ir nebūti, o būtinas žmogiškos dvasios (kultūros) 
pasireiškimas, kuriame šiaip ar taip atsispindi dvasios 
prigimtis, pats kultūros šaltinis. Be to, kultūros sąrangos 
analizė įtikina mus, kad nė vienas kultūros reiškinys ar 
faktorius taip giliai neįsiskverbia į visas kitas kultūros 
sritis ir neturi tokios įtakos kaip pažinimas. Tai ypač aiš- 
kiai pasirodo Europos kultūroje. Čia pažinimas ipijo auto- 
nomiją, kuri pripažįstama absoliutine vertybe ir suponuoja 
niekuo neribotą tyrinėjimo laisvę. Tiesa nuo nieko nepri- 
klausanti ir niekam netarnaujanti. Iš to išplaukia troški- 

mas pasiekti absoliutų, visa apimanti pažinimą, kuris ne- 
priklausytų nuo jokių dogmų. 

Pažinimo įtaka pasireiškia įvairiose kultūros srityse. 
1. Dorovės sferoje matome, kad tikros dorovės be paži- 
nimo negali būti. Sokrato iškeltas klausimas, kas yra 
gera ir kas bloga, yra susijęs su etikos (dorovės) esme. 
Etika negali be šio klausimo apsieiti, negali jo išvengti. 
Sąžinė — gyvas dorovinės sąmonės balsas — yra ypatinga 
pažinimo rūšis. 2. Religijoje visa mistika glaudžiai susi- 
jusi su pažinimu. Tiesioginis dievo pažinimas, dievo irtui- 
cija — tai aukščiausias mistiškos ekstazės laipsnis. Tikra 
religija, gnosis, anot bažnyčios tėvų (Klemenso Aleksand- 
riečio ir kitų), yra ne kas kita kaip dievo pažinimas. 
3. Meno srityje estetinė pagava ir estetinis supratimas — 
tai ypatingos rūšies pažinimas, kuris esmingai skiriasi 
nuo mokslinio pažinimo, vis dėlto kai kuriais atvejais su 
juo susiliečia, jį papildo arba yra jo pagrindas (intuicijos 
vaidmuo moksluose, ypač istorijoje). (Senovės istorija, 
kaip ir retorika, buvo laikoma meno rūšimi ir traktuoja- 
ma kaip menas, pavyzdžiui, Tukidido.) 4. Pagaliau ir se- 
novės mitai priskiria pažinimui sprendžiamą reikšmę žmo- 
gaus likime. Biblijoje uždraustasis vaisius siejamas su 
gėrio ir blogio pažinimu, kuriuo žmogus prilygsta dievui; 
antra vertus, pažinimas čia yra nusidėjimas ir atsimetimas 
nuo dievo. Graikų mitologijoje — pagal orfinius mitus — 
nemirtinga siela nusideda, užmiršdama savo dievišką kil- 
mę ir nukrypdama į juslinį pasaulį (susijungdama su me- 
džiaga), ir tik atsiminimas, žinojimo įgijimas išvaduoja 
sielą nuo kūno tamsybės ir vėl priartina ją prie dievo. 
Pagaliau ir pasakojime apie Prometėją, pagrobusį dievišką 
ugnį iš dangaus ir atnešusį ją žemėn žmogui, ugnis yra 
ne vien materialinės, bet ir intelektualinės kultūros prad- 
muo ir simbolizuoja ne vien technišką mokėjimą, bet ir 
žinojimą. 

Taigi pažinimo problema užima svarbią vietą ne tik 
kriticizme, bet ir filosofijoje apskritai. Tai problema, kuri 
liečia visą kultūrą, ypač europiečių. Bet, žinoma, tai ne- 
reiškia, kad ji yra visos filosofijos pagrindas, kaip tvir- 
tina kritinis idealizmas. Pažinimo problemos analizė turė- 
tų parodyti, kad šita problema ir jos sprendimas pareina 
nuo kitų problemų, visų pirma būties problemos. 

Dabar išsiaiškinsime, koks mūsų kurso pagrindinis už- 
davinys, kaip tas kursas bus sudarytas, kokio plano laiky- 
simės. 

Visų pirma reikia užsiimti tuo, kas dabar vadinama 
pažinimo fenomenologija, t.y. paprastu pažinimo apra- 
šymu, paties žinojimo fakto aprašymu, kuris remiasi tik- 
tai tuo, kas mums yra duota patyrime, ir apsieina be jokių 
konstrukcijų arba teorinių supozicijų (hipotezių). Toks 
fenomenologiškas aprašymas pagrįstas patyrimu, patyrimo 
duomenimis, bet jis vis dėlto nėra empiriškas paprasta 
žodžio reikšme, nes jis nagrinėja ne atskirus konkrečius 
pažinimo duomenis, domisi ne jais, bet yra nukreiptas 
į bendrą pažinimo struktūrą ir prigimtį. Jis remiasi idea- 
liąja intuicija. Kas tai yra, pamatysime vėliau. 

Toks fenomenologiškas aprašymas pasižymi tuo, kad 
izoliuoja pažinimą, nagrinėja jį atskirai nuo visų tų pro- 
cesų, su kuriais jis realybėje yra susijęs, ir nuo tos aplin- 
kos, kurioje jis vyksta. Tiktai tokios izoliacijos būdu ga- 
lima iškelti aikštėn gryno pažinimo sąrangą ir esmę. 
Vadinasi, mes čia nesidomime tuo, iš kur pažinimas gims- 
ta, kokiam tikslui jis tarnauja, kokie kiti faktoriai jį vei- 
kia (dėmesys, instinktai, valia, nauda), bet abstrahuojamės 
nuo visų šitų dalykų ir žvelgiame tiktai į patį pažinimą 
ir jo struktūrą. 

Antra vertus, mes negalime tenkintis tokia pažinimo 
analize, pagrįsta izoliacija ir atitraukimų, nes ji lieka 
abstrakti ir nesiskaito su tomis sąlygomis, nuo kurių pri- 
Klauso gyvas, konkretus pažinimas. Šios sąlygos gali turėti 
pažinimui svarbią reikšmę ir įtaką. Iš tikrųjų nereikia 
manyti, kad pažinimas žmogaus gyvenime su kitais fakto- 
riais yra susijęs tik išoriškai ir mechaniškai, kad valia ir 
instinktai, jausmai ir mąstymas yra savarankiški dalykai, 
kurie tik atsitiktinai susiduria žmogaus sieloje ir todėl 
negali esmingai veikti vienas kitą. Priešingai, visi šie fak- 
toriai pareina nuo žmogaus, nuo gyvo organizmo vidinės 
vienybės ir todėl organiškai susiję vienas su kitu ir gali 
būti izoliuoti tiktai dirbtiniu abstrakcijos būdu. Tai mums 
aiškiai parodo žemesnieji organizmų evoliucijos laipsniai, 
kur visi šie faktoriai dar nediferencijuoti ir atskirai nepa- 
sireiškia. Jeigu šių faktorių vienybė yra pirminis, o jų 
diferencijuotumas — antrinis dalykas, tai aišku, kad paži- 

nimo prigimtis pareina nuo jo ryšio su kitais faktoriais, 
nuo gyvo organizmo vienybės ir negali būti išgvildenta 
nesiskaitant su šituo bendru visų sielos pasireiškimų pa- 
matu. Štai kodėl fenomenologiška pažinimo analizė turi 
nagrinėti jį dviem aspektais: 1) tuo, kuris suteikia mums 
gryną izoliuotą pažinimą ir 2) tuo, kuris išaiškina pažinimo 
vietą ir uždavinį žmogaus gyvenime ir kultūroje. O šis 
antrasis aspektas reikalauja, kad analizė remtųsi patyrimo 
duoinenimis, kad ji, taip sakant, įsiklausytų į tai, ką sako 
pats patyrimas, ir stengtųsi jo kalbą teisingai suprasti, bet 
nieko prie jos nepridėtų ir visiškai į ją nesikištų. Tai la- 
bai sunkus dalykas, sunkesnis negu paprastai manoma. 
Toks konkretaus pažinimo nagrinėjimas, kuriam rūpi, 
kaip pažinimas vyksta konkrečiomis aplinkybėmis, turi 
skaitytis su visomis pažinimo rūšimis, t.y. remtis plačiu 
empiriniu fundamentu, gausia konkrečia medžiaga. Pa- 
prastai dėmesys kreipiamas tik į tam tikras pažinimo 
rūšis, būtent į tas, kurios prieinamiausios tyrinėti ir laiko- 
mos tipiškomis pažinimo formomis. Tai yra, pirma, išorinė 
percepcija, arba materialių daiktų bei reiškinių pagava, 
ir, antra, mokslinis pažinimas, pažinimas tikslia žodžio 
prasme, kuris yra patikrintas, metodiškas ir igijęs visišką 
pasitikėjimą. Tokiu pavyzdiniu žinojimu visų pirma laiko- 
mi tikslieji gamtos mokslai, ypač tie, kurie naudojasi ma- 
tematiniais metodais. Sakoma, kad pažinimui geriausiai 
atstovauja tikslieji mokslai, nes jie yra tobuliausi ir juose 
pažinimo esmė pasireiškia aiškiausiai. Tačiau toks tyrinė- 
jimo būdas yra pavojingas, ne visiškai patikimas. Mat 
kitos pažinimo rūšys skiriasi nuo tikslaus mokslinio paži- 
nimo ne tik kiekybiniu, bet ir kokybiniu atžvilgiu. Tai 
ne tik mažiau tikslus ir tobulas žinojimas, bet žinojimas, 
kuris esmingai skiriasi nuo matematinio žinojimo ir nega- 
li būti vertinamas remiantis pastaruoju. Kokios įvairios 
yra pažinimo rūšys, galima spręsti iš jų lyginimo, pavyz- 
džiui, materialių daiktų pagavos lyginimo su kitų sielos 
supratimu, matematinio žinojimo — sų istorinių žinojimu, 
teorinės fizikos, pagrįstos matematiniais metodais, — su 
6stetine percepcija, praktinio kasdieninio žinojimo — su 
ioginiu pažinimu, su idėjų, bendrų sąvokų pažinimu ir t. t. 
Reikia dar pridurti, kad gnoseologija —ir tai supran- 
tama — yra glaudžiai susijusi su logikos ir psichologijos 

mokslu, ir todėl gnoseologijos kursas suponuoja tam tik- 
ras žinias iš logikos ir psichologijos srities. 


II. ŽINOJIMO (PAŽINIMO) APRAŠYMAS 


Pažinimo aprašymas turi nustatyti, kas yra kiekvie- 
name pažinime ir be ko pažinimo negali būti. (Mokslinis 
aprašymas turi būti išsamus ir tikslus; tuo jis skiriasi nuo 
meninio aprašymo.) Aprašymą reikia pradėti nuo to, kas 
akivaizdu ir savaime suprantama. Jei imsime įvairius 
pavyzdžius: paprastą percepciją, regėjimo aktą, astrono- 
minį kometos stebėjimą, ligos nustatymą iš tam tikrų 
simptomų, matematinį įrodinėjimą, psichologinę emocijos 
(meilės, baimės) analizę, kokio nors istorinio dokumento 
interpretaciją, — tai pamatysime, kad visur žinojimas ir 
pažinimo aktas suponuoja du faktorius arba momentus — 
tą, kas pagauna, ir tai, kas pagaunama, kas stebi ir kas 
stebima, kas mąsto ir kas mąstoma, kas supranta ir kas 
suprantama, kas pažįsta ir kas pažįstama. Trumpai sakant, 
tai — pažinimo subjekias ir pažinimo objektas, S ir O. 
Koks yra jų santykis, apibūdinąs kiekvieną pažinimą? 

1. Subjekto ir objekto koreliacija yra būtina ir esmin- 
ga. Galima tvirtinti, kad pažinimo gnoseologinės koordi- 
nacijos ribose nėra S be O ir O be S. Šita koreliacija 
suponuoja du narius, kurie santykiauja vienas su kitu. 
Net tais atvejais, kai S ir O sutampa realybėje (savęs 
pažinime — savimonėje), šis skirtumas neišnyksta. Kai aš 
pažįstu patį save, aš, taip sakant, susiskaidau į dvi dalis: 
į pažįstantį subjektą ir pažįstamą objektą. Kad toks susi- 
skaidymas yra galimas, mums rodo asmenybės dvilypu- 
mas — psichiškai nenormalūs atvejai, kurie skiriasi nuo 
normalių tik tuo, kad čia pranyksta žinojimas, jog subjek- 
tas ir objektas realybėje yra tas pats. 

S ir O santykis pasižymi tam tikromis ypatybėmis. Vi- 
sų pirma jis yra neapverčiamas. S nesantykiauja su O 
taip, kaip O su S. S pažįsta O, pagauna, suvokia, užvaldo 
jį išeidamas už savo ribų. Pažindamas jis įgyja kažką 
nauja. O, priešingai, yra pagaunamas, pažįstamas, bet 
pats nekinta, nepereina į subjektą, nepasidaro jo nuosa- 
vybe, lieka tas pats. Pažinimo aktas jo neveikia, neturi 


214 





jam įtakos. Objektas stovi prieš subjektą kaip kažkas nuo 
subjekto nepriklausoma, Objectum — tai reiškia: kas yra 
pamesta prieš subjektą. 

2. Kas yra S? Kiekvienas žmogus ir apskritai kiekvie- 
na būtybė, kuri turi sugebėjimą pažinti (gyvūnas, angelas, 
dievas). Tai visų pirma atskira konkreti būtybė (Jonas, 
Petras ir t.t.). Taip pat galima sakyti, kad šita tauta, 
klasė, luomas suprato, kas yra laisvė, švietimo vaisiai ir 
t.t. Šiuo atveju S— kolektyvinis asmuo. Bet šitas kolek- 
tyvinis S gali pažinti tiktai tiek, kiek pažįsta tie atskiri 
konkretūs individai, kurie jį sudaro arba jam atstovauja. 
Štai kodėl gnoseologija visų pirma turi kreipti dėmesį 
į šitą individualų subjektą, nors atskiro individo pažini- 
mas ir priklauso nuo kitų individų, anksčiau buvusių kar- 
tų žinojimo, bendro kultūros lygio ir t.t. Tai jau atskira 
problema, kuri gali būti sprendžiama tik išsprendus pir- 
mąją. 

Kas yra O? Viskas, kas yra, šiaip ar taip egzistuoja 
ir yra prieinama pažinimui. Vadinasi, tai ne tik pojūčiais 
pagaunami objektai, bet ir idealūs dalykai, kaip skaičiai, 
geometrinės figūros, sąvokos, dėsniai, taip pat psichiniai 
reiškiniai, jausmai, vaizdiniai, suklydimai ir t. t. 

Kadangi O yra viskas, kas yra (realiai ir idealiai), tai 
iš to aišku, kad iš principo pažinimui nėra ribų. Pažinimas 
visuomet suponuoja O būtį, o ne kuria ją. Jis nieko ne- 
keičia O būtyje,— tai išplaukia iš O nepareinamybės nuo 
S. Žinoma, tas faktas dar neapibrėžia, kokia ta būtis yra. 

Pasakymas: O stovi prieš S— yra metaforiškas, Čia 
turimas galvoje ne erdvinis S ir O santykis. S ir O kore- 
liacija nepareina nuo erdvės ir iš principo — nuo laiko. 
Tiktai statomas prieš S kaip kitoks negu jis ir neprikiau- 
somas nuo jo dalykas, O pasidaro pažinimo objektu. Tai- 
gi pažinimas sąlygojamas trijų dalykų — S, O ir jų koro- 
liacijos, kuria ir yra pagrįstas žinojimas kaip ypatingas 
reiškinys. Vadinasi, žinojimas priklauso nuo S ir O kore- 
liacijos, bet žinojimo turinys — tiktai nuo objekto, nes 
pažinimo uždavinys — pateikti subjektui objektą tokį, 
koks jis iš tikrųjų yra, nieko jame nepakeitus. Bent jau 
toks yra idealas, į kurį orientuojasi ir prie kurio stengiasi 
priartėti kiekvienas pažinimas. Bet tiktai mokslinis paži- 

nimas iškelia aikštėn šitą būtiną pažinimo sąlygą ir sąmo- 
ningai skaitosi su ja. 

Vadinasi, viskas, kas būdinga tam tikram objektui ir 
skiria jį nuo kitų, turi atsispindėti žinojime ir būti jame 
išreikšta, atvaizduota. Todėl kiekvienas žinojimas savo 
esme — objektyvus. Pažinimas atstoja objektą, atstovauja 
jam. Subjektas neturi turėti įtakos pažinimo turiniui, jis 
tiktai priima tai, kas jam objekto suteikiama, tad šia 
prasme jis receptyvus. Bet tai neprieštarauja tam, kad 
subjektas pačiame pažinimo akte yra aktyvus, kad jis 
susikaupia, kreipia dėmesį į objektą, įsigilina į jį ir t. t. 
Jei pažinimui turi įtakos pats subjektas, jei jis jam pride- 
da nuo savęs kažką, ko nėra objekte, tai pažinimas įgyja 
subjektyvų pobūdį, ir šitas subjektyvus elementas turi 
neigiamą vertę, nes jis prieštarauja pažinimo esmei, kuri 
reikalauja, kad jis būtų objektyvus. Todėl pažinimas, kai 
jis yra sąmoningas ir metodiškas, visuomet stengiasi atsi- 
kratyti nuo visko, kas yra subjektyvu. 

Kadangi pažinimas pareina nuo S ir O koreliacijos, tai 
jį galima analizuoti iš įvairių pusių. Visų. pirma pažinimą 
galima nagrinėti kaip aktą, kuris priklauso subjektui. S — 
konkretus individas, kuris ne tik pažįsta, bet ir jaučia, turi 
instinktus, pageidauja, siekia, ryžtasi, vertina ir t.t. Visi 
šie faktoriai veikia pažinimą ir dalyvauja jam vykstant. 
Todėl svarbu nustatyti, koks yra pažinimo santykis su 
šiais faktoriais apskritai ir specialiai tam tikru atveju. Tai 
yra uždavinys pažinimo psichologijos, kuri tiria visas ap- 
linkybes, glūdinčias sieloje (sąmonėje) ir veikiančias pa- 
žinimą. 

Bet pažinimą galima nagrinėti ir iš objekto pusės, do- 
mėtis tuo, kas jame objektyvu, t.y. pažinimo turiniu. 
Bendra pažinimo struktūra turi šiaip ar taip atsispindėti 
objekto (pažįstamos būties) struktūroje. Jos atskleidi- 
mas — žinojimo teorijos uždavinys. Jei mes žinojimo 
struktūrą tiriame neatsižvelgdami į tai, ar ji atitinka Ob- 
jektą, tai yra formalioji logika. Tokiu atveju galima sa- 
kyti, kad logika — gnoseologijos dalis. Bet apskritai logi- 
ka skiriama nuo gnoseologijos, ji yra mąstymas. Nuo 
formaliosios logikos skiriasi transcendentalinė logika. Pa- 
galiau jei mes patį objektą tiriame neatsižvelgdami į žino- 

jimą, tai pereiname prie atskirų mokslų — fizikos, chemi- 
jos, istorijos ir t. t. 

Pačioje gnoseologijoje reikia skirti pažinimo teoriją 
ir žinojimo teoriją. 

Pažinimo teorija domisi pačiu pažinimo aktu, spren- 
džia klausimą, kaip S gali pagauti O, ką tai reiškia, koks 
yra santykis tarp S ir O. Paprastai šis klausimas taikomas 
juslinei percepcijai (kaip S pagauna išorinį materialų 0b- 
jektą), bet jis galioja apskritai kiekvienam pažinimo aktui, 
nes O stovi prieš subjektą ir nepriklauso nuo jo (todėl 
šitas aktas yra transcendentinis). S išeina už savo ribų 
pažindamas O. 

Senovėje Demokritas ir jo mokykla naiviai aiškino 
šitą fenomeną: jei aš matau kokį nors daiktą, tai iš jo 
išteka labai maži vaizdai, pavidalai, kurie įsiskverbia 
į mano akis ir sukelia ten regimojo objekto pagavą. Nors 
toks aiškinimas naivus, dogmatiškas, tačiau pati problema 
yra teisingai iškelta: pažįstantis subjektas, taip sakant, 
ne uždarytas, bet atviras ir sugeba gauti įspūdžius iš aplin- 
kos (kitų daiktų, subjektų). O nuo teisingo problemos 
iškėlimo priklauso ir teisingas jos sprendimas. Tai pirmas 
būtinas žingsnis problemai spręsti, be kurio negalima eiti 
toliau. 

Žinojimo teorija liečia žinojimo struktūrą, kuri gimsta, 
kai pažinimo aktas jau įvyko ir liko tiktai jo padarinys, 
rezultatas. Šis rezultatas išreiškiamas mūsų tvirtinimais, 
kuriems būdinga tam tikra struktūra, arba sąranga — 
sprendiniais ir jų elementais — sąvokomis. 

Mes galime nagrinėti sprendinių ir sąvokų struktūrą, 
kiek ji tarnauja pažinimo tikslams. Sprendinių ir sąvokų 
ryšys bei santykiai leidžia mums iš duotųjų sprendinių 
samprotavimo būdu išvesti naują sprendinį, t. y. išplėsti 
mūsų pažinimą, įgyti naujų žinių. Iš logikos mes žinome, 
kad išvada yra susijusi su premisomis būtinu ryšiu ir kad 
premisų teisingumas laiduoja išvados teisingumą. Toks 
išvadų, gautų pagal loginius dėsnius ir taisykles, teisingu- 
mas vadinamas formaliąja tiesa. Formalioji tiesa, jos sąly- 
gos ir struktūra yra logikos objektas. Bet formalioji tiesa 
yra tik hipotetinė, sąlygiška, nes ji visai nesidomi tuo, 
ar premisos patikrintos, ar ne ir ar jos pamatuotos. Jei 
mes pamatuosime duotąsias premisas tuo, kad išvesime 


217 


TAKE KTHT 


jas iš kitų premisų ir t.t., tai galų gale prieisime prie 
tokių premisų, kurių toliau logiškai pamatuoti jau negali- 
ma. Šios premisos (sprendiniai) ir yra tos supozicijos, kų- 
riomis remiasi mūsų žinojimas tam tikroje srityje ir kurias 
mes pripažįstame todėl, kad laikome jas akivaizdžiomis 
ir teisingomis be loginio patikrinimo. Pavyzdžiui, akivaiz- 
dumu pasižymi atskiri sprendiniai, kurie išreiškia kokį 
nors faktą (aš matau, aš skaitau gnoseologijos paskaitą 
ir t.t.) arba bendrą ryšį (tiesė — trumpiausias nuotolis 
tarp dviejų taškų). Toks atvejis, kai mūsų sprendiniai 
atitinka žinojimo tikrovę, patį pažistamą objektą, vadi- 
namas malerialiąja liesa. Ši materialioji tiesa ir yra pa- 
grindinė gnoseologijos problema. 

Ir tai suprantama: jei žinojimo tikslas yra tai, kad jis 
atstotų mums patį objektą, pateiktų jį tokį, koks jis iš 
tikrųjų yra, tai žinojimas turi atitikti patį objektą; tik 
toks žinojimas gali būti vadinamas tikru, teisingu. Žino- 
jimas turi būti teisingas, nes priešingu atveju jis nebūtų 
tai, ką jis reiškia, t. y. žinojimas. Bet kad žinojimas nėra 
visur ir visuomet teisingas, tai savaime aišku, nes yra 
klaidų ir suklydimų. Todėl ir kyla klausimas: kokios tei- 
singo žinojimo sąlygos? Ar galimas teisingas žinojimas? 
Kaip atsiranda klaidos, suklydimai? Maža to, žinojimas 
turi būti ne tik teisingas, bet ir būtinas, nes tiesa gali 
būti ir atsitiktinė. Tai reiškia: nepakanka, kad mano žinios 
atitiktų objektą, bet reikia, kad aš žinočiau apie šitą ati- 
tikimą ir išsiaiškinčiau, kodėl laikau žinojimą teisingu. 
Vadinasi, žinojimo tiesa turi būti patikrinta, pamatuota; 
tokį patikrintą pažinimą mes vadiname įtikimu (certus, 
wahr). Mes turime mokėti skirti tikrą ir klaidingą žino- 
jimą, arba, kitaip sakant, mes turime turėti tiesos (mate- 
rialiosios) matą, arba kriterijų. Formalioji logika gali nu- 
rodyti tik formalų tiesos kriterijų. O materialiosios tiesos 
kriterijų gali nustatyti ne logika, bet tiktai gnoseologija. 
Toks kriterijus reikalauja, kad 1) pagrindiniai žinojimo 
principai ir supozicijos būtų pamatuoti ir 2) mūsų percep- 
cijos atitiktų realybę. Mokslas, kuris tiria realų pasaulį, 
remiasi patyrimų, faktais. Mokslas pripažįsta tuos faktus, 
jei jie tiksliai nustatyti. Bet faktus mums suteikia mūsų 
percepcijos, o pozityvus mokslas nesidomi tuo, kiek jos 
atitinka realybę, patį objektą, kiek jos atkuria jį arba 

atstovauja jam. Šį klausimą galima spręsti tiktai remian- 
tis S ir O koreliacija, vadinasi, tai yra gnoseologijos prob- 


lema. 


Apie gnoseologijos problematiką galima spręsti iš t0- 


kios schemos: 


Gnoseologija 


Pažinimo teorija 
Pažinimo akto analizė. 
Kaip S gali pažinti O, jei 
O stovi prieš S ir nepri- 
klauso nuo jo? 
Transcendentinis aktas. 
Kaip galima pažinti mate- 
rialiąją tiesą? Kaip yra 
galima, kad žinojimas ati- 
tinka objektą? 


Žinojimo teorija 
Žinojimo, kaip pažinimo 
akto padarinio, analizė. 
Formali jo struktūra, kuri 
laiduoja formaliąją tiesą 
(mąstymo taisyklingumą). 
Jo struktūra materialiu at- 
žvilgiu. 

Kaip žinojime atsispindi pa- 
ties pažįstamo objekto 


struktūra? 
Koks mąstymo dėsnių san- 
tykis su būties dėsniais? 


Kadangi mąstymo dėsniai yra formalūs, tai kyla klau- 
simas, ar jie yra būties dėsniai, ar jie turi ontologinę 
reikšmę. Ar yra tokių būties dėsnių, kuriuos atitinka ir 
kuriais pagrįsti loginiai dėsniai? Jei aš tvirtinu: šita siena 
balta, aš negaliu kartu tvirtinti, kad ji yra juoda. Tai 
prieštaravimas. Ar jis liečia tik sprendimą, mąstymą, 
žinojimą ir tik jam galioja? Ar ir tikrovės dalykų padėtis 
yra tokia, kad tas dalykas, kuris baltas, negali kartu būti 
ir juodas, ar ir realybėje viena determinacija pašalina 
kitą? Tai gnoseologijos problema, 

Su šitais klausimais glaudžiai susiję ir kiti, kuriuos tik 
trumpai apibrėšime. 

Nė vienas pažinimo aktas negali apimti objekto išti- 
sai, o pagauna ir suvokia tik tam tikrą jo dalį, pusę, aspek- 
tą. Tačiau tą patį galima pasakyti apie visus pažinimo 
aktus, jų visetą, ir ne tik tų aktų, kuriuos atlieka atskiras 
individas, bet ir apie visos žmonijos žinojimą, kuris orien- 
tuotas į visą pasaulį arba kuris liečia atskirą objektą. Šis 
žinojimas visuomet, kiekvienu istoriniu momentu nepil- 
nas, netobulas, vienašališkas. Jis apima tiktai atskirus 

objektus, šalis, aspektus, dalis, savybes ir ypatybes. Tuo 
tarpu realus, konkretus objektas yra visų šių aspektų, 
savybių, dalių ir t.t. visetas arba vienybė. Todėl žinoji- 
mas apskritai ir kiekvienas mokslas arba kiekviena žino- 
jimo šaka gali toliau plėstis, vystytis ir gilintis į objektą. 
Tai galima pavaizduoti šitaip: 
pažinimas 
S ——>,0 

Riba, kuri skiria pažintą O dalį nuo nežinomos, kinta, 
t.y. pereina iš vienos vietos į kitą, ji juda iš O4 į Os, 
O: ir t.t. 

Iš to kyla klausimas: kaip yra galimas ribos tarp Oa 
ir O„ judėjimas? Kaip pereinama nuo nežinojimo prie 
žinojimo? Ir jei šita riba nepastovi ir todėl reliatyvi, sąly- 
giška, tai ar esama absoliučios ir pastovios pažinimo ribos, 
už kurios jis jau negali plėstis? Jei yra dar daug mūsų 
nepažintų dalykų, tai ar yra tokių dalykų, kurių apskritai 
negalima pažinti (transintelligibiles)? Su pažinimo riba 
susijusi dar viena pažinimo ypatybė, kuri iš pirmo žvilgs- 
nio atrodo mįslinga. Žinojimą lydi ne tik savimonė, sąmo- 
ningumas (tai reiškia, kad aš žinau, jog žinau), bet ir jo 
paties ribotumo žinojimas (tai reiškia, kad žinodamas aš 
žinau ir tai, jog mano žinios neapima viso objekto, jog 
be to, ką aš žinau, yra ir tai, ko aš nežinau). Vadinasi, yra 
nežinojimo žinojimas, į kurį pirmasis atkreipė dėmesį So- 
kratas. (Jis tvirtino: aš išmintingesnis už kitus filosofus — 
sofistus, nes jie nieko nežino, bet mano, kad žino; aš 
žinau, kad nieko nežinau.) Tai kaip tik yra kiekvieno 
klausimo arba problemos esmė. Kas yra klausimas? Aš 
žinau, kad objektas yra, bet nežinau, koks jis yra, arba 
aš žinau, kad jis turėtų turėti ypatybes, bet kokias — 
nežinau. Tiktai per klausimą, per problemas ir jų iškėlimą 
yra galima pažinimo pažanga. Galima sakyti, kad pažini- 
mas yra probleminis, jis rutuliojasi ir išlavėja per prob- 
lemas, jis visuomet stengiasi išeiti už savo ribų, įveikti 
jas ir išsiplėsti. Jis pasižymi dinamizmu. Žinojimas yra 
ne užbaigta, uždara sistema, o atvira sistema, kuri vystosi 
ir lavėja. Tai taip pat yra pagrindinė žinojimo problema: 
kaip galimas nežinojimo žinojimas, žinojimo problemiš- 
kumas? 

Pagaliau trumpai nurodysime dar vieną svarbų gno- 
seologijos klausimą. Subjektas pažįsta objektą, kiek O 
prieš jį stovi, vienaip ar kitaip jį veikia. Šia prasme ir 
sakoma: O yra subjektui duotas. Tai yra patyrimas apskri- 
tai. Šia prasme galima kalbėti ir apie matematinį arba 
loginį patyrimą ir pripažinti, kad visas pažinimas remiasi 
patyrimu. Bet nereikia pamiršti, kad patyrimas gali būti 
skirtingas, įvairus: matematinis patyrimas skiriasi nuo 
fizinio, fizinis — nuo istorinio, estetinio ir t.t. Vadinasi, 
yra įvairių patyrimo rūšių, kurios esmingai skiriasi, t. y. 
pažinimo objektai patyrime mums yra nevienodai duo- 
dami arba suteikiami. Šis skirtingų patyrimo rūšių arba 
žinojimo šaltinių klausimas yra labai svarbus, ir gnoseo- 
logijos teorijos dažnai klydo dėl to, kad jos skaitėsi tik- 
tai su vienų arba kitu pažinimo šaltiniu ir nekreipė dėme- 
sio į kitus ne mažiau svarbius. Su šia problema susijęs, 
pavyzdžiui, specialus, bet gnoseologijai labai reikšmingas 
klausimas — apriorinio ir aposteriorinio žinojimo (skirtu- 
mas nustatytas I. Kanto) klausimas. Apriorinis žinojimas 
yra tas, kuris nepriklauso nuo patyrimo, yra pirmiau už 
jį ir sąlygoja jį. Ką tai reiškia ir kaip tai galima, pama- 
tysime vėliau, 

Su žinojimo šaltinių problema yra susijęs ir kitas labai 
svarbus — sąmonės — klausimas. Žinojimas, kaip mes 
matėme, yra sąmoningas. Žinojimą lydi sąmonė, t. y. kaž- 
koks žinojimas apie tai, kad aš žindu (liečiąs patį žinoji- 
mo faktą). Sąmonė gali būti aiškesnė ir ne taip aiški, ji 
turi aiškumo laipsnius. Ką tai reiškia? Ar gali būti dides- 
nio ir mažesnio laipsnio žinojimas? Ir jei yra sąmonės 
laipsniai, tai ar gali sąmonė visiškai pranykti, pačiam 
pažįstančiam subjektui pasiliekant tuo, kas jis yra? Ar 
galimas žinojimas be sąmonės? Nesąmoningas žinojimas? 
Šią problemą nagrinėja ne tik psichologija, bet ir gno- 
seologija. Apskritai yra tokių problemų, kur gnoseologija 
ir psichologija susiduria, problemų, kurios turi gnoseo- 
loginį ir psichologinį aspektą. Nereikia pamiršti, kad 
pažinimo dalijimas į atskirus mokslus yra ne absoliutus, 
o iš dalies dirbtinis, t. y. pareina ne nuo paties objekto 
prigimties, bet tarnauja tyrinėjimo reikalams. 

III. ŽINOJIMO (PAŽINIMO) STRUKTŪRA 


1. Du pažinimo etapai: 
intuicija ir formuotas pažinimas 


Paprastai kai kalbama apie pažinimą ir žinojimą, mes 
turime galvoje žinojimą, išreikštą žodžiais. Jei aš tvirtinu, 
kad turiu žinių apie tam tikrą objektą, kad aš jį pažįstu, 
tai reiškia, jog aš tvirtinu, kad jis toks, o ne kitoks. Aš 
tvirtinu šitą žinojimą. Kiekvienas tvirtinimas yra spren- 
dinys, kuriame pažįstamas objektas užima subjekto vietą, 
o predikatas yra tai, ką aš tvirtinu apie šį objektą, kokią 
determinaciją aš jam priskiriu. Tokią struktūrą turi kiek- 
vienas mokslinis žinojimas. Toks žinojimas yra formuotas 
ir užfiksuotas, išreikštas sprendiniais ir sąvokomis, turįs 
logišką formą, išskleistas. Tačiau tai nėra pirminė žinoji- 
mo būsena. Kiekvienas tvirtinimas jau remiasi tam tikru 
pirmesniu pažinimo aktu, kuris mums tiesiogiai duoda 
arba suteikia palį objektą. Šitas pirmutinis aktas vadina- 
mas objekto intuicija. Intuicija paprastai reiškia regėjimo 
aktą arba ir tai, ką šitas aktas pagauna (reginį). Bet filo- 
sofijoje intuicijos terminas vartojamas platesne prasme. 
Intuicija čia yra kiekvienas tiesioginis pagavimo aktas. 
Tai ne tik regėjimas, bet ir kiekviena juslinė percepcija 
(girdėjimas, lytėjimas ir t.t.). Be to, intuicija gali būti 
ne tiktai juslinė, išorinė, bet ir nejuslinė, vidinė (savo 
potyrių, išgyvenimų, jausmų, siekimų, geismų ir t. t.). 
Pagaliau intuicija gali liesti ne tik realius objektus, bet 
ir idealius, pavyzdžiui, kai aš suvokiu, kad 5X6=5+5+- 
+54+54+5+5 (koks nors bendras dėsningumas, bendras 
ryšys remiasi tam tikra intuicija, kai mes tiesiogiai jį su- 
vokiame). Be tokios intuicijos, daugiau ar mažiau aiškios, 
pažinimas negali apsieiti. Antra vertus, pažinimas negali 
sustoti prie pirminės intuicijos. Mums nepakanka to, kad 
objektas mums tiesiogiai duotas. Jei mes norime įsitikinti 
tuo, ką esame pagavę, ką žinome, mes turime, taip sakant, 
šitą žinojimą užvaldyti ir pasisavinti, mes turime jį iš- 
skleisti ir užfiksuoti. Tai reiškia: mes turime nustatyti tam 
tikrą dalykų padėtį (kad objektas yra toks, o ne kitoks). 
Vadinasi, iš savo intuicijos mes išskiriame tam tikrą da- 
lykų padėtį ir ją išreiškiame, užiiksuojame sprendinio 

forma. Išskleistas pažinimas negali apsieiti be loginės for- 
mos, kuri savo ruožtu gali būti išreikšta, užfiksuota žo- 
džiais, kalba arba kitais kuriais nors simboliais (piešiniais, 
brėžiniais, gestais, judesiais ir t. t.). 

Taigi mes matome, kad pažinimas tikslia prasme, 
t. y. tas, kuris yra pasiekęs užbaigtą formą, turi nueiti du 
etapus. Pirmasis etapas — tai intuicija (juslinė arba nejus- 
linė), kuri teikia arba duoda subjektui patį objektą. Čia 
subjektas yra grynai receptyvus. Nors jis ir nukreiptas 
į objektą, bet šiuo atveju šitas nukreiptumas reiškia vien 
tai, kad jis atviras objektui ir todėl pagauna jį, kai tik 
pagavimui (pavyzdžiui, regėjimui, girdėjimui, lytėjimui) 
susidaro tinkamos išorinės ir vidinės sąlygos. Antrasis 
etapas — tai nustatymas tam tikros dalykų padėties, kuri 
glūdi pirminėje intuicijoje ir išskiriama iš jos analizės 
būdu. Toks dalykų padėties nustatymas sukuria sprendinį, 
kuris jau yra formuotas pažinimas (S yra P) ir kuris yra 
išreikštas žodžiais, t. y. turi gramatinę formą. Loginė ir 
nuo jos priklausanti gramatinė forma yra ne atsitiktinė, 
o būtina, t. y. pažinimui ji reikalinga, nes tiktai šita forma 
leidžia pažinimui pasiekti apibrėžtumą, tiktai per šitą [or- 
mą pažinimas gali būti užfiksuotas ir pasidaro subjekto 
nuosavybe, kuria šis gali naudotis savo nuožiūra. 

Todėl pažinimas, kuris turi sprendimo formą, nors dar 
ir neišreikštą žodžiais, yra objekto determinacijos aktas. 
Šita determinacija vyksta per analizę, t. y. per konstata- 
vimą tų atskirų dalykų padėčių, kurios glūdi realiame 
objekte: X=a, x;=b, x;=C ir t.t. Tokiu būdu pirminė 
intuicija išsiskaido į daugelį atskirų determinacijos aktų. 
Visi šie aktai yra susiję su intuicija, išplaukia iš jos ir 
yra jos objekto vienybės susieti vienas su kitu. Pažinimo 
aktas yra iniencionalus, t.y. subjektas turi omenyje pa- 
žįstamąją dalykų padėtį, jis aktyviai nukreiptas į objek- 
tą. Pažintoji dalykų padėtis yra pažinimo tema. Pažinimas 
lemizuotas, t. y. x (objektas) yra toks arba toks, a, b, c... 
Pavyzdžiui, mes pastebėjome kažką neapibrėžta priete- 
moje; mes jau pagavome objektą, jau turime intuiciją, 
-bet ji dar neaiški, neryški, neišskaidyta, nediferencijuota; 
tiktai įsižiūrėję arčiau ir palietę mes nustatome tai esant 
kieta, apvalu, svaru, lygu ir t.t. ir tokiu būdu nustatome, 
kad tai yra akmuo. Paprastai dėl mūsų praeities patyrimo 

šitas apsprendimas (determinacija) įvyksta iškart, sutrum- 
pintai, ir todėl mes negalime išskirti atskirų jo etapų. Ta- 
čiau tais atvejais, kai jis dėl vienų ar kitų priežasčių yra 
apsunkintas, mes pastebime, kad kiekvienas determina- 
cijos aktas pakeičia pirminę intuiciją, iškeldamas objek- 
to savybes arba ypatybes, kurios suteikia jam ypatingą 
atspalvį ir pobūdį. Paprastai objekto intuicija nebūna 
visiškai gryna, nes jai turi įtakos visas mūsų patyrimas, 
visos tos percepcijos (pagavos), kurias mes anksčiau esa- 
me turėję ir kurios lietė tą patį objektą arba mažų mažiau- 
siai tą pačią objektų klasę. Patyrimas suteikia mūsų pa- 
gavoms ir intuicijoms tam tikrą apibrėžtumą, kreipdamas 
mūsų dėmesį kaip tik į tas objektų savybes, kurios mums 
ypač svarbios ir reikšmingos. Ir todėl jau pati intuicija 
nėra indiferentiška, ji nenušviečia vienodai visų objekto 
savybių, o pabrėžia vieną arba kitą pagal tai, kokia ob- 
jekto puse arba kokiu jo aspektu mes domimės. Iš to aiš- 
ku, kodėl atskirų žmonių tvirtinimai apie tą patį objektą 
yra skirtingi ir pareina nuo jų dėmesio krypties, nuo jų 
interesų. Pavyzdžiui, keletas žmonių žiūri į pro šalį einan- 
čią merginą; vienas pastebi, kad ji jam panaši į kitą 
pažįstamą merginą, antras pastebi, kad ji turi gražias 
kojas, rankas, trečias — kad jos skrybėlė neatitinka pas- 
kutinės mados ir t. t. 

Dabar mums reikia smulkiau išnagrinėti abi pažinimo 
formas arba, tiksliau, abu pažinimo etapus. Pradėsime nuo 
intuicijos. Analizė čia gali vadovautis pirminės intuicijos 
lyginimu su tais sprendiniais, kurie ja grindžiami. 

Pirminė intuicija "turinio atžvilgiu yra turtingesnė ne- 
gu atskiri sprendiniai, kurie ją formuoja ir išreiškia. Joje 
glūdi daug dalykų padėčių, tuo tarpu sprendinys išreiškia 
tiktai vieną paprastą arba sudėtingą dalykų padėtį. Todėl 
perėjimas nuo intuicijos prie ją išreiškiančių ir fiksuojan- 
čių sprendinių, t. y. intuicijos loginis formavimas, būtinai 
apriboja pažinimą, taip sakant, susiaurina jį. Ir todėl 
pažinimo išsiplėtojimas reikalauja, kad mes iš naujo kreip- 
tumėm dėmesį į intuiciją ir iš jos ištrauktumėm naujas 
dalykų padėtis. Vadinasi, ir pažinimui susiformavus pirmi- 
nė intuicija kaip pažinimo šaltinis nenustoja savo reikš- 
mės, Antra vertus, intuicijos analizė, jos diferencijavimas 
ir suskaidymas į atskiras dalykų padėtis atsispindi joje 

pačioje, nušviečia ją ir daro aiškesnę ir ryškesnę. Pavyz- 
džiui, aš matau paveikslą; pirmas įspūdis — intuicija; bet 
jei aš pradėsiu jį smulkiau nagrinėti, kreipti dėmesį į visas 
smulkmenas, tai ir viso paveikslo percepcija kis, pasida- 
rys tikslesnė, 

Bet ir intuicija paprastai teikia mums ne visą objektą, 
visas jo puses, savybes ir elementus, o tik tam tikrą jo 
aspektą. Taigi ir pirminėję intuicijoje nėra išsamumo. Tas 
objekto aspektas, kurį mums suteikia intuicija, pareina 
nuo įvairių aplinkybių: 1) nuo mūsų sąmonės nusista- 
tymo, 2) nuo mūsų interesų krypties ir intuicijos ryšio 
su kitais išgyvenimais, 3) jei tai yra išorinė percepcija — 
nuo išorinių ir fiziologinių jos sąlygų. 

Ką reiškia sąmonės nusistatymas, mes pamatysime 
vėliau. Dabar tiktai nurodysime, kad mano intuicija es- 
mingai kinta pagal tai, ar mano požiūris į kokį nors daiktą 
yra estetinis, ar intuicija gimsta iš mokslinio tyrinėjimo, 
ar, pagaliau, aš ką nors pagaunu ir įsidėmiu tiktai tiek, 
kiek tai gali būti mano veiklos įrankiu, t.y. tarnauja 
praktiniam tikslui. 

Sąmonės nusistatymas sąlygoja bendrą intuicijos po- 
būdį. Bet ir kiekvieno tokio nusistatymo ribose intuicijos 
pobūdis ir turinys gali būti įvairus, nes ji priklauso nuo 
to, su kokiais kitais potyriais yra susijusi ir kokia yra 
aktuali mano išgyvenimų eiga ir kryptis. Visa intuicijos 
tisa nėra vienodai nušviesta, vienodai aiški ir ryški. Intui- 
cija paprastai turi tam tikrą centrą, kuris pasižymi aišku- 
mu ir yra jos atspara, tuo tarpu intuicijos periferija yra 
tiktai daugiau ar mažiau ryškus fonas, kuris tarsi dingsta 
tamsioje sąmonės gelmėje. Man pastebėjus kokį nors 
daiktą, intuicijos centrą sudaro arba daikto forma, arba 
jo spalva, arba padėtis, arba judesys, arba kokia nors 
atskira dalis, elementas ir t.t. Arba kokiame nors psi- 
chiniame reiškinyje, sakykim, valingame pasiryžime, aš 
galiu ypač pastebėti arba jo motyvus, arba jį lydinčius 
vaizdinius, arba abejones, kurias man teko įveikti ir t. t. 

Pagaliau išorinė percepcija dar pareina nuo fizinių ir 
fiziologinių aplinkybių. Kadangi išorinius objektus mes 
pagauname skirtingais jutimo organais, tai kiekviena jus- 
linė percepcija mums teikia tiktai tas objekto savybes, 
kurios prieinamos būtent tam organui (regėjimui — forma, 

spalva, dydis, lytėjimui — paviršiaus ypatybės: ar kūnas 
kietas, ar minkštas, lygus ar šiurkštus, temperatūros skir- 
tumai, motoriniams pojūčiams — svoris ir t. t). Vadinasi, 
kiekvienas grynas juslinis įspūdis atstoja tiktai tam tikrą 
objekto aspektą. Ir tiktai patyrimas gali padaryti šiltą 
juslinę intuiciją turtingesnę turinio atžvilgiu, susiedamas, 
pavyzdžiui, regėjimo įspūdžius su lytėjimo įspūdžiais, jei 
tam tikri regėjimo duomenys leidžia mums žinoti, koks 
yra objektas lytėjimo atžvilgiu (ne asociacijos ar išpro- 
tavimo būdu, o tiesiogiai). Taip pat ir atskiros juslinės 
sferos ribose konkreti objekto percepcija apskritai nėra 
pilna, bet teikia mums tik tam tikrą jo aspektą. Ypač tai 
liečia regėjimą, kuris mūsų pažinime vaidina beveik svar- 
biausią vaidmenį. Objekto aspektas priklauso nuo mano 
žiūrimojo punkto, t. y. mano, subjekto, ir regimojo objek- 
to savitarpio padėties erdvėje. Žiūrėdamas į kokį nors 
objektą, aš matau tik tą jo pusę, kuri yra priešais mane, 
o atvirkštinė pusė lieka nematoma. Be to, objekto reginys 
„visuomet bus perspektyviškas, taigi nepilnas ir neadek- 
vatus. 

Tačiau mes klystume, jei manytume, kad intuicija, 
būdama aspektas, pasibaigia tuo, kas joje tiesiogiai duota. 
Pavyzdžiui, jei prieš mane guli knyga ir aš matau tiktai 
vieną jos pusę, tai šitos knygos percepcija nepasibaigia 
tiesioginiu įspūdžiu — pailgo žalio keturkampio vaizdu, 
nes tada aš negalėčiau skirti knygos nuo plokščio piešinio. 
Priešingai, aš pagaunu knygą kaip realų objektą, kuris 
turi tris matmenis ir turi užpakalinę pusę. Vadinasi, mano 
percepcija susidaro ne tiktai iš to, kas man tiesiogiai 
duota, ką aš tiesiogiai matau, bet kažkokiu būdu apima 
ir tai, kas man tiesiogiai neduota, tačiau kas įeina į objek- 
tą kaip į tam tikrą visumą. Ir tai nereikia suprasti taip, 
tarsi priešakinės knygos pusės įspūdis asociacijos būdų 
sukelia mano sąmonėje užpakalinės pusės vaizdinį arba 
kad aš, žiūrėdamas į knygos priešakinę pusę, mąstau: „Tai 
knyga, taigi ji turi turėti ir užpakalinę pusę“. Ne, šitas 
žinojimas, liečiąs visa tai, kas tiesioginiame įspūdyje man 
neduota, glūdi pačioje percepcijoje ir sudaro esmingą jos 
dalį. Šitas papildomas žinojimas, kuris glūdi percepcijoje, 
gali būti daugiau ar mažiau gausus, daugiau ar mažiau 
apibrėžtas ir suskaidytas (diferencijuotas),— tai pareina 

nuo mūsų patyrimo ir jo įtakos šiai percepcijai, ir jis yra 
tik ta percepcijos dalis, kuri nulemia, kad šiame įspūdyje 
arba aspekte pasirodo arba pasireiškia realus objektas 


(reiškinys) kaip tam tikra konkreti visybė. Taigi objekto | 


intuiciją (percepciją) sudaro dvi dalys: 1) objekto aspek- 
tas, įspūdis, — tai, kas tiesiogiai duota pojūčiams, ir 2) jus- 
liškai neduota papildomoji dalis, dėl kurios aspektas 
įgyja realaus objekto pasireiškimo pobūdį. 

Tai labai svarbu, nes iš to išplaukia, kad kiekviena 
percepcija (ir apskritai kiekviena intuicija, nes tai, kas 
buvo sakyta apie išorinę percepciją, mutatis mutandis 
gali būti pakartojama apie kiekvieną intuiciją — ji nepa- 
sibaigia tiesioginiu įspūdžiu, vaizdiniu arba sąmoningu 
jausmu, bet liečia visą objektą arba reiškinį, kurio turi- 
nys gausesnis negu jo aktualus aspektas), jei mes prie 


jos sustojame, įsigiliname į ją ir domimės tuo, ką ji mums . 


teikia — kiekviena percepcija, taip sakant, išeina už savo 
ribų ir reikalauja, kad ji būtų papildyta kitų skirtingų 
percepcijų, kurios mums suteikia kitus objekto aspektus. 

Tai aiškėja iš mūsų elgesio su tais objektais, daiktais, 
kuriuos mes pagauname vienu ar kitu būdu. Įkaldamas 
vinį sienon plaktuku, aš elgiuosi su vinimi ir plaktuku 
kaip su realiais daiktais, kurie turi daugiau ypatybių ir 
savybių, negu aš tuo momentu pagaunu lytėjimu arba 
regėjimu. Ypač aiškiai šita mūsų percepcijų ypatybė pa- 
sireiškia tuo, kaip mes pagauname visą savo aplinką (ap- 
linkinį pasaulį) ir savo kūną. Kiekvienų atskiru momentu 
aš pagaunu ir juntu tiktai mažą aplinkos ar kūno dalį 
ir, be to, tiktai tam tikrą šitos dalies aspektą. Vis dėlto 
kiekvienoje percepcijoje visuomet kažkokiu būdu poten- 
cialiai glūdi visa aplinka ar visas kūnas, ir visai ne vien 
tais atvejais, kai aš įsisąmoninu, kad mano percepcija 
atstoja tik tam tikrą aplinkinio pasaulio dalį ar aspektą 
ir kad aš, pakeitęs savo padėtį arba atsigręžęs, galiu gauti 
kitus įspūdžius ir kitus aplinkos aspektus. Tai taip pat pa- 
„tvirtina mano praktinis elgesys aplinkiniame pasaulyje. 
Naudodamasis aplinkiniais daiktais, aš visuomet skaitausi 
ne tiktai su aktualiais jusliniais įspūdžiais ir aspektais, 
bet ir su visu tuo, kas potencialiai juose glūdi ir suteikia 
jiems realios aplinkos pasireiškimo pobūdį ir reikšmę. 
Taigi mes matome, kad kiekviena konkreti percepcija 

(intuicija) mūsų pažinime nepasilieka atskirta, izoliuota 
(kitaip ji negalėtų atlikti pažinimo funkcijos), bet natū- 
raliai pereina į kitą, ją papildančią percepciją kaip tik 
tuo, kad ji savo prigimtimi išeina už savo ribų; joje po- 
tencialiai glūdi daugiau, negu ji subjektui aktualiai teikia. 
Šitas vienos percepcijos ryšys su kitomis yra vidinis, būti- 
nas ir objektyvus, nes jis nustatomas paties objekto vie- 
nybės, kuri pasireiškia visuose atskiruose aspektuose ir 
percepcijose. Maža to, kiekvienas pažinimo objektas nėra 
visiškai atskirtas, izoliuotas, jis būtinai įeina į aplinkinį 
pasaulį ir todėl vienaip ar kitaip yra susijęs su kitais 
objektais ir su jais santykiauja. Vadinasi, atskiro objekto 
pažinimas negali būti pilnas, jei jis nesusijungia su kitų 
objektų arba su viso aplinkinio pasaulio pažinimu. Tiktai 
viso aplinkinio pasaulio, visų jo objektų pažinimas lai- 
duoja mums pilnesnį atskiro objekto pažinimą. Pasaulio 
vienybė reikalauja, kad mūsų pažinimas nesustotų prie 
atskirų, izoliuotų objektų, bet apimtų visus mums priei- 
namus objektus, taigi ji reikalauja, kad ir pažinimas būtų 
vienas, visa apimantis, t.y. universalus. Šitas universa- 
lumo reikalavimas glūdi jau pirminėje intuicijoje. 
Dabar mums reikia arčiau susipažinti su antruoju paži- 
nimo laipsniu — su formuotu pažinimu, kuris išreikštas 
sprendiniais ir nustato tam tikrą dalykų padėtį. 
Sprendinys yra tvirtinimas. Jis tvirtina, kad tam tikra 
dalykų padėtis iš tikrųjų yra. Šitą padėtį mes gauname 
analizės būdu iš pirminės intuicijos, nustatydami, kad 
pagautas objektas turi tokią ir tokią determinaciją. Šita 
determinacija gali būti labai įvairi: objekto savybė, būse- 
na, veiksmas, santykis su kitais objektais, jo elementas 
arba dalis ir t.t. Ji glūdi jau intuicijoje, nes priklauso 
pačiam objektui. Kyla klausimas: kaip vienąs- ar kitas 


"objekto bruožas gali tapti jo determinacija? Pažinimas 


yra analizė, kuri, išskirdama arba ištraukdama atskirus 
objekto bruožus, iškelia juos aikštėn, t. y. tam, kas poten- 
cialiai glūdi intuicijoje neišskleista forma, suteikia akiua- 
Jumą, reikšmingumą, išaiškina, koks yra bruožo santykis 
sų visu objektu. Norėdami suprasti, kaip atskiras objekto 
bruožas pasidaro jo determinacija, kaip jis gali atlikti 
šitą funkciją, mes turime išsiaiškinti, kuo sprendinyje pa- 
sižymi predikatas, kuriam kaip tik ir tenka determina- 

cijos vaidmuo, nes tas naujas bruožas, kuriuo sprendinys 
skiriasi nuo pirminės intuicijos, yra ne subjektas,— sub- 
jektas atstoja patį intuicijoje duotą objektą — bet pre- 
dikatas. 

Visų pirma reikia pažymėti, kad jei mes sprendinio 
subjektui (t.y. pažįstamajam objektui) priskiriame tam 
tikrą determinaciją (paukštis — varna, katė — juoda, lėk- 
tuvas — skrenda ir t. t.), tai jos predikatas reiškia ne vien 
tai, kas gali būti priskiriama objektui kaip tik šiuo mo- 
mentu, nors pirminė intuicija objektą mums teikia būtent 
tokį, koks jis yra šiuo atskiru, konkrečiu momentų. Vadi- 
nasi, determinacija laiko atžvilgiu yra platesnė už atskirą 
momentą, nes jei intuicija pasikartotų, tai determinacija 
išlaikytų savo reikšmę (varna, juoda, skristi — visi šie 
predikatai yra bendri, turi bendrą reikšmę tuo atžvilgiu, 
kad jų reikšmė nepriklauso nuo to momento, kuriuo intui- 
cija vyksta). Bet ir to dar nepakanka predikato reikšmei 
apibūdinti — ji yra dar platesnė. Kiekvienas predikatas 
išreiškia tokią determinaciją, kuri gali būti taikoma ne 
tik šiam objektui, bet ir kiekvienam kitam, priklausančiam 
tai pačiai objektų sričiai (ne tiktai šitas mano dabar ma- 
tomas paukštis — varna, bet ir kiti paukščiai, juoda ne 
tik katė, bet juodas ir šuo, drabužis, skrenda ne tik lėk- 
tuvas, bet ir paukštis, vabalas ir t. t.). Vadinasi, deter- : 
minacijos reikšmė nepriklauso nuo duotojo objekto, todėl ' 
šiuo atžvilgiu yra bendra, išeina už intuicijos, objekto * 
ribų. Tokią bendrą determinaciją, kurią priskiria objektui ' 
kiekvienas sprendinys, išreiškia sąvoka, kitaip sakant, : 
sąvoka sprendinyje atlieka bendros determinacijos funk- — 
ciją. Kadangi determinacijos elementas sprendinyje yra 
predikalas, tai aiškų, kad iš pradžių kiekviena sąvoka 
vaidina predikato vaidmenį. Ir tiktai kuomet pirmasis 
determinacijos aktas jau yra įvykęs ir mes, analizuoda- 
mi pirminę intuiciją, pereiname prie antrojo, trečiojo ir 
tolesnių determinacijos aktų, pirmoji determinacija jau 
priklauso determinuojamajam objektui, t. y. įeina į spren- 
dinio subjektą kaip jo bruožas, x— G, xa —b ir t.t. (ant 
medžio kažkas tupi; tai, kas tupi ant medžio, yra varna; 
varna, kuri tupi ant medžio, lesa mėsos gabalą ir t. t.). 
Tokiu būdu mes gauname sprendinius, kuriuose sąvoka 
atlieka ne tik predikato funkciją, bet atstovauja ir pačiam 

pažįstamajam. objektui, t. y. užima subjekto vietą. (Norė- 
dami nurodyti ar pažymėti objektą, mes paprastai varto- 
jame parodomąjį ar pažymimąjį įvardį ir daiktavardį: 
šitas paukštis ir t. t.). Subjekto vietą sąvoka gali užimti 
tiktai įvykus tam tikram determinacijos aktui, kuriame 
ji atliko predikato funkciją, taigi sąvokos kaip subjekto 
vaidmuo pareina nuo jos kaip predikato vaidmens. 

Dabar mums reikia smulkiau išsiaiškinti, kokios išva- 
dos plaukia iš to, kad determinacija, kurią predikatas 
priskiria subjektui, remiasi sąvokomis ir kad kiekviena 
tokia determinuojanti sąvoka yra bendra. Visų pirma tai 
reiškia, kaip jau matėme, kad determinacija galioja ne 
tiktai šiam objektui ir šiam momentui, bet gali būti taiko- 
ma ir kitiems objektams, momentams, t. y. galioja ir ki- 
tiems determinacijos aktams. Sąvokos reikšmė išeina už 
analizuojamos intuicijos ribų. Mes ką tik vartojome ter- 
miną „galioti“. Iš tikrųjų tai, ką sąvoka išreiškia, nėra 
realus dalykas, neegzistuoja kaip fizinis arba psichinis 
reiškinys, o tiktai galioja tiems faktams arba objektams, 
kuriuos sąvoka determinuoja. Pavyzdžiui, atskiras paukš- 
tis, atskira varna egzistuoja, bet paukščiui apskritai, var- 
nai apskritai negali būti priskirta egzistencija ta pačia 
prasme. Tačiau sąvoka kaip determinacija gali būti tai- 
koma atskiriems individams ir šia prasme jiems galioja. 
Todėl sąvokos reikšmės galiojimas yra skiriamas nuo rea- 
laus buvimo ir statomas prieš jį kaip ideali būtis. Ji vadi- 
nama idealia dėl to, kad mums pasireiškia tiktai mąstyme, 
būtent sprendimo akte, sąvokoje. Tačiau tai nereiškia, 
kad šita būties rūšis yra mąstymo sukurta ir todėl tiktai 
subjektyvios kilmės, o reiškia, kad tik mąstydami mes 
galime ją pagauti, suvokti. 

Taigi pažinimas, vykstąs sprendinių forma, nesustoja 
ties jo realiu pažįstamu objektu, o išeina už realybės ribų 
ir apsprendžia objektą remdamasis sąvoka, idealiąja būti- 
mi. Vadinasi, reali būtis gali būti pažinta tikslia žodžio 
reikšme tiktai idealios sąvokų būties padedama. Tai ypač 
aiškiai matyti iš bendrų sprendinių, kuriuose ir S, ir P yra 
bendros sąvokos. Kaip tik šie sprendiniai turi pažinimui 
(gamtos mokslams) didžiausią reikšmę, Realybės pažini- 
mas reikalauja, kad mes ją pagautume pasinaudodami 
idealiąja būtimi. Iš to plaukia dar viena svarbi išvada: 

pirminės sąvokos, kurios atlieka determinacijos funkciją, 
yra bendros. Kadangi nė vienas sprendimas negali apsieiti 
be bendrų sąvokų, tai suprantama, kodėl tai, kas bendra, 
turi pažinime sprendžiamą vaidmenį ir užima, taip sakant, 
privilegijuotą vietą. Aristotelis taip formulavo šią mintį: 
visas pažinimas (mokslas) yra bendras. Šita formulė nėra 
visiškai tiksli, — yra ir ne bendras, individualus žinojimas. 
Bet, šiaip ar taip, galima tvirtinti, kad kiekvienas žinoji- 
mas remiasi tuo, kas yra bendra (sąvokomis). Žinoma, visa 
tai, kas čia buvo sakyta, liečia tiktai sprendiniais formuo- 
tą žinojimą, o ne pirminę intuiciją. 

Pagaliau logiškai formuotas žinojimas pasižymi dar 
viena ypatybe, kuri būtinai yra susijusi su sąvokų bend- 
rumu ir jų idealia būtimi. Kiekvienas bendras sprendimas 
liečia ne tik visus realius atvejus, kurie įeina į jo galio- 
jimo sferą, bet ir visus galimus atvejus, kurie dar neįvyko, 
bet gali įvykti ateityje. Galimybės sfera yra platesnė negu 
realybės sfera. Bendrųjų sferų universalumas remiasi tuo, 
kad jos apima galimybės sierą. Tiktai dėl to moksle ir 
praktiniame gyvenime galima šiek tiek numatyti ateitį ir 
ją pranašauti. Kadangi logiškai formuotas žinojimas re- 
miasi determinacijos aktais, tai reiškia, kad mes pažįsta- 
me tikrovę remdamiesi galimybės sfera. Spręsti apie tai, 
kas yra iš tikrųjų, mes galime tiktai nustatę, kas yra ga- 
lima. (Probleminis sprendinys paruošia kategoriškąjį 
sprendinį, veda prie jo; žinoma, iš pradžių pažinimas 
vyksta atvirkštine tvarka.) Tik pažindami tikrovę percep- 
cijoje arba intuicijoje, mes pažįstame ir tai, kas gali būti. 
Intuicija gimsta pirmiau už logiškai formuotą pažinimą. 
Intuicija pagauna būtent tikrovę, ir tik iš intuicijos gali 
kilti pažinimas, išreiškiamas sprendiniais ir sąvokomis, 
taigi pažinimas, kuriame dalyvauja ideali loginė būtis ir 
kuris liečia galimybės sferą. Tokiu būdu įgyjamas paty- 
rimas. Bet įgijus patyrimą, pažinimas eina priešinga kryp- 
timi — nuo to, kas galima, prie to, kas iš tikrųjų yra, t. y. 
nuo hipotezių, spėjimų prie pačios tikrovės, arba logikos 
terminais — nuo disjunktyvinių ir hipotetinių sprendinių, 
kurie apibūdina galimybės sferą, prie kategoriškųjų spren- 
dinių, kurie apibūdina tikrovės sferą. (Tiesą pasakius, 
sprendinių modalumo skirtumai turi ne grynai loginę, bet 
gnoseologinę reikšmę.) 

Nereikia manyti, kad perėjimas nuo pirminės intuici- 
jos prie logiškai formuoto žinojimo reiškia perėjimą nuo 
individualios percepcijos prie bendrų sąvokų ir sprendi- 
nių, taigi kad šitas perėjimas ir loginis žinojimo forma- 
vimas mums parodo, kaip bendros sąvokos gimsta iš 
individualių konkrečių pagavų ir vaizdinių. Tai ne api- 
bendrinimo procesas, bet diferencijavimo, suskaidymo 
procesas; jis apima iš karto ir apibendrinimą, ir indivi- 
dualizavimą. Iš tikrųjų pirminė intuicija — pavienė, sin- 
guliarinė, ji pagauna vieną konkretų objektą. Bet tai 
nereiškia, kad ji yra individuali tikslia prasme, t. y. skiria 
šitą objektą nuo kitų. Tai aiškėja iš to, jog: 1) analizuo- 
dami savo percepciją arba intuiciją, mes labai dažnai 
įsitikiname tuo, kad ji neaiški, netiksli, kad ji suplaka 
skirtingus dalykus (pavyzdžiui, kinas — japonas, ulonų 
pulkas — husarų pulkas ir pan.); apie tai mums labai daž- 
nai byloja liudijimai teismuose; 2) susidūrę sų panašia 
percepcija, mes (tai ypač dažnai atsitinka vaikams) nega- 
lime nustatyti, ar tai tas pats objektas, ar tiktai panašus 
į jį; individualizacija reikalauja apibrėžtumo, o intuicija 
nebūna tiksliai ir visiškai apibrėžta; 3) kaip dažnai būna 
vaikams ir paprastiems žmonėms, kokio nors žodžio reikš- 
mė gali išsiplėsti; pavyzdžiui, jei pirmas apvalus daiktas, 
su kuriuo vaikas susipažino, buvo rutulys, tai pamatęs 
obuolį ar bulvę jis vadins juos rutuliu; tai rodo, kad jo 
rutulio intuicija nėra visiškai apibrėžta ir gali būti taiko- 
ma skirtingiems objektams, turintiems tą pačią formą; 
4) intuicijos (percepcijos) analizė, kaip jau buvo sakyta, 
iškelia aikštėn atskirus jos elementus, dalis, smulkmenas 
ir tuo daro ją turtingesnę, bet kartu ir labiau apibrėžtą; 
tai reiškia, kad analizė alizė padeda individualizuoti pirminę 
„intuiciją. Se. G 

"Antra vertus, intuicijos analizė veda ir prie apibend- 
rinimo, kuris tą intuiciją susieja su kitomis intuicijomis, 
apskritai su kitomis žiniomis. Iš tikrųjų analizė — tai at- 
skirų dalykų padėčių, glūdinčių intuicijoje, nustatymas 
ir jų loginis formavimas sprendiniais. Sprendimas — de- 
terminacijos aktas, kuriame predikatas, kaip determina- 
cija, yra bendra sąvoka, galinti būti vienodai taikoma 
daugeliui objektų — visiems, kuriems ji galioja. Trumpai 
sakant, determinuojanti sąvoka yra klasės sąvoka, kuri 

apima visus objektus, turinčius tam tikrą požymį, ir kuri 
dėl to nustato tarp jų būtiną ryšį. Pavyzdžiui, jei vaikas 
mato lekiančią varną, tai, be abejo, jo percepcija apibū- 
dina visų pirma kažką, kas lekia, todėl šis požymis ir 
pasidaro ta determinacija, kuri nustato dalykų padėtį, 
ištrauktą iš intuicijos. Bet iš pradžių šita determinacija 
dar aiškiau neatskirta nuo kitų determinacijų (požymių), 
ji ne visiškai diferencijuota ir turi kitų neryškių jai svėeti- 
mų elementų, kuriuos vaikas palaipsniui iškelia aikštėn 
analizuodamas pirminę intuiciją (isižiūrėdamas į ją ar- 
čiau), arba kuriuos jis gauna iš kitos papildančios intui- 
cijos, liečiančios tą patį objektą (varną). Sakykim, jei 
jis pastebės, kaip varna tupi ant medžio, ir geriau įsižiū- 
xės į jos ypatybes (sparnus, uodegą, spalvą, snapą ir t. t.), 
tai vėliau, jam pamačius kitą lekiantį paukštį (balandį, 
vanagą), jo pirminė percepcija bus galbūt ta pati: kažkas 
lekia, vadinasi, tai varna,— bet analizuodamas šitą per- 
cepciją, jis įsitikina, kad joje glūdinčios dalykų padėtys 
yra ne tos pačios kaip pirmojoje percepcijoje, taigi kad 
čia požymis — lekiantis dalykas -— yra susietas su kitais 
požymiais. Todėl šitas požymis sąmonėje izoliuojasi, įgyja 
tam tikrą savarankiškumą ir pasidaro klasės sąvoka, kurią 
jis gali pritaikyti naujiems atvejams, ir labiau besiskirian- 
tiems nuo pirmojo ir antrojo atvejo. Tokiu būdų gali 
atsirasti paukščio sąvoka arba net bendresnė spamnuoto 
gyvio sąvoka, į kurią įeina, pavyzdžiui, ir šikšnosparnis. 
Kaip išsiplečia sąvokos apimtis, aiškiai mums rodo paly- 
ginimai, sakykim: „Ji spurda kaip paukštis“. Spurdėjimas 
čia dar mąstomas kaip paukščio savybė, bet ji jau taip 
savarankiška, kad gali būti taikoma objektui, kuris nėra 
paukštis, tačiau turi kaip tik tokią savybę. Taigi palygi- 
nimas padeda sudaryti bendras sąvokas, apibendrinti 
kokią nors determinaciją, bet kartu jis palengvina nusta- 
tyti, iškelti aikštėn ir gretinamų atvejų specifinius skir- 
tumus. 

Matome, kad žinojimo išsivystymas — tai diferencija- 
vimo (suskaidymo) procesas, kurį lydi loginis formavimas. 
Diferencijavimas yra kartu ir integravimas, ir apibend- 
rinimas. Diferencijavimas vyksta per determinacijos aktus, 
determinacijos aktai — per bendras sąvokas. Bendros są- 
vokos (klasės sąvokos) susieja atskirus objektus, suteikia 

jiems tam tikrą vienybę. Antra vertus, tas pats procesas 
išaiškina ir užfiksuoja atskirų objektų rūšių ir pavienių 
objektų ypatybes bei skirtumus. Jis leidžia mums pažinti 
ir tai, kas individualu. Diferencijavimo procesas atveda 
prie paukščio sąvokos, kuri anksčiau glūdėjo neapibrėž- 
tame vaizdinyje: kažkas lekia. 

Šitą procesą galima apibūdinti ir kitaip. Žinojimo augi- 
mas gali būti dvejopas — intensyvus ir ekstensyvus. Eks- 
tensyvus augimas —tai patyrimo išsiplėtojimas; mes 
stebime arba nustatome naujus faktus, naujus atvejus, 
liečiančius tą patį arba kitus objektus. Intensyvus augi- 
mas — tai atskiro objekto intuicijos diferencijavimas. Šie 
procesai koreliatyvūs ir papildo vienas kitą. Diferencija- 
vimas sukuria potencialiai bendras sąvokas, kurios gali 
būti taikomos ir kitiems objektams, ir dė! to mūsų žino- 
jime nustato ryšį tarp tų objektų, kuriuos jos apima (kaip 
giminę). Vadinasi, intensyvus žinojimo augimas išeina už 
savo ribų ir reikalauja, kad pažinimas pereitų prie kitų 
objektų, t. y. augtų ir ekstensyviai. Bet ekstensyvus žino- 
jimo augimas savo ruožtu turi įtakos intensyviam augimui, 
nes jis padeda sudaryti bendras sąvokas, t.y. veda prie 
tolesnio diferencijavimo, prie įvairių rūšių skyrimo nuo 
jas apimančios giminės. Augdamas ekstensyviai ir inten- 
syviai, žinojimas įgyja, viena, sistemingumą, kurį sudaro 
bendriausios sąvokos, apimančios tam tikrą objektų sritį, 
antra vertus, — konkretų apibrėžtumą. Vienas procesas ne- 
gali apsieiti be kito. Be to, reikia pažymėti dar vieną 
aplinkybę. Pirmajam determinacijos aktui įvykus, tuose 
sprendiniuose, kurie nustato tolesnes determinacijas, sub- 
jekto vietą užima ne pats konkretus objektas, bet pirmojo 
determinacijos akto nustatyta sąvoka, kuri atstovauja 
pačiam objektui, «x — a yra b. Toliau pažinimas plėtojasi 
ne tik tuo būdų, kad mes stengiamės Liksliau apspręsti 
duotąjį objektą x, bet ir tuo, kad tiriamuojuų objektu pada- 
roma pati bendra sąvoka, kuri šiuo atveju suprantama 
ne kaip determinuojanti vieną atskirą objektą, o kaip 
atstovaujanti visai objektų klasei (a yra mn, n ir t.t). To- 
kiu būdu mes pereiname prie bendrų sprendinių, kurie 
laiduoja pažinimo vienybę ir sistemingą pobūdį. Vadina- 
si, diferencijavimas apsprendžia ne tik objektą tam tikro- 
mis determinacijomis, bet ir pačias determinacijas. 

Iš šito žinojimo struktūros apibūdinimo aiškėja, kad 
bendros sąvokos negimsta taip, kaip tvirtina empirizmas, 
kurio požiūriu jos yra antrinės individualių vaizdinių 
atžvilgiu. Bendros sąvokos potencialiai glūdi kiekvienoje 
tiesioginėje objekto intuicijoje, ir atskiri determinacijos 
aktai tiktai iškelia jas aikštėn. Bendros sąvokos (ir ypač 
bendriausios, vadinamosios kategorijos, kurios žymi pa- 
grindines objektų rūšis) apsprendžia mūsų žinojimą jau 
tada, kai jos dar nėra iįsisąmonintos, iškeltos aikštėn ir 
užfiksuotos kaip sąvokos. Tai galima paaiškinti priežas- 
tingumo sąvokos pavyzdžiu. Priežastingumo sąvoka mūsų 
pažinime vaidina svarbiausią vaidmenį, ir jos reikšmė 
iškyla jau pačioje žinojimo pradžioje. Vaikas labai anks- 
ti, jau pirmaisiais gyvenimo metais, išmoksta suprasti, kas 
jį maitina, kas jam daro gera ir kas bloga, tai pasidaro 
jam ypač aišku, kai jis išmoksta valdyti savo judesius 
ir elgtis su aplinkiniais daiktais, pavyzdžiui, su žaislais. 
Jis supranta, kad pats yra tam tikrų pasikeitimų ir per- 
mainų aplinkoje kaltininkas, kad kojos ar rankos judesiai 
sukelia tam tikrus padarinius ir kad daiktais galima nau- 
dotis tam tikriems tikslams pasiekti. Visais šiais atvejais 
jo žinojimą grindžia priežastingumo ryšys. Vis dėlto vaiko 
sąmonėje dar nėra priežastingumo sąvokos, ir jis dar 
nenusimano, kas yra priežastingumas ir ką jis reiškia. 
Priežastingumo principas jau veikia jo sąmonėje, ją orga- 
nizuoja ir formuoja, bet pats yra dar neįsisąmonintas, 
nepasidaręs pažinimo tėma, netemizuotas. Tačiau jis gali 
būti lemizuojamas, pažįstamas kaip bendra sąvoka tiktai 
dėl to, kad jau glūdi žinojime potencialiai ir jį apspren- 
džia. Arba kitas pavyzdys. Kiekviena gyva kalba turi tam 
tikrą struktūrą ir priklauso nuo tam tikrų taisyklių. Pa- 
prastas beraštis žmogus šių taisyklių nežino, nemoka ir 
vis dėlto jų laikosi ir gramatines formas vartoja apskritai 
teisingai. Vadinasi, kažkokiu būdu šios taisyklės veikia jo 
kalbos žinojime. Bet šitas mokėjimas nėra sąmoningas. 
Tą patį galima pasakyti ir apie visą tautą tuo istorinio 
gyvenimo periodu, kai ji dar neturėjo rašto. Kada ji įsisą- 
monina kalbos taisykles, t.y. temizuoja jas savo žinoji- 
met Tada, kai gyvenimo aplinkybės priverčia ją kreipti 
dėmesį į kalbos struktūrą, dėsningumą, iškelti juos aikš- 
tėn ir naudotis kalba sąmoningai. Tokios aplinkybės suda- 

ro Iašto pradžią. Kuomet žodžius tenka vaizduoti tam 
tikrais ženklais, tai skirtingi ženklai turi atitikti skirtingus 
žodžius. Bet rašybos ženklai visų pirma turi išreikšti žo- 
džių reikšmę, o žodžio reikšmė pareina nuo jo padėties 
sakiniuose, nuo to vaidmens, kurį jis ten vaidina. Šitas 
vaidmuo išreiškiamas gramatinėmis formomis, todėl rašy- 
ba turi atgaivinti jas, nes nuo jų priklauso sakinio pras- 
mė. Sakinio prasmė ir yra kaip tik tai, ką rašantis žmogus 
nori pasakyti. Mes žinome, kad seniausi rašto veikalai — 
tai antrašai, kuriuose užfiksuota tam tikra sutartis arba 
koks nors įsakymas. Sutarties arba įsakymo tekstas turi 
būti tiksliai išreikštas ir užfiksuotas, kad jis negalėtų būti 
klaidingai suprastas arba nevienodai interpretuotas (nes 
aišku, kad abi šalys, kurios susitaria, pasistengs interpre- 
tuoti savo naudai). Bet teksto apibrėžtumas ir tikslumas 
pareina nuo gramatinių formų apibrėžtumo ir tikslumo, 
o šis savo ruožtu — nuo jų taisyklingumo. Štai kodėl to- 
kiais atvejais žmogui tenka atkreipti dėmesį į kalbos 
taisyklingumą, struktūrą, temizuoti juos, t.y. susipažinti 
su gramatika ir užfiksuoti jos sąvokas tam tikrais termi- 
nais. Tokiu būdu potencialus gramatikos sąvokų žinojimas 
pasidaro aktualus ir sąmoningas, ir tiktai dabar kalbos 
struktūra įgyja tikrą apibrėžtumą ir priverčia gyvąją kal- 
bą tiksliai laikytis tam tikrų taisyklių. Taigi gramatika 
pradeda turėti įtakos gyvajai kalbai, kurioje veikia tam 
tikros taisyklės, bet tiktai kaip bendros tendencijos, ne- 
turinčios tikslių dėsnių pobūdžio ir leidžiančios daugiau 
ar Mažiau ne taip svarbių nukrypimų. Tą patį galima 
sakyti ir apie priežastingumo principą: jis veikia mūsų 
praktiniame žinojime, bet tik kaip tam tikra bendra ten- 
dencija, kuriai trūksta tikslumo ir apibrėžtumo; tikslumą 
ir apibrėžtumą jis įgyja tiktai tada, kai pats tampa paži- 
nimo tema ir savarankiška sąvoka mūsų mąstyme. Tą 
patį galima pakartoti apie loginius dėsnius arba apie skai- 
čius ir skaičių santykius. 

Remdamiesi tuo, kas buvo sakyta, mes dabar galime 
iš dalies atsakyti į anksčiau iškeltą klausimą: kas yra 
apriorinis žinojimas, apriorinė sąvoka? Paprastai atsaky- 
mas būna toks: tos sąvokos yra apriorinės, kurios nepri- 
klauso nuo patyrimo, bet kurios eina anksčiau už patyrimą 
ir jį sąlygoja. Bet ką tai reiškia? Pažinimas gali atsirasti 

tik ten, kur pažįstamas objektas mums duotas, stovi prieš 
mus ir gali būti mūsų pagautas, suvoktas. Bet tai, kad 
objektas mums yra duotas, ir reiškia patyrimą. Vadinasi, 
žinojimo be paties objekto, be patyrimo negali būti. Šiuo 
atžvilgiu kiekvienas žinojimas remiasi patyrimu, prasi- 
deda nuo patyrimo ir (tai pripažįsta I. Kantas) gali būti 
vadinamas empirinių; neempirinio žinojimo negali būti. 
Bet mes jau matėme, kad visos sąvokos, kurias mes suda- 
rome nustatydami vieną ar kitą dalykų padėtį, t. y. vyk- 
dydami objekto determinacijos aktus, šiaip ar taip glūdi 
jau pirminės intuicijos potencialioje formoje. Vadinasi, 
jos sudaro intuicijos elementus ir todėl apsprendžia pačią 
intuiciją. Sprendimo aktai išaiškina tai, kas intuicijoje 
glūdi nesuskaidyta forma. Todėl galima sakyti, kad šios 
sąvokos mūsų pažinime (percepcijoje) jau veikia prieš 
mums jas pažįstant, prieš žinojimo diferencijavimą, taigi 
kad jos apsprendžia percepciją arba intuiciją jau tada, 
kai jos dar netemizuotos mūsų sąmonėje ir neegzistuoja 
pažinime kaip atskiros savarankiškos sąvokos. Šia pras- 
me galima tvirtinti, kad visos sąvokos, kurias mes anali- 
zės būdu ištraukiame iš objekto intuicijos, yra apriorinės. 
Bet paprastai šitas terminas vartojamas siauresne prasme. 
Jis taikomas tiktai toms bendroms sąvokoms, kurios ap- 
sprendžia kiekvieno reiškinio, dalyko arba tam tikrų 
objektų (reiškinių) sferų struktūrą (pavyzdžiui, daikto, 
savybės, veiksmo, būsenos, santykio sąvokos; arba spalvų 
determinacijos: atspalvis, spalvotumas, skaidrumas ir 
pan.). 

Iš to, kas sakyta apie sąvokų formavimą ir apie mąs- 
tymą, aiškėja, kad apriorinis žinojimas tiesiogiai liečia 
tiktai idealią būtį, o ne realią būtį. Iš tikrųjų tai, ką intui- 
cijos analizė ir diferencijavimas iškelia aikštėn, yra vieni 
arba kiti konkrečių objektų ir reiškinių momentai, elemen- 
tai, savybės, būsenos ir t. t., t. y. bendros determinacijos, 
kurios tinka ne tik atskiram objektui, bet ir visai plates- 
nei ar siauresnei klasei. Šitos determinacijos, kurias mės 
žymime sąvokomis, sudaro bendrą tiriamųjų objektų 
struktūrą, kuri, būdama bendra, yra ne reali, o ideali bū- 
tis. Žinoma, ji apsprendžia realią būtį, įeina į ją (kaip, 
pavyzdžiui, priežastingumas apsprendžia realią vieno fizi- 
nio reiškinio pareinamybę nuo kito), bet imama atskirai, 

abstrakčiai ji yra ideali būtis. Tas pažinimas, kuris orien- 
tuojasi į realius objektus, t. y. tiesiogiai nukreiptas į juos, 
gali būti tiktai empiriškas, t. y. jis priklauso nuo patyrimo, 
nes tiktai konkretus patyrimas gali mums parodyti, ar 
koks nors objektas egzistuoja, ar ne. Beje, yra ir empi- 
riškas apibendrinimas, bet, tiesą pasakius, tai nėra tikras 
apibendrinimas. Jei aš pastebėjau, kad a;, ū>, a; ir t.t. 
turi požymiį b, tai dar nereiškia, kad visi a turės požymį 
b. Aš galiu tiktai tvirtinti, kad šie a turi požymį b. Ir jei 
aš sakysiu, kad galbūt visi a turi požymį b, tai bus spė- 
jimas, kuris remiasi jau ne tiek empiriniais faktais, bet 
tam tikra supozicija (pavyzdžiui, gamtos dėsningumo 
principu), kuri turi apriorinį pobūdį, yra ideali būtis. Tai- 
gi ir indukcija negali apsieiti be apriorinio žinojimo. Va- 
dinasi, kur yra tikras apibendrinimas, ten jis grindžiamas 
aprioriniu pamatu. Iš to plaukia dar vienas svarbus empi- 
rinio ir apriorinio žinojimo skirtumas: tiktai apriorinis 
žinojimas pasižymi universalumu ir būtinumu. Apriorinis 
žinojimas liečia bendrą ir būtiną reiškinių struktūrą. Bet 
jis vis dėlto neatskirtas nuo realaus žinojimo, o, kaip mes 
matėme, glaudžiai savo esme yra susijęs su juo. Pasaulio 
žinojimas kaip tam tikra visybė apima ir apriorinį, ir 
aposteriorinį žinojimą, kurie vienas be kito negali apsieiti. 


Intuicija 
A posleriori A priori 
Reali būtis Ideali būtis 
Konkretus, pavienis, Abstraktus, bendras, 
atskiras mąstymas, būtinas mąstymas, 
faktiškumas logiškumas 


Pasaulio žinojimas 


Žinojimo struktūros išaiškinimas leidžia mums api- 
brėžti ir tą vaidmenį, kurį pažinime vaidina mąstymas. 
Mes žinome: antrąjį žinojimo laipsnį sudaro sprendimai. 
Sprendimai — determinacijos aktai, kur predikatas ap- 
sprendžia subjektą. Iš pradžių subjektas — tai pats intui- 
cijoje pagautas objektas, o predikaltas, kuris atlieka 
determinacijos funkciją, — bendra sąvoka. Tolesni deter- 
minacijos aktai veda prie to, kad ir subjekto vietą užima 

sąvoka, kuri yra visų jau atliktų determinacijų rezulta- 
tas. Bendruose sprendiniuose šita bendra sąvoka pati pasi- 
daro pažinimo objektas, arba tiksliau, pažinimo objektas 
pasidaro tai, ką ši sąvoka išreiškia ir kam ji atstovauja 
bendruose sprendiniuose, būtent tam tikra objektų klasė, 
Bet klasės sąvoka yra ideali būtis. Vadinasi, bendras 
sprendinys, kur S ir P yra sąvokos, visas priklauso idea- 
lios būties sferai. Bendruose sprendiniuose viena sąvoka 
determinuoja kitą, kitaip sakant, čia nustatomi ar išsklei- 
džiami sąvokų santykiai. Sąvokų savitarpio santykių nu- 
statymas, kiek jis tarnauja pažinimo tikslams, yra mąs- 
tymo funkcija. Taigi mąstymas veikia idealios būties sfe- 
roje. Šiuo atžvilgiu jis nepriklauso nuo realybės, gali 
apsieiti be jos. Jis nagrinėja ir išskleidžia sąvokų santy- 
kius ir tokiu būdu nustato tarp sprendinių būtiną ryšį, 
kurį išreiškia samprotavimas. Štai kodėl atrodo, kad mąs- 
tymui, veikiančiam idealios būties sferoje, nereikia paty- 
rimo, taigi kad esama žinojimo, kuris visai nepareina nuo 
patyrimo ir šia prasme yra apriorinis. Bet arčiau įsižiū- 
rėjus pasirodo, kad šitas mąstymo savarankiškumas ir 
apriorinis pobūdis yra tiktai reliatyvus ir sąlygiškas, nes 
sąvokos, kurių santykius mąstymas nustato, kaip mes 
žinome, yra ne kas kita, kaip pirminių intuicijų ir percep- 
cijų diferencijavimo padariniai, vadinasi, jų turinys pa- 
semtas iš pačios realybės, iš objekto, iš patyrimo. Ir todėl 
gilesnis realybės pažinimas yra galimas tiktai tada, kada 
mąstymas gauna naujos medžiagos iš intuicijų sferos. Kuo- 
met mąstymas visiškai nusigręžia nuo intuicijų sferos 
(nuo realaus patyrimo), jis nustoja ryšio su savo šaltiniu, 
kuris jį maitina, ir galų gale neišvengiamai pasidaro abst- 
raktus ir tuščias. Antra vertus, reikia pripažinti, kad mąs- 
tymas yra reikšmingiausia pažinimo priemonė, nes jis 
įgalina pažinimą, determinuojant objektą, ne kreiptis 
į patį objektą, bet pasinaudoti jau atliktomis determina- 
cijomis, kurios užfiksuotos sąvokomis, ir nagrinėti jų sa- 
vitarpio santykius. Tai palengvina pažinimo techniką ir 
sutrumpina patį pažinimo procesą. 

Mes turime atkreipti dėmesį į vieną intuicijos ypatybę, 
apie kurią iki šiol nebuvo kalbėta. Tai — jos vaizdumas. 
Paprasčiausias intuicijos atvejis yra juslinė percepcija 
arba pagava. Jos vaizdumas nesukelia jokių abejonių. 

Mes vadiname vaizdžiu viską, ką mums teikia jutimo 
organai (regėjimo, girdėjimo, lytėjimo ir t.t.), kas turi 
juslinį pobūdį. Objektas, veikiantis mūsų jutimo organus, 
tiesiogiai stovi prieš mus ir todėl jis intuicijoje vaizdus. 
Bet be išorinės percepcijos esama ir kitų intuicijos rūšių, 
pavyzdžiui, vidinė psichinių reiškinių percepcija arba 
matematinė, loginė intuicija, kuri liečia idealią būtį. Ar 
galima sakyti, kad ir šitos intuicijos rūšys pasižymi vaiz- 
dumu? Kai dėl psichinių reiškinių percepcijos, tai ji, be 
abejo, tiesioginė, nes mes tiesiogiai ją išgyvename, pati- 
riame savo sąmonėje. Tiesa, psichiniai reiškiniai (emoci- 
ios, jausmai, mintys) labai dažnai patys neiuri juslinio 
pobūdžio (mes negalime savo jausmų, geismų, minčių 
regėti ar girdėti ir t. t.). Jusliniai yra ne tiktai mūsų vaiz- 
diniai, atminties ir vaizduotės padariniai, atstojantieji tam 
tikrus išorinius daiktus arba reiškinius. Ir jausmams, emo- 
cijoms, geismams, siekimams, t. y. tiems psichiniams reiš- 
kiniams, kurie išreiškia mūsų vidinę būseną, gali būti 
priskirtas tam tikras vaizdumas, nes jie visuomet susiję 
su vienais ar kitais išoriniais vaizdiniais (sakykim, su 
vaizdiniais tos situacijos, kuri juos yra sukėlusi) arba 
su organiškais kūno jutimais. Todėl galima sakyti, kad 
psichinių reiškinių vaizdumas yra ne savarankiškas, bet 
priklauso nuo išorinių arba mūsų kūno percepcijų vaiz- 
dumo. Pagaliau jei kalbėsime apie tą intuicijos rūšį, ku- 
rios objektas yra ideali būtis, tai ji taip pat yra tiesioginė, 
netarpiška: mes joje tiesiogiai suvokiame tam tikrus idea- 
lius, loginius, matematinius ryšius, dėsningumus, struk- 
tūras (pavyzdžiui, visuma didesnė už dalį, prieštaravimo 
dėsnis ir t. t). Šių intuicijų ypatybė yra ta, kad jos liečia 
ne atskirus, konkrečius objektus, bet idealią būtį, kuri, 
kaip žinome, yra bendra, pasižymi universalumu ir būti- 
numu. O tai, kas bendra, prieinama tiktai mąstymui, bet 
ne jutimams, Vadinasi, atskirai imama ideali intuicija 
yra nevaizdi. Bet mūsų sąmonėje ideali intuicija paprastai 
remiasi kokiu nors konkrečiu atveju, kuriame šitas bend- 
ras ryšys arba šita bendra struktūra realizuojasi ir kuris 
turi juslinį vaizdumą. Tiktai mums suvokiant tokį konkre- 
tų atvejį, kuris atstovauja idealiai būčiai ir kuriame ji 
pasireiškia, šis būtinas ryšys, dėsningumas įgyja tiesio- 
ginį akivaizdumą. Taigi ir idealios intuicijos vaizdumas 

nėra visiškai savarankiškas, bet tam tikru būdu priklauso 
nuo juslinės percepcijos vaizdumo. Iš to aiškėja, kodėl 
kaip tik juslinė percepcija yra laikoma pagrindiniu tie- 
sioginio pažinimo šaltiniu. Tiktai juslinėje percepcijoje 
prieš mus stovi pats objektas kaip kažkas tiesiogiai ir 
vaizdžiai duota. Be to, nereikia pamiršti, kad mūsų prak- 
tiniame gyvenime sąmonė iš pradžių yra nukreipta į išori- 
nį pasaulį ir tik daug vėliau jos akiratyje atsiranda 
ir vidinis psichinis pasaulis, ir ideali būtis. Vadinasi, ir 
atsižvelgiant į pažinimo evoliuciją juslinė percepcija turi 
sprendžiamą reikšmę. 

Jei mes palyginsime intuiciją su logiškai formuotu 
sprendimu, pažinimu, tai pamatysime, kad pastarasis nėra 
nei tiesioginis, nei vaizdus. Iš tikrųjų sprendiniuose sąvo- 
kos atstovauja pažįstamam objektui, taigi mes pažįstame 
objektą ne tiesiogiai, o sąvokoms tarpininkaujant. Pačios 
sąvokos priklauso idealios būties sferai, jos bendros ir 
nevaizdžios. Vadinasi, logiškai formuotas žinojimas ne- 
vaizdus, jis gali įgyti vaizdumą tiktai tuo atveju, jei mes 
sugrįšime prie tos pirminės intuicijos, iš kurios jis buvo 
ištrauktas ir kuri yra jo pagrindas. 


2. Dvi žinojimo koncepcijos: 
empirizmas ir racionalizmas 


Dabar, remdamiesi tuo, kas buvo sakyta, mes galime 
apibūdinti dviejų žinojimo koncepcijų — empirizmo ir 
racionalizmo — skirtumą. 


Empirizmas 


Pažinimas kyla iš patyrimo, 
iš realybės ir orientuojasi 
į ją. Pirminė intuicija netu- 
ri formos, jos analizė — tai 
diferencijavimas,  formavi- 
mas. Analizės rezultatas — 
formos skyrimas nuo me- 
džiagos. Forma yra antrinė 
ir gali būti išvesta iš me- 
džiagos, elementų kombina- 
cijų. 


16 Užsak, Nr. 478 


Racionalizmas 


Kadangi mąstymas veikia 
sąvokų sferoje, tai jis ne- 
pareina nuo patyrimo, nuo 
objekto, bet pats gali su- 
kurti objektą. Mąstymo ga- 
lia — protas — yra savaran- 
kiškas pažinimo šaltinis. 

Ką tvirtina empirizmas? Empeiria (gr.) — tai patyrimas. 
Empirizmas pabrėžia, kad mes pažinti galime vien tai, 
kas mums yra tiesiogiai duota, t. y. kad pažinimas visur 
ir visuomet remiasi patyrimu. O kas mums yra tiesiogiai 
duota? Tai mūsų išoriniai arba vidiniai įspūdžiai, tie įspū- 
džiai, kuriuos mumyse sukelia arba išoriniai daiktai ir 
reiškiniai, arba vidiniai reiškiniai, kurie susiję su orga- 
„Nniškais mūsų kūno jutimais. Tiktai šitie įspūdžiai yra 
tiesioginiai ir pasižymį vaizdumu. Vadinasi, empirizmas 
identifikuoja patyrimą apskritai su jusliniu patyrimu. Tik- 
ras pažinimo objektas yra juslinis, vaizdus, konkretus, 
i pavienis. Viskas, kas bendra, nėra savarankiška, o išves- 
"ta iš atskirų konkrečių įspūdžių ir nuo jų pareina. Kokiu 
|būdu? Kadangi juslinių įspūdžių yra daug ir jie atsiranda 
mūsų sąmonėje iškart arba vienas po kito, tai tarp jų 
susidaro tam tikri santykiai — laike ir erdvėje. Tiksliau 
sakant, pagal empirizmą, pats laikas ir pati erdvė yra ne 
kas kita, kaip tam tikri reiškinių santykiai. Be to, esama 
ir kitų santykių, pavyzdžiui, panašumo santykis, matema- 
tiniai (lygybės, didumo ir t.t.) santykiai. Kai mes krei- 
piame dėmesį ne į atskirus reiškinius, o į jų santykius, 
mes sudarome tai, kas paprastai vadinama bendromis są- 
vokomis. Sakykim, panašumo santykis leidžia mums suda- 
ryti klasių sąvokas, t. y. vienu žodžiu pažymėti visą grupę 
reiškinių arba daiktų, kurie panašūs vienas į kitą, Vadi- 
nasi, bendra (klasės) sąvoka yra ne kas kita, kaip bendras 
panašių konkrečių objektų rinkinio pavadinimas. Tokios 
sąvokos, kaip „žmogus“, „gyvulys“, „akmuo“ ir t.t., yra 
ne savarankiški objektai, o tiktai priemonė trumpai iš- 
reikšti mūsų žinias apie neaprėžtą panašių objektų aibę 
(Petras, Povilas, Marija ir t.t.). Tą patį galima pakartoti 
apie visas sąvokas. 

Kaip galima apibūdinti tokią koncepciją? Kiekvienas: 
objekto vaizdinys yra tam tikra įvairybių vienybė. Jis 
apima aibę elementų, faktorių, bruožų, dalių, požymių, 
vienaip ar kitaip sutvarkytų, priklausančių nuo tam tik- 
ros tvarkos, kuri ir sujungia juos į vienybę. Šita tvarka 
pasireiškia kaip tik atskirų bruožų, elementų, požymių 
santykiais. Tokiu pačiu tvarkingumu pasižymi ir visas 
mūsų patyrimas, kuris nulemia mūsų aplinkinio pasaulio 
koncepciją. Empirizmas mano, kad tikrą realumą turi tik- 

tai atskiri jusliniai įspūdžiai, atskiri jusliniai elementai, iš 
kurių susidaro išorinio pasaulio vaizdas. Šitie atskiri jus- 
liniai elementai yra mūsų jutimai (girdėjimas, regėjimas 
ir t.t.). Jie atstoja tai, kas mums tiesiogiai duota, kas 
yra grynas patyrimas be jokių subjektyvių elementų prie- 
maišos, taigi patyrimas, dar nepakeistas ir nesužalotas 
jokios subjektyvios interpretacijos. Kai dėl to tvarkin- 
gumo ir tų santykių, kurie šiaip ar taip susieja atskirus 
įspūdžius ir sudaro iš jų sudėtingų objektų ir reiškinių 
vaizdinius, tai jie pareina tiktai nuo šitų juslinių elementų 
kombinacijų. Šitos kombinacijos yra labai įvairios, todėl 
ir elementų santykiai gali būti labai įvairūs. Pagaudami 
konkrečius juslinius įspūdžius, mes kartu pagauname ir 
jų kombinacijas ir sudarome sąvokas tų kombinacijų, 
kurios dažnai pasitaiko mūsų patyrime ir prie kurių mes 
todėl priprantame. Tai reiškia, kad dažnas tų kombinacijų 
pasikartojimas sukuria mūsų sąmonėje daugiau ar mažiau 
stiprias asociacijas, ir šitos asociacijos, t.y. tam tikrų 
elementų kombinacijų pastovumas, sukuria iliuziją, tary- 
tum ta tvarka, kuri kyla iš tokios pastovios kombinacijos, 
yra objektyvi pačios gamtos (išorinio pasaulio) tvarka, 
tarytum ne elementų kombinacija ją sudaro, bet atvirkš- 
čiai — šita tvarka sąlygoja kaip tik tokią elementų kom- 
binaciją. 

Tiksliausiai ir nuosekliausiai šitą empirizmo teoriją 
išvystė ir išdėstė D. Hiumas. Jis visą reiškinių tvarkingu- 
mą, visus jų bendrus ryšius ir santykius išvedė iš subjek- 
tyvių faktorių, priklausančių nuo pažistančio subjekto — 
iš asociacijų ir įpročio. Tokiu būdu jis išaiškino priežas- 
tingumo idėją. Jei mes dažnai pastebime, kad įspūdis 
b eina po įspūdžio d, tai mūsų sąmonėje tarp šitų įspū- 
džių susidaro asociacija, dėl kurios, pastebėję a, mes jau 
laukiame b. Jei patyrimas šitą mūsų lūkestį kiekvieną 
kartą patvirtina ir nėra atvejų, kada jis būtų mus apga- 
vęs, tai palaipsniui mūsų prote įsišaknija įsitikinimas, kad 
ryšys tarp d ir b yra būtinas, taigi kad reiškinys a gami- 
na reiškinį b, kitaip sakant, kad d yra priežastis, 0 b— 
būlinas jos padarinys. Pavyzdžiui, jei vienas biliardo Tu- 
tulys susiduria su kitu, tai antrasis pradeda judėti. Tai, 


„kas, mums „patyrime. duota, yra: tiktai. dviejų įspūdžių, lai- 

judesys. Bet kadangi šita seka pasikartoja patyrime, ir 
kiekvieną kartą, kai mes pastebime rutulių susidūrimą, 
pastebime ir antrojo rutulio judesį, tai tarp šių dviejų 
įspūdžių — rutulių susidūrimo ir antrojo rutulio judesio — 
susidaro tokia stipri asociacija, kad mums atrodo, jog, 
rutulių susidūrimui įvykus, būtinai turi įvykti ir antrojo 
rutulio judesys; tai reiškia, kad mes rutulių susidūrimą 
laikome antrojo rutulio judesio priežastimi. Taigi prie- 
žastingumo idėja kyla iš to, kad mes priskiriame objek- 
tyvią, nuo mūsų nepriklausančią, reikšmę tam psicholo- 
giniam ryšiu (asociacijai), kuris. dėl įpročio atsiranda 
mūsų sąmonėje. 

Tokiu pat būdu D. Hiumas mėgino išaiškinti ir substan- 
cijos sąvokos kilmę. Pagaudamas išorinius juslinius įspū- 
džius, aš pastebiu, kad tam tikri įspūdžių kompleksai, 
kurie veikia mane iškart, yra šiek tiek pastovūs arba pa- 
sikartoja su labai mažais pasikeitimais (atmainomis). Tokie 
jutimų kompleksai mano prote sukelia mintį, kad jų pas- 
tovumas ir pasikartojimas yra neatsitiktinis, kad jie turi 
objektyvų pagrindą pačioje realybėje, taigi kad visi šie 
įspūdžiai yra ne kas kita, kaip pasireiškimai tam tikros 
substancijos, kuri visuomet pasilieka ta pati, o kinta tiktai 
jos santykiai su kitomis substancijomis, kurios vienaip 
ar kitaip ją veikia ir pakeičia jos ypatybes ar savybes. 
Tokiu būdu ir gimsta daikto sąvoka, daikto, kurį mes 
pažįstame per jo juslines savybės ir ypatybes (ispūdžius, 
kuriuos gauname iš jo), bet kuris pats yra savarankiškas 
ir pastovus (substancialus) jų sukėlėjas. Ir šiuo atveju 
mes perkeliame į išorinį pasaulį, priskiriame jam tai, kas 
faktiškai egzistuoja tiktai mūsų sąmonėje ir yra tiktai 
jos įpročio ir joje kylančių asociacijų padarinys — tam 
tikrų jutimų arba ispūdžių ryšys. 

Pagaliau tokia pati yra kilmė ir mano Aš idėjos, vai- 
dinančios mūsų patyrime labai svarbų vaidmenį. Ir šiuo 
atveju grynas patyrimas mums teikia tiktai puokštę tam 
tikrų vidinių jutimų ir potyrių, kurie pasikartoja šiek tiek 
pastoviomis ir panašiomis kombinacijomis. Bet kaip tik 
šitas tų pačių arba panašių kombinacijų pasikartojimas ir 
pastovumas sukuria iliuziją, tarytum egzistuoja tapatus 
ir pastovus šių jutimų ir potyrių substancialus sukėlėjas. 

kūno arba mažų mažiausiai yra susiję su juo, tai kiek- 
vienas atskiras individas ir įgyja savo ypatingo Aš idėją. 
Vadinasi, ir mūsų Aš yra tiktai subjektyvi idėja, kurios 
niekas neatitinka realybėje ir kuri yra ne kas kita, kaip 
mūsų atminties asociacijų padarinys, o 

Mes matome, kad, pagal empirizmą, objektyvus paži- 
nimo aktas yra grynai receptyvus bei pasyvus. Subjektas 
pagauna iš išorės arba iš savo kūno tam tikrus juslinius 
įspūdžius. Šitie įspūdžiai yra gryna, neformuota, nesu- 
tvarkyta medžiaga. Ją formuoja ir sutvarko sąmonės 
mechanizmas. Tai, kas šitą medžiagą jungia į tam tikrus 
šiek tiek pastovius kompleksus, yra mūsų atmintis ir jos 
nustatomos asociacijos. Šitas mechanizmas veikia visiškai 
automatiškai ir nepareina nuo mūsų sąmoningos valios. 
Proto funkcija pasibaigia tuo, kad jis stebi šituos asocia- 
cijų mechanizmo padarinius, iškelia juos aikštėn, priskiria 
jiems (tai yra proto iliuzija) objektyvią reikšmę. Todėl 
mes negalime tvirtinti, kad gamtoje arba mūsų psichi- 
niame gyvenime viešpatauja tam tikras dėsningumas ir 
būtinas ryšys. Remdamiesi patyrimu, mes galime tiktai 
sakyti, kad toks ir toks reiškinių ryšys yra daugiau ar 
mažiau tikėtinas, šituo tikėtinumu mes galime vadovautis 
savo praktiniame gyvenime ir jo mums visiškai pakanka .. 
orientuotis realybėje. Mūsų įsitikinimas, kad gamtoje yra / 
būtinų bendrų dėsnių, neturi objektyvaus pagrindo ir ! 
remiasi vien tam tikru tikėjimu, kuris pagrįstas mūsų 
psichiniu mechanizmu (asociacijomis, įpročiais). 

Prieš pereidami prie empirizmo koncepcijos kritikos, 
mes susipažinsime sų priešinga koncepcija, būtent su ra- 
cionalizmu, ir išsiaiškinsime, kaip jis supranta ir interpre- 
tuoja pažinimo struktūrą. Kritinė empirizmo ir raciona- 
lizmo analizė padės mums dar skaidriau nušviesti dviejų 
mūsų nustatytų pažinimo laipsnių — pirminės intuicijos ir 
logiškai formuoto žinojimo — santykį. 

Ką tvirtina racionalizmas? Ralio (lot.) — protas, mąs- 
tymas. Racionalizmas pabrėžia tą faktą, kad toji medžia- 
ga, kurią mums teikia mūsų pojūčiai, pati savaime dar | 
nėra žinojimas tikslia prasme. Žinojime visuomet glūdi 
tvirtinimas, kad tokia ir tokia dalykų padėtis iš tikrųjų 
yra, nes žinojimas turi atitikti tikrovę, jis turi būti teisin- 
gas, toks yra jo uždavinys. Ir jis gali būti tiktai teisingas 

arba klaidingas. Bet šitie predikatai gali būti priskiriami 
- tik tvirtinimui, t. y. sprendiniui. Priešingai, koks nors juti- 
mas pats savaime nėra nei teisingas, nei klaidingas. Vadi- 
nasi, žinojimas tikslia prasme yra tiktai logiškai formuotas 
žinojimas. Sprendiniai susidaro iš sąvokų, sąvokos pasi- 
žymi universalumu, bendrumu. Jos neprieinamos pojū- 
čiams, išoriniame pasaulyje, į kurį įeina ir mūsų kūnas, 
nėra nieko, kas jas atitiktų. Jos neturi vaizdumo ir gali 
būti suvokiamos tiktai mąstant. Taip pat ir ryšys, kurį 
sprendinys nustato tarp sąvokų (S ir P), nėra nei juslinis, 
nei vaizdus, o liečia sąvokų santykius apimties ir turinio 
atžvilgiu. Be to, mes žinome, kad loginės žinojimo struk- 
tūros požiūriu bendri sprendiniai turi pirmenybę prieš 
dalinius ir pavienius. Iš bendro sprendinio teisingumo 
išplaukia ir dalinių bei pavienių sprendinių teisingumas, 
V. bet ne atvirkščiai. Todėl kiekvienas žinojimas galų gale 
yra pagrįstas bendriausiomis sąvokomis ir jų savitarpio 
santykiu. Jei mes norime apibrėžti kokį nors konkretų, 
individualų daiktą arba reiškinį, galime tai padaryti tik 
remdamiesi sąvokomis, būtent, mes determinuojame kon- 
kretų reiškinį susiaurindami tą bendrą klasės sąvoką, 
kuriai jis priklauso, t. y. priskirdami jai naujus požymius, 
bet šitie požymiai taip pat yra bendros sąvokos. Pagaliau 
kadangi žinojimas turi būti teisingas, jis turi turėti pakan- 
kamą pamatą. Bet sąvokų sferoje pakankamas pagrindas 
gali būti arba tas, kad predikatas būtinai išplaukia iš sub- 
jekto turinio, taigi kad sprendinys yra analitinis ir jo 
pamatas glūdi jame pačiame, arba tas, kad kuris nors 
sprendinys išplaukia iš kito sprendinio ar iš keleto kitų 
sprendinių kaip būtina išvada, Matome, kad žinojimas 
' tikslia prasme vyksta sąvokų ir jų santykių sferoje, todėl 
„ priklauso ištisai idealios būties sričiai, kuri, kaip jau žino- 
: me, jutimams yra neprieinama, Jutimai mums suteikia 
) tik atskirus, pavienius įspūdžius, o ne bendras ir būtinas 
žinias. Jei mąstymas negali gauti šitų bendrų ir būtinų 
žinių iš patyrimo, iš išorės, jis turi jas pasemti iš paties 
savęs. Mąstymo sugebėjimas — tai intelekias, arba protas. 
| Vadinasi, protas — tikrasis mūsų žinojimo šaltinis. Jame 
glūdi visos idėjos arba sąvokos, kurios apsprendžia pa- 
saulio pažinimą. Šia prasme galima sakyti, kad idėjos yra 
| protui įgimtos, Proto uždavinys yra suvokti šitas idėjas 

ir jų santykius. Idėjų santykiai yra loginiai santykiai, lie- 
čiantys jų apimtį ir jų turinį. Ir todėl visi daiktų ir reiš- 
kinių ryšiai, kuriuos mes pažįstame ir kuriems priskiriame 
universalumą ir būtinumą, galų gale remiasi loginiais san- 
tykiais ir gali būti iš jų išvesti, arba, kitaip sakant, kadan- 
gi pagrindinis loginis ryšys yra pamatavimo ryšys, t. y. 
sekmens ryšys su pamatu, tai šitas ryšys ir apsprendžia 
visą mūsų žinojimo struktūrą. B. Spinoza, vienas iš žy- 
miausių racionalizmo atstovų, taip suformulavo šitą mintį: 
„Ordo et connexio rerum idem est aigue ordo et connexio 
idearum“; daiktų tvarka ir ryšys yra tas pats, kaip ir jų 
idėjų tvarka ir ryšys. Tai reiškia, kad loginė idėjų tvarka 
ir pamatavimo ryšys yra realios daiktų ir reiškinių tvar- 
kos, jų realaus ryšio pagrindas. Pavyzdžiui, realus prie- 
žastingumo ryšys, jei mes jį paanalizuosime iki galo, iki 
paskutiniųjų jo pagrindų, išplaukia iš loginio sekmens 
ir pagrindo sąryšio. Štai kodėl racionalizmas deduktyvi- 
nius mokslus ir laiko mokslais tikslia prasme, nes deduk- 
tyvinis metodas grindžiamas loginiu sekmens ir pamato 
ryšiu. Todėl visi mokslai turi orientuotis į matematiką, 
kuri yra deduktyvinio mokslo pavyzdys, nes ji visas sav-- 
teoremas ir teiginius grynai deduktyviniu būdu išveda 
iš tam tikrų bendrų teiginių, būtent iš sąvokų apibrėžimų 
ir aksiomų. Pastarųjų įtikimumas, racionalizmo požiūriu, 
taip pat yra grynai loginis. Apibrėžimai negali kelti jokių 
abejonių, nes jie analitiški ir jų teisingumą laiduoja prieš- 
taravimo (tiksliau, prieštaravimo negalimumo) dėsnis. Tą 
patį galima sakyti ir apie matematines aksiomas ir apskri- 
tai apie visus tuos bendrus sprendinius, kuriais remiasi 
tikras pažinimas. Jie priklauso prieštaravimo dėsniui, ar- 
ba, kitaip sakant, jie yra ne kas kita, kaip analitiniai 
sprendiniai, kuriuose predikatas būtinai išplaukia iš sub- 
jekto sąvokos turinio. Vadinasi, pats subjektas (S sąvokos 
turinys) yra loginis predikato pamatas, Deduktyvinio me- 
todo turi laikytis ir filosofija, jei ji pretenduoja būti tikru 
mokslu. Kuo nuosekliausiai šiuo metodu savo sistemoje 
rėmėsi B. Spinoza: jo filosofija išdėstyta more geometrica, 
t. y. kaip geometrijos mokslas, kuriame iš bendrų aksiomų 
ir apibrėžimų išvedamos teoremos ir lemos. 

Tiesa, racionalistai turėjo pripažinti, kad mes negalime 
viso mūsų empirinio pažinimo išvesti deduktyviniu būdu 

iš tokių bendrų sprendinių, kurių teisingumas pareina nuo 
prieštaravimo principo. Prieštaravimo principas neigiamai 
išreiškia tai, ką teigiamai tvirtina loginis pamatavimo ry- 
šys. Todėl G. V. Leibnicas nustatė skirtumą tarp amžinų 
ir faktinių tiesų. Anot G. V. Leibnico, amžinos tiesos pasi- 
žymi akivaizdumu, nes jos tiesiogiai remiasi prieštaravimo 
principu. Faktinės tiesos, priešingai, tokio akivaizdumo 
neturi, ir mes negalime nurodyti loginio jų pamato. Bet, 
G. V. Leibnico nuomone, tai pareina nuo to, kad mūsų 
protas yra baigtinis, ribotas, todėl jis nesugeba atsekti 
ryšio tarp faktinių ir amžinų tiesų. Bet dievo protui, kuris 
yra begalinis ir niekuo neapribotas, šito ryšio suvokimas 
yra prieinamas, ir todėl jam ištisai galioja loginis ryšys 
kaip svarbiausias -pažinimo -pamatas. Šita žinojimo struk- 
tūros koncepcija remiasi dar kita mintis, kuri nusako 


„ypatingą racionalizmo pobūdį, būtent įsitikinimas, kad 


visais galimais būdais kombinuojant pagrindinės sąvokas 
būtų įmanoma sudaryti visus įmanomus sprendinius ir 
šitaip aprėpti ir apibrėžti visą žinojimo sferą. Vadinasi, 
racionalizmo požiūriu, visų mokslų pagrindas galėtų būti 
ars combinatoria, universali sąvokų kombinatorika. Tokia 
universali kombinatorika yra galima, nes jei visas žino- 
jimas remiasi tam tikrais principais, o šie principai yra 
analitiniai sprendiniai, tai žinojimo pamatas galų gale turi 
būti tam tikros bendros sąvokos, kurios, kaip mes žinome, 
mūsų protui yra įgimtos. Šių sąvokų skaičius, matyt, turi 
būti ribotas, nes kitaip jos negalėtų laiduoti ir pamatuoti 
žinojimo vienybės. Bet jei pagrindinių sąvokų skaičius 
yra ribotas, tai aišku, kad mes galime jas visas pažinti, 
o pažinę — visokiais būdais kombinuoti. Šitos sąvokų 
kombinacijos ir nustatys viso galimo žinojimo turinį. 
Pagaliau reikia pažymėti dar vieną iš racionalizmo 
plaukiančią išvadą apie glaudų vidinį žinojimo ryšį su 


„ savimone, su paties savęs pažinimu. Iš tikrųjų, jei pagrin- 


dinės žinojimo idėjos protui įgimtos ir jei protas yra 
pažinimo jėga ir šaltinis, tai pažinimas yra ne kas kita, 
kaip proto paties savęs pažinimas. Pažindamas pasaulio 
pradus, protas kartu pažįsta patį save, savo turinį. Ir tai 
suprantama, nes logiškai formuoto žinojimo be savimonės 
negali būti. Kad žinojimas atitiktų savo reikšmę, jis turi 
būti teisingas (atitikti realybę). Bet žinojimo teisingumas 

turi būti ne tik faktinis, bet ir būtinas, pamatuotas, arba 
patikrintas. Mes turime žinoti, kad jis teisingas, atitinka 
tikrovę, taigi mūsų žinojimą turi lydėti kitas žinojimas, 
kurio objektas yra pirmojo žinojimo teisingumas. Kitaip; 
sakant, tikras žinojimas yra sąmoningas, jis visuomet ir 
būtinai yra paties savęs pažinimas. Bet jei pažinimo sąmo 
ningumas yra būtina jo teisingumo sąlyga, tai supranta- 
ma, kodėl R. Dekartas, naujųjų amžių racionalizmo kūrė- 
„ jas, mano, kad įtikimiausia tiesa yra pats mąstymo faktas 
(cogito ergo sum). Aš galiu abejoti dėl visko, kas sudaro 
mano mąstymo objektą, t. y. aš galiu abejoti, ar mano 
mąstymo turinys atitinka tikrovę, ar ne, bet abejonė ne- 
gali liesti palies mąstymo fakto. Protas, pažindamas save, 
t. y. savo turinį, pagauna arba suvokia jam įgimtas idėjas. 
Šitos idėjos — bendros sąvokos. Sąvokos pažinimas yra 
tobulas, jei mes sužinome visus į ją įeinančius požymius 
ir kartu suvokiame jos santykius su kitomis sąvokomis, 
taigi jei sąvokos intuicija yra aiški ir ryški. Idėjų pažini- 
mo aiškumas ir ryškumas yra būtinai susijęs su mąstymo 
reileksyvumu, nes tiktai įsisąmonindami tai, ką žinome 
ir ką mąstome, mes pasiekiame tikrą aiškumą ir ryškumą. 

Tačiau jei pripažinsime, kad žinojimo struktūra yra to- 
kia, kaip ją apibūdina racionalizmas, tai kyla nauja prob- 
lema: kaip paaiškinti juslinį pažinimą, pojūčių pagavas, 
kurios neturi loginės formos ir kurios todėl negali remtis 
loginiu pamatavimo arba prieštaravimo principu? Aišku, 
kad juslinis pažinimas neatitinka tų sąlygų, kurios nule- 
mia logiškai formuoto žinojimo teisingumą ir įtikimumą. 
Antra vertus, negalima neigti, kad tarp juslinio ir loginio 
pažinimo yra tam tikras panašumas, kad abi pažinimo 
rūšys turi kažką bendra. Iš tikrųjų, jei mes norime išaiš- 
kinti pagavos turinį ir patikrinti, kiek atskiri jos momen- 
tai atitinka tikrovę, mes analizės būdu suskaidome paga- 
vos turinį į atskirus joje glūdinčius momentus ir išreiš- 
kiame juos tvirtinimais, arba sprendiniais. Taigi atrodo, 
kad turinio atžvilgiu nėra skirtumo tarp juslinio pagavimo 
ir atitinkamų sprendinių: sprendiniai suskaidyta ir dife- 
rencijuota forma tvirtina ir išreiškia tai, kas neaiškiai 
glūdi pirminėje pagavoje. Vadinasi, skirtumas yra ne ko- 
kybinis, o tiktai kiekybinis. Žinojimas tikslia prasme, t. y. 
logiškai formuotas ir todėl tobulas žinojimas, pasižymi 


249 


aiškumu ir ryškumu, tad juslinė pagava dėl savo neaiš- 
kumo ir neryškumo turi būti laikoma netobulu žinojimu, 
arba, kitaip sakant, žemesniu pažinimo laipsniu. Ir kadan- 
gi tobulas pažinimas reiškiasi mąstymu ir yra loginės mąs- 
tymo formos apsprendžiamas, tai racionalistai ir Mano, 
kad juslinės pagavos yra ne kas kita, kaip neaiškus ir 
neryškus mąstymas. 

Šia mintimi remdamasis, G. V. Leibnicas mėgino išaiš- 
kinti estetinį įspūdį, kurį mums daro harmonija (linijų, 
spalvų, garsų ir t.t). Kiekviena harmonija, kurią mes 
suvokiame juslėmis, pareina nuo tam tikrų proporcijų 
(plokštumų, oro virpėjimo bangų). Aiškiai ir ryškiai mes 
suvokiame šitas proporcijas tiktai mąstydami jas matema- 

„tinėmis formulėmis. Bet mes suvokiame jas ir tiesiogiai 
juslinėje pagavoje; skirtumas tiktai tas, kad čia jos suvo- 
kiamos neaiškiai ir neryškiai. Šita neaiški ir neryški pro- 
porcijų nuovoka ir atrodo mums kaip juslinė pagautų 
reiškinių harmonija. 

5 Iš visko, kas sakyta, aišku, kad empirizmo ir raciona- 
lizmo priešingumas gimsta iš dviejų Mūsų nustatytų žino- 
jimo laipsnių — pirminės intuicijos ir logiškai formuoto 
žinojimo — skirtumo. Abi srovės šitą skirtumą supranta 

“-ir interpretuoja vienašališkai. Empirizmas logiškai formuo- 
tą žinojimą mėgina išvesti iš pirminės intuicijos, į kurią 
jis žiūri kaip į atsitiktinę juslinių elementų kombinaciją. 

' Jis neigia logiškai formuoto pažinimo savarankiškumą ir 

į išveda jo ypatybes, kuriomis jis skiriasi nuo pirminės 

„ pagavos, iš subjektyvių faktorių, nepareinančių nuo pa- 

: žįstamų reiškinių turinio. Racionalizmas, priešingai, nepri- 

, pažįsta juslinės intuicijos savarankiškumo ir stengiasi ją 

. paaiškinti mąstymo prigimtimi, t. y. žiūri į ją kaip į neto- 

; bulą, neaiškų, neryškų mąstymą, kuris analizės būdu turi 

„būti paverstas aiškiu ir ryškiu žinojimu. į 

Abi teorijos klysta, nes ir empirizmas, ir racionalizmas 
interpretuoja žinojimo sąrangą vienašališkai. 

""- Racionalizmas klysta, manydamas, kad tarp juslinės 
intuicijos ir logiškai formuoto pažinimo yra tiktai kieky- 
binis, būtent aiškumo ir ryškumo laipsnio, skirtumas, 
Kiekviena intuicija skiriasi nuo loginio žinojimo iš esmės 
ir kokybiškai, Iš tikrųjų intuicija mums teikia patį objek- 
tą, tiesa, paprastai tiktai tam tikrą jo aspektą, vis dėlto 

joje objektas yra tiesiogiai duotas ir todėl intuicija pasi- 
žymi vaizdumu. Logiškai formuotame žinojime, priešingai, 
objektui atstovauja sąvoka (daugiau ar mažiau sudėtinga), 
todėl šis žinojimas yra tarpiškas ir nevaizdus. Tiesa, žino- 
jimas gali įgyti vaizdumą ir ryškumą tik pažinimo loginio 
formavimo (analizės, diferencijavimo) būdu, bet iš to 
neplaukia, kad intuicija apskritai negali turėti aiškumo 
ir ryškumo, kaip tvirtina racionalizmas. Kaip mes matėme 
anksčiau, intuicijos diferencijavimas ir suskaidymas nėra 
vien loginis pažinimo formavimas, bet veikia ir pačią 
intuiciją, daro ją diferencijuotą, t. y. padidina jos aiškumą 
ir ryškumą. Tuo kaip tik ir pasireiškia patyrimas — jis 
tobulina ir turtina mūsų percepcijas. Tai patiria ir kiek- 
vienas savo srities specialistas. Dėl kokybinio intuicijos 
ir loginio žinojimo skirtumo negalima manyti, kad kiek- 
viena intuicija iš principo gali būti ištisai paversta loginiu 
žinojimu, mažų mažiausiai begalinio proto (dievo). Aišku- 
mas ir ryškumas intuicijos sferoje ir loginėje steroje yra 
skirtingi dalykai. Tam tikras atitikimas tarp jų kyla iš to, 
kad loginis aiškumas ir ryškumas remiasi galų gale intui- 
cijos aiškumu ir ryškumu, o ne atvirkščiai. 

Bet ir empirizmas klysta, tvirtindamas, kad loginis 
žinojimas yra visiškai antrinis ir kad jis gali būti išvestas 
iš juslinių elementų kombinacijos. Toks klaidingas loginio 
žinojimo supratimas plaukia iš to, kad empirizmas netei- 
singai žiūri į juslinę pagavą. Jis mano, kad juslinė per- 
cepcija susidaro iš atskirų, vienas su kitu nesusietų juti- 
mų daugybės, kad ji neturi jokios struktūros. Bet tokia 
pažiūra prieštarauja faktams. Psichologiniai stebėjimai ir 
bandymai įtikina mus, kad nėra tokių percepcijų, kurios 
pasibaigtų jutimų chaosu, bet kad kiekviena net ir labai 
neaiški pagava neapsieina be tam tikros formos (laikinės, 
erdvinės) ir be tam tikrų santykių su aplinka, kuriuos 
dažnai suvokiame net anksčiau ir aiškiau negu šitų juti- 
mų arba percepcijų juslinį turinį (panašumą, lygumą, 
intensyvumo laipsnius ir t. t.). 

Taigi ir empirizmo — Dž. Loko — formulė: nihil est in 
intellectu, guod non ante fuerii in sensu, ir racionalizmo — 
G. V. Leibnico — formulė: nihil est in intellectu, guod non 
anie fuerit in sensu, nisi ipse intellecius,— klaidingos. 
Negalima tvirtinti, kad pažinimas išplaukia iš dviejų skir- 

tingų ir vienas nuo kito nepriklausančių šaltinių — iš pa- 
tyrimo ir iš proto. Vienintelis šaltinis yra pati realybė — 
tikrovė. Ideali būtis, kurią suvokia protas, nėra visiškai 
savarankiškas pasaulis, bet tik tam tikras pačios tikrovės 
momentas, jos bendra struktūra, kurią mąstymas analizės 
būdu paverčia savarankišku objektu. Vadinasi, abstrak- 
cijos ir žinojimo struktūra pareina nuo paties pasaulio 
struktūros (du pažinimo laipsniai ir formos). Ideali būtis 
yra apriorinis žinojimo momentas. Ir šitas apriorinis mo- 
mentas mums parodo, kad kiekvienas objektas arba reiš- 
kinys, kurį mes pažįstame, yra kažkas, kas egzistuoja ne 
atskirai ir izoliuotai, bet kas įeina į pasaulį, kas susiję 
su kitais šio pasaulio objektais ir reiškiniais ir kame šiaip 
ar taip atsispindi bendra pasaulio struktūra. Proto (mąs- 
tymo) vaidmuo pažinime yra kaip tik tas, kad jis suvokia 
šitą būtiną pažįstamo objekto ryšį su visu pasauliu. Kokią 
reikšmę turi šitas faktas, pamatysime vėliau. 


IV. ŽINOJIMO (PAŽINIMO) SANTYKIS 
SU SUBJEKTU IR OBJEKTU 


1, Juslinė percepcija ir ją aiškinančios teorijos 


Žinojimo struktūros analizė mums parodo, kad žinoji- 
mas turinio atžvilgiu visiškai pareina nuo paties objekto, 
t.y. kad ir žinojimo medžiaga, ir medžiagos forma arba 
sąranga yra pasemta iš objekto, iš pažįstamos būties. Net 
ir ideali būtis, kuri sudaro mąstymo objektą, kaip mes 
matėme, atstoja ne ką kita, kaip tam tikrą objekto ele- 
mentą, būtent jo bendrą struktūrą, kuri jį susieja su kitais 
aplinkinio pasaulio objektais. Bet žinojimas — tam tikra 
pažįstančio subjekto būsena; jis priklauso subjektui, ir 
per žinojimą subjektas pagauna, arba, kitaip sakant, už- 
valdo objektą, jį pasisavina. Objektas yra savarankiška 
būtis, nepareinanti nuo subjekto būties. Vadinasi, subjek- 
tas pažindamas objektą išeina už savo būties ribų ir pa- 
gauna kitą būtį, kuri jam transcendentinė. Todėl pats pa- 
žinimo aktas yra (ranscendentinis aktas. Kyla klausimas, 
kaip toks aktas yra galimas, kaip išaiškinti, kad pažįstan- 
tis subjektas, taip sakant, yra atviras, kad jis sugeba gauti 

žinių apie aplinkinį pasaulį, stovintį prieš jį kaip sava- 
rankiška būtis? 

Naiviam žmogui, kuris yra neįpratęs filosofuoti, toks 
klausimas atrodo nereikalingas, ir jis nemato čia jokių 
keblumų. Žmogus gyvena pasaulyje, todėl jis veikia savo 
aplinką ir aplinka veikia jį. Kiek jis veikia ir vienaip ar 
kitaip elgiasi su aplinkiniais daiktais, jis orientuojasi pa- 
saulyje ir jį pažįsta, nes aplinkinis pasaulis jam yra tie- 
siogiai duotas. Tokia naivaus žmogaus pažiūra vadinama 
naiviu realizmu, nes ji paprastai pripažįsta aplinkinio pa- 
saulio realybę ir jo pažinimo galimumą. Bet lig tik žmogus 
pradeda kreipti dėmesį į patį pažinimą, jis įsitikina, kad 
tokiu atsakymu negalima pasitenkinti. Iš tikrųjų negalima 
tvirtinti, kad visas pasaulis visur ir visuomet mums yra 
tiesiogiai duotas. Jo pažinimas priklauso nuo tam tikrų 
sąlygų, kurių kai kada trūksta. Pavyzdžiui, išorinio pa- 


saulio pažinimas vyksta per jutimo organus, kurie gali j 

r 


- 


veikti tik tam tikromis sąlygomis: sakysim, regėjimas ne-“  . 


gali apsieiti be šviesos, jo įspūdžių aiškumas pareina nuo 
objekto nuotolio ir t. t. Tą patį galima sakyti ir apie girdė- 
jimo, lytėjimo ir visus kitus pojūčius. Jų galimumas yra 
susijęs su tam tikromis sąlygomis, kurios iš dalies pri- 
Klauso išoriniam pasauliui, iš dalies pačiam pažįstančiam 
subjektui. Pavyzdžiui, miegodamas arba apalpęs žmogus 
nustoja pažinimo sugebėjimo bent iš dalies. 

Be to, patirtis mums rodo, kad objekto pažinimas labai 
dažnai yra nepilnas, netikslus arba net visiškai klaidin- 
gas. Jei visas pasaulis mums būtų paprastai duotas ir pa- 
žinimas būtų savaime suprantamas dalykas, tai tokių skir- 
tumų kaip tarp teisingo ir klaidingo, tarp pilno ir nepilno, 
tikslaus ir netikslaus pažinimo negalėtų būti. Vadinasi, 
pažinimo faktas yra tam tikra problema ir turi būti paaiš- 
kintas. Reikia pažymėti, kad šitie keblumai kyla ne tiktai 
tada, kai pažinimo objektas yra kuris nors išorinis daiktas 
arba reiškinys, bet ir tais atvejais, kai pažinimas nukreip- 
tas į vidinį arba į idealų pasaulį (matematikos, logikos). 
Ir čia pažinimas gali būti netikslus, neaiškus, painus, ne- 
pilnas ir klaidingas (pavyzdžiui, mūsų elgesio akstinų 
pažinimas, kitų žmonių sielos pažinimas, klaidingi sam- 
protavimai ir t.t.) Bet kadangi žmogaus pažinimas pir- 

miausia yra nukreiptas į išorinį pasaulį, tai pažinimo prob- 
lema iš pradžių kyla kaip juslinės percepcijos problema. 

Juslinė percepcija atsiranda tada, kada mūsų kūnas 
(jutimo organai) tam tikru būdu santykiauja su išoriniais 
objektais. Tai reiškia, kad šiuo atveju pažinimo procesas 
suprantamas kaip realus, t. y. fizinis, procesas, kuris vyks- 
ta dviem fiziniams daiktams veikiant vienas kitą. Objek- 
tas čia veikia pažįstantį subjektą, bet, būdamas materia- 
lus kūnas, jis tiesiogiai gali veikti tiktai kitą, t. y. subjek- 
to, kūną. Kūno poveikis kitam kūnui pasireiškia tam tikru 
pakitimu veikiamajame kūneė. Taigi pažinimas vyksta 
tada, kada objektas sukelia subjekto kūne arba, tiksliau 
sakant, jo jutimo organuose tam tikrą pakitimą, kuris va- 
dinamas dikginimu. Dirginimas, kuris gali būti labai įvai- 
rus atsižvelgiant į tai, koks objektas arba veiksnys yra 
jo priežastis (mechaninis palietimas, postūmis, šviesos 
spinduliai ir t. t.), rodos, ir yra tai, ką pažįstantis subjektas 
tiesiogiai pagauna, taigi kas yra pažinimo turinys. Vadi- 
nasi, pagal šitą pažinimo proceso koncepciją (interpre- 
taciją), dirginimas, t. y. pažįstančio kūno pakitimas, tarpi- 
ninkauja tarp pažįstamo objekto ir subjekto. Bet jeigu 
taip, tai kyla klausimas, koks yra pažįstamo objekto san- 
tykis su dirginimu. Jei šis atstovauja objektui, jis turi 
atitikti jį, būti panašus į jį, t. y. būti objekto kopija arba 
atvaizdas. Šita vadinamoji atvaizdo teorija gimė jau seno- 
vėje, ypač regėjimo pagavoms išaiškinti. Iš tikrųjų klau- 
simas, kaip aš galiu pagauti ir pažinti išorinį objektą, 
pirmiausia turėjo kilti dėl regėjimo įspūdžių. Lytėjimo 
pojūčiai nesukelia tokios abejonės: tiesioginis susilietimas 
su pagaunamu objektu, rodos, yra visai aiškus ir supran- 
tamas ir įtikina mus objekto realumu, nes mes tiesiogiai 
juntame, kad jis egzistuoja. Tuo tarpu regėjimo pojūčiai 
atrodo mįslingi: kaip aš galiu pagauti objektą, kuris yra 
atsiu nuo manęs, kurį nuo manęs skiria tam tikras nuo- 
tolis? Objektas lieka tenai, kur jis yra, ir vis dėlto jis 
kažkokiu būdu atsiduria mano akyse. Iš šito abejojimo 
ir kyla vadinamoji atvaizdo teorija. 

Tai, kas yra mano akyse —ne pats objektas, bet jo 
kopija. Man matant iš objekto išteka eidola — mažiausi 
vaizdai, kurie įsiskverbia į mano akis ir tokiu būdu suke- 
lia objekto pagavą. Taip regėjimo procesą mėgino paaiš- 

kinti Demokrito mokykla, Empedoklis, Epikūras. Šitą-teo- 
riją, atrodo, patvirtina atminties ir vaizduotės fenome- 
nai —kai pamatyto objekto vaizdinys atsiranda mano 
sąmonėje ir tada, kada paties objekto nėra mano akivaiz- 
doje arba kada aš užmerkiu akis,— taip pat sapnai, kai 
objektas tiesiogiai manęs neveikia. Antra vertus, pripaži- 
nus šitą teoriją reikėtų tarti, kad objektas turi savyje 
mažiausius vaizdus arba net susideda iš jų, o tokia supo- 
zicija neįtikima, nes jos negalima suderinti su patyrimo 
faktais, liečiančiais fizinių objektų struktūrą. Ir, be to, 
kopijos koncepcija negali būti taikoma kitoms juslinėms 
pagavoms, kurios taip pat kyla iš atstaus objekto, pavyz- 
džiui, girdėjimo arba uoslės jutimams. Garsas arba kvapas 
gimsta iš pagaunamo objekto, bet jis nėra tokia savybė, 
kuri glūdi pačiame objekte ir apskritai yra panaši į jį. 
Šitos teorijos negalima suderinti ir su lytėjimo įspūdžiais. 
Todėl jau senovėje ji buvo pakeista gimininga teorija, 
kuri paprastai vadinama veikimo teorija. Kaip ji supranta 
percepcijos procesą, iš dalies parodo girdėjimas. Kūnas, 
kuris sukelia garsą, juda. Judėdamas jis išjudina aplinkinį 
orą, kuris pasiekia mūsų ausis. Šis poveikis kaip tik ir 
yra dirginimas, apie kurį kalbėjome anksčiau. Skirtumas 
tarp atvaizdo ir veikimo teorijos yra toks, kad pirmoji 
suponuoja pagaunamo atvaizdo ir paties objekto pana- 
šumą, tuo tarpu antroji pripažįsta, kad tarp objekto ir jo 
sukeliamo dirginimo (subjekto kūno pakitimo) tokio pa- 
našumo nėra. Pagavimo procesas čia suprantamas kaip 
ypatingas priežastingumo ryšio atvejis: priežasties ir pada- 
rinio santykis nėra panašumas. Šita teorija turi tą priva- 
lumą, kad ji vienodai gali būti taikoma visoms be išimties 
. pagavos rūšims. Be to, ji paaiškina dvi juslinių pagavimų 
ypatybes. 1. Mūsų jutimai yra reliatyvūs ir ne tik jų reikš- 
mė, bet ir kokybė pareina ne vien nuo paties objekto 
(dirginimo priežasties), bet ypač nuo pažįstančio subjek- 
to kūno būsenos ir organizacijos, visų pirma nuo nervų 
sistemos struktūros. Būna atvejų, kai tas pats kūnas daro 
mums priešingą įspūdį, pavyzdžiui, vanduo, kurio tempe- 
ratūra nekinta, vieną kartą mums atrodo šiltas, kitą 
kartą — šaltas, arba viena ranka gauna šilumos, o kita — 
šalčio įspūdį, nelygu kokie temperatūros jutimai buvo 
prieš tai. Tą patį galima sakyti ir apie šviesą, apšvietimo 

laipsnius ir t.t. 2. Įspūdžio kokybė pirmiausia pareina 
nuo to nervo, kurį išorinis objektas dirgina. Skirtingi 
reiškiniai (šviesos spinduliai, elektros srovė, mechaninis 
postūmis), veikdami regėjimo nervą, kelia regėjimo 
jutimus, veikdami girdėjimo nervą, gimdo girdėjimo įspū- 
dį ir t.t. Ir priešingai, tas pats išorinis reiškinys, veikda- 
mas skirtingus nervus, kelia skirtingus jutimus. 

Fiziologijos tyrinėjimai išaiškino, kad įspūdžio kokybė 
sąlygojama ne nervo, kuris yra laidininkas, bet tos cent- 
rinės nervų sistemos dalies, su kuria nervas yra susijęs. 
Šitais faktais remiasi vadinamoji nervų specifinės energi- 
jos teorija, kuri tvirtina, kad visi įvairūs mūsų jutimai 
lokalizuoti tam tikrose smegenų dalyse ir kad jutimo ko- 
kybė pareina nuo specifinės energijos, kuri tuo atveju yra 
sužadinta. Taip į juslinio pagavimo procesą žiūri dabartinė 
fiziologija ir apskritai gamtos mokslai. Bet šita teorija 
atsirado jau senovės filosofijoje. Kai kurie sofistai, ypač 
Protagoras, kuriam įtakos turėjo Demokrito mokslas, nu- 
rodinėdavo tą faktą, kad kokybiniai jutimo skirtumai 
negali būti priskiriami patiems objektams, bet pareina 
nuo mūsų kūno organizacijos. Naujaisiais amžiais šita 
teorija buvo ypač išvystyta anglų filosofo Dž. Loko. Anot 
jo, visas pažinimas remiasi jusliniu patyrimu, kuris susi- 
daro iš atskirų jutimų. Jutimai — tai paprasčiausios idė- 
jos, pažinimo elementai. Šitos idėjos yra ne išorinių daiktų 
atvaizdai, bet tiktai jų poveikio mūsų kūnui padariniai. 

„Tačiau Dž. Lokas šios pažiūros nuosekliai nesilaikė. Jis 
skyrė pirmines ir antrines daiktų savybes. Antrinės savy- 
bės, būtent spalvos, kvapai, skoniai, garsai, temperatūros 
skirtumai — pareina nuo mūsų kūno būsenos ir todėl pri- 
klauso ne pačiam objektui, o tiktai subjektui, kuriame jos . 
egzistuoja. Priešingai, pirminės savybės, būtent tankumas, 
forma, didumas, judėjimas bei rimtis — yra objektyvios, 
t. y. priklauso patiems daiktams. Aišku, kad toks daiktų 
pirminių ir antrinių savybių skyrimas yra neleistinas da- 
lykas, jei mes tariame, kad pažinimas vyksta daiktams 
veikiant subjekto kūną. Juk tokiu atveju ir pirminių savy- 
bių idėjos turi būti ne kas kita, kaip šito išorinio poveikio 
mūsų kūnui padariniai, ir mes neturime jokios teisės pri- 
skirti jas patiems mus veikiantiems daiktams. Mes turime 
pripažinti, kad jos yra taip pat subjektyvios, kaip ir ant- 

rinės savybės. Dž. Lokas vis dėlto priskyrė joms objekty- 
vią reikšmę, tačiau tai pareina nuo to, kad jis turėjo 
galvoje skirtumą tarp tų požymių ar savybių, kurios ma- 
terialiems daiktams yra esminės, kurios nulemia jų „subs- 
tanciją“, jos savarankišką buvimą, ir tų savybių, kurios 
neesminės, be kurių materialus daiktas gali apsieiti arba 
kurios gali kisti pačiam daiktui pasiliekant tuo, kas jis 
yra, 

Be to, čia kyla kitas klausimas: ar pripažinus veikimo 
teoriją galima tarti, kad materialios substancijos egzis- 
tuoja savarankiškai? Į šitą klausimą atsakysime truputį 
vėliau. Dabar nurodysime kitą keblumą, su kuriuo susi- 
duria veikimo teorija. Šita teorija tvirtina, kad pažinimas 
pareina nuo to, jog išoriniai daiktai veikia subjekto kūną 
ir sukelia jame tam tikrus pakitimus (dirginimą, įspū- 
džius). Bet reikia pažymėti, kad pažinimo procesas tuo 
dar nepasibaigia, nes subjekto kūno pakitimai patys dar 
nėra pažinimas. Pažinimui būtina, kad pažįstantis subjek- 
tas pastebėtų šituos kūno pakitimus, įsisąmonintų juos, 
nes tiktai tada kūno būsenos pakitimai pasidaro dirgini- 
mu, iš kurio gimsta pažinimas kaip tam tikri jutimai, 
vaizdiniai arba idėjos. Esama daug procesų ir atmainų, 
kurie vyksta mūsų kūne, bet negimdo jokio pažinimo, 
nes pats subjektas jų dėl vienų ar kitų priežasčių nepa- 
stebi, neįsisąmonina. Vadinasi, veikimo teorija, kuri sten- 
giasi paaiškinti pažinimo procesą prilygindama jį vieno 
materialaus daikto poveikiui kitam daiktui, tiesą pasakius, 
nepaaiškina, kokiu būdu pažįstančio subjekto sąmonėje 
kyla tam tikros idėjos, per kurias jis pažįsta išorinį pa- 
saulį. Šita teorija tiktai įrodo, kad pažinimo procese daly- 
vauja ir subjekto kūnas, kad jis yra objekto ir subjekto 
tarpininkas ir kad tai, ką subjektas pažįsta, iš tikrųjų yra 
ne pats objektas, bet tiktai objekto poveikis subjekto 
kūnui (objektas kaip kūno dirginimų priežastis). Taigi 
šita teorija vieną problemą pakeičia kita — būtent, kaip 
kūno būsenų pakitimai sukelia sąmonėje jutimus, idėjas, 
pagavas,— bet ir šitos naujos problemos neišsprendžia. 

Šitos teorijos negalima taip formuluoti, kaip buvo nu- 
rodyta: mes pažįstame ne pačius išorinius daiktus, bet 
tiktai tuos dirginimus, kuriuos jie sukelia mūsų kūne, Jei 
paklausime, kokie yra šitie pakitimai, turėsime atsakyti: 

tai tam tikri fiziologiniai procesai, prasidedantys jutimo 
organuose ir paskui pereinantys į įcentrinius nervus ir 
į nervų centrą, t.y. tam tikri nervų ir smegenų dirgini- 
mai, jaudinimai. Ir jei mes toliau paklausime, ar galima 
tvirtinti, kad šitie fiziologiniai procesai yra mūsų pažini- 
mo objektas, tai aišku, mums teks atsakyti neigiamai, nes 
nėra nieko bendra, t.y. jokio panašumo tarp, sakykim, 
tam tikros spalvos arba tam tikro kvapo jutimo ir tų fizio- 
loginių procesų, kurie vyksta mūsų nervų sistemoje mums 
šitą jutimą gaunant. Mes galime tiktai sakyti, kad tarp 
šių fiziologinių procesų ir mūsų jutimų yra tam tikras 
atitikimas ir kad kiekvienas jutimas yra susijęs būtinu 
ryšiu su tam tikrais nervų jaudinimais, bet iš to visiškai 
neplaukia, kad šitie nervų procesai yra pažinimo turinys. 


2. Fenomenalizmas ir imaneniizmas. 
Subjektyvusis idealizmas 


Pagaliau reikia atkreipti dėmesį dar į vieną keblumą, 


kurio negali išvengti veikimo teorija. Ji tvirtina, kad tie- | 


. siogiai mes pažįstame ne pačius išorinius objektus, bet 
mūsų kūno būsenos pakitimus. Tačiau jei yra taip, tai 
kartu suponuojama, kad mūsų kūnas egzistuoja ir kad 
mes pažįstame patį kūną bei jo pakitimus. Bet kokiu būdų 
mes juos pažįstame? Aišku, kad tokiu pat būdu kaip ir 
kitus fizinius daiktus, t. y. lytėjimui, regėjimui ir kitiems 
jutimams padedant; prie šių jutimų prisijungia dar kiti, 
kurie liečia išimtinai mūsų kūną, būtent motoriniai ir viso- 
kios organinių jutimų rūšys. Vadinasi, pasirodo, kad tai, 
kas mums tiesiogiai duota, kas sudaro tiesioginį mūsų 
patyrimą — ne mūsų kūno būsenos ir jų atmainos (t. y. 
tam tikri materialūs procesai), bet tiktai mūsų jutimai, 
t.y. tam tikri sąmonės turinio duomenys. Tiktai remda- 
miesi šiais duomenimis, mes galime spręsti apie mūsų 
kūno būsenas ir jų kitimus, taigi šių būsenų pažinimas, 
kaip ir kitų išorinių daiktų pažinimas, yra netiesioginis, 
jis pareina nuo tiesioginio pažinimo, t. y. nuo mūsų juti- 
mų (paprastų idėjų). Tad mes matome, kad veikimo teo- 
rija išsiskleisdama ir išsiplėtodama pavirsta savo priešin- 
gybe. Iš pradžių ji yra materialistinė (nors ir neryškia for- 
ma), nes interpretuoja pažinimo procesą, prilygindama jį 

materialiam procesui, būtent tam, kaip vienas fizinis daik- 
tas veikia kitą (pažįstančio subjekto kūną). Bet ji baigiasi 
tuo, jog pripažįsta, kad materialių procesų pažinimas esąs 
tiktai antrinis, kad jis remiasi mūsų jutimais, t. y. tiesio- 
giniais sąmonės duomenimis. Tačiau sąmonės duomenys 
yra idėjos, taigi ne fiziniai, ne materialūs reiškiniai. Tatai 
pripažinus, jau neįmanoma laikytis veikimo teorijos, kaip 
ji buvo suformuluota Dž. Loko. Iš tikrųjų, jei mūsų tiesio- 
ginis pažinimas pasibaigia tiktai jutimais— nes, pagal 
Dž. Loką, ir mūsų kūno tiesioginis pažinimas, taip pat kaip 
ir kitų kūnų pažinimas, yra ne kas kita, kaip tam tikras 
idėjų visetas,— tai kyla klausimas, iš kur mes žinome, 
kad šitos idėjos — mus veikiančių išorinių materialių daik- 
tų padariniai. Pačios idėjos yra nematerialios, vadinasi, iš 
jų mes negalime spręsti apie materialią jų priežasties pri- 
gimtį. Kas mums tokiu atveju laiduoja, kad materialūs 
daiktai iš tikrųjų yra? Mokslinis ir filosofinis pažinimas, 
be patyrimo, jokių kitų intuicijų pripažinti negali. Vadi- 
nasi, tokia supozicija yra nepamatuota, ir todėl filosofija 
turi nuo jos atsisakyti. 

Šitą išvadą ir padarė anglų filosofas Dž. Berklis. Jis 
tvirtino, kad materialių daiktų kaip savarankiškų subs- 
tancijų nėra ir kad mes net praktiniame gyvenime galime 
be jų apsieiti. Sakykim, duona, vanduo mums yra reika- 


lingi ne kaip substancijos, bet kaip kompleksas vienas - 


su kitu susijusių jutimų (skonio, spalvos, minkštumo arba 
kietumo, sotumo ir t.t.) Dž. Berklis pripažino tiktai: 
1) dvasinių substancijų buvimą; tokios substancijos yra 
kiekvieno žmogaus Aš, arba asmenybė, ir 2) dievo buvi- 
mą; dievas taip pat yra dvasinė substancija, bet neribota, 


begalinė; ji ir yra tikroji priežastis visų tų mūsų idėjų, | 


kurias mes priskiriame materialių substancijų veikimui, 
t.y. visų tų idėjų, kurių kilmė mūsų sąmonėje nuo mūsų 
" neprikiauso. Tačiau, nuosekliai plėtojant Dž. Berklio sam- 
protavimus, reikia gvildenti tolesnį klausimą: ar nema- 
teriali6s, dvasinės substancijos, taip pat ir dievo idėja 
remiasi tiesioginiu patyrimu? Ar galima tvirtinti, kad 
mūsų jutimai verčia mus pripažinti, jog dievas ir apskritai 
dvasinės substancijos iš tikrųjų yra? 

Į šį klausimą atsakė D. Hiumas, kuris toliau plėtojo 
Dž. Berklio požiūrį: nematerialios substancijos idėja, taip 

pat kaip ir materialios substancijos idėja, visiškai nėra 
pagrįsta mūsų patyrimo duomenimis, t. y. jutimais, ir iš 
jų tiesiogiai negali būti išvesta, nes visos mūsų žinios apie 
savo Aš ir jo buvimą pasibaigia tam tikrais jusliniais ir 
organiniais įspūdžiais, jutimais. Mes jau anksčiau matė- 
me, kad D. Hiumas, nuosekliai išskleisdamas empirizmo 
požiūrį, neigė ir materialios, ir dvasinės substancijos sa- 
varankiškumą ir objektyvumą ir išvedė jų idėjas iš jusli- 
nių įspūdžių kompleksų ir asociacijos mechanizmo. Tokiu 
būdu D. Hiumas priėjo prie gnoseologinės pažiūros, kuri 


* "vadinama grynuoju fenomenalizmu. Fenomenalizmas tvir- 


tina, kad visas mūsų žinojimas, jo turinys susideda iš są- 
monės būsenų (įspūdžių, idėjų) arba sąmonės reiškinių. 


L-—Už sąmonės ribų pažinimas išeiti negali. Aš pažįstu vien 


tai, kas atsiranda mano sąmonėje, ką aš ryškiau ar ne 
taip ryškiai įsisąmoninu. Iš to išplaukia, Kad pažinimas 
pasibaigia sąmonės ribose. Sąmonė, taip sakant, yra siera, 
kurios aš apsuptas ir iš kurios išeiti negaliu. Sąmonės 
turiniu gali būti tiktai idėjos, ne patys daiktai. Daiktai 


: į sąmonę jokiu būdu patekti negali. Tai yra sąmonės dės- 


———-— 2 


nis. Jei aš pagaunu kokį nors daiktą, tai aš turiu tam 
tikrą pagavą, arba percepciją, kuri susidaro iš įvairių 
| jutimų. Šie jutimai ir pati percepcija yra ne kas kita, 
kaip tam tikros sąmonės būsenos. Taip pat ir kiekvienas 
"sprendinys, kuriuo aš išreiškiu kokią nors dalykų padėtį, 
"yra mąstymo, vadinasi, sąmonės aktas, nors jis ir nukreip- 
tas į tai, kas nėra sąmonė. Net kai aš mąstau tokius daik- 
tus, kurie savarankiškai egzistuoja ir kurie nepriklauso 
nuo sąmonės,-taigi mąstau tai, kas nėra sąmonė, — net ir 
tais atvejais tai yra mano mintis, egzistuojanti mano sąmo- 
nėje. Taigi pažinimas savo esme arba prigimtimi yra apri- 
botas sąmonės sferos ir jokiomis pastangomis negali iš 
jos ištrūkti. Šia prasme galima sakyti, kad mūsų žinojimas 
yra ištisai imanentiškas (imanentiška tai, kas yra sąmonės 
ribose). Vadinasi, fenomenalizmas glaudžiai susijęs su 
imanentizmu. Iš imanentizmo, kaip negatyvi jo išvada, 
plaukia požiūris, kad visa, kas yra už sąmonės ribų, kas 
transcendentiška, mūsų pažinimui neprieinama. Arba var- 
tojant I. Kanto terminus — daikto paties savaime ir reiš- 
kinio terminus, galima sakyti, kad mes pažįstame tiktai 
reiškinius, o daiktai patys savaime mums nepažinūs, nepa- 

N žinūs iš principo. Maža to, nuoseklus fenomenalizmas tu- 
ri eiti dar toliau. Mes matėme, kad pradedamasis fenome- 
nalizmo punktas yra veikimo teorija, Idėjos, įspūdžiai 
atsiranda dėl to, kad sąmonėje kažkokiu būdu atsispindi 
pažįstančio subjekto kūno kitimai, sukelti kitų kūnų po- 
veikio. O tai reiškia, kad mūsų sąmonės būsenos priežastis 
yra ne imanentinė, bet transcendentinė. Tačiau transcen- 
dentinė priežastis yra nepažįstama, todėl mes nieko nega- 
lime žinoti apie mūsų idėjų ir minčių priežastį. Mes net 
negalime žinoti, ar tokia priežastis apskritai yra. Jei mes 
tvirtintume, kad kažkokia transcendentinė priežastis vei- 
kia mūsų sąmonę ir sukelia joje tam tikras idėjas ir juti- 
mus, tai toks tvirtinimas remtųsi transcendentiniu paži- 
nimu — pažinimu, kuris liečia mūsų jutimų ir idėjų 
transcendentinės priežasties buvimą. Bet jei pažinimas 
yra transcendentinis, mes niekaip negalime jo patikrinti, 
t.y. nustatyti, ar už sąmonės ribų iš tikrųjų egzistuoja 
tokia transcendentinė priežastis. Apskritai mes negalime 
tvirtinti, kad esama transcendentinės būties, mes net neži- ; 
nome, ar ji yra galima, nes ir toks žinojimas būtų trans- | 


cendentinis ir todėl nebūtų žinojimas tikra prasme, t. y. | 
žinojimas, kuris galėtų būti patikrintas ir pamatuotas. Tad 


suprantama, kodėl keletas I. Kanto kritikų manė, jog 
daikto paties savaime sąvokoje glūdi prieštaravimas: ji 
žymi transcendentinį dalyką, kurio buvimas apskritai yra 
abejotinas. 

Taigi mes matome, kad nuosekliai išplėtotas fenome- 
nalizmas (imanentizmas) pašalina tą fenomeno ir daikto 
paties savaime priešingumą, kuris yra jo pradedamasis 


punktas, nes pasirodo, kad transcendentinės sąvokos (bū- | 


ties) niekas neatitinka mūsų patyrime ir net tokios būties 
galimybės kelia abejonių. Lieka tiktai imanentinės būties 
sfera, kaip mums prieinama ir patyrimo garantuota realų- 
mo sfera. Kadangi sąmonės turinį apskritai sudaro jutimai, 
vaizdiniai, idėjos (kaip Dž. Lokas vartojo šitą terminą), 


tai fenomenalizmas taip pat yra vadinamas idealizmu. ; 


Vienintelė realybė, mums žinoma patyrime,— tai idėjos. | 
Bet sąmonė būtinai yra susijusi su mano Aš, su mano 
individualia konkrečia asmenybe. Vadinasi, kalbėdamas: 
apie sąmonę, aš turiu omenyje savo individualią sąmonę, 
nes tiktai mano sąmonė yra man prieinama patyrimo sfe- 

/ ra. Tokiu pat būdu kiekvienas individas, kiekvienas kon- 
kretus pažįstantis subjektas yra apribotas savo individua- 
lios sąmonės. Bet konkretūs pažįstantys subjektai skiriasi 
vienas nuo kito savo individualumu, savo individualiu 
patyrimu, vadinasi, sąmonės turinys priklauso nuo sub- 
jekto individualybės. Šiuo atžvilgiu tas individualizmas, 
kuris sutampa su fenomenalizmu ir imanentizmu nurodyta 
prasme, paprastai yra vadinamas subjektyviuoju idealiz- 
mu. Tai reiškia: žinojimas, kuris grindžiamas tiesioginiu 

! patyrimu, priklauso atskiram individualiam subjektui ir 

I pareina nuo jo sąmonės. (Objektyvusis idealizmas skiriasi 

i tuo, kad pripažįsta tikrą realybę idėjų, kurios nepareina 

| nuo pažįstančio subjekto, bet, priešingai, pačios sąlygoja 

* subjektą ir žinojimą; toks yra, pavyzdžiui, Platono idea- 

į lizmas.) 

=—"“Penomenalizmas arba subjektyvusis idealizmas gali 
įgyti visokių formų atsižvelgiant į tai, kaip jis traktuoja 
žinojimo struktūrą ir jo kilmę: ar empiristiškai, ar racio- 
nalistiškai, ar pagaliau tam tikru būdu mėgina suderinti 
abu šiuos požiūrius. Pavyzdžiu, Dž. Berklio filosofijoje 
subjektyvusis idealizmas yra susijęs su empirizmu. Jo 
gnoseologijos principas skamba: esse — percipi, būti — 

„ Teiškia būti pagautam. Realu yra vien tai, ką mes pagau- 
name. Ir jei aš tvirtinu, kad tam tikras daiktas yra, egzis- 
tuoja, tai aš turiu omenyje, kad galiu jį pagauti esant 

tam tikroms sąlygoms. Buvimas — pagavimo galimumas, 

Kito realumo kriterijaus, be jutimų, nėra. Vadinasi, juti- 

mai — ne tiktai žinojimo, bet ir realybės elementai. Bet 

Dž. Berklis, kaip mes matėme, dar pripažino dvasinės 

substancijos, t. y. pažįstančio subjekto, kaip daikto paties 

savaime, buvimą, taigi, rodos, tiktai išorinio pasaulio pa- 
žinimas pasibaigia fenomenais, tuo tarpu vidinio pasaulio 
pažinimas pagauna ir daiktą patį savaime, patį pažįstantį 
subjektą. Bet aišku, kad gryno fenomenalizmo požiūriu 
tokia pažiūra yra nenuosekli, nes ir vidinis pasaulis taip 
pat susidaro iš atskirų jutimų, idėjų ir jų kompleksų, taigi 
kad ir pats pažįstantis subjektas yra ne daiktas pats sa- 
vaime, o tiktai fenomenas arba fenomenų kompleksas, 
kuris tam tikni būdu santykiauja su kitais fenomenų kom- 
pleksais, sudarančiais išorinį pasaulį. Šitą išvadą ir padarė 
D. Hiumas, kuris paneigė dvasinės substancijos idėją. 

Tačiau fenomenalizmas gali būti susijęs ne tik su empi- 
rizmu, bet ir su racionalizmu arba apriorizmu, taip pat 
su empirizmo ir racionalizmo sinteze, kurios pavyzdys yra 
I. Kanto sukurtas kriticizmas. Kad racionalizmas gali būti 
suderintas su idealizmu ir fenomenalizmu,— suprantama, 
Racionalizmas tvirtina, kad žinojimo šaltinis yra protas ir 
kad pažinimas vyksta mąstant. Taigi, remiantis raciona- 
lizmu, pažinimo principas yra ne transcendentinis, o ima- 
nentinis. Protas, pažindamas pats save, pažįsta ir visą 
pasaulį. Protas pasireiškia mąstymu, mintimis, t.y. tam 
tikru sąmonės turiniu arba būsenomis. Vadinasi, jei žiūrė- 
sime į protą ne kaip į substanciją, kuri slepiasi už savo 
pasireiškimų ir yra nepriklausoma nuo jų, o kaip į šių 
pasireiškimų visumą bei vienybę, tai imanentizmo princi- 
pas bus išlaikytas ir mes gausime gnoseologijos pažiūrą, 
kurią galima vadinti racionalistiniu idealizmu (fenomena- 
lizmu). Filosofijos istorijoje mes neaptinkame šios pakrai- 
pos visai grynu pavidalu. Šiai pakraipai yra artimas 
J. G. Fichtės idealizmas pirmuoju savo evoliucijos periodu 
ir iš dalies kai kurios neokantizmo srovės (Marburgo mo- 
kykla). Anot J. G. Fichtės, Aš, t. y. grynas protas, išsi- 
vystydamas gimdo iš savęs ne-Aš, t.y. visą pasaulį, 
kiek jis yra žinojimo objektas. Vadinasi, aprioriniai prin- 
cipai, kuriais reiškiasi proto prigimtis, apsprendžia visą 
pažinimą, taigi ir tą, kuris mums pasirodo kaip realus, 
konkretus reiškinys. Žinojimas ištisai apriorinis ir ima- 
nentinis. 

Bet šita J. G. Fichtės koncepcija vis dėlto negali būti 
laikoma gryno racionalistinio fenomenalizmo pavyzdžiu, 
nes racionalizmas, kaip mes pamatysime, apskritai yra lin- 
kęs susijungti ne su subjektyviuoju, o su objektyviuoju 
idealizmu. Tuo tarpu I. Kanto kriticizmas turi tokių tenden- 
cijų, kurios veda jį kaip tik prie subjektyviojo idealizmo. 
I. Kanto kriticizmas tam tikru būdu kombinuoja empirizmą 
ir apriorizmą. Jis pripažįsta du žinojimo šaltinius: vienas 
šaltinis — patyrimas, kuris suteikia mums juslinę žinojimo 
medžiagą, antras — protas, kuris sąlygoja žinojimo formą 
arba bendrą struktūrą. Tiksliau sakant, tai ne protas, bet 
sąmonė apskritai, kuri apima ir protą, ir tai, ką I. Kantas 
vadino grynąja juslumo forma (reine Form der Sinnlich- 
keit), būtent erdvę ir laiką. 

Empirizmo įr kriticizmo skirtumą galimą nusakyti ir 
kitaip. Anot empirizmo pradininko Dž. Loko, pati sąmonė 
yra visiškai pasyvi ir pažinimo struktūrai neturi, įtakos. 
Ji, kaip sakė Dž. Lokas,— tuščias popieriaus lapas, ant 
kurio patyrimas užrašo savo rašmenis. Žinojimui sąmonė 
atsiliepia tiktai tuo, kad ji sąlygoja specifinį antrinių savy- 
bių (spalvų, garsų, kvapų) pobūdį. Tačiau, laikydamasis 
tokios pažiūros į sąmonę, Dž. Lokas negalėjo išaiškinti 
žinojimo bendrumo ir būtinumo, t. y. jo objektyvios reikš- 
mės. D. Hiumas mėgino pašalinti šį Dž. Loko empirizmo 
trūkumą ir priskyrė sąmonei reikšmingesnį vaidmenį pa- 
žinime. Anot jo, asociacijų mechanizmas, kuris gimdo tam 
tikrus sąmonės įpročius, yra žinojimo tariamo bendrumo 
ir būtinumo pagrindas. Bet, kaip mes anksčiau matėme, 
asociacijų mechanizmas ir sąmonės įpročiai gali paaiškinti 
bendrų sprendinių tikėtinumą, o ne jų bendrumą ir būti- 
numą. 

Šitą empirizmo klaidą mėgino ištaisyti I. Kantas, pri- 
pažindamas, kad žinojimo struktūrą sąlygoja ne tik apos- 
terioriniai, bet“ ir aprioriniai elementai. Aprioriniai 
elementai pareina ne nuo patyrimo, bet nuo pačios sąmo- 
nės struktūros. Vadinasi, žinojimui susidarant sąmonė 
vaidina ne tik pasyvų, bet ir aktyvų vaidmenį. Ji yra ne 
tik receptyvi, ne tik gauna juslinius įspūdžius, bet ir 
veikli, ji formuoja ir organizuoja gautus įspūdžius rem- 
damasi savo struktūra bei prigimtimi ir tokiu būdu iš 
jutimų chaoso sukuria išorinio pasaulio vaizdą, kuris pasi- 
žymi tam tikru tvarkingumu ir dėsningumu. Pavyzdžiui, 
jei mes tvirtiname: „Saulė sušildo akmenį“, tai tokio 
sprendinio pagrindas yra tam tikri jutimai (regėjimo, lytė- 
jimo), kuriuos mums suteikia patyrimas. Bet, be to, šis 
sprendinys suponuoja: 1) tam tikrą erdvinį saulės ir ak- 
mens santykį (abu yra toje pačioje erdvėje ir jų savitarpio 
santykis yra toks, kad saulės spinduliai gali pasiekti ak- 
menį), 2) tam tikrą laikinį nurodytų jutimų santykį (kai 
saulė pradeda šviesti, akmuo pradeda šilti) ir 3) priežas- 
tingumo ryšį tarp saulės spindulių ir akmens sušilimo. 
Nors kiekvienu atskirų atveju šituos erdvinius bei laiki- 
nius santykius ir priežastingumo ryšį aš pažįstu iš paty- 
rimo, tačiau kiekvienas toks pažinimo aktas jau suponuoja 
erdvės, laiko ir priežastingumo idėjas, jų funkcionavimą 

mąstant. Tai reiškia: sąmonė, gavusi juslinius įspūdžius, 
gali juos suvokti tiktai sutvarkydama ir įvilkdama į nuro- 
dytas formas, t.y. erdvės ir laiko santykius ir tuos būti- 
nus ryšius, kuriuos I. Kantas vadino kategorijomis. Taigi 
erdvė, laikas ir kategorijos, kaip sąmonės apriorinės for- 
mos, sąlygoja mūsų žinojimo objektyvumą, t. y. jo bend- 
rumą ir būtinumą. Tai yra galima todėl, kad žinojimo 
medžiaga yra ne savarankiški reiškiniai ir daiktai (ne 
daiktai patys savaime), o mūsų jutimai, t. y. imanentiniai 
sąmonės reiškiniai. Sąmonės formos, proto kategorijos 
galioja mūsų pažinimui todėl, kad pažinimas liečia tiktai 
sąmonės reiškinius, o ne daiktus pačius savaime. Ne pro- 
tas pareina nuo išorinio pasaulio ir pažinime atkuria vien 
tai, ką jam nurodo pati realybė, bet priešingai, protas 
sąlygoja tuos dėsnius, kurie viešpatauja pažistamoje rea- 
lybėje, t. y. reiškinių pasaulyje. Taip I. Kantas formulavo 
savo idealistinę pažiūrą. Šio pasaulio vienybė sąlygojama 
pažįstančio subjekto Aš vienybės, nes mano Aš, kiek jis 
mąsto ir pažįsta, susieja visus mano įspūdžius ir vaizdinius 
į tam tikrą vienybę ir šitą ryšį kiekvieną kartą sukuria 
viena arba kita kategorija (sąmonės forma). Vadinasi, 
subjekto Aš (aktyvi sąmonės vienybė) formuoja juslinę 
patyrimo medžiagą kategorijoms padedant ir tarpininkau- 
jant. Kadangi daiktai ir reiškiniai, kuriuos mums suteikia 
patyrimas, egzistuoja ne savarankiškai, 0 pareina nuo 
sąmonės (proto kategorijų), tai pažinimo sąlygos, kaip 
sakė I. Kantas, yra kartu ir pažinimo objekto būtinos 
sąlygos. 

Tokios yra pagrindinės I. Kanto kritinio idealizmo 
mintys. Palyginti su D. Hiumo empirizmu, šio idealizmo 
privalumas yra tas, kad jis pripažįsta apriorinių pažinimo 
elementų savarankiškumą ir todėl gali paaiškinti moks- 
linio pažinimo bendrumą ir būtinumą. Bet ir I. Kanto kri- 
ticizme žinojimo sfera pasibaigia sąmonės ribomis. Tai, 
kas pažinimui prieinama, yra tiktai sąmonės turinys, 5ą- 
monės reiškiniai. Nuo sąmonės nepriklausoma būtis negali 
pasidaryti pažinimo objektu, ir tokios būties realybė yra 
apskritai abejotina. Mes net negalime tvirtinti, kad ji 
yra mūsų jutimų ir percepcijų priežastis, nes priežastin- 
gumo idėja yra ne kas kita, kaip proto kategorija, ir jos 
galiojimas, kiek mes galime patikrinti, apima tiktai reiš- 

kinių sferą, t. y. jos galiojimas yra tiktai imanentinis; ar 
ji galioja ir transcendentinėje sferoje, už sąmonės ribų, 
mes nežinome ir žinoti negalime. Vadinasi, subjektyvusis 
idealizmas arba fenomenalizmas neigia, kad pažinimas 
yra transcendentinis aktas, kuris pagauna transcenden- 
tinį, t. y. nepriklausomai nuo sąmonės egzistuojantį, ob- 
jektą. Jis tvirtina, jog pažinimas yra galimas tiktai todėl, 
kad jis yra imanentinis, kad tikrasis jo objektas yra sąmo- 
nės reiškiniai, kuriems mes klaidingai priskiriame nuo 
sąmonės nepriklausantį objektyvumą. 

Kyla klausimas: ar galima pasitenkinti tokiu pažinimo 
galimumo klausimo sprendimu? Arčiau įsižiūrėjus lengva 
pamatyti, kad subjektyviajame idealizme glūdi nemaža 
keblumų, kurių jis pats įveikti negali. Visų pirma iš sub- 
jektyviojo idealizmo kaip būtina išvada plaukia vadina- 
masis solipsizmas, t.y. įsitikinimas, kad tiktai aš, kaip 
| pažįstantis subjektas, egzistuoju, esu realus. Jei mano 

+ patyrimas apribotas mano sąmonės, jei visi objektai, ku- 
riuos aš pažįstu, tėra mano vaizdiniai, tai aišku, kad ir 
visi kiti žmonės, su kuriais aš susiduriu savo gyvenime, 
! taip pat tėra mano vaizdiniai. Šiaip ar taip, nėra pakan- 
| kamo pagrindo tarti, kad jie egzistuoja ir nepriklausomai 
nuo mano sąmonės. Vadinasi, atrodo, kad aš vienas esu 
L ršalus, o viso pasaulio realybė (auditorija, klausytojai, 
: Kaunas, planetos ir t.t.) pareina nuo manęs, nuo mano 
sąmonės. Tą patį įsitikinimą kaip mano gali turėti ir kiek- 
vienas kitas žmogus; kiek jis pažįsta tiktai savo sąmonės 
turinį, t. y. savo vaizdinius ir idėjas, jis taip pat gali tvir- 
tinti, kad jis yra vienintelis realybės turėtojas, kad visi 
kiti daiktai ir subjektai egzistuoja tiktai jo sąmonėje. Vie- 
nas sofistas gali įrodinėti kitam: „„Aš esų realus, o tams- 
ta — tiktai mano vaizdinys“, — bet jam nepavyks įtikinti 
savo pašnekovo, nes pastarasis remsis ta pačia argumen- 
tacija, tuo pačiu pamatu — tiesioginiais savo sąmonės 
duomenimis. Aišku, kad solipsizmas atveda mus prie išva- 
dų, kurias mes galbūt galime pripažinti grynai teoriškai, 
bet kurios praktiškai, gyvenimo atžvilgiu, visiškai nepri- 
imtinos. Argi aš galiu sutikti su mintimi, kad visi žmonės, 
su kuriais aš kalbu, bendrauju, esu susijęs tam tikrais san- 
tykiais, yra tiktai mano vaizdiniai? Tada reikėtų tarti, kad 

visi šie žmonės ir apskritai visas pasaulis, kai tik aš už- 
miegu arba nustoju sąmonės, liaujasi egzistavę. 

Bet reikia eiti dar toliau ir klausti, ar, nuosekliai lai- 
kydamasis imanentizmo požiūrio, aš galiu tvirtinti, kad 
aš pats egzistuoju ir esu tikrai realus. Nereikia pamiršti, 
kad mano psichinio gyvenimo pažinimas, mano vidinis 
patyrimas taip pat yra uždarytas sąmonėje, taip pat susi- 
deda tiktai iš sąmonės reiškinių, iš vaizdinių. Vadinasi, ir 
patį save aš pažįstu tiktai kaip reiškinį, kaip vaizdinį, 
todėl ir mano paties realybė nėra tikra, nėra absoliuti, 
o pareina nuo sąmonės. O pati sąmonė? Ji taip pat tiktai 
mintis, sąvoka, nieko daugiau. Mes matome, kad subjek- 
tyvusis idealizmas, pavirtęs solipsizmu, pagaliau patį save 
sunaikina. Iš tiesų jo pradedamasis punktas yra įvairiopas 
priešingumas: daikto paties savaime ir reiškinio, objekto 
ir subjekto, objektyvios būties ir subjektyvios būties, rea- 
lios būties ir idealios būties, transcendentinių dalykų ir 
imanentinių. Bet toliau jis įrodo, kad žinojimas pasibaigia 
imanentine, t. y. subjektyvia, vaizdinių, sąmonės reiškinių, 
siera. Bet lig tik fenomenalizmas prieina prie šitos išva- 
dos, pasirodo, kad vienas iš priešingumo narių, būtent 
pirmasis (daiktas pats savaime, objektyvi būtis ir t. t.) 
pasilieka už žinojimo ribų, pasidaro abejotinas ir nustoja 
reikšmės ne tik žinojimui, bet ir apskritai mokslui bei 
žmogaus pasaulėžiūrai. Visas mums prieinamas pasaulis, 
kuriame mes gyvename ir veikiame, priklauso imanen- 
tinei sąmonės sferai, o transcendentinė sfera tampa tuščia 
ir praranda savo turinį. Viskas, ką mes žinome, pagau- 
name, jaučiame, patiriame, ko norime arba nenorime, 
priklauso reiškinių sferai, o transcendentinė sfera atrodo 
tiktai tuščia, patyrimu nepamatuota idėja, sąmonės, proto 
fikcija; pagaliau ir pačiam protui, pačiai sąmonei turi būti 
priskirtas tiktai idėjos, subjektyvios minties buvimas. Bet 
tokiu atveju natūraliai kyla klausimas: ar sąvokos „reiški- 
nys“, „subjektyvi būtis“, „imanentinė būtis“ ir t. t. turės 
prasmę, jei mes atsisakysime joms priešingų sąvokų ir 
vartosime jas absoliučiai, be jų santykio su pastarosiomis? 
Reiškiniu mes vadiname tai, kuo pasireiškia kažkas, kas 
pats nėra reiškinys. Bet jei nėra to, kas pasireiškia reiš- 
kiniu, tai kuo mes remiamės tvirtindami, kad viskas, kas 
egzistuoja, yra ne kas kita, kaip reiškinių įvairovė? Arba 


267 


M I — m m ii 


mintis, vaizdinys, t. y. tai, kas mąstoma, įsivaizduojama, 
priešpriešinama tam, kas nemąstoma, neįsivaizduojama, 
ir vis dėlto yra, egzistuoja. Mintis, vaizdinys suponuoja 
tokią būtį, kuri nėra mintis, vaizdinys. Mes galime kalbėti 
apie imanentinę sąmonės sferą tik tuo atveju, jei sąmonė 
turi ribas, už kurių yra kita, nepriklausoma nuo sąmonės 
būtis. Bet jei nėra tokios transcendentinės būties, tai ir 
sąmonė jokių ribų neturi ir, vadinasi, terminas „imanen- 
tinis“ nustoja savo reikšmės. Ir tai suprantama. Visos 
nurodytos sąvokos savo esme — koreliatyvios, kiekviena 
iš jų reikalinga savo priešybės ir be jos apsieiti negali. 
Jeigu priskiriame joms absoliučią reikšmę, mes jas pa- 
naikiname. 


3. Apriorinės pažinimo formos. 
Grynoji sąmonė ir jos interpretacijos. 
Objektyvusis idealizmas 


Aišku, kad gnoseologija negali sustoti ties subjekty- 
viojo idealizmo (grynojo fenomenalizmo ir imanentizmo) 
koncepcija, nes, nuosekliai išskleista, ji pati save sunai- 
kina. Reikia ieškoti kitos išeities iš tų keblumų, į kuriuos 
pakliūva fenomenalizmas. Mėginimas surasti tokią išeitį, 
kuri galėtų būti suderinta su idealizmo pradais, yra objek- 
lyviojo idealizmo koncepcija. 

Kuo objektyvusis idealizmas skiriasi nuo subjektyvio- 


jo? „Objektyvusis idealizmas negali būti suderintas su... 
„ empirizmų, jis būtinai susijęs su apriorizmu, taigi jis susi- 
„ jęs su. racionalizmu- arba-kriticizmu.. Ir tai suprantama. Ir 


racionalizmas, ir kriticizmas pripažįsta, kad pažinimą są- 
lygoja arba mažų mažiausia jame dalyvauja ir apriorinis 
momentas, būtent apriorinės sąmonės arba proto formos 
ir kategorijos. Šitos formos, kaip mes žinome, apsprendžia 
sąmonės struktūrą, ir todėl sąmonė gali pažinti tiktai per 
šias formas, joms padedant ir tarpininkaujant. Kiek jos 
apsprendžia sąmonės struktūrą ir prigimtį, jos yra būtinos 
ir bendros. O tai reiškia, kad apriorinės formos nepareina 


“ nuo individualios sąmonės ypatybių ir apskritai yra nesu- 


sijusios su pažįstančio subjekto individualybe. Jos yra 
tai, kas visoms individualioms sąmonėms yra bendra ir 
esminga, be ko sąmonės apskritai negali būti, o ne tai, 

nuo kitos. Šia prasme galima sakyti, kad apriorinės for- 
mos yra antindividualios, universalios. Bet, kaip mes ma- 
tėme, būtent apriorinės formos sąlygoja žinojimo bend- 
rumą ir universalumą, t.y. tuos jo požymius, kuriais re- 
miasi jo objektyvumas, jo objektyvi reikšmė. Ta tvarka, 
kurią apriorinės formos nustato patyrimo duomenyse, tas 
ryšys, kuriuo jos susieja vienus įspūdžius su kitais, galioja 
ne tik mano individualiai sąmonei, bet ir kiekvienai sąmo- 
nei, kiek ji turi tą pačią struktūrą. Todėl, objektyviojo 
idealizmo požiūriu, reikia skirti psichologinį subjektą nuo 
gnoseologinio, arba, kitaip sakant, empirinę sąmonę nuo 
grynos (pastarasis skirtumas yra iš dalies nustatytas paties 
I. Kanto). Psichologinis arba empirinis subjektas — tai 
konkretus subjektas, kuris turi savo individualų patyrimą 
ir yra susijęs su tam tikrų individualiu kūnu. Gnoseolo- 
ginis subjektas, priešingai, neturi nieko bendra su indi- 
vidualiomis empirinio subjekto ypatybėmis, bet atstoja 
tą gryną vienybę, kuri apima visas apriorines formas ir 
sąlygoja žinojimo vienybę ir būtiną struktūrą, neparei- 
nančią nuo individualaus patyrimo empirinio turinio. 

Taip pat galima apibūdinti skirtumą tarp empirinės ir 
grynos sąmonės. Gryna sąmonė (gnoseologinis subjektas) 
yra ta pati visose empirinėse sąmonėse, arba, kitaip sa- 
kant, atskiruose empiriniuose subjektuose ji reiškiasi kaip 
jų antindividuali vienybė. Bet kaip reikia suprasti šitą 
antindividualią grynos sąmonės vienybę? Filosofijos isto- 
rijoje mes aptinkame dvi pagrindines interpretacijas, Abi 
gali turėti įvairių variantų, bet mums svarbu susipažinti 
tiktai su pagrindine jų mintimi. 

Pirmoji interpretacija transcendentalinį arba gnoseolo- 
ginį subjektą laiko tam tikra realybe, kuri apima visus 
atskirus konkrečius subjektus. Kadangi aprioriniai žino- 
jimo elementai priklauso grynos sąmonės struktūrai, tai 
šitie elementai nepareina nuo empirinio subjekto, ir todėl 
suprantama, kodėl kaip tik apriorinė žinojimo pusė pasi- 
žymi bendrumu bei būtinumu ir empirinio subjekto aki- 
mis yra kažkas, kas nepriklauso nuo jo subjektyvios nuo- 
žiūros, jo valios, bet ką jis turi pripažinti kaip objektyviai 
esantį dalyką. Pažinimo problemą, t.y. klausimą, kaip 
subjektas gali pagauti prieš jį stovintį ir nuo jo nepri- 


[ni atskirų, konkrečių individų sąmonės skiriasi viena 

klausantį objektą, galima kelti tiktai empirinio, individua- 
laus subjekto atžvilgiu. Antindividualaus, gnoseologinio 
subjekto atžvilgiu šitas klausimas neturi prasmės. Grynas 
mąstymas ir būtis yra koreliatyvūs dalykai. Būtis — mąs- 
tymo turinys. Nėra mąstymo be būties. Ir atvirkščiai, nėra 
būties be mąstymo. Vadinasi, mąstymas ir būtis savo esme 
neatskiriamai susiję vienas su kitu, jų savitarpio santykis 
yra ne transcendentinis, o imanentinis. Mes galime šitą 
mintį ir taip formuluoti: gnoseologinis subjektas turi žino- 
jimą, bet jis neigijęs jo; įgyti žinojimą, išplėsti jį gali 
tiktai empirinis subjektas. Grynas antindividualus subjek- 
tas, tiesą pasakius, turi aprėpti visą būtį, visą pasaulį, jo 
žinojimas turi būti absoliutus. 

Šita objektyviojo idealizmo forma šalina daugelį tų 
keblumų, kurių negali įveikti subjektyvusis idealizmas. 
Pavyzdžiui, ji šalina solipsizmo keblumus, ji išaiškina, iš 
kur kyla aprioriniai pažinimo elementai ir kodėl žinoji- 
„mas, nors visiškai pareina nuo subjekto, vis dėlto pasi- 
žymi objektyvumu (būtinumu, universalumu), t.y. kodėl 
jis galioja visiems empiriniams subjektams be išimties, 

Tačiau šita koncepcija susiduria su kitais svarbiais 
keblumais. Visų pirma, ji turėtų išaiškinti, koks yra san- 
tykis tarp vieno visa apimančio gnoseologinio subjekto 
ir atskirų, individualių empirinių subjektų. Jei pastarieji 
yra imanentiniai pirmajam, tai kodėl jų žinojimas yra ri- 
botas, netobulas ir gali plėtotis ir tobulėti? O jei empiriniai 
subjektai nėra imanentiniai gnoseologiniam subjektui, bet 
turi tam tikrą savarankiškumą, tai nesuprantama, kaip jie 
dalyvauja to subjekto vienybėje, kaip jie pagauna ir 
suvokia apriorinius žinojimo pagrindus. Bet didžiausia 
abejonė, kurią sukelia ši koncepcija, yra tokia: ar pati 
supozicija, kad egzistuoja toks gnoseologinis subjektas, 
kuris apima visą būtį, yra pakankamai pamatuota? Šita 
koncepcija remiasi tuo faktu, kad pažinimas negali apsi- 
eiti be apriorinių momentų, kad aprioriniai elementai 
pasižymi bendrumu ir būtinumu. Bet argi tai suponuoja, 
kad aprioriniai žinojimo pradai ne tik nustato ir sąlygoja 
tam tikrą žinojimo vienybę, bet ir priklauso nuo vieno 
realaus (iš tikrųjų esančio) gnoseologinio subjekto? Ar 
tai nebus kaip tik ta klaida, kuri labai dažnai daroma 
mąstant ir kuri ypač būdinga mitologinei sąmonei, būtent 

bendrų sąvokų hipostazavimas, priskyrimas joms tokio 
pat realaus buvimo kaip ir realiems daiktams bei reiški- 
niams (pavyzdžiui, tradicinė platonizmo pažiūra, kad rea- 
liai egzistuoja ne tik atskiri žmonės, bet ir žmogus apskri- 
tai, kaip atskira savarankiška realybė). Ir pagaliau mes 
jau matėme, kad nuoseklus fenomenalizmas ir subjektą, 
mūsų Aš traktuoja kaip reiškinius, kurie savarankiškai 
neegzistuoja, todėl taip pat jis turi traktuoti ir gnoseolo- 
gini subjektą, arba gryną sąmonę. Ir gnoseologinis sub- 
jektas — ne kas kita, kaip mintis, sąvoka, taigi ne sava- 
rankiška, ne absoliuti, o ideali, reliatyvi būtis. Vadinasi, 
pagrindinių fenomenalizmo keblumų ir šita objektyviojo 
idealizmo koncepcija išspręsti negali. 

Bet yra dar kita objektyviojo idealizmo forma, kuri 
esmingai skiriasi nuo ką tik apibūdintos. Tatai — vadi- 
namasis mokslinis idealizmas arba metodologizmas (scien- 
tizmas), sukurtas Marburgo mokyklos. Šita koncepcija 
mano, kad sąmonės sąvoka, taip pat ir pažistančio sub- 
jekto sąvoka netinka pažinimui aiškinti ir todėl negali 
būti gnoseologijos pagrindas. Šios sąvokos nevienareikš- 
mės ir labai lengva jas vartojant neišvengti klaidos — 
suprasti jas arba grynai psichologiškai (empiriškai), arba 
metafiziškai, t.y. priskirti joms kokią nors dogmatišką, 
nepatikrintą ir nepamatuotą supoziciją. 

Sąmonė gali būti sąlygota tiktai savo turinio, t. y, to 
žinojimo, kurį ji apima ir į kurį ji nukreipta. Vadinasi, 
gnoseologija turi būti ne sąmonės ir nę pažinimo teorija, 
bet žinojimo teorija. Ji turi analizės būdu išaiškinti, kokios 
yra pagrindinės žinojimo supozicijos, tie jo pradai, be 
kurių jis negali apsieiti ir kurie sąlygoja jo esmę, jo są- 
rangą. Taigi pradedamasis gnoseologijos punktas turi būti 
pats žinojimo faktas, Šitas faktas nekelia abejonių, nes 
yra mokslas, kuris ne tik išaiškina būtiną realių reiškinių 
ryšį ir dėsningumą, bet gali net numatyti ir pranašauti 
ateities įvykius. Kadangi mokslinis žinojimas yra tikslus, 
tobulas ir jame aiškiausiai pasireiškia esminiai žinojimo 
požymiai, tai gnoseologija turi orientuotis į jį. Analizuo- 
dama mokslinį žinojimą, gnoseologija turi vadovautis 
transcendentaliniu metodu, t.y. pasiremdama žinojimo 
aktu ji turi išaiškinti būtinas jo galimumo sąlygas. Šitos 
sąlygos, kaip mes žinome, yra kaip tik žinojimo aprioriniai 

pradai. Šie pradai nustato ir sąlygoja atskirų konkrečių 
reiškinių ryšį ir dėsningumą, t. y. tam tikrus būtinus san- 
tykius. Vadinasi, aprioriniai principai yra įvairios santy- 
kių sąvokos arba idėjos. Viena iš pagrindinių tokių san- 
tykių sąvokų yra ir subjekto bei objekto koreliacija, kuri 
apsprendžia pažinimo aktą. Taigi ji yra tik tam tikras 
būtinas žinojimo aspektas, bet neturi jokios gnoseologinės 
arba ontologinės pirmenybės kitų pagrindinių apriorinių 
sąvokų atžvilgiu. Todėl visi tie keblumai, į kuriuos pa- 
kliūva subjektyvusis idealizmas ir fenomenalizmas, yra 
tik tariami ir kyla todėl, kad mes priskiriame subjekto 
ir objekto koreliacijai tokią absoliučią reikšmę, kurios ji 
iš tikrųjų neturi. 

Kas, pagal šitą pažiūrą, yra gamta, tikrovė? Kiek ji 
yra jau pažinta, suvokta — tai dėsnių ir būtinų ryšių (san- 
tykių) sisiėma. Bet ši sistema dar neužbaigta, nepilna. 
Mąstymas turi stengtis ją toliau plėsti ir užbaigti. Bet tai 
yra nepabaigiamas uždavinys. Kuo labiau žinojimo siste- 
ma plečiasi įr tobulėja, tuo daugiau kyla naujų problemų 
ir klausimų, Problemos negali būti išsemtos. 

Šiuo atžvilgiu ir galima sakyti, kad tikrovė, realybė 
taip pat yra tam tikra žinojimo kategorija. Ji — idėja, 
kuri vadovauja žinojimo išsiplėtojimui. Tikrovė, taip sa- 
kant, daiktas pats savaime, prie kurio pažinimas nuolat 
artėja, bet kurio jis niekuomet nepasiekia. Taigi, pagal 
šitą požiūrį, daiktas pats savaime — tai ne savarankiška, 
nuo žinojimo (mąstymo) nepareinanti realybė arba sub- 
stancija, bet tiktai ta neišsemiama, galutinai neišspren- 
džiama problema, kuri stovi prieš mąstymą ir kuri reiš- 
kia niekuo neribotą imanentinį žinojimo plėtojimąsi ir 
vystymąsi. Arba, kitaip sakant, žinojimas visuomet yra 
problemiškas, jame visuomet glūdi dar neišspręstų prob- 
lemų, ir kaip tik šitų dar neišspręstų problemų visuma 
sudaro tai, ką mes vadiname tikrove arba pačiu objektu. 


i Vadinasi, daiktas pats savaime, tikrovė čia įgyja griežtai 


imanentinę reikšmę. Grynas mąstymas, mokslinis mąsty- 
mas pripažįsta ir supranta tikrovę tiktai kaip tą nepa- 
baigiamą uždavinį, kurį jis turi spręsti ir kurį spręsdamas 
jis egzistuoja. 

Taigi mąstymas čia pripažįsta savo objektu tai, kas 
yra logiškai determinuota, kas pagrįsta aprioriniais prin- 

cipais ir gali būti iš jų išvesta. Vadinasi, grynam mąsty- 
mui neduola nieko, kas būtų tam tikra realybė, turinti 
savo ypatingą struktūrą, žinojime nėra nieko, kas būtų 
mąstymui svetima. Pats mąstymas, remdamasis savo ap- 
rioriniais principais, gimdo savo objektą. Mąstymui yra 
duotas tiktai pats uždavinys, pati problema, kurią jis turi 
išspręsti ir kurią jis sprendžia savo jėgomis. Bet kadangi 
objektas kaip visa apimanti visuma yra ne kas kita, kaip 
nepabaigiamas uždavinys, kaip be galo tolimas siekinys, 
tai žinojimas niekuomet neatitinka jo ištisai, jis yra tiktai 
procesas, metodas, kuris veda prie jo. Šia prasme galima 
tvirtinti, kad visas mokslinis žinojimas pasibaigia tais 
metodais, kuriais naudodamasis mąstymas apsprendžia 
objektą. Mokslinis idealizmas yra kartu ir grynas meto- 
dologizmas. Ir pagaliau mokslinis žinojimas yra ne užbaig- 
ta statiška sistema, o dinamiška sistema, kuri plėtojasi, 
auga, tampa. Todėl ir filosofija turi orientuotis ne į moks- 
lo faktus, bet į mokslo tapimo procesą. 

Šita objektyviojo idealizmo koncepcija pasižymi dar 
viena ypatybe. Tai — reliacionizmas. Ką tai reiškia? Žino- 
jimas turi sisteminę struktūrą. Visos jos dalys ir elemen- 
tai yra susiję vienas sų kitu tam tikrais ryšiais ir santy- 
kiais. Todėl kiekvienas atskiras objektas arba reiškinys 
gali būti pažintas tik tiek, kiek jis įeina į šitą sistemą ir 
kiek mums pavyksta apspręsti jo santykius su kitais Ob- 
jektais ir reiškiniais, t.y. su kitomis sistemos dalimis 
(elementais). Objektų ir reiškinių ryšiai ir santykiai ap- 
sprendžiami tų apriorinių principų (kategorijų), kurie yra 
žinojimo pagrindas. Taigi šie principai yra santykių, būti- 
nų ryšių principai. Bet, kaip mes žinome, mąstymui niekas 
neduota, todėl negalima sakyti, kad jis nustato tam tikrus 
ryšius ir santykius tarp tų objektų ir reiškinių, kuriuos 
jam suteikia patyrimas. Santykių nariai (objektai, reiški- 
niai) nėra duoti, o yra tiktai uždavinys, kuris turi būti iš- / 
spręstas. Kokiu būdu? Remiantis tais pačiais aprioriniais į 
principais, kurie nustato patį santykį tarp tiriamųjų objek- | 
tų ir reiškinių. Taigi pažinimui plėtojantis ir šie reiškiniai | 
turi būti išskaidyti į tam tikrus santykius arba ryšius, kurie 
susieja kokius nors kitus reiškinius, Bet ir pastarieji turi 
būti tokiu pat būdu determinuoti tam tikrų santykių arba 
ryšių, kurie susieja kokius nors kitus reiškinius ir t.t. 


re 

| Vadinasi, žinojimas visą tikrovę paverčia būtinų ryšių 
(dėsnių) arba santykių sistema. Be santykių, žinojime nie- 

| ko nėra ir negali būti. Todėl tokia žinojimo samprata gali 

i būti apibūdinta kaip reliacionizmas (lot. relaiio — san- 
tykis). 

Šita objektyviojo idealizmo atmaina turi tą ypatybę, 
kad ji apsieina be jokių metafizinių supozicijų ir orien- 
tuojasi tiktai į mokslinį pažinimą ir jo sąrangą. Vis dėlto 
negalima pripažinti, kad metodologinis idealizmas paša- 
lina visus tuos keblumus, į kuriuos pakliūva subjektyvu- 
sis idealizmas ir anksčiau minėta objektyviojo idealizmo 
forma. Visų pirma reikia pažymėti, kad šita idealizmo 
atmaina ne tik neišsprendžia pažinimo problemos (kaip 
subjektas gali pažinti stovintį prieš jį objektą), bet apskri- 
tai šitos problemos nenagrinėja, o pakeičia ją kita — žino- 
jimo struktūros — problema. Šitos dvi problemos nesu- 
tampa, nes žinojimo struktūros analizė dar nepaaiškina 
mums pažinimo galimumo. Tiesa, mokslinis idealizmas 
tvirtina, kad pažinimo aktas — tai ne gnoseologinė, 0 psi- 
chologinė problema ir kad ji kyla tik tada, kada mes pa- 
grindiniu dalykų laikome subjekto ir objekto koreliaciją, 
kuri iš tikrųjų neturi jokios pirmenybės kitų mąstyme 
glūdinčių pagrindinių koreliacijų atžvilgiu. Tačiau šita 
koreliacija vis dėlto skiriasi nuo visų kitų apriorinių san- 
tykiavimų ir negali būti jiems prilyginta. Ji nesąlygoja 
žinojimo struktūros, bet apibrėžia gnoseologinę problemą, 
nes išreiškia pagrindinį gnoseologinį santykį, kuris nesu- 
lyginamas su jokiais kitais santykiais ir todėl užima išim- 
tinę vietą. ž 

Be to, metodologinis idealizmas vienašališkai interpre- 
tuoja ir pačią žinojimo struktūrą. Jis nekreipia dėmesio 
į intuityvų žinojimo pagrindą ir skaitosi tiktai su antruoju 
žinojimo laipsniu — loginiu pirminės intuicijos formavi- 
mu. Tai reiškia, kad jis daro tą pačią klaidą, kurią yra 
padaręs racionalizmas,— jis ignoruoja skirtumą tarp rea- 
lios ir idealios būties, tarp žinojimo empirinio ir apriorinio 
momento. Tiesa, idealizmo požiūriu, reali būtis, taip pat 
kaip ir ideali būtis, tėra tam tikra mintis, tam tikras mąs- 
tymo turinys. Bet ir tai pripažinus, vis dėlto negalima 
neigti šių turinių skirtumo, o reikia juos aiškinti. Moks- 
linis idealizmas to nedaro. Jis remiasi Parmenido teze, kad 

mąstymas ir būtis sutampa, yra tas pats dalykas. Bet šitą 
"tapatybę jis supranta vienašališkai: mąstymas sąlygoja | 
būti, o ne atvirkščiai. Taigi išeina, kad būtis pareina nuo , 
mąstymo, bet ne mąstymas nuo būties, Visa būtis ištirpsta | 
mąstyme, t.y. pasidaro ideali būtis. Bet jei viskas yra 
mąstymas, tai kyla klausimas: ką reiškia toks visa apiman- 
tis mąstymas? Tai nėra atskiro konkretaus subjekto mąs- 
tymas. Bet tai negali būti ir antindividualaus, gnoseolo- 
ginio subjekto mąstymas, nes toks subjektas būtų neleis- 
tina metafizinė supozicija. Tai — mokslo mąstymas, kuris 
neturi subjekto. Ar tokia mąstymo samprata yra galima? 
Ar tai nereiškia, kad mes tiek pakeitėme ir išplėtėme 
mąstymo sąvoką, kad ji dabar žymi visiškai kitą dalyką, 
su mąstymu paprasta reikšme turintį mažai ką bendra, 
nes Mąstymas kaip koreliatyvias sąvokas suponuoja ir 
mąstantį subjektą, ir mąstomą objektą, kuris pats nėra 
mąstymas. Kiek objektyvusis idealizmas apibrėžia būtį 
per mąstymą ir mMastymą pripažįsta būties pagrindu, jis 
parodo, kad yra gimęs iš subjektyviojo idealizmo ir galų 
gale remiasi tuo pačių imanentizmo principu (pažinimui 
— prieinamas tik sąmonės turinys), kuriuo o pagrįstas ir sub- 


jektyvusis idealizmas. Jis tiktai suteikia šiam "idealizmui 
tymo) formą. Bet jo esmė yra ta pati. Ir mokslinis idealiz- 
mas, kai jis mėgina išspręsti pažinimo problemą, arčiau 
įsižiūrėjus yra ne kas kita, kaip objektyviomis formomis 
pridengta subjektyviojo idealizmo atmaina. O kai nu- 
krypsta nuo subjektyviojo idealizmo, jis pasibaigia moks- 
linio žinojimo struktūros teorija, vadinasi, pasitenkina tik 
vienos gnoseologinės problemos tyrinėjimų, bet ne apima 
visą gnoseologijos problemų (tarp jų ir pažinimo akto 
problemų) kompleksą. 

Pagaliau nurodykime dar vieną svarbų metodologinio 
idealizmo trūkumą. Kaip šis idealizmas aiškina realios 
būties objektyvumą, t.y. tą faktą, kad ji pasirodo sava- 
rankiška, nuo subjekto nepriklausanti realybė? Objekty- 
vumas, pagal jį, yra fenomenų būtinumas ir universalų- 
mas. Tai reiškia, kad kiekvienas konkretus subjektas turi 
juos pripažinti, kad ir koks būtų empirinis jo patyrimo 
turinys. Vadinasi, būtinumas įr universalumas reiškia bū- 
tiną ir bendrą galiojimą. Bet tai yra ypatingas idealios 

būties (pavyzdžiui, loginės, matematinės) požymis. Tuo 
tarpu realios, konkrečios būties būtinumas visai kitas: tai 
fakto būtinumas, faktiškumas. Ir faktiškumo niekaip ne- 
įmanoma išvesti iš idealaus būtinumo arba juo pamatuoti. 
Tai iš esmės skirtingi dalykai. Mokslinis idealizmas šito 
nepastebi todėl, kad jis apskritai nesiskaito su kokybiniu 
realios ir idealios būties skirtumu. 


4. Pagrindiniai idealizmo gnoseologijos trūkumai 


Taigi visų be išimties atmainų idealizmas pakliūva 
į tokius keblumus, kurių jis pats įveikti negali. Todėl rei- 
kia ieškoti kitos išeities, reikia tyrinėti, ar idealizmas 
nesiremia tokiomis supozicijomis, kurios galbūt pačios 
nepamatuotos, kurios yra, taip sakant, petilio principii, 
t. y. ar visi idealizmo keblumai ir prieštaravimai neišplau- 
kia iš paties jo pradedamojo punkto. Galbūt jų galima 
išvengti, pasirinkus kitą pradedamąjį punktą, kuris labiau 
atitiktų pažinimo fenomeno prigimtį? Galbūt realizmas, 
jeigu ne naivusis, tai kritinis, turi objektyvų pagrindą ir 
gali būti vienaip arba kitaip pateisintas? Labai įdomų, kad 
idealizmas, kai jis rimtai stengiasi išspręsti pažinimo 
problemą, negali apsiriboti grynu, nuosekliu fenomena- 
lizmu, bet turi kad ir nejučiomis pripažinti kokią nors 
savarankišką, absoliučią būtį (daiktą patį savaime) — ar- 
ba konkretų, individualų subjektą, arba antindividualų 
gnoseologinį subjektą. 

Galima nurodyti du pagrindinius trūkumus to metodo, 
kuriuo naudojasi idealizmas nagrinėdamas pažinimo prob- 
lemą. 

1. Idealizmas izoliuoja gnoseologinę problemą nuo kitų 
filosofinių problemų, kurios su ja esmingai susijusios; jis 
gvildena ją atskirai, tarytum ryšys su kitomis problemo- 
mis neturėtų jai jokios reikšmės ir nesąlygotų jos spren- 
dimo. Žinoma, tam tikrais atvejais ir tam tikru atžvilgiu 
tokia izoliacija yra būtina ir neišvengiama. Pavyzdžiui, 
žinojimo struktūra gali būti išgvildenta tiktai tokio izolia- 
vimo būdu. Tai, taip sakant, yra vidinis žinojimo klausi- 
mas. Bet pažinimo akto problema — kitas dalykas. Paži- 
nimo aktas — vienas iš tų aktų, per kuriuos subjektas 
santykiauja su aplinkiniu pasauliu. Visi šie aktai sudaro 

tam tikrą vienybę ir visumą, kuri sąlygojama subjekto 
gyvenimo ir jo padėties aplinkiniame pasaulyje. Todėl 
ir pažinimo reikšmė bei esmė gali būti suprasta tik iš tos 
funkcijos, kurią jis atlieka subjekto gyvenime ir jo san- 
tykiuose su aplinka. Vadinasi, čia gnoseologijos klausi- 
mas susiliečia su tam tikromis ontologijos problemomis 
ir gali būti išspręstas tiktai kartu su jomis, 

2. Tradicinė gnoseologija, ypač idealizmo, nagrinėda- 
ma pažinimą visų pirma orientuojasi į dvi pažinimo rū- 
šis — į išorinę pagavą ir mokslinį pažinimą. Be abejo, šitos 
pažinimo rūšys labiausiai patraukia mūsų dėmesį ir, rodos, 
turi svarbiausią reikšmę. Bet esama ir kitų pažinimo rūšių, 
kurios esmingai skiriasi nuo išorinės pagavos ir mokslinio 
žinojimo. Gnoseologija, norėdama išaiškinti bendrą paži- 
nimo prigimtį, turi skaitytis įr su šiomis pažinimo rūšimis. 
Kaip tik čia, sprendžiant šitą klausimą, pažinimo problema 
susiliečia su sąmonės problema. Pasirodo, kad pažinimo 
skirtumai pareina nuo sąmonės rūšių skirtumo, į kurį gno- 
seologija paprastai nekreipia dėmesio. Be kita ko, čia 
iškyla dar pasąmonės klausimas. 

Taigi mums dabar reikia išnagrinėti, 1) kaip pažinimo 
problema yra susijusi su kitomis filosofijos problemomis 
ir 2) kokių dar esama pažinimo rūšių, be išorinės percep- 
cijos ir mokslinio pažinimo. 


V. PAŽINIMO PROBLEMOS RYŠYS SU KITOMIS 
FILOSOFIJOS PROBLEMOMIS 


1. Pažinimo reikšmė subjekto gyvenimui, 
Pažinimo kilmė 

Norėdami išaiškinti pažinimo reikšmę subjekto gyve- 
nimui, mes turime kreipti dėmesį ir į pirmykščius paži- 
nimo plėtojimosi laipsnius, į pažinimo kilmę. Dažnai 
sakoma, kad pažinimo kilmė esanti ne gnoseologijos, bet 
psichologijos problema, nes iš pažinimo kilmės mes nega- 
lime spręsti apie pažinimo galiojimą ir reikšmę. Bet toks 
tvirtinimas yra ne visai teisingas. Žinoma, reikia skirti 
skirtingas problemas ir skirtingus mokslus. Bet skiriant 
nereikia užmiršti ir jų vienybės, jų ryšio, pagrįsto pačiu 
objektu. Pažinimas yra visada tas pats. Gnoseologija ir 

psichologija tiria skirtingas jo šalis arba aspektus. Bet 
šitos šalys arba šitie aspektai, priklausydami tam pačiam 
objektui, yra vienaip ar kitaip susiję ir jų ryšys reiškiasi 
tam tikromis problemomis, kuriomis abu skirtingi mokslai 
(gnoseologija ir psichologija) susiliečia. Pažinimo kilmės 
problema ir yra kaip tik tokia problema. Ja turi vienodai 
domėtis ir psichologija, ir gnoseologija. Kokiu atžvilgiu 
pažinimo kilmė yra svarbi gnoseologijai? Tuo atžvilgiu, 
kad pažinimo kilmė mums gali padėti išaiškinti, kaip paži- 
nimas yra susijęs su organizmo gyvenimu, kokią funkciją 
jis visų pirma jame atlieka. Tai nereiškia, kad mes turime 
pamėginti aukščiausius žinojimo struktūros išsiplėtojimo 
laipsnius išvesti iš pirmykščių primityvių jo formų. Tai, 
žinoma, yra neįmanomas dalykas. Aukščiausieji žinojimo 
laipsniai struktūros aižvilgiu turi daug tokių momentų, 
kurių žemesniuose laipsniuose visai nėra. Bet pažinimo 
ryšys ir santykis su kitomis gyvo organizmo funkcijomis 
gali aiškiau pasireikšti kaip tik pirmuosiuose evoliucijos 
etapuose. Tai mums rodo dabartinė teorinė biologija, kuri 
ypač susidomėjo organizmu kaip tam tikra gyva funkcine 
vienybe bei visuma ir, remdamasi kaip tik šita visybe, 
stengiasi išaiškinti atskirų organinių funkcijų reikšmę. 
Tokia funkcija yra ir pažinimas. Iš dabartinės teorinės 
biologijos tyrinėjimų išplaukia dvi gnoseologijai svarbios 
išvados. 

1. Suprasti ir išaiškinti organizmo gyvenimą ir atskiras 
jo funkcijas negalima kreipiant dėmesį tiktai į patį orga- 
nizmą ir morfologinę jo struktūrą. Gyvas organizmas nėra 
izoliuotas, jis veikia ir veikdamas santykiauja su Savo 
aplinka. Šita aplinka nestovi prieš jį kaip jam visiškai 
svetima ir indiferentiška; organizmas su ja glaudžiai susi- 
jęs vidiniu organišku ryšiu. Tai reiškia, kad tarp orga- 
nizmo ir aplinkos yra tam tikras atitikimas, kad organiz- 
mas yra prisitaikęs prie aplinkos tokiu būdu, jog šioji 
jam laiduoja tinkamas gyvenimo sąlygas. Reikia pabrėžti, 
kad šitas atitikimas (organizmo prisitaikymas) nėra orga- 
nizmo gyvenimo plėtojimosi rezultatas, kad jis kyla ne 
iš to, kad organizmas palaipsniui pripranta ir prisitaiko 
prie savo gyvenimo aplinkybių — šitas atitikimas yra 
pirminis faktas, pamatas, kuriuo remiasi visas organizmo 
gyvenimas. Individualus organizmo prisitaikymas gali 


278 


vykti tiktai todėl, kad jis remiasi tam tikru organizmo ir 
aplinkos pagrindiniu atitikimu. Tai reiškia, kad organizmo 
santykis su aplinkinių pasauliu, organizmo ir aplinkos 
priešingumas yra pagrįstas tam tikra jų vienybe. Orga- 
nizmas pats yra organinio ir neorganinio pasaulio dalis, 
tam tikras jo pasireiškimas, todėl kaip atskiras ir sava- 
rankiškas individas jis negali būti suprastas be realios 
jo vienybės ir ryšio su aplinkiniu pasauliu. Tai labai svar- 
bi išvada, kuri, kaip mes pamatysime, liečia ir pažinimą. 

2. Organizmo santykiai su aplinka yra dvejopi: a) or- 
ganizmas gauna iš aplinkos tam tikrus dirginimus ir b) jis 
reaguoja į gautus dirginimus tam tikrais — gynimosi arba 
puolimo — judesiais. Tie aplinkos objektai, kurie veik- 
dami organizmą sukelia jame pažinimą, yra jo stebimasis 
pasaulis, o tie, kuriuos jis pats reaguodamas veikia, yra 
jo veikiamoji aplinka. Organizmo prisitaikymas prie ap- 
linkos pasireiškia tuo, kad jo stebimasis ir jo veikiamasis 
pasaulis sutampa. Tai nėra savaime suprantamas dalykas, 
nes organizmui prieinamas ne visas aplinkinis pasaulis, 
bet tiktai tie reiškiniai arba objektai, kurie gali dirginti 
jo kūną ir sukelti jame (jo nervų sistemoje) tam tikrą 
jaudinimą. Vadinasi, įvairių organizmų stebimoji aplinka 
yra skirtinga; jos turinys ir apimtis pareina nuo to, kokius 
pojūčių organus turi organizmas, kokius dirginimus jis 
sugeba gauti ir kiek diferencijuota yra jo nervų sistema. 
Todėl kiekvienas organizmas gyvena savo ypatingame 
aplinkiniame pasaulyje, prie kurio jis prisitaikęs: ameba 
gyvena amebų pasaulyje, sliekas — sliekų pasaulyje, žu- 
vis — žuvų pasaulyje ir t.t. Kiek yra skirtingų organizmų 
rūšių, tiek ir skirtingų aplinkinių pasaulių. Kiekvienas 
toks aplinkinis pasaulis yra tam tikra iškarpa iš tikrovės, 
tam tikras jos aspektas, atitinkantis kurį nors organizmą. 
Kaip tik tie objektai ir reiškiniai, kurie įeina į šitą iškar- 
pą, sudaro ir organizmo veikiamąją aplinką, ir kaip tik 
jie turi organizmo gyvenimui svarbiausią reikšmę (jo prie- 
šai, jo maistas, visa, kas jam gali būti naudinga arba 
kenksminga). Iš to išeina, kad organizmas reaguoja į tai, 
ką jis stebi, ir jis stebi tai, kas jam reikšminga. Organizmo 
pažinimas (gaunami dirginimai, įspūdžiai) tarnauja tiktai 
veikimo tikslams, jis atstoja pirmąjį organizmo veiksmo 
etapą ir todėl visuomet pasibaigia tam tikru veiksmu. Ry- 

šys tarp dirginimo ir reakcijos yra būtinas. Tai vieno pro- 
ceso skirtingi etapai. Bet čia svarbi ta aplinkybė, kad 
pažinimas pirmiausia yra veiksmo pradžia ir momentas ir 
kad kitės reikšmės, kitos funkcijos, kuri nepareitų nuo 
veiksmo, jis neturi. Jis dar nėra savarankiškas ir todėl 
net negali būti vadinamas pažinimu tikslia prasme. Že- 
mesniesiems organizmams tai yra tiktai kūno dirginimas, 
kuris pavirsta vidinių sujaudinimu ir pagaliau kūno jude- 
siu. Apie jutimus kaip sąmonės fenomenus čia dar nega- 
lima kalbėti. Jutimai arba, tiksliau, kažkas panašu į juos 
atsiranda tiktai tada, kai organizmas jau turi tam tikrą 
juslinių nervų centrą arba centrus. Bet ir šiuo atveju tai 
yra tiktai labai neryškūs, neapibrėžti, greitai praeinantys 
įspūdžiai; juos galima apytikriai sulyginti su tais neapi- 
brėžtais ir neaiškiais jutimais, sukeliamais mumyse kokio 
nors netikėto, staigaus dirginimo, į kurį mes reaguojame 
vienu arba kitu refleksiniu judesiu. Šiaip ar taip, tai yra 
tiktai atskiri, nesutvarkyti įspūdžiai, o ne pagavos arba 
percepcijos, kurios suteiktų pagauto objekto vaizdą. 
Kad organizmas įgytų dalykinę aplinkinio pasaulio 
pagavą, jo nervų sistema turi pasiekti tam tikrą išsiplė- 
tojimo laipsnį, būtent, 1) jusliniai nervų centrai turi turėti 
tam tikrą organizaciją ir diferenciaciją, kuri jiems leistų 
jungti, kombinuoti skirtingus įspūdžius, ir 2) organizmas 
turi turėti sugebėjimą justi savo judesius, t. y. jo paties 
kūno judesiai turi būti dirginimu, kuris juslinių nervų 
centruose sukelia sujaudinimą. Šitą sugebėjimą turi, ro- 
dos, tiktai stuburiniai gyvūnai. Tiktai tada, kada orga- 
nizmas junta savuosius judesius, jis pradeda skirti savo 
kūną nuo aplinkos ir įgyja sugebėjimą suvokti erdvinius 
įspūdžių skirtumus bei santykius ir kartu orientuotis aplin- 
koje. Vadinasi, tam tikras dalykinis aplinkinio pasaulio 
vaizdinys organizme kyla kartu su savo judesio ir apskri- 
tai savo kūno pagavimu. Tačiau ir šiame pažinimo evo- 
liucijos tarpsnyje dalykinis išorinio pasaulio vaizdinys 
dar nėra savarankiškas, organizmas, taip sakant, ties juo 
nesustoja, ir kiekviena pagava yra tik tam tikro veiksmo 
pradžia. Aplinka organizmui čia tėra veiksmo laukas. 
Tiesa, aukštesniųjų (stuburinių) organizmų veiksmas jau 
nėra grynai refleksinis ir instinktyvus, t.y. ryšys tarp 

pagavos (dirginimo) ir tam tikro veiksmo (judesio) jau 
nėra būtinas ir vienareikšmis. 

Iš to paties dirginimo, žiūrint kokios susiklosto kon- 
krečios aplinkybės, gali išplaukti skirtingi veiksmai. Esa- 
ma ne vienos, bet daug galimybių. Fiziologijos terminais 
kalbant tai reiškia, kad sensoriniai jutimų centrai turi 
sugebėjimą iš periferijos gautą sujaudinimą paskirstyti 
tarp motorinių centrų įvairiais būdais. Gyvūnas gali pasi- 
rinkti ir vykdyti vieną arba kitą iš esamų veikimo gali- 
mybių. Vadinasi, ryšys tarp pagavos ir veiksmo pasidaro 
daugiareikšmis ir todėl pati pagava igyja didesnį sava- 
rankiškumą ir svorį. Gyvūnas nėra priverstas tuojau pat 
reaguoti į kiekvieną dirginimą griežtai apibrėžtu veiksmu, 
bet jis pats pajėgia pasiryžti ir pasiryžęs veikti vienaip 
arba kitaip. Iš to jau aiškėja, kokia kryptimi vyksta toles- 
nis reakcijos proceso diferencijavimasis. Pagava, percep- 
cija vis daugiau atsiskiria nuo veiksmo, jų ryšys pasidaro 
ne taip glaudus, Tai pasireiškia ypač tuo, kad organizmas 
įgyja sugebėjimą susilaikyti nuo veiksmo, nors jis ir gavo 
dirginimą. Toks susilaikymas pažinimo ir mąstymo plėto- 
jimuisi turi sprendžiamą reikšmę. Lig tik dirginimas ir jo 
sukeltas sensorinių centrų sujaudinimas nepavirsta tuojau 
pat motoriniu sujaudinimu ir judesiu, gyvūnas pajėgia, 
taip sakant, sustoti ties pagautu įspūdžiu, palyginti kon- 
krečias motorinės reakcijos galimybes ir pasinaudoti savo 
praeities patyrimu. Pradeda veikti ir atmintis ne tik kaip 
fiziologinis faktorius (kaip kūno įprotis), bet ir kaip psi- 
chinis faktorius (atsiminimas). Šiuo atveju motorinė reak- 
cija (gyvūno elgesys) sąlygojama ne tik esamo aktualaus 
dirginimo ir organizmo bendro fiziologinio nusistatymo, 
bet ir patyrimo bei samprotavimo. Tiktai šiame evoliu- 
cijos tarpsnyje pažinimas (išorinė pagava) įgyja tą formą, 
kuri mums yra žinoma, t.y. kurią mums suteikia mūsų 
patyrimas. Aplinkinio pasaulio vaizdinys čia jau yra ne 
tik veikimo laukas, bet ir šiek tiek savarankiškas daly- 
kinis vaizdas, kuris stovi prieš subjektą kaip objektyvi 
realybė ir apima ne vien tuos objektus ir reiškinius, kurie 
tuo metu yra subjekto akiratyje, bet ir visa tai, ką jis 
esamomis aplinkybėmis gali pagauti ir kas jo buvo pa- 
gauta anksčiau. Tai jau yra pagava tikslia šio žodžio 

prasme, ir jai gali būti taikomas tas apibūdinimas, kurį 
mes anksčiau esame priskyrę pirminei intuicijai. | 

Šita pažinimo evoliucijos schema mums parodo, kad 
pažinimas tikslia prasme, t.y. pažinimas, kuris suteikia 
mums aplinkinio pasaulio vaizdą ir atstoja ypatingą sava- 
rankišką subjekto aktą. — antrinis dalykas, kuris atsiranda 
tiktai aukščiausiuose gyvūnų evoliucijos tarpsniuose. Iš 
pradžių pažinimas priklauso nuo organizmo veiksmų ir 
įeina į juos kaip pradedamasis jų elementas (dirginimas, 
sujaudinimas); jo vaidmuo pasibaigia tuo, kad gautas 
įspūdis yra ženklas arba signalas, kuris sužadina organiz- 
mo aktyvumą ir skatina jį veikti (reaguoti). Vadinasi, 
pažinimas čia nepasilieka tuo, kas jis yra, bet pavirsta 
veiksmu. Veiksmas, kaip kitas subjekto pasireiškimas, 
turi pirmenybę. Pažinimas yra galimas tik todėl, kad jis 
glūdi organizmo veiksmuose ir atlieka pagalbinę funkciją. 
Šią mintį galima formuluoti ir bendriau: pažinimas yra 
organinės būties apraiška, kuri pareina nuo kitų, pirmes- 
nių jos apraiškų, galinčių pirmuose evoliucijos etapuose 
apsieiti ir be pažinimo. 


2, Būties ir pažinimo santykis. 
Kritinis realizmas 


Šitą faktą reikia turėti omenyje, aiškinant būties ir 
pažinimo santykį: pažinimas determinuoja būtį, o būtis, 
kuri nėra pažinimas, sąlygoja pažinimą. Tiesą pasakius, 
kitaip ir negali būti; tokia išvada, plaukianti iš pažinimo 
evoliucijos proceso, patvirtina tai, ką išreiškia pati paži- 
nimo sąvoka, kas glūdi pačioje pažinimo prasmėje. Pažin- 
ti galima tik tai, kas yra, kas vienu ar kitų būdu egzis- 
tuoja, vadinasi, kas yra pirmiau už pažinimą. Trumpai 
sakant, pažinimo aktas būtinai suponuoja savo objekto 
buvimą, vis tiek — realų ar idealų. Jis jokiu būdu negali 
pats gimdyti arba sudaryti savo objektą. Net tais atve- 
jais, kada pažinimo objektas yra subjektyvus ir gimsta 
subjekto sąmonėje, pavyzdžiui, kaip fantazijos padarinys, 
patį vaizdinį sukuria ne pažinimas, bet vaizduotė, ir paži- 
nimas gali tiktai pagauti, suvokti, kas sąmonėje jau yra 
kaip vaizduotės padarinys. Tą patį galima sakyti ir apie 
kiekvieną sąvoką, mintį, sprendinį ir t. t. Sąvokos, spren- 

dinio turinys— tai, ką jie žymi — yra tam tikra ideali 
(loginė) būtis, tam tikra bendra ideali dalykų padėtis. Idea- 
li būtis prieinama tiktai mąstymui, bet ji nepareina nuo 
atskiro mąstymo bei pažinimo akto. Ji stovi prieš pažįs- 
tantį subjektą tokiu pat būdu kaip ir reali būtis, t. y. ir 
ideali būtis kaip būtis nepriklauso nuo pažinimo akto, 
kuriuo ji pagaunama arba suvokiama. 

Šiliems samprotavimams, tiesa, galima prieštarauti 
taip: jei aš tvirtinu, kad pažinimo reikšmė (prasmė) yra 
tokia, kad jis suponuoja savo objektą, jo savarankišką 
buvimą, taigi kad pažinimas savo esme yra transcenden- 
tinis aktas, tai tokios išvados būtinumas yra tiktai taria- 
mas. Iš tikrųjų, kokiu būdu aš įsitikinu, kad yra trans- 
cendentinis, nuo mąstymo nepareinantis buvimas? Tuo, 
kad aš mąstau pažinimo sąvoką ir jos turinyje kaip būtiną 
jos požymį randu transcendentinio buvimo idėją. Vadi- 
nasi, faktiškai aš sukuriu transcendentinę būtį mąstyda- 
mas, savo mąstyme, arba, tiksliau, aš sukuriu transcen- 
dentinės būties idėją savo mąstymo ribose. Bet transcen- 
dentinės būties idėja pati nėra transcendentinė, ji, kaip 
ir kiekviena idėja, pareina nuo mąstymo, yra Mąstymo 
padarinys. Šiuo atžvilgiu kažkas transcendentiška apskri- 
tai negali būti mąstoma. 

Toks priekaištas, kuris iš pirmo žvilgsnio atrodo įtiki- 
mas, sumaišo du skirtingus dalykus. Žinoma, visi mano 
samprotavimai vyksta mąstant, taigi ir tie samprotavimai, 
kurie liečia transcendentinę būtį (daiktą patį savaime). 
Mąstymas negali pasidaryti nemąstymu, išeiti už savo ri- 
bų. Bet šitas keblumas neliečia paties mąstymo objekto, 
nes kitaip mąstymas būtų tiktai mąstymo mąstymas ir 
negalėtų turėti jokio objekto, kuris nebūtų mąstymas. 
Taigi reikia skirti tai, kas yra mąstymas, ir tai, ką mąsty- 
mas turi omenyje arba akivaizdoje, t. y. jo objektą. Jei 
kalbėsime apie objektą, tai mąstymas nėra apribotas pats 
savimi. Tuo pasireiškia jo laisvė. Jis gali turėti akivaiz- 
doje ne tik tai, kas nėra mąstymas, bet ir tai, kas nemąs- 
toma, kas negali būti mąstoma. Minėta klaida kyla todėl, 
kad mąstymo turinio sąvoka nėra vienareikšmė ir gali 
būti suprantama nevienodai. Mąstymo turinys gali reikšti: 
1) mano mintį, t.y. tą mąstymo padarinį, kuris mano 
sąmonėje atstovauja pačiam objektui, ir 2) patį objektą, 

kurį aš mąstydamas turiu akivaizdoje ir kuris nesutampa 
su jam atstovaujančia mintimi. Tam pačiam objektui gali 
atstovauti skirtingi turiniai. Mintis (sąmonės turinys) san- 
tykiauja su objektu panašiai kaip žodis su sąvoka arba 
sprendiniu (mintimi). Žodis žymi sąvoką, ir sąvoka negali 
būti išreikšta kitaip kaip per žodį, žodžiu (arba kuriuo nors 
kitu ženklu). Bet tai, ką žodis žymi, nėra žodis ir net ne- 
turi su juo kaip ženklu nieko bendra. Pati žodžiu žymima 
sąvoka yra už žodžio ribų, yra jam transcendentiška. 
Taigi mes matome, kad transcendentinis mąstymo arba 
pažinimo objekto pobūdis ne tik neprieštarauja mąstymo 
prigimčiai, bet, priešingai, esmingai su ja susijęs, Sąmonė 
yra ne absoliučiai uždara, kaip tvirtina idealizmas, bet 
atvira. Šiuos terminus reikia tiksliau apibrėžti, kad nekel- 
tų jokių abejonių ir nesusipratimų, nes ir čia yra pavojus, 
kaip ir visuomet, kai mes konkrečius iš fizinio pasaulio 
pasiskolintus terminus taikome nematerialiems fenome- 
nams arba santykiams,— pavojus, kad mes sąmonę įsivaiz- 
duosime kaip materialų daiktą, pavyzdžiui, kaip dėžę arba 
indą, kuris yra uždaras arba atviras ir į kurį kiti dalykai 
(dujos, garai ir pan.) negali arba gali patekti, įsiskverbti. 
Tokie vaizdiniai čia, žinoma, netinka ir negali mums išaiš- 
kinti sąmonės prigimties. Jei mes tvirtiname, kad pažini- 
mas yra objektyvus, tai reiškia, kad jo turinys yra sąly- 
gojamas objekto. Jei mes sakome, kad pažinimas yra 
subjektyvus, tai gali reikšti du dalykus. Pirma, tai gali 
reikšti, kad pažinimas yra subjekto aktas, tam tikra jo 
būsena, kad jis priklauso subjektui, o ne objektui. Šita 
termino „subjektyvus“ reikšmė nesukelia ginčų. Antra, 
tai gali reikšti, kad pažinimo turinys, pats žinojimas, pri- 
klauso ne tik nuo objekto, bet ir nuo subjekto. Žinojimo 
priklausomybė nuo subjekto suprantama irgi dvejopai: 
arba kaip priklausomybė nuo subjekto valios (sąmoningo 
aktyvumo), arba kaip priklausomybė nuo jo psichofizinės 
prigimties (būtina priklausomybė). Jei tokia būtina žino- 
jimo priklausomybė nuo subjekto prigimties iš tikrųjų 
yra, tai manoma, kad nesvarbu, ar žinojimas pareina tik- 
tai nuo subjekto, ar iš dalies ir nuo objekto, nes ir tuo 
atveju, jei priklausomybė nuo subjekto yra ne visiška, 
žinojimas, kaip tam tikra visybė, bus ne objektyvus, bet 
subjektyvus; jau mažiausias subjektyvaus momento buvi- 

mas žinojime daro jį apskritai subjektyvų. Pagaliau mes 
neturime jokio kriterijaus, kuris leistų mums spręsti, kokie 
žinojimo momentai yra subjektyvūs ir kokie objektyvūs, 
nes žinojimo mes negalime sulyginti su pačiu objektu. 
Pats objektas mums nėra duotas, mes žinome jį tiktai tiek, 
kiek jis atsispindi žinojime, Šia prasme, rodos, ir galima 
tvirtinti, kad sąmonė savo esme yra uždara, o ne atvira. 

Ką gi tokiu atveju gali reikšti realizmo teigiamas trans- 
cendentinis objekto pobūdis, jo nepriklausomybė nuo są- 
monės? Realizmo tezė gali būti įvairiai pamatuota ir inter- 
pretuota. Mes dabar kalbame apie vadinamąjį kritinį red- 
lizmą, kuris stengiasi apsieiti be jokių dogmatiškų supo- 
zicijų arba hipotezių. Aišku, kad kritinis realizmas negali 
į pažinimą žiūrėti kaip į objekto kopiją arba atvaizdą. 
Šita koreliacija netinka pažinimo ir objekto santykiui 
aiškinti, nes ji galioja tiktai tiems atvejams, kur ir origi- 
nalas, ir kopija mūsų pojūčiams vienodai prieinami, pri- 
klauso tai pačiai būties sferai, tuo tarpu pažinimo ir objek- 
to koreliacija šitų sąlygų neturi, nes pats objektas, taip 
sakant, slepiasi už fenomenų (pažinimo duomenų) ir tiktai 
iš jų mes sprendžiame apie jį. Jei šita interpretacija netin- 
ka, tai galima tarti, kad mūsų įsitikinimas objekto realybe 
remiasi išprotavimu iš fenomenų buvimo: jei pažinimas 
(fenomenų pasaulis) iš tikrųjų yra, tai turi būti ir objek- 
tas, kuris yra jo priežastis. 

Bet ir toks aiškinimas negali mūsų patenkinti, nes ir 
priežastingumo ryšys yra grynai imanentinis: ir priežastis, 
ir padarinys priklauso fenomenų sričiai. Jei mes iš feno- 
menų sprendžiame apie patį objektą, tai naudojamės ana- 
logijos samprotavimu: iš sekmens buvimo sprendžiame 
apie pamato buvimą. Bet tokia analogija būtų tinkama 
tiktai tuo atveju, jei ir objekto santykis su pažinimu būtų 
imanentinis. Tačiau jis yra transcendentinis, ir todėl ana- 
logija nėra pakankamai pamatuota. Tą patį galima būtų 
sakyti ir apie kitą šios koreliacijos aiškinimą, pagal kurį 
pažinimas — tai ženklas, kuris mums liudija, kad egzis- 
tuoja savarankiškas (transcendentinis) objektas. Ženklu 
mes vadiname tokį reiškinį, kuris vienu arba kitu būdų 
(priežastiniu ryšiu, priklausomybe nuo to paties realaus 
pamato) taip susijęs su kitu, kad mes iš jo buvimo galime 
spręsti ir apie kito reiškinio buvimą (pavyzdžiui, iš kva- 

po —apie gėlę, iš dūmų — apie ugnį, iš pėdsakų — apie 
gyvūną ir t.t.). Ryšys tarp ženklo ir to, ką jis žymi, gali 
būti ir sąlygiškas, nustatytas žmogaus nuožiūra (signalas 
ir tai, kas signalizuojama). Abiem atvejais santykis yra 
grynai imanentinis ir todėl negali būti taikomas fenome- 
nų ir transcendentinio objekto koreliacijai aiškinti, 

Kai kada sakoma, kad fenomenai — tai simboliai tų 
transcendentinių objektų, kurie už jų slepiasi, ir todėl 
visas mūsų pažinimas pasižymi simbolinių pobūdžiu. Ta- 
čiau ir toks apibūdinimas problemos tinkamai neišspren- 
džia. Ir simbolio sąvoka kilo imanentinėje sferoje: simbo- 
lis ir tai, kas juo simbolizuojama, iš pradžių priklauso 
imanentinei sferai. Galima nurodyti du simbolio ir ženklo 
skirtumus. 1, Simbolis turi tokias ypatybes, kurios tam 
tikru vidiniu būdu susijusios su pačiu simbolizuojamų 
objektu. Tai yra ne mechaniškas, išorinis arba priežastin- 
gumo ryšys, o prasmės ir reikšmės ryšys (pavyzdžiui, kry- 
žius yra krikščionybės simbolis todėl, kad jis susijęs su 
tam tikrais faktais, kuriais remiasi krikščionybė). 2. Sim- 
bolis priklauso fiziniam pasauliui, o simbolizuojamas daly- 
kas — dvasinei, nematerialiai sferai. Ženklo ryšys su tuo, 
ką jis žymi, yra ne vidinis, prasminis, o išorinis, todėl 
abu jie gali priklausyti tai pačiai sričiai. Bet simbolis, taip 
pat kaip ir ženklas, yra reiškinys, esantis atskirai nuo 
simbolizuojamo dalyko, ir todėl iš simbolio mes negalė- 
tume padaryti jokios išvados apie simbolizuojamą daly- 
ką, jei šis būtų transcendentinis. Apskritai galima sakyti, 
kad jei objektas iš tikrųjų yra visiškai transcendentinis 
pažinimo atžvilgiu, tai pažinimas negali nieko spręsti apie 
objektą (net ir apie jo buvimą). Vadinasi, tokiu atveju 
realizmo nebūtų įmanoma pamatuoti. 

Tačiau ar iš tikrųjų yra taip? Kas mus verčia pripa- 
žinti, kad objektas yra visiškai transcendentinis? Galbūt 
santykis tarp paties objekto ir fenomenų (pažinimo) turi 
būti apibūdintas šiek tiek kitaip. Atkreipkime dėmesį į tai, 
kaip mes kalbame apie objektą (daiktą patį savaime) ir 
reiškinius: objektas pasireiškia reiškiniais ir pasireiškia 
tiesiogiai. Tai reiškia: mes randame objektą jo pasireiš- 
kimuose, jis glūdi juose, nors ir nesutampa su jais. Vadi- 
nasi, objektas ne visiškai, o tik iš dalies transcendentinis 
reiškiniams, iš dalies, priešingai, jiems imanentinis. Jei 

taip nebūtų, pats objekto ir reiškinių priešingumas netu- 
rėtų prasmės. Kur yra reiškinys, ten yra ir tai, kas juo 
pasireiškia. 

Dabar pritaikykime tai, kas buvo sakyta, pažinimui. 
Kaip žinome, pažinimas susidaro iš pirminės intuicijos ir 
iš ja pagrįsto logiškai formuoto žinojimo. Logiškai formuo- 
tas žinojimas — antrinis, jis yra susielas su objektu per 
intuiciją. Vadinasi, tiesiogiai su objektu santykiauja tiktai 
pirminė intuicija. Ji yra objekto pasireiškimas. Pirminė 
intuicija, kaip mes žinome iš ankstesnio jos struktūros 
nagrinėjimo, atstoja tik tam tikrą objekto aspektą. Aišku, 
kad aspektas neapima viso objekto, nenušviečia vienodai 
visų jo momentų, dalių ar savybių, todėl jis visuomet 
yra nepilnas ir vienašališkas. Objektas nepasibaigia atski- 
ru aspektu, jis reiškiasi taip pat ir kitais aspektais. Šių 
galimų aspektų kiekis neaprėžtas, begalinis. Todėl nega- 
lima tvirtinti, kad aspektų visuma visiškai atstoja objektą, 
nes ji yra neišsemiama ir visuomet pasilieka neužbaigta. 
Vadinasi, pats objektas, nors reiškiasi ir atskirais aspek- 
tais, ir jų visuma, vis dėlto nesutampa su savo aspektais 
ir todėl pasilieka transcendentinis. Maža to, žmogui pri- 
einami objekto aspektai priklauso nuo žmogaus prigim- 
ties, nuo jo nervų sistemos ir t. t. Kitaip organizuota būty- 
bė iš to paties objekto gaus kitus įspūdžius, t. y. jai priei- 
nami objekto aspektai bus kiti ir jų visuma taip pat bus 
neaprėžta, neišsemiama. Mokslo atžvilgiu į šitą principinį 
objekto transcendentiškumą galima žiūrėti kaip į nepa- 
baigiamą uždavinį, kurį turi išspręsti pažinimas. Tačiau 
tokia pažiūra, būdinga moksliniam idealizmui, yra patei- 
sinama tiktai tada, kada kalbame apie logiškai formuotą 
pažinimą ir jo plėtojimąsi. Bet logiškai formuotas žinoji- 
mas remiasi pirmine intuicija, o intuicija, objekto aspek- 
tas — tai ne uždavinys, bet kažkas tiesiogiai duota. Ir tai, 
kas duota, tiesą pasakius, nėra aspektas, o aspekte duotas 
pats objektas. Ir kadangi vienu ar kitu aspektu pasireiš- 
kia pats objektas, tai jo transcendentiškumas nepriešta- 
rauja jo imanentiškumui, priešingai, jie vienas su kitu 
esmingai susiję koreliatyviu santykiu, 

Šitas objekto pasireiškimas aspekte pasidarys aiškes- 
nis, jei mes atsisakysime grynai teorinio požiūrio ir pasi- 
stengsime įsivaizduoti, kaip mes kasdieniniame gyvenime 

žiūrime į tuos daiktus, kuriais naudojamės, arba į tuos 
žmonės, Su kuriais bendraujame. Ir vienu, ir kitu atveju 
mes santykiaujame su pačiu daiktu, su pačiu žmogumi, 
nors pažinimo momentas, kuris įeina į šiuos santykius, 
susideda tiktai iš tam tikrų daikto arba žmogaus įspūdžių, 
aspektų, percepcijų. Vadinasi, pats santykis, pats aktas 
liečia transcendentinį, nors ir imanentiškai pasireiškiantį, 
objektą, tuo tarpu tiesioginiai pažinimo duomenys (įspū- 
džiai, jutimai) yra imanentiniai. Kai aš valgau duoną, tai 
valgymo aktas liečia pačią realią duoną, ir jokiu būdu 
negalima sakyti: „Aš valgau vaizdinį (pagavą)“ arba: „Aš 
turiu daug percepcijų ir jutimų: valgomosios duonos, tų 
mano kūno judesių, kuriuos aš darau valgydamas, orga- 
ninių prisisotinimo jutimų ir pan., ir šitos percepcijos bei 
jutimai ir sudaro realų valgymo procesą“. Tai būtų netei- 
singa ir neatitiktų tikros dalykų padėties. Aš galiu tiktai 
tvirtinti, kad visi šie jutimai ir percepcijos lydi realų 
valgymo procesą, įeina į jį kaip neatskiriami momentai, 
bet realus procesas jais nesibaigia. Dažniausiai kaip tik 
tada, kai šis procesas vyksta normaliai, jo jutimai ir pa- 
gavos nepatraukia mano dėmesio ir lieka neaiškūs bei 
neryškūs, nes proceso svorio centras ne juose ir jie tėra 
ženklai ir simptomai, rodantys, kad procesas iš tikrųjų 
vyksta. Tai ne pažinimo, o realaus veikimo procesas. Tais 
atvejais, kada kuris nors darbas, pavyzdžiui, drožimas, 
skynimas ir t.t., mus užima, mes visų mažiausiai kreipia- 
me dėmesį į jį lydinčius jutimus ir pagavas. Todėl ir atsi- 
tinka, kad vaizdiniai kaip tik tų daiktų, pavyzdžiui, įran- 
kių, prietaisų, kuriais mes nuolat naudojamės ir prie kurių 
esame pripratę, visiškai nepasižymi ryškumu ir kad mes 
nepajėgiame tų daiktų tiksliai aprašyti arba atkurti vaiz- 
duotėje jų formą, spalvą, didumą ir t.t. (pavyzdžiui, prisi- 
minti, ar mano laikrodžio ciferblato skaičiai yra arabiški, 
ar romėniški). 

Mes pažįstame tokius daiktus tiek, kiek tai reikalinga 
praktiniam gyvenimui. Tačiau toks praktinis pažinimas 
skiriasi nuo pažinimo tikslia prasme (mokslinio pažinimo) 
ne tik kiekybiškai (neryškumu, nepilnumu), bet tam tikru 
laipsniu ir kokybiškai. Tai — įspūdžiai, ženklai, signalai, 
bet ne daiktų vaizdai tikslia prasme. Pagavos įgyja vaizdo 
arba vaizdinio formą tik tada, kai mes prie jų sustojame 

ir įsisąmoniname, koks yra šis įspūdis, koks jo turinys, 
jo elementai bei ypatybės ir t.t. Vadinasi, objekto vaiz- 
das arba vaizdinys, kaip kažkas savarankiška ir visiškai 
objektyvu, suponuoja ypatingą sąmonės nusislatymą, tam 
tikrą įsižiūrėjimo aktą. Bet šis aktas vyksta tik tuo atve- 
ju, jei pažinimas pasidaro savarankiškas, jei jis netarnau- 
ja praktiniams arba kuriems nors kitiems tikslams. 

Štai kodėi negalima sakyti, kad mokslinis pažinimas 
tiktai tęsia ir išplečia praktinio, ikimokslinio pažinimo 
turinį ir skiriasi nuo jo vien savo universalumu, pilnumų 
ir tikslumu. Žinoma, mokslinis pažinimas kyla iš prak- 
tinio, ikimokslinio pažinimo ir iš pradžių naudojasi ta 
medžiaga, kurią jam suteikia pastarasis. Bet kartu tai yra 
naujas sąmonės fenomenas, kuris suponuoja naują sąmo- 
nės nusistatymą. Mes tiktai pasiduodame iliuzijai, tarytum 
šitas sąmonės nusistatymas, kuriuo pagrįstas mokslinis 
pažinimas, yra vienintelis ir kito nusistatymo negali būti. 
Tai pareina nuo to, kad lig tik mes atkreipiame dėmesį 
į patį pažinimą, kartu neišvengiamai kyla ir tas sąmonės 
nusistatymas, per kurį pažinimas pasidaro savarankiškas. 
Šiam klausimui išaiškinti mums reikia susipažinti su kitais 
sąmonės nusistatymais. 

Bet prieš tai atkreipkime dėmesį dar į kitą svarbią 
saplinkybę. Prisiminkime tai, kas buvo sakyta apie orga- 
nizmą ir jo santykį su aplinka. Organizmas prisitaiko prie 
aplinkos, jis organiškai, esmingai su ja susijęs. Organiz- 
mo ir aplinkos vienybė yra jų priešingumo pagrindas. 
Aplinka organizmui nėra svetima, priešingai, ji artima 
jam. Organizmo prisitaikymas prie aplinkos yra ne jo 
gyvenimo proceso rezultatas, 0 pirminis ir pagrindinis 
faktas, kuriuo remiasi organizmo gyvenimas, augimas ir 
išsiplėtojimas. Su šituo faktų mes turime skaitytis ir gno- 
seologijoje. Pažinimas irgi yra ne kas kita, kaip tam tikra, 
ypatinga organizmo santykiavimo su aplinka rūšis. Vadi- 
nasi, ir čia organizmo ir aplinkos, t. y. subjekto ir pasau- 
lio vienybė yra pirminis ir pagrindinis dalykas, kuris są- 
lygoja jų priešingumą. Kitaip sakant, tas faktas, kad žmo- 
gus yra pasaulyje, kad jis yra pasaulio padarinys ir yra 
glaudžiai susijęs su savo aplinka, jau laiduoja pažinimo 
galimumą. Taigi pažinimo galimumas yra pirminis faktas, 
kurio negalima neigti. Problema, kurią turi išspręsti gno- 

seologija, skamba ne taip: „Ar pažinimas yra galimas, 
ar ne?“, o šitaip: „Kokios yra pažinimo sąlygos, kodėl jis 
yra ribotas, nepilnas, netobulas, negrynai objektyvus ir 
t.t.?“ Kad žmogus pažįsta aplinkinį pasaulį, tai yra natū- 
ralu. Klausimas tiktai tas, kokiu būdu pažinimas vyksta, 
kokios yra specifinės žmogaus pažinimo ypatybės. Tradi- 
cinės gnoseologijos klaida yra ta, kad ji iš pat pradžių 
izoliuoja žmogų nuo aplinkos, nuo pasaulio ir žiūri į jį 
kaip į Robinzoną, kuris visiškai netikėtai atsidūrė jam 
nežinomoje šalyje, visai neįprastose sąlygose ir turi prie 
jų prisitaikyti. Tokia pažiūra ne tik neturi pakankamo 
pamato, bet ir prieštarauja tikrai dalykų padėčiai, nes ir 
kaip pažįstantis subjektas žmogus pasilieka organiška 
būtybė, organizmas, kuris visa savo psichotizine struktūra 
yra susijęs su aplinkiniu pasauliu. Todėl į tai, kad žmogus 
pažįsta realų aplinkinį pasaulį, kad jo pažinimas yra 
transcendentinis aktas, arba, kitaip sakant, kad jo sąmo- 
nė yra ne uždara, bet atvira, — į tai negalima žiūrėti kaip . 
į stebuklą, mįslę, mistinį faktą. Mįslingas ir nenatūralus 
būtų kaip tik priešingas dalykas — jei žmogaus sąmonė 
būtų uždara. Naivaus žmogaus realizmas yra ne atsitikti- 
nis, bet gerai pamatuojas. Priešingai, idealizmas, kuris 
neigia transcendentinį pažinimo akto pobūdį, yra dirb- 
tinis, ir tas faktas, kad jis gnoseologijoje įgijo tokią reikš-- 
mę ir net ilgą laiką joje viešpatavo, turi būti aiškinamas. ' 
Vėliau, kai mes pereisime prie šios problemos nagrinė- 
jimo, pamatysime, kokią svarbią reikšmę jai išaiškinti 
turi pažįstančio subjekto ryšys su aplinkinių pasauliu. 


VI. PAŽINIMO ŠALTINIAI IR RŪŠYS. 
DALYKINIS IR NEDALYKINIS PAŽINIMAS 


Mūsų kurso pradžioje, kai apibūdinome pažinimo aktą, 
jau esame kalbėję, kad šis aktas nustato tam tikrą kore- 
liaciją tarp S ir O. O stovi prieš S kaip kažkas savaran- 
kiška, ir S jį pagauna, pasisavina jo turinį. Pažinimo aktas 
kyla S ir nukreiptas į O. Kiek O sąlygoja pažinimo turinį, 
tiek žinojimas yra objektyvus arba dalykinis. Atrodo, kad 
šitas S ir O santykis apibūdina kiekvieną pažinimą ir yra 
jam esmingas. Kur nėra tokio santykio, negali būti ir 

pažinimo. Juk kiekviename pažinime turi būti ir tas, kas 
pažįsta, ir tai, kas pažįstama. 

Bet kyla klausimas, ar santykis tarp S ir O visuomet 
yra toks, kad O stovi prieš S kaip kažkas savarankiška 
ir netapatu jam. Iš pirmo žvilgsnio atrodo, kad kitaip 
negali būti. Ir moksliniame pažinime, ir išorinėje paga- 
voje šitas subjekto ir objekto skirtingumas ir priešingu- 
mas aiškiai pasirodo ir nesukelia abejonės. Bet reikia skai- 
lytis ir su kitais atvejais, sakykim, su tuo pažinimu, kurio 
objektas yra mūsų vidinis pasaulis, mūsų Aš ir visi jo 
potyriai, jausmai, siekimai, aistros, emocijos ir t.t. Ar 
galima tvirtinti, kad ir čia pažinimo aktui būdinga anks- 
čiau nurodyta schema, taigi kad ir šiuo atveju O stovi 
prieš S kaip kažkas jam transcendentiška, atskira ir sava- 
rankiška? Kai subjektas pažįsta savo vidinį pasaulį (jaus- 
mus ir t.t.), mes sakome, kad. jis pažįsta paiį save. Vadi- 
nasi, atrodo, kad šiuo atveju S ir O sutampa. Bet jei paži- 
nimas yra galimas tiktai tada, kai O stovi prieš S ir ski- 
riasi nuo jo, tai tenka tarti, kad šiuo atveju S tarsi susky- 
la į du skirtingus elementus arba į dvi dalis — į pažįs- 
tantį ir stebintį S ir į pažįstamą ir stebimą O. Bet kaip 
galimas toks S suskilimas? Kaip S gali būti kartu ir O, jei 
iš tikrųjų pažinimas yra pagrįstas S ir O skirtingumu ir 
transcendentiškumu? 

O. Kontas pirmasis atkreipė dėmesį i šitą keblumą ir, 
remdamasis tradiciniu pažinimo supratimu, neigė paties 
savęs stebėjimo ir pažinimo galimumą. Bet tos pačios 
nuomonės laikėsi ir daugelis psichologų bei filosofų 
(T. Lipsas, P. Natorpas ir kt.). Jie tvirtino, kad mūsų vidi- 
niai potyriai, išgyvenimai neprieinami pažinimui tuo pačiu 
momentu, kai mes juos išgyvename, nes S negali būti 
kartu ir O. Paties savęs stebėjimas ir pažinimas iš tikrųjų 
vyksta tokiu būdu, kad mes stebime ir pažįstame ne tai, 
ką esamuoju momentu patiriame, o tiktai tuos jausmus, 
siekimus, emocijas, kurie yra jau įvykę ir perėję i praeitį. 
Mes skiriame savo praeitį nuo savo aktualaus Aš, kuris 
gyvena ir veikia dabartyje, ir todėl praėję išgyvenimai 
gali pasidaryti pažinimo objektu (čia S ir O nesutampa). 
Bet jei yra taip, jei iš tikrųjų ir paties savęs pažinimas 
remiasi S ir O priešingumu, o vidiniai potyriai pažinimui 
prieinami tiktai tiek, kiek jie stovi prieš S kaip kažkas jam 

netapatu, tai aišku, kad sielos gyvenime mes pagauname 
ir pažįstame tik tai, kas turi arba gali įgyti objekto pavi- 
dalą, dalykinį pobūdį. Tai yra jutimai, vaizdiniai, Mintys. 
Tuo tarpų sąmonės arba sielos būsenos, pavyzdžiui, jaus- 
mai, emocijos, nuotaikos, valios tendencijos, savo esme 
yra nedalykiniai, jie jokiu būdu negali stovėti prieš mus 
kaip nuo mūsų atskirti ir savarankiški objektai. Žinoma, 
mūsų psichiniame gyvenime jie beveik visuomet yra susi- 
ję su dalykiniais elementais (jutimais, vaizdiniais, minti- 
mis), Pavyzdžiui, kiekviena emocija yra nukreipta į tam 
tikrą objektą ir susijusi su tam tikra subjekto situacija, 
todėl mums atrodo, kad męs galime šitą emociją įsivaiz- 
duoti kaip turinčią dalykinį pobūdį. Bet iš tikrųjų mes 
įsivaizduojame tik pačią objektyvią situaciją ir emocijos 
objektą, 0 pati emocija (baimės, meilės, neapykantos ir 
t.t.) gali būti tiktai iš naujo išgyventa, mums įsivaizduo- 
jant tą situaciją, su kuria ji yra susijusi. Bet jei šitie 
išgyvenimai dalykiniam pažinimui yra neprieinami, taigi 
visiškai neegzistuoja kaip mokslinio pažinimo objektai, 
tai psichologija neišvengiamai turi prieiti prie išvados, 
kad mūsų vidinis pasaulis, psichinis gyvenimas susidaro 
tiktai iš dalykinių elementų — iš jutimų (išorinių ir orga- 
ninių), vaizdinių ir minčių. Tokios pažiūros ir laikosi va- 
dinamoji natūralistinė psichologija, t.y. ta psichologijos 
srovė, kuri mano, kad psichologija turi orientuotis į gam- 
tos mokslus ir naudotis jų metodais. Todėl natūralistinė 
psichologija neigia savarankiškumą visų tų sielos išgy- 
venimų, kurie neturi dalykinio pobūdžio, ir stengiasi juos 
išvesti iš dalykinių elementų ir jų kombinacijų. Štai kodėl 
ši psichologijos srovė nepripažįsta psichinio gyvenimo 
aktyvumo (taip pat kaip ir tikslieji gamtos mokslai iki 
paskutinių laikų stengdavosi apsieiti be jėgos sąvokos); 
psichiniame gyvenime nesama jėgų, emocijų, kurios veik- 
tų, 0 yra tik tam tikri dalykinių elementų kompleksai ir 
ryšiai, kurie pakeičia vienas kitą. Todėl nuosekli natū- 
ralistinė psichologija neigia valios savarankiškumą ir 
išveda ją iš kitų dalykinių sielos elementų; emocijas ji 
aiškina kaip organinių ir išorinių jutimų kompleksus 
(V. Džeimso—K. Langės teorija) ir t. t. 

Tačiau nuodugnesnė psichinio gyvenimo analizė ir 
ypač ta analizė, kuri tiria fenomenus be jokių apriorinių 

supozicijų, parodė, kad natūralistinė pažiūra prieštarauja 
faktams ir yra klaidinga. Tokia pažiūra neigia tai, kas 
psichiniame gyvenime iš tikrųjų yra ir jame reiškiasi. 
Tai — tam tikras aktyvumas, aktai, veiksmai, jėgų įtampa, 
valios tendencijos, polinkiai ir t.t. Bet jei tokie nedaly- 
kiniai elementai yra ir jie gali būti konstatuoti, tai aišku, 
kad turi būti ir tokie pažinimo aktai, kurie juos pagauna, 
suvokia. Ir šitie aktai arba potyriai turi esmingai skirtis 
nuo paprasto dalykinio pažinimo, nes jų objektai yra 
nedalykiniai ir todėl negali stovėti prieš subjektą kaip 
nuo jo atskirti dalykiniai objektai. 

Kyla klausimas: kokie yra šie nedalykiniai pažinimo 
aktai ir kaip juos galima apibūdinti? Kaip mes matėme, 
šitų aktų objektai yra tam tikri išgyvenimai, kurie mums 
tiesiogiai yra duoti tik tuo pačiu momentu, kai mes juos 
išgyvename. Bet tuo momentu, kai mes juos išgyvename, 
jie nestovi prieš mūsų Aš (prieš S) kaip kažkas jam 
transcendentiška, svetima ir skirtinga; priešingai, jie taip 
glaudžiai yra susiję su pačiu subjektu, su Aš, kad įeina 
į ji, sudaro jo pasireiškimus. Vis dėlto jie nėra už sąmo- 
nės ribų; išgyvenimo procesas vyksta sąmonėje, ir mes 
randame jo pasireiškimus savo sąmonėje, kai atkreipia- 
me į juos akis. Būna, žinoma, ir tokių psichinių procesų, 
kurie priklauso pasąmonės sferai. Bet paprastai tai, ką 
mes vadiname išgyvenimais, yra sąmoninga. Tačiau šitas 
sąmoningumas nuo stebėjimo arba pažinimo tikslia pras- 
me skiriasi tuo, kad čia nėra S ir O priešingumo ir skir- 
tingumo. Todėl psichiniame gyvenime reikia skirti reiški- 
nius, kurie turi dalykinį pobūdį ir pagaunami arba 
stebimi taip, kaip kiekvienas dalykinis O, ir išgyvenimus, 
kurie yra nedalykiniai ir mūsų įsisąmoninami tiesiogiai 
pačiuose išgyvenimo aktuose. Taigi pastarieji mums reiš- 
kiasi tiesiogiai ir yra prieinami esant kitam sąmonės nusi- 
statymui, kur S ir O sudaro neišardomą vienybę. Šiuo 
faktu remiasi kita psichologijos srovė, vadinamoji struk- 
lūrinė psichologija, kuri skaitosi su išgyvenimų ir reiški- 
nių skirtingumu ir stengiasi pašalinti natūralistinės psi- 
chologijos vienašališkumą. Ji pripažįsta, kad kaip tik 
išgyvenimai sudaro esmingą psichinio gyvenimo ypatybę 
ir kad į tai turi orientuotis psichologijos metodai. Tai 
reiškia, kad, norėdami tyrinėti psichinį gyvenimą ir ypač 

išgyvenimus, mes negalime pasitenkinti stebėjimu, bet 
turime atkurti išgyvenimus ir tiktai atkurdami juos mes 
galime juos suvokti, suprasti ir išaiškinti jų struktūrą. 

Mes esame nustatę, kad ne kiekvienas pažinimas turi 
tokią struktūrą kaip išorinė (fizinių reiškinių) percepcija 
ir logiškai formuotas pažinimas. Yra ir kitų pažinimo rū- 
šių, kurios esmingai skiriasi nuo nurodytų. Skirtumas par- 
eina nuo sąmonės nusistatymo. Pirmuoju atveju, kai vyks- 
ta išorinė percepcija arba loginis pažinimo aktas, objektas 
stovi prieš mūsų Aš kaip reiškinys, kaip kažkas transcen- 
dentiška, kas nepareina nuo manęs, kas gali arba galėtų 
būti ir nepriklausoma nuo mano sąmonės. Tai būdinga ir 
tiems vaizdiniams, kuriuos aš pripažįstu subjektyviais. 
Antai atminties ir vaizduotės vaizdiniai, kurių galbūt ne- 
atitinka jokia realybė, nesiskiria nuo realių objektų per- 
cepcijų, nes aš įsivaizduoju juos, tarsi jie būtų savaran- 
kiški, egzistuotų nepriklausomai ir neturėtų nieko bendra 
su mano Aš, su mano sąmone. (Pavyzdžiui, slibinai, lau- 
mės arba kokio nors istorinio veikėjo, sakysim, Napoleo- 
no, Sokrato, asmenybė.) Nors tokių atveju pats vaizdinys 
yra subjektyvus, tai, ką aš įsivaizduoju, yra savarankiška 
reali būtis, taigi — objektyvu. Čia yra svarbu ne tai, ar 
mano vaizdinį iš tikrųjų atitinka kuri nors realybė, bet 
tai, kaip ji yra mano įsivaizduojama (kaip prieš mane 
stovintis atskiras, savarankiškas objektas). 

Tai yra reiškinys. Nuo jo reikia skirti mano išgyve- 
nimus, kurie yra ne transcendentiniai, o imanentiniai ma- 
no Aš, tiesiogiai su juo susieti tam tikru santykiu, nors 
šitas santykis ne visuomet yra mano įsisąmoninamas ir ne 
visuomet aktualus. Šiaip ar taip, mano Aš tiesiogiai daly- 
vauja mano išgyvenimuose, jie negali būti nuo jo atskirti, 
vadinasi, čia nėra S ir O priešingumo, jie sutampa iš da- 
lies arba visiškai. Paaiškinsime šitą skirtumą pavyzdžiu. 
Sakykim, aš susipažinau su kuriuo nors žmogumi, kuris 
man pasirodė labai simpatiškas. Viena, man patiko jo iš- 
vaizda, jo poelgiai, jo kalba ir t.t, antra vertus, man 
artimos jo pažiūros ir man labai įdomu sužinoti, kaip jis 
žiūri į vieną arba kitą gyvenimo klausimą, kaip jis verti- 
na dabartinę kultūrą, mūsų laikų meną, socialines tenden- 
cijas ir t.t. Aišku, kad man su juo besikalbant mano 
sąmonėje atsiranda visokie vaizdiniai, visokios mintys, 

mano dėmesys nukreiptas į šitą žmogų, aš įsižiūriu į jį, 
įsiklausau į jo žodžius, aš stengiuosi labiau suvokti ir 
suprasti jo mintis ir t. t. Žodžiu, čia visą laiką vyksta tam 
tikri pažinimo aktai, percepcijos, sprendimai, kur S ir O 
ryškiai atskirti vienas nuo kito ir priešingi vienas kitam, 
Tai yra dalykinis pažinimas. 

Bet į mano bendravimą su šituo žmogumi įeina ir kiti 
momentai, kurie labai skiriasi nuo dalykinio pažinimo, 
Visų pirma, nurodytiems aktams vykstant aš žinau, kad 
tai Mano aktai, kad aš, o ne kitas žmogus yra pažįstantis 
subjektas, kad aš turiu tam tikras pagavas, mintis, jaus- 
mus ir t.t. Tiesa, mano dėmesys nenukreiptas į mano Aš, 
aš nemąstau apie tai, kad tai mano pagavos, mano mintys, 
bet polencialiai, neišskleista forma šitas žinojimas, šita 
savivoka glūdi visuose nurodytuose pažinimo aktuose kaip 
būtinas jų momentas, be kurio jie nebūtų tai, kas jie yra 
(tam tikri subjekto aktai). Šita savivoka taip pat yra tam 
tikras pažinimas, bet jis skiriasi nuo dalykinio pažinimo 
tuo, kad S ir O čia nėra atskirti vienas nuo kito, o su- 
tampa. Šitas pažinimas neintencionalus, aš, taip sakant, 
nuvokiu savo Aš, žinau, kad jis mano sąmonės ir sąmonės 
aktų centras ir pradmuo, bet aš neturiu jo akivaizdoje, 
jis tiesiogiai dalyvauja visuose pažinimo aktuose kaip 
būtinas jų fonas. Aišku, kad mano Aš, mano savivoka — 
tai ne reiškinys, kurį aš pagaunu, kuris stovi prieš mane, 
bet išgyvenimas (išgyvenimo momentas), kuris neturi da- 
lykinio pobūdžio. Kitas dalykas, kai mano pažinimas pasi- 
daro refleksyvus, kai jis atsigręžia į mane patį, į mano 
Aš. Sakykim, kalbėdamas su šituo naujų savo pažįstamu, 
aš pastebiu, kad mano nuotaika pasikeitė, kad iš pradžių 
aš buvau liūdnas, nepatenkintas, paniuręs, bet taip susi- 
domėjau pokalbiu, jog visos blogos mintys pranyko, aš 
pralinksmėjau. Lig tik aš tai pastebėjau ir atkreipiau dė- 
mesį į savo nuotaiką, savo jausmus, iškart tiesioginė po- 
tenciali savivoka pavirto paties savęs pažinimu arba ste- 
bėjimu (introspekcija), kur O stovi prieš S, kur mano Aš, 
taip sakant, suskaidytas į stebintį S ir stebimą O. Tai jau 
ne išgyvenimas, o dalykinis pažinimas. Tą patį galima 
sakyti ir apie mano jausmus, kurie lydi mano pažinimo 
akius ir veiksmus. Tuo momentu, kai aš juos išgyvenu, 
pavyzdžiui, kalbėdamas su nauju pažįstamu, sukėlusių 

manyje simpatijos jausmą, aš dažniausiai nemąstau apie 
juos, nekreipiu dėmesio į juos (neturiu jų akivaizdoje) 
ir galbūt tik vėliau, pokalbiui jau pasibaigus, grįždamas 
namo ir prisiminęs susitikimą su šituo žmogumi, aš įsisą- 
moninų savo išgyvenimus, savo įspūdžius, aš stebiu, ko- 
kius jausmus jis sukelia manyje, kaip jis savo pokalbiu 
pakeitė mano nuotaiką ir t. t., ir tik tada prisipažįstu, kaip 
malonu buvo su juo kalbėtis ir koks jis simpatiškas žmo- 
gus. Kai aš taip mąstau ir įsisąmoninu savo išgyvenimus, 
tai negalima sakyti, kad aš tiktai dabar sužinau, ko anks- 
čiau apskritai nežinojau, ko visiškai nebuvo mano sąmo- 
nėje. Ne, aš tik įsisąmoninu tai, kas jau buvo mano 
sąmonėje, ką aš jaučiau, bet ko anksčiau neturėjau aki- 
vaizdoje. Vadinasi, mano jausmo, nuotaikos, sąmonės ap- 
skritai stebėjimas nėra pirminis, jis remiasi pirmiau einan- 
čiu tiesioginiu šių būsenų nuvokimu, kuris lydi dalykinį 
pažinimą (vaizdinius, mintis), bet pats neturi dalykinio 
pobūdžio. 

Iš to, kas lig šiol buvo pasakyta, atrodytų, kad kaip 
tik psichiniai fenomenai (mūsų išgyvenimai) sudaro neda- 
lykinio pažinimo objektą, tuo tarpu dalykinis pažinimas 
apima fizinius reiškinius, kad vidinis pasaulis, vidinis 
patyrimas pagaunamas nedalykinio pažinimo, o išorinis 
pasaulis, priešingai, — dalykinio, taigi kad vidinis paty- 
rimas suponuoja vieną sąmonės nusistatymą, o išorinis — 
kitą. . 
Tačiau mes klystume, jei padarytume tokią išvadą. Pa- 
žinimo dalijimas į dalykinį ir nedalykinį nesutampa su 
patyrimo dalijimu į išorinį ir vidinį. Pavyzdžiui, mūsų 
vaizduotės ir atminties vaizdiniai yra psichiniai fenome- 
nai, bet mes pagaunamę juos tiktai dalykinio pažinimo 
aktui padedant. Antra vertus, yra ir tokių fizinių reiški- 
nių, kurių pažinimas suponuoja nedalykinį sąmonės nusi- 
statymą. Pavyzdžiui, tokiu būdu mes tiesiogiai pagauname 
ir juntame savo kūną. Mes galime pagauti savo kūną 
dvejopai: arba tokiu pat būdu kaip ir kitus kūnus, t. y. 
regėdami ar liesdami, arba tokiu būdu, kuriam kiti kūnai 
yra neprieinami, būtent, mes pagauname savo kūną vidi- 
niais organiniais jutimais; ir tiktai šie vidiniai organiniai 
jutimai leidžia mums skirti savo kūną nuo bet kokio kito 
kūno. Bet organiniai jutimai, ypač tie, kurie lemia bendrą 


296 


mūsų kūno būseną, yra labiau panašūs į jausmus negu 
į išorinius jutimus, jie neturi dalykinio pobūdžio; tai ne 
reiškiniai, bet išgyvenimai. 

Kažką panašaus mes pastebėsime, jei atkreipsime dė- 
mesį į tai, kaip mes pažįstame kitų žmonių ir apskritai 
kitų būtybių sielą, psichinį gyvenimą. Prisiminkime anks- 
čiau nurodytą pavyzdį. Mes kalbamės su žmogumi, kuris 
sukelia mumyse simpatijos jausmą. Šis simpatijos jausmas 
man padeda geriau suprasti mano pažįstamo mintis, jaus- 
mus, troškimus, polinkius, įsigilinti į jo psichinį gyvenimą 
ir tam tikru būdu dalyvauti jame, nes simpatija, savitar- 
pio suartėjimas, užuojauta baigiasi tuo, kad aš tarsi tiesio- 
giai išgyvenu, jaučiu tai, ką jaučia ir išgyvena kitas. Toks 
kitų žmonių sielos supratimas — tai labai įdomus ir mįs- 
lingas fenomenas. Paprastai jis mėginamas paaiškinti kaip 
analogijos samprotavimas. Aš žinau, kad mano jausmai, 
troškimai, nuotaika ir t.t. pasireiškia tam tikrais mano 
kūno judesiais, veiksmais, veido mimika, gestais ir t.t. 
Matydamas, kad kitas žmogus daro tokius pat gestus, kūno 
judesius, aš analogijos būdu išprotauju, kad jis išgyvena 
atitinkamus jausmus, troškimus, emocijas ir t. t. 

Bet šitas aiškinimas yra klaidingas, nes, pirma, tuos 
kūno judesius, kurie išreiškia tam tikras sielos emocijas, 
aš stebiu ne savyje, bet kituose, taigi aš negaliu remtis 
tuo, ką esu pastebėjęs savyje (tai jau suponuoja reflek- 
syvų aktą, kuris yra ne pirminis, bet antrinis) ir, antra, 
šitas supratimas yra tiesioginis ir vyksta jokiam sampro- 
tavimui (arba loginiam aktui) nedalyvaujant. Negalima 
tvirtinti, kad kitų žmonių sielos supratimas remiasi tuo, 
jog aš įsivaizduoju, ką turėčiau išgyventi, jei būčiau jų 
padėtyje. Žinoma, būna tokių atvejų, kada aš kito žmo- 
gaus išgyvenimus ir sielos pasireiškimus suvokiu ir su- 
prantu tokiu būdu. Tačiau tai būna tada, kai kitą žmogų 
suprasti man sunku ir reikia dėti tam tikras pastangas. 
Bet dažniausiai kitų sielos supratimas nesusiduria su kliū- 
timis, vyksta tiesiogiai ir nereikalingas vaizduotės pastan- 
gų. Kai aš užjaučiu kitą, simpatizuoju jo jausmams, ken- 
tėjimams, emocijoms ir t.t, tai aš nestatau savęs į jo 
vietą, aš apskritai nemąstau apie save, nesirūpinu savimi, 
man rūpi tiktai jo išgyvenimai, aš galiu save visiškai už- 
miršti ir įsigilinti į kito žmogaus jausmus, mintis, troški- 

mus, nors ir neidentifikuoju savęs su juo. Aprašyti šitą 
aktą labai sunku, bet, šiaip ar taip, galima sakyti, kad 
iš dalies siena, kuri skiria mane nuo kito žmogaus, pra- 
nyksta ir aš kažkokių būdu dalyvauju kito išgyvenimuo- 
se, ir dalyvauju tiesiogiai. O tiesiogiai dalyvauti kito iš- 
gyvenimuose aš negaliu statydamas jį prieš save. Kai tik 
šitas. priešingumas tarp mano Aš ir kito Aš išnyksta, ne- 
pasireiškia, kito išgyvenimai iš dalies pasidaro ir mano 
išgyvenimais (nors aš ir nepriskiriu kito emocijų savo 
Aš), ir tas kito išgyvenimų suvokimas ir supratimas re- 
miasi ne tuo, kad aš pagaunu tam tikrus reiškinius (kito 
žmogaus veiksmus, judesius, gestus ir t. t.), arba, tiksliau, 
ne tiktai šitų reiškinių pagavomis, bet visų pirma tam 
tikrais tiesioginiais išgyvenimais, t. y. pažinimu, kuris turi 
nedalykinį pobūdį. Tą patį reikia pasakyti ir apie visus 
tuos atvejus, kai mes pažįstame gyvenimą ir gyvenimo 
apraiškas, Ir čia šitas organiškos būties pažinimas ir su- 
vokimas remiasi tam tikrais tiesioginiais išgyvenimais ir 
todėl suponuoja nedalykinį pažįstančio subjekto sąmonės 
nusistatymą. Toks nedalykinis nusistatymas vaidina svar- 
bų vaidmenį ir estetinėje percepcijoje: Šita percepcija 
kaip tik pasižymi tuo, kad remiasi ypatingų sąmonės 
aktu — įsijautimu (vok. Einfūllung, rus. G4y6CTEO0G60KUE), 
dėl kurio estetinis objektas mums pasirodo kaip gyvas 
organizmas, kaip organiška vienybė, turinti ypatingą gy- 
venimą. Čia mes negalime sustoti prie estetinės percep- 
cijos smulkesnės analizės. Svarbu tiktai pažymėti, kad ir 
joje dalyvauja nedalykinis elementas, tam tikras išgyve- 
nimas, nuo kurio kaip tik ir pareina estetinis objekto po- 
būdis. Tai, kas buvo sakyta apie kitų sielos supratimą ir 
apie estetinę percepciją, galioja apskritai visiems tiems 
atvejams, kur pažinimo objektą sudaro dvasinės būties 
fenomenai arba dvasinės kultūros (socialinio gyvenimo, 
meno, moralės, religijos) fenomenai. Ir čia paprastos šių 
ienomenų percepcijos (stebėjimo) neužtenka, Visi šie 
fenomenai turi būti suprasti ir suvokti. Bet supratimas, 
Kaip mes jau matėme, negali apsieiti be tam tikro išgy- 
venimo, be vidinio patyrimo, kuris suponuoja nedalykinį 
sąmonės nusistatymą. 

Šita aplinkybė turi ypatingą reikšmę istorijai. Istorijos 
objektas — tai konkretūs kultūros įvykiai ir fenomenai. 

Ir jos uždavinys nesibaigia tuo, kad ji aprašo šiuos feno- 
menus, nustato jų chronologinę tvarką arba išaiškina jų 
priežastingumo ryšį. Svarbiausias istorijos uždavinys — 
suprasti šiuos fenomenus, įvertinti jų reikšmę ir įtaką, 
kitaip sakant, tai istorinių fenomenų interpretacija. Ir šita 
interpretacija remiasi jų supratimu, t.y. pažinimu, kurio 
šaltinis yra ne išorinės percepcijos, bet tam tikri išgyve- 
nimai, būtent tie išgyvenimai, kurie kyla, kai mes įsigi- 
liname į tiriamąją epochą ir mėginame ją atkurti savo 
vaizduotėje iš vidaus. Šita istorinio metodo ypatybė buvo 
ypač pabrėžta vokiečių psichologo ir filosofo V. Diltėjaus. 

Pagaliau sustokime dar prie vieno dalyko, kuris filo- 
sofijai yra labai svarbus. Tai vertybių pažinimas, tų kul- 
tūros vertybių, kurios sudaro etikos, estetikos, religijos 
filosofijos objektą. Vertybės — tai tie bendri pradmenys, 
kurie realizuojasi atskiruose konkrečiuose kultūros reiš- 
kiniuose ir padariniuose ir nuo kurių pareina šių konkre- 
čių fenomenų reikšmė ir vertė. Kiek vertybės yra bendri 
pradai, jos, kaip ir visi bendri principai, priklauso idealios 
būties sferai. Idealią būti mes pažįstame remdamiesi atski- 
rais konkrečiais atvejais, kuriais ji pasireiškia. Iš to aiškė- 
ja, kad vertybių pažinimas suponuoja pažinimą tokių kon- 
krečių atvejų, realių arba tiktai pramanytų, kuriais 
pasireiškia kaip tik tiriamoji vertybė, sakykim, dorovinė 
vertybė — gailestingumas arba sąžiningumas. Kadangi šių 
konkrečių atvejų (poelgių, kuriais pasireiškia grynas gai- 
lestingumas, sąžiningumas, nepareinantis nuo jokių egois- 
tinių akstinų) pažinimas remiasi supratimu, tai aišku, kad 
tokį supratimą suponuoja ir bendrų vertybių pažinimas. 
Aš negalių suprasti, kas yra gailestingumas kaip bendra 
dorovinė vertybė, vienu ar kitu konkrečiu atveju nepa- 
tyręs šios vertybės pasireiškimo (šis atvejis gali būti pra- 
manytas, vaizduotės padarinys, pavyzdžiui, jei toks gailes- 
tingumo aktas aprašytas kokiame nors romane; vaizduotė 
dažnai atstovauja realybei, atlieka jos funkcijas paty- 
rime). 

Iš to išeina, kad ir vertybių pažinimas negali apsieiti 
be vidinio patyrimo, be tam tikrų išgyvenimų, kuriais 
mes ne iš išorės pagauname vertybes, ne tiktai regime jas 
dvasios akimis, kaip regime kūno akimis spalvas, bet iš 
vidaus suvokiame, išgyvename jas, tam tikru būdu su 

jomis susiliesdami arba jose dalyvaudami. Todėl ir sako- 
ma, kad mes tik tada tikrai žinome, kas yra kuri nors 
vertybė, kai jaučiame ją, kai ji buvo vienaip ar kitaip 
realizuota mūsų vidiniame patyrime. Kas neturi tokio 
patyrimo, kas niekuomet nepajautė šios vertybės, to žino- 
jimas baigiasi tiktai abstrakčia ir, tiesą pasakius, tuščia 
vertybės sąvoka. Iš tikrųjų toks žmogus nesupranta šios 
vertybės esmės ir prigimties, jis, taip sakant, yra aklas 
šios vertybės atžvilgiu. 

Iš to, kas buvo sakyta, jau galima tvirtinti, kad neda- 
lykinis pažinimas, kuris remiasi ne tik reiškinių percep- 
cijomis, bet ir tiesioginiais išgyvenimais, atskiro žmogaus 
ir kultūros gyvenime turi svarbią reikšmę. Šis pažinimas 
yra susijęs su ypatingu nedalykiniu sąmonės nusistalymų, 
kur nėra priešingumo tarp S ir O (O neatskirtas nuo S). 

Mes matėme, kad daugelio reiškinių pažinimas remiasi 
nedalykiniu sąmonės nusistatymu ir tik tokiam sąmonės 
nusistatymui yra prieinamas. Bet reikia pažymėti, kad toks 
sąmonės nusistatymas ir visi jį atitinkantys turiniai yra 
ne pažinimas tikslia prasme, t.y. mokslinis pažinimas, 
o tiktai būtinas tokio pažinimo šaltinis. Mokslinis pažini- “ 
mas išreiškiamas sprendiniais ir suponuoja dalykinį są- 
monės nusistatymą. Todėl kai tik mėginame įsisąmoninti, 
koks yra mūsų išgyvenimų turinys, ką jie reiškia, t. y. 
kai tik apvelkame juos logine forma, mes būtinai, neiš- 
vengiamai pereiname nuo nedalykinio sąmonės Nnusista- 
tymo prie dalykinio. Svarbu tiktai žinoti, įsisąmoninti šį 
sąmonės nusistatymo pasikeitimą ir neužmiršti, kad nuro- 
dytais atvejais mokslinio pažinimo šaltinis yra nedalykinis 
žinojimas. 


VII. PASĄMONĖ 


Mes susipažinome su nedalykiniu pažinimu, kuris 
yra susijęs su ypatingu sąmonės nusistatymu, ir matėme, 
kad nedalykinis pažinimas yra mokslinio pažinimo šalti- 
nis, be kurio visa apimanti pažinimo sistema negali apsi- 
eiti, kad tam tikros būties sritys (pavyzdžiui, išgyvenimai) 
tiesiogiai prieinamos tiktai nedalykiniam sąmonės nusi- 
statymui, kuris pats nėra savarankiškas ir tampa pažinimu 


| 

tikslia prasme tik tada, kai pereiname prie dalykinio są- 
monės nusistatymo. Nedalykinio sąmonės nusistatymo 
analizė mus įtikino, kad sąmonė nėra toks paprastas da- 
lykas, kaip dažnai yra manoma, kad ji, priešingai, labai 
sudėtingas fenomenas ir reiškiasi Jabai įvairiomis formo- 
mis. Ypač svarbu, kad esama daug sąmoningumo laipsnių. 
Todėl negalima sakyti, kad yra tiktai sąmonė arba ne-są- 
monė, kad trečios galimybės, nieko vidurinio nėra ir ne- 
gali būti. Tarp sąmonės ir ne-sąmonės yra daug perėjimo 
laipsnių. Sąmoningumas pareina ne nuo vienos vieninte- 
lės, bet nuo daugelio sąlygų, todėl jis kinta, didėja arba 
mažėja, vienai ar kitai sąlygai kintant. Pavyzdžiui, mes 
vadiname žmogų nesąmoningu tais atvejais, kai jis nepa- 
jėgia atsakyti už savo elgesį, sakykim, jei jis yra pasi- 
gėręs, aistros pagautas ar dėl kurios nors kitos priežasties 
taip sujaudintas, kad nesupranta, neįsisąmonina, kokia 
jo veiksmų reikšmė, prie kokių padarinių jie veda. To- 
kiais atvejais sakoma, kad neveikia slopinimo centrai, ku- 
rie kontroliuoja ir cenzūruoja visus žmogaus žodžius ir 
veiksmus. Šiais atvejais nesąmoningumas reiškia, kad 
žmogus nieko nepastebi, nemato ir nesuvokia, nors jo 
pagavos ir jo veiksmai gali būti labai tikslūs ir tikslingi. 
(Pavyzdžiui, žmogus, kuris iš pavydo nužudo kitą žmogų 
ir kurio sąmonė taip susiaurėjusi, kad jis nepastebi ir 
nesuvokia nieko, kas neliečia jo aistros.) 

Arba kitas atvejis: būna tokių nervų centrų pažeidi- 
mų, dėl kurių ligonis nenustoja vieno arba kito iš savo 
intelektualinių sugebėjimų (pavyzdžiui, sugebėjimo kal- 
bėti, atminties), visi šie sugebėjimai pasilieka, bet jie 
sumažėję, sumenkėję. Tokie ligoniai nesugeba išeiti už 
realybės (tiesioginės tikrovės) ribų ir skaitytis su tuo, kas 
tikrai galima, o kas pramanyta ir egzistuoja tiktai vaiz- 
duotėje. Jie nesupranta jokių juokų ir nesijuokia todėl, 
kad tie juokai neatitinka tikrovės. Jų akiratis apribotas 
tuo, kas tiesiogiai liečia gyvenimą ir turi praktinės reikš- 
mės, kas susiję su gyvenimo reikalais ir interesais, jų pa- 
žinimas atlieka tiktai tarnybinę funkciją ir neįgyja sava- 
rankiškumo. Taigi jų sąmoningumas irgi susiaurėjęs, jie 
negali įsisąmoninti savo elgesio motyvų, vadovautis tam 
tikrais bendrais principais netgi tais atvejais, kada šios 
bendros sąvokos labai paprastos ir prieinamos net vai- 

kams, sakykim, tokios sąvokos, kaip dešinė, kairė ir pa- 
našios. Jie gerai orientuojasi erdvėje, bet paaiškinti, ko- 
kia kryptimi (į kairę ar dešinę) reikia eiti, kad pasiektum 
tam tikrą vietą, jie negali. Vadinasi, tokių žmonių sąmo- 
ningumas susiaurėjęs, sumažėjęs, bet ne ta pačia prasme 
kaip anksčiau nurodytais atvejais. 

Jei kalbėsime apie tokias būsenas, kaip sapnas, hipno- 
zė, lunatizmas, tai ir čia negalima tvirtinti, kad sąmonės, 
sąmoningumo nėra,— jis tiktai iš esmės pakitęs ir susiau- 
rėjęs. Todėl mums reikia išsiaiškinti, nuo kokių sąlygų 
pareina sąmoningumas (sąmonė) paprasta prasme ir, atsi- 
žvelgiant į tai, kokias skirtingas reikšmes gali įgauti są- 
moningumo ir nesąmoningumo terminai. 

Taigi ką tai reiškia: aš darau kažką (kalbu, rašau ir 
t. t.) sąmoningai, t. y. nesapnuodamas, nepasigėręs, aistros 
nesužadintas, ne hipnozės būsenoje ir t. t.2 Galima nuro- 
dyti tokius sąmoningo veikimo požymius: 

1. Sąmonė yra intencionali, ji nukreipta į tai, ką aš 
darau, mąstau, pagaunu. Objektas yra dėmesio fokuse 
arba centre. 

2. Aš žinau, kad tai darau aš, o ne kas kitas, ir žinau 
kodėl, kokiam tikslu aš taip veikiu. Mano veiksmas, 
poelgis pareina nuo manęs, nuo mano noro. Aš galių ir 
susilaikyti, ir pasielgti kitaip. Aš galiu ir savo noru pa- 
keisti sąmonės nusistatymą, nukreipti dėmesį į kitą daly- 
kąidr t.t. 

3. Remdamasis savo patyrimu aš šiek tiek žinau (įsisą- 
moninu), kokie bus mano veiksmų ir poelgių padariniai 
ir rezultatai (įvairiais atžvilgiais). Aš orientuojuosi dabar- 
tinėje savo padėtyje ir žinau, kaip ji susijusi su mano 
praeitimi ir ateitimi. Tai yra būtina sąmoningo gyvenimo 
vienybės ir tolydumo sąlyga. 

-4, Todėl visa, ką aš pagaunu, mąstau, išgyvenu, jaučiu 
ir t.t, labiau išsilaiko atmintyje. Atsiminimai, liečiantys 
šiuos įspūdžius, priklauso nuo manęs, aš galiu juos atkurti 
savo noru, | 

Iš to aiškėja, kad sąmonė gali būti apibūdinta remian- 
tis tokiomis jos savybėmis: 1) ji yra intencionali, centrinė 
(nukreipta į tam tikrą fokusą, objektą); 2) ji yra dalykinė 
(objektas stovi prieš subjektą ir yra atskiras nuo jo); 

3) ji yra iš dalies laisva aktualaus savo nusistatymo at- 
žvilgiu (ne visiškai įsitraukia į savo nusistatymą ir paskęs- 
ta jame, o pajėgia apsispręsti ir orientuotis aplinkiniame 
pasaulyje); 4) ji yra iš dalies priklausoma nuo pažinimo 
nusistatymo, nuo pažinimo tendencijos, t. y. nuo siekimo 
užvaldyti sąmonės turinius, užfiksuoti juos atmintyje (at- 
mintis, kaip ir dėmesys, savo esme yra aktyvi). Tokia 
sąmonė vadinama budimąja ir priešpriešinama nebudi- 
majai (sapnuojančiai, esančiai hipnozės būsenoje ir pana- 
Šiai). Pastaroji sąmonė vadinama neapsisprendžiamąja ir 
priešpriešinama apsisprendžiamajai (veikimo sąmonei, 
normaliam sąmoningumui). Pavyzdžiui, eidamas tam tik- 
rų keliu, aš galiu mąstyti, kalbėti apie kitus dalykus ir 
nekreipti į kelią dėmesio, tada kelias ir jo ypatybės bus 
ne sąmonės centre, o jos periferijoje, ir aš greičiausiai 
neįsiminsiu jo; bet jei eidamas stebiu, koks tas kelias yra, 
tai nors ir mąstau ar kalbu apie kitus dalykus, gauti įspū- 
džiai užsifiksuos mano atmintyje. 

Tais atvejais, kai katros iš nurodytų savybių, kurios 
tik iš dalies susietos viena su kita, trūksta, budimoji sąmo- 
nė keičiasi ir palaipsniui arba staiga gali pereiti į nebu- 
dimąją sąmonę. Tą patį galima pasakyti apie apsispren- 
džiamosios sąmonės perėjimą į neapsisprendžiamąją. 
Tarpiniai laipsniai gali būti vadinami pusiausąmone, o la- 
biausai nuo normalios sąmonės nutolęs, paskutinis jos 
laipsnis — tai pasąmonė, kuri normalios sąmonės atžvil- 
giu yra ne-sąmonė. 

Aptarkime kai kuriuos sąmonės (ir pasąmonės) laips- 
nius. Sakykim, sąmonė necentrinė, nenukreipta į patį 
objektą, nors objektas ir įeina į sąmonės lauką. 1. Vie- 

nais tokiais atvejais žmogus žiūri į kokį nors objektą, 
bet jo nemato, nes jo dėmesys nukreiptas į kitą dalyką 
(jis mąsto apie ką nors kita). 2. Kitais tokiais atvejais 
žvilgsnis praslysta objekto paviršiumi, jis išsiblaškęs, 
nekoncentruotas ir nieko nepastebi, todėl neįsišaknija 
atmintyje. Kad žmogus vis dėlto kažką mato, kažką pa- 
gauna, liudija tai, kad jis paskui, esant palankioms sąly- 
goms, prisimena matęs toki reiškinį ar dalyką. Tą patį 
galima sakyti ir apie girdėjimą: ir čia pasitaiko, kad žmo- 
gus pagauna garsus, bet jų negirdi ir tik paskui įsisąmo- 
nina, kad buvo tai girdėjęs. 3. Psichologiniai bandymai, 
liečiantys vadinamąjį sugebėjimą pastebėti (vok. Merk- 
fūhigkel), t.y. sugebėjimą pastebėti ir atkurti tai, kas 
buvo pagauta viena ar kita jusline percepcija, parodo, 
kad žmogus pagauna (mato, girdi ir t.t.) daugiau negu 
stebi ir išlaiko atmintyje. Aiškiausiai tai pasireiškia tais 
atvejais, kai percepcija trunka labai trumpą laiką (kurią 
nors sekundės dalį). Kadangi čia netrūksta nei sąmonės, 
nei dėmesio (kaip aukščiau nurodytais atvejais), tai aiškų, 
kad juslinis įspūdis ir šio įspūdžio įsisąmoninimas yra 
ne tas pats dalykas, kad įsisąmoninimui reikia tam tikro 
laiko, taigi tam tikro laiko reikia ir pažinimui tikslia pras- 
me, t. y. tokiam, kuris yra logiškai formuotas ir išreikštas. 
Tai atvejai, kai pasireiškia neapsisprendžiamoji sąmonė, 

Neapsisprendžiamoji sąmonė yra už dėmesio ribų tik 
tada, kai ji periferiška, t. y. kai ji apima tai, kas neįeina 
į dėmesio centrą, bet kas vis dėlto pagaunama ir suvo- 
kiama. Čia nėra centrinio dėmesio, todėl nėra įsisąmoni- 
nimo. Čia neveikia aktyvi atmintis, o tiktai pasyvi (mes 
atsimename ir tai, į ką nebuvome kreipę dėmesio). Bet 
neapsisprendžiamoji sąmonė gali būti ir susijusi su dėmę- 
siu ir net su dideliu dėmesio įtempimu. Tai būna visais 
tais atvejais, kai mes atliekame kokį nors sudėtingą dar- 
bą, kuris susideda iš daugelio skirtingų aktų ir veiksmų 
(judesių), ir kai budimoji sąmonė nulemia tiktai bendrą 
darbo kryptį ir vadovauja bendrai jo eigai, tuo tarpu 
atskiri darbo aktai (judesiai) atliekami iš tam tikro fizinio 
ar psichinio automatizmo. Paprastai sakoma, kad visi au- 
tomatiški veiksmai yra nesąmoningi. Bet tai neteisinga, 
nes automatiški veiksmai remiasi tam tikrais įspūdžiais 
ir šiems įspūdžiams kintant taip pat tikslingai kinta. Šitas 

jų tikslingumas liudija, kad čia dalyvauja ir sąmonė, bet 

tik neapsisprendžiamoji sąmonė. Pavyzdžiui, tokie sudė- 

tingi veiksmai, kaip skambinimas iš gaidų, mašinraštis, 

arba sporto veiksmai, kaip imtynės, boksas, tenisas, gali , 
sėkmingai vykti tik tada, kai mes tiksliai pagauname tuos 

įspūdžius, į kuriuos turime tinkamai reaguoti (raumenų 

jutimai, garsai, gaidų ir jų kombinacijų vaizdai ir t. t.). 

Bet visi šitie įspūdžiai pagaunami tik tiek, kiek tai reika- 

linga tinkamai reakcijai sukelti. Šie pagavimai nėra sava- 

rankiški, sąmonė nesustoja ties jais, jie yra tik tam tikrų 

reakcijų signalai, ženklai. Todėl mes jų neįsisąmoniname, 

jie nepasiekia dalykinio aiškumo ir ryškumo. Pavyzdžiui, 

aš girdžiu, kad laikrodis muša dvylika; aš galiu tai taip 

pagauti, kad įdėmiai klausau ir girdžiu kiekvieną laikro- 

džio dūžį ir juos skaičiuoju; arba tai man gali būti tiktai 

signalas, kad paskaita pasibaigė ir laikas eiti namo, pie- 

tauti ir t.t. Pastaruoju atveju pagavimas bus visiškai ki- 
toks — greitai praeinantis, neišskaidytas, neturįs savaran- 
kiško reiškinio pobūdžio. 

Apsisprendžiamosios ir neapsisprendžiamosios sąmonės 
skirtumas atskleidžia, kodėl labai dažnai žmogus gerai 
moka daryti kokį nors (amato, meno, sporto) dalyką, bet 
negali paaiškinti, kaip jis tai daro. Jis neįsisąmonina savo 
veiksmų ir dėl to negali jų analizuoti. Todėl ne kiekvie- 
nas mokslininkas, menininkas, amatininkas, sportininkas 
yra kartu ir geras pedagogas. Visa, kas sakyta apie jude- 
sių ir išorinių veiksmų automatizmą, mutatis mutandis 
galioja ir intelektualiniams veiksmams, pavyzdžiui, mate- 
matikoje skaičiavimui, visokiems moksliniams ir filosofi- 
niams samprotavimams, kur automatizmas pasireiškia visų 
pirma tam tikru sąmonės nusistatymu (į ką ji nukrypsta, 
ką stebi, iš kokios šalies žiūri ir t.t.). Yra žmonių, kurie 
moka skaičiuoti kalbėdamiesi su kitu žmogumi, klausy- 
damiesi kito ir t.t. Bet tokia neapsisprendžiamoji sąmonė 
tik tol yra budimosios sąmonės rūšis, kol ji dar nėra visiš- 
kai praradusi ryšio sų aplinkiniu pasauliu, su realybe ir 
dar pajėgia keisti savo nusistatymą, dėmesio fokusą, regė- 
jimo ar mąstymo planą ir t.t. Tada patyrimo ir sąmonin- 
go gyvenimo vienybė išlieka. Bet kai tik sąmonė paskęsta 
tam tikrame darbe arba objekto nagrinėjime, kai žmogus 
užmiršta visą aplinkinį pasaulį ir patį save, kai objektas 

jį užvaldo ir prikausto jo dėmesį, taigi kai sąmonė pra- 
randa sugebėjimą keisti savo nusistatymą, atsikratyti nuo 
objekto ir savo noru apsispręsti, — tai tokia sąmonė jau 
artima nebudimajai sąmonei. Ji panaši į sapną, hipnozę 
tuo atžvilgiu, kad čia iš dalies nutrūksta ryšys su visu 
kitu patyrimu ir realybe, ir žmogus, kai šitas sąmonės 
nusistatymas baigiasi, taip sakant, pabunda, atsipeiki, 
tarsi grįždamas iš kito pasaulio. Žinoma, šitas sąmonės 
atitrūkimas nuo visos kitos realybės gali būti didesnis 
arba mažesnis, jis gali reikštis įvairiais laipsniais. Bet tą 
patį galima sakyti ir apie miegą, hipnozę ir kitas panašias 
būsenas. Jr čia būna skirtingų atitrūkimo nuo realybės 
laipsnių. Sakykim, pabudęs aš nežinau, kur esu, negaliu 
iškart orientuotis arba be jokių pastangų pereinų prie 
realaus gyvenimo; arba: miegodamas aš nieko nesuvokiu, 
kas dedasi aplinkui, o kai kada, priešingai, beveik viską 
girdžiu ir suvokiu, ar bent tam tikrus įspūdžius, kurie 
man yra reikšmingi, į kuriuos nukreiptas sąmonės nusi- 
statymas (pavyzdžiui, motina tuojau pabunda, kai tik iš- 
girsta vaiko verksmą, tuo tarpu neišgirsta kito, didesnio 
triukšmo). Mieganti dėmesio įtempimas, įspūdžių aišku- 
mas ir skaidrumas gali būti labai didelis, ir vis dėlto, jei 
ryšys su visu kitu patyrimu ir gyvenimu (su budimąja 
sąmone) yra nutrūkęs, tai pabudus labai sunku atsiminti 
ir atkurti tai, kas buvo patirta ir išgyventa. Sąmonė šiuo 
atveju yra nelaisvėje, ji objekto (minčių, interesų, aist- 
ros) valdžioje. Todėl ji ir negali pati apsispręsti. Tokiai 
jos būsenai pakeisti reikalinga kokia nors išorinė prie- 
žastis. Kuomet santykis su visu kitu gyvenimu pertrauk- 
tas ir pats subjektas jokiu būdu negali jo atstatyti, atsi- 
randa asmenybės susiskaldymas, kuris jau yra tam tikras 
psichinis nenormalumas (liga). 

Pagaliau tokiai neapsisprendžiamajai sąmonei priklau- 
-so ir ta nedalykinė sąmonė, apie kurią mes kalbėjome 
anksčiau ir kuria remiasi nedalykinis pažinimas. Ji daž- 
niausiai artima periferinei sąmonei, nes yra neintencio- 
nali ir nesavarankiška, bet susijusi su intencionalia ir da- 
lykine sąmone ir ją lydi. Tačiau ji skiriasi nuo paprastos 
periferinės sąmonės tuo, kad patys aktai ir išgyvenimai, 
kurie pasireiškia šioje nedalykinėje sąmonėje, priklauso 
ne tam pačiam objektui, į kurį sąmonė nukreipta, kuris 

jai rūpi, bet sudaro, taip sakant, užpakalinį foną, taigi 
priklauso kitam sąmonės lygmeniui arba matmeniui. Kaip 
mes jau matėme, tiesioginiai išgyvenimai, jausmai, nuo- 
taikos ir t.t. įeina į sąmonės sferą, priklauso jai, bet pa- 
paprastai neįsisąamoninami (nestatomi prieš mūsų Aš) 
ir suvokiami tik netiesiogiai, kiek jie atsispindi tuose 
objektuose arba veiksmuose, į kuriuos sąmonė yra nu- 
kreipia. 

Visi nurodyti atvejai, kur sąmonė yra neapsispren- 
džiama, paprastai priskiriami ne-sąmonei (sferai be sąmo- 
nės). Bet kadangi sąmonė čia yra, tiktai reiškiasi žemes- 
niais laipsniais arba kitokiomis negu paprastos apsispren- 
džiamosios sąmonės formomis, tai geriau tuos atvejus 
žymėti pasąmonės terminu, nors ir šitas terminas šiek tiek 
platesnis, nes pasąmonė apima ir tokius psichinius feno- 
menus, kurie reiškiasi aktualiame psichiniame gyvenime, 
tiktai netiesiogiai, kaip, pavyzdžiui, tie iš sąmonės išstumti 
vaizdiniai, tendencijos, troškimai ir t. t., kuriuos nagrinėja 
Z. Froidas ir jo mokykla ir kurie gali būti atskleisti arba 
hipnozės, arba psichoanalizės būdu. 

Bet tai klausimai, kurie gnoseologijos tiesiogiai ne- 
liečia. Mums čia svarbu nustatyti tiktai tris dalykus. 
1. Sąmonė turi labai sudėtingą struktūrą ir gali reikštis 
įvairiausiomis formomis; todėl ir egzistuoja skirtingi są- 
moningumo laipsniai. 2. Galima skirti įvairias sąmonės 
rūšis, bendriausių požiūriu — sąmonę tikslia žodžio reikš- 
me ir pasąmonę. Šiaip ar taip, ta pažiūra, kuri dar neseniai 
viešpatavo filosofijoje ir buvo laikoma kritiška,— kad vi- 
sas psichinis gyvenimas yra sąmoningas paprasta prasme 
(turima galvoje budimoji sąmonė),— neatitinka faktų ir yra 
pasenusi. Anira vertus, ir buvusi kai kurių filosofų, ypač 
E. Hartmano, pažiūra, kuri pripažįsta psichinių fenomenų 
be sąmonės buvimą, taip pat netiksli, nekritiška, nes ji 
ignoruoja ryšį tarp sąmonės ir ne-sąmonės, jų tarpinius 
laipsnius. Ne-sąmonės sąvoka gali būti pakeista tinka- 
mesne — pasąmonės — sąvoka. 3. Mūsų pažinimas parei- 
na nuo sąmonės formų ir nusistatymų, ir jis turi kreipti 
į juos ypatingą dėmesį, jei nori apimti visus mūsų pasau- 
lio fenomenus. Juk, kaip mes matėme, ne visi fenomenai 
prieinami tam sąmonės nusistatymui, nuo kurio priklauso 
mokslinis pažinimas. 

VIII. TIESOS PROBLEMA 


1. Tiesos kriterijus. Skepticizmas ir relialyvizmas 


Išnagrinėję žinojimo struktūrą, paskui pažinimo san- 
tykį su subjektu ir su objektu ir pagaliau pažinimo šalti- 
nius bei rūšis, mes dabar pereiname prie gnoseologijos 
problemos, kuri buvo nurodyta kurso pradžioje, — tiesos 
problemos. Tiriant pažinimą, negalima nekalbėti apie tie- 
są. Savo prasme, savo tikslu pažinimas turi būti teisingas, 
t. y. atitikti tikrovę, tikrą dalykų padėtį. Teisinga turi būti 
ir pirminė intuicija (percepcija), ir logiškai formuotas žino- 
jimas (mąstymas). Ši problema nėra tiktai teorinė. Tiesa 
kartu yra ir tam tikra dorovinė vertybė, kuri žmoguje 
pasireiškia kaip teisingumas ir tam tikra valios savybė. 
Bet ir tiesa dorovine prasme jau suponuoja teorinę tiesą, 
nes tai valios nukreiptumas į tiesą, į tai, kas iš tikrųjų 
yra. Taigi pagrindinė problema yra teorinė. Kad tiesa, 
tikras žinojimas yra viena iš svarbiausių kultūros verty- 
bių — tai jau kitas dalykas, kita problema, kurį nepri- 
Klauso gnoseologijai. 

Tiesos problema kyla dėl to, kad pažinimas savo esme 
yra pažinimas tikrovės, būties — realios arba idealios 
(fizinio daikto, reiškinio, psichinio fenomeno, išgyvenimo, 
minties, dėsnio, idėjos, skaičiaus ir kt.). Objektas yra duo- 
tas sąmonei, o ne jos gaminamas (tai ir reiškia objekto 
transcendentiškumą). Teisingas yra ne pažįstamas objek- 
tas, ne daiktas arba pati dalykų padėtis, o į juos nukreip- 
tas, turintis juos akivaizdoje pažinimas. Tiesa pareina 

| nuo to, ar pažinimas atitinka objektą (tikrovę). Vadinasi, 
: tai ne psichologinė, o tipiškai gnoseologinė problema. 
Jei pažinimas savo esme yra teisingas, tikras, tai ne- 
teisingas arba klaidingas pažinimas yra tiktai tariamas 
| pažinimas, t. y. jis pretenduoja būti pažinimu, bet iš tik- 
rųjų juo nėra. Ir klaidingas pažinimas yra galimas tiktai 
tiek, kiek jis mano esąs teisingas. Bet jei būna ir klaidin- 
gas pažinimas, tai kyla klausimas, kaip galima teisingą 
pažinimą skirti nuo neteisingo, koks yra tiesos kriterijus, 
t.y. tas požymis, kuriuo ji skiriasi nuo netiesos. Arčiau 
įsižiūrėjus galima pamatyti, kad paprastai tiesos problema 
! keliama ne visai teisingai. Pagrindinis klausimas yra ne tai, 

kas yra tiesa, koks jos kriterijus, bet kas yra neliesa, klai- 
da, iš kur ji kyla, kodėl ji yra galima ir koks jos kriterijus. 
Iš tikrųjų pirmiausia žmogus susiduria ne su tiesos, 0 su 
klaidos problema. Tiesos klausimas pasidaro aktualus, 
tampa mąstymo objektu tada, kai žmogus įsitikina, kad 
pažinimas kai kada būna ir klaidingas, neatitinka savo 
tikslo. Vadinasi, pirminė problema yra netiesos problema, 
Ne tiesa reikalinga išaiškinimo, o netiesa, klaida. 

Kai pažinimas vyksta normaliai, be didesnių kliūčių, 
t.y. kai jis tinkamai atlieka savo praktinę funkciją (mat 
pirmykštis pažinimas tarnauja praktiniams žmonių reika- 
lams), tai žmogus nekreipia į jį dėmesio. Jis ima domėtis 
tiesos arba netiesos klausimu tada, kai vienu ar kitų at- 
veju suklysta, įkliūva į klaidą ir šita klaida nemaloniai 
atsiliepia jo gyvenime, sukelia nemalonių padarinių. Tik- 
tai skirtumas tarp tiesos ir netiesos tampa jam reikšmin- 
gas ir svarbus. Iš to aiškėja, kad tiesos problema kyla 
ne iš abejonės, ar pažinimas yra tikras ir ar tiesos paži- 
nimas apskritai yra galimas, o iš klausimo, kokiais atve- 
jais ir kodėl pažinimas yra negalimas ir atsiranda klaida. 
Vadinasi, tiesos problema remiasi ta mintimi, kad apskri- 
tai, iš principo tiesos pažinimas yra galimas. Taigi abejonė 
liečia ne patį pažinimą, bet tik būtinas jo sąlygas. 

Kyla klausimas, kodėl paprastai tiesos ir jos kriteri- 
jaus problema formuluojama kitaip, iš kur atsiranda skep- 
ticizmas, kuris abejoja kaip tik pažinimo galimumu. Pa- 
žiūrėkime, kokie yra pagrindiniai argumentai, kuriais 
remiasi skepticizmas neigdamas 1) tiesos pažinimo ir 
2) tiesos kriterijaus galimumą. 

Skepticizmo išeities taškas yra tos klaidos ir iliuzijos, 
į kurias pakliūva mūsų juslinės pagavos (percepcijos). 
Šios klaidos ir iliuzijos įtikina mus, kad mūsų percepcijos 
pareina ne tik nuo objekto, bet ir nuo subjekto, taigi kad 
jos subjektyvios, ir subjektyvios ne tik ta prasme, jog 
jos pareina nuo subjekto apskritai, bet kaip tik nuo atski- 
ro, konkretaus subjekto, jo prigimties, ypatybių, būsenų 
ir t.t. Iš to jau senovėje buvo padaryta išvada, kad tiesa 
yra ne tai, kas atitinka tikrovę, bet tai, kas man, t. y. 
kiekvienam individualiam subjektui, pasirodo. Todėl nėra 
vienos visiems bendros ir vienodos objektyvios tiesos, 
bet kiekvieną individą atitinka ypatinga individuali tiesa. 

(“ Tačiau kadangi ir individas gyvendamas nepasilieka visą 


laiką tas pats, jo būsena kinta, tai ir atskiram individui 
nėra vienos tapačios tiesos. Jis laiko tiesa tai, kas jam 
taip pasirodo atskiru momentu arba atveju. Aišku, kad 
toks tiesos supratimas yra ne kas kita, kaip jos neigimas, 
nes tiesa, kuri pareina nuo grynai subjektyvių sąlygų ir 
nuolat keičiasi, yra ne tiesa, o tiesos iliuzija. Kitaip sa- 
kant, tokios tiesos neįmanoma atskirti nuo netiesos (klai- 
dos), nes tai, kas vienam yra tiesa, kitam bus netiesa, ir 
kas vienu momentu teisinga, kitu momentu bus klaidinga. 
“| Tai mums parodo, kad 1) tiesa savo esme yra inter- 
subjektyvi ir .mažų mažiausiai šia prasme objektyvi, t. y. 
nepareina nuo individo nuožiūros, visi individai turi ją 
pripažinti vienodai, ir todėl 2) tiesa nepareina nuo laiko, 
ji lieka visuomet ta pati, net tais atvejais, kai ji liečia 
kokį nors atskirą konkretų faktą. Pavyzdžiui, tai, kad 
Pirmasis pasaulinis karas prasidėjo 1914 metų rugpjūčio 
1 dieną, yra atskiras individualus faktas, bet tas sprendi- 
nys, kuris konstatuoja šitą faktą, nepriklauso nuo laiko, 
jis yra ir visuomet bus teisingas, nes jei pasirodytų, kad 
jis yra neteisingas, tai reikštų, kad jis ir anksčiau buvo, 
ir visuomet bus neteisingas. Taigi tiesa — ideali būtis, ji, 


| kaip ir kiekviena ideali būtis, pasižymi bendrumu nuro- 


dyta prasme (yra intersubjektyvi ir galioja visiems), ir 


"todėl skepticizmo pažiūra, kuri neigia tiesą, turi remtis 


, kaip tik empiristiniu, subjektyviuojų idealizmu, nes tik 


t 
į toks idealizmas šalina objektyvią tiesos reikšmę, Priešin- 
; gai, I. Kanto transcendentalinis idealizmas ir apskritai 
| kiekviena idealizmo forma, kuri pripažįsta kokį nors bend- 
| rą ir būtiną pažinimo pamatą, sakykim, visiems žmonėms 
bendrą proto prigimtį arba sąmonės struktūrą, nepriešta- 
rauja intersubjektyvios tiesos sąvokai ir gali būti su ja 
suderinta, Intersubjektyvi tiesos galia gali būti pagrįsta 
ne tik tuo, kad pažinimas atitinka pačią savarankišką 
realybę (I. Kanto daiktą patį savaime), bet ir tuo, kad 
. jis atitinka tas būtinas sąlygas, kurios išplaukia iš visiems 
į subjektams bendros proto arba sąmonės struktūros. Trans- 
i cendentalinis idealizmas pripažįsta intersubjektyvią tiesą, 
/ bet supranta ją idealistiškai, taigi apriboja jos galią reiš- 
' kinių pasauliu. 
Gnoseologijai iškyla klausimas, kokį pobūdį — trans- 

cendentinį ar imanentinį — turi tiesa, t. y. kokį atitikimą 
ji išreiškia: ar pažinimo ir transcendentinio objekto atiti- 
kimą, ar jo ir imanentinio objekto (reiškinių) atitikimą. 
Šio klausimo sprendimas pareina nuo to, kaip mes apskri- 
tai žiūrime į pažinimą: ar kaip į transcendentinį aktą (kaip 
tvirtina realizmas arba ontologizmas), ar kaip į imanen- 
tinį aktą (kaip mano idealizmas). Šita problema buvo mūsų 


anksčiau nagrinėta, ir tada mes esame išsiaiškinę, kodėl . 


„pažinimas turi būti laikomas transcendentiniu aktu, Rem- 
damašis tokiu pažinimo akto supratimu, skepticizmas ir 
stengiasi įrodyti, kad tiesos kriterijaus negali būti, nes 
jei mes ir pažintume pačią tikrovę, negalėtume tuo įsiti- 
kinti, t. y. patikrinti, ar iš tikrųjų mūsų pažinimas atitinka 
tikrovę. Tiesos kriterijus galįs būti arba imanentinis, arba 


transcendentinis, t. y. jis priklauso arba subjekto sąmonei, 


arba pačiai realybei. Pastaruoju atveju mes negalėtume - 


juo naudotis, nes jis būtų mums neprieinamas. Bet ir pir- 
muoju atveju jis nebūtų mums naudingas, nes, priklau- 
sydamas imanentinei sąmonės sferai, jis negalėtų paro- 
dyti, ar mūsų pažinimas atitinka, ar neatitinka tikrovę. 
Todėl ir teigiama, kad neįmanoma patikrinti pažinimo 
tiesos, taigi kad tiesos kriterijaus apskritai negali būti. 
Prieš kritikuodami šitą skepticizmo samprotavimą, nei- 
giantį tiesos kriterijų, nurodysime dar kitas pažiūras, ku- 
rios yra artimos skepticizmui, vis dėlto esmingai ski- 
riasi nuo jo. Tai tos pažiūros, kurios neigia absoliučią 
tiesos reikšmę (galią) ir laiko ją reliatyviu dalyku. Jos 
grindžiamos tuo, kad pažinimas yra nesavarankiškas, kad 
jis visų pirma tarnauja praktiniams gyvenimo reikalams 
ir vertinamas pagal tai, kaip atlieka šią savo funkciją. 
Jeigu pažinimo vertė priklauso nuo jo praktinės vertės ir 
tinkamumo, tai, kintant aplinkiniam pasauliui ir gyvenimo 
sąlygoms, kintant žmogaus reikalams, interesams ir polin- 
kiams, kinta ir jo pažiūra į tiesą. Tokiam gnoseologiniam 
relialyvizmui dabartinėje filosofijoje aistovauja ypač dvi 
jos srovės — pragmatizmas (V. Džeimsas, F. Šileris, 
Dž. Diujis) ir ekonomizmas (E. Machas); pastarajam arti- 


mas H. Faihingerio fikcionalizmas (Philosophie Als-Ob). 
Pragmalizmo pažiūra remiasi tuo, kad, žmogui gyve- : 


nant ir prisitaikant prie aplinkos, atsiranda ir išsiplėtoja | 
tam tikri įpročiai, kurie sąlygoja jo elgseną ir daro ją : 

tikslingą (gyvenimo atžvilgiu). Šiais veikimo būdais ir 
tendencijomis remiasi ir žmogaus pažinimas, ypač jo min- 
tys, kurios liečia gamtos reiškinių pastovumą ir jos dės- 
nius. Mokslinio pažinimo prigimtis yra grynai praktinė, 
biologinė, Gamtos dėsniai — tai visų pirma bendros tai- 
syklės, kurios mums nurodo, kaip reikia elgtis su aplin- 
kinio pasaulio daiktais ir kokie mūsų veikimo padariniai 
turi būti laukiami, Šios taisyklės nepastovios, jos kinta, 
kai tik nustoja savo praktinės reikšmės, t. y. nepajėgia 
tinkamai vadovauti mūsų elgsenai. Todėl negalima sakyti, 
kad gamta priklauso nuo tam tikrų nekintamų dėsnių — 
šie dėsniai irgi yra ne kas kita, kaip tam tikri šiek tiek 
pastovūs įpročiai. Kadangi jų pastovumas yra tiktai relia- 
tyvus, tai kartu su jais turi kisti ir mūsų pažinimas, kuris 
todėl taip pat yra reliatyvus ir nepasiekia jokios absoliu- 
čios ir amžinos tiesos. 

Ekonomizmas tiesos kriterijumi taip pat laiko praktinę 
pažinimo vertę ir tinkamumą, bet ši požiūrį pamatuoja 
šiek tiek kitokiu būdu. Jis taria, kad pažinimas, 'ypač 
tobuliausia jo forma — mokslinis pažinimas, — remiasi 
bendromis sąvokomis ir sprendiniais. Kaip tik sąvokų ir 
sprendinių bendrumas turi didžiausią praktinę vertę ir 
reikšmę, nes jis leidžia mums iškart vienu terminu, vienu 
ženklų aprėpti neribotą panašių fenomenų arba daiktų 
kiekį. Todėl pažinimas plėtodamasis visuomet pereina nuo 
mažiau bendrų sąvokų ir posakių prie bendresnių ir ap- 
skritai stengiasi pasiekti didžiausią bendrumą. Vadinasi, 
mokslinė sąvokų vertė pareina nuo to, kiek jos tinka ar 
netinka tam tikrai fenomenų klasei aprėpti, apimti. To ir 

Msąlygojama pažinimo tiesa, kuri, matyt, tėra reliatyvi. Mes 
laikome kurią nors sąvoką teisinga tol, kol mums pavyks- 
: ta surasti kitą sąvoką, kuri tinkamesnė, t. y. leidžia apimti 
;dar platesnę fenomenų grupę ir pažinimo arba mąstymo 
ekonomijos atžvilgiu yra vertingesnė. Aišku, kad toks 
ekonomijos kriterijus tėra reliatyvus ir negali būti sude- 
zinias su nuomone, kuri pripažįsta, kad galutinis pažini- 
mo tikslas — tai absoliuti objektyvi tiesa. 

Pagaliau fikcionalizmas pabrėžia tą aplinkybę, kad 
mokslinė sąvokos vertė visai nepareina nuo to, ar ji (jos 
turinys) atitinka realybę. Tai mums liudija mokslo tyrinė- 
jimuose labai dažnai vartojamos fikcijos, t. y. tokios supo- 

zicijos, apie kurias mes žinome, kad jos neatitinka tikros 
dalykų padėties, bet kuriomis vis dėlto naudojamės, nes 
jos suteikia pažinimo procesui tam tikrą patogumą, pa- 
lengvina jį. Kurdami hipotezes, mes remiamės tam tikro- 
mis fenomenų analogijomis su tokiais reiškiniais arba 
procesais, kurie mums yra gerai žinomi ir lengvai įsivaiz- 
duojami. (Pavyzdžiui, I. Niutono šviesos hipotezė, kuri 
šviesos plitimą palygina su skysčio tekėjimu.) Ar šitos 
analogijos iš tikrųjų atitinka tikrovę ir apibūdina tiria- 
mųjų reiškinių esmę, tai mums nerūpi. Mes žiūrime į juos 
taip, tarsi reiškiniai vyktų tokiu būdu, kaip tvirtina duo- 
toji analogija, jei tiktai šita analogija leidžia mums nusta- 
tyti tiriamųjų fenomenų dėsningumą (t.y. reliatyvų tam 
tikro ryšio pastovumą ir pasikartojimą), taigi juos val- 
dyti, jais naudotis. Pagaliau fikcionalizmas mano, kad 
visi pagrindiniai mąstymo principai, visos vadinamosios ; 
kategorijos (ir, žinoma, visos mokslų hipotezės) yra ne | 
kas kita, kaip tokios fikcijos, tinkamos orientuotis realy- 
bėje. Taigi ir čia tiesos kriterijus yra suprantamas relia- 
tyvistiškai, 

Visos nurodytos pažiūros neprieštarauja viena kitai, 
nešalina viena kitos, bet gali būti gerai suderintos, nes 
jos, nors pažinimo ir tiesos reliatyvumą nušviečia iš įvai- 
rių pusių, remiasi tuo pačiu pagrindu — praktine pažini- 
mo reikšme ir verte. ||| 7 t 

"Ar šios teorijos iš tikrųjų įrodo absoliučios ir objekty- 
vios tiesos negalimumą? O galbūt jos vis dėlto nesą- 
moningai suponuoja tokios tiesos buvimą? Negalima 
neigti, kad visos šios pažiūros turi tam tikrą pamatą ir 
teisingai nušviečia tam tikrą pažinimo aspektą. Mokslas 
iš tikrųjų dažnai naudojasi vadinamomis darbo fikcijomis, 
t. y. tokiomis hipotezėmis, dėl kurių iš anksto yra žinoma, 
kad jos neatitinka tiksliai tikrovės. Taip pat reikia pri- 
pažinti, kad kiekviena bendra sąvoka, kuri leidžia mums 
iškart aprėpti neribotą vienodų ar panašių reiškinių kiekį, 
labai palengvina tikrovės pažinimą ir realizuoja intelek- 
tualinių jėgų ekonomijos principą. Pagaliau ir pragmatiz- 
mas yra teisus pabrėždamas mokslinio pažinimo ryšį su 
praktiniais gyvenimo reikalais ir tvirtindamas, kad kiek- 
vienos hipotezės teisingumas (tai, ar ji atitinka tikrovę) 
sąlygojamas jos vaisingumo, t. y. kiekio tų iš jos išplau- 

kiančių išvadų, kurios mums aiškina realybės reiškinius 
ir leidžia pažinti būtinus jų ryšius bei santykius. Bet jei 
taip, tai argi iš to jau galima teigti, kad tiesa tėra relia- 
tyvus dalykas ir pareina nuo nuolai kintančių sąlygų? 
Tarkime, kad, kurdamas hipotezes ir apskritai sąvokas, 
mokslas vadovaujasi vien patogumo principu, o ne tuo, 
ar tos hipotezės bei sąvokos atitinka tikrovę. Mes galime 
klasifikuoti reiškinius taip, kaip klasifikuojame bibliote- 
koje knygas (taip, kad jomis būtų patogu naudotis). Kny- 
gas galima sudėlioti arba pagal abėcėlę (autorių pavar- 
džių), arba sistemiškai, atsižvelgiant į jų turinį, arba 
chronologiškai, atsižvelgiant į tai, kada jos išleistos, arba 
remiantis tuo, kokia kalba jos parašytos ir t.t. Vienais 
atvejais vienas klasifikacijos principas gali pasirodyti pa- 
togesnis, kitais — kitas, todėl atrodo, kad kiekvienų atve- 
ju klasifikacijos principas yra grynai subjektyvus ir par- 
eina išimtinai nuo mūsų nuožiūros, nuo mūsų patogumo. 
Tačiau įsigilinus į problemą, nesunku įsitikinti, kad ir 
patogumo ar ekonomijos principas negali apsieiti be ob- 
jektyvaus pamato. Iš tikrųjų kiekviena klasifikacija, nors 
ir koks būtų jos principas, suponuoja, kad klasifikuojami 
reiškiniai turi tam tikrą struktūrą, tam tikras ypatybes 
arba požymius, kuriais jie arba panašūs vienas į kitą, 
arba skiriasi vienas nuo kito. Priešingu atveju jokia klasi- 
fikacija nebūtų galima. Orientuotis tikrovėje — tai reiškia 
mokėti skirti vienus reiškinius nuo kitų ir žinoti, kaip 
vieni reiškinių požymiai susiję su kitais. Kuo bendresnis 
šitas ryšys, kuo daugiau reiškinių jis apima, tuo patogiau 
bus juo remtis klasifikuojant reiškinius ir kuriant hipo- 
tezes. Antai klasifikuojant knygas bet koks klasifikacijos 
principas, net ir labiausiai išoriškas ir paviršutiniškas, 
remiasi tam tikrais pačių knygų (klasifikuojamų daiktų) 
požymiais, kurie, be abejo, yra objektyvūs ir visiškai 
nepareina nuo klasifikatoriaus nuožiūros. Klasifikacijos 
principas (taigi ir sąvokų, hipotezių sudarymo principas) 
būtų grynai subjektyvus, jei pati realybė nebūtų diferen- 
cijuota, sakykim, jei ji būtų panaši į vientisą masę arba 
tešią, kuriai galima suteikti bet kokią formą. Bet aiškų, 
kad toks grynai subjektyvus, savavališkas formavimas 
nepadėtų mums orientuotis realybėje ir todėl! neturėtų 
jokios praktinės TelEmeake.| [Sgel visos sąvokos, kurios 

turi akivaizdoje tikrovės reiškinius, ir visos hipotezės, 
mokslo kuriamos reiškinių ryšiams aiškinti, yra ne visai 
tikslios, tegul jos tiktai apytikrės ir tiktai artėja prie tik- 
ros dalykų padėties, o ne visai ją atitinka, — vis tiek sąvo- 
kų ir hipotezių sudarymo principas turi objektyvų pama- 
tą ir yra orientuotas į pačią tikrovę, į objektyvią, visiems 
vienodai galiojančią tiesą. Tai, kad ši absoliuti tiesa visuo- 
met lieka tik siektinas idealas, kurio mokslas savo isto- 
rinėje raidoje niekuomet visiškai nepasiekia ir nerealizuo- 
ja, negali pašalinti šio tiesos idealo absoliutaus ir 
objektyvaus pobūdžio. Empirinis pažinimo reliatyvumas 
neprieštarauja tam, kad savo esme tiesa yra absoliuti, 
nereliatyvi. 

Taigi gnoseologinis reliatyvizmas arba reliatyvistinis 
„ skepticizmas iš esmės neneigia pažinimo galimumo. Prie- 
šingai, jis remiasi pažinimo faktu, kuriuo negalima abe- 


joti, ir pabrėžia tiktai empirinį pažinimo reliatyvumą. | 


2. Pažinimo kliūtys ir klaidos. 
Jo teisingumo sąlygos 


Dabar mums reikia apsvarstyti klausimą, ar teisingas 
yra tas samprotavimas, kuriuo nuoseklus skepticizmas 
grindžia tiesos kriterijaus negalimumą. (Iš tiesos krite- 
rijaus negalimumo kartu išplaukia, kad tiesos sąvoka, 
t.y. tai, ar pažinimas atitinka transcendentinį objektą, 
neturi jokios realios reikšmės ir prasmės.) Anksčiau nuro- 
dyta tiesos kriterijaus antinomija remiasi visišku imanen- 
tinės (subjekto sąmonės) ir transcendentinės (realios, sava- 
rankiškos būties) sferos priešingumu. Toks priešingumas, 
kaip mes jau esame matę, yra beveik visos tradicinės 
pažinimo teorijos pagrindas. Bet mes taip pat jau esame 
matę, kad tokį priešingumą teigianti pažiūra yra nepa- 
grįsta. Ši pažiūra skiria žmogų nuo aplinkinio pasaulio 
taip, tarytum jis šitame pasaulyje būtų svetimšalis ir netu- 
rėtų su juo nieko bendra. Bet iš tikrųjų (apie tai jau buvo 
anksčiau kalbėta) žmogus pats yra aplinkinio pasaulio 
dalis ir glaudžiai su juo susijęs. Žmogus — ne monada, 
kuri, pasak G. Leibnico, neturi nei durų, nei langų — jis 
yra atviras aplinkai. Šitą žmogaus atvirumą aplinkai pa- 

tvirtina ir tokie fenomenai, kaip regėjimo nujautimas, tele- 
patija. Žmogaus vienybė su pasauliu yra pirminis dalykas, 
o jų priešingumas ir atskirtumas — antrinis. Kaip tik šitas 
žmogaus vieningumas ir ryšys su pasauliu ir įrodo paži- 
nimo galimumą. Pripažindami, kad žmogus yra, mes kartų 
pripažįstame ir pažinimo galimumą. 

Vadinasi, klausimas, ar pažinimas yra galimas,— šalu- 
tinis. Pagrindinis klausimas yra: kaip pažinimas vyksta? 
Su kokiomis kliūtimis jis susiduria dėl to, kad žmogus iš 
dalies stovi prieš pasaulį ir iš dalies yra nuo jo atskir- 
tas? Iš kur kyla tariamas pažinimas, netiesa (klaida)? Žmo- 
gaus ir aplinkinio pasaulio atskirtumas ir priešingumas 
pareina nuo dalykinio sąmonės nusistatymo, kuris sąly- 
goja pažinimo intencionalumą ir kuris remiasi S ir O prie- 
šingumu. Šis sąmonės nusistatymas ir lemia tai, kad kaip 
tik žmogaus ir aplinkinio pasaulio priešingumas, o ne jų 
vienumas iškyla kaip pirminis ir pagrindinis jų santykio 
momentas. Todėl tiesos kriterijaus klausimas turi būti 
kitaip suformuluotas. Svarbu ne tai, koks yra pažinimo 
objektyvumo kriterijus, o tai, kokiu būdu iš pažinimo 
galima pašalinti visus subjektyvius momentus, visa tai, 
kas tik atrodo objektyvu, bet iš tikrųjų nėra. Tiesai (ob- 
jektyviai) iš principo nereikia kriterijaus. Tiesa savo esme 
yra akivaizdi, ji savyje turi savo kriterijų. Ir tai supran- 
tama: pažinimo pradžia ir pradmuo yra intuicija, Intuici- 
jos kriterijus yra ne kas kita, kaip jos faktiškumas, jos 
realumas, kitaip sakant, ji yra akivaizdi. Taip pat ir logiš- 
kai formuotas pažinimas galų gale remiasi akivaizdumu: 
ir įrodinėjimai grindžiami premisų (aksiomų) arba faktų 
akivaizdumu. 

Antra vertus, mes žinome, kad kiekviena atskira intui- 
cija teikia mums ne visą objektą, o tiktai tam tikrą jo 
aspektą. Vadinasi, pažinimas, kurį atstoja intuicija, yra 
nepilnas ir todėl ne visai adekvatus. Jis turi būti papil- 
dytas kitais intuicijos aktais. Dėl intuicijos priklauso- 
mybės nuo tam tikro požiūrio mes ją dažnai papildome 
neteisingai, iš čia ir kyla visokios klaidos. Kadangi logiš- 
kai formuotas žinojimas remiasi intuicija, tai aišku, kad 
intuicijos trūkumai atsispindi ir jame. Intuicijos (ir logiš- 
kai formuoto pažinimo) trūkumas visų pirma išplaukia 
iš jos nepilnumo ir šis trūkumas gali būti pašalintas tiktai 

intuiciją papildant kitais duomenimis, liečiančiais tą patį 
objektą, o pažinimo tiesa gali būti patikrinta tiktai suly- 
ginant du arba keletą pažinimo duomenų. Jų dermė ar 
sutaptis mums parodo, kad pirminės intuicijos akivaizdu- 
mas buvo ne tariamas, o tikras. 

Dabar išnagrinėkime smulkiau, kokia gali būti šita 
skirtingų duomenų dermė ir sutaptis. Visų pirma reikia 
skirti dvi duomenų dermės reikšmes — imanentinę ir 
transcendentinę. Du sprendiniai (išreiškiantys arba faktus, 
arba bendras tezės) yra suderinti arba sutampa, jei vienas 
neprieštarauja kitam arba jei vienas net pamatu6ja kitą, 
t.y. jei sprendinių dermė remiasi loginiais dėsniais, ypač 
prieštaravimo ir pakankamo pagrindo dėsniu. Šita dermė 
yra imanentinė, nes ji liečia tik pačius sprendinius ir 
visiškai nepareina nuo to, ar šie sprendiniai ir pačios 
tikrovės atžvilgiu yra teisingi, t.y. ar jie atitinka tikrą 
dalykų padėtį. Tai sprendinių formali tiesa. Bet ši formali 


(imanentinė) tiesa turi reikšmės sprendinių materialiai 
(transcendentinei) tiesai. Kitaip sakant, loginių dėsnių 
galia neapsiriboja vien sprendinių sfera, ji apima ir pačios 
būties sferą, maža to, loginė mąstymo dėsnių galia pareina 
pagaliau nuo jų ontologinės galios. Tam pačiam subjek- 
tui negali būti priskiriami du prieštaraujantys predikatai 
todėl, kad tai šalina tą dalykų padėtį, kurią jie turi aki- 
vaizdoje. Tas pats dalykas (reiškinys) negali kartu turėti 
ir neturėti to paties požymio (determinacijos). Kadangi 
mąstymo dėsniai turi ir ontologinę reikšmę, pažinimo 
imanentinis (formaliosios tiesos) kriterijus gali pasidaryti | 
ir transcendentiniu (materialiosios tiesos) kriterijumi. Iš ' 
tikrųjų, jei du sprendiniai, liečiantys tą patį objektą, abu ! 
pretenduoja būti tikri, t. y. atitikti tikrą dalykų padėtį, tai ! 
jų dermė, jų sutaptis liudija, kad ši pretenzija šiek tiek 
pamatuota; vienas sprendinys čia patvirtina kitą. O jeigu 
jie prieštarauja vienas kitam, tai parodo, kad mažų ma- 
žiausiai vienas iš jų yra netikras, neatitinka tikrovės. | 
Mes sakėme, kad dviejų instancijų dermė šiek tiek 
pamatuoja jų materialiąją tiesą. Tai reiškia, kad jų savi- 
tarpio patikrinimas ir pamatavimas yra tiktai reliatyvus 
ir nelaiduoja visiško tikrumo. Juk ir abi viena kitą pa- 
tvirtinančios instancijos (sprendiniai) gali būti klaidingos. 
Taigi kaip galima pasiekti tai, kad tokio patikrinimo 

| rezultatas įgytų kuo didžiausią tikrumą? Pirmiausia tokiu 
+ būdu, kad mes kiek galėdami padidiname instancijų kiekį. 
; Kuo didesnis instancijų kiekis, tuo mažesnė klaidos tiki- 
i mybė. Bet dar svarbesnis dalykas yra instancijų kokybė. 
Jų dermė ar sutaptis nepriklausys nuo tos pačios klaidos, 
jeigu jos bus skirtingos ir nepareis viena nuo kitos. Tada 
mes išvengsime tos pačios klaidos pakartojimo, ir jeigu 
vis dėlto bus klaidų, tai bent bus galima tikėtis, kad vie- 
nos klaidos šalina kitas. Sakykim, jei astronomas stebi 
tam tikros žvaigždės judėjimą, tai savo stebėjimą jis gali 
patikrinti jį pakartodamas. Bet stebėjimo patikrinimas 
bus patikimesnis, jei šitą stebėjimą pakartos ne tas pals 
astronomas, o kiti astronomai ir esant kitoms sąlygoms 
„Užas vienas stebėjimas nepriklausys nuo kito). Instan- 
; cijų skirtumas gali būti dar didesnis tada, kai dvi instan- 
Į cijos remiasi skirtingų juslių (pavyzdžiui, regėjimo ir lytė- 
| jimo arba regėjimo ir klausos, skonio, uoslės) duomenimis 
arba kai juslinės percepcijos derinamos su mąstymo 
įemprotavimeis t.y. aposteriorinis pažinimas su apriori- 
iu. Toks patikrinimo metodas naudojamas visuose rea- 
liuose, ypač gamtos, moksluose. Mes patikriname kokios 
nors hipotezės išvadas empiriniais faktais ir, atvirkščiai, 
stebėjimus patvirtiname tuo, kad jie sutampa su išvado- 
mis, plaukiančiomis iš anksčiau žinomos teorijos. Žinoma, 
) ir tokius patikrinimo metodus naudojant pasiektas pažini- 
: mo tikrumas bus tik reliatyvus ir visuomet reikės skai- 
tytis su vienų ar kitų klaidų galimumu. 

„( Mes jau matėme, kad nors absoliuti tiesa yra tiktai 
! siektinas idealas, kurio pažinimas niekuomet nerealizuoja 
i ištisai, tai nepašalina šio idealo ir patikrinimo metodų 
"objektyvumo. Patikrinimo metodas remiasi neigiamuoju 

kriterijumi, būtent instancijų prieštaravimu, ir šitas krite- 
rijus nustato ne tiesą, o netiesą, klaidą. Iš to aiškėja, kad 
netiesa, klaida — tai pirminė problema. Todėl mums reikia 
truputį sustoti prie šios problemos ir išnagrinėti, kokios 
yra pagrindinės pažinimo klaidos ir iš kur jos kyla. 
Paprastai gnoseologija tenkinasi nagrinėjimu tik tų 
klaidų, kurios atsiranda logiškai formuotame pažinime ir 
kurios vadinamos loginėmis klaidomis. Tačiau logika nu- 
stato tiktai šių klaidų klasifikaciją ir aprašo jas loginės, 
žodžiais išreikštos formos atžvilgiu, bet ji neaiškina, iš 

5 
"kur tokios klaidos kyla ir koks įų realus pagrindas; tai | 


jau ne logikos, o gnoseologijos reikalas. Sprendinio klai- 
dingumo kilmė gali būti dvejopa. Kiekvienas sprendinys 
remiasi intuicija ir nustato arba užfiksuoja tam tikrą daly- 
kų padėtį, kuri glūdi šioje intuicijoje. Todėl sprendinio 
Klaidingumas gali pareiti arba nuo to, kad klaidinga yra 
intuicija, arba nuo to, kad sprendinys ištraukia iš intui- 
cijos tokią dalykų padėtį, kokios iš tikrųjų joje nėra, 
vadinasi, kad jis yra netaisyklingo samprotavimo išvada, 
t. y. neatitinka pakankamo pagrindo dėsnio jo ontologine 
ar jo logine reikšme. Todėl atsižvelgiant į du pažinimo 
laipsnius — intuiciją ir logiškai formuotą pažinimą — rei- 
kia skirti intuicijos klaidas ir mąstymo (sprendinių, sam- 
protavimų) klaidas. Kadangi mąstymas remiasi intuicija, 
tai aišku, kad pagrindinės klaidos yra intuicijos klaidos. 


Išgvildenkime jas truputį smulkiau. T 


Mes jau matėme, kad kiekviena atskira intuicija ap- 
ima ne visą objektą, o tik tam tikrą jo aspektą, ir kad 
šiuo atžvilgiu ji nepilna ir reikalinga papildymo. Kai in- 
tuicija visiškai aiški bei ryški ir kai, be to, mūsų paty- 
rimas nurodo, kokie gali būti kiti objekto "aspektai, tai 
mums nereikia gauti naujos realios objekto intuicijos, “ 


kuri papildytų pirmąją — mes papildome ją, pasinaudo- “. 


dami pracities patyrimo duomenimis. Dažniausiai mūsų 
pažinimas, ir ypač išorinio pasaulio pažinimas, vyksta 
kaip tik tokiu sutrumpintu būdu. Intuicijos papildymo 
aktas paprastai nėra apgalvotas, sąmoningas aktas. Prie- 
šingai, jis vyksta, taip sakant, savaime, automatiškai, ir 
tik tais atvejais, kada susiduria su kuriais nors keblu- 
mais, pasidaro sąmoningas ir įgyja apsvarstymo akto po- 
būdį. Pavyzdžiui, matydami iš išorės tam tikrą objektą, 
sakykim, namą, mes galime apytikriai spręsti, kokie bus 
kiti jo aspektai, koks jis bus iš vidaus ir t. t., ir kuo geriau 
mums žinomi tokie objektai, tuo tiksliau mes galime pa- 
pildyti mūsų aktualią intuiciją. 

Objekto intuicija gali būti neaiški, neryški arba dėl 
to, kad intuicijos aktas vyksta nepatogiomis sąlygomis 
(pavyzdžiui, kai mes matome objektą tamsoje arba kai 
kalbamės su kuo nors telefonu ir dėl triukšmo negirdime 
aiškiai, ką jis sako, 0 pagauname tik atskirų žodžių ir 
posakių nuotrupas), arba dėl to, kad mes į objekto per- 

cepciją nekreipiame atskiro dėmesio, neįsisąmoniname jos 
turinio atskirai, o iškart pereiname prie kitų percepcijų 
ar minčių, kurios kaip tik aktualios esamuoju momentu ir 
atveju. Reikia pabrėžti, kad apskritai ir dažniausiai mūsų 
percepcijos ir intuicijos yra ne visai aiškios bei ryškios; 
išimtį sudaro tik tie atvejai, kai mes specialiai nagrinė- 
jame tam tikrą objektą ir kreipiame į jį, į visas jo savy- 
bes ir požymius ypatingą dėmesį. Jei intuicija yra neaiš- 
ki, tai ji negali mums aiškiai nurodyti, kaip ji turi būti 
papildyta; papildymas gali vykti vienaip, bet ir kitaip, 
viena, bet ir kita kryptimi. Tokia intuicija yra neviena- 
reikšmė, ir todėl papildymo aktas pareina ne tik nuo 
objektyvių sąlygų (nuo pačios intuicijos turinio ir mūsų 
pračito patyrimo duomenų), bet ir nuo grynai subjekty- 
vių sąlygų (pavyzdžiui, nuo mūsų sąmonės nusistatymo, 
aktualaus dėmesio nukreiptumo, interesų ir t. t.). Tokioms 
aplinkybėms susidėjus papildymo aktas neturi pakankamo 
objektyvaus pamato, jis tampa subjektyvus ir labai daž- 
nai klysta. Papildymo akto padarinys tokiais atvejais yra 
iliuzija. Tokia iliuzija gali būti ne tiktai juslinė (juslinės 
percepcijos iškreiptumas), bet ir nejuslinė, ideali, t. y. 
iliuzija galima ne tik pagavų, bet ir mąstymo sferoje. 
Todėl visa, kas buvo sakyta, gali būti taikoma ir mąs- 
tymui, mąstymo klaidoms. Iš tikrųjų mes dažniausiai mąs- 
tome žodžiais, ir paprastai kuo aiškesnis mąstymas, kuo 
didesnė jo įtampa, tuo svarbesnį vaidmenį jame vaidina 
žodžiai, sąvokų ženklai. Sąvokos igyja aiškumą ir objek- 
tyvumą tiek, kiek jos išreiškiamos žodžiais. Žodis, kaip 
objektyvus, visiems prieinamas ženklas, sudaro, taip sa- 
kant, sąvokos ašį, kuri užfiksuoja, kristalizuoja sąvokos 
turinį (žodžio reikšmę). Mūsų mąstymas yra iš tikrųjų 
dalykinis, objektyvus, jei mąstydami mes įsisąmoniname 
patį objektą, kurį sąvoka turi omenyje; tada mąstymo 
procesas remiasi atitinkamomis įntuicijomis. Bet paprastai 
mąstymo procesas vyksta ne taip, o sutrumpintu būdu. 
Mūsų sąmonėje atsiranda tiktai žodžio vaizdinys, kurį 
lydi šiek tiek aiškus jo numanymas, t.y. numanymas, 
kuris toli gražu nepilnas, neapima viso sąvokos turinio, 
visos žodžio reikšmės; dažnai būna ir taip, kad pats Ob- 
jektas (ideali intuicija) apskritai neįeina į sąmonės sferą, 
jo jam atstovauja tiktai žodis (žinoma, kaip suprantamas, 

numanomas). Tada mūsų mąstymas įgyja grynai simbolinį 
pobūdi. Aišku, kad toks mąstymo būdas lengvai veda 
prie visokių klaidų. Žodžių reikšmė paprastai yra ne visiš- 
kai apibrėžta ir ne visiškai diferencijuota, Todėl tas pats 
žodis gali būti suprastas nevienodai. Ir jei mes mąstydami 
atsižvelgiame tiktai į šitą ne visiškai diferencijuotą ir ne 
visiškai apibrėžtą žodžio reikšmę, o ne į pačią dalykų * 
padėtį, kuriai ši žodžio reikšmė atstovauja, tai ir čia toks * 
neaiškus ir nevienareikšmis objekto aspektas, kurį atsto- 
ja žodžio reikšmė, gali sukelti neteisingą papildymo aktą, 
t.y. būti neteisingų išvadų priežastis (sąvokų sferoje iš- 
vada yra ne kas kita, kaip toks papildymo akto pada- 
rinys). Apskritai žodžių daugiareikšmiškumas ir neapi-! 
brėžtumas (reikšmės atžvilgiu) sukelia mąstyme daug, 
keblumų. Pavyzdžiui, kai mokslininkas atranda kokią nors 
naują fenomenų arba objektų (realių ar idealių) klasę, 
jis turi surasti arba nustatyti terminą, kuris tinkamai žy- 
mėtų šitą naują sąvoką. Bet tokio termino jis negali su- 
kurti — jis turi pasemti jį iš kalbos lobyno arba mažų 
mažiausiai pasinaudoti kalbos kamienais terminui suda- 
ryti. Visi tokie žodžiai ir žodžių kamienai iš pradžių žymi 
išorinius daiktus, reiškinius aiba veiksmus, todėl idealiai 
būčiai (abstrakčiai sąvokai) žymėti juos tenka vartoti ne 
tiesiogine, bet metaforine reikšme. Tokia metaforinė reikš- 
mė beveik niekuomet negali būti visiškai tiksli, joje neiš- 
vengiamai glūdi ir tokie elementai, kurie žymimajai są- 
vokai (idealiai būčiai) svetimi, netinka, bet kurie mums 
mąstant žodžiais arba metaforinėmis analogijomis lengvai 
gali būti klaidingai (be objektyvaus pamato) priskirti tai 
sąvokai (idėjai), kurią turime omenyje. Tai bus kaip 
tik tas atvejis, kai sprendinys neatitinka tos dalykų padė- 
ties, kurią jis turi išreikšti. Taigi mes matome, kad ir“| 
mąstymo sferoje klaidos dažniausiai kyla iš nepilnumo | 
ir neaiškumo tų intuicijų, kurios yra mąstymo pagrindas. 
Mąstymo klaidas, išplaukiančias iš minčių neaiškumo,- 
galima klasifikuoti ir pagal tai, ar šitas neaiškumas par- 
eina nuo mąstymo netobulumo to atskiro individo, kuris : 
samprotauja, ar nuo paties pažinimo netobulumo, t. y. ; 
nuo to, kad pačios sąvokos ir patys sprendiniai, iš kurių 
susidaro mūsų pažinimas, savaime turi tam tikrą neryš- ; 
kumą ir todėl neatitinka tos realios dalykų padėties, kurią , 

+ jie išreiškia. Tiktai subjektyvus mąstymo neryšku- 
mas visuomet gali būti išaiškintas ir pataisytas patikri- 
nimo, kontroliavimo būdu, tuo tarpu objektyvus neryš- 
kumas tokiu būdu negali būti pašalintas, nes jis susijęs 
i su paties pažinimo lygiu, vadinasi, būtina sąlyga jam paša- 
: linti yra paties pažinimo lavėjimas ir tobulėjimas, kitaip 
i sakant, tos sąvokos ir sprendiniai, kuriais pažinimas 
į remiasi, turi būti aiškinami ir keičiami. Pavyzdžiui, tam 
tikra sąvoka netiksliai išreikš tą dalykų padėtį, kurią ji 
turi omenyje, jei joje yra nereikalingų požymių, kurie 
nėra esmingi objekto prigimčiai ir jį valdančiam dėsnin- 
gumui, arba jei jos turinys yra per platus, t. y. jei ji ne- 
apima tokių momentų, kurie objekto sąrangai turi spren- 
džiama reikšmę. Šie trūkumai gali būti pašalinti tiktai 
arba remiantis nauja, gilesne intuicija, arba toliau anali- 
zuojant pirminę intuiciją ir taip iškeliant aikštėn anksčiau 
nepastebėtus arba neišryškintus jos turinio elementus bei 
ypatybes. Tai galima taip paaiškinti: sprendinys S yra P 
bus netikslus, 1) jei jis tvirtina, kad P pareina nuo visų 
požymių, kuriuos turi S, sakykim, A, B, C, tuo tarpu iš 
tikrųjų P pareina tiktai nuo A (sprendinys yra per siau- 
ras), 2) jei jis tvirtina, kad P pareina tik nuo A, tuo tarpu 
iš tikrųjų jis pareina nuo A, B, C (sprendinys yra per 
platus). Pavyzdžiui, vandens virimas ir dvi jo sąlygos — 
temperatūra ir atmosferos slėgis; arba kvėpavimo sąly- 
gos — oro sudėtis ir deguonis. 

Tokiu būdu atsiranda neteisingi apibendrinimai ir su- 
siaurinimai. Tačiau nors ir mąstymo klaidos galų gale 
išplaukia iš tokio pat idealios intuicijos neryškumo, iš 
kokio išplaukia juslinių percepcijų klaidos, vis dėlto tarp 
jų yra tam tikras skirtumas. Pirmuoju atveju vyksta tam 
tikras (mąstymo) procesas ir pasireiškia tam tikras sub- 
jekto aktyvumas; antruoju atveju iliuzija kyla iškart ir 
jos sukeltas vaizdinys stovi prieš mus kaip kažkas objek- 
tyvu, realu, kas nuo mūsų visai nepareina (pavyzdžiui, 
stovinčio traukinio judėjimas, išdžiūvęs lapas, kurį mes 
laikome vabalu ir panašios iliuzijos). Todėl neteisingos 
visos tos teorijos (Epikūro, H. Helmholco ir kitos), kurios 
į tokią iliuziją žiūri kaip į nesąmoningą samprotavimą 
ir mano, kad čia klysta tiktai abstraktus mąstymas, pro- 

tas, kuris neteisingai interpretuoja juslių duomenis. Taip 
pat neįmanoma paaiškinti iliuzijos remiantis asociacijo- 
mis ar apercepciniais vaizdiniais, nes kaip tik normaliais 
atvejais mes nerandame savo sąmonėje jokių asociacijų 
ir vaizdinių, kurie eitų pirmiau už iliuziją ir ją sukeltų. 
Iiuzija yra vienas iš argumentų, kuriais remiasi subjekty- 
vusis idealizmas: kiekvienoje pagavoje esama subjekty- 
vaus momento — praeities patyrimo, kuris mums leidžia 
vienaip ar kitaip interpretuoti juslinius duomenis; normali 
pagava skiriasi nuo iliuzijos tiktai tuo, kad ji yra visiems 
būtina iliuzija, pareinanti nuo būtinų visuotinių sąlygų, 
mūsų psichofizinės organizacijos. 

Iliuziją apibūdina du momentai: 1) kada ji mums atro- 
do kaip normali percepcija ir visiškai nuo jos nesiskiria; 
2) kada mes nusiviliame, įsitikiname, kad tai buvo tik 
iliuzija. Pastarajam momentui būdinga: a) dingsta iliuzi- 
jos vaizdas, mes suvokiame tikrą dalykų padėtį, bet mums 
aišku, kad čia neįvyko jokio pasikeitimo, kad ir anksčiau 
buvo taip, kaip mes suvokiame dabar; b) lieka tam tikri 
jusliniai duomenys, bendri iliuzijai ir normaliai percep- 
cijai; Cc) pasikeičia sąmonės nusistatymas, ir pasikeičia 
iškart, staiga, šuoliškai. Taip mes pereiname prie adekva- 
čios pagavos. Iš to aiškėja, kad svarbią reikšmę iliuzijai 
kilti turi sąmonės nusistatymas. Iiuzija dažniausiai atsi- 
randa tada, kai sąmonės nusistatymas yra toks, kad sąmo- 
nė specialiai nukreipta į tam tikrą objektų arba reiškinių 
klasę (pavyzdžiui, kai mes atrenkame kokius nors daik- 
tus, laukiame jų, skirstome juos) Tiktai nagrinėjimo 
nusistatymas yra išimtis. Bet būna ir tokių atvejų, kai 
iliuzija gimsta netikėtai ir yra visai nesusijusi su aktualių 
sąmonės turiniu ir dėmesio nukreipiumu. 

Taigi kaip reikia suprasti ir išaiškinti iliuziją? Ar ji 
iš tikrųjų, kaip dažnai manoma, patvirtina subjektyvųjį 
idealizmą? Įsižiūrėkime iš arčiau į normalios pagavos ir 
iliuzijos struktūrą. Kiekvienai pagavai ir iliuzijai būdin- 
gos šios ypatybės: 1) tam tikri medžiaginiai elementai, 
t.y. tam tikri jutimai (regėjimo, girdėjimo, lytėjimo ir 
t. t.); 2) šių medžiaginių duomenų ryšys ir tvarka erdvėje 
bei laike (pavyzdžiui, seka, buvimas vienų metu, ritmas, 
intensyvumo laipsniai ir t.t.), taip pat kokybiniai san- 
tykiai, kurie priklauso nuo tam tikro dėsningumo (pavyz- 

džiui, spalvos, tonai); 3) dalykinis vienumas, kuris apima 
visus nurodytus elementus ir ypatybes; 4) dalykinė reikš- 
mė, tai, ką pagava padaro tam tikrų atskiru objektu, ir 
iš to išplaukiantys santykiai su kitais reiškiniais; 5) objek- 
tyvi daikto realybė (savarankiška, nepriklausanti nuo mū- 
sų, stovinti prieš mus), Kiekviena pagava, kad būtų daly- 
kinė tikslia prasme, o ne tik neapibrėžtas ir neryškus 
įspūdis, turi trukti tam tikrą, kad ir labai trumpą laiką. 
Tada pagavai visuomet būdinga pirma ir antra ypatybė 
(nors pastaroji dažnai nepilna ir ne visai apibrėžta, nevie- 
nareikšmė, įvairiai interpretuojama); taip pat penkta ypa- 
tybė (pagava iš dalies tuo ir skiriasi nuo įspūdžio, kad 
jos realybė apibrėžta, tiesiogiai neabejotina). Tuo tarpu 
trečios ir ketvirtos ypatybės — dalykinio vienumo ir daly- 
kinės reikšmės — gali trūkti (pavyzdžiui, jei mes matome 
tiktai objekto dalį; aspektas nepilnas ir mums nenurodo, 
kaip jis turi būti papildytas). Todėl ir sakoma, kad šios 
ypatybės pareina nuo mūsų intelekto ir yra visai subjek- 
tyvios (tuo tarpų medžiaginės ypatybės priklauso nuo 
mūsų fizinės organizacijos ir yra objektyvios). Bet reikia 
pažymėti, kad tokie atvejai — išimtis. Kaip tik pirminėje 
intuicijoje visuomet duota ir trečia bei ketvirta ypatybė 
(nors ir nelabai diferencijuota), nes intuicija iš pradžių 
tarnauja praktiniams tikslams, todėl turi būti apibrėžta 
ir dalykinės reikšmės atžvilgiu. Vadinasi, dalykinės reikš- 
mės trūkumas hėra pirminis fenomenas. Tais atvejais, kai 
šios reikšmės trūksta, mes tai jaučiame kaip tam tikrą 
stoką ir pagava sukelia mums nemalonumo, neramumo 
jausmą; mūsų sąmonė reikalauja, kad šita stoka būtų 
pašalinta. Kitaip negalima objekto apercepcija tikslia 
prasme. 

Mes jau anksčiau matėme, kad nei medžiaginių ele- 
mentų tvarka erdvėje ir laike, nei jų dalykinis vienumas 
negali būti išvesti iš pačių elementų. Tai pirminės, o ne 
antrinės pagavos ypatybės. Gyvūnų, vaikų ir nenormalių 
žmonių (su nuslopintu intelektu) pagavų analizė rodo, kad 
kaip tik atskiro juslinio elemento percepcija — antrinis 
dalykas, kuris suponuoja jau tam tikrą sugebėjimą anali- 
zuoti įspūdžius ir abstrahuoti atskirus jų elementus nuo 
kokios nors percepcijos kaip visumos, Tradicinė empirikų 
teorija, kuri mano, kad kaip tik atskiri jusliniai elementai 

(pojūčiai) yra pagavos pradas ir pradžia, yra visiškai klai- 
dinga. 

Pradedamuoju punktu, analizuojant percepciją (paga- 
vą), reikia laikyti tai, kad ji savo prigimtimi yra pažinimo 
aktas ir todėl pirminė ir pagrindinė jos ypatybė — tai, ar 
ji atitinka realybę (visiškai ar ne visiškai, tobulai ar neto- 
bulai — tai jau kitas dalykas). Iš nenormalių atvejų (iliu- 
zijų) negalima spręsti apie normalių atvejų prigimtį ir 
reikšmę. Tokie nenormalūs atvejai percepcijos analizėje 
gali atlikti tiktai pagalbinę funkciją: jie leidžia mums 
tiksliau nustatyti atskirų percepcijos ypatybių vaidmenį 
bei reikšmę. 


Taigi ką mums iliuzijos gali pasakyti apie pagavos | 


struktūrą? Jos visų pirma mums paaiškina, kad kiekviena 
percepcija išeina už ribų to, ką mums esamuoju momentu 
pateikia aktualus juslinis įspūdis, kad ji turtingesnė negu 
šis įspūdis, kad visa, kas joje yra daugiau už tiesioginį 
įspūdį, ji pasemia iš praeities patyrimo ir pagaliau kad 
šitas papildymas yra tikslingas, t. y. vadovaujasi pažinimo 
tikslais. Jei prisiminsime, kas anksčiau buvo sakyta apie 
percepciją arba intuiciją, tai tokia percepcijos struktūra 
bus visai suprantama. Iš tikrųjų anksčiau mes esame matę, 
kad-kiekviena percepcija yra reiškinys, -t.y. atstoja. tam.. 


tikrą objekto aspektą,. kuriuo . pasireiškia -pats..objeklas--- 


Aspektas atstovauja objektui, bet atstoja jį tik nepilnai, 
vienašališkai, ir tai pareina nuo nepilnumo ir ribotumo 
to juslinio įspūdžio (juslinių duomenų), kuriuo aspektas 
remiasi. Ir todėl kiekvieną aspektą reikia papildyti kitais 
realiais arba idealiais aspektais, kuriuos mums pateikia 
patyrimas (atmintis arba vaizduotė). Toliau, kiekviena 
percepcija (kaip pagavimo aktas) vyksta tam tikru laiko 
momentu ir yra tam tikra visybė bei vienybė, kuri pati 
(pažįstančio subjekto atžvilgiu) nepareina nuo laiko. Vie- 
no aspekto papildymas kitu gali vykti tiktai pereinant 
prie šio kito aspekto, taigi kitu, vėlesniu laiko momentu. 
Vadinasi, aspekto ir įspūdžio, kuriuo jis remiasi, nepilnu- 
mas priklauso ir nuo jų laikinio apribotumo. Bet pažinimas 
yra nukreiptas į patį objektą, o ne tik į atstovaujantį jam 
aspektą, t.y. jis per aspektą pagauna pati objektą. Tai 
įmanoma tiktai tuo atveju, įei pažinimas tam tikrų būdu 
įveikia aspekto ribotumą ir nepilnumą, išeina už jo ribų. 

Jis gali įveikti šitą ribotumą ne tik transcendentiniu pa- 
pildymo aktu, t. y. pereidamas prie kito aspekto, bet visų 
pirma imanentiniu aktu, kuris, taip sakant, įau numato 
būsimus papildymo aktus, visus naujus aspektus, liečian- 
čius tą patį objektą, anticipuoja juos ir tokiu būdu aktua- 
liame aspekte pateikia mums visą objektą. Šitas antici- 
pacijos aktas (imanentinis papildymas) ir remiasi paty- 
rimu, t. y. iš patyrimo jis pasemia tą konkrečią medžiagą, 
kuri reikalinga papildymo aktui. 

Ar galima sakyti, kad patyrimas yra subjektyvus paži- 
nimo momentas ir kad kaip tik šitas subjektyvus momen- 
tas vaidina percepcijoje pagrindinį vaidmenį? Įsigilinus 
į šitą klausimą, nesunku įsitikinti, kad kaip tik patyrimas 
atstovauja pažinimo objektyvumo interesams, kad jis pa- 
deda įveikti aspekto įspūdžio nepilnumą, vienašališkumą 
ir laikinį ribotumą ir pagauti, suvokti patį objektą. 

Kadangi visos tikrovės, taip pat ir atskiro objekto, pa- 
žinimas vyksta ne iškart, bet laike ir pareina nuo laiko, 
tai tiktai toks imanentinio papildymo aktas, tokia antici- 
pacija, kuri remiasi patyrimu, gali pašalinti neišvengiamus 
atskiros percepcijos trūkumus, kurie priklauso nuo pažįs- 
tančio subjekto prigimties, jo ribotumo (laiko ir erdvės 
atžvilgiu) ir kurie todėl suteikia pažinimui subjektyvų 

į pobūdį. Vadinasi, kaip tik patyrimo arba, kitaip sakant, 
proto (atminties, vaizduotės) dalyvavimas percepcijoje 
laiduoja jos objektyvumą, mažų mažiausiai yra vienas iš 

"svarbiausių faktorių, kurie jį laiduoja. Pagrindinis per- 
cepcijos trūkumas yra jos nepilnumas (aspektiškumas) ir 
sų tuo susijęs jos aiskirumas. Atskirai nuo viso aplinkinio 
pasaulio nė vienas daiktas, nė vienas reiškinys negali būti 
visiškai ir ištisai pažintas. Visiškai ir ištisai pažinti — 
reiškia pažinti ir daikto santykius su aplinkiniu pasauliu, 
pažinti jį šito pasaulio ribose, kaip šio pasaulio reiškinį. 
Kaip tik šitą trūkumą iš principo ir šalina protas, naudo- 
damasis ta medžiaga, kurią jam teikia patyrimas. Protas 


i aktualų įspūdį papildo taip, kad jis būtų suvoktas kaip 


aspektas, kuriuo pasireiškia objektas kaip pasaulio reiš- 
kinys (dalis, elementas). Šiaip ar taip, kiekvienas pažini- 
mo aktas turi reikšmės ir tinkamai atlieka savo funkciją 
tiktai tada, kai jis yra ne atskiras ir izoliuotas, o vidiniu, 
sisteminiu būdu susietas su kitais, 

Šitą sisteminį ryšį ir vykdo protas, dalyvaudamas per- 
cepcijos sudaryme. Žinoma, protas gali laiduoti šitą ryšį, 
kuris sąlygoja pažinimo pilnumą ir kartu jo objektyvumą, 
tik netobulai, apytikriai ir lengvai gali klysti, nes ta me- 
džiaga, kurią jam teikia patyrimas, yra nepilna ir pareina 
nuo visokių subjektyvių ir atsitiktinių aplinkybių (nuo | 
subjekto individualybės, jo intelektualinio išsilavinimo,! 
jo aktualios būsenos, jo patyrimo gilumo ir t. t.). Pagaliau i 
ir tam, kad subjektas galėtų aktualizuoti savo patyrimą, 
taip pat reikalingos tinkamos sąlygos. Todėl kaip tik pro- 
"to dalyvavimas percepcijoje ir yra visokių jos klaidų, 
iliuzijų priežastis. Bet iš principo tai nepaneigia to, kad 
kaip tik proto dalyvavimas percepcijoje laiduoja jos pil- 
numą ir objektyvumą (žinoma, tiktai reliatyvų). Toks re- 
liatyvus pažinimas, nors jis tik apytikriai ir ne visiškai 
atitinka tikrovę, kartu yra ir objektyvus. Taigi anksčiau 
nurodyta pažiūra, pagal kurią proto dalyvavimas percep- 
cijoje liudija subjektyvų pažinimo pobūdį, neatitinka 
tikros dalykų padėties. Sisteminė proto tendencija, kuri 
pasireiškia percepcijos sąrangoje, pareina nuo to, kad 
pats pažįstantis subjektas ir jo protas yra ne svetimas 
pasauliui, bet jo dalis, padaras ir todėl organiškai su juo 
susijęs. Šita proto giminystė su pasaulio sąranga, šitas 
žmogaus kaip pažįstančio subjekto prisitaikymas prie 
aplinkinio pasaulio tarp kitko pasireiškia ir tuo, kad pro- 
tas savo darbą konkrečiam įspūdžiui interpretuoti ir papil- 
dyti paprastai atlieka nesąmoningai, nepriklausomai nuo 
sąmoningos valios, be jokio sąmoningo apsvarstymo. Toks 
įspūdžio ir jo interpretavimo ir papildymo galimybių ap- 
svarstymas atsiranda tik tais atvejais, kai įspūdis neaiškus, 
nevienareikšmis ir todėl interpretavimo ir papildymo ak- 
tas apsunkintas. Bet normaliais atvejais tokio apsvarstymo 
nebūna. Todėl ir iliuzijos kyla netikėtai, nepriklausomai 
nuo sąmonės ir valios. Jei iliuzija pareina nuo kintamų 
sąlygų (sąmonės nusistatymo, dėmesio nukreiptumo, nuo- 
taikos ir t.t.), tai ji tiktai laikina ir pranyksta, lig tik 
šios sąlygos pakinta, sakykim, lig tik mes smulkiau išnag- 
rinėjame objektą, geriau įsižiūrime į jį ir t.t. Bet yra 
iliuzijų, kurios pareina nuo pastovių sąlygų, pavyzdžiui, 
nuo jutimo organų struktūros, ir tokios iliuzijos nepra- 
nyksta, nors mes ir įsitikiname, kad mūsų percepcija tik- 

tai iliuzija ir neatitinka tikrovės. Sakykim, jei irklas galu 
nuleistas į vandenį, mums kyla įspūdis, tarsi jis būtų 
lūžęs, nes šviesos spindulių lūžimo sąlygos pareina nuo 
aplinkos, mediumo, per kurį spinduliai pereina ir kartu 
sąlygoja regėjimo įspūdį. Vadinasi, čia automatiškai gauta 
įspūdžio interpretacija negali būti sustabdyta arba panai- 
kinta sąmonės nurodymų (samprotavimų). Mes tiktai abst- 
rakčiai mąstydami žinome, kad tai iliuzija, bet pati per- 
cepcija lieka ta pati, t. y. teikia mums klaidą. Šią klaidą 
išaiškina sąmoningas protas, palygindamas turimą įspūdį 
su kitais, jau patikrintais ir neabejotinais. Sąmoningas 
protas čia tęsia tą darbą, kurį pradėjo ir šiuo atveju netin- 
kamai atliko nesąmoningas, automatiškas, instinktyvus 
protas. Bet sąmoningas protas yra absiraktus, t. y. jis vi- 
suomet lieka sąvokų, logiškai formuoto pažinimo ribose. 


bet ir vidinės, kurios liečia mūsų išgyvenimus, psichinių 
į fenomenų pagavas ir suvokimą. Tokios yra, sakykim, aks- 
| tinų iliuzijos, kai mums rodos, kad mūsų veikimui vado- 
+ vauja tam tikras akstinas, tuo tarpu tikrasis akstinas yra ' 
| visai kitas (pavyzdžiui, ne geras, altruistiškas, o nemo- 
| ralus, egoistiškas). 
| 


r Dar reikia pažymėti, kad iliuzijos būna ne tik išorinės, 


IX. PAŽINIMO PROBLEMIŠKUMAS IR PAŽANGA 


Mūsų kurso pradžioje jau buvo nurodyta viena mįs- 
linga pažinimo ypatybė, būtent ta, kad jam yra būdingas 
savo ribotumo ir nepilnumo žinojimas. Turėdamas tam 
tikras žinias, aš kartu žinau, kad šios žinios neišsamios, 
neapima viso objekto, kad be to, ką žinau, yra ir tai, ko 
nežinau. Tai nežinojimo žinojimas, į kurį pirmas atkreipė 
dėmesį Sokratas. Jis suvokė, kad kiekvienas žinojimas iš 
esmės yra problemiškas, t.y. turi savyje problemas arba 
klausimus, liečiančius tą patį objektą, kurį apsprendžia 
pats žinojimas. Šitos pažinimo ypatybės dar nesuprato 
sofistai, ir todėl pats mokymosi procesas jiems atrodė 
prieštaringas ir negalimas dalykas. Jie samprotavo taip: 
jei žmogus turi žinojimą apie kurį nors objektą, jis negali 
mokytis, įsigyti žinių, nes negalima įgyti to, ką turi; o jei 
jis žinojimo neturi, jis taip pat negali mokytis, įsigyti 
žinių, nes žinioms įgyti jau reikia turėti žinojimą, kitaip 

nežinosi, ko mokytis. Šitas sofizmas kyla dėl to, kad žino- 
jimas yra laikomas kažkuo užbaigtu ir atskiru, kas turi 
statišką, o ne dinamišką pobūdį. Tuo tarpu pažinimas pasi- 
žymi kaip tik tokiu dinamizmu, kuris esmingai susijęs Su 
jo problemiškumu. 

Iš tikrųjų mes žinome, kad pažinimas visose savo fazė“ | 
se yra neadekvatus, t.y. nepilnas, negrynai objektyvus 
ir todėl ne visai atitinka tikrovę. Pirmasis žinojimo laips- 
nis — pirminė intuicija — pateikia mums ne visą objektą, 
visas jo dalis, elementus, savybes ir t. t., o tik atskirą jo 
aspektą. Tai tiktai reiškinys, kuriuo pasireiškia objektas, 
bet pasireiškia nepilnai ir neadekvačiai. Logiškai formuo- 
tas žinojimas taip pat nėra visai adekvatus. Jis susidaro 
iš sprendinių, ir kiekvienas sprendinys žymi tam tikrą 
dalykų padėtį, kuri glūdi pirminėje intuicijoje. Vadinasi, 
jis remiasi intuicijos analize ir suskaidymu, tam tikru | 
abstrakcijos aktu ir todėl ne tik negali aprėpti viso objek- 
to, bet nepajėgia išreikšti ir viso intuicijos turinio. Net ir 
daugelis tokių sprendinių, tam tikra jų visuma negali 
išsemti visos intuicijos ir atstovauti jos visybei, nes intui- | 
cija visuomet turtingesnė negu net ir labai didelis iš jos 
pasemtų sprendinių kiekis. Be to, logiškai formuotas paži- : 
nimas priklauso idealios būties sferai, jis susidaro iš sąvo- , 
kų, 0 šios sąvokos taip pat reikalingos apsprendimo ir , 
apibrėžimo (determinacijos), kurio pats jomis operuojantis : 
sprendimas pateikti negali. Taigi šis pažinimas ir jį suda- | 
rančių sąvokų atžvilgiu yra nepilnas, neadekvatus. Maža | 
to, ir pats pažįstamas objektas nėra visiškai savarankiš- 
kas, atskiras,— jis visuomet mūsų suvokiamas kaip pri- 
klausantis pasauliui, kaip tam tikras jo momentas, dalis, 
reiškinys. Todėl objekto pažinimas yra nepilnas, neadek- * 
vatus ir šiuo — objekto ryšio su aplinkiniu pasauliu— 
atžvilgiu. 

Antra vertus, mes žinome, kad pažinimas turi tokius 
trūkumus. Ir žinome ne tik tada, kai pradedame jį gno- 
seologiškai nagrinėti, bet ir visai tiesiogiai; jei ne aktua- 
liai, tai bent potencialiai, neišskleista forma šitas nežino- 
jimo žinojimas visuomet glūdi mūsų pažinime. Tai aiškėja 
iš to, kas buvo sakyta apie žinojimo struktūrą ir prigimtį. 

Iš tikrųjų pirminė intuicija — objekto aspektas. Bet aspek- 
tas — tai ne atsitiktinė objekto dalis, kuri mums nieko 

nesako apie tai, kokia yra kita, tiesiogiai mums neduota 
dalis, kuria iš dalies pasireiškia visas objektas. Ąspektas 
yra tokia objekto percepcija, kuri išeina už savo ribų ir 
potencialiai turi savyje, anticipuoja kitus objekto aspek- 
tus arba mažų mažiausiai numato jų galimumą. Šiuo 
atžvilgiu aspektas (kiekviena atskira intuicija) turi dina- 
mišką pobūdį. Kiek pažinimas netarnauja tiktai prakti- 
niams tikslams ir neapsiriboja jais, jis turi akivaizdoje 
visą objektą, ir todėl kiekvienas atskiras objekto aspek- 
tas verčia mus nesustoti ties juo, nesitenkinti juo, bet 
pereiti prie kitų, papildomų aspektų. Toks pažinimo dina- 
mizmas yra visai natūralus dėl to, kad pažinimas vyksta 
laike ir susideda iš atskirų šiek tiek susijusių aktų. Per- 
ėjimas nuo vieno akto prie kito gali vykti visokiomis 
: kryptimis. Mes išeiname už turimo aspekto ribų arba tuo, 
kad kreipiamės į kitą, naują aspektą, arba tuo, kad įsigi- 
liname į turimąjį aspektą ir iškeliame aikštėn atskirus jo 
elementus, dalis, detales ir t.t. Tai, kaip anksčiau jau 


į buvo nurodyta, yra ekstensyvus ir intensyvus žinojimo 


augimas. Pastarasis augimas veda prie žinojimo logiško 
formavimo. Analizuodami intuicijos turinį, mes suskaido- 
me ją į atskiras joje glūdinčias dalykų padėtis, o užfiksuo- 
dami šias padėtis, išreiškiame jas sprendiniais. Logiškai 
formuoto žinojimo ribose mes stebime tą pačią — plėtoji- 
mosi, skleidimosi — tendenciją. Kaip ir intuityvus objekto 
aspektas, sąvoka, apsprendžianti objektą ir jam atstovau- 
janti sprendinyje, pareina nuo tam tikro požiūrio, kuris 
sąlygoja sąvokos turinį. Šis požiūris neišvengiamai yra 
vienašališkas, ir objektui pažinti reikia jį papildyti kitais 
požiūriais, t. y. kitomis sąvokomis, kurios turi akivaizdoje 
tą patį objektą (pavyzdžiui, žmogus biologijos, sociologi- 
jos, etikos, religijos ir t. t. požiūriu). 

Tačiau kiekviena sąvoka irgi yra tam tikra įvairybių 
vienybė ir todėl reikalinga vidinės determinacijos, t. y. 
analizės būdu turi būti išaiškinti ir iškelti aikštėn visi jos 
elementai, jos požymiai. Iš to aiškėja, kad kiekvienas ži- 
"nojimas —ir pirminis, intuityvus, ir antrinis, logiškai Tor“ 
muotas — pasižymi sudėtinga struktūra. Jis ne tik aktua- 





"Jūs, tiksliai apibrėžtas žinojimas, bet ir potencialus žino- 


jimas, kuris turi būti išskleistas, Kitaip sakant, kiekvienas 
žinojimas turi du lygmenis: vienas — aktualaus žinojimo 


330 


lygmuo, kurį sudaro tai, kas turima omenyje, į ką nukreip- 
ta sąmonė, kas išreikšta sprendiniu, antras — potencialaus 
žinojimo lygmuo, kuris gali būti išskleistas iš aktualaus 
žinojimo arba analizės būdu, arba pereinant prie kitų 
aspektų, dalių, ypatybių, vienaip ar kitaip susijusių su 
turimu aspektu ir jį papildančių. Kaip tik šita būtina ir 
esminga žinojimo struktūros ypatybė — tai, kad jis kartu 
yra aktualus ir potencialus, susideda iš dviejų lygmenų — 
ir sąlygoja bei laiduoja tai, kad nežinojimo žinojimas yra 
galimas dalykas, kad žinojimas visuomet yra problemiš- 
kas ir kad todėl jis turi skleistis ir plėtotis. Taigi pažinimo 
dinamizmas būtinai susijęs su jo pažanga. 

Iš to, kas sakyta, galima matyti, kad nežinojimo žino- 
jimas, problemiškumas nėra grynai neigiamas fenomenas. 
Už jo neigiamos pusės slepiasi teigiama pusė, kuri visų 
pirma pasireiškia tuo, kad iš jo kyla tam tikri klausimai, 
tam tikros problemos, nurodančios, kokia kryptimi turi 
toliau plėtotis žinojimas. Problemų ir klausimų apibrėž- 
tumas remiasi kaip tik potencialaus žinojimo lygme- 
niu, potencialia žinojimo puse. Tai galima paaiškinti ir 
kitaip — atsižvelgiant į tai, koks pažinime yra santykis 
tarp apriorinio ir aposteriorinio elemento, tarp logiškai 
iormuoto pažinimo (bendrų sąvokų, principų) ir realių 
konkrečių faktų. Mes žinome, kad lig tik užfiksuojame 
tas atskiras dalykų padėtis, kurios glūdi intuicijoje, ir 
išreiškiame jas sprendiniais, mes pereiname į idealios bū- 
ties (sąvokų) sferą. Bet ir ta sąvoka, kuri atstovauja objek- 
tui sprendinyje, ir ta, kuri jį apsprendžia kaip predikatas 
(S yra P), yra bendros sąvokos, kurios gali būti taikomos 
ne tik duotajam objektui, bet ir visai objektų klasei. Šiuo 
atžvilgiu kiekviena tokia sąvoka išeina už ribų to žino- 
jimo, kuris liečia tik duotąjį objektą; pati tapusi determi- 
nacijos objektu, pritaikyta kitiems daiktams ir reiškiniams, 
ji kartu diferencijuojasi, t. y. kaip giminė susiskaido į jai 
priklausančias rūšis. 

Antra vertus, atskiri mokslai sukaupia daug faktų ir 
stebėjimų, kurie iš pradžių atrodo visai skirtingi ir netu- 
rintys nieko bendra, bet smulkesnis jų nagrinėjimas, gi- 
lesnė analizė, kuri iškelia aikštėn įvairias juose glūdinčias 
dalykų padėtis, parodo, kad jie turi tam tikrus bendrus 
esminius bruožus, kad jie priklauso nuo to paties dėsnin- 

gumo, ir tokiu būdu nustato tarp jų ryšį, sujungia juos 
į tam tikrą vienybę, t. y. į vienybę tos bendros sąvokos 
(giminės), kuri juos visus apima. Taigi intuicijos analizė 
vienodai yra ir žinojimo diferenciacijos (konkretizacijos), 
„ir jo apibendrinimo (integracijos) priežastis. Kadangi tarp 
į apriorinio ir aposteriorinio elemento žinojime nėra atiti- 
| kimo ir vienais atvejais apriorinis elementas pralenkia 
aposteriorinį, kitais atvejais aposteriorinis pralenkia ap- 
| riorinį, tai pažinimas visuomet neturi pastovios pusiau- 
svyros, jame yra tam tikra itampa, kuri priverčia jį plė- 
is, varo jį pirmyn. Pagaliau žinojimas gali plėtotis ir 
grynai apriorinėje sferoje. Tos bendros sąvokos, kurios 
yra viso pažinimo pagrindas ir kurios apibrėžia atskiras 
būties sferas arba planus, vadinamosios kategorijos, yra 
neatskirtos viena nuo kitos, bet susietos būtinų (dažniau- 
siai koreliatyvumo) ryšiu. Analizės būdu iškeliant aikštėn 
šitą ryšį, galima išaiškinti kategorijų savitarpio santykius 
ir priklausomybę bei surasti naujas kategorijų formas. 
Tai yra vadinamasis dialektinis pažinimo plėtojimasis. 
Visose šiose žinojimo ypatybėse, būtent, kad įį lydi neži- 
nojimo žinojimas, kad jis pasižymi problemiškumu, dina- 
mizmu, kad jis visuomet kartu yra aktualus ir potencia- 
lus,— pasireiškia esmingiausias jo bruožas — sistemingu- 
mas. Iš tikrųjų to žinojimo, kurį sudaro atskiras objekto 
aspektas, potencialaus žinojimo lygmenį sudaro kiti jį 
papildantys aspektai. Neribotas šių aspektų visetas suda- 
ro objekto kaip visybės žinojimą. Šitas žinojimas irgi turi 
savo potencialaus žinojimo lygmenį: tai jo santykis ir TY- 
šiai su kitais objektais. Bet ir šitų objektų žinojimas turi 
| tą pačią struktūrą. Taigi išeina, kad kiekvieno objekto 
: žinojimas šiaip ar taip, tiesiogiai ar netiesiogiai yra susi- 
jęs su visų kitų objektų žinojimu arba, kitaip sakant, 
kad žinojimas pasižymi sistemine tendencija, kuri pasi- 
reiškia kiekviename jo plėtojimosi laipsnyje. Tai reiškia, 
kad pažinimas stengiasi apimti viena sistema visą pasau- 
lį. Ir šita sisteminė tendencija nėra subjektyvi, nėra laisva 
proto konstrukcija (kaip mano idealizmas) — priešingai, 
ji turi objektyvų pamatą, joje atsispindi paties pasaulio, 
t. y. pažinimo objekto, vienumas. Sisteminė, visa apimanti 
vienybė — tai svarbiausias pažinimo principas, kuris vado- 
vauja jo augimui ir plėtojimuisi. 

MŪSŲ LAIKŲ GNOSEOLOGIJAI 
NAUJAI ORIENTUOJANTIS 


I 


XX a. trečdaliui praslinkus, galbūt jau pribrendo laikas 
atsigręžus mesti akį į tą kelią, kuriuo filosofija yra ėjusi 
per šitą laikotarpį. Lyginama su 1900 metais, filosofinės 
problematikos padėtis yra smarkiai pasikeitusi. Tatai aiš- 
kėja ne tik iš to, kad mūsų dienų filosofija iš naujo susi- 
domėjo tokiais klausimais (pavyzdžiui, pagrindiniais meta- 
fizikos klausimais), kurie prieš 30 metų buvo išstumti iš 
mokslinės filosofijos ir laikomi neprieinamais moksliniam 
pažinimui, bet ir iš to, kad ir tos problemos, kurios XX a. 
pradžioje buvo aktualios, dabar įgijo kitą reikšmę ir yra 
kitaip sprendžiamos. Mūsų straipsnio uždavinys — kiek 
nušviesti šitą reikšmingą filosofinės problematikos pasi- 
keitimą, trumpai apžvelgiant tuos klausimus, kurie liečia 
paties filosofinio pažinimo esmę bei sąrangą. 

Pradėsim nuo metodo problemos. Mūsų amžiaus pra- 
džioje šiai problemai priklausė svarbiausias vaidmuo, ypač 
vokiečių filosofijoje, Įvairios neokantizmo srovės bei mo- 
kyklos, kad ir nevienodai interpretavo I. Kanto mintis, 
visos turėjo tą patį tikslą: išaiškinti kriticizmo transcen- 
dentalinį metodą ir pritaikyti jį toms naujoms žinojimo 
sritims, kurios atsirado mokslui žengiant pirmyn ir plėto- 
jantis. Visos filosofijos problemos buvo subordinuojamos 
metodo problemai. Ši tendencija itin aiškiai pasireiškė 
Marburgo mokykloje, kuri teorinę filosofiją („transcen- 
dentalinę logiką“) apibrėžė kaip grynąjį metodų mąstymą. 
Tiesa, jau pirmame XX a. dešimtmetyje neokantizmas tu- 
rėjo užleisti pirmą vietą E. Huserlio sukurtai fenomeno- 
logijai. Tačiau ir fenomenologija, kad ir daug kuo iš 
esmės skiriasi nuo kantizmo, vis dėlto pirmiausia orien- 
tuojasi į metodą. Fenomenologinis metodas sąlygoja tikrą 

filosofinį pažinimą ir jam vadovauja. Jo pradmuo — idea- 
li intuicija, suvokianti pačią būties esmę. Ši intuicija tie- 
sioginė ir dalykinė. Ji tiesiogiai įžiūri pačius fenomenus 
(o ne juos pavaduojančius simbolius ir abstrakcijas). Bet 
įimdamasi reiškinių (patirties), ji visiškai nesidomi tuo, 
kas juose empiriška, kas priklauso nuo jų faktiškumo, ir 
yra nukreipta vien į tai, kas reiškiasi grynajai sąmonei 
ir sudaro esminę fenomenų sąrangą. Tuo ji skiriasi nuo 
visų empirinių ir pozityvių mokslų. Šie mokslai remiasi 
faktais. Bet jų nagrinėjami faktai nėra atskiri juntami 
duomenys, tatai reiškiniai, sudarą tam tikrą įvairybių (ele- 
mentų, dalių) vienybę ir pasižymį tam tikra ypatinga 
struktūra. Todėl reiškiniai gali būti pagaunami, kiek suvo- 
kiama jų struktūra. Kiekvienas pozityvus mokslas supo- 
nuoja jo tiriamų reiškinių suvokimą, bet pats jo neaiški- 
na, t.y. neiškelia aikštėn suvokiamų reiškinių sąrangos 
(struktūros). Tai fenomenologinės analizės uždavinys. 

Iš to aiškėja, kad filosofija yra kitų mokslų pagrindas 
ne tik objekto, bet ir metodo atžvilgiu. Tyrinėdama bend- 
rus visos būties pradmenis, filosofija kartu nustato ir tą 
metodą, kuris pamatuoja ir įprasmina empirinio pažinimo 
metodus. Vien remdamasi fenomenologiniu metodu, filo- 
sofija pasidarė grynąja ontologija (būties mokslu) tikslia 
prasme ir kartu įgijo tikrai mokslinį pobūdį. Tokiu būdu, 
rodės, fenomenologija užbaigė tą filosofijos reformą, kuri 
buvo pradėta R. Dekarto, kuri rūpėjo I. Kantui, bet kuri 
nebuvo įvykdyta nei vieno, nei kito, būtent, jai pavyko 
pašalinti iš filosofijos visas metafizines supozicijas ir su- 
rasti tą pažinimo pradedamąjį punktą, kuris laiduotų visiš- 
ką jo įtikimumą. Skleisdama fenomenologinę analizę ir 
taikydama ją visoms pagrindinėms pažinimo šakoms, filo- 
sofija, rodės, turėjo pasiekti tikrą tikslumą ir pasiekus 
žengti pirmyn tuo pačiu tiesioginiu keliu, kuriuo eina ir 
tiksliųjų mokslų raida. Tačiau šios viltys sužlugo. Kad ir 
kaip fenomenologija reikšminga ir vaisinga, plėtodamasi 
ji susidūrė su dideliais keblumais, glūdinčiais jos pačios 
prigimtyje. 

Iš tikrųjų svarbiausias fenomenologijos reikalavimas 
yra tas, kad pažinimo metodas ištisai prisitaikytų prie pa- 
žįstamo objekto. Vien įsižiūrėjus ir įsiklausius į objektą 
galima suprasti jo ypatingą esmę. Vadinasi, kad pažinimas 

vyktų, į objektą nukreiptas sąmonės aktas (intencija) turi 
atitikti objekto prigimtį. Bet sąmonės aktą sąlygoja visų 
pirma bendras sąmonės nusistatymas. Todėl ir vieno arba 
kito objekto suvokimo galimumas pareina nuo šio nusi- 
statymo. Be tinkamo sąmonės nusistatymo objektas paži- 
nimui yra tiesiog neprieinamas. Toks būtinas pažinimo 
ryšys Su sąmonės nusistatymu reiškiasi ir pačiame ieno- 
menologijos metode. Ideali intuicija, arba esmės žiūra, 
suponuoja dalykinį sąmonės nusistatymą tada, kai objek- 
tas stovi prieš subjektą kaip kažkas atskira ir savaran- 
kiška. Tačiau toli gražu ne visi reiškiniai prieinami šitam 
kontempliatyviam sąmonės nusistatymui (pavyzdžiui, visi 
„išgyvenimai“ arba potyriai tikslia prasme). Jiems suvokti 
bei suprasti fenomenologija negali tenkintis viena tiesio- 
gine žiūra, ji turi naudotis tokiais duomenimis, kurie pri- 
klauso nuo kito (nedalykinio) sąmonės nusistatymo. Žino- 
ma, tai nepaneigia fenomenotoginės intuicijos reikšmės, 
bet parodo, kad fenomenologija, atlikdama savo meto- 
dinį vaidmenį, neišvengiamai turi išeiti už ribų, kurias ji 
sau iš pradžių buvo nustačiusi. 

Bet esama ir kitų aplinkybių, kurios liudija, jog feno- 
menologinis metodas nėra kažkas, kam užtenka savęs 
paties. Ideali intuicija sugeba apčiuopti fenomenų esmę 
vien išskirdama juos iš empirinės aplinkos ir atmesdama 
visus tuos momentus, kuriems turi įtakos išoriniai fakto- 
riai. Vadinasi, fenomenologija negali apsieiti be tam tik- 
ros abstrakcijos, be tiriamųjų fenomenų izoliavimo. Antra 
vertus, ideali intuicija negalėtų pasiekti savo tikslo, jei 
ji nesusilietų tiesiog su pačiais fenomenais ir neaprėptų 
viso jų konkretumo, t. y. viso to, kuo reiškiasi tikra feno- 
menų esmė bei sąranga. Todėl fenomenologija turi itin 
rūpintis tuo, kad jos naudojama abstrakcija bei fenomenų 
izoliavimas nepanaikintų jų konkretumo. O šitam uždavi- 
niui išspręsti vien idealios intuicijos dažnai neužtenka. 
Esama daug fenomenų, kurių prigimtis gali būti ištisai 
suvokiama tiktai iš jų santykių su kitais reiškiniais. Ima- 
mas atskirai fenomenas yra neryškus, nepermatomas, jis, 
taip sakant, pasilieka nebylus ir nepareiškia tyrinėtojui, 
kas jame svarbu bei esminga. Šia ypatybe pasižymi pir- 
miausia tie fenomenai, kurie reikšmingi, t. y. kurių esmė 
sąlygojama ir to, ką jie reiškia žmogui ir kokį vaidmenį 

vaidina jo gyvenime. Toks yra, pavyzdžiui, ir pats paži- 
nimas. Negalima visiškai suvokti jo esmės neatsižvelgiant 
į jo reikšmę ir vaidmenį žmogaus egzistavime. Kitaip sa- 
kant, šiais atvejais fenomenologinė analizė negali baigtis 
tiktai „stigmatine“ (t.y. izoliavimu pagrįsta) intuicija, ji 
tuzi būti kartu ir „konspektyvi“, t. y. aprėpti ir tuos san- 
tykius, kuriais fenomenas susijęs su savo aplinka. O toks 
konspektyvus suvokimas toli gražu nesutampa su gryna 
tiesiogine intuicija; jis dažnai vyksta aplinkkeliais ir pa- 
gauna fenomeno prigimtį iš to, kaip jis atsiliepia savo 
aplinkai. Būna atvejų, kai tenka jį pergudrauti, kad jis 
prabiltų ir parodytų, koks jis iš tikrųjų yra. 

Iš to, kas pasakyta, galima padaryti tokią išvadą: ypa- 
tinga fenomenologinio metodo svarba filosofijai nekelia 
abejonių. Be jo dabartinė filosofija apsieiti nebegali. Vien 
šio metodo padedama ji pajėgia pagrįsti savo sisteminės 
konstrukcijas tikrai ryškiomis ir gerai patikrintomis 
sąvokomis, Antra vertus, reikia pripažinti: fenomenolo- 
ginis metodas neturi to universalumo ir savarankiškumo, 
kurį jam priskiria klasikinės fenomenologijos šalininkai. 
Kad pasidarytų iš tikrųjų vaisingas ir reikšmingas, jis turi 
būti papildomas kitų netiesioginių pažinimo metodų. 
O kokie yra šie pagalbiniai metodai? Į šitą klausimą ne- 
galima duoti bendro atsakymo, Tai pareina nuo tiriamo- 
sios problemos, t. y. nuo duotosios objektų rūšies (srities) 
ypatumų. Iš to aiškėja, kad metodo problemai filosofijoje 
nepriklauso ta centrinė vieta, kurią jai yra priskyrusi 
fenomenologija. Ir todėl suprantama, kad dabartiniu metu 
ji gerokai nustojo savo aktualios reikšmės. 


II 


Tačiau tuo vidinė fenomenologijos evoliucija nesibai- 
gia. Ji ne tik nustūmė į antrą vietą metodo problemą, bet 
ir iškėlė aikštėn kelių kitų problemų aktualumą, esmingai 
jas pakeitusi ir naujai nušvietusi. O toks problematikos 
pakeitimas palietė pačios fenomenologijos esmę ir smar- 
kiai atsiliepė fenomenologinio filosofavimo būdui bei pa- 
kraipai. Klasikinė fenomenologija remiasi ta supozicija, 
kad idealiai intuicijai padedant fenomenų esmė gali būti 

tiksliai išskirta ir atitraukta nuo savo empirinės aplinkos. 
Kalbant gnoseologijos terminais tai reiškia: tarp žinojimo 
apriorinių (žinoma, ne tik formalių, bet ir materialių) ir 
aposteriorinių momentų arba elementų yra griežtas ir 
visiškai apibrėžtas skirtumas. Tai nulemia fenomenolo- 
gijos uždavinį: ji turi išaiškinti šitą skirtumą ir aprašyti 
apriorinio žinojimo sąrangą bei turinį. Tačiau kaip tik 
šita supozicija kelia didelių abejonių. Visų pirma nėra 
tokio bendro kriterijaus, kuris leistų griežtai ir visados 
vienareikšmiškai skirti apriorinę ir aposteriorinę žinojimo 
šalį. Filosofijos ir ypač mokslo raida perša mums priešingą 
išvadą — kad, konkrečiai nagrinėjama, riba tarp apriori- 
nės ir aposteriorinės žinojimo sieros yra reliatyvi ir juda- 
ma. Žinoma, toks ribos neaiškumas ir judamumas gali 
pareiti nuo mūsų pažinimo empirinio netobulumo ir ne- 
tikslumo. Bet jo pagrindas (priežastis) gali būti ir gilesnis 
bei esmingesnis. Nereikia išleisti iš akių, kad ideali intui- 
cija, pagaudama ir užfiksuodama fenomeno esmę, visiškai 
abstrahuoja ją nuo vieno svarbaus faktoriaus — nuo rea- 
laus laiko. Tegul pats fenomenas vyksta laike, tegul lai- 
kiškumas sudaro esminę jo determinaciją,— pati jo esmė 
(jo „idėja“) iškyla virš laiko veikimo sferos, ji esti ant- 
laikinė ir šia prasme amžina, nekintama. Esmės neparei- 
namybėje nuo empirijos (empirinio buvimo) glūdi ir jos 


nepareinamybė nuo laiko. Bet kyla klausimas: kuo laiduo- 


jamas ir tikrinamas toks esmės nekintamumas ir antlai- 
kiškumas? Vargu ar jis akivaizdus; jį paneigus jokia 
nesąmonė neaisiranda. Todėl galima spėti, kad esmės ne- 
kintamumas (antlaikiškumas) nėra absoliutus, bet tik relia- 
tyvus, t. y. pareina nuo tam tikrų nepastovių sąlygų. Arba, 
tiksliau sakant: antlaikiškumas gali būti priskirtas feno- 
menų esmei vien Jogine prasme, kiek ji imama kaip idėja. 
Bet ontologiškai — ji sąlygojama tokių faktorių, kurie 
glaudžiai susiję su laikiškumu. Prie tokios koncepcijos 
kaip tik veda gilesnė pažinimo problemos analizė. Api- 
brėžiant pažinimo esmę negalima tenkintis vien stigma- 
tišku požiūriu į jį ir nepaisyti visų tų santykių, kuriais 
pažinimas susijęs su gyvenimu. Toks apibrėžimas būtų 
mažų mažiausiai vienašališkas, neišsamus. Bet, šalia to, 
niekas mums nelaiduoja, kad jis nebus klaidingas, netiks- 
lus; nes jis gali priskirti pačiam pažinimui tai, kas pareina 

nuo tam tikrų jį determinuojančių faktorių, kurių nebu- 
vome įsidėmėję, ypatybių. Tie fenomenai, kuriais remiasį 
fenomenologinė pažinimo analizė, priklauso žmogaus pa- 
žinimo sferai. O žmogaus pažinimas nesudaro užbaigtos 
savarankiškos visumos, kuriai savęs užtektų. Jo struktūra, 
svarbiausios tendencijos, raida bei plėtojimasis sąlygoja- 
mi tos funkcijos, kurią jis atlieka žmogaus egzistavime. 
Vadinasi, gyva ir konkreti žinojimo esmė gali būti supras- 
ta tik atsižvelgiant į paties žmogaus prigimtį. O žmogaus 
prigimties pastovumas ir nepareinamybė nuo laiko — tai 
mitas, kuriuo tikėti mūsų laikų mokslas neleidžia. Nei 
biologiniu, nei sociologiniu, nei pagaliau doroviniu atžvil- 
giu žmogaus prigimtyje negalima surasti tokio nekintamo 
branduolio, t.y. tokios pastovių požymių visumos, kuri 
vienareikšmiškai apibrėžtų konkrečią jo esmę. Tatai — 
lemiamos reikšmės faktas, kuris privertė iš pagrindų per- 
žiūrėti ir pertvarkyti visą aktualią filosofinę problema- 
tiką. Su tuo teko skaitytis ir fenomenologijai. Įdomu pažy- 
mėti, kaip palaipsniui pasikeitė fenomenologinio filoso- 
favimo pakraipa. Vyresnioji fenomenologų karta (E. Hu- 
serlis, A. Pfenderis ir kt.) domėjosi pirmiausia formalių 
apriorinių žinojimo pradmenų nagrinėjimu. Jaunesnioji 
karta su M. Šėleriu priešakyje ėmė gvildenti materialinę 
apriorinės sferos pusę. Tai reiškia: fenomenologinio mąs- 
tymo fokusas nuo abstraktesnių problemų persikėlė prie 
konkretesnių, artimesnių pačiai tikrovei (realybei). O rea- 
lybė, konkrečiai imama, — tai žmogaus aplinka (Umwelt), 
tas pasaulis, kurį jis ne tik pažįsta, bet ir kurį vertina 
bei veikia, žodžiu, kuriame iškerojęs visas jo gyvenimas. 
Štai kodėl iš naujo atsiranda žmogaus problema kaip pa- 
grindinė dabartinės filosofijos problema, ir filosofinė ant- 
xopologija pasidaro ta tyrinėjimo sritimi, kuriai skiria 
savo darbą žymiausi mūsų laikų mąstytojai (M. Šėleris, 
M. Heidegeris, K. Jaspersas). 


III 


Kartu ir ryšium su filosofine antropologija kaip aktua- 
li dabartinės filosofijos tema iškyla dar kita problema — 
tai fakiiškumo (Faktizitūt) problema*. Faktiškumas — tai 
ne empirijos (patirties) ir ne empirinio tyrinėjimo dalykas. 
Faktiškumas — nei patys gryni faktai, nei šių faktų suma 
arba rinkinys. Tatai — pačių faktų esminė, principinė ša- 
lis, galinti būti suvokta vien iš konkretaus faktų ryšio, iš 
konkrečios eigos įvykių, kuriuose žmogus reflektuodamas 
randa save, arba, kitaip sakant, iš tos esminės aktualios 
žmogaus situacijos, Kuri nulemia jo santykiavimą su ap- 
linkiniu pasauliu, Vadinasi, faktiškumo suvokimas yra ne 
kas kita, kaip šios aktualios situacijos supratimas, jos 
oniologinė interpretacija. Stengdamasi prisiartinti prie pa- 
čios realybės, tiesiog su ja susiliesti, filosofija turi atsi- 
žvelgti į tai, kaip ji konkrečiai reiškiasi žmoguje. O kon- 
Kretų šios tikrovės reiškimąsi galima apibūdinti tik dviem 
dalykais: faktiškumu įr aktualumu, Žinoma, tai nereiškia, 
kad faktiškumo klausimu nubrėžiama visa filosofijos prob- 
lematika. Bet, šiaip ar taip, tai vienas iš svarbiausių jos 
aspektų, kurį filosofija ilgą laiką buvo visiškai išleidusi 
iš akių ir kurio reikšmę tik dabar ji iki galo įsisąmonino. 

Šiam naujam aspektui pasirodžius ir išėjus priekin, 
įvyko ir tolesnis filosofinės problematikos pasikeitimas. 
Ypatingą svarbą ne tik ontologijai, bet ir pažinimo teori- 
jai įgavo laiko problema. Atidžiau įsižiūrėjus į istorinę 
filosofijos raidą, krinta į akis tas labai reikšmingas faktas, 
kad nuo pat pradžių jos pastangos šiaip ar taip nukreiptos 
į vieną siekinį — atsikratyti laikiškumo, išeiti iš tos sferos, 
kuri yra laiko galioje. Iš tiesų, lig tik filosofija pasirodė 
iš mitologijos gelmių, ji iškėlė klausimą: kas yra pirmoji 
visų daiktų-pradžia, tas pradmuo, iš kurio viskas gimsta 
ir į kurį vėl viskas grįžta? Esmingiausia šio pradmens 


* i. Kantas nagrinėjo bendras pažinimo (ir pažinimo objektų) gali- 
mumo sąlygas. Tas faktas, kad šios sąlygos yra realizuotos empiriniame 
žinojime ir empiriniame fenomenų pasaulyje — grynai atsitiktinis, ir 
todėl jis pasilieka už I. Kanto filosofinės problematikos akiračio. Taip 
pat ir G. Hėgelis pabrėžė, kad vien tai, kas bendra, sudaro pasaulio 
substancinę, esminę būtį. Todėl ir G. Hėgelio dialektika, kad ir atsį- 
žvelgia į konkrečią fenomenų visumą, apeina faktiškumo problemą. 

ypatybė ir yra ta, kad jis nesunaikinamas, pastovus, kad 
visų daiktų kitimai ir pakaitos jo neliečia. Juo daugiau 
filosofija plėtojosi ir gilėjo, tuo tiksliau ir aiškiau jį steng- 
davosi suvokti ir suformuluoti to pradmens nekintamumą 
ir antlaikiškumą. Platono idėjų teorijoje šis požiūris įgavo 
aiškiausią ir tobuliausią išraišką. Tikroji (grynoji) būtis — 
tai idėjų pasaulis, iškilęs virš laiko ir tapimo sferos, savo 
esme amžinas ir tapatus. O juntamųjų fenomenų sritis, 
priklausanti nuo laiko ir tapimo dėsningumų, yra netik- 
roji, tariama būtis, t. y. būtis sumaišyta, susijusi su nebū- 
timi ir pasmerkta žūti bei nykti. Tatai — netobulas idėjų 
atvaizdas, įgijęs buvimą iš savo amžino prototipo. Net 
ir tose filosofijos teorijose, kurios pirmajam pradmeniui 
priskiria judėjimą arba bent tam tikrą dinamizmą, šilas 
judėjimas arba dinamizmas suvokiamas kaip kažkas sta- 
tiška, tai, kas šalina ir laikiškumą, ir laike vykstantį kiti- 
mą. Net G. Hėgelio sistema šiuo atžvilgiu nesudaro 
principinės išimties, nes dialektikos eiga savo esme nesą- 
lygojama laiko. 

Tačiau ne filosofinėje spekuliacijoje pirmąkart atsi- 
rado ši būties ir laiko santykio koncepcija. Svarbiausioji 
jos tendencija yra įgimta pačiai mąstymo sąrangai ir ati- 
tinka natūralią mąstymo eigą ir vidinę raidą. Argi visas 
žmogaus pažinimas nesiremia sąvokomis? O sąvoka, atsa- 
kydama į klausimą: „Kas yra objektas?“, iškelia jo 
„esmę“, tai, kas fenomenuose ir daiktuose yra bendra, kas 
apriboja jų grupes ir rūšis, vadinasi, kas nepareina nuo 
individualizacijos požymių „čia“ ir „dabar“, t. y. kas Ane- 
priklauso nuo realaus laiko. Taigi pati pažinimo problema 
priverčia kreipti akis į idealią antlaikinę sąvokų (idėjų) 
sferą ir ne tik jai tarpininkaujant, bet ir joje pačioje 
ieškoti būties pradmenų. Maža to, ta pati tendencija pasi- 
reiškia ir ikimoksliniame pažinime, net juslinėje paga- 
voje. Tame pasaulio vaizde, kuris atsiranda kiekvieno 
žmogaus sąmonėje, pagrindinis struktūrinis elementas yra 
daiktas. O daiktas mūsų suvokiamas kaip tam tikra kūniš- 
ka substancija, kurios savybės ir būsenos gali kisti, bet 
kuri pati, kol ji egzistuoja, išlieka tapati. Šalia to, pats 
daikto vaizdas savo struktūros atžvilgiu priklauso nuo 
erdvės, o ne nuo laiko. Vadinasi, natūralioji žmogaus 
pasaulėžiūra teikia pirmenybę tam, kas daiktuose šiek 

tiek pastovų ir mažiau pasiduoda laiko įtakai. Tuo pačiu 
keliu eina ir mokslinis žinojimas, kuris medžiaginį pa- 
saulį stengiasi aiškinti kaip užbaigtą tam tikrų pastovių 
elementų sistemą, valdomą nekintamų ir griežtai apibrėž- 
tų dėsnių. 

Tatai didelis A. Bergsono nuopelnas, kad jis pirmas 
iškėlė aikštėn ir tiksliau išaiškino principinę šios mąsty- 
mo ir pažinimo tendencijos reikšmę: ji kiek galėdama 
šalina laiką iš pasaulio vaizdo arba mažų mažiausiai įtrau- 
kia jį į tam tikrą statišką schemą, kuri gali būti gretinama 
su erdvės sąranga ir subordinuojama antlaikiniam dėsnin- 
gumui. Tegul biologinė A. Bergsono nurodytos tendenci- 
jos interpretacija yra nepakankama ir net klaidinga, bet 
ta juslinės pagavos ir erdvės bei laiko santykių analizė, 
kuri buvo jo pradėta ir paskui kitų filosofų varoma toliau, 
rodyte parodė, kad pats filosofijos pradedamasis punktas 
yra problemiškas dalykas, reikalaująs patikrinimo ir pa- 
matavimo. Visiškai ne savaime suprantama, kad būtis 
ontologiniu atžvilgiu yra pirmesnė už tapimą, arba, kitaip 
sakant, kad pirmasis būties pradmuo (arba pradmenys) 
yra nekintamas, amžinas, antlaikinis; ir kad, priešingai, 
ta realybė, kuri priklauso nuo laiko, yra antrinė ir nesa- 
varankiška. Tas faktas, kad mūsų pažinimas negali apsi- 
eiti be bendrų nuo laiko nepareinančių sąvokų ir kad jis 
visuomet linkęs tapimo pagrindan padėti kurį nors pasto- 
vų, antlaikinį pradmenį, negali pateisinti arba pamatuoti 
"šios būties koncepcijos; maža to, jis pats turi būti aiški- 

namas. 

Šitą bendrą formalią abejonę stiprina dar kita reikš- 
minga aplinkybė: visi sistemingi ligšioliniai mėginimai 
išvesti tapimą iš pradmenų, nepriklausančių nuo laiko, 
nepasisekė, ir toks nepasisekimas ne atsitiktinis. Laikas ir 
laikiškumas yra kažkas ypatinga, su niekuo nesulygina- 
ma, tai, kas nesiduoda aiškinama kitais principais. Todėl 
arba visoms filosofinėms teorijoms, kurios teikia pirme- 
nybę nekintamiems ir antlaikiniams pradmenims, stinga 
nuoseklumo (nejučiomis jos viena ar kita forma supo- 
nuoja laiką), arba jos visiškai apeina laiko problemą ir 
nepastebi principinės jos svarbos. 

IV 


Pagaliau ir mokslinio patyrimo plitimas bei mokslinių 
teorijų skleidimasis išardė faktinį šios koncepcijos pama- 
tą, t.y. visas tas jos supozicijas, kurios, rodės, atitiko 
tikrovę. Apskritai šitą pažinimo raidos kryptį galima taip 
apibūdinti: ta būties sfera, kuri laikoma nepriklausoma 
nuo laiko, vis labiau siaurėja ir nyksta, tuo tarpu tapimo 
bei laikiškumo sfera nuolat plinta ir pamažėle apima visą 
žmogui prieinamą tikrovę. 

Pirmučiausia šitas procesas palietė juniamąjį pasaulį 
ir iš pagrindų pakeitė jo mokslinį supratimą. Heraklito 
Tamsiojo posakis panta rei visiškai pripažįstamas ir mūsų 
laikų gamtos mokslų. Daiktų pastovumas ir substancialu- 
mas pasirodė esąs tiktai iliuzija, arba, tiksliau sakant, toks 
fizinių reiškinių aspektas, kuris pareina ne tiek nuo pa- 
čios gamtos, kiek nuo žmogaus psichofizinės organizacijos 
ir jo pagavimo aktų struktūros. Arčiau įsižiūrėjus paaiš- 
kėjo, kad daiktai yra ne kas kita, kaip tam tikros iškarpos 
iš gamtoje vykstančių fizinių procesų, tam tikri veikia- 
mosios vienybės arba medžiaginės energijos kompleksai, 
kuriems priskiriamas pastovumas (ir substancialumas) 
vien todėl, kad jų kitimas, lyginamas su žmogaus orga- 
ninio egzistavimo ritmu, yra daug lėtesnis ir negali būti 
tiesiogiai stebimas. 

Tačiau kad ir kaip mokslinė fizinio pasaulio koncep- 
cija skiriasi nuo naiviosios pasaulėžiūros, pamatinis jos 
požiūris lieka toks pat, bent jau klasikinės fizikos požiū- 
ris, nes ji savo konstrukcijos pagrindan deda tam tikras 
konstantas, t. y. tokius pastovius faktorius, kurių tapaty- 
bės visiškai neliečia tapimas. Tai, pirma, tie paskutiniai 
elementai, iš kurių susidaro medžiaga (atomai arba elekt- 
ronai), ir medžiagos arba energijos kiekis, antra — tokie 
formalūs ir struktūriniai faktoriai, kaip trimatė erdvė ir 
gamtos dėsniai, t.y. visos tos priežastingumo specifika- 
cijos, kurios sąlygoja medžiaginių elementų ir jų kom- 
pleksų santykius erdvėje ir laike. 

Prie šių konstantų reikia priskirti įr vadinamuosius 
loginius dėsnius, laiduojančius visų gamtos reiškinių ir 
jų santykių apibrėžtumą. Kiek pripažįstamas mokslinio 

pažinimo objektyvumas, objektivi jų reikšmė negali kelti 
abejonių. 


Vv 


Radikalus lūžis mokslinėje pasaulėžiūroje prasidėjo 
nuo to meto, kai konstantų pastovumas pasidarė abejo- 
tinas, t. y. kai tikėjimas jų nekintamumu susidūrė su jam 
prieštaraujančiais faktais. Tiesa, ne visos nurodytos kons- 
tantos yra vienodos rūšies ir vienodos reikšmės. Vienos 
pasižymi grynai formaliu pobūdžiu ir, rodos, būtinai susie- 
tos su pačia fenomenalaus pasaulio struktūra, todėl trans- 
cendentalizmo šalininkai priskiria joms apriorinių prin- 
cipų galią. Kitos konstantos yra ne kas kita, kaip 
supozicijos, be kurių mokslas negali apsieiti, bet kurių 
būtinumas nei akivaizdus, nei gali būti įrodytas. Pagaliau 
esama dar trečios rūšies konstantų, gautų iš patyrimo 
apibendrinimo būdu. Šių konstantų pastovumas nebūtinas. 
Tolesnis patyrimo plėtojimasis gali parodyti, kad jų pa- 
stovumas tik reliatyvus arba net tariamas. Kai dėl bendrų 
supozicijų arba postulatų, kuriais remiasi mokslas, tai jų 
„gnoseologinė reikšmė dar neaiški ir ne visai apibrėžta. 
Galbūt tai tik pasisekę spėjimai, pranokę empirinį api- 
bendrinimą. Bet galbūt mokslui žengiant pirmyn pavyks 
redukuoti juos į tam tikrus apriorinius pradmenis. Šiaip 
ar taip, žinojimo sąrangai ir esmei principinę svarbą tetu- 
ri pirmosios rūšies konstantos. Apriorinis jų būtinumas 
laiduoja ir pažinimo pradmenų antlaikiškumą. Paneigus 
šį būtinumą griūva ir tvirtas žinojimo pamatas. O kaip 
tik šia linkme eina mūsų laikų mokslo raida. Štai kodėl 
dabartinė matematikos ir fizikos pradmenų krizė smar- 
kiai atsiliepia ir gnoseologijai. 

Nurodykime keletą pavyzdžių. Savo transcendentali- 
nėje estetikoje I. Kantas nustatė ir pamatavo erdvės 
aprioriškumą. Begalinės, vienodos, trimaiės erdvės žiūra 
(vaizdas) esanti būtina fenomenalaus pasaulio sąlyga. Šiai 
koncepcijai pritarė filosofų idealistų dauguma, bet ir tarp 
matematikų, kurie domėjosi filosofiniais geometrijos pa- 
grindais, ji turėjo nemaža šalininkų. I. Kanto tezėje glūdi 
du tvirtinimai: 1) kad kita (neeuklidinė) erdvės struktūra 
negali būti nei mąstoma, nei vaizduojama ir 2) kad feno- 

menalaus pasaulio ribose Euklido geometrija atvaizduoja 
realios erdvės sąrangą, Mūsų laikais nei vieno, nei antro 
tvirtinimo negali būti laikomasi, bent jau ta prasme, kuri 
jiems buvo priskiriama I. Kanto laikais. Pirmiausia, nuo- 
dugnesnis geometrijos pradmenų nagrinėjimas išaiškino, 
kad Euklido geometrija toli gražu nepasižymi loginiu 
būtinumu ir kad remiantis kitomis aksiomomis galima 
sudaryti nemaža neprieštaringų geometrinių sistemų, visai 
skirtingu būdu apibrėžiančių erdvės prigimtį (pavyzdžiui, 
N. Lobačevskio, B. Rymano geometrijos). Tiesa, toks geo- 
metrinės aksiomatikos sąlygiškumas dar neįrodo I. Kanto 
tezės klaidingumo. Jei tegali būti įsivaizduojama (vaizdin- 
ga) vien homogeninė trimatė erdvė ir jei ji kartu atitinka 
juntamojo pasaulio sąrangą, vadinasi, euklidinė geomet- 
rija išlaiko savo apriorinę galią. Tačiau pasitvirtinus ir 
įsigalėjus reliatyvumo teorijai, tenka visiškai atsisakyti 
nuo formaliai apriorinio geometrijos supratimo ir pripa- 
žinti, kad realioji erdvė — tai ne kažkas tuščia ir be jokių 
fizinių savybių, o fizinių jėgų laukas, kurio struktūra 
pareina nuo jame išplitusios energijos pasiskirstymo ir 
kinta jėgų potencialui kintant. Tokiu atveju erdvė yra 
neatskiriamai susijusi su laiku, ir geometrija — tai ne sa- 
varankiškas formalus mokslas, ji glaudžiai susijusi su 
fizika ir su jos empirine raida. Kitaip sakant, geometrija, 
kaip realiosios erdvės mokslas, nustoja buvusi grynai 
. apriorinė disciplina, o jos nustatomų konstantų pastovu- 
mas pasirodo esąs reliatyvus ir priklausąs nuo empirinių 
faktorių. Žinoma, tai nereiškia, kad Euklido geometrija 
neteko savo mokslinės vertės, bet tai reiškia, kad ji atlie- 
ka tik funkciją idealios schemos, kuri gali būti taikoma 
žmogaus aplinkai, bet kuri toli gražu neatitinka realios 
fizinio pasaulio sąrangos. 

Kitas pavyzdys — medžiagos ir masės sąvokų evoliu- 
cija. Medžiaga — tai tuščios erdvės priešingybė. Šios są- 
vokos koreliatyvios; mažų mažiausiai taip jos atrodo mąs- 
tymui, kuris remiasi mūsų kasdieniniu patyrimu. Vaizdin- 
gas medžiagos prototipas — tai kietas kūnas (daiktas), o ne 
skystis arba dujos. Jis yra visų fizinių savybių turėtojas, 
jo prigimtimi remiasi kaip tik tie ypatumai, kuriais mums 
reiškiasi medžiagos realybė — masė, svoris, atsparumas. 
Todėl kieti kūnai sudaro, taip sakant, mūsų aplinkinio 

pasaulio griaučius. Paties žmogaus kūnas — šiek tiek kie- 
tas, ir visų pirma kieti kūnai gali būti jo panaudoti kaip 
įrankiai, kuriais jis veikia bei keičia savo aplinką. Paga- 
liau kieti kūnai tamauja ir pažinimo tikslams (ir prakti- 
niams, ir teoriniams), jie atlieka mato ir saiko funkciją, 
nes, palyginti su skysčiais ir dujomis, pasižymi erdvinės 
formos ir didumo pastovumu, Atsižvelgiant į visas mMinė- 
tas kietų kūnų ypatybes, rodos, visai natūralu manyti, 
kad ir medžiagos elementai yra ne kas kita, kaip ma- 
žiausi kieti kūnai (korpuskulės). Tuo remiantis kitos me- 
džiagos būsenos — skystumas, dujiškumas ir jų kitimai — 
gali būti aiškinamos kaip tam tikro erdvinio medžiagos 
pasiskirstymo rezultatas. Nuo senovės iki mūsų laikų aio- 
mistinė teorija praėjo ilgą ir gana komplikuotą evoliu- 
ciją. Tačiau kol medžiaga buvo laikoma substancialių 
fizinio pasaulio pradmenių ir statoma prieš tuščią erdvę, 
atomai išlaikė kietų kūnų pavidalą ir ypatumus (svorį, 
masę, atsparumą). 

Bet nuo to meto, kai įsigalėjo elektromagnetinė teo- 
rija, kuri ne tik suvienijo skirtingas fizikos šakas, bet ir 
subordinavo chemiją fizikai, kietas kūnas nustojo buvęs 
medžiagos prototipu. Atomo kaip fizinio pasaulio papras- 
čiausio elemento vietą užėmė elektronas ir protonas“. 
O elektronas ir protonas nėra medžiaginės dalelės arba 
korpuskulės tikra prasme; nors jiems ir turi būti priski- 
riama masė, bet šita masė pareina pirmiausia nuo elekt- 
rinio krūvio ir jo įtampos. Ir jei fizika kalba apie rutu- 
lišką elektronų (ir protonų) formą ir jų diametrą, tai tuo 
žymimas vien mažiausias nuotolis, kuris galimas tarp 
dviejų elektronų centrų. Vadinasi, į kiekvieną elektroną 
arba protoną reikia žiūrėti kaip į tam tikrą jėgos arba 
energijos centrą, nepriklausantį nuo jokio medžiaginio 
jų turėtojo. Iš to aiškėja, kad medžiaga nėra pirminis fizi- 
nio pasaulio pradmuo, o yra antrinis, arba išvestinis, feno- 
menas. Masė ir svoris yra esminės ne tik medžiagos, bet 
ir kiekvienos energijos rūšies ypatybės. Todėl kūno kine- 
tinei arba šilumos energijai didėjant, didėja ir jo masė. 
Vadinasi, medžiagos kiekis nepastovus, medžiaga gali 
virsti viena arba kita energijos forma, ir atvirkščiai. Štai 

* Dabar, po neutrono ir pozitrono atradimo, elektronų teorija kiek 
susikomplikavo, 

kodėl galima spėti, kad medžiaga yra ne kas kita, kaip 
ypatinga energijos rūšis. Bet jei taip, jei energija yra 
medžiagos, o ne medžiaga energijos pagrindas ir jei ener- 
gijai nereikia substancialaus (medžiaginio) jos turėtojo, 
tai, Todos, griežtas skirtumas tarp erdvės ir medžiagos 
nyksta ir abu priešingumo nariai suartėja, Medžiagos 
dalelės, būdamos energijos centrai, iš esmės nesiskiria 
nuo jas supančio jėgų lauko; jos gali būti suvokiamos 
kaip ypatingos šio lauko modifikacijos, kaip tokie jo 
taškai, kuriuose jėgų įtampa pasiekia itin aukštą laipsnį 
ir nusistovi tam tikra statiška pusiausvyra. 

Ryšium su šia nauja erdvės bei medžiagos ir jų santy- 
kių koncepcija dabartinėje fizikoje atsirado labai reikš- 
minga tendencija — suderinti ir sujungti į sisteminę vie- 
nybę dvi priešingas fizikines energijos teorijas, kurios iki 
šiol buvo laikomos viena kitą šalinančiomis,— Dž. Maks- 
velio elektromagnetinių bangų teoriją ir korpuskulinę 
teoriją. Pirmoji kinetinę energiją laiko eterio bangų vir- 
pėjimu, vadinasi, priskiria energiją pačiam veikimo lau- 
kui. Todėl eterio bangavimas esąs tolydinis procesas ne 
tik ta prasme, kad jis tolydžiai plinta erdvėje, bet ir ta, 
kad visi jo kitimai (greitumo, intensyvumo atžvilgiu) yra 
tolydūs ir pereina visas tarpines fazes tarp pradedamojo 
ir baigiamojo laipsnio. Pagal korpuskulinę teoriją, prie- 
šingai, energija gali būti išleidžiama ir įsiurbiama vien 
tam tikrais ribotais kiekiais, kurie visi yra mažiausiojo 
kiekio — kvanto — kartotiniai. Vadinasi, kvantas šioje 
teorijoje vaidina atomo vaidmenį, todėl energijos lygio 
pakilimas ar nukritimas vyksta šuoliais. Kruopščiausias 
faktų nagrinėjimas ir eksperimentinis abiejų teorijų tik- 
rinimas parodė, kad fizika negali apsieiti nei be vienos, 
nei be antros ir kad reikia jas šiaip ar taip sujungti į siste- 
minę vienybę. Šitą uždavinį sprendžia naujausios 
L. de Broilio, E. Šrėdingerio, V. Heizenbergo ir P. Dirako 
teorijos. Tuo tikslu jie į fiziką įvedė naują — medžiaginių 
bangų — sąvoką, kuri gali būti taip paaiškinta: kiekvienas 
medžiaginis taškas (mažiausias medžiagos elementas) nėra 
paprastas taškas, užimąs tiktai vieną tiksliai apibrėžtą 
vietą, jis yra kartu tam tikra bangų puokštelė (Wellen- 
paket), išplintanti mažesnėje ar didesnėje sferoje. Nuro- 
dydamas medžiaginio taško vietą, fizikas gali būti visiškai 

tikras vien tuo, kad taškas yra šios sferos ribose, bet 
tikslią jo vietą kuriuo nors momentu jis sugeba apibrėžti 
tiktai su tam tikra didesne ar mažesne tikimybe. Mums 
nėra reikalo daugiau gilintis į svarbiausias šios teorijos 
idėjas, —ir patys fizikai dar nesutarė, kaip ji turi būti 
tiksliai suformuluota ir sistemingai išskleista. Šiaip ar 
taip, bendra jų minčių pakraipa nekelia abejonių: me- 
džiaga ir erdvė iš konstantų, turinčių tiksliai apibrėžtą 
substancialią struktūrą, paverčiamos kintamaisiais, kurie 
gali būti determinuojami tik apytikriai tam tikros sistemos 
ribose. Medžiaginis taškas, kuris lydimas bangų puokš- 
telės arba net sutampa su ja, neturi beveik nieko bendra 
su įprastų mums kieto kūno vaizdu. Taip pat ir medžia- 
ginių bangų išplitimo sfera netapati Euklido erdvei, nes 
šių bangų virpėjimas vyksta vadinamojoje konfigūraci- 
nėje erdvėje, kurios matmenų skaičius didesnis už tris 
ir kinta pagal laisvumo laipsnių kiekį. 


VI 


Tačiau visiems šiems samprotavimams galima prikišti, 
jog juose neskiriamos ir net suplakamos gnoseologinė ir 
ontologinė tiriamosios problemos pusė. Atsižvelgiant 
į pagrindinių fizikos idėjų performavimą galima vien 
prieiti prie išvados, kad tie pradmenys, kurie iki šiol 
buvo laikomi konstantomis, pasirodė nesą pastovūs ir 
todėl turi būti pakeisti kitomis tikromis, t. y. pačia tikro- 
ve pagrįstomis, konstantomis. Vadinasi, nurodytasis idėjų 
performavimo procesas apibūdinąs tiktai gamtos mokslų 
evoliuciją, o ne pačios būties (realybės) sąrangą, todėl 
jis visai neprieštaraująs tam, kad realaus pasaulio pagrin- 
das yra tam tikri nekintami pradmenys. Maža to, mes 
turime net pripažinti arba spėti, kad tokios konstantos 
yra esminis gamtos savitumas, nes mokslas apskritai ne- 
gali apsieiti be konstantų, ir visos jo determinacijos re- 
miasi viena arba kita konstantų sistema. Tačiau toks 
priekaištas išleidžia iš akių tą ypatingą kryptį, kuria 
vyksta fizikinių idėjų performavimas. Jis nesibaigia tuo, 
kad viena konstanta užleidžia vietą kitai, bet, šalia to, 
pasižymi dar dviem reikšmingais bruožais: 1) konstantų 

(pastovių principų) skaičius vis mažėja ir 2) jos vis labiau 
nustoja savo apriorinio būtinumo -bei apibrėžtumo ir pa- 
virsta arba paprastais empiriniais dydžiais, kurių pasto- 
vumas yra tik reliatyvus, arba idealiomis schemomis, vien 
apytikriai atitinkančiomis realybę, bet neatvaizduojan- 
čiomis jos tikros, objektyvios sąrangos. Tatai liudija ir 
minėti pavyzdžiai. Jei erdvė, pagal A. Einšteino teoriją, 
yra kažkas panašu į moliuską, kurio strukiūra bei tįsumas 
kinta, tai galimas daiktas, kad šie kitimai liečia ir erdvės 
matmenis, t.y. kad matmenų kiekis priklauso nuo aktua- 
liai erdvėje vykstančių fizinių procesų. Visišką nekinta- 
mumą reliatyvumo teorija priskiria vien grynai formaliam 
momentui, būtent tam matematiškam dėsningumui, kuris 
nusako skirtingų koordinačių sistemų savitarpio santy- 
kius; leisdamas tyrinėtojui pasirinkti koordinačių sistemą 
savo nuožiūra ir pereiti nuo vienos sistemos prie kitos 
tyrinėjimo rezultatams nekintant, šis dėsningumas kartu 
laiduoja gamtos dėsnių pastovumą (Invarianz) ir neparei- 
namybę nuo pasirinkto stebėjimo punkto. 

Medžiagos, netekusios pastovios substancijos reikšmės, 
vietą dabartinėje fizikoje užėmė energija. Bet energijos 
nekintamumas pasibaigia jos kiekiu, Nors energijos išsi- 
laikymo principas ir sudaro kertinį gamtos mokslų akme- 
ni, tačiau jis vaidina vien būtino postulato vaidmenį, ir 
gali pasirodyti, kad tikrovei jis galioja vien apytikriai“. 
Taigi jei esama gamtos mokslų pažangos, jei mūsų laikų 
fizika yra giliau ištyrusi gamtą ir labiau prisiartinusi prie 
pačios tikrovės negu praeitų epochų teorijos, tai tenka 
pripažinti, kad tradicinė koncepcija, pagal kurią gamtos 
sąranga yra pastovi ir remiasi tam tikra absoliučių kons- 
tantų sistema, vis daugiau nustoja faktinio pagrindo. 

Tiktai viena realių konstantų rūšis, rodos, sudaro išim- 
tį: tai gamtos dėsniai, nusaką fizinių reiškinių ryšį koky- 
bės ir kiekybės atžvilgiu. Jie visi — priežastingumo prin- 
cipo atmainos bei specifikacijos, ir jų tikslumas bei griež- 
tumas plaukia iš to geležinio būtinumo, kuriuo pasižymi 
šis pradmuo. Tatai bendras visų tiksliųjų gamtos mokslų 


* Įdomu pažymėti, kad viena iš tų konstantų, kuriomis remiasi 
naujausios fizikos leorijos— tai šviesos greitis, t.y. grynai empirinis 
dydis, dėl kurio negalima būti tikram, ar tolesni bandymai neįrodys 
jo kintamumo, 

pamatas: jie galioja tik tiek, kiek objektyvus yra prie- 
žastingumo dėsnis. Tiesa, nuo D. Hiumo laikų empiristinė 
filosofija abejojo realiu jo būtinumu ir visuotinumu. Bet 
patys gamtos mokslai niekuomet nenustojo kliovęsi objek- 
Lyvia jo reikšme ir naudojosi juo kaip universaliu aprio- 
riniu principu. 

Tačiau dabar negalima abejoti, kad ir šita tradicinės 
mokslinės pasaulėžiūros tvirtovė griūva. Iš tikrųjų nuo 
to laiko, kai pavyko nustatyti, kad atomas nėra paprastas 
medžiagos elementas, o elektronų bei protonų sistema, 
kurios fizinės ir cheminės savybės pareina nuo jos vidi- 
nės struktūros ir joje vykstančių elektromagnetinių pro- 
cesų, atominė fizika (mikrofizika) pasidarė visos makrofi- 
zikos (molinės fizikos) pamatas. O mikrofizika ne tik kie- 
kybiniu atžvilgiu skiriasi nuo makrotizikos. Įsigilinus 
į intraatominių reiškinių tyrinėjimą paaiškėjo, kad prie- 
žastingumo principas ta prasme, kurią jam priskiria klasi- 
kinė fizika, jiems negalioja. Tai reiškia: kvantų mMechani- 
kos, kuriai priklauso intraatominiai procesai, ribose gam- 
tos dėsniai neleidžia mums grynai vienareikšmiškai nusa- 
kyti kiekvieno reiškinio vyksmą (pavyzdžiui, judančio 
elektrono padėtį bei greitį bet kokiu momentu); visos 
tyrinėtojo nustatomos determinacijos lieka tik apytikrės, 
t. y. pasibaigia didesne ar mažesne tikimybe, kurios laips- 
nis valdomas didžiųjų skaičių dėsnio. Kitaip sakant, 
mikrofizikoje gamtos dėsniai liaujasi buvę tikslūs ir pa- 
virsta statistiniais dėsniais. Kaip suprasti tokį mikrofizi- 
kos reiškinių neapibrėžtumą? Ar tai pareina nuo stebėtojo 
prigimties ir stebėjimo (bandymo) sąlygų, t. y. nuo naudo- 
jamų prietaisų netobulumo, nuo žmogaus jutimų netiks- 
lumo, pagaliau nuo jo baigtinumo, kuris jam kliudo ap- 
žvelgti bei aprėpti visas tiriamąjį reiškinį veikiančias 
aplinkybes ir tiksliai apskaičiuoti jų įtakos laipsnį? Arba 
šis neapibrėžtumas glūdi pačiuose fenomenuose, objek- 
tyviose jų ypatybėse? Jei jis būtų subjektyvios kilmės, 
idealus stebėtojas pajėgtų jį pašalinti ir tikimybės aukš- 
tutinė riba prilygltų vienetui. Bet iš tikrųjų, kaip parodo 
bandymai, ši riba žemesnė už vienetą. Vadinasi, minėtojo 
neapibrėžtumo priežasties reikia ieškoti pačių mikrofizinių 
reiškinių prigimtyje, t. y. tokioje jų ypatvbėje, kuri nesu- 
derinama su tiksliu priežastingumo pradmens galiojimu. 

Kokios yra tos bendros sąlygos, nuo kurių priklauso ob- 
jektyvi priežastingumo reikšmė? 1. Nustatyti, kad du 
reiškiniai A ir B susieti priežastingumo ryšio, t. y. kad 
A vienareikšmiškai sąlygoja B ir atsiradus A kiekvieną 
kartą pasikartoja ir B, galima vien tuo atveju, jei tuos 
reiškinius įmanoma šiek tiek izoliuoti. Tokia izoliavimo 
galimybė turi ir savo objektyvų pamatą, t. y. pareina nuo 
to, kad patis tiriamasis procesas yra šiek tiek savaran- 
kiškas ir nesąlygojamas kitų kartu vykstančių procesų. 
2. Kur galimas izoliavimas, ten galimas ir tų pačių (arba 
vienodų) sąlygų pasikartojimas, kuris leidžia padaryti 
induktyvinį apibendrinimą, kitaip sakant, ten proceso eiga 
(reiškinių ryšys) nepriklauso nuo realaus (pasaulinio) lai- 
ko. Todėl visi klasikinės fizikos nustatyti gamtos dėsniai 
(išskyrus vien antrąjį termodinamikos principą) nesiskai- 
to su realiu laiku ir vienodai galioja kiekvienam laiko 
momentui, 

Tyrinėjant mikrofizinius reiškinius šios priežastingumo 
objektyvaus galiojimo sąlygos negali būti įvykdytos, ir 
štai kodėl. 1. Realus laikas neapverčiamas. Visi fiziniai 
procesai vyksta tam tikra antrojo termodinamikos prin- 
cipo apibrėžta pakraipa. Pasaulio kaip visybės gyvenimas 
yra ne ciklinis, o istorinis, ir todėl nė viena konkreti 
pasaulio būsena negali pasikartoti absoliučiai. 2. Šalia 
to, dėl visų pasaulio dalių sąryšio nėra ir negali būti tokių 
procesų, kurie būtų visiškai savarankiški ir neveikiami 
aplinkinių (šalutinių) sąlygų. Makrofizikos tiriamų reiš- 
kinių izoliacija pasiekiama vien tuo būdu, kad nepaisoma 
visų tų faktorių, kurių įtaka mažai atsiliepia nagrinėjamo 
proceso eigai. Be to, izoliavimą palengvina ir kokybinis 
juntamų reiškinių įvairumas, leidžiąs tyrinėtojui tiksliai 
skirti vieną rūšį nuo kitos. Mikrofizikoje, kur turime rei- 
kalą su elementariais procesais, priešingai, nėra nei tokio 
reiškinių kokybinio įvairumo — atominiai ir intraatominiai 
procesai baigiasi elektronų judėjimu, elektromagnetinių 
ir medžiaginių bangų virpėjimu,—- nei tokių aplinkybių, 
kurių įtaka galėtų būti ignoruojama; vadinasi, norint api- 
brėžti mikrofizinio reiškinio vyksmą, reikia atsižvelgti 
į visus be išimties veikiančius faktorius, taigi ir į tą po- 
veikį, kurį tam tikras fenomenas patiria dėl paties ekspe- 
rimento aplinkybių. Bet kur negalima izoliuoti, ten nega- 

lima abstrahuotis ir nuo realaus laiko bei priklausomos 
nuo jo aktualios pasaulio būsenos, ir todėl iš tikrųjų ne- 
tenka kalbėti apie atskirą šiek tiek savarankišką procesą, 
kuris erdvės ir kitų jam priklausančių aspektų atžvilgiu 
būtų vienareikšmiškai apibrėžtas*. 

Kokia gi išvada plaukia iš to, kas buvo pasakyta apie 
mikrofizikos savitumą? izoliuodamas tiriamuosius reiški- 
nius ir nepaisydamas realaus laiko, gamtininkas ypatin- 
gos abstrakcijos būdu nustato tam tikrą idealią plotmę, 
kuria gvildena reiškinių ryši bei pareinamybę. Tiktai šios 
plotmės atžvilgiu jis gali pasiekti tikslių ir vienareikšmių 
rezuliatų. Bet mikrofiziniams reiškiniams šita metodiška 
abstrakcija negali būti taikoma tokiu pat būdu kaip mak- 
rofizikos fenomenams. Antra vertus, fizika negali apsieiti 
be izoliavimo metodo, nes tik jis laiduoja priežastinio ry- 
šio apibrėžtumą. Todėl mikrofizikoje ideali tyrinėjimo 
plotmė turi būti nustatyta kitokiu, atominių ir intraato- 
minių procesų prigimtį atitinkančiu būdu: tyrinėtojas čia 
atsižvelgia ne į atskirą elementarų procesą, bet į tam 
tikrą jų grupę arba aibę, susidedančią iš kuo didesnio 
atvejų kiekio, ir statistiškai apskaičiuoja toje grupėje 
vyraujančią bendrą tendenciją arba pakraipą. Vadinasi, 
ši tendencija apibūdina realią tiriamųjų fenomenų visu- 
mos eigą, bet atskiro individualaus proceso atžvilgiu ji — 
ideali, nes nustato vien jo galimumo laipsnį, jo didesnę 
ar mažesnę tikimybę. 

Taigi mes matome, kad į priežastingumą negalima 
žiūrėti kaip į nepriklausomą nuo laiko objektyvų (tikslia 
prasme) dėsnį, valdantį gamtos reiškinius ir griežtai nule- 
mMiantį jų eigą. Tatai — ne kas kita, kaip ideali schema, 
tik apytiksliai atitinkanti realybę ir todėl neapibrėžianti 
jos vienareikšmiškai, O toks apytikslis priežastinio ryšio 
pobūdis pareina kaip tik nuo to, kad jis neatsižvelgia 
į realų laiką, t.y. į tą sąlygą, kuri specifiniams priežas- 
tingumo pasireiškimams — gamtos dėsniams — turėtų lai- 
duoti konstantų pobūdį. 


* Plg., kas anksčiau buvo pasakyta apie medžiaginio taško ju- 
dėjimą. 

Liko dar viena, svarbiausia konstantų rūšis, kuri yra 
visų kitų pagrindas. Tai vadinamieji /oginiai dėsniai, ku- 
riais remiasi viso žinojimo apibrėžtumas. Bet žinojimui 
gali būti priskiriama objektyvi reikšmė vien tuo atvejų, 
jei jo apibrėžtume atsispindi pačios būties apibrėžtumas. 
Todėl kyla klausimas: ar iš tikrųjų loginiai principai vai- 
dina ontologinių konstantų vaidmenį? 

Nuodugnesnė įvairių realios būties rūšių analizė rody- 
te įrodo, kad nė viena iš jų tiksliai neatitinka loginio 
vienareikšmiškumo ir apibrėžtumo reikalavimų“. Iš tiesų, 
jei apžvelgsime visų pirma nuo subjekto priklausomą 
dalykinę būties sferą — Mūsų pagavas, vaizdinius, sap- 
nus, — tai visuose šiuose fenomenuose šiaip ar taip pasi- 
rodo didesnis ar mažesnis neaiškumas, neryškumas arba 
painumas, t.y. viena ar kita juntamo loginio neapibrėž- 
tumo atmaina. Žinoma, šitas neapibrėžtumas tėra relia- 
tyvus ir tesireiškia tam tikrų determinacijų ribose**, ta- 
čiau jis sudaro tokią fenomeno žymę, kuri ypatingu būdu 
apibūdina juslinį jo pavidalą. Panašūs neapibrėžtumas, 
ypač lokalizacijos ir formos atžvilgiu, būdingas ir visiems 
juntamiems nedalykinio pobūdžio reiškiniams (pavyzdžiui, 
šviesos ir šešėlio atmainoms, girdėjimo įspūdžiams ir kt.). 
Šiek tiek kitaip atrodo loginių principų santykis su nepri- 
klausoma nuo subjekto fizine būtimi. Bet ir čia mes ne- 
randame visiško arba tobulo adekvatumo. Reali būtis, 
kaip žinome, — tai nę pastovių daiktų pasaulis, o nesiliau- 
jamas tapsmas ir keitimasis, valdomas laiko. Bet tai, kas 
tampa bei kinta, kiekvienu esamuoju tapimo arba keiti- 
mosi momentu yra apeiron, t.y. kažkas neužbaigta, dar 
ne visiškai apspręsta, kame glūdi skirtingų galimybių 
daugiariopumas. Šiuo atžvilgiu tapsmui (keitimuisi) trūks- 
ta vienareikšmio apibrėžtiumo, Tiesa, tai nereiškia, kad 
loginiai principai jam visiškai negalioja. Tapsmo neapi- 
brėžtumas yra ne statiškas, o dinamiškas. Iš visų gali- 
mybių, kurios slypi kiekvienoje aktualioje situacijoje, 
įvyksta tiktai viena, t. y. tam tikra tiksliai apibrėžta gali- 

* Žr. Sesemann W. Die logische Geselze und das Sejn.— Eranus, 


1931, t. 2, p. 59—230. 
** Žr. ten pat, p. 161—163, 

mybė. Vadinasi, įvykimo procesas kartu yra ir determi- 
navimosi (apsiribojimo) procesas. Vien pasibaigęs, t. y. 
nustojęs aktualumo ir pavirtęs pracitimi, tapsmas įgauna 
vienareikšmį apibrėžtumą. Kitaip sakant, tapsmas atitinka 
loginių dėsnių reikalavimus, kiek šie imami ne statiniu, 
o dinaminių aspektu — ne kaip užbaigto apibrėžtumo są- 
lygos, o kaip tie pradmenys, kurie valdo tapsmo deter- 
minavimosi (apsiribojimo) procesą. Toks dinamiškas logi- 
nių principų aspektas netelpa gryno racionalumo rėmuo- 
se. Jis subordinuoja jų galiojimą realiam laikui, nes tai, 
kas tebesideterminuoja, dar nėra vienareikšmiškai deter- 
minuota ir laikiškumo ribose niekuomet negali pasiekti 
tobulo apibrėžtumo. 

Pagaliau ir subjektyviosios arba tikrai psichinės būties 
sferai stinga tokio apibrėžtumo, kuris atitiktų loginius 
principus. Savo esme psichinis pasaulis (mūsų Aš ir visi 
jo išgyvenimai, aktai, būsenos) priklauso nedalykinės bū- 
ties sričiai. O loginis apibrėžtumas neatskiriamai susijęs 
sų dalykiškumu. Todėl psichinės būties santykis su logi- 
niais pradmenimis gali pasireikšti vien tiek, kiek ji vienų 
ar kitu būdu objektinasi dalykiniuose fenomenuose, t. y. 
kūno judesiuose bei veiksmuose, sąmonės vaizdiniuose 
arba „objektyviosios“ dvasios kūriniuose (kalboje, mituo- 
se, religijoje, mene ir pan.). Bet objektinimosi procesui 
įvykus, jo rezultatuose pasirodo tas pats neapibrėžtumas 
(nevienareikšmiškumas), kuris būdingas realiam tapimui 
dalykinėje sferoje. Be to, reikia pažymėti, kad tarp psichi- 
nės būties ir jos dalykinių pasireiškimų nėra visiško (to- 
bulo) adekvatumo, t.y. mūsų išgyvenimai grynai viena- 
reikšmiškai nesąlygoja savo konkrečių objektinimosi for- 
mų. Todėl jos gali būti nevienodai interpretuojamos. Šiuo 
atžvilgiu psichinio pasaulio iracionalumas dar kiek di- 
desnis. 


VIII 


Bendros išvados, plaukiančios iš mokslinės patyrimo 
duomenų analizės, jau nubrėžtos tuo, kas anksčiau pasa- 
kyta: realioje būtyje mes nerandamę tokių principų, for- 
mų arba konstantų, kurios būtų 1) pastovios tikslia pras- 
me, t.y. visiškai nepriklausytų nuo laiko, ir 2) tiksliai 

(vienareikšmiškai) apibrėžtos ir užbaigtos (tobulos), Arba, 
kitaip sakant, nėra tokios nekintamos antlaikinės būties, 
kuri būtų tapsmo pagrindas. Iš tikrųjų tapsmo procese 
(t. y. mūsų patyrimui prieinamoje realybėje) reiškiasi tik- 
tai tam tikros šiek tiek apibrėžtos ir pastovios tendencijos 
(pakraipos). Vadinasi, tas nekintamumas ir apibrėžtumas, 
kurį mes matome ir vidiniame, ir išoriniame pasaulyje, 
tėra apytikris bei apytikslis. Lig tik tokiai tendencijai 
arba pakraipai priskiriamas tobulas apibrėžtumas bei 
absoliutus (apriorinis) pastovumas, ji pavirsta idealia 
schema, kuri atitinka tikrovę vien apytikriai ir kuria 
pažinimas gali naudotis tik tiek, kiek jis vyksta abstrak- 
cijos būdu ir nagrinėja tikrovę tam tikra abstrakcijos 
sukurta idealia plotme. Tačiau pažinimas tikslia prasme, 
ir ypač mokslinis bei filosofinis pažinimas, negali apsieiti 
be abstrakcijos. Tatai — esmingiausias jo sąrangos fakto- 
rius. Jis gimsta tik tuo momentu, kai subjekto sąmonėje 
atsiranda sprendimas, t. y. determinacijos aktas, apspren- 
džiąs objektą bendromis sąvokomis. O bendros sąvokos 
sudaro idealios būties sferą. Vadinasi, tikrovė, reali būtis 
gali būti pažįstama tik idealiai būčiai tarpininkaujant. 
Tatai mįslingas faktas, reikalingas išaiškinimo: kodėl 
mokslinis pažinimas gali pasiekti savo tikslą vien aplink- 
keliais? Kodėl jam pavyksta pagauti bei suvokti supantį 
pasaulį tik refleksijos būdu kuriant abstrakčias sąvokas ir 
gilinantis į idealios būties sferą? Abstrakcija ir refleksija 
leidžia pažinimui iškilti virš aktualaus momento gyvenimo 
reikalų bei interesų, šiek tiek atsipalaiduoti nuo realaus 
laiko valdžios ir žiūrėti iš viršaus ne tik į aplinkinį pasau- 
lį, bet ir į paties subjekto gyvenimo vyksmą. Vadinasi, 
abstrakcija ir refleksija suteikia pažinimui tam tikrą sava- 
rankiškumą, pažinimas pasidaro autonomiškas, bet šią au- 
tonomiją įgyja tik tiek, kiek išeina už tiesioginės tikrovės 
ribų ir įsišaknija idealiame loginės būties pasaulyje. To- 
kiu būdu atsiranda paradoksas mokslinio ir filosofinio 
pažinimo eigoje: šis pažinimas pajėgia suvokti tikrovę 
tiktai nutoldamas nuo jos. Tatai — ypatybė, apibūdinanti 
kaip tik mokslinį (filosofinį) pažinimą, bet nesudaranti 
būtinos kiekvieno pažinimo žymės. Instinktyvus pažini- 
mas, kuris viešpatauja gyvūnų pasaulyje ir pasireiškia — 
ypač aukštesniųjų gyvūnų pasaulyje — įvairiausiomis ir 

nepaprastai tobulomis formomis, atlieka savo biologinę 
funkciją visiškai apsieidamas be abstrakcijos ir refleksi- 
jos. Jis visuomet lieka nugrimzdęs realioje esaties aplin- 
koje, reaguoja vien į aktualaus momento dirginimus ir 
vis dėlto puikiai tarnauja organizmo interesams naudo- 
damasis praeities patyrimu ir numatydamas ateities reika- 
lus. Jei yra taip, jei žinojimas nebūtinai yra susijęs su 
abstrakcija ir refleksija, tai šie mąstymo veiksmai yra 
išimtinis teorinio žinojimo savitumas. Kadangi teorinis 
žinojimas būdingas žmogui, tai tokia šio žinojimo ypatybė 
turi būti šiaip ar taip susijusi su žmogaus prigimtimi ir jo 
savotiška padėtimi pasaulyje. Tačiau prieš nagrinėdami 
šį klausimą pažiūrėkime, kaip anksčiau apibūdintieji re- 
zultatai, kuriuos priėjo mokslas ir gnoseologija XX a., 
turi atsiliepti pažinimo problemos formulavimui ir toles- 
niam traktavimui. 

Nuo senovės iki mūsų laikų gnoseologijoje kovoja dvi 
priešingos pažiūros. Pagal vieną, pažinimas pagaunąs arba 
suvokiąs patį realų objektą ir todėl paties objekto prigim- 
tis sąlygojanti žinojimo struktūrą. Tatai intuityvaus paži- 
nimo koncepcija, pripažįstanti nuo pažistamo objekto ne- 
priklausančią subjekto (sąmonės) realybę. Pažinimas — 
savo esme pasyvus vyksmas, nieko nekeičiąs patyrimo 
duomenyse. Antroji pažiūra, priešingai, priskiria pažini- 
mui konstruktyvų pobūdį. Jis sudarąs arba sukuriąs pažįs- 
tamą objektą iš subjektyvių įspūdžių bei potyrių arba 
asociacijų būdu pagal mąstymo įpročius (kaip tvirtina 
empirizmas), arba pagal apriorines proto formas — kate- 
gorijas (I. Kanto transcendentalizmas). Ši idealistinė kon- 
cepcija vyravo Vakarų Europos filosofijoje, ypač antro- 
joje XIX a. pusėje. Tai, be abejo, svarbus A. Bergsono, 
kitų intuityvistų (pavyzdžiui, N. Loskio) ir ypač fenome- 
nologinės mokyklos nuopelnas, kad jie atgaivino realis- 
tinę pažinimo koncepciją ir iškėlė aikštėn jos loginį ir 
faktinį pagrindą. Pažinimas nebūtų tai, ką jis reiškia, ir 
negalėtų būti skiriamas nuo kitų sąmonės aktų (pavyz- 
džiui, nuo vaizduotės), jei jis nepagautų to, kas yra arba 
tampa iš tikrųjų, jei šiaip ar taip nepristatytų (nepateik- 
tų) subjektui to, Kas iš tikro yra. Kitaip pažinimas nega- 
lėtų būti suprantamas, nes, atsisakius nuo tokios jo sam- 
pratos, pažinimas nustoja buvęs pažinimas. Todėl ir 


357 


idealizmas, kad ir žiūrėdamas į pažinimą kaip į kūrybinį 
procesą, galų gale negali apsieiti be intuityvaus pažinimo 
koncepcijos. Šiaip ar taip, jis suponuoja ją, nors ir neigia 
savo galutinėse išvadose. Šalia to, paties pažinimo feno- 
meno analizė rodyte parodė, kad pažinimas prasideda ne 
nuo paprasčiausių elementų, bet nuo objekto kaip tam 
tikros visybės (įvairybių vienybės) intuicijos, ir kad sin- 
tezės ir integracijos procesas gali vykti vien tam tikros 
analizės bei diferenciacijos procesui jau įvykus. Tačiau 
pripažinus principinį intuityvistinės pozicijos teisingumą, 
tenka pažymėti, kad nė viena intuityvistinė realistinė teo- 
rija nesugeba pasitenkinti grynai intuityvaus pažinimo 
samprata. Intuicija, žinoma, yra kiekvieno pažinimo pa- 
grindas, bet jei ji pasiliktų tai, kas ji yra atskirai imama, 
tai mokslinis, tiesos ieškojimo vadovaujamas, pažinimas 
negalėtų atsirasti. Tiktai diferencijuodamasi intuicija iš- 
skleidžia savo turinį ir įgauna loginę formą bei reikšmę. 
O Ioginis formavimas reiškia, kad intuicija verčiama 
į abstrakčių sąvokų kalbą ir objektinama idealios būties 
sferoje. Vadinasi, negalima neigti, kad pažinime pasireiš- 
kia tam tikras subjekto aktyvumas. Subjektas ne tik pa- 
gauna objektą, atvaizduoja arba atkuria jį savo sąmonėje, 
bet kartu ir kuria kažką nauja. Tačiau tai, ką jis kuria — 
ne pats realus objektas, bet jį apsprendžiančios sąvokos 
ir loginiai sąvokų santykiai, t.y. tas idealių schemų ir 
idėjų pasaulis, per kurį ir kuriame pažinimas pasidaro 
ypatinga savarankiška būties sritis ir įgyja sisteminę są- 
rangą. Šalia to, reikia turėti galvoje, kad intuicijos for- 
mavimasis prasideda ne nuo loginio jos diferencijavimosi, 
o sąlygoja jau pirminę jos struktūrą: intuicija suteikia | 
subjektui vien tam tikrą objekto aspektą, į kurį įeina tik“ 
ribota įo determinacijų atranka ir kuriame ne visi mo- 
mentai yra vienodos svarbos. Kitaip sakanti, šio aspekto 
sąranga ir sudėtis priklauso nuo organiškos subjekto pri- 
gimties ir jam prieinamo aplinkinio pasaulio (Umwelt) 
ypatybių. Atrodytų, kad toks konstruktyvus pažinimo 
pobūdis gali būti idealizmo panaudotas kaip argumentas, 
patvirtinantis jo poziciją. Tačiau idealistinė pažinimo in- 
terpretacija neatsižvelgia į organišką visų loginių konst- 
rukcijų ryšį su pačia pirmine intuicija. Šios konstrukcijos 
priklauso ne nuo subjektyvios nuožiūros, bet išauga iš 

vidinio intuicijos skleidimosi ir būna vaisingos tik tiek, 
kiek vienu ar kitų būdu iškelia tuos momentus, kurie 
potencialiai glūdi intuicijos turinyje. 

Norint teisingai suprasti pažinimą kaipo aktą, per kurį 
subjektas santykiauja su savo realia aplinka, mūsų nuo- 
mone, itin svarbu pabrėžti, kad pažinimas yra ne tik kon- 
templiatyvus aktas, bet ir veiksmas tikslia šio žodžio pras- 
me. Paprastai gnoseologija, analizuodama pažinimą, taria 
jį esant izoliuotą ir nagrinėja taip, tarytum jo sąryšis su 
kitais aktais būtų išorinis ir neturėtų reikšmės vidinei jo 
sąrangai, Tuo tarpų kaip tik pirmutinė pažinimo forma, 
instinktyvus pažinimas, atlieka vien tarnybinę funkciją 
ir visiškai subordinuota tam tikslingam veiksmui, kuris 
turi iš jos išplaukti. Perėjimas į veiksmą tokiam pažinimui 
esmingas ir sąlygoja jo prigimties ypatumus. Žmogaus 
pažinimas, vykstąs abstrakcijos ir refleksijos būdu, nusto- 
jo parėjęs nuo išorinio veiksmo; pasiekęs savarankišku- 
mą, jis įgavo kontempliatyvų pobūdį. Vis dėlto jo ryšys 
su veiksmu ne visai išnykęs. Skirtumas tik tas, kad veiks- 
mas dabar įtrauktas į pati pažinimą ir turi tarnauti paties 
pažinimo, o ne išoriniams (biologiniams) tikslams. Žodžiu, 
veiksmas, kuriuo baigiasi pažinimas — ne kas kita, kaip 
tas loginis jo formavimasis ir objektinimasis, kuris iškyla 
iš pirminės intuicijos. Šiuo atžvilgiu pažinimas nesiskiria 
nuo kiekvieno realaus veiksmo: jis kažką keičia pasau- 
lyje, žinoma, ne patį objektą, į kurį jis nukreiptas, bet 
subjekto santykį su šiuo objektu. Ir kartu įvyksta tam 
tikras pasikeitimas idealioje sferoje, kurioje objektinasi 
pažinimas. Bet ideali būtis, realiems subjektams tarpinin- 
kaujant, santykiauja su realia būtimi ir tokiu būdu pati 
įgyja realią reikšmę bei galią. Sukurdamas idealias sche- 
mas ir išskleisdamas sąvokų sistemą, pažinimas kartu iš- 
plečia ir būties sferą ir leidžia naujoms anksčiau nebuvu- 
sioms galimybėms įvykti. Tuo pasireiškia išimtinis kūry- 
binis refleksijos ir abstrakcijos, šių dviejų pagrindinių 
dalykinės (objektinančios) sąmonės savybių, galingumas. 
Tačiau kad ir kaip sąmoningas protas iškyla virš instinkto 
ir pranoksta jį savo galimybėmis, vis dėlto šis skirtumas 
remiasi vidine abiejų sugebėjimų vienybe. Idealizmas 
klysta kaip tik tuo, kad jis stato protą prieš gamtą kaip 
kažką visiškai skirtingą ir kitonišką. Sąmoningas pažini- 

mas gimsta iš instinktyvaus, ir todėl proto kuriamos idea- 
lios schemos, kad ir ne visiškai atitinka realią gamtą, vis 
dėlto savo esme atspindi jos pagrindines tendencijas ir 
struktūrinės ypatybes. Vadinasi, protas sugeba subordi- 
nuoti gamtą (fienomenų pasaulį) savo dėsniams tiktai to- 
dėl, kad jis pats organinės gamtos padaras ir niekuomet 
nenustoja gyvo ryšio su ja. 

Bet mes turime dar iš kitos pusės pažvelgti į mūsų 
išskleistos pažinimo koncepcijos galimas išvadas. Jei paži- 
nimas savo esme — ne tik kontempliatyvus, bet įr konst- 
ruktyvus aktas, tai iš to kyla tolesnis pažinimo problemos 
komplikavimasis. Iš tikrųjų: pažinimui vykstant, idea- 
lioje būtyje atsiranda tam tikras pasikeitimas, kuris, šiaip 
ar taip, atsiliepia ir realiai sferai. Vadinasi, pažinimo 
uždavinys — pagauti realybę, kokia ji iš tikro yra — ap- 
sunkintias ne tik tuo, kad į statines schemas tenka įvesti 
realų tapsmą, dinaminius gamtos procesus, bet ir tuo, kad 
pats pažinimo aktas šiek tiek keičia tikrovę. Tiesa, šitas 
pasikeitimas neliečia pažinimo akto tiesioginio objekto. 
Bet kadangi atskiras pažinimo aktas sudaro vien tam tik- 
rą elementą žinojimo sistemoje, kuri turi apimti visą pa- 
saulį, vienodai realųjį ir idealųjį, tai galų gale negalima 
neigti, kad pažinimas, nors ir netiesioginiu būdu, keičia 
(veikia) savo objektą. Vadinasi, pažinimui pagaunant ob- 
jektą, tenka atsižvelgti ir į jo įtaką pažįstamai būčiai. 
Tatai — aplinkybė, su kuria tradicinė gnoseologija visiškai 
nesiskaito. Arba, tiksliau sakant, ji nepripažįsta šito fakto 
tvirtindama, kad teorinis pažinimas kaip tik pasižymįs 
grynu kontempliatyvumu, realiai neliečiančiu pažįstamo 
objekto. Kontempliatyvumas, be abejo, yra esmingiausias 
teorinio pažinimo požymis. Vis dėlto, nagrinėjant pažini- 
mą konkrečiai, t. y. atsižvelgiant į jo konkrečius pasireiš- 
kimus ir konkrečią aplinką, tenka konstatuoti, kad jo 
kontempliatyvumas tėra reliatyvus ir todėl suderinamas 
(aukščiau nurodyta prasme) su tam tikru konstruktyvumu. 
Tas grynas kontempliatyvumas, kuriuo remiasi klasikinė 
gnoseologija, iš arčiau įsižiūrėjus yra ne kas kita, kaip 
idealus postulatas (ideali schema), kuris tik apytikriai ati- 
tinka tikrovę ir šiek tiek ją stilizuoja tuo pačiu būdu kaip 
ir toji tradicinė pažiūra, pagal kurią tapsmo (laikinės bū- 
ties) pagrindas yra antlaikinė, nekiniama būtis. Galima 

net sakyti, kad šios dvi tradicinį požiūrį į pažinimą apibū- 
dinančios supozicijos yra koreliatyvios. Grynas kontemp- 
liatyvumas galimas tiktai ten, kur būties pradmenys pasto- 
vūs ir nepriklauso nuo laiko. Antra vertus, nekintama 
antlaikinė būtis prieinama vien grynai kontempliatyviam 
pažinimui. Konstruktyvus momentas, glūdįs pažinimo akte, 
- atsiliepia ir jo rezultatui — žinojimui, suteikdamas jam 
tam tikrą neapibrėžtumą (vienareikšmio apibrėžtumo sto- 
ką). Iš tikrųjų užbaigta ir tiksliai apibrėžta žinojimo siste- 
ma būtų galima vien tuo atveju, jei būtis (pasaulis) parei- 
tų tiktai nuo riboto nekintamų, antlaikinių pradmenų 
skaičiaus, t.y. jei būtis savo esme būtų statinė. Bet tik- 
rovė yra tapsmas. O tapsmas ne tik negali būti išvestas 
iš nekintamų principų sistemos, bet, rodos, net nepriklau- 
so nuo tiksliai apibrėžtų pastovių dėsnių. Šitas reliatyvus 
tapsmo neapibrėžtumas būtinai atsispindi ir žinojime. Ne- 
gana to, į realų tapsmą įeina ir tam tikras kūrybinis mo- 
mentas, mažų mažiausiai kiek jame dalyvauja ir jį veikia 
pažinimas ir jo kuriamas idėjų (idealių schemų) pasaulis. 
Tatai dar padidina tapsmo eigos neapibrėžtumą ir kartu 
sumažina paties žinojimo ir jo raidos vienareikšmiškumą. 
Tačiau tokia dalykų padėtis toli gražų neperša skeptiškų 
išvadų. Juk ir naujausia fizika, kuri į gamtos dėsnius žiūri 
kaip į statistinius dėsnius, apibūdinančius tik bendras 
vyraujančias tendencijas fizinių reiškinių vyksme, nepa- 
siduoda skepticizmui, bet, priešingai, jai pavyksta api- | 
brėžti konkretų realų tapsmą net tiksliau negu klasikinei 
fizikai. Nereikia užmiršti, kad tas neapibrėžtumas, kuris 
slypi pačiame žinojime,— ne absoliutus, o reliatyvus, t. y. 
pasireiškia tam tikro apibrėžtumo ribose, ir visos naujos 
galimybės kyla iš tam tikros apibrėžtos situacijos gelmių. - 
Kūrybinis arba konstruktyvus momentas pažinime toli 
gražu nesutampa su aklu atsitiktinumu. 


IX. 


Tačiau sekmenys, išplaukią iš pažinimo problemos 
peržiūrėjimo ir performulavimo, nesibaigia paties žinojimo 
koncepcijos pasikeitimu, o išplinia ir į ontologinį pažini- 
mo pamatą. Kitaip ir negali būti. Nustatydamas ypatingą 


361 


subjekto santykį su objektu, pats pažinimas yra tam tikras 
įvykis būtyje (tikrovėje). Ir todėl kiekviena gnoseologinė 
pažiūra jau yra tam tikra atitinkama būties interpretacija. | 
Realizmas ir idealizmas, kaip priešingos gnoseologijos 
pakraipos, nevienodai sprendžia ir būties problemą. Ta- 
čiau, gvildenant tradicines abiejų srovių formas, jų onto- 
loginėse supozicijose pasirodo ir kažkas bendra. Tuo gali- 
ma įsitikinti įsisąmoninus, kad iš tobulo (turinčio moks- 
linę vertę) žinojimo reikalaujama vienareikšmio apibrėž- 
tumo. Bet žinojimas gali patenkinti tokį reikalavimą tik 
tuo atveju, jei pats objektas yra užbaigtas ir visiškai apri- 
botas dalykas. O tai, kas užbaigta ir tiksliai apibrėžta, 
nepareina nuo realaus laiko, vadinasi, yra statiška ir ne- 
kintama, arba mažų mažiausiai tie dėsniai, kurie valdo jo 
kitimus, iškyla virš laiko sferos. Iš pirmo žvilgsnio atro- 
do, kad toks užbaigtas apibrėžtumas turi būti priskirtas 
ne tik žinojimui, bet ir pačiai realiai būčiai, nes priešingu 
atveju nebūtų galima skirti vieną realų daiktą nuo kito. 
Tačiau toks būties apibūdinimas, kaip aiškėja iš mūsų 
analizės, neatitinka tikros dalykų padėties. Reali būtis 
yra tapsmas, o tapsmui stinga tikslaus (tobulo) apibrėž- 
tumo, Ir jei žinojimo objektas mums atrodo esąs tiksliai 
apibrėžtas (vienareikšmiškai determinuotas), tatai pareina 
ne nuo pačios būties struktūros, bet nuo to kontemplia- 
tyvaus sąmonės nusistatymo, kuris yra teorinio žinojimo 
„ pagrindas. Toks nusistatymas remiasi dvejopa abstrakcija: 
viena, jis izoliuoja savo objektą nepaisydamas realaus 
laiko ir tos konkrečios situacijos, kuri nuo laiko priklau- 
so; antra vertus, jis abstrahuojasi ir nuo konkretaus sub- 
jekto (stebėtojo) bei jo realaus santykio su objektu. To- 
dėl sakoma, kad subjektas, pasidavęs grynajai žiūrai, 
esąs visiškai pasyvus ir neveikiąs objekto. Tiktai izoliuo- 
tas, t. y. abstrakcijos būdu perkeltas į idealią plotmę, ob- 
jektas įgauna tobulą apibrėžtumą. Paprastai į abstraha- 
vimo reikšmę pažinimui atsižvelgiama nepakankamai. Jis 
ne tik valdo teorinio žinojimo sferą. bet nulemia įr jusli- 
nių pagavų sąrangą. Iš tikrųjų substancialūs juntamojo 
pasaulio elementai yra daiktai (kieti kūnai), ir visi fizi- 
nėje būtyje vykstą procesai bei pasikeitimai šiaip ar taip 
pareina nuo jų. O daikto vaizdas savo esme yra statiškas 
ir savarankiškas, jis nepriklauso nei nuo laiko, nei nuo 

pažistančio subjekto. Tuo pačiu pasižymi ir abstraktus 
(mokslinis) žinojimas: tos sąvokos, kurios yra jo struktū- 
riniai elementai, — tai statiškos, antlaikinės vienybės. Tai- 
gi mes matome, kad izoliavimas, šitas neatskiriamas teo- 
rinės žiūros (kontempliacijos) momentas, sukuria ypatingą 
būdą matyti ir suvokti pažįstamą būtį, būdą, kuris gali 
būti apibūdinamas kaip sudalykinimas arba suobjektini- 
mas. Tatai reiškia: būtis, patekusi į kontempliatyvios są- 
monės fokusą, pasidaro objekiu, dalykėja, t.y. įgauna 
statiško ir savarankiško, nepareinančio nuo laiko dalyko 
pavidalą. Bet tokio teorinės kontempliacijos apibūdinimo 
dar nepakanka, — reikia, be to, pažymėti, kad jos proto- 
tipas ir juslinis pagrindas yra regėjimas. Išorinio pasaulio 
žinojimas susidaro iš regėjimo ir lytėjimo (plačia prasme) 
duomenų. Visi kiti jutimai atlieka tiktai pagalbinę funk- 
ciją, prisijungdami prie regėjimo ir kinestezinių įspūdžių. 
Bet vien regėjimas nustato tą santyki ir tą nuotolį (dis- 
tanciją), kurių reikia grynajai žiūrai (kontempliacijai), 
kad pagaunamas fenomenas įgytų objekto savarankišku- 
mą ir statišką vienybę. Tatai liudija ir pati kalba: neat- 
sitiktinai beveik visi tie žodžiai ir išsireiškimai, kuriais 
žymima teorinė žiūra ir jos padarai, kyla iš regėjimo 
srities (theoria, idea, eidos, contemplatio ir kt.). Jei taip, 
tai į žinojimą, pagrįstą teorine žiūra, gali įeiti vien tie 
momentai, kurie remiasi regėjimo duomenimis. Vadinasi, 
grynoji kontempliacija šiek tiek apriboja moksliniam 
pažinimui prieinamą reiškinių sferą. 

Antra vertus, mokslas negali sustoti ties pasaulio kon- 
cepcija, sudaryta abstrakcijos būdu. Jo tikslas — tai pati 
konkreti realybė. Ir juo labiau jis prisiartina prie savo 
tikslo, juo labiau atsikrato visų abstrakcijų, kurios paži- 
nimo raidoje vaidina tik laikinų pastolių vaidmenį. Vadi- 
nasi, mokslas turi atsikratyti ir tų abstrakcijų, kurios par- 
eina nuo pirminio kontempliatyvaus sąmonės nusistatymo. 
Ir iš tikrųjų mes matome, kad iš dabartinės fizikos sukur- 
tos pasaulio koncepcijos daiktinės, savarankiškos subs- 
tancijos visiškai išnyko ir užleido vietą dėsningiems feno- 
menų santykiams ir ryšiams. Statinis aspektas pakeistas 
dinaminiu. Visur pripažįstama ne tik realios būties, bet 
ir jos dėsningumo pareinamybė nuo laiko. Kartu pasikeitė 
ir požiūris į elementų santykį su jų visybe. Anksčiau bu- 

vo manoma, kad elementai yra šiek tiek savarankiški ir 
ontologiniu atžvilgiu turi pirmenybę prieš juos apimančią 
visybę, o dabar įsigalėjo priešingas požiūris: ne elementai 
(elementarūs procesai) yra visybės (grupės, sistemos) pa- 
grindas, o visybė pamatuoja elementus ir tiktai elementų 
santykis su visybe sąlygoja jų realią reikšmę ir buvimą. 
Tačiau visų nurodytų pasikeitimų dar nepakanka, kad 
būtų iš principo įveikta abstrakcija, glūdinti kontemplia- 
tyvioje fizinės būties teorijoje. Lieka dar vienas abstrak- 
tus momentas, būtent jos pareinamybė nuo regimojo bū- 
ties aspekto. Nors tas fizinis pasaulis, kurį tyrinėja teo- 
rinė fizika, tiesiogiai neprieinamas pojūčiams, vis dėlto 
žinojimas apie jį remiasi regėjimo duomenimis ir tuo 
kontempliatyviu sąmonės nusistatymu, kuris yra kaip tik 
regėjimo ypatumas. Bet esama ir kitų subjekto nusista- 
tymų, kur jis pareiškia savo aktyvumą veikdamas aplinką 
ir priešindamasis jos atoveiksmiui. Regėjimui reikalingas 
atstumas tarp subjekto ir objekto čia nyksta, ir subjektas 
tiesiog savo kūnu sueina į kontaktą su savo aplinka. Tik 
toks susilietimas ir tokia sąveika su išoriniu pasauliu lei- 
džia subjektui patirti bei pajausti jėgų įtempimą ir ener- 
gijos aktualizavimą. Grynajai žiūrai šie potyriai (išgyveni- 
mai) neprieinami. Ir todėl ta pasaulio koncepcija, kuri 
pagrįsta tiktai kontempliacija, neišvengiamai vienašališka 
ir netobula, ji nesiskaito su tais duomenimis, kurie išeina 
už grynosios žiūros akiračio. Fizikai, kaip specialiam moks- 
lui, kontempliatyvusis pasaulio aspektas yra tinkamiau- 
sias materialiems reiškiniams matematiškai apibrėžti“. 
Filosofinė pasaulėžiūra negali juo pasitenkinti. Siekdama 
apibrėžti realios būties esmę, ji turi atsižvelgti ir į tas jos 
ypatybes, kurias iškelia žmogaus sąveika su išorine aplin- 
ka. Iš to aiškėja, kad ir realizmo klausimas (kas yra rea- 
lioji būtis) dabar iškyla naujai ir gali būti patenkinamai 
išspręstas tik remiantis ta nauja filosofine antropologija, 
kuri nagrinėja žmogų kaip konkrečią visybę ir vienodai 
skaitosi ir su žmogaus kontempliatyvumu, ir su jo akty- 
vumu. į 
Dabartinė fizika priverčia realizmą galutinai atsisa- 





* Tiktai remdamiesi kontempliatyviuoju pasaulio aspektu mūsų 
laikų gamtininkai gali sugeometrinii fiziką, t.y. paversti teorinę fiziką 
tam tikra neeuklidinės geometrijos rūšimi. 

kyti nuo būties sudaiktinimo, o antra vertus, ir idealiz- 
mas, atsižvelgdamas į mūsų dienų biologinių ir psicholo- 
ginių tyrinėjimų išdavas, turi iš esmės pakeisti savo pozi- 
ciją. Protas (išmonė) ir sąmonė nėra tokie savarankiški 
įr universalūs pradmenys, kaip kad manė racionalizmas 
ir I. Kanto transcendentalinis idealizmas. Sąmoningas pro- 
tas isikerėjęs instinktyviame prote ir, tiesą pasakius, tik 
skleidžia, diferencijuoja ir objektina tai, kas potencialiai 
glūdi pastarajame, Bet instinktyvus protas savo ruožtu 
susijęs su kūno gyvenimu bei funkcionavimu. Todėl ir 
proto veiklumas remiasi kūno (organizmo) aktyvumu, 
O jeigu taip, tai tie idealizmo motyvai, kurie turi objekty- 
vų pamatą, gali būti išaiškinti tik tos pačios filosofinės 
antropologijos, prie kurios veda realizmo problema. Vadi- 
nasi, ir pats idealizmo ir realizmo priešingumo teisingas 
supratimas įmanomas tik filosofinės antropologijos rė- 
muose. 

Pagaliau ir mūsų aukščiau iškeltas klausimas: kodėl 
žinojimas įgyja mokslinę reikšmę tik sukūręs idealios bū- 
ties sferą ir joje susiobjektinęs? — gali gauti tinkamą atsa- 
kymą tiktai iš antropologijos, gvildenančios konkrečią 
žmogaus prigimtį. Mes nesigilinsime į smulkų šio klausi- 
mo nagrinėjimą, bet pasitenkinsime tik dviejų svarbių 
punktų nurodymu. 

Jei pažinimo objektas yra tas pasaulis, iš kurio yra 
išaugęs pats protas (sąmonė) ir su kuriuo jis organiškai 
susijęs, tai natūralu spėti, kad ir minėtas pažinimo ypatu- 
mas — sudalykėjimas arba objektinimasis sąvokomis — 
turi savo objektyvų pagrindą ir kad, vadinasi, pačioje rea- 
lybėje galima surasti tokį reiškinį arba vyksmą, kuris būtų 
analogiškas su juo. Ir iš tikrųjų, jei pažvelgsime į tuos 
organinius procesus, kur aktualizuojasi tam tikra poten- 
cija ir gimdo apibrėžtas gyvybines formas, tai, rodos, šiuo 
atveju vyksta kažkas panašu į pažinimo sudalykėjimą 
sąmonėje, nes ir sąvokų objektinimasis kartu reiškia ir 
tam tikros potencijos aktualizavimąsi. 

Antra vertus, idealią būtį iškristalizuoja abstrakcija 
ir refleksija, t. y. du mąstymo veiksmai, su kuriais orga- 
niniame pasaulyje niekas negali būti sulyginta ir kurie 
išskiria žmogų iš visos gamtos. Sukurdami idealią sąvokų 
sierą, šie sąmoningo proto sugebėjimai leidžia žmogui 

įveikti tą neapibrėžtumą, kuris glūdi realioje būtyje ir 
pareina arba nuo nedalykinio pačios būties pobūdžio, 
arba nuo laiko ir erdvės tolydumo, arba nuo ateities (lai- 
ko) akiračio atvirumo. Įveikęs tapsmo neapibrėžtumą ir 
atsikratęs realaus laiko pančių pažinimas iškyla į nekin- 
tamos būties sferą ir kartu įgyja naujų, anksčiau neturėtų 
galimybių. Taigi idėjų pasaulio nustatymas (pažinimo su- 
dalykėjimas) yra žmogaus kultūrinės kūrybos pamatas. 
Tačiau ir čia dinaminis momentas visuomet turi viršų prieš 
statinį momentą. Skleisdamasis ir gilėdamas pažinimas 
pats sprogdina savo sukurtas formas ir veržiasi į tikslą, 
kuris visuomet lieka jam transcendentiškas, 


PAAIŠKINIMAI 


V. Sezemano kūrybinis palikimas yra gana gausus, tačiau plates- 
niam skaitytojų ratui mažai prieinamas. Net ir spausdinti jo darbai 
yra išsklaidyti po įvairiausius leidinius, kurie jau yra bibliografinės 
retenybės. V. Sezemano šimtųjų gimimo metinių proga buvo parengta 
jo bibliografija (Žr.: Tumelis J. Sezemaniana (Medžiaga Vosyliaus Se- 
zemano bibliografijai) — Problemos-32, V., 1984, p. 18—34), kurioje 
suregistruoti visi iki šiol žinomi publikuoti V. Sezemano darbai. Vertas 
neatidėliotino publikavimo ir rankraštinis V. Sezemano palikimas. Tai 
pirmiausia pasakytina apie Vilniaus V. Kapsuko universiteto Mokslinės 
bibliotekos įsigytus jo rankraščius, tarp kurių yra vienas kitas ir stam- 
besnės apimties darbas. 

V. Sezemanas rašė rusų, vokiečių ir lietuvių kalbomis. Pačios gyve- 
nimo aplinkybės lėmė, kad kiekviena iš šių kalbų buvo dominuojanti 
apibrėžtu V. Sezemano mokslinės veiklos laikotarpiu, nors dažnai jo 
veikalų kalba tiesiog buvo padiktuota tų leidinių, kuriuose jis bendra- 
darbiavo. Visomis trimis kalbomis V. Sezemanas yra parašęs reikšmin- 
gų darbų, reprezentuojančių ir atskirus jo kūrybos tarpsnius, ir bendrą 
jo filosofinių pažiūrų evoliuciją. Natūralu, kad V. Sezemano palikimo 
leidimas lietuvių kalba susiduria su gana komplikuota vertimo problę- 
ma. Vieno ar kito autoriaus veikalo vertimas negali būti izoliuotas 
nuo jo kūrybos visumos ir suponuoja verčiamo veikalo lyginimo ir 
interpretavimo uždavinį, kuris yra ypač sudėtingas filosofijos termi- 
nijos atžvilgiu. 

V. Sezemanas yra įspaudęs ženklų pėdsaką daugelyje filosofijos 
ir mokslo disciplinų, bet kai kuriose iš jų jo nuopelnai yra ypač 
didelį — tai gnoseologijoje, logikoje, filosofijos istorijoje ir estetikoje. 
Kaip tik šios disciplinos atspindi svarbiausias jo mokslinių interesų 
kryptis, kurios būdingos visai jo kūrybai. Kiekvienai iš šių krypčių 
atstovauja grupė V. Sezemano darbų, iš kurių galima spręsti ir apie 
autoriaus idėjų originalumą, ir apie tam tikrą jų raidą. V. Sezemanui 
gyvam esant jo veikalai atskiromis knygomis nebuvo leidžiami, išsky- 
rus nebent 1929 m. Kaune išspausdintą „Logika“, kuri yra logikos pa- 
skaitų kursas studentams ir palyginti menkai atspindi jo originalius 
logikos tyrinėjimus. Tokia situacija iki šiol yra žymiau pasikeitusi tik 
V. Sezemano estetikos veikalų atžvilgiu (po autoriaus mirties, 1970 m., 
„Minties“ leidykla išleido jo stambiausią veikalą „Estetika“, kartu su 

kuriuo kaip priedai buvo išspausdinti ir kiti, anaiptol ne visi, jo dar- 
bai iš estetikos). Pastaraisiais metais pasirodė vienas kilas ir kitokios 
problematikos V. Sezemano darbas, bet tai buvo publikacijos tęstiniuose 
ir periodiniuose leidiniuose — „Elikos etiuduose“, „Problemose“, „Kul- 
tūros baruose“. 

Dabar leidžiama knyga turėtų įvesti skaitytoją į dar vieną V. Se- 
zemano filosofinės kūrybos sritį — į jo gnoseologiją. Pažinimo teorijos 
problematikai V. Sezemano filosofiniame palikime priklauso labai svar- 
bi vieta. V. Sezemano filosofinė kūryba, nors jos problemos ir temos 
yra labai įvairios, vis dėlto yra nuostabiai vientisa, ji yra susaistyta 
pagrindinių idėjų, kurios vienaip ar kitaip paliečia visus jo tyrinėjimus 
ir yra jo filosofinio mąstymo svarbiausioji gija. Šios idėjos ir yra dau- 
giausia išaugusios iš pažinimo problemos nagrinėjimo, iš gnoseologijos. 
Todėl gnoseologija yra visą V. Sezemano filosofiją, visas jos proble- 
matikos kryptis savaip vienijanti disciplina. Toks vaidmuo jai gali 
priklausyti pirmiausia dėl to, kad pažinimas čia nelaikomas iokia 
problema, kurią galima atskirai išspręsti — priešingai, ji suponuoja kitas 
filosofijos problemas ir jomis remiasi. Todėl V. Sezemano gnoseologijos 
ribcs nėra griežtai nubrėžtos, ji kaip savo metodinėmis priemonėmis 
naudojasi loginiais ir psichologiniais tyrinėjimais, pagaliau ji išsiplėtoja 
iki kultūros, istorijos, vertybių pažinimo savitumų nagrinėjimo. Net 
lokia, atrodytų, gnoseologijai gana tolima sritis kaip estetika V. Seze- 
mano iš dalięs yra grindžiama pažinimo teorijos principais. Bene svar- 
biausiu tradicinės gnoseologijos ribotumu V. Sezemanas laiko tai, kad 
į jos teorinių ionteresų ratą patenka tik juslinis suvokimas ir mokslinis 
mąstymas ir kad ji tariasi tuo išsėmusi visas pažinimo rūšis ir atsklei- 
dusi pažinimo prigimtį. 

Tokia V. Sezemanui būdinga pažinimo problemos samprata jo gno- 
seologinių veikalų išskyrimą padaro gana sąlygišką. Pažinimo problema 
vienaip ar kitaip iškyla daugelyje V. Sezemano darbų. Kita vertus, 
tik kai kuriuose iš jų pažinimas yra svarbiausias, tiesioginis ir savaran- 
kiškas tyrinėjimo objektas. Tai pirmiausia pasakytina apie tris šioje 
knygoje publikuojamus veikalus: „Pažinimo problema“, „„Gnoseologija“ 
ir „Mūsų laikų gnoseologijai naujai orientuojantis". Iš grynai ghnoseolo- 
ginių V. Sezemano darbų, kurie į šią knygą nėra patekę, dar rejkėtų 
paminėti veikalus „Loginių dėsnių santykis su būtimi“, „Grynojo žino- 
jimo problema“ ir mažesnės apimties straipsnį „Gnoseologija ir gnosti- 
cizmas“, 


PAŽINIMO PROBLEMA 


Šis veikalas yra sudarytas iš trijų stambių vokiečių kalba parašytų 
studijų, kurios buvo atskirai publikuotos: 

Beilrūge zum Erkenntnisproblem. I: Ūber gegenstūndliches und 
ungegenstūndliches Wissen.— Leid.: Humanitarinių mokslų fakulteto raš- 
tai / Lietuvos un-tas. Kn. 2. Kaunas, 1927, p. 69—142. Į lietuvių kalbą 
vertė Antanas Gailius. 

Studien zum Erkenntnisproblem. II: Ralionales und Irrationales.— 
Leid; Humanitarinių mokslų fakulteto raštai / Lietuvos un-tas. Kn. 3, 

sąs. 4. Kaunas, 1927, p. 127—192. Į lietuvių kalbą vertė Antanas Gal- 
lius. 

Beitrūge zum  Erkenntnisproblem. III: Das Logisch-Rationale— 
„Eranus“ (Kaunas), vol. 1. 1930, p. 129—195. Į lietuvių kalbą vertė 
Vidas Endriukaitis. 

Dabartinėje knygoje šios trys V. Sezemano studijos traktuojamos 
kaip vienas veikalas. Tai neabejotinai atitinka paties autoriaus suma- 
nymą. Apie tai liudija ne tiktai autorinė straipsnių numeracija, bet ir 
lekstę pasitaikančios nuorodos tų problemų, kurias autorius užsibrėžęs 
toliau nagrinėti šio veikalo tęsinyje. Kiek skirtingi trijų studijų pava- 
dinimai šiuo atžvilgiu neturėtų klaidinti: vėliau savo mokslinių darbų 
sąraše V. Sezemanas visas šias studijas vadino vienodai — Studien zum 
Erkenninisproblem. Į—IIl. 

Galima spręsti, kad, publikuojant pirmąją veikalo dalį, kitos dalys 
dar nebuvo parengtos — tebuvo tik autoriaus sumanymas, bendras te- 
matinis veikalo planas. Kiekviena dalis yra skirta atskirai problemai 
ir tarp jų esama logiško nuoseklumo: pirmosios problemcs nagrinėjimas 
parengia ir suformuluoja antrąją, 0 šios svarstymas savo ruožtų — 
trečiąją. Tačiau atrodo, kad iš šito problemų ryšio išaugusi trinarė vei- 
kalo struktūra yra greičiau atsitiktinė, nes, galimas dalykas, autorius 
buvo numatęs jį toliau tęsti. Kitaip sunku suprasti atvirą veikalo pa- 
baigą: loginio racionalumo problemos svarstymą autorius atremia į nau- 
ją, gnoseologijai ypač svarbią problemą — sąvokų statiškumo santykį 
su realios būlies dinamiškumu — ir, užbaigdamas visą veikalą, nurodo, 
kad šios problemos sprendimas bus galimas tik tada, „kai išsiaiškinsime 
paties tapsmo santykį su loginiais principais“. Tokia veikalo pabaiga 
neatrodys keista, jeigu tarsime, kad V. Sezemano kiek vėlesnis darbas 
„Loginių dėsnių santykis su būtimi“ (po metų išspausdintas kitame 
„Eranus“ tome) buvo sumanytas kaip „Pažinimo problemos“ tęsinys 
ir kad tik pernelyg išaugusi naujojo tyrinėjimo apimtis nulėmė tai, 
jog jis buvo paskelbtas kaip savarankiškas veikalas. 

„Pažinimo problema“ nėra visiškai vientisas veikalas, ir jo dalių 
lyginimas atskleidžia tam tikrą V. Sezemano gnoseologinės koncepcijos 
evoliuciją. Antai pirmoje dalyje, svarstydamas sudėtingą savęs paži- 
nimo problemą ir siekdamas šiuo klausimu nustatyti savo santykį su 
neokantininkų, fenomenologų, gyvenimo filosofų pažiūromis, V. Seze- 
manas daug dėmesio skiria sunkiai nusakomiems ir apibrėžiamiems 
sąmonės psichologinės analizės niuansams. Tolesnis tyrinėjimas darosi 
paprastesnis ir griežtesnis, paties autoriaus pozicija įgyja aiškesnius 
teorinius kontūrus, nusistovi jos pagrindiniai principai ir terminai. Tik 
trečios dalies pabaigoje jis formuluoja dviejų pažinimo sluoksnių — 
intuityvaus ir loginio — skirtumą, kuris kaip tik tokia išraiška yra pla- 
čiau pagrindžiamas vėlesniuose darbuose, 

„Pažinimo problemos“ adekvatus vertimas į lietuvių kalbą yra 
sudėtingas pirmiausia dėl gausybės terminų, fiksuojančių įvairius paži- 
nimo, pažintinės veiklos aspektus ir niuansus. Tai iš dalies susiję su 
tos filosofinės literatūros (Deokantinės, fenamenologinės), kuria V. Se- 
zemanas remiasi, pobūdžiu, iš dalies — su savo gnoseologinės pozicijos 
principų paieškomis. Tais atvejais, kai vokiški terminai turi tokius lietu- 
viškuosius atitikmenis, kuriuos V. Sezemanas yra įteisinęs savo vėles- 

- niuose lietuvių kalba rašytuose veikaluose, tie atitikmenys išsaugomi 
ir šiamę vertime. Kai kuriuos originalo ir vertimo terminų santykius 
reikia čia aptarti kiek plačiau. 


Dalykinis (dalykiškumas, sudalykinimas ir pan.). Šį terminą V. Se- 
zemanas vartoja kaip atitikmenį vokiško gegenstūndlich (Gegenslūnd- 
lichkeit, Vergegenstūndlichung ir pan; plg. rus. npe0AMeT, npe0MeTHOUI, 
onpedmeuusantue). Šis atitikmuo nėra visiškai tikslus, nes lietuviškame 
žodyje dalykas neryški ta reikšmė, kuri yra svarbiausia vokiškame 
Gegenstand — tai, kas yra priešais (subjektą). Kaip tik šiuo reikšmės 
niuansų Gegenstand šiek tiek skiriasi nuo Objek!, o tai ir įtvirtino šį 
1erminą vokiškuose gnoseologiniuose tyrinėjimuose. Lietuviškamę žody- 
je dalykas tokia reikšmė (objekto priešstata subjektui) yra neryški, 
todėl jis nėra tapęs gnoseologijos terminu jr Gegensiand paprastai ver- 
čiamas kaip objekias. Terminas dalykinis „Pažinimo problemoje“ yra 
vartojamas todėl, kad, pirma, jis yra paties V. Sezemano įtvirtintas 
lietuviškuose jo darbuose (,„Gnoseologijoje“, „Estetikoje“ ir kt.) ir kad, 
antra, nėra kuo jį pakeisti, nes tarptautinis žodis objektas ir jo vediniai 
taip pat dažnai pasitaiko šiame veikale. Pagaliau šio žodžio reikšmė 
neturėtų būti esminė kliūtis paversti jį gnoseologijos terminu, kurio 
turinį autorius aiškiai apibrėžia. Beje, V. Sezemano gnoseologijos ter- 
miną dalykinis, kuris pažymi tam tikrą pažinimo, žinojimo, sąmonės 
(ar jos nusistatymo) pobūdį, reikia skirti nuo veikale pasitaikančio 
žodžio dalykinis (sachlich], kuris nurodo, kad kažkas aptariama tuo 
atveju nagrinėjamo dalyko, jo prigimties, turinio požiūriu. 


Nusislalymas (Einstellung; plg. rus. ycTa/ioska). Šis terminas, kurį 
V. Sezemanas dažnai vartoja „Gnoseologijoje“, „Estetikoje“ ir kt., žymi 
sąmonės aktyvumą, tam tikrą jos savaimę, jos pirminę laikyseną, kuri 
yra nuo būties nepriklausomas sąmonės atvirumas tik tam tikroms 
būties sferoms ir kurią objekto atžvilgiu atitinka būties duotumo būdas 
(Gegebenheitsweise des Seins). Kai kuriuose ankstesniuose V. Sezemano 
straipsnių vertimuose Einstellung (ycTahoGKa) buvo verčiamas kaip 
nuostata. 


Dalykų padėlis (Sachverhalt). Šis autoriaus terminas žymi tai, kas 
pagaunama, bet, kita vertus, jis netapatinamas nei su būtimi, nei su 
būties duotumu, nės yra pažinimo akto rezultatas: pažinimas yra logi- 
nėmis formomis (sąvokomis, sprendiniais) vykstantis dalykų padėčių 
ištraukimas iš būties duotumo ir tų padėčių nustalymas. „Gnošeologi- 
joje“ dalykų padėties nustatymą V. Sezemanas apibrėžia kaip pažinimo 
psrėjimą iš pirmojo etapo — pirminės intuicijos į antrąjį — logiškai 
formuotą žinojimą, 


Žinojimas (Kennen, Kennlnis; Kenntnisnehmen, Kenntinisnahme) ir 
pažinimas (Erkennen, Erkenntnis). Tai dvi terminų grupės, kuriomis 
remdamasis V. Sezemanas konstruoja savo gnoseologijos koncepciją, 
Labiau apibrėžta ir aiški yra pažinimo sąvoka, kuriai priskiriami du 
esminiai požymiai — loginė forma ir su ja susijęs dalykinis pobūdis 
(kuris savo ruožtu suponuoja pagrindinį gnoseologijos santykį — subjek- 

to ir objekto priešpriešą). Todėl pažinimas tikra jo reikšme esąs moks- 
linis, teorinis. Tačiau toks pažinimas išauga iš žinojimo. Aiškesnė yra 
negatyvioji šios sąvokos reikšmė — ji žymi tai, kas dar nėra pažinį- 
mas, taigi iš ko pažinimas kyla, kas yra jo pagrindas. Pastangos surasti 
ir apibrėžii šią už pažinimo esančią sritį yra bene svarbiausias V. Se- 
zemano gnoseologijos motyvas, tačiau tų paieškų rezultatai gana ne- 
vienareikšmiai. Žinojime esąs duotas pats objektas, pati būtis. Tačiau 
būties duotumas pasirodo esąs nevienalytis, daugiamatis. Pasak V. Se- 
zemano, gnoseologija turi aiškinti bet kokį pažinimą, taigi ir bet kokio 
pažinimo pagrindus —ir žinojimas turi apimti ne tik suvokimą (juslinį 
ir nejuslinį, išorinį ir vidinį), bet ir psichinių fernomenų išgyvenimą, 
dvasinės būties, kultūros vertybių duotumą. Todėl pozityviai apibrėžti 
žinojimą yra sunku, nes žinojimo sąvoka čia turi apimti ne tik skir- 
tingus, bet ir priešingus — dalykinį ir nedalykinį — būties duotumo 
būdus. Ryšium su tuo tenka svarstyti paradoksalią objekto nedalykinio 
(t.y. neobjektinio) duotumo problemą. Bene bendriausiu žinojimo po- 
žymiu tampa jo tiesioginis (nors ne visuomet vaizdus ir akivaizdus) 
pobūdis ir, matyt, todėl savo vėlesniuose veikaluose pirmajam pažinimo 
etapui žymėti vietoj žinojimo V. Sezemanas vartojo intuicijos (Intuilion) 
terminą, nors irgi nurodydamas šio termino sąlygiškumą ir jo filoso- 
finių bei gnoseologinių interpretacijų įvairumą, 


Žinojimas (Wissen). Ši žinojimo reikšmė siejama ne su pažinimo 
pagrindais, jo prielaidomis, o su pažinimu kaip visuma ir ypač su paži- 
nimo rezultatais, Tais atvejais, kai ši žinojimo reikšmė yra priešprie- 
šinama anksčiau nurodytai žinojimo reikšmei, Wissen verčiama kaip 
pažinimas. 


Žinomumas (BewuBtbarkeit), objekto duotumo subjektui, kaip svar- 
biausios pažinimo prielaidos, galimybė. Žinomumas skiriamas nuo paži- 
numo (Erkennbarkeit), kuris yra objekto pažinimo pilna žodžio reikšme 
galimybė. Kita vertus, žinomumas nesutampa su patiriamumu (Ertahrbar- 
keit), kuris suprantamas kaip tiesioginis duotumas sąmonei (esant daly- 
kiniam jos nusistatymui), kaip tiesioginis žinomumas ir yra siaureshis 
už žinomumą apskritai, kuris apima ir duotumą sąmonei per tarpininką 
(esant nedalykiniam sąmonės nusistatymui). Ė 


Sąmonė (Bewuštsein), subjektyvioji pažinimo pusė — jo galia, veik- 
la ir rezultatas. Sąmonę V. Sezemanas supranta plačiai, ji apima ir 
teorinio pažinimo prielaidas, kurios iš dalies išeina už racionalumo 
ribų, duotumą sąmonei, to duotumo būdus, sąmonės nusistatymus. Greta 
veiksmažodinės šios sąvokos formos (įsisąmoninti) verčiant kai kuriais 
atvejais vartojamas terminas suvokti. 

Paminėtini dar kai kurie svarbesni vokiškų terminų vertimai į lie- 
tuvių kalbą „Pažinimo problemoje"; 


apibrėžta būtis (Sosein) 
esalis (Dasein) 

esmės žiūra (Wesensschau) 
išgyvenimas (Erlebnis) 
juslinis (sinnlich) 

pagava (Erlassen) 

psichinis (seelisch) 

savimonė (Selbstbewu8tsein) 

savivoka (Selbstwahrnehmung) 

savižina (Selbstkenntnisnahme) 
supralimas (Verstehen) 

suvokimas (Wahrnehmung, Wahrnehmen) 
suvoktumas (Bewušthaben) 


GNOSEOLOGIJA 


Tai lietuviškai parašytas ir rotatoriumi išspausdintas veikalas (Gno- 
seologija.— Kaunas, 1931, 69 p.). Dabartinė veikalo publikacija parengta 
remiantis šio leidinio egzemplioriumi, kuris saugomas Vilniaus V. Kap- 
suko universiteto Mokslinėje bibliotekoje, 

Veikalo parašymas, matyt, daugmaž atitinka jo paskelbimo laiką. 
V. Sezemanas jame remiasi tais savo pnoseologinių tyrinėjimų rezul- 
tatais, kurių jis priėjo „Pažinimo problemoje“. „Gnoseologijoje“ atsi- 
spindi pagrindiniai pozityvūs autoriaus gnoseologinės koncepcijos mo- 
mentai, supaprastėjusi kategorijų sistema, nusistovėjusi lietuviškoji 
gnoseologijos terminija. 

„Gnoseologijos“ turiniui lemiamos reikšmės turėjo jos paskirtis — 
pasitarnauti metodinė priemone gnoseologiją studijuojantiems studen- 
tams. Veikalas neabejotinai yra išaugęs iš tuo metu V. Sezemano skai- 
tomų paskaitų kurso Lietuvos universiteto Humanitarinių mokslų fakul- 
teto studentams. Todėl natūralu, kad šiame veikale dominuoja 
gnoseologijos problematikos sisteminio išdėstymo interesai, ir tai „Gno- 
seologiją“ ryškiai skiria nuo „Pažinimo problemos“, 

Tokia veikalo paskirtis jį glaudžiai susiejo su gnoseologijos tradi- 
cija. Autorius pateikia kritinę naujųjų amžių ir dabartinės gnoseologi- 
jos krypčių ir koncepcijų analizę, išryškina jų ypatybes, nenuoseklumus 
ir nužymi tuos principus, kurie, autoriaus supratimu, turėtų praplėsti 
gnoseologijos akiratį. Tačiau šių principų platesnis aptarimas ir jų 
mokslinės vertės pagrindimas čia nėra savarankiškas įr svarbiausias 
autoriaus tikslas. Tos autoriaus intencijos, kurios atsispindi kituose jo 
pažinimo problemos tyrinėjimuose — apimti gnoseologija bet kokį paži- 
nimą, visas galimas jo rūšis, ypač tas savitas pažinimo formas, kurios 
iškyla Žmogaus savęs supratime, dvasios fenomenuose ir kultūros ver- 
tybėse,— tos intencijos „Gnoseologijoje“ yra kiek pasitraukusios į už- 
pakalinį planą. 

Redaguojant „Gnoseologijos“ tekstą stengtasi išlaikyti jo auten- 
tiškumą. Atsisakyta tik kai kurių formalių ankstesnės publikacijos 
dalykų: kiek sumažintas dažnai pasitaikantis dėstymo struktūros žymė- 
jimas skaičiais ir raidėmis. Tais atvejais, kai tekstas įgyja daugiau 
išplėtoto paskaitos plano ypatybių (ypač antroje veikalo pusėje), mė- 
ginta kiek išryškinti minčių rišlumą ir dėstymo nuoseklumą. Dėl tos 
pačios priežasties kai kada sukeičiamos vietomis pastraipos ar sakiniai. 
Vengta taisymų, kurie galėtų turėti įtakos autoriaus koncepcijos inter- 
pretavimui. Esmingesnių pakitimų nėra patyrusi ir autoriaus filosofinė 
terminija. 

Autorius „Gnoseologijoje“ yra nurodęs šešias temas, pažymėdamas 
jas antraštėmis: Įvadas — Zinojimo (pažinimo) fenomenologija — Zinoji- 
mo . (pažinimo) struktūra — Pasąmonė — Tiesos problema — Pažinimo 
problemiškumas ir pažanga, Šis antraštinis temų pažymėjimas anaiptol 
neapima veikale analizuojamų dalykų ir jų sekos, Todėl rengėjai kiek 
praplėtė veikalo teminį skaidymą į skyrius ir poskyrius, kad aiškiau 
užfiksuotų sisteminės ir metodines „Gnoseologijos“ iįntencijas. Naujai 
išskirtų skyrių ir poskyrių pavadinimai formuiuojamį remiantis paties 
autoriaus naudojamomis sąvokomis ir apibrėžimais. 


MŪSŲ LAIKŲ GNOSEOLOGIJAI 
NAUJAI ORIENTUOJANTIS 


Šis lietuviškai parašytas V. Sezemano darbas buvo paskelbtas Lie- 
tuvos universiteto Humanitarinių mokslų fakulteto raštuose (Mūsų Jaikų 
gnoseologijai naujai besiorientuojant.— Eranus, vol. 3, Kaunas, 1935, 
p. 175—205). 

Tai labai svarbus straipsnis V. Sezemano filosofijos ir gnoseolo- 
gijos koncepcijai suprasti. Straipsnio parašymo metas — ketvirtojo de- 
šimtmečio vidurys — sutampa sų autoriaus filosofinės kūrybos (bent 
jau gnoseologijos srityje) zenitu. Darbe glaustai reziumuojamį svar- 
biausieji ankstesnių tyrinėjimų rezuitalai. V. Sezemanas čia apibrėžia 
gnoseologijos vietą tarp kilų filosofijos problemų, nusako savo požiūrį 
į moderniąsias gnoseologijos pakraipas, ypač fenomenologiją, analizuo- 
ja XX amžiaus mokslinėje pasaulėžiūroje įvykusius poslinkius ir ap- 
mąsto filosofinę jų reikšmę. Principinę svarbą turi realaus laiko ir 
tapsmo problemų lemiamos reikšmės gnoseologijos persiorientavimui 
atskleidimas, taip pat išvada apie būtinumą praplėsti gnoseologijos 
problemų tyrinėjimo horizontą žmogaus problemomis — filosofine ant- 
ropologija. 

Dabartinė straipsnio publikacija, išskyrus grynai kalbinės ir stilis- 
tines korektyvas, nesiskiria nuo ankstesnės, 


GRAIKIŠKŲ IR LOTYNIŠKŲ ŽODŽIŲ IR POSAKIŲ 
ŽODYNĖLIS 


I 


adidphora (adiamopoc, 0v) — beskirtis, indiferentus 
dpeiron (axeLpOV) — neišmatuotas, neužbaigtas, begalinis 
diairesis (1 ŠvaLpeGLĘ) — padalijimas, suskirstymas, skyrius 


diūnoia (n ČiavoLa) — mąstymas, mintis, dvasia; nuovoka (Platonas); 
intelektas 

dės moi pū sto (806 tot x0V GTO) — pažod. „duok man, kur aš susto- 
čiau“; filosofinio mąstymo pagrindas, išeities taškas 


eidola, dgs. nuo eidolon (to e1w00A0v) — pavidalas, vaizdas, reginys 

eidė, dgs. nuo eidos (10 ew0oc) — išvaizda, pavidalas, forma; pirminis 
vaizdas, idėja, sąvoka 

empeiria (N euneipia) — patyrimas, patirtis, suvokimas 

ens (evc) — būtis, buvimas, egzistavimas 

ėschata (eoxGTOG, A. 0v) — paskutinis, tolimiausias 

idėa (n 16e0) — atrodymas, išvaizda, savybė, požymis 

hybris (n “vBpLĘ) — viršijimas; įžūlumas, išpuikimas, nusikaltimas 

ia (xara ekoxnv) — pagal pranašumą, visų pirma, nepalyginti 
abiau 


Iėgoi, dgs. nuo Iėgos (o Joyoc) — protas, gebėjimas mąstyti, spręsti 
mė on (11 0v) — nebūtis, nebuvimas; reliatyvi nebūtis 


metdbasis eis dllo gėnos (uerapaoic eiu5 aAio yevoc) — perėjimas į kitą 
rūšį, sferą 
nūs (o vovę) — protas, protavimas, išmintis 


pūnta rei (navva pe) — viskas bėga, teka, keičiasi 

slūnthesis (0 ovvOeoGLę) — sujungimas, sandara 

theoria (1 Oewpia) — įsižiūrėjimas, (ap)žiūrėjimas; svarstymas 
16pos logikos (10106 Aoyvxos) — loginė vieta; loginė erdvė 

lėpos noėtės (tON0g vonTo;) — protinė vieta; proto (loginė) erdvė 
ūk on (ovx 0v) — nebūtis, nebuvimas; absoliuti, tikroji nebūtis 

Il 


a limine — pažod. „nuo slenksčio“; iš karto, iš pat pradžių 

a posleriori — iš paskesnio; iš patyrimo, remiantis patyrimu 

a priori—iš pat pradžių; iki patyrimo, nepriklausoma nuo patyrimo 
ars combinatoria — elementų grupavimo mokslas 

cogilare — mąstyti 

cogilo — Mąstau 

cogilo ergo sum — mąstau, taigi esu (egzistuoju) 

cogilo ergo sunt res — Mąstau, taigi yra (egzistuoja) daiktai 


coincidentia oppositorum — priešingų dalykų susiejimas, priešybių vie- 
novė 


„contemplalio — (įsi)žiūrėjimas, žiūra, stebėjimas; apmąstymas 

eo ipso — tuo pačiu, kartu, dėl to pat 

ergo sum — taigi esu (egzistuoju) 

esse — būtį 

esse — percipi — būti — reiškia būti suvokiamam 

experimentum crucis — sunkus išbandymas, kankinantis išmėginimas 
Ielix culpa — laiminga (atpirkta) nuodėmė 

idea — idėja, pirmavaizdis 

in abslracto — abstrakčiai, atsietai 


in Ilagranti — pažod. „karštomis pėdomis“; darant nusikaltimą, nusikal- 
timo vietoje 


in potentia — potencialiai, kaip galimybė 

intellecius inlinitus — begalinis, neribotas protas 

malhesis universalis — visuotinė matematika 

more geomelrica — geometrijos būdu, geometriškai 

mulatis mutandis — pakeitus keistinus dalykus, su reikiamais pakei- 
timais 

nihil est in Intellectu, guod non ante fuerit in sensu— nieko nėra 
prote, ko prieš tai nebūtų buvę pojūčiuose 


nihil est in intellectu, guod non anle fuerit in sensu nisi ipse intellec- 
tus — nieko nėra prote, ko prieš tai nebūtų buvę pojūčiuose, išsky- 
rus patį protą 

objeclum — esąs priešais, priešpriešinis 

ordo et connexio rerum idem es! algue ordo et connexio idearum — 
daiktų tvarka ir ryšys yra tas pats kaip ir jų idėjų tvarka ir 
ryšys 

375 





perceptum — tai, kas suvokiama 

percipiens — tai, kas suvokia, suvokiantysis 

per genus pioximum et dilferentiam specilicam — remiantis artimiausia 
giminė ir rūšiniu skirtumu 

pelilio principii — pradmens' (principo) reikalavimas; argumentavimas 
neįrodytų teiginiu 

guale — koks 

xalio — protas, mąstymas, pagrindas 

ralio cognoscendi -—- pažįstantis protas 

ratio essendi — esantis protas 

realiter — realiai, tikroviškai 

regressus in infinilum — ėjimas atgal iki begalybės 

relalio — santykis 

sui generis — savo rūšies, savotiškas, tam tikras 

terminus medius — vidurinis terminas 


4olo genere — visais atžvilgiais 

ristikos atstovas. — 85, 152 

Bėmė (Bėhme) Jakobas (1575—1624), vokiečių filosofas mistikas, pan- 
tėistas.— 88 

Bergsonas (Bergson) Anri (1859—1941), prancūzų filosofas idealistas, 
intuityvizmo ir gyvenimo filosofijos atstovas.— 85, 89, 161, 162, 
343, 357 

Berklis (Berkeley) Džordžas (1685—1753), anglų filosofas, subjektyviojo 
idealizmo atstovas.— 259, 262 

Brentanas (Brentano) Francas (1838—1917), vokiečių filosofas, fenome- 
nologijos pirmtakas.— 47—48 

de Broilis (de Broglie) Luji Viktoras (g. 1892), prancūzų fizikas, iškėlęs 
banginių materijos savybių idėją.— 348 

Cermelas (Zermelo) Ernstas Frydrichas Ferdinandas (1871—1953), vo- 
kiečių matematikas.— 178 

Dekarlas (Descartes) Renė (Renalus Cartesius) (1596—1650), prancūzų 

249, 336 


Demokritas (AnuoxpLToc) Abderietis (apie 460—370 pr. m. e.), senovės 
graikų filosofas ir mokslininkas, atomistinio materializmo atstovas. — 
217, 255, 256 

Diltėjus (Dilthey) Vilhelmas (1833—1911), vokiečių filosofas idealistas, 
gyvenimo filosofijos atstovas, suprantančiosios sociologijos kūrė- 
jas.— 38, 40, 299 

Dirakas (Dirac) Polis Andrienas Moris (g. 1902), anglų fizikas, vienas 
iš kvantų mechanikos kūrėjų — 348 

Diujis (Dewey) Džonas (1859—1952), amerikiečių filosofas, pragmatizmo 
(instrumentalizmo) atstovas, psichologas.— 311 

Dostojevskis (Įocroesckuū) Fiodoras (1821—1881), rusų rašytojas, pub- 
licistas.— 153 

Džeimsas (James) Viljamas (1842—1910), amerikiečių filosofas ir psi- 
chologas, vienas iš pragmatizmo kūrėjų.— 33, 292, 311 

Ebinghauzas (Ebbinghaus) Hermanas (1850—1909), vokiečių psichologas, 

Heidegeris (Heidegger) Martynas (1889—1976), vokiečių filosofas, vie- 
nas iš egzistencializmo pradininkų — 155, 340 

nes Marburgo mokyklos vadovas — 78, 128 

Kontas (Comte) Ogiustas (1798—1857), prancūzų filosofas ir sociologas, 

